
Mielas svety, 

Sveikas atvykęs į Eridano Epsilon sistemą. 

Nepaisant visko, kas nutiko, mes viliamės, jog čia maloniai 
praleisite laiką. Kad jus apšviestume, parengėme šį dokumentą, 
kuris paaiškins esminius nesenos mūsų istorijos įvykius. Infor- 
macija jums padės lengviau įsilieti į visuomenę, visai nepanašią 
į tą, kurią tikėjotės pamatyti kelionės pradžioje. Privalote suvokti, 
jog ne jums vienam teko patirti gluminančius netikėtumus. Išana- 
lizavę jūsų pirmtakų potyrius, paruošėme dokumentą taip, kad 
kultūrinė adaptacija sukeltų minimalų šoką. Kaip mums išaiškėjo, 
pastangos užglostyti arba sušvelninti tiesą apie praeities (ir da- 
barties) įvykius gali būti itin žalingos. Statistiniai tokių kaip jūsų 
atvejų tyrimai liudija, kad geriausia kiek įmanoma atviriau ir są- 
žiningiau pateikti faktus. 

Mes puikiai įsivaizduojame, kaip jūs sureaguosite: visų pirma 
nepatikėsite, paskui įniršite, galų gale įgytas Žinias ilgai neigsite. 

Labai svarbu suvokti, jog tai - normalios reakcijos. 

Lygiai taip pat svarbu įsisąmoninti (net ir ankstyvajame eta- 
pe), kad laikui bėgant jūs priimsite tiesą ir su ja susitaikysite. 
Galbūt praeis ne viena diena, savaitė ar mėnuo, tačiau taip nu- 
tinka visada, išskyrus pavienius atvejus. Gal kažkuriuo momentu 
pažvelgęs į praeitį jūs gailėsitės, jog pereinamasis laikotarpis ne- 
sibaigė anksčiau. Nes tik tuomet, kai jį įveiksite, galėsite mėgau- 
tis tuo, kas primena laimę. 

Taigi pradėkime adaptacijos procesą. 

Kadangi kolonizuotos erdvės sferoje ryšį varžo fundamen- 
talūs šviesos greičio apribojimai, iš kitų saulės sistemų gauna- 
mos naujienos neišvengiamai esti pasenusios. Dažniausiai de- 
šimtmečiais. Jūsų Žinios apie pagrindinį mūsų sistemos pasaulį, 
Geltakmenį, neabejotinai paremtos sena, nebepz*ikima informa- 
cija. 

Žinoma, ilgiau nei du šimtmečius - iki pastarųjų laikų - Gel- 
takmenyje viešpatavo metas, šiuolaikinių apžvalgininkų pramin- 
tas gražiąja epocha. Tai buvo precedento neturintis socialinis ir 
technologijų aukso amžius. Visų manymu, mūsų ideologinis mo- 
delis įkūnijo bemaž tobulą valdymo sistemą. 

Geltakmenis finansavo galybę sėkmingų kosminių kelionių, 
įskaitant skrydžius į dukterines kolonijas kitose saulės sistemo- 

se ir ambicingas mokslines ekspedicijas į žmonių apgyvendintos 
erdvės pakraščius. Pačiame Geltakmenyje bei Žėručio Juosto- 
je nestigo fantastiškų socialinių eksperimentų, įskaitant kontra- 
versišką, tačiau novatorišką, Kalvino Silvesčio ir jo sekėjų dar- 
bą. Naujovėms palankioje atmosferoje užgimė garsūs meninin- 
kai, filosofai, mokslininkai. Nervų sistemos modifikavimas nieko 
negąsdino. Kitos žmonių kultūros žvelgė į jungėjus įtariai, bet 
mes, demaršistai, nebijantys pozityvių, sąmonę tobulinančių me- 
todų, užmezgėme su jungėjais artimesnius savitarpio ryšius, kurie 
mums suteikė progą nuodugniai ištirti sąjungininkų technologijas. 
Jų žvaigždėlaivių varikliai mums leido kolonizuoti daugiau siste- 
mų nei civilizacijoms, gyvenančioms pagal menkesnį visuomeni- 
nį modelį. 

Tiesą sakant, anuomet viešpatavo gerovės sklidini laikai, ku- 
riais prieš išvykdamas jūs, be abejo, tikėjotės pasimėgauti. 

Deja, viskas pasikeitė. 

Prieš septynerius metus mūsų sistemai kai kas atsitiko. Iki 
šiol tiksliai neaišku, kas sukėlė marą, tačiau, didžiumos įsitikini- 
mu, jis atkeliavo laivu, tikriausiai ramybės būsenos, nepastebėtas 
įgulos narių. O gal atklydo į planetą prieš daugelį metų. Vargu 
ar kada nors pavyks sužinoti tiesą - per didelė dalis informacijos 
buvo sunaikinta arba tiesiog nugrimzdo į užmarštį. Maras ištrynė 
ir užteršė siaubingai milžiniškus mūsų planetos istorijos, kuriai 
suteikėme skaitmeninę formą, kiekius. Daugeliu atvejų nepažeis- 
ti išliko tiktai Žmonių prisiminimai... bet šie ne visada susiję su 
šimtaprocentine teisybe. 

Mūsų visuomenės šerdį užpuolė Mišinio maras. 

Užuot buvęs biologinis arba programinis virusas reiškėsi 
kaip keista, besitransformuojanti tųdviejų chimera. Atskirti prie- 
dus nuo maro štamo taip ir nepasisekė, visgi gryna savo forma 
jis tikriausiai panėšėjo į nanomechanizmus, analogiškus moleku- 
linei montavimo įrangai, kuri egzistuoja medi-mašinose. Dėl ne- 
žemiškos viruso kilmės nekilo jokių abejonių. Lygiai taip pat aki- 
vaizdu, kad jo sunaikinti nepadėjo jokios priemonės. Geriausiu 
atveju, tepajėgdavome pristabdyti maro išplitimą, bet kur kas 
dažniau savo intervencijomis tik pablogindavome padėtį. Jis pri- 
sitaikydavo prie antpuolių ir bet kokius ginklus panaudodavo 
prieš mus pačius. Rodės, tarytum štamo gelmėse glūdėtų jam 
vadovaujantis intelektas. Mes nenutuokiame, ar maras specialiai 

nukreiptas prieš žmoniją. Nevertėtų atmesti tikimybės, jog viskuo 
kaltas siaubingas atsitiktinumas. 

Dabar, remdamasis savo potyriais, tikriausiai galvojate, jog 
šiame dokumente pilna pramano. Mūsų patirtis byloja, jog neigi- 
mu paspartintume adaptacijos procesą nežymiu, bet statistiškai 
reikšmingu faktoriumi. 

Dokumente skelbiama gryna tiesa. 

Mišinio maras iš tikrųjų atklydo į Geltakmenį, ir jo padariniai 
gerokai šiurpesni nei galite įsivaizduoti. Tuo metu, kai virusas 
prasismelkė į planetą, mūsų visuomenė buvo prisotinta trilijonų 
miniatiūrinių mašinų - nemąstančių, niekada nesiskundžiančių, 
gyvybę palaikančių ir materiją transformuojančių tarnų, apie ku- 
riuos mes nė nepagalvodavome. Jos nepailstamai kursuodavo 
mūsų gyslomis, be paliovos plušėdavo ląstelėse, knibždėdavo 
smegenyse, prijungdamos mus prie demaršistų tinklo, suteikian- 
čio galimybę bemaž akimirksniu priimti sprendimus. Mes klajo- 
davome virtualiose aplinkose, kurias išausdavome tiesioginėmis 
sensorinių smegenų mechanizmų manipuliacijomis, nuskenuoda- 
vome ir perkeldavome savo sąmones į žaibišku greičiu veikian- 
čias kompiuterines sistemas. Panorėję galėdavome apdoroti kal- 
nų apimties objektus, iš materijos rašydavome simfonijas, pri- 
versdavome ją paklusti mūsų įgeidžiams ir plazdėti it sutramdy- 
tas liepsnas. Per žingsnį arčiau dieviškumo buvo tiktai jungėjai... 
kai kas tvirtindavo, esą mes nedaug nuo jų atsilikome. 

Iš uolos ir ledo mechanizmai užaugino orbitoje skriejančius 
miestus-valstybes. Juos valdančios protingos mašinos prižiūrėjo 
dešimt tūkstančių Geltakmenį supančių Žėručio Juostos modulių. 
Tos pačios mašinos sukūrė Bedugnės miestą, amorfinei archi- 
tektūrai suteikusios stulbinantį, fantasmagorišką grožį. 

Visa tai pražuvo. 

Padėtis prastesnė nei galvojate. Jeigu maras būtų sunaiki- 
nęs mašinas, milijonai vis vien būtų praradę gyvybę, tačiau po 
tokios katastrofos, nors ir pasibaisėtinos, dar įmanoma atsigauti. 
Deja, užuot paprasčiausiai demonstravęs visagriaunančią jėgą, 
virusas labiau orientavosi į meno - unikaliai iškrypusio ir sadistiš- 
ko meno - sritį. Jis paskatino mašinas nevaldomai vystytis (tiks- 
liau sakant, jas išvadavo nuo mūsų kontrolės) ir siekti naujų, gro- 
teskiškų simbiozių. Mūsų dangoraižiai virto gotiškais košmarais, 
kurie įkalino Žmones, nespėjusius pasprukti nuo mirtinų pastatų 

deformacijų. Ląstelėse, kraujotakoje, galvose slypinčios mašinos 
nutrūko nuo grandinės, susiliejo su mumis, pažeidė gyvą materi- 
ją. Mes tapome blizgančių, lerviškų ataugų - Žmogaus organiz- 
mo ir mašinos mišiniu. Net ir palaidoti mirusieji tebeaugo, jungė- 
si tarpusavyje ir susilydė su miesto architektūra. 

Atslinko siaubingi laikai. 

Ir jie dar nesibaigė. 

Vis dėlto, kaip bet kuris veiksmingas maro štamas, mūsiškis 
parazitas neišnaikino visos populiacijos. Dešimtys milijonų Žu- 
vo... tačiau kiti dešimtys milijonų sugebėjo rasti prieglobstį her- 
metiškuose miesto arba orbitos anklavuose. Jų medi-mašinos, 
kurioms buvo perduotas įsakymas tučtuojau susinaikinti, virto 
nekenksmingomis, savaime iš organizmų pasišalinusiomis dulkė- 
mis. Įnirtingai triūsiantys chirurgai skubėjo pjauti iš galvų im- 
plantus, kol tie neužsikrėtė maro virusu. Kiti piliečiai, pernelyg 
prisirišę prie savo mašinų, kad jų atsisakytų, pasirinko šaltąjį 
miegą. Jie persikėlė į sandarias, bendruomenines krio-kriptas... 
arba visiškai išsikraustė iš sistemos. Po Žėručio Juostos sunai- 
kinimo iš orbitos į Bedugnės miestą gelbėdami gyvybę plūstelėjo 
dar dešimtys milijonų, kai kurie garsėjo turtais, bet dabar jie tapo 
nuskurėliais, kaip eiliniai, istorijos tėkmėje egzistavę pabėgėliai. 
Vargu ar šiuos Žmones guodė tai, ką jie aptiko Bedugnės mies- 
te... 

Ištrauka iš svečiams skirto pažintinio doku- 
mento, kurį galima nemokamai gauti Geltakme- 
nį supančioje kosminėje erdvėje, 2517-ieji. 

Jau temo, kai mudu su Diterlingu atvykome prie tilto. 

- Apie Raudonrankį Vaskesą privalai Žinoti vieną dalyką, - 
perspėjo Diterlingas. - Niekada taip į jį nesikreipk. 

- Kodėl? 

- Nes jį įsiutinsi. 

- Dėl to mums gali kilti problemų? - Beveik sustabdžiau mū- 
sų visureigį ir jį įvairavau tarp margaspalvių, prie šaligatvio sto- 
vinčių transporto priemonių. Nuleidau stabilizatorius - perkaitu- 
sios turbinos kvepėjo kaip karštas ginklo vamzdis. - Juk mums 
paprastai nerūpi, kaip jaučiasi padugnės, - pridūriau. 


- Teisingai. Bet šį kartą atsargumas nepakenktų. Nusikaltė- 
lių gretose Vaskesas neužima aukščiausios padėties, tačiau jis 
nestokoja draugų ir polinkio į kraštutinį sadizmą. Todėl elkis, kaip 
pridera. 

- Pasistengsiu. 

- Aha... kol stengsies, nepalik ant grindų kraujo klano, ge- 
rai? 

Išlipę iš visureigio perkreipėme kaklus, kad įŽžiūrėtume tiltą, 
kurio anksčiau nė sykio nebuvau regėjęs - Demilitarizuotoje zo- 
noje lankiausi pirmą kartą, jau nekalbant apie Naująjį Valparai- 
są. Jis atrodė absurdiškai didžiulis netgi tada, kai nuo miesto mus 
skyrė penkiolika ar dvidešimt kilometrų. Gulbė leidosi link hori- 
zonto, išpurtusi ir raudona, tačiau jos viduryje švytėjo pakanka- 
mai ryškus taškelis, kad mes pamatytume tilto giją ir protarpiais 
įžvelgtume miniatiūrinių, į kosmosą kylančių arba žemyn besilei- 
džiančių liftų karoliukus. Jau tuomet svarsčiau, ar mes nepavė- 
lavome - ar tik Raivikas netūno vienoje iš tų kabinų, - bet Vas- 
kesas užtikrino, esą mūsų persekiojamas žmogus tebesiblaškė 
mieste: tvarkė savo finansinių aktyvų tinklą, išraizgytą Skajaus 
Persvaroje, ir konservavo lėšas ilgalaikėse sąskaitose. 

Diterlingas nužirgliojo iki visureigio galo (apdengta metalo 
plokštėmis mūsų vienratė mašina panėšėjo į susirietusį šarvuo- 
tį) 1r atidarė mažutį bagažo skyrių. 

- Velnias, vos nepamiršau apsiaustų, brol. 

- Tiesą pasakius, tikėjausi, kad jie iškris tau iš galvos. 

Jis atkirto: 

- Apsirenk ir liaukis inkštęs. 

Užsimečiau apsiaustą ant drabužių, kuriuos jau vilkėjau. Jo 
kraštai slydo per purvinas balutes, tačiau būtent taip rengdavosi 
aristokratai - jie tarsi provokuodavo aplinkinius užminti ant skvernų. 
Diterlingas įsisupo į savąjį apsiaustą ir ėmė rinktis atspalvį, kurių ne- 
trūko rankovę puošiančioje raštų kolekcijoje. Kiekvieną siūlomą 
spalvą jis įvertindavo surauktais antakiais ir pasibjaurėjimo kupinu 
murmesiu: 

- Ne, ne... ne. Jėzau Kristau, ne. Dar kartą ne. Ir tai netiks. 

Ištiesęs ranką, nykščiu spustelėjau vieną antsiuvą. 

- Štai. Tu atrodai pribloškiančiai. O dabar užsičiaupk ir duok 
man šaudyklę. 


Aš jau buvau parinkęs savo apsiaustui perlamutrinį atspalvį, 
nes vyliausi, kad mano ginklui jis netaps akį rėžiančiu fonu. Iš 
švarko kišenės Diterlingas iškrapštė nediduką pistoletą ir padavė 
jį man, atsainiai, tarsi siūlydamas pakelį cigarečių. 

Po glotniu, perregimu mažučio ginklo paviršiumi juodavo mi- 
niatiūriniai migloti elementai. 

Pistoletas buvo mechaninis, pagamintas iš anglies (beveik 
visas - iš deimanto), su tepalus atstojančiais, energiją kaupian- 
čiais fulerenais. Neturėjo jokių metalų, sprogdiklių ar mikro- 
schemų. Tik įmantrias svirtis bei reketo mechanizmus, sutep- 
tus sferinėmis fulerenų molekulėmis. Jis šaudė deimantinėmis 
strėlytėmis, kurios šastelėdavo į orą tuomet, kai atsipalaiduo- 
davo itin standi spyruoklė. Pastarąją reikėdavo prisukti lyg 
žaislinę pelę. Pistoleto nepapildė nei prisitaikymo, nei stabiliza- 
vimo sistemos. 

Dėl tokių smulkmenų nekvaršinau galvos. 

Paslėpiau ginklą apsiausto kišenėje įsitikinęs, jog niekas iš 
praeivių nepastebėjo, kaip bičiulis jį perdavė. 

- Juk sakiau, jog tau išrinksiu patrauklų žaisliuką, - tarė Di- 
terlingas. 

- Jis tiks. 

- Tiks? Taneri, tu mane nuvylei. Tai blogį spinduliuojančio 
grožio įsikūnijimas. Aš netgi pradedu manyti, kad jis gali pravers- 
ti medžioklėje. 

Tipiškas Migelio Diterlingo atsakymas, dingtelėjo man. Jis 
galvoja apie medžioklę bet kokiomis aplinkybėmis. 

Pabandžiau nusišypsoti. 

- Grąžinsiu jį neapgadintą. Jei nepavyks ištesėti pažado, ką 
gi... bent jau Žinosiu, ką tau dovanoti per Kalėdas. 

Mudu nukulniavome tilto link. Į Naująjį Valparaisą atkly- 
dome pirmą kartą, tačiau dėl to nė kiek nesijaudinome. Jo 
planas ne itin skyrėsi nuo kitų stambesnių planetos gyvenvie- 
čių. Išvydome netgi pažįstamus gatvių pavadinimus. Didžiuma 
miestų buvo deltos formos; nuo vidurinio trikampio smailių 
driekdavosi trys pagrindinės magistralės, maždaug kas šimtą 
metrų viena nuo kitos. Centrą dažniausiai supdavo kiti trikam- 
piai, kurie vis didėdavo, kol geometriškai taisyklingos jų linijos 
ištirpdavo padrikai įrengtų priemiesčių labirintuose ir rekonst- 
ruojamose zonose. Centrinio trikampio paskirtis priklausydavo 

nuo vietinės valdžios sprendimų ir nuo to, kiek sykių per karą 
miestas buvo okupuotas arba subombarduotas. Tik labai retais 
atvejais pasisekdavo įžiūrėti deltasparnio kelto, aplink kurį iš- 
augo gyvenvietė, pėdsakus. 

Taip užgimė ir Naujasis Valparaisas. Jo gatvės puikavosi 
įprastais pavadinimais - Omdurmanu, Norkinku, Armestu ir taip 
toliau, - tačiau vidurinįjį trikampį užgožė terminalas, priklausantis 
tiltui, pakankamai vertingam abiem kariaujančiom pusėm, kad iš- 
liktų nenukentėjęs. Juoda, trijų šimtų metrų ilgio ir pločio struk- 
tūra kilo aukštyn nelyginant erdvėlaivio korpusas; Žemutiniuose 
jos lygiuose nestigo viešbučių, restoranų, kazino ir viešnamių. 
Net ir nematydami tilto suprastume, jog atsidūrėme senojo kvar- 
talo gatvėse, netoli nusileidimo vietos. Juolab kad šen bei ten 
dunksojo pastatai, sudaryti iš vieni ant kitų užverstų krovininių 
modulių, kuriuos pakoregavo pragremžtos, langus bei duris at- 
stojančios ertmės, - visa tai per du su puse šimtmečio transfor- 
mavosi į architektūrines keistybes. 

- Ei, - šūktelėjo balsas, - sumautas Taneri Mirabelai. 

Vyriškis stovėjo tamsiame portike, nugrimzdęs į šešėlius, 
kaip nuobodžiaujantis, vabzdžius stebintis žmogus. Su tuo tipu 
bendravau tik vaizdofonu, be to, mūsų pokalbiai ilgai netrukdavo, 
todėl suglumau pamatęs gerokai mažesnį nei tikėjausi, persikrei- 
pusį džiūsną. Jis vilkėjo masyvų kaip maniškis apsiaustą, kuris, 
rodės, baudėsi nuslysti nuo pečių. Prieblandoje geltonavo aštrūs, 
specialiai nusmailinti dantys. Iš prakaulaus veido stirksojo nely- 
gūs šeriai; juodi ilgi plaukai buvo sušukuoti atgal nuo žemos kak- 
tos. Kairėje rankoje gniaužiamą cigaretę jis retsykiais pakeldavo 
prie lūpų, kitą, dešiniąją ranką, laikė kišenėje ir nerodė jokio noro 
jos ištraukti. 

- Vaskesai, - pratariau nė trupučio nenustebęs, kad jis sekė 
mudu su Diterlingu. - Kiek suprantu, taviškiai nenuleidžia akių 
nuo mano Žmogaus. 

- Atvėsk, Mirabelai. Tas vyrukas nė nenusičiurkš be mano 
Žinios. 

- Jis tebetvarko savo reikalus? 

- Aha. Pats Žinai, kaip elgiasi turčių vaikeliai. Bet man, seni, 
svarbiausia yra verslas. Jei reikėtų, prilipčiau prie to tilto kaip 
mėšlo gabalas prie rato. - Vaskesas dūrė cigarete Diterlingo pu- 
sėn. - Gyvačių siaubas, teisingai? 

Mano bičiulis gūžtelėjo. 

- Kaip pasakysi. 

- Liuks užsiėmimas... medžioti gyvates. - Su cigarete ran- 
koje jis pavaizdavo nusitaikąs į įsivaizduojamą hamadrijadą ir iš- 
šaunąs. - Gal į kitą medžioklę pakviestum ir mane? 

- Nežinau... - nutęsė Diterlingas. - Paprastai gyvu masalu 
nesinaudojame. Bet aš pašnekėsiu su bosu. Gal ką nors suorga- 
nizuosime. 

Raudonrankis Vaskesas vėl parodė nusmailintus dantis. 

- Šmaikštuolis. Tu man patinki, Gyvate. Kitaip ir negali būti, 
nes tu dirbi Kahuelai. Beje, kaip jam sekasi? Girdėjau, jog Ka- 
huela nukentėjo ne mažiau nei tu pats, Mirabelai. Tiesą sakant, 
sklinda gandai, kad jis išvis neišgyveno. 

Šiuo momentu mes neplanavome aplinkiniams trimituoti apie 
Kahuelos mirtį, bent jau, kol neapmąstėme galimų jos padarinių, 
tačiau akivaizdu, kad Naująjį Valparaisą naujienos pasiekė. 

- Jo labui padariau viską, ką galėjau, - atsakiau. 

Vaskesas lėtai ir giliamintiškai sulinksėjo, tarytum savo Žžo- 
džiais būčiau patvirtinęs šventus, sudžiūvėlio godojamus įsitikini- 
mus. 

- Aha, ir man taip pasakojo. - Jis uždėjo kairiąją ranką man 
ant peties, tačiau cigaretės galą patraukė atokiau nuo perlamut- 
rinės apsiausto medžiagos. - Kiek girdėjau, netekęs kojos suge- 
bėjai perskristi pusę planetos, kol pargabenai namo Kahuelą ir jo 
kalę. Elgeisi kaip suknistas didvyris, nors ir esi baltaakis. Išklosi 
savo istoriją prie taurės brendžio. Tuo tarpu tavo draugužis 
įtrauks mane sąrašėlin medžiotojų, kurie keliaus į kitą ekspedici- 
ją. Ar ne, Gyvate? 

Kaip ir anksčiau, pėdinome tilto kryptimi. 

- Vargu ar tam bus laiko, - atsiliepiau. - Turiu omenyje gėri- 
mus. 

- Juk sakiau, kad nesikarščiuotum. - Vaskesas žirgliojo prie- 
šais mus, vis dar įkišęs vieną ranką į kišenę. - Nesuprantu jūsų, 
vyručiai. Tarkite vieną žodį, ir iš Raiviko liks šlapia vieta. Mano 
pasiūlymas tebegalioja. 

- Aš pats privalau su juo susidoroti, Vaskesai. 

- Aha. Girdėjau. Buvai įsižiūrėjęs Kahuelos kalę, teisingai? 

- Tu nepasižymi subtilumu, ar ne, Raudoniuk? 

Pastebėjau, kaip Diterlingas krūptelėjo. Tylėdami įveikėme 
dar porą metrų, kai Vaskesas sustojo ir atsisuko. 

- Ką tu pasakei? 

- Man minėjo, jog tave už akių vadina Raudonrankiu Vaske- 
su. 

- Net jei ir taip, koks tavo sušiktas reikalas? 

Gūžtelėjau. 

- Na, nežinau... Antra vertus, kodėl tau turėtų rūpėti, kas 
siejo mane ir Gitą? 

- Tiek to, Mirabelai. - Jis giliau nei įprastai užsitraukė dūmą. - 
Mes supratome vienas kitą. Man nepatinka, kai žmonės kiša no- 
sį ten, kur nereikia. Ir tau nepatinka, kai kiti šneka tam tikromis 
temomis. Galbūt tu barškinai Gitą, iš kur man žinoti, seni. - Vas- 
kesas palaukė, kol sutramdysiu įsiplieskusį pyktį. - Bet, kaip sa- 
kei, tai ne mano reikalas. Aš tavęs nebekamantinėsiu. Netgi iš- 
mesiu šituos klausimus iš smegeninės. Bet padaryk man paslau- 
gą. Nevadink manęs Raudonrankiu. Na, taip, džiunglėse Raivi- 
kas tau iškrėtė kažką bjauraus, ir tu vos nepadžiovei autų. Ta- 
čiau išsiaiškinkime vieną dalyką. Mano žmonės pralenkia jus sa- 
vo skaičiumi. Jie visą laiką jus stebi. Nesiutinkite manęs, antraip 
suorganizuosiu judviem tokį mėšliną vakarėlį, palyginti su kuriuo 
Raiviko šėlionės pasirodys kaip superstų pliušinių meškiukų iš- 
kyla. | 

- Man rodos, - prabilo Diterlingas, - mums derėtų pasitikėti 
šito džentelmeno žodžiu. Ar ne, Taneri? 

- Tarkim, mes užmynėme vienas kitam ant nuospaudos, - at- 
siliepiau po ilgos, atšiaurios tylos pauzės. 

- Aha, - sukinkavo galva Vaskesas. - Šauniai pasakyta. Mu- 
du su Mirabelu esame ūmaus charakterio vyrukai, todėl turėtu- 
me gerbti vienas kito jausmus. Tvarkelė. Tad išgerkime bren- 
džio ir luktelėkime, kol Raivikas ko nors griebsis. 

- Aš nenoriu nutolti nuo tilto. 

- Jokių problemų. 

Vaskesas skynė mums kelią, atsainiai stumdydamas praei- 
vius į šalis. Žemutiniame vieno statinio, suręsto iš krovininių mo- 
dulių, aukšte pasigirdo akordeonu grojama melodija, lėta ir didin- 
ga it laidotuvių giesmė. Gatvėse vaikštinėjo porelės - veikiau 
čionykščiai negu aristokratai, bet apsirengę gražiausiais drabu- 
žiais, kokius tik įpirko. Nerūpestingi, simpatiški, besišypsantys 

jaunuoliai, kurie akivaizdžiai ketino užsukti į restoranėlį, lošimo 
namus arba koncertų salę. Be abejo, nuo karo jie nukentėjo 
(galbūt prarado draugus arba mylimuosius), tačiau Naująjį Val- 
paraisą ir fronto liniją skyrė pakankamai didelis atstumas, kad 
vietiniai be paliovos negraužtų savęs mintimis apie kautynes. 
Kaip aš jiems pavydėjau, kaip troškau kartu su Diterlingu nu- 
drožti į pirmą pasitaikiusį barą ir mirtinai nusigerti. Užmiršti 
spyruoklinį ginklą, užmiršti Raiviką, užmiršti, kodėl atsibeldžiau 
prie tilto. 

Suprantama, aplinkui netrūko ir kitokių žmonių. Pavyzdžiui, 
kareivių, dėvinčių civilius drabužius, bet iš karto atpažįstamų iš 
agresyviu ežiuko stiliumi kirptų plaukų, nenatūraliai pripumpuotų 
raumenų, rankas išmarginusių visos spalvų gamos maskuojamųjų 
tatuiruočių, įdegusių veidų ir baltų lopinių aplink akį, kuria pa- 
prastai spoksodavo į taikiklį. Abejoms konfliktuojančioms pu- 
sėms priklausantys kariškiai maišėsi tarpusavyje ir stengėsi lai- 
kytis atokiau nuo DZ armijos. Tik šios pareigūnams buvo leista 
nešiotis ginklus Demilitarizuotoje zonoje, todėl jie nesislėpdami 
gniaužė šaudykles baltomis krakmolytomis pirštinėmis. Cionykš- 
tės armijos atstovai nesiruošė liesti Vaskeso; jie nebūtų kibę ir 
prie mudviejų su Diterlingu, net jeigu būtume slampinėję vieni, be 
sudžiūvėlio palydovo. Nors abu priminėme į kostiumus įspraus- 
tas gorilas, vargu ar kas' galėjo mus supainioti su kareiviais. Visų 
pirma mes atrodėme per seni, beveik vidutinio amžiaus. Skajaus 
Persvaroje toks apibūdinimas tiko individams, sulaukusiems nuo 
keturių iki šešių dešimčių metų. 

Nė neįpusėjusiems vidutinės gyvenimo trukmės. 

Tiek aš, tiek Diterlingas stengėmės palaikyti gerą fizinę for- 
mą, tačiau nesivertėme per galvas, kad panėšėtume į kareivius. 
Pastarųjų raumenys niekada neatrodė natūralūs, bet nuo tų laikų, 
kai pats tarnavau baltaakiu, jie drastiškai išsipūtė. Anuomet bent 
jau galėjai teigti, neva pripumpuotas raumenynas būtinas tam, 
kad paneštum ginklus. Metams bėgant, įranga tobulėjo, bet gat- 
vėse slankiojantys kareiviai priminė žmogeliukus, kuriuos nupiešė 
į besaikį groteską linkęs dailininkas. Kovos lauke tokį įspūdį su- 
stiprintų nūdien madingos lengvasvorės šaudyklės. Ir kam reika- 
lingi tie raumenys, kai dabartinius ginklus be vargo pakeltų vai- 
kas? 

- Eikit čia. - Vaskesas pamojo ranka į struktūrą, vieną iš 
daugumos kitų, aplipusių tilto pagrindą. Jis nuvedė mus trumpu 
siauru skersgatviu, pro niekuo neišsiskiriančias, gyvačių hologra- 
momis apsuptas duris į erdvią, garų kupiną virtuvę, kokią įmano- 
ma išvysti fabrike. Prisimerkiau, nuo veido nusišluosčiau prakai- 
tą Ir nėriau po pasibjaurėtinos išvaizdos rakandais mintyse spė- 
liodamas, ar Vaskesas kada nors juos naudojo ne pagal tiesiogi- 
nę paskirtį. 

Sukuždėjau Diterlingui: 

- Kodėl mūsų bičiulis niršta, kai jį vadina Raudonrankiu? 

- Ilga istorija. Beje, raudona ne vien ranka. 

Protarpiais iš garų tumulų išnirdavo virėjai, apnuoginę krūti- 
nes, pusę veido paslėpę po plastikiniais respiratoriais. Vaskesas 
kreipėsi į porą jų, o Diterlingas, mitriai kyštelėjęs pirštus į ver- 
dantį vandenį, ištraukė kažką iš puodo ir atsargiai paragavo. 

- Čia Taneris Mirabelas, mano draugas, - pareiškė džiūsna 
vyriausiajam virėjui. - Vyrukas priklausė baltaakių gretoms, tad 
nekniskit jam proto. Mes kurį laiką čia pabūsime. Atneškit ko 
nors išgerti. Brendžio. Mirabelai, tu alkanas? 

- Ne. O Migelis, kaip matau, pats apsitarnaus. 

- Gerai. Nors man rodos, Gyvate, šį vakarą žiurkiena neko- 
kio skonio. | 

Diterlingas gūžtelėjo. 

- Patikėk, esu ragavęs ir šlykštesnio maisto. - Jis įsimetė į 
burną dar vieną kąsnelį. - Mmm. Visai nebloga žiurkė. Rudoji? 

Iš virtuvės Vaskesas nuvedė mus į tuščią lošimo salę. Iš 
pradžių galvojau, jog čia esame vieni. Blausiai apšviestame 
kambaryje dominavo žalias velvetas, suteikiantis ištaigos įspūdį; 
tam tikrose, strategiškai parinktose vietose, ant pakylų, burbulia- 
vo kaljanai. Ant sienų kabojo rudų atspalvių paveikslai - atidžiau 
įsižiūrėjęs supratau, kad jie ne nutapyti, o suklijuoti iš skirtingos 
medienos gabalėlių. Kai kurie netgi truputį raibuliavo, o tai reiš- 
kė, kad jie buvo išpjauti iš hamadrijadų medžio žievės. Visus pa- 
veikslus vienijo bendra tema - tiksliau sakant, juos jungė scenos 
iš Skajaus Hausmano gyvenimo. Viename buvo matyti penki 
Flotilės laivai, iš Žemės skriejantys į mūsų planetą. Štai ir Titas 
Hausmanas su prožektoriumi rankoje, radęs sūnų tamsoje po to, 
kai visame erdvėlaivyje nutrūko elektros srovė. Ana ten pats 
Skajus, medicinos skyriuje lankantis merdintį tėvą, kurį, mėgi- 

nant apsaugoti “Santjagą"" nuo diversanto, mirtinai sužeidė. Prie- 
šais pamačiau ir žavingai perteiktą Skajaus Hausmano nusikal- 
timą bei šlovės momentą. Tai, ką jis padarė, idant užtikrintų, jog 
“Santjagas" nusigautų iki pasaulio anksčiau negu kiti Flotilės lai- 
vai: šaltojo miego moduliai byrėjo iš erdvėlaivio nelyginant kiaul- 
pienės sėklos. O paskutinis paveikslas vaizdavo bausmę, kurią 
žmonės paskyrė Skajui: nukryžiavimą. 

Gan miglotai prisiminiau, kad visa tai įvyko kažkur netolie- 
se. | 

Tačiau kambarys ne tik atstojo Hausmano šventyklą. 
Sienose įspaustose nišose stovėjo tradiciniai lošimo automatai. 
Jau nekalbant apie pustuzinį stalų, prie kurių vėliau, šį vakarą, 
prisės azartiški žmonės. Nūnai aplink juos neišvydau nė gyvos 
dvasios. Tegirdėjau šešėliuose zujančių žiurkių skrebenimą. 

Bet svarbiausia kambario puošmena buvo visiškai juodas ku- 
polas. Jį supo minkšti krėslai, pritvirtinti prie įmantrių teleskopi- 
nių pakylų, per tris metrus nuo grindų. Kiekvieno iš jų ranktūryje 
žvilgėjo lošimui reikalingi valdymo pulteliai, kitoje atramoje su- 
montuoti įtaisai siūlė platų intraveninių medžiagų pasirinkimą. 
Maždaug pusę krėslų užėmė figūros, tokios sustingusios, kad 
įžengęs į kambarį nė neatkreipiau į jas dėmesio. Visi žmonės sė- 
dėjo įsirėmė į atlošus, užsimerkę, suglebusiais veidais, tačiau sa- 
vo povyza demonstravo esą aristokratai: juos supo gerovės ir 
neliečiamumo atmosfera. 

- Kas atsitiko? - pasiteiravau. - Pamiršai tuos tipus išmesti 
pro duris, kai rytą uždarei savo įstaigą? 

- Ne. Šie klientai, Mirabelai, įsitraukė į žaidimą prieš keletą 
mėnesių. Bando nuspėti ilgalaikių antžeminių kampanijų rezulta- 
tus. Dėl liūčių stojo tylos pauzė. Net atrodo, kad atėjo taikos me- 
tas. Bet tau reikėtų juos pamatyti, kai pradedami mėšlini kariniai 
veiksmai. 

Šita vieta man kažkuo nepatiko. Ir ne vien dėl vaizdžiai iš- 
dėstytos Skajaus Hausmano istorijos, nors ji reikšmingai prisidėjo 
prie kitų antipatiją kurstančių faktorių. 

- Gal mums vertėtų judėti į kelią, Vaskesai? 

- Ir atsisakyti gėrimų? 

Nespėjus man sumąstyti, ką atšauti, salėje išdygo vyriausia- 
sis virėjas, triukšmingai šnopuojantis pro plastikinį respiratorių. 

Jis pastūmė mūsų link gėrimais apkrautą vežimėlį. Gūžtelėjęs įsi- 
pyliau brendžio ir pakreipiau galvą į sienas. 

- Aplinkiniai kraustosi iš proto dėl Skajaus Hausmano? 

- Labiau nei įsivaizduoji, žmogau. 

Vaskesas kažką pakrapštė kupole, ir tas atgijo, pavirto Ska- 
jaus Persvaros pusrutuliu, neapsakomai smulkaus mastelio že- 
mėlapiu. Ties grindimis juoduojanti, planetą kertanti riba priminė 
mirksinčią driežo akies membraną. Vakarinėje Pusiasalio pa- 
krantėje, pro debesų properšas, spindėjo Naujojo Valparaiso ž Ži- 
buriai. 

- Na, ir kas? 

- Žinai, čionykščiai - gan religingi. Jei neprilaikysi liežuvio už 
dantų, gali įžeisti jų jausmus. Privalai elgtis pagarbiai, žmogau. 

- Girdėjau, jog tarp vietinių užgimė religija, susijusi su Haus- 
manu. Tik tiek ir Žinau. - Vėl pažiūrėjau į sieną ir pastebėjau ant 
jos objektą, panašų į gumbuotą ir briaunuotą delfino kaukolę. - 
Gal tu nusipirkai šituos namus iš Hausmaną dievinančio pamišė- 
lio? 

- Ne, ne visai. 

Diterlingas atsikrenkštė. Nutariau jo nepaisyti. 

- Vadinasi, pats įsitraukei į tikinčiųjų ratą? 

Vaskesas užgesino cigaretę, pasikasė tarpuakį ir suraukė 
savo siaurąją kaktą. 

- Ko tu išsidirbinėji, Mirabelai? Mėgini mane suerzinti ar iš- 
ties esi neišmanėlis močkrušys? 

- Nežinau. Aš tik norėjau mandagiai pasišnekučiuoti. 

- Aha, kur gi ne. Be to, anksčiau visai atsitiktinai pavadinai 
mane Raudoniuku. Lyg tau būtų nuslydę nuo liežuvio galo. 

- Man rodos, šią temą jau aptarėme. - Siurbtelėjau brendžio. - 
Tavęs, Vaskesai, neketinau pykdyti. Bet matau, kad esi neįpras- 
tai jautrus. 

Jis pademonstravo gestą - trumputį, tarytum spragtelėjimas 
pirštais. 

Tolimesni įvykiai klostėsi taip žaibiškai, kad akis paprasčiau- 
siai nespėjo jų užfiksuoti. Regėjimo lauke sušmėžavo metalas, o 
kambaryje nuvilnijo dvelktelėjimai. Įvertinęs padėtį supratau, jog 
kambario sienose, grindyse bei lubose atsivėrė angos ir iš jų iš- 
niro mašinos - automatiniai saugumo zondai, plevenančios juo- 


dos sferos, iš kiekvienos jų tjes viduriu-kyšojo-tny s ar keturi šau- 

namieji vamzdžiai, pakrypę į mane ir Diterlingą. Zondai lėtai su- 
ko ratus aplink mus zyzdami it karingai nusiteikusios širšės. 

Porą ilgų užsitęsusių akimirkų niekas iš mūsų nealsavo. Ga- 
liausiai pirmasis nusprendė prabilti Diterlingas: 

- Vaskesai, jeigu rimtai būtum ant mūsų įniršęs, dabar jau 
gulėtume negyvi. 

- Tu teisus, Gyvate. Bet jums nedaug trūksta, kad perženg- 
tumėte ribą. - Jis garsiau pridūrė: - Įjungti parengties režimą. - 
Džiūsna pakartojo spragtelėjimą. - Matei, žmogau? Tau atrodė, 
jog rodžiau tą patį gestą kaip ir prieš minutę. Tačiau sargybiniai 
skirtumą pastebėjo. Jeigu nebūčiau atjungęs sistemos, automa- 
tai kambaryje būtų sunaikinę visus, išskyrus mane ir išverstapil- 
vius šūdžius, sėdinčius lošėjų krėsluose. 

- Džiaugiuosi, jog neužmiršti lavinti savo įgūdžių, - atsakiau. 

- Juokis, kol gali, Mirabelai. - Jis dar sykį parodė gestą. - Ir 
vėl panašus, ar ne? Bet tai - visai kitas įsakymas, kuriam paklus- 
dami sargybiniai išsprogdintų tau rankas. Kambario apsauga už- 
programuota atpažinti maždaug penkiolika gestų. Patikėk, kele- 
tas vykdomųjų programų taip suterštų salę, kad jos valymui tektų 
paaukoti nemenką sumą. - Vaskesas patraukė pečiais. - Ar ma- 
no mintis aiški? | 

- Manau, mes supratome, ką turi omenyje. 

- Gerai. Sargybiniai, išjunkite parengties režimą ir pasišalin- 
kite. 

Vėl šmėkštelėjo metalas ir padvelkė vėjelis. Mašinos išgara- 
vo, tarsi pamojus burtų lazdele. 

- Padarė įspūdį? - pasiteiravo Vaskesas. 

- Ne-e, - atšoviau jausdamas, kaip kaktą sudrėkino prakaito 
lašeliai. - Akivaizdu, kad su atitinkama saugos įranga tu gali pa- 
tikrinti visus, sugebėjusius nusigauti iki šito kambario, ir Žinoma, 
įkvėpti jiems norą bendradarbiauti. 

- Teisingai. - Vaskesas įsispigino į mane išsiviepęs, aiškiai 
pradžiugęs, jog sulaukė geidžiamo rezultato. 

- Tačiau tavo žaisliukai neatsakė į klausimą, kodėl esi toks 
įžeidus. 

- Mano vietoje būtum gerokai jautresnis, po velnių. - Džiūsna 
nustebino mane ištraukdamas iš kišenės ranką, pakankamai lė- 
tai, kad įsitikinčiau: ginklo jis nelaikė. - Matai, Mirabelai? 

Tiesą sakant, nežinojau, ko tikėtis, bet kumštis man pasirodė 
normalus. Nei deformuotas, nei kažkuo ypatingas. Netgi ne rau- 
donas. | 

- Aš matau ranką, Vaskesai. 

Kai jis dar labiau suspaudė kumštį, įvyko šis tas keista. Pro 
pirštus sraunia tėkme paplūdo kraujas, kuriam aptaškius grindis, 
žalias velvetas nusidažė purpurinėmis dėmėmis. 

- Štai kodėl gavau tokią pravardę. Nes mano dešinioji ranka 
kraujuoja. Suknistai originalu, ar ne? - Vaskesas atgniaužė 
kumštį, delno viduryje parodydamas skylutę, iš kurios veržėsi 
kraujas. - Tai stigma. Panaši į Kristaus žaizdą. - Sveikąja ranka 
iš kitos kišenės iškrapštė nosinę, suvyniojo audinio skiautę į gu- 
mulą, o šį prispaudė prie žaizdos. - Aš net galiu ją atverti valios 
pastangomis. 

- Tave pričiupo Hausmano kulto pasekėjai, - susigaudė Di- 
terlingas. - Jie nukryžiavo ir Skajų. Įkalė vinį į dešinįjį jo delną. 

- Nieko nesuprantu, - papurčiau galvą. 

- Ar jam papasakoti? 

- Prašau, Gyvate. Tavo bičiulį aiškiai derėtų apšviesti. 

Diterlingas atsisuko į mane. 

- Per pastarąjį šimtmetį Hausmano kultas suskilo į galybę 
įvairių sektų. Kai kurios sėmėsi įkvėpimo iš atgailaujančių vie- 
nuolių trokšdamos išgyventi Skajaus patirtas kančias. Sektantai 
tūno užsidarę tamsoje, kol izoliacija priverčia juos kuoktelėti ar- 
ba padeda išvysti vizijas. Atsiranda pamišėlių, nusikertančių kai- 
riąją ranką ar net savo noru gulančių ant kryžiaus. Kartais per 
nukryžiavimo procesą jie miršta. - Diterlingas nutilo ir dirstelė- 
jo į Vaskesą lyg prašydamas leidimo pratęsti. - Egzistuoja viena 
kraštutinių pažiūrų sekta, kuri neapsiriboja tokiais kankinimais. 
Jos nariai skleidžia tikėjimo žodį. Ne balsu ar raštu, o dogmas 
skiepijančiu virusu. 

- Nagi, nagi... - paraginau. 

- Matyt, užkratą sukūrė specialiai jiems. Galbūt ultros, o gal 
vienas iš sektantų keliavo susitikti su Žonglieriais, ir tie sudarkė 
neurocheminę jo sistemą. Koks skirtumas. Svarbiausia, jog viru- 
sas perduodamas lašeliniu būdu ir gali apkrėsti bet ką. 

- Transformuoja Žmones į sektantus? 

- Ne, - įsiterpė Vaskesas, pakelyje sužvejojęs naują cigare- 
tę. - Jis suknisa tavo sąmonę, bet nepaverčia kulto sekėju, aiš- 

ku? Kartais regi vizijas, bjaurius sapnus, netgi jauti poreikį... - jis 
nutilo ir linktelėjo į delfino galvą, kyšančią iš sienos. - Matai žu- 
vies kaukolę? Kainavo man sumautą ranką ir koją. Priklausė 
Glotniui iš.vieno laivo. Tas šūdniekis mane ramina ir prislopina 
drebulį. Bet ne daugiau. 

- O kaipgi delnas? 

- Kai kurios viruso atmainos lemia fizinius pokyčius. Man 
dar pasisekė. Viena jo rūšis tave apakina, kita įkvepia baimę 
tamsai, dėl trečios gali sudžiūti ir nukristi kairioji ranka. Žinai, 
truputis kraujo manęs negąsdino. Iš pradžių, kol mažai kas buvo 
girdėjęs apie virusą, stigma netgi padėdavo įbauginti aplinkinius. 
Saunus dalykėlis. Jei tekdavo dalyvauti derybose, aptaškydavau 
pašnekovą krauju nuo galvos iki kojų. Bet vėliau žmonės sužino- 
JO, jog mane apkrėtė kulto sekėjai... 

- „..Ir ėmė spėlioti, ar tu tikrai toks kietas, kaip skelbia gan- 
dai, - užbaigė Diterlingas. 

- Aha. Teisingai. - Vaskesas nudelbė jį įtariu žvilgsniu. - 
Norint užsitarnauti tokią kaip mano reputaciją, reikia nemažai 
laiko. | 

- Nė kiek tuo neabejoju. 

- Taigi... panašios smulkmenos gali kaip reikiant pakenkti 
geram tavo vardui. 

- Argi viruso neįmanoma sunaikinti? - paklausiau aplenkęs 
Diterlingą, nenorėdamas, kad bičiulis rizikuotų savo sveikata. 

- O taip, įmanoma. Orbitoje pilna mėšlinų technologijų, ku- 
rios be vargo jį sudorotų. Bet šiuo metu aš neįtraukęs orbitos į 
saugių ir lankytinų vietų sąrašą. 

- Vadinasi, tu paprasčiausiai su juo susigyvenai. Ar pajėg- 
tum šituo virusu infekuoti aplinkinius? 

- Ne, jums negresia joks pavojus... niekam negresia. Maniš- 
kė atmaina beveik nebeužkrečiama. - Rūkydamas Vaskesas vėl 
aprimo. Delnas nustojo kraujuoti, ir jis įkišo sužeistąją ranką į ki- 
šenę. Gurkštelėjęs brendžio, pridūrė: - Retsykiais gailiuosi, jog 
praradau galimybę apkrėsti kitus. Apmaudu, kad neišsaugojau 
kraujo, kai mane patį infekavo. Mielai jo suleisčiau kam nors į 
veną. Na, žinote, kaip atsisveikinimo dovanėlę. 

- Bet tuomet tu vykdytum sektantų valią, - pastebėjo Diter- 
lingas. - Skleistum jų tikėjimą. 

- Aha, man labiau magėtų pričiupti suknistą beprotį, kuris iš- 
krėtė tokią kiaulystę, ir... - jis neužbaigė sakinio. Miglotu žvilgs- 

niu įsispoksojo į tolumą, lyg žmogus, kurį sutraukė paralyžiuojan- 
tis mėšlungis. Po pauzės išspaudė: - Ne, negaliu tuo patikėti. 

- Kas yra? - paklausiau. 

Vaskesas neatsiliepė, bet sprendžiant iš krutančių kaklo rau- 
menų su kažkuo bendravo mintimis. Ko gero, palaikė tiesioginį 
ryšį su vienu iš savo parankinių. 

- Raivikas... - galų gale prabilo. 

- Kas jam nutiko? - suklusau. 

- Prakeiktas šūdžius mane apmovė. 


2 | 
Raudonrankio buveinę ir tilto terminalą jungė tamsių, drėgnų 
koridorių labirintas. Jis vedė mus tuneliais link juodos didžiosios 
struktūros sienos, priešais save laikydamas prožektorių, iš kelio 
spardydamas žiurkes. 

- Spąstai, - mąsliai sumurmėjo Vaskesas. - Nė nemaniau, 
kad jis paspęs pinkles. Juk persekiojome tą šunkarą ištisas die- 
nas. - Paskutinį žodį ištarė taip, lyg turėtų galvoje mėnesius. Ta- 
rytum būtų demonstravęs antžmogišką įžvalgumą ir gebėjimą 
regzti tobulus planus. 

- Ir ko tik žmonės nepridirba, - atsiliepiau. 

- Ei, atsipalaiduok, Mirabelai. Pats nenorėjai pribaigti to tipo, 
vos tik jį aptikome. Nors egzekuciją nesunkiai galėjome suorga- 
nizuoti. - Jis prasispraudė pro tarpdurį į kitą koridorių. 

- Vis vien būtume nudobę ne Raiviką. 

- Na, taip, bet apžiūrėję lavoną būtume pamatę klaidą ir pra- 
dėję ieškoti tikrojo Raiviko. 

- Mūsų bičiulis teisus, - burbtelėjo Diterlingas. - Kad ir kaip 
nemalonu tai pripažinti. 

- Ačiū, jog palaikai mano pusę, Gyvate, - atšoviau. - Lieku 
tau skolingas. 

- Aha, tik pernelyg neįsijausk. 

Vaskesas spyriu nušveitė į šešėlius eilinę žiurkę. 

- Dėl ko nutarei imtis sumautos vendetos? 

- Kaip matau, tavo informatoriai nesėdi be darbo, - pastebė- 
jau. 

- Na, gandų nesustabdysi. Ypač, kai kojas pakrato tokie 
sunkiasvoriai kaip Kahuela. Pats supranti, valdžios viršūnėlėse 
atsiveria laisva niša. Man tik keista, kad judu sugebėjote išsi- 

kapstyti. Kiek girdėjau, pasaloje buvo panaudoti velniškai bjaurūs 
daikčiukai. 

- Mane sužeidė nestipriai, - atsakė Diterlingas. - Taneris nu- 
kentėjo labiau. Prarado pėdą. 

- Nieko baisaus, - numojau ranka. - Spindulinis ginklas ap- 
degino žaizdą ir sustabdė kraujavimą. 

- O taip, paprasčiausia žaizdelė, - nusivaipė Vaskesas. - Nie- 
kaip neatsižaviu jumis, vyručiai, garbės žodis. 

- Nuostabu. Bet gal pakeiskime temą? 

Mano santūrumą lėmė tiek nenoras kalbėtis apie incidentą 
su Raudonrankiu Vaskesu, tiek kitas, lygiai toks pat svarbus fak- 
torius: aš tiesiog neįstengiau aiškiai atgaminti visų smulkmenų. 
Gal ir būčiau pajėgęs viską prisiminti prieš gydomąją komą, per 
kurią man ataugino pėdą, bet dabar atrodė, kad nelaimė įvyko 
tolimoje praeityje, o ne prieš keletą savaičių. | 

Nuoširdžiai tikėjau, jog Kahuela išgyvens. Iš pradžių ma- 
niau, kad jis - laimės kūdikis. Lazerinis impulsas, perskrodęs jo 
kūną, nekliudė jokių gyvybiškai svarbių organų, tarsi šūvio tra- 
jektorija būtų pasirūpinęs kvalifikuotas, krūtinės ląstas operuo- 
jantis chirurgas. Tačiau komplikacijų išvengti nepavyko. Netu- 
rėdamas galimybės nusigauti į orbitą - už atmosferos ribų Ka- 
huela kaipmat būtų suimtas ir nuteistas mirties bausme, - jis pri- 
valėjo tenkintis geriausiomis gydymo priemonėmis, kokias siūlė 
juodoji rinka. Jų pakako, kad atsiauginčiau koją, juk dėl karo ma- 
no tipo sužalojimai tapo kasdieniu dalyku. Deja, norint deramai 
apdoroti pažeistus vidinius organus, reikėjo subtilesnių technolo- 
gijų, kurių juodojoje rinkoje tiesiog nebuvo. 

Todėl jis mirė. 

Aš savo ruožtu puoliau persekioti žmogų, kuris užmušė Ka- 
huelą ir jo žmoną. Ketinau nupilti auką vienintele deimantine 
strėlyte, paleista iš spyruoklinio pistoleto. | 

Kur kas anksčiau, nei įsidarbinau pas Kahuelą saugumo 
ekspertu, tais laikais, kai dar tarnavau armijoje, sklido kalbos, 
neva esu toks puikus snaiperis, kad galėčiau suvaryti kulką į tai- 
kinio galvą ir išvesti iš rikiuotės už tam tikras funkcijas atsakin- 
gas smegenų sritis. Tai, be abejo, netiesa. Tačiau aš tikrai pasi- 
žymėjau taiklia ranka ir savo darbą paprastai atlikdavau švariai, 
greitai, su chirurgo tikslumu. 

Iš visos širdies vyliausi, kad Raivikas manęs neapvils. 

Nustebau, kai slaptas koridorius atvedė tiesiai į terminalo 
centrą. Mes atsidūrėme šešėliuose glūdinčioje pagrindinės salės 
dalyje. Pakreipiau akis atgal į saugumo užtvarą, kurią apėjome 
tuneliais. Sargybiniai skenavo žmones, ieškodami paslėptų gin- 
klų, tikrindami tapatybes tam atvejui, jei iš planetos mėgintų pa- 
sprukti karo nusikaltėliai. Spyruoklinis pistoletas, įgrūstas į kiše- 
nę, vis vien nepasirodytų skenerių ekranuose, ir tai nemaža da- 
limi nulėmė mano pasirinkimą. Nūnai jaučiausi mažumėlę suir- 
zęs, nes kruopščiai regzti planai beveik sužlugo. 

- Ponai, - tarė Vaskesas, mindžikuodamas ant slenksčio. - 
Toliau Žygiuosite vieni. 

- Aš galvojau, jog šios vietos priklauso tavo valdoms. - Di- 
terlingas apsidairė. - Kas yra? Išsigandai, jog nenorėsi 1š čia 
nešdintis? 

- Kažkas panašaus, Gyvate. - Vaskesas pliaukštelėjo mud- 
viem per nugaras. - Keliaukite ir nudėkite tą šunsnukį. Tik nie- 
kam nepasakokite, jog aš jus,čia pristačiau. | 

- Nesijaudink, - nuramino jį Diterlingas. - Tavo vaidmuo ne- 
bus pervertintas. 

- Tvarkelė. Beje, Gyvate, nepamiršk apie medžioklę... - jis 
vėl pavaizdavo šaunąs iš pistoleto. 

- Manyk, kad jau esi įtrauktas į sąrašą, bent jau laikinai. 

Raudonrankis pranyko tunelyje palikęs mudu su Diterlingu 
stypsoti terminale. Sekunde kitą abu tylėjome ir Žvilgsniais tyri- 
nėjome šią nepaprastai keistą vietą. 

Mes stovėjome žiedo formos antžeminio lygio aikštėje, kuri 
supo atvykimo ir išvykimo sales, įrengtas tilto gijos pagrinde. 
Nuo lubų, aukštybėse uždengusių milžinišką patalpą, mus skyrė 
erdvėje pakibę tranzitiniai vamzdžiai ir galerijos. Susikryžiuojan- 
tys takai vedė link išorinių sienų, kur kadaise buvo įrengtos pra- 
bangios parduotuvės, moterų salonai bei restoranai. Dabar di- 
džiuma jų neveikė arba virto nedidelėmis šventyklomis. Kai ku- 
rios krautuvėlės persiorientavo į religinių reikmenų prekybą. Ap- 
linkui daug praeivių nesišlaistė. Iš orbitos nusileisdavo vos vie- 
nas kitas atvykėlis, o liftų pusėn judėjo tiktai saujelė žmonių. Di- 
džioji aikštė neabejotinai atrodė tamsesnė negu ją įsivaizdavo 
šios vietos projektuotojai. Lubų beveik neįstengiau įžiūrėti, pats 
terminalas man panėšėjo į katedrą, kurioje vyko nematoma, bet 

pasąmoningai užfiksuojama šventa ceremonija. Pasinėrus į tokią 
atmosferą, kažkaip nesinorėjo nei skubėti, nei kelti balso. Iš to- 
lumos sklido beveik negirdimas gausmas. Susidarė įspūdis, tary- 
tum jį būtų išgavusi gausybė rūsyje sumontuotų generatorių. Ar- 
ba, pamaniau, kambarėlyje užsidarę, monotonišką gūdžią giesmę 
traukiantys vienuoliai. | 

- Ar čia visą laiką taip niauru? - paklausiau Diterlingo. 

- Ne. Tai yra, terminalas nuo seno priminė šiknaskylę, bet 
dabar jis gerokai bjauresnis nei tada, kai paskutinį sykį čia lan- 
kiausi. Maždaug prieš mėnesį padėtis buvo kitokia. Spėju, jog 
salė duso nuo lankytojų pertekliaus. Didžiuma žmonių, laukian- 
čių laivo, turėjo įveikti terminalą. 

Kai į Skajaus Persvarą atskrisdavo erdvėlaivis, šis įvykis vi- 
suomet tapdavo išskirtinis. Mūsų planeta, ganėtinai kukli ir skur- 
di, palyginti su kitais apgyvendintais pasauliais, neatliko esminio 
vaidmens nuolat kintančioje tarpžvaigždinės prekybos terpėje. 
Eksportui nedaug ką galėjome pasiūlyti, išskyrus karinę savo pa- 
tirtį ir keletą niekuo neįsidėmėtinų, iš džiunglių išgaunamų biop- 
rotuktų. Iš demaršistų pasaulių mielai būtume įsigiję įvairiausių 
egzotiškų aukštų technologijų gėrybių bei paslaugų, tačiau jas 
įpirkti pajėgė nebent vietiniai turtuoliai. Daugumos įsitikinimu, į 
mūsų padanges užklysdavo nebent išvaryti iš pelningesnių rinkų 
- Geltakmenio-Saulės arba Fandos-Geltakmenio-Didžiojo Tetono 
trasų. O gal tiems laivams reikėdavo sustoti dėl neatidėliotinų re- 
monto darbų. Šiaip ar taip, jie atlėkdavo kartą per dešimt stan- 
dartinių metų ir visuomet mus apmulkindavo. 

- Hausmanas tikrai čia mirė? - paklausiau Diterlingo. 

- Kažkur šalia, - atsakė jis, kai mudu nužingsniavome per ai- 
dinčią aikštę. - Niekas nežino, kur būtent, nes protėviai neturėjo 
tikslių žemėlapių. Maždaug poros kilometrų spinduliu nuo termi- 
nalo. Bet ne toliau Naujojo Valparaiso priemiesčių. Iš pradžių 
ketinta sudeginti Hausmano kūną, bet vėliau jis buvo balzamuo- 
tas, kad taptų pavyzdžiu kitiems. 

- Bet anuomet kultas neegzistavo? 

- Ne. Be abejo, jam prijautė keletas pamišusių sekėjų, tačiau 
tie neturėjo nieko bendra su religiniais fanatikais. Pastarieji atsi- 
rado vėliau. “Santjage"" vyravo pasaulietinė atmosfera, o įgulos 
nariai negalėjo taip lengvai sukurti religijos iš Žmogaus sąmonės. 
Jie sujungė Skajaus darbus su tais prisiminimais, kuriuos nu- 

sprendė išsaugoti. Kai ką pridėjo, kažko atsisakė. Kol išmąstė 
visas smulkmenas, užaugo ne viena karta, bet galiausiai atėjo 
metas, kai jų niekas nebepajėgė sustabdyti. 

- O paskui, kai buvo pastatytas tiltas? 

- Tais laikais viena Hausmano garbintojų atšaka, pasivadinusi 
Skajaus Bažnyčia, užvaldė jo kūną. Dėl savų priežasčių - galbūt 
noro išpešti naudos - sektantai paskelbė, esą Skajus mirė ne šiaip 
netoli tilto, o tiesiai po juo. Negana to, gabendamas keleivius kos- 
minis keltas teatliko antraeilę funkciją, nes iš tiesų jis įkūnijo Dievo 
ženklą: gatavą Skajaus nusikaltimą ir šlovę menančią šventyklą. 

- Betgi tiltą suprojektavo ir pastatė Žmonės. 

- Nes tokia buvo Viešpaties valia. Nejau nesupranti? Nė 
nebandyk tam prieštarauti, Taneri. Neverta. 

Mes apėjome keletą sektantų, judančių priešinga kryptimi, - 
du vyrus ir moterį. Kažkodėl man pasirodė, jog trijulę esu matęs 
anksčiau, nors beveik neabejojau: tų individų niekada nebuvau 
regėjęs. Jie vilkėjo pelenų spalvos palaidus drabužius ir visi trys 
puikavosi ilgais plaukais. Vienas vyriškis turėjo mechaninę karū- 
nėlę, pritvirtintą prie kaukolės - tikriausiai skausmą sukeliantį 
įtaisą, - o kitas prie šono buvo prisegęs tuščią kairiąją rankovę. 
Ant moters kaktos įžiūrėjęs nedidukę delfino formos žymę prisi- 
miniau, kaip Skajus Hausmanas “Santjage susidraugavo su del- 
finais. Didžiąją dalį laisvo laiko jis praleisdavo su padarais, kurių 
vengdavo kiti įgulos nariai. 

Sąmonėje sukrebždėjęs atsiminimų fragmentas mane nuste- 
bino. Negi kažkas man tai pasakojo? 

- Ar užtaisei savo ginklą? - paklausė Diterlingas. - Kas žino, 
gal prakeiktą šunsnukį aptiksime už kampo, besirišantį batų raiš- 
telius. 

Patapšnojau per pistoletą tarsi norėdamas įsitikinti, kad jis 
niekur nedingo, ir atsakiau: 

- Ne, Migeli, aš netikiu, jog šiandieną mums taip pasisektų. 

Mudu žengėme pro duris, įstatytas į vidinę didžiosios aikštės 
sieną, ir aš supratau, kad garsus, panašius į vienuolių giesmes, 
išgauna Žmogaus balsas, bemaž tobulai traukiantis vieną natą. 

Nuo tada, kai atsidūrėme terminale, mes pirmą kartą pama- 
tėme tilto giją. Išvykstantiems skirta zona plytėjo gigantiškoje ap- 
valioje patalpoje, kurią supo balkonas. Būtent ten dabar ir stovė- 
jome. Apačioje, už kelių šimtų metrų, driekėsi grindys, o gija, šo- 

vusi iš aukštybių pro diafragminį liuką, tįso iki savo pagrindo, kur 
lūkuriavo pagalbiniai mechanizmai, užsiimantys liftų remontu bei 
atnaujinimu. Iš tos pusės ir sklido giedojimas, sustiprintas keistos 
akustinės aplinkos. 

Tiltą atstojo hiperdeimanto siūlas, jungiantis žemę ir sinchro- 
ninį orbitos tašką. Beveik visa tuščiavidurė, penkių metrų sker- 
smens gija tik paskutinį kilometrą, prie pat terminalo, tapdavo še- 
šis kartus platesnė. Kildama aukštyn ji, žinoma, nepastebimai su- 
siaurėdavo. Papildomos apimtys atliko grynai psichologinę funk- 
ciją: išvydę, koks plonas tas siūlas, kelionės į orbitą atsisakytų 
per daug žmonių, todėl tilto savininkai pasirūpino, jog matoma 
terminalo dalis būtų gerokai platesnė. 

Lifto vagonai kildavo ir nusileisdavo priešingose kolonos pu- 
sėse kas porą minučių. Kiekvienas jų panėšėjo į glotnų cilindrą, 
įlenktą taip, kad susilietų su išgaubtu gijos paviršiumi. Kabinos 
buvo daugiaaukštės, turinčios pietavimui, poilsiui ir miegui skirtas 
zonas. Didžiuma jų čiuoždavo į viršų arba slysdavo apačion be- 
veik tuščios; keleivių kajutėse viešpatavo tamsa. Saujelė klajū- 
nų užpildydavo kas penktą ar šeštą vagoną. Tuštieji transporte- 
riai tik paliudijo, jog tiltas susidūrė su rimtais ekonominiais sun- 
kumais. Be abejo, padėtis nebuvo katastrofiška. Vagonams rei- 
kalingos išlaidos tesudarė menkutę dalį paties tilto kainos. Jie 
neturėjo įtakos grafikūi, pagal kurį į vietą atvykdavo keleivių oku- 
puotos kabinos, juolab kad, žiūrint iš toli, atrodė pilni, kaip ir vi- 
si kiti, sukurdami iliuziją, neva vietinė transportavimo sistema iš- 
gyvena klestėjimo periodą. Tilto savininkai seniai nebetikėjo, jog 
tokia diena išauš, nes didžiosios struktūros valdymą praktiškai 
perėmė Bažnyčia. Liūčių sezonas panašiai įkvėpdavo viltį, jog 
karas netrukus baigsis, nors tuo momentu jau būdavo ruošiami 
planai kitų metų kampanijoms, ir strategų kompiuteriuose ne- 
trūkdavo staigių antpuolių bei kontratakų simuliacijų. 

Nuo balkono bemaž iki gijos - pakankamai erdvaus tarpo už- 
teko, kad jame išsitelktų vagonas - driekėsi niekuo neparemtas 
stiklinis liežuvis, nuo kurio žvelgiant žemyn apsvaigdavo galva. 
Ant tako, apsikrovę savo manta, stypsojo keleiviai, įskaitant ir 
grupelę puošniai apsirengusių aristokratų. Tačiau pastarųjų gre- 
tose nepastebėjau nei Raiviko, nei individų, primenančių jo sėb- 
rus. Jie šnekučiavosi tarpusavyje arba spoksojo į ekranus, kurie 

pleveno salėje tarytum kvadratinės, plokščios tropikų žuvys, ir 
rodė rinkos naujienas bei pokalbius su garsenybėmis. 

Tako papėdėje dunksojo būdelė, kurioje keleiviai galėjo įsigy- 
ti bilietus į liftą. Už stalo sėdėjo nuobodžiaujanti moteris. 

- Luktelėk, - paprašiau Diterlingo. 

Kai priartėjau prie kasos, moteris pakėlė į mane galvą. Ji vil- 
kėjo suglamžytą Tilto tarnybos uniformą; po krauju pasruvusio- 
mis akimis raudonavo purpuriniai puslankiai. 

- Taip? 

- Aš esu Ardžento Raiviko draugas. Man būtina kuo skubiau 
su juo susisiekti. 

- Deja, tai neįmanoma. 

Nieko kito išgirsti nesitikėjau. 

- Kada jis išvyko? 

Ji burbuliavo pro nosį, neaiškiai tardama priebalses. 

- Atleiskit, bet šios informacijos suteikti negaliu. 

Supratingai linktelėjau. 

- Bet jūs neneigiate, kad jis buvo terminale? 

„- Deja... 

- Atsipalaiduokite. - Irzlią pastabą užglosčiau malonia (bent 
aš taip tikėjausi) šypsena. - Nepykit, aš nenorėjau jūsų įžeisti. 
Esmė ta, jog mano reikalas išties labai svarbus. Privalau jam kai 
ką perduoti - vertingą šeimos relikviją. Ar kaip nors galėčiau su- 
sisiekti su kylančiu Raiviko vagonu, ar man teks palaukti, kol jis 
nusigaus į orbitą? 

Moterį apėmė dvejonės. Atskleidusi tokią informaciją, ji pa- 
žeistų protokolą, tačiau aš veikiausiai atrodžiau nuoširdžiai susi- 
krimtęs, jog nespėjau pasivyti draugo. Ir akivaizdžiai turtingas. 

Ji dirstelėjo į ekraną. 

- Galite perduoti Žinutę, kad jis užmegztų su jumis ryšį, kai 
atvyks į orbitą. - Sprendžiant iš užuominos, galutinės stotelės Rai- 
vikas dar nepasiekė. Ir nūnai tebekeliavo tilto gija. 

- Verčiau seksiu įkandin, - atsakiau. - Tuomet orbitoje jam 
nereikės ilgai laukti, kol pristatysiu siuntinį. 

- Taip, jūs teisus. - Moteris vėl kilstelėjo akis turbūt pajutusi, 
jog elgiuosi ne taip, kaip derėtų, tačiau nedrįsdama pasikliauti 
instinktais ir mane sustabdyti. - Bet jums teks paskubėti. Į arti- 
miausiu metu išvykstantį liftą tuojau bus įleidžiami keleiviai. 

Nukreipęs žvilgsnį atgal, link tos vietos, kur stiklinis takas 
mažne susijungė su tilto struktūra, pastebėjau tuščią vagoną, at- 
slystantį iš techninio aptarnavimo zonos. 

- Tokiu atveju, paprašysiu bilieto. 

- Į abi puses, suprantama? - moteris patrynė akis. - Iš viso 
penki šimtai penkiasdešimt australų. 

Piniginėje sužvejojau traškančias pietiečių kupiūras. 

- Grynas absurdas, - suniurnėjau. - Zinant, kiek energijos Til- 
to tarnyba išeikvoja, kad perkeltų mane į orbitą, kelionė turėtų 
kainuoti dešimt kartų mažiau. Matyt, tam tikrą pajamų dalį nusi- 
griebia Skajaus Bažnyčia. 

- Netvirtinsiu, jog taip nevyksta... visgi aš jums nepatarčiau 
blogai atsiliepti apie Bažnyčią, sere. Tik ne čia. 

- Taip, mane jau perspėjo. Bet jūs nepriklausote tikinčiųjų 
gretoms? | | 

- Ne, - atsakė ji įteikdama grąžą smulkesniais banknotais. - 
Aš čia tik dirbu. | 

Sektantai užvaldė tiltą maždaug prieš dešimtmetį, kai įtikėjo, 
Jog būtent šioje vietoje buvo nukryžiuotas Skajus. Vieną vakarą, 
niekam nespėjus susigaudyti, kas vyksta, Hausmano pasekėjai 
įsiveržė į terminalą, kurį, anot jų, užminavo virusu pripildytais 
kanistrais. Tie pamišėliai prigrasino susprogdinti savo bombas, 
jei kas nors mėgins juos išvaryti. Vėjo nešiojamas virusas ap- 
krėstų nemažą dalį Pusiasalio, su sąlyga, jog sektantai neblefavo. 
Šiaip ar taip, niekas nesiryžo rizikuoti ir kulto bacila infekuoti mi- 
lijonus pašalinių, niekuo dėtų žmonių. Okupavę terminalą, fana- 
tikai leido Tilto tarnybai tęsti savo veiklą, bet dabar personalas 
privalėdavo periodiškai skiepytis nuo užkrato. Antivirusinė tera- 
pija pasižymėjo nemaloniais šalutiniais poveikiais, todėl nenuos- 
tabu, kad Pusiasalyje darbas tilto terminale nebuvo pats populia- 
riausias - ypač erzindavo tai, jog nuolat tekdavo klausytis sek- 
tantų giedojimo. 

Ji įteikė man bilietą. 

- Tikiuosi, į orbitą nukaksiu laiku, - pratariau. 

- Paskutinis liftas išvyko prieš valandą. Jeigu jūsų draugas 
juo keliavo... - trumpa tylos pauzė bylojo, kad žodį “jeigu" reikė- 
tų iš sakinio išmesti. - Egzistuoja didelė tikimybė, jog rasite jį or- 
bitiniame terminale, kai galų gale pasieksite tikslą. 
 - Belieka tikėtis, kad jis trykš dėkingumu. 

Moteris pabandė nusišypsoti, tačiau lūpų kampučiai taip ir 
nepakilo. Tokia užduotis tikriausiai reikalavo per didelių fizinių 
pastangų. | 

- Manau, jūs sugebėsite jį priblokšti. 

Įsikišau bilietą į kišenę, padėkojau kasininkei - nors moteriš- 
kė atrodė varganai, aš ją užjaučiau dėl pasibjaurėtino darbo - ir 
grįžau pas Diterlingą. Jis rėmėsi į žemą stiklinę sienelę, kuri supo 
jungiamąjį taką, ir stebeilijosi apačion, į sektantus. Stebėjo juos 
budria, bet šalta veido išraiška. Prisiminiau, kaip džiunglėse, per 
hamadrijado antpuolį, bičiulis išgelbėjo man gyvybę. Anuomet ir- 
gi spinduliavo panašiu abejingumu, kaip Žmogus, žaidžiantis 
šachmatais su menkaverčiu priešininku. 

- Na? - išsižiojo, kai priartėjau. 

- Jis paspruko. 

- Kada? 

- Prieš valandą. Ką tik įsigijau bilietą. Ir tu nusipirk, tik elkis 
taip, tarytum mes keliautume atskirai. 

- Gal man nederėtų vykti kartu, brol? 

- Nieko tau nenutiks. - Tyliau pridūriau: - Tarp šito ir orbiti- 
nio terminalo į kontrolės punktus neįsirėši. Gali važinėtis aukštyn 
žemyn nesibaimindamas, kad tave suims. 

- Lengva tau kalbėti, Taneri. 

- Taip... tačiau aš vis tiek įsitikinęs, jog tau negresia jokie 
pavojai. 

Diterlingas krestelėjo galvą. 

- Galbūt. Bet mums nėra reikalo keliauti drauge. Ir dar tuo 
pačiu liftu. Sunku pasakyti, kokiomis žvalgybos priemonėmis 
Raivikas aprūpino orbitinę stotį. 

Jau ketinau prieštarauti, tačiau dalis manęs suvokė, kad jis 
teisus. Kaip ir Kahuelai, iš planetos mėginančiam pasišalinti Di- 
terlingui grėsė būti areštuotam už karo nusikaltimus. Ir vienas, ir 
kitas figūravo duomenų bazėse, išraizgiusiose visą sistemą. Be 
to, už abiejų galvas buvo pažadėtos stambios sumos. Nors Ka- 
huela, jau palydėjęs gyvybę, atėmė iš medžiotojų galimybę užsi- 
dirbti. 

- Tiek to, - nusileidau. - Tau reikėtų likti ir dėl kitos priežas- 
ties. Kurį laiką, mažiausiai tris dienas, Roplių rūmuose nesirody- 
siu. Tad namus turėtų prižiūrėti patikimas Žmogus. 

- Tu tikras, kad pajėgsi savo jėgomis susidoroti su Raiviku? 

Gūžtelėjau. 

- Tam tereikia vieno šūvio, Migeli. 

- Kuriuo jį pats ir paklosi. - Diterlingui aiškiai palengvėjo. - 
Gerai. Dar šį vakarą grįšiu į Roplių rūmus. Įdėmiai seksiu nau- 
jausias žinias. 

- Stengsiuos tavęs neapvilti. Palinkėk man sėkmės. 

- Linkiu. - Diterlingas paspaudė mano ranką. - Būk atsar- 
gus, Taneri. Jei tavęs nesivaiko premijų medžiotojai, tai dar ne- 
reiškia, jog pribaigęs auką galėsi pranykti be jokio pasiaiškinimo. 
Tau teks pačiam nuspręsti, kaip atsikratyti ginklu. 

Sulinksėjęs atsakiau: | | 

- Jei taip ilgėsies savo žaisliuko, padovanosiu jį tau gimtadie- 
nio proga. 

Vieną užsitęsusią akimirką Diterlingas spoksojo į mane tarsi 
norėdamas kažką pridurti, galop linktelėjo ir nusigręžė nuo tilto 
gijos. Žvilgsniu palydėjau jį išeinantį iš salės į didžiosios aikštės 
prieblandą. Nelėtindamas žingsnio bičiulis pakeitė apsiausto at- 
spalvį, ir nutolstanti, plačiapetė jo figūra trumpam sumirgėjo. 

Atsisukęs į liftą įkišau ranką kišenėn ir paliečiau vėsų, tvirtą 
lyg deimantas ginklą. 

- Sere, pietūs bus patiekti žemutiniame denyje po penkioli- 
kos minučių, jei tik jūs ketinate prisijungti prie kitų keleivių. 

Krūptelėjau, nes ant laiptų, vedančių į apžvalgos aikštelę, 
neišgirdau jokių žingsnių. Neabejojau, jog esu visiškai vienas. 
Bendrakeleiviai nudrožė į savo kajutes, vos tik sulipo į liftą. Ka- 
dangi pakilimas turėjo tęstis ilgokai, jie nusprendė išsikrauti ba- 
gažą, tuo tarpu aš užlipau į apžvalgos aikštelę, iš kur stebėjau, 
kaip vagonas atsiplėšia nuo žemės. Į savo kambarį nėjau, nes 
keliavau neapsivertęs daiktais. 

Liftas ėmė kilti taip švelniai, jog iš pradžių nepajutau jokio 
judėjimo. Nei garso, nei vibracijos, tiktai šiurpiai glotnus, neįti- 
kėtinai lėtas, bet vis spartėjantis slydimas. Nukreipiau akis že- 
myn, mėgindamas įžiūrėti sektantus, tačiau dėl nepatogaus 
kampo teišvydau keletą slampinėjančių žmogystų. Nors buvau 
tikras, jog apačioje spiečiasi visas tuntas religinių fanatikų. Mes 
įveikėme diafragmines lubas, kai dėmesį nelauktai išblaškė bal- 
sas. 


30 


Aš atsisukau. Į mane kreipėsi ne žmogus, o mechaninis pa- 
tarnautojas teleskopinėmis galūnėmis ir perdėm išgražinta galva. 
Bekojis ir beratis jo kūnas smailėjo lyg širšės liemuo. Robotas 
judėjo bėgiais, sumontuotais lubose, prie kurių jį jungė riestas, iš 
nugaros kyšantis strypas. 

- Sere? - šįsyk jis prašneko ispanglų kalba. - Pietūs bus pa- 
tiekti... 

- Neverta kartoti. Aš tave supratau. - Mano galvoje sukirbė- 
jo mintis, jog bendrauti su aristokratais pernelyg rizikinga. Antra 
vertus, įsiliejęs į jų kompaniją, sukelčiau mažiau įtarimų nei tuo- 
met, jei laikyčiaus nuo kitų atokiau. Plepėdamas su bendrakelei- 
viais bent jau galėsiu pristatyti išgalvotą savo asmenybę, kuri vei- 
kiausiai patenkins aplinkinių smalsumą. Tokiu būdu atimsiu iš jų 
galimybę nevaržomai fantazuoti apie tylenį nepažįstamąjį. 

- Prisijungsiu prie kitų po ketvirčio valandos, - atsakiau is- 
pangliškai, nes man reikėjo patobulinti šios kalbos įgūdžius. - 
Dar kurį laiką norėčiau pasigrožėti vaizdu. 

- Puiku, sere. Paruošiu jums vietą prie stalo. 

Robotas apsisuko ir tyliai išsklendė iš apžvalgos aikštelės. 

Vėl įbedžiau žvilgsnį į langą. 

Nė nežinau, ką tikėjausi pamatyti, tačiau tikrai ne tai, kas at- 
sivėrė prieš akis. Liftas prasmuko pro laukiamojo salės lubas, 
bet pats terminalas buvo gerokai už ją aukštesnis, todėl mes te- 
bekilome link gigantiško statinio viršaus. Štai, kur geriausiai at- 
sispindėjo maniakiškas sektantų susižavėjimas Skajumi Hausma- 
nu. Nukryžiuotą savo dievaitį jie balzamavo ir įkalino pilkai žals- 
vame narve, primenančiame švininį sietyną, kurį užkėlė ant ilgos 
smailės. Šioji styrojo iš vidinės sienos pusės ir beveik lietė tilto 
giją. Hausmano lavonas atrodė kaip medinė figūra, puošianti 
milžiniško burlaivio pirmgalį. 

Jo liemenį suveržė diržais, praskėtė rankas, kūną pritvirtino 
prie kryžiaus formos skersinių. Kojas surišo, tačiau vinį įkalė į 
dešinįjį riešą (ne delną, kuriame, dėl viruso poveikio, atsiverdavo 
kraujuojanti stigma). Iš kairiosios rankos strampo kyšojo masy- 
vus metalo strypas. Tiek šias smulkmenas, tiek Hausmano fizio- 
nomijoje atsispindinčią agoniją gailestingai užtušavo karkasinis 
aptaisas. Nors veido išraiškos įžiūrėti nepajėgiau, siaubingas 
kančias išdavė perkreiptas sprandas ir žandikauliai, kuriuos su- 
kąsti, regis, privertė elektrošoko sukelti spazmai. Jau verčiau jį 

būtų pasodinę į elektros kėdę. Kad ir kokių piktadarysčių Haus- 
manas prikrėtė, tokios mirties vis vien nenusipelnė. 

Tačiau budeliai nesirinko elementariausios išeities. Jie ne tik 
įvykdė egzekuciją nusikaltėliui, bet ir išaukštino žmogų, kuris pa- 
dovanojo visą pasaulį. Nukryžiuodami Skajų, išreiškė savo susi- 
žavėjimą lygiai taip pat aistringai, kaip ir neapykantą. 

Jis liko kyboti ant kryžiaus iki šių dienų. 

Liftas praslinko per porą metrų nuo lavono. Aš nejučia krūp- 
telėjau ir suvokiau, jog trokštu kuo greičiau nuo jo nutolti. Nūnai 
rodės, tarsi žvilgsniu neaprėpiamą salės erdvę būtų persmelkęs 
begalinis skausmas. 

Man ėmė niežtėti delną. Patryniau jį į kelį ir užsimerkiau. 
Praplėšiau vokus tik tada, kai iš terminalo išnirome į nakties tam- 
są. 


- Dar vyno, pone Mirabelai? - pasiteiravo simpatiška prie- 
šais sėdinčio aristokrato žmona. 

- Ne, dėkui, - atsakiau, nosinaite švelniai nusivalydamas lū- 
pas. - Jeigu neprieštarausite, aš pasišalinsiu. Kol kylame, norė- 
čiau pasimėgauti vaizdu. | 

- Kaip apmaudu, - nusivylusi moteris papūtė lūpas. 

- Taip, - pritarė jos vyras, - mums trūks jūsų istorijų. 

Nusišypsojau. Tiesą sakant, kiaurą valandą, ko! pietavome, 
aš paprasčiausiai vaipiausi, leisdamas pro ausis pompastiškai 
skambančias banalybes. Retsykiais paįvairindavau pokalbį kokiu 
anekdotu, bet tik tam, kad užpildyčiau tylos pauzes, įsivyraujan- 
čias prie stalo, kai vienas iš bendrakeleivių įterpdavo pastabą, 
kuri, pagal nuolat kintantį aristokratų etiketą, atrodydavo netak- 
tiška. Kur kas dažniau man tekdavo taikyti besivaidijančias 
šiauriečių ir pietiečių grupeles, ir tai darydamas tapau pagrindiniu 
kompanijos oratoriumi. Mano maskuotė veikiausiai nebuvo tobu- 
la, nes net aristokratai iš šiaurinių kraštų jautė, jog aš nepuose- 
lėju pietiečiams įgimto prielankumo. 

Dėl to nė kiek nekvaršinau galvos. Paslėpęs savo tikrą veidą 
po kauke, įtikinau moterį iš bilietų kasos, jog esu kilmingasis, ir 
priverčiau suteikti daugiau informacijos negu ji būtų atskleidūsi 
bet kuriam kitam žmogui. Be to, galėjau įsilieti į tikrų aristokratų 
ratą. Na, anksčiau ar vėliau maskuotės atsisakysiu. Juk manęs 
nebuvo įtraukę į ieškomų nusikaltėlių sąrašą. Aš netgi prisista- 

čiau tikruoju vardu, Taneriu Mirabelu - neabejojau, jog taip elgtis 
saugiau nei iš piršto išlaužti aristokratiškos giminės liniją. Laimei, 
mano vardas ir pavardė pasirodė besą neutralūs, be jokių aki- 
vaizdžių papildomų reikšmių. Priešingai nuo bendražygių, mano 
genealoginis medis nebuvo suleidęs šaknų į Flotilės laivus. La- 
biau tikėtina, jog Mirabelai atvyko į Skajaus Persvarą, praėjus 
pusšimčiui metų nuo planetos kolonizavimo. Kalbant aristokra- 
tų sąvokomis, aš dėjausi netašytu prasimušėliu, tačiau prie sta- 
lo sėdintys žmonės buvo pakankamai mandagūs, kad nedarytų 
užuominų į mano kilmę. Jie visi priklausė ilgaamžiams, kuriuos 
nuo protėvių, keliavusių Flotilėje, skyrė vos pora kartų - nieko 
keisto, kad, bendrakeleivių įsitikinimu, aš taip pat turėjau pako- 
reguotus genus ir galėjau naudotis pažangiausiomis gydymo 
technologijomis. 

Bet nors Mirabelai prisistatė į Persvarą netrukus po to, kai į 
planetą nusileido Flotilė, jie nepasižymėjo ilgaamžiškumu. Galbūt 
pirmosios kartos atstovai gyveno ilgiau negu paprasti žmonės, 
tačiau šio pranašumo savo atžaloms jie neperdavė. 

O man stigo pinigų, kad nusipirkčiau mirtį atitolinančių vais- 
tų. Kahuela mokėjo padorų atlyginimą, tačiau, norint įsigyti ultrų 
technologijų, tokių sumų neužteko. Jei atvirai, koks skirtumas? 
“Susišauti" ląstelių atnaujintojų dozę turėdavo galimybę vos vie- 
nas iš dvidešimties planetos piliečių. Likusieji dalyvavo kare arba 
bandė sudurti galą su galu sąlygiškai ramiose zonose. Svarbiau- 
sia problema, su kuria susidurdavo didžioji dalis čionykščių: kaip 
išgyventi artimiausią mėnesį, o ne šimtmetį. | | 

Štai kodėl pasijutau nejaukiai, kai pašnekovai ėmė diskutuoti 
apie ilgaamžiškumą užtikrinančius metodus. Stengiaus prilaikyti 
liežuvį už dantų ir leisti reikštis aplinkiniams, bet vos tik pokalbis 
virsdavo ginču, mane kaipmat priversdavo imtis teisėjo vaid- 
mens. “Taneris žinos", sakydavo jie ir pateikdavo man teiginį ar 
kitką, kas išprovokuodavo į aklavietę vedančius kivirčus. 

“Sudėtingas reikalas", - ne sykį sakiau. 

Arba: “Na, akivaizdu, kad ; jūsų klausimas iškelia rimtas, dis- 
kutuotinas problemas“. 

Arba: “Elgčiaus neetiškai, jei plėtočiau šią temą - privalau 
išsaugoti konfidencialumą. Jūs gi suprantate“. 

Maždaug po valandos nutariau, jog atėjo metas pabūti vie- 
nam. 

Pakilau nuo stalo, atsiprašiau bendražygių ir patraukiau spi- 
raliniais laiptais, kurie kilo virš valgomojo ir kajučių, į apžvalgos 
aikštelę. Mane džiugino galimybė išnirti iš aristokrato kailio, ne- 
gana to, pirmą kartą nuo kelionės pradžios širdyje įsižiebė profe- 
sionalams būdingo pasitenkinimo kibirkštis. Padėtis kontroliuoja- 
ma. Laiptų viršuje paprašiau mechaninio patarnautojo įpilti like- 
rio. Nors nuo alkoholio šiek tiek apsiblausė įprastai skaidrus ma- 
no protas, tai nė trupučio neerzino. Laiko užteks su kaupu, kad 
išblaivėčiau: žudiko taiklumo prireiks ne anksčiau kaip po septy- 
nių valandų. 

Dabar čiuožėme aukštyn ganėtinai sparčiai. Ištrūkęs iš ter- 
minalo liftas didino greitį iki penkių šimtų kilometrų per valandą, 
bet netgi išvysčius tokį tempą kelionė į orbitinę stotį, kybančią už 
tūkstančių kilometrų virš mūsų galvų, turėtų tęstis keturiasde- 
šimt valandų. Tiesa, kol pietavome, liftas prasibrovė pro atmos- 
ferą ir nūnai skriejo keturgubai didesniu greičiu. 

Apžvalgos aikštelėje stovėjau visiškai vienas. 

Baigę pietauti, aristokratai išsiskirstys į penkis apartamentus, 
įrengtus virš valgomojo. Liftas galėjo gabenti penkiasdešimt žmo- 
nių ir neatrodyti perpildytas, tačiau šiandieną keliavome tik septy- 
niese, įskaitant ir mane. Pakilimas užtruks iš viso dešimt valandų. 
Orbitinis terminalas skriejo aplink Skajaus Persvarą tokiu pat tem- 
pu, kokiu aplink savo ašį sukosi planeta, todėl jis nuolat kabėjo virš 
Naujojo Valparaiso, tarsi būtų sustingęs ties pusiauju. Kiek girdė- 
jau, Žemėje egzistavo žvaigždžių tiltai, kurių aukštis siekė trisde- 
šimt šešis tūkstančius kilometrų - Skajaus Persvara sukosi truputį 
sparčiau negu gimtoji žmonių planeta ir turėjo mažesnę traukos jė- 
gą, todėl sinchroninė orbita buvo šešiolika tūkstančių kilometrų že- 
miau. Visgi paskutinis vietinės gijos kilometras privalėjo atlaikyti 
įspūdingą sunkenybę, ilgio sulig devyniolika tūkstančių kilometrų. 
Tuščiavidurio siūlo sieneles sudarė pjezoelektriniu būdu sustiprinti 
hiperdeimanto gardeliai, tačiau, kiek žinau, jis svėrė beveik dvide- 
šimt milijonų tonų. Kiekvieną kartą, kai savo kajutėje žengdavau 
žingsnį, nejučia pagalvodavau, jog dėl mano judesio giją prislėgda- 
vo papildomas spaudimas. Siurbčiodamas likerį spėliojau, kokios 
apkrovos galėtų suskaldyti tiltą ir kokius leistinus nuokrypius inži- 
nieriai numatė sistemai. Paskui sveikas protas man pakuždėjo, jog 
šiuo siūlu vyksta tik lašas keleivių, palyginti su ta mase, kurią jis 
įstengtų pergabenti. Tai prisiminęs žengiau prie ekrano. 

Įdomu, šmėkštelėjo galvoje mintis, ar Raivikas išsaugojo pa- 
kankamai ramybės, kad dabar mėgautųsi gėrimu? 

Vaizdas turėjo būti įspūdingas, bet, nors naktis dar neatslin- 
ko, Pusiasalį slėpė audrą pranašaujanti debesų marška. Kadangi 
pasaulis skriejo netoli Gulbės, liūčių sezonus skirdavo maždaug 
šimtas dienų ir jie tęsdavosi nuo dešimties iki penkiolikos dienų. 
Virš horizonto išlinkio tamsėjantis žydras dangus po truputį įga- 
vo tamsiai mėlyną atspalvį. Nūnai įžiūrėjau ryškias Žvaigždes; 
viršuje, vis dar gana toli, blizgėjo orbitinės stoties taškas. Pa- 
mąsčiau, ar nevertėtų numigti kelias valandas - tarnaudamas ar- 
mijoje išsiugdžiau kone gyvulišką gebėjimą bet kuriuo momentu 
sumerkti akis, o esant reikalui, žaibiškai atsipeikėti. Pateliūska- 
vau gėrimo likučius ir nurijau dar vieną gurkšnį. Apsisprendęs 
prigulti pajutau, kaip mane užliejo nuovargis, tarytum vandens 
srautas, kuris pralaužė užtvanką. Jis tiesiog lūkuriavo, kol šiek 
tiek susilpnės mano budrumas. 

- Sere? 

Vėl krūptelėjau, tik šį kartą ne taip stipriai, nes atpažinau 
mandagų mechaninio patarnautojo balsą. Mašina tęsė: 

- Sere, iš planetos kai kas nori su jumis užmegzti ryšį. Galiu 
judu sujungti tiek čia, tiek jūsų apartamentuose. 

Pamaniau, jog derėtų keliauti į savo kajutę, bet buvo gaila at- 
sisakyti tokio žavingo vaizdo. 

- Sujunk čia, - atsakiau. - Bet nutrauk ryšį, jei pastebėsi kaž- 
ką lipant laiptais. 

- Kaip pasakysite, sere. 

Manęs, be abejo, ieškojo Diterlingas - kas gi kitas. Jis dar 
nespėjo grįžti į Roplių rūmus, nors, pagal mano apskaičiavimus, 
jau turėjo būti įveikęs du trečdalius kelio. Ar tik ne per anksti 
bandė su manimi susisiekti? Aš nė nesitikėjau iš jo sulaukti Ži- 
nios. Šiaip ar taip, dėl to nerimauti nevertėjo. 

Tačiau lifto lange nušvitę pečiai ir veidas priklausė Raudon- 
rankiui Vaskesui. Matyt, kažkur kambaryje įmontuota mane patį 
filmuojanti kamera taip pakoregavo vaizdą, kad mudu stovėtume 
viename aukštyje, nes jis žvelgė tiesiai man į akis. 

- Taneri, paklausyk, žmogau. 

- Aš klausau, - atšoviau svarstydamas, ar mano balsas išda- 
vė susierzinimą. - Ką tokio svarbaus užsimanei perduoti, Raudo- 
niuk? 

- Užsikrušk, Mirabelai. Po trisdešimties sekundžių tu nebe- 
sivaipysi. - Žodžiai, nors ir grėsmingi, skambėjo kaip perspėjimas 
pasiruošti blogai Žiniai. 

- Kas yra? Raivikas iškrėtė eilinę kiaulystę? 

- Nežinau. Mano vyrukai truputį pašniukštinėjo... dabar esu 
velniškai tikras, kad jis keliauja tiltu, kaip tu ir spėjai. Maždaug 
už poros vagonų į priekį nuo tavęs. 

- Vadinasi, ieškojai manęs ne dėl šios priežasties? 
- Teisingai. Norėjau tau pranešti, jog kažkas užmušė Gyva- 
tę. | 

Instinktyviai pasitikslinau: 

- Diterlingą? 

Tarsi jis galėjo kalbėti apie kitą Žmogų. 

Vaskesas linktelėjo. 

- Aha. Vienas iš mano vyrų rado jį prieš valandą, tačiau ne- 
nutuokė, ką aptiko. Štai kodėl naujienos mane pasiekė ne iš kar- 
to. | 

Klausimai, rodės, savaime ištrūko iš mano burnos, be jokių 
sąmoningų pastangų. 

- Kur jis buvo? Kas įvyko? 

- Gyvatė sėdėjo tavo visureigyje, kuris liko stovėti Norkinko 
gatvėje. Žiūrint iš lauko, salone nieko nebuvo matyti. Reikėjo pa- 
žvelgti vidun, atidarius dureles. Vyrukas, kuris tikrino tavo ma- 
šiną, rado Diterlingą sukniubusį. Jis tebekvėpavo. 

- Kas atsitiko? 

- Kažkas paleido į jį šūvį. Tikriausiai šlaistėsi netoli mašinos 
ir laukė, kol Diterlingas sugrįš nuo tilto. Tavo bičiulis sėdo į ve- 
žėčias ir ketino išsinešdinti... 

- Kaip jį nušovė? 

- Nežinau, seni. Juk vadovauju ne autopsijos klinikai. - Prieš 
tęsdamas Vaskesas krimstelėjo savo lūpą: - Berods, į jį pliekė iš 
spindulinio ginklo. Šauta iš arti, tiesiai į krūtinę. 

Nudelbiau akis į taurelę, kurią vis dar gniaužiau delne. Jau- 
čiausi idiotiškai šnekėdamas apie savo draugo mirtį ir tuo pačiu 
rankoje laikydamas likerio kokteilį. Tarytum aptariamas reikalas 
tebūtų nereikšminga, banaliems pokalbiams tinkama tema. Deja, 
dabar gėrimo niekur padėti negalėjau. 

Gurkštelėjau ir atsiliepiau tokiu šaltu balsu, jog pats nuste- 
bau: 

- Aš irgi teikiu pirmenybę spinduliniams žaisliukams, bet jais 
nesinaudočiau, jei užsimanyčiau kažką nudobti be triukšmo. Spin- 
duliai kur kas aiškiau regimi negu kulkos, paleistos iš elementa- 
raus šaunamojo ginklo. 

- Nebent šūvis labiau primena dūrį peiliu. Užjaučiu tave, se- 
ni, bet, iš visko sprendžiant, taip ir įvyko. Vamzdis, ko gero, buvo 
prispaustas prie drabužių. Nei tau blyksnio, nei triukšmo. Beje, 
žybtelėjimą galėjo užstoti tavo visureigis. Ir dar: šį vakarą gatvė- 
se linksminosi tuntai žmonių. Prie tilto kažkas užkūrė laužą, ir 
tokios dingsties užteko, kad vietiniai imtų šėlioti. Vargu ar kas 
būtų pastebėjęs spindulinį šūvį, Taneri. 

- Netikiu, kad Diterlingas būtų sėdėjęs mašinoje ir leidęs sa- 
ve nudobti. 

- Turbūt jį pribaigė be jokio perspėjimo. 

Trumpam nugrimzdau į mintis. Pasąmoningai jau užfiksavau 
mirties faktą, bet žinojau, kad jo prasmę suvoksiu gerokai vėliau. 
Tuomet pajusiu ir emocinį sukrėtimą. Bent tiek gerai, jog įsten- 
giau pateikti teisingus klausimus. 

- Jeigu Diterlingą nupylė be perspėjimo, vadinasi, jis buvo iš- 
siblaškęs arba manė, jog žudikas - pažįstamas. Minėjai, kad jis 
tebekvėpavo? 

- Aha, tačiau sėdėjo be sąmonės. Abejoju, ar mes būtume 
galėję jam padėti, Taneri. | 

- Diterlingas tikrai nieko nesakė? 

- Nei man, nei jį aptikusiam vyrukui. 

- Tas žmogus... ar šį vakarą teko su juo susitikti? 

- Ne. Jis kiaurą dieną sekiojo paskui Raiviką. 

Pokalbis užsitęs, pamaniau: Vaskesas stokojo iniciatyvumo, 
kad praplėstų savo atsakymus, todėl šiuos reikėjo traukti per jė- 
£4. | 

- Ir? Ar tas tipas ilgai darbuojasi tavo priežiūroje? Ar Diter- 
lingas matėsi su juo kada nors anksčiau? 

Stojo ilga pauzė, bet jis galų gale susigaudė, kur aš lenkiu. 

- Ei, nė už ką, seni. Mano vyrukas neturi su tuo nieko ben- 
dra. Prisiekiu, Taneri. 

- Tačiau iš įtariamųjų sąrašo jo negalima išbraukti. Kaip ir 
visų kitų, su kuriais šiandieną buvome susitikę. Įskaitant tave, 
Raudoniuk. 

- Kokio velnio man jį žudyti? Aš norėjau, kad Gyvatė pasi- 
imtų mane į medžioklę. 

Koks apgailėtinai egoistiškas atsakymas! Jį išgirdęs pagal- 
vojau, jog Vaskesas greičiausiai sako tiesą. 

- Ką gi, tu neišnaudojai savo progos. 

- Aš su tuo niekaip nesusijęs, Taneri. 

- Bet žmogžudystė įvyko tavo valdomoje teritorijoje, ar ne? 

Vaskesas ketino atsiliepti, o aš ruošiausi iškamantinėti, kur 
mano pašnekovas nukišo lavoną, kai jo atvaizdą ištirpdė statiniai 
trikdžiai. Tą pačią sekundę mane apakino galingas žybsnis, ir vi- 
sus paviršius nudažė šleikščiai balzganas švytėjimas. 

Jis išblėso po akimirkos. 

Tačiau to užteko. Blausėjančios šviesos pliūpsnis atrodė 
kažkur matytas. Gal net ne vieną sykį? Sąmonėje perkračiau vi- 
sus tarpžvaigždinėje tamsoje regėtus tvyksnius, kurie palaipsniui 
priblėsdavo iki rausvų atspalvių. 

Branduolinis sprogimas. | 

Lifto apšvietimas trumpam nublanko. Pajutau, kaip sumažė- 
jo mano svoris, bet neilgai trukus vėl atgavau įprastą kūno ma- 
sę. 

Kažkas susprogdino atominę bombą. 

Regis, mus perliejo elektromagnetinis impulsas, kelioms se- 
kundėms išvedęs iš rikiuotės lifto sistemas. Branduolinio drioks- 
telėjimo blyksnį paskutinį kartą mačiau vaikystėje; laimei, visoms 
kariaujančioms pusėms užteko sveiko proto, kad jos naudotųsi 
įprastais ginklais. Sprogimo galingumo apskaičiuoti nepajėgiau, 
nes nežinojau, iš kokio taško atsklido švytėjimas, tačiau nepaste- 
bėjęs grybo pavidalo debesies suvokiau, jog bomba nugriaudėjo 
gerokai aukščiau planetos paviršiaus. Kažkokia nesąmonė: 
branduolinių raketų dislokavimas atstodavo įžangą tradiciniams 
antpuoliams, bet dabar pastariesiems - netinkamas metas. O 
sprogimai atmosferoje išvis nereikalingi, kadangi karinių ryšių 
tinklai buvo apsaugoti nuo elektromagnetinių impulsų. 

Gal įvyko nelaimingas atsitikimas? 

Mano apmąstymus nutraukė žingsniai, bildantys spiraliniais 
laiptais tarp lifto kabinų. Akiratyje išdygo vienas iš aristokratų, 
su kuriais ką tik pietavau. Nė neprisiminiau, kuo jis vardu, tačiau 
kaulų struktūra ir rusvas gymis beveik garantuotai liudijo, jog 
bendrakeleivis priklauso šiauriečiams. Prašmatnus vyriškio ap- 

siaustas blizgėjo smaragdiniu ir žalsvai melsvu atspalviais. Jis 
atrodė įsiaudrinęs. Įkandin atskubėjusi patrauklioji žmona sustojo 
ant paskutinio laiptelio ir nudelbė mudu įdėmiu žvilgsniu. 

- Jūs matėte? - paklausė aristokratas. - Mes užkopėme į ap- 
žvalgos aikštelę, nes iš čia atsiveria geresnis vaizdas. Man susi- 
darė įspūdis, tarsi... 

- „..sprogo atominė bomba? - užbaigiau klausimą. - Spėju, 
kad jūs teisus. - Mano akiratyje tebepleveno migloti, rausvi rati- 
lai. 

- Dėkui Dievui, jog ne šalia mūsų. 

- Pažiūrėkime, ką praneša viešieji Žinių šaltiniai, - tarė mote- 
ris, dirstelėdama į apyrankės formos ekranėlį. Akivaizdu, jog 
duomenų tinklas, prie kurios prisijungė įtaisas, buvo ne toks pa- 
žeidžiamas, kaip Vaskeso naudotas ryšio kanalas, nes miniatiū- 
riniame ekrane bematant ėmė slinkti tekstas. 

- Na? - paklausė jos vyras. - Jau atsirado kokių nors teorijų? 

- Nežinau, bet... - moteris į kažką įsmeigė akis ir susiraukė. - 
Ne. To negali būti! 

- Kas yra? Ką tu perskaitei? 

Ji nukreipė žvilgsnį į savo vyrą, paskui į mane. 

- Pranešama, jog užpultas tiltas... kad sprogimas perkirto 
£1ją. 


Tarp mūsų įsivyravo nerealumo sklidina atmosfera, tačiau 
liftas tebekilo aukštyn. | 

- Ne, - paskelbė aristokratas kiek įmanydamas ramiau, nors 
buvo aiškiai matyti, kad jam sunkiai sekėsi išsaugoti šaltakraujiš- 
kumą. - Jie klysta, dėl to nekyla jokių abejonių. 

- Tikiuosi, - sukrenkštė moteris. - Mano smegenis paskutinį 
kartą skenavo prieš šešis mėnesius... 

- Velniop tuos mėnesius! - pratrūko vyriškis. - Manęs ne- 
skenavo ištisą dešimtmetį! 

Aristokrato žmona sušvokštė: 

- Jie tikrai apsiriko. Mes gi šnekamės, ar ne? Ir neklykiame 
krisdami atgal į planetą. - Pažvelgusi į savo apyrankę ji vėl su- 
siraukė. 

- Gavai naujų Žinių? 

- Ne. 

- Tai klaida arba niekingas melas! 

Kurį laiką mąsčiau, ką šiuo metu derėtų jiems atskleisti. Aš 
dirbau ne tik asmens sargybiniu. Tarnaudamas Kahuelai, domė- 
jausi galybe planetoje egzistuojančių dalykų, tiesa, dažniausiai 
užsiimdavau tokiais tyrinėjimais, iš kurių gautą informaciją įma- 
noma pritaikyti karinėje srityje. Apie tiltą nieko neišmaniau, bet 
šį tą Žinojau apie hiperdeimantą - dirbtinį, giją sudarantį anglies 
alotropą. 

- Man regis, Žinios teisingos, - tarstelėjau. 

- Tačiau niekas nepasikeitė! - paprieštaravo moteris. 

- Nenuostabu. - Pats mėginau susivaldyti ir persijungti į kri- 
zių valdymo režimą, kurio funkcijas įsisavinau tarnaudamas ar- 
mijoje. Iš tolimos sąmonės kertelės baudėsi išsiveržti veriantis 
siaubo riksmas, tačiau aš sugebėjau jį užgniaužti. - Net jei til- 
tą perpjovė, koks atstumas, jūsų manymu, skyrė mus nuo 
blyksnio šaltinio? Sakyčiau, mažiausiai trys tūkstančiai kilomet- 
rų. 

- Na, ir kas, velniai rautų? 

Vargais negalais išspaudžiau kreivą, nelinksmą šypsenėlę. 

- Ogi tas, kad tiltas primena lyną, įtemptą tarp orbitos ir pla- 
netos. 

- Taip, sutinku, palyginimas vykęs. 

- Gerai. Dabar įsivaizduokite, jog toji virvė perpjaunama pu- 
siau. Viršutinė dalis vis dar kadaruos po orbitiniu terminalu, ta- 
čiau apatinė kaipmat nukris ant žemės. 

- Vadinas, mums niekas negresia? - pasitikslino aristokratas. - 
Juk mes atsidūrėme aukščiau pjūvio taško. - Jis pakėlė galvą. - 
Tarp sprogimo epicentro ir orbitinės stoties gija nepažeista. Liftas 
kils, kol ją pasieks. Ačiū Dievui, mes išsikapstysime. 

- Kol kas patarčiau Jam nedėkoti. 

Vyriškis įbedė į mane apmaudžias akis, tarytum savo prieš- 
taravimais būčiau nutraukęs kažkokį įmantrų kilmingųjų žaidimą. 

- Ką turite omenyje? 

- Tai, kad pavojus mums gresia. Jei perpjausite ilgą, vertika- 
liai įtemptą lyną, viršutinė jo dalis šastelės aukštyn. 

- Taip... - nutęsė aristokratas ir apdovanojo mane grėsmin- 
gu žvilgsniu, lyg priešgyniavimais specialiai būčiau ketinęs jį su- 
pykdyti. - Aš suprantu. Bet mūsų atveju ši taisyklė negalioja, 
nes nieko neįvyko. 

- Na, aš nesakiau, kad gija suglebs akimoju per visą savo il- 
gi. Jeigu ji perkirsta gerokai žemiau, praeis šiek tiek laiko, kol 
mus pasieks atsipalaidavimo banga. 

Jo balse nuskambėjo baimingos gaidelės. 

- Kiek būtent? 

Tiksliai atsakyti negalėjau. 

- Nežinau. Paprastame deimante ir hiperdeimante garso 
greitis beveik vienodas - maždaug penkiolika kilometrų per se- 
kundę. Jei tiltas perpjautas už trijų tūkstančių kilometrų, garsas 
mus užgrius po... hmm, dviejų šimtų sekundžių nuo atominio 
sprogimo. Smūginė banga vilnys lėčiau, bet vis vien pasieks mū- 
sų liftą, šiam nespėjus nusigauti iki orbitinės stoties. 

Laiką apskaičiavau itin tiksliai, nes garsinis impulsas pervėrė 
mus, vos tik baigiau kalbėti. Liftą netikėtai sukratė - rodės, tarsi 
jis, lėkdamas dviejų tūkstančių kilometrų per valandą greičiu, 
prašvilpė virš kažkokio nelygumo. 

- Bet mums nieko baisaus nenutiks? - mažne isteriškai sucy- 
pė aristokrato žmona. - Jeigu pjūvis gerokai žemiau lifto... O 
Dieve, ir kodėl mes dažniau neužsisakydavome sąmonių kopijų? 

Vyras pašaipiai į ją dėbtelėjo. 

- Argi ne tu, brangioji, man aiškinai, jog skrydžiai į skenavi- 
mo kliniką pernelyg brangūs? 

- Tau nereikėjo suprasti manęs paraidžiui. 

Prašnekau garsiau, idant juos nutildyčiau. 

 - Deja, aš manau, kad mūsų padėtis - itin pavojinga. Jei 
banguojančiam tiltui įtakos turės stiprus išilginis spaudimas, tuo- 
met egzistuoja tikimybė, jog mums pavyks sėkmingai užbaigti ke- 
lionę. Bet jeigu gija ims švytuoti kaip bizūnas... 

- Kas jūs toks, velniai griebtų? - nutraukė mane vyriškis. - 
Gal inžinierius? 

- Ne, - papurčiau galvą. - Visai kitos srities specialistas. 

Nuo spiralinių laiptų vėl atsklido žingsnių garsai, ir netrukus 
prie mūsų prisijungė likusioji grupelė. 

- Kas atsitiko? - paklausė vienas iš pietiečių, stambus vyriš- 
kis, visa pėda aukštesnis už kitus bendražygius. 

- Mes čiuožiame perkirsta gija, - atsakiau. - Jei neapsirin- 
ku, lifte turėtų būti skafandrų. Siūlyčiau kuo skubiau juos apsi- 
rengti. | 
Žmogus pažiūrėjo į mane taip, lyg būčiau išprotėjęs. 

- Betgi mes kylame! Man nusispjaut, kas įvyko apačioje. 
Nieko baisaus mums nenutiks. Tiltas suprojektuotas taip, kad at- 
laikytų visus mėšlinus netikėtumus. 

- Tik ne tokį rimtą, - atšoviau. 

Į apžvalgos aikštelę prisistatė ir mechaninis patarnautojas, 
kaip įprastai, slystantis prie lubų pritvirtintu bėgiu. Liepiau jam 
parodyti, kur rasti skafandrus. Kitomis aplinkybėmis nė nereikė- 
tų prašyti, tačiau tokioje padėtyje robotas buvo atsidūręs pirmą 
sykį ir nepajėgė suvokti, jog keleivių gyvybei grėsė pavojus. 
Mintyse ėmiau spėlioti, ar naujienos apie katastrofą jau pasiekė 
orbitinę stotį. Greičiausiai... antra vertus, tenykščiai negalėjo nie- 
kuo pagelbėti, kol liftai čiuožė gija. | 

Mums dar pasisekė, jog kilome viršutine perpjauto tilto dali- 
mi. Sąmonės akimi išvydau apatinę, kurios ilgis turbūt siekė 
tūkstantį kilometrų. Praeis kelios minutės, kol ji visa taranuos 
planetos paviršių. Tiesą sakant, ilgą laiką dingosis, kad gija styro 
ore nelyginant fokusininko demonstruojama, vertikaliai ištiesta 
virvelė. Tačiau ji kris apačion, ir šio proceso niekas pasaulyje 
nesustabdys. Atmosferą perskros milijonas tonų tilto, aplipusio 
liftų vagonais. Kai kuriais iš jų vykstančių keleivių laukė lėta ir 
šiurpi mirtis. 

Kieno tai darbas? 

Sunku patikėti, jog diversija niekaip nesusijusi su manimi. 
Raivikas apmovė mus Naujajame Valparaise, ir jei ne tilto ant- 
puolis, aš iki šiol virškinčiau žinią apie Migelio Diterlingo mirtį. 
Man netilpo galvoje, kad dėl sprogimo galėjo būti atsakingas 
Raudonrankis Vaskesas, nors jį ir įtraukiau į sąrašą įtariamųjų, 
vienas kurių nudaigojo mano draugą. Be to, norą pakenkti tiltui 
nuslopintų sektantų perduotas virusas. Visgi kažkas bandė mane 
užmušti. Galbūt tie tipai paslėpė bombą viename iš kylančių liftų 
vildamiesi, kad juo keliausiu į orbitinį terminalą, arba vyksiu va- 
gonu, kuris atsidurs žemiau pjūvio taško? O gal tiesiog netaikliai 
iššovė raketą? Nenustebčiau, jei dėl sprogimo kaltas Raivikas, 
bent jau teoriškai. Persekiojamas artistokratas nestokojo įtakingų 
draugų. Bet aš niekada nemaniau, kad jis, norėdamas atsikratyti 
vienu vieninteliu žmogumi, su tokiu Žiauriu atsainumu sunaikintų 
porą šimtų nekaltų gyvybių. 

Bet gal žudynės Raiviką užgrūdino. 

Mes nudrožėme paskui robotą link avarinio modulio, kurio 
spintelėje kabėjo skafandrai. Norint įsisprausti į antikinius šar- 
vus, reikėjo sutelkti nemažai fizinių jėgų. Jie visi atrodė vienu 
numeriu per maži, bet aš įsisupau į savąjį mitriai, kaip kareivis, 
prieš kovą užsisegantis neperšaunamą liemenę. Spyruoklinį pis- 
toletą įgrūdau į erdvią universalių instrumentų kišenę, kur turėjo 
glūdėti signalinė raketa. 

Ginklo niekas nepastebėjo. 

- Tai visai nebūtina! - išrėžė pietietis aristokratas. - Mums 
nėra reikalo slėptis tuose prakeiktuose... 

- Klausykite, - nutraukiau jį. - Bet kurią sekundę liftą ims 
blaškyti tokia galinga banga, kad ji sulaužys kiekvieną jūsų kaulą, 
jei nevilkėsite skafandro. Jis bent iš dalies jus apsaugos. 

Arba ne, pagalvojau. 

Šeši aristokratai įsispraudė į skafandrus - vieni įgudusiais ju- 
desiais, kiti ne taip vikriai. Aš padėjau bendrakeleiviams apsi- 
rengti, ir po kelių minučių jie jau stovėjo pasiruošę susidurti su 
mirtinu pavojumi, išskyrus masyvųjį pietietį, vis dar besiskun- 
džiantį dėl skafandro apimties, tarytum jam niekur nebūtų reikėję 
skubėti. Susirūpinusiu žvilgsniu aukštaūgis įsistebeilijo į likusius, 
spintelėje sukabintus skafandrus. Turbūt spėliojo, ar jie tikrai visi 
vieno dydžio. 

- Laiko atsargos senka. Tučtuojau užsandarinkite savo šar- 
vus. Dėl mėlynių ir nubrozdinimų galėsite nerimauti vėliau. 

Mintyse išvydau, kaip mūsų link artėja nuožmus, kilometrus 
ryjantis gijos išlinkis, kuris veikiausiai jau pralėkė pro apatinius 
liftus. Įdomu, pamaniau, ar jis bus pakankamai galingas, kad nu- 
plėštų vagoną nuo tilto? 

Vis dar spėliojau, kai į mūsų transporterį tėškės banga. 

Smūgis buvo gerokai stipresnis, nei tikėjausi. Liftas krypte- 
lėjo į šoną, ir iš inercijos mūsų septynetas įsirėžė į vidinę sieną. 
Kažkas užstaugė susilaužęs kaulus. Nespėjau atsitokėti, kai mus 
nusviedė priešinga kryptimi ir “įmūrijo"? į ekrano arką. Pro šalį 
praskriejo nuo lubų bėgio atskilęs mechaninis patarnautojas. 
Smailus, plieninis jo kūnas smigo į stiklą, tačiau šis nesubyrėjo, 
nors ir išsiraizgė baltomis trūkio linijomis. Liftui mažinant greitį, 
silpnėjo ir traukos jėga. Tikriausiai gijos pliaukštelėjimas sugadi- 
no indukcinį jo variklį. 

Stambiojo pietiečio galva pavirto šlykščiu raudonu mėsgaliu, 
panašiu į pernokusį vaisių. Kai vibracija išblėso, suglebęs jo kū- 
nas kūliais nusirideno kabinos grindimis. Vėl sužvigo kažkuris iš 
aristokratų. Jie visi kaip reikiant nukentėjo. Gal ir pats buvau 
rimtai susižeidęs, bet šiuo momentu skausmą slopino adrenali- 
nas. 

Smūgio banga praslinko, tačiau nusigavusi iki orbitinės sto- 
ties ji grįš atgal - praeis ne viena valanda, kol taip atsitiks, nega- 
na to, antrą kartą gijos vilnis nebus tokia grėsminga, nes didelė 
dalis jos energijos virs šiluma. 

Porai sekundžių širdyje užsižiebė viltis, jog mes išsigelbėjo- 
me. 

Tada pagalvojau apie liftus, čiuožiančius gija žemiau mūsų. 
Jie tikriausiai irgi sulėtino tempą arba išvis atitrūko nuo tilto. Ži- 
noma, pavojaus atveju, turėjo įsijungti automatinės apsaugos sis- 
temos, tačiau nebuvo jokios garantijos, jog taip ir įvyko. Jei nors 
vienas vagonas iš apačios kilo įprastu greičiu, netrukus jis įsimū- 
rys į mus. | 

Kelias akimirkas svarsčiau įvairius tikėtinus variantus, ga- 
liausiai prabilau pakeltu balsu, idant nustelbčiau sužeistųjų dejo- 
nes. | 

- Atleiskit, bet man šovė viena mintis... 

Aš neturėjau laiko smulkmeniškai visko aiškinti. Jie privalėjo 
sekti paskui mane arba rizikuoti ir niekur nesitraukti iš lifto. 
Mes nė nebūtume spėję nusigauti iki avarinio šliuzo. Kol jį įveik- 
tume, mūsų septynetas - dabar jau šešetas - užtruktų ne mažiau 
kaip minutę. Be to, kuo toliau atsiplėšime nuo gijos, tuo saugesni 
būsime, jei susidurs liftai. 

Beliko vienintelė išeitis. 

Iš skafandro kišenės išsitraukiau spyruoklinį pistoletą, ne- 
grabiai jį sugniaužiau pirštinėtomis rankomis. Tiksliai nusitaikyti 
negalėjau, bet, laimei, preciziško taiklumo nereikėjo. Tiesiog nu- 
kreipiau vamzdį į tą stiklo vietą, kurią voratinklio linijomis išmar- 
gino krentantis robotas. 

Kažkas bandė mane sustabdyti nesuprasdamas, jog sten- 
giuos išgelbėti mūsų gyvybes, tačiau aš buvau stipresnis. Mano 
pirštas nuspaudė gaiduką. Pistolete atšoko nanospyruoklė ir pa- 
leido neapsakomai galingą molekulinės energijos impulsą. Iš 
vamzdžio išsiveržė aibė strėlyčių, nuo kurių padūmavo oras. Joms 

plūstelėjus į ekraną, trūkio gijos akimoju išplito. Langas įdubo iš- 
orės pusėn ir ūmai suskilo į milijardą baltų šukių. Uraganiškas oro 
srautas iššveitė mus pro dantytą angą į kosminę erdvę. 

Laikiausi įstvėręs ginklo, tarsi jis būtų vienintelis visatoje eg- 
zistuojantis materialus objektas. Ėmiau įnirtingai kraipyti galvą, 
mėgindamas susiorientuoti aplinkoje ir bent apytiksliai nustatyti, 
kur lekia kiti bendrakeleiviai. Vėtra išblaškė juos priešingomis 
kryptimis lyg signalinės raketos žiežirbas. Mes lėkėme skirtingo- 
mis trajektorijomis, tačiau visi kritome žemyn. 

Į planetą. | 

Mano skafandras lėtai apsisuko, ir aš vėl išvydau mūsų va- 
goną, vis dar prilipusį prie tilto gijos, nenumaldomai tolstantį, ma- 
žėjantį sulig kiekviena sekunde. Staiga beveik pasąmoningai už- 
fiksavau judesį - pro šalį šastelėjo kitas liftas, įprastu greičiu ky- 
lantis iš apačios. Po vagonų susidūrimo mano akis nutvilkė toks 
ryškus blyksnis, koks užsižiebia, kai sprogsta atominė bomba. 

Švytėjimui išblėsus, neliko nieko, netgi tilto gijos. 


4 

Skajus Hausmanas buvo trejų, kai pamatė šviesą. 

Net ir po daugelio metų, jau suaugęs, mintyse jis kuo pui- 
kiausiai atgaivindavo tą dieną, ir šie atsiminimai tapo pirmieji, su- 
sieję Skajų su konkrečiu laikotarpiu, vieta bei realiu pasauliu, o 
ne iliuzijomis, šmėžuojančiomis ties miglota riba, skiriančia vai- 
kišką tikrovę nuo sapnų. 

Tėvai ištrėmė jį į vaikų kambarį. Jų nepaklausęs berniukas 
apsilankė delfinariume: tamsioje, drėgnoje, milžiniško laivo, pa- 
vadinto “Santjagu", apačioje įrengtoje patalpoje. Jį paviliojo Kon- 
stancija, vedusi draugą vagonėlių tuneliais, tilteliais, trapais ir 
laiptais, kol jiedu pasiekė tą vietą, kur buvo paslėpti delfinai. 
Skajaus akimis žiūrint, vos dvejais su puse metų vyresnė mergai- 
tė atrodė protinga kaip suaugusi. Visi teigė, esą Konstancija - tik- 
ras genijus, ir kad vieną dieną (galbūt tuomet, kai ilgas ir lėtas 
skrydis artės į pabaigą) jai lemta tapti kapitone. Jie taip kalbėjo 
pusiau juokais, suprantama. O kartu pusiau rimtai. Skajus svars- 
tė, ar bičiulė suteiks jam pirmojo padėjėjo laipsnį, kai toji diena 
išauš. Tada jie galės sėdėti tiltelyje, kuriame jam dar nė neteko 
lankytis. Tokia mintis anaiptol ne absurdiška. Suaugusieji nuolat 
tvirtindavo, kad jis pasižymėjo itin aštriu protu. Kai kurie dalykai, 

kuriuos berniukas sumąstydavo, nustebindavo netgi Konstanciją. 
Nors mergaitė demonstruodavo stulbinančią išmintį, Skajus vė- 
liau sau primindavo, kad ji irgi neišvengdavo klaidų. Jos pastan- 
gomis vaikams pavyko nusigauti iki delfinariumo nepastebė- 
tiems, tačiau Konstancija neįstengė sugrįžti atgal taip, kad jų Žy- 
gis liktų paslaptyje. 

Visgi keliauti vertėjo. 

- Suaugusieji delfinų nemėgsta, - tarė mergaitė, žŽengusi prie 
rezervuaro šono, - ir norėtų, kad jų iš viso nebūtų. 

Vaikai stovėjo ant kanalizacijos grotelių, blizgančių nuo iš- 
tėkšto vandens. Rezervuarą atstojo aukštasienis, šleikščiai mė- 
lynu atspalviu nutviekstas akvariumas, kuris dunksojo nutįsęs per 
dešimtis metrų į triumo tamsą. Skajus įsispoksojo į prieblandą. 
Turkio žydrynėje šmėžavo pilki delfinų pavidalai. Šių kontūrai 
nuolat išskysdavo raibuliuojančioje šviesoje. Jie labiau panėšėjo 
ne tiek į gyvūnus, kiek į būtybes, išraižytas iš muilo - slidžias ir 
ne visai tikroviškas. 

Skajus prispaudė delną prie stiklo. 

- Kodėl jiems nepatinka delfinai? 

Konstancija atsakė pasvėrusi kiekvieną Žodį: 

- Tiems gyvūnams kažkas yra. Tai ne tie patys delfinai, ku- 
rie buvo įkelti į laivą, kai išvykome iš Merkurijaus, o jų proanū- 
kiai ar net proproanūkiai. Per savo gyvenimą jie nieko daugiau 
nematė, išskyrus akvariumą, ir neturėjo tėvų. 

- Aš irgi nesu matęs nieko, išskyrus šitą laivą. 

- Tačiau tu - ne delfinas. Priešingai negu jie, tu neturėtum 
nardyti vandenyne. - Konstancija nutilo, nes vienas iš gyvių at- 
plaukė jų pusėn. Delfinas atsiplėšė nuo bendrų, susispietusių to- 
limajame rezervuaro gale, aplink ekranus, panašius į televizorius, 
rodančius įvairius vaizdus. Atsidūręs švariame vandenyje, prie 
pat stiklo, jis įgavo materialumo, kurio stokojo šiek tiek anksčiau. 
Mažne perregima būtybė netikėtai tapo stambiu, raumeningųu, 
potencialiai grėsmingu padaru. Vaikų kambaryje Skajus kartais 
pavartydavo delfinų nuotraukas, bet šis gyvis gerokai skyrėsi 
nuo savo gentainių: jo kaukolę vagojo chirurgų išraižytos linijos, 
akis supo geometriškai lygūs gumbai bei rumbeliai, liudijantys, 
jog po oda slypėjo metaliniai ir keraminiai objektai. 

- Labas, - tarė Skajus ir patapšnojo per stiklą. 

- Čia Glotnius, - pareiškė Konstancija. - Bent aš taip ma- 
nau. Jis seniausias iš visų. 

Delfinas stebeilijosi į berniuką perkreipęs žandikaulį, dėl ko 
atrodė kaip geraširdis pamišėlis. Staiga jis atsisuko tiesiai į vaiką, 
ir Skajus pajuto, kaip nuo nebylios vibracijos sudrebėjo stiklas. 
Vandenyje, priešais Glotnių, iš burbuliukų kažkas susiformavo. 
Padrikos lyg pirmieji dailininko potėpiai gijos veikiai tapo struk- 
tūriškai apibrėžtos. Delfinas taip audringai krypčiojo galva, tarsi 
jį būtų kratę elektros srove. Glotniaus sukurtas vaizdas išblėso 
po keliasdešimties sekundžių, visgi Skajus neabejojo išvydęs tri- 
matį veidą. Nors pastarajam trūko išraiškingumo, berniukas Ži- 
nojo, kad jo pasąmonė čia niekuo dėta. Fizionomija atrodė per- 
nelyg simetriška ir proporcinga. Maža to, ji spinduliavo emociją: 
baimę arba siaubą. 

Atlikęs savo darbą, Glotnius paniekinančiai pliaukštelėjo uo- 
dega ir atsitraukė nuo stiklo. 

- Delfinai irgi mūsų nekenčia, - tarė Konstancija. - Tačiau 
dėl to jų kaltinti nederėtų, ar ne? | 

- Kodėl Glotnius taip padarė? Ir kaip? 

- Jo viršugalvyje yra mašinų - štai tame tarpuakio gumbe. 
Tuos gyvius aprūpino implantais kūdikystėje. Delfinų išgauna- 
mus garsus mechanizmai sutokusuoja, todėl jie gali piešti burbu- 
lais. Vandenyje pilna mažyčių padarėlių, mikroorganizmų, kurie 
nušvinta, kai susiduria su garso banga. Žmonės sukūrė tokius 
delfinus, nes norėjo su jais bendrauti. 

- Vadinasi, delfinai turėtų jausti dėkingumą. 

- Gal ir jaustų, jei nebūtume jų kankinę operacijomis. Ir jeigu 
jie galėtų plaukioti ne tik šioje pasibaisėtinoje skylėje. 

- Aba, bet kai mes pasieksime Kelionės Pabaigą... 

Konstancija įsmeigė į berniuką liūdnas akis. 

- Šitie taip ilgai neišgyvens, Skajau. Mes patys būsime suau- 
gę, mūsų tėvai - pasenę arba numirę. 

Delfinas grįžo kartu su smulkesniu bendru, ir jie abu ėmė 
piešti vandenyje kažką panašaus į žmogų, kurį į gabalus drasko 
rykliai. Skajus nusisuko anksčiau nei įsitikino, kad akys jo neap- 
gauna. 

Konstancija pratęsė: 

- Šiaip ar taip, jie pernelyg kuoktelėję. 

Berniukas vėl atsigręžė į akvariumą. 

- Man delfinai vis vien patinka. Jie nuostabūs. Netgi Glot- 
nius. 

- Anot mano tėvo, jie virtę psichopatais. - Paskutinį žodį 
mergaitė ištarė su apsimestine dvejone, tarsi susigėdusi dėl sa- 
vo iškalbingumo. 

- Nusispjaut. Kada nors vėliau dar kartą juos aplankysiu. - 
Skajus garsiau pabeldė į stiklą. - Aš sugrįšiu, Glotniau. Tu man 
patinki. 

Konstancija, ne ką aukštesnė už berniuką, motiniškai paplekš- 
nojo jam per petį. 

- Delfinams tai nerūpi. 

- Aš vis vien ateisiu. 


Ir Konstancijai, ir sau pačiam duotas pažadas. buvo visiškai 
nuoširdus. Skajus troško suprasti delfinus, bendrauti su tomis bū- 
tybėmis ir kaip nors palengvinti jų kančias. Berniukas įsivaizda- 
vo beribius vandenynus, laukiančius Kelionės Pabaigoje, - Klou- 
nas, bičiulis iš vaikų kambario, užtikrino, jog ten vandenynų tikrai 
bus - mintyse regėjo, kaip delfinai išsivaduoja iš niauraus, slo- 
gaus triumo ir kaip jie plaukioja kartu su žmonėmis, vilnelėse 
piešdami garsinius paveikslus. “Santjage? praleisti metai išblės iš 
atminties it klaustrofobiškas sapnas. 

- Mums metas traukti atgal, Skajau, - paragino jį Konstanci- 
ja. 

- Atvesi mane čia dar sykį? 

- Žinoma, jei to nori. 

Jiedu pasišalino iš delfinariumo ir leidosi į ilgą Žygį vingriais, 
tamsiais “Santjago" koridoriais, tarsi vaikai, klaidžiojantys už- 
keiktame miške. Porą kartų jie prasilenkė su suaugusiaisiais, ta- 
čiau mergaitė rodė tokį pasitikėjimą savimi, kad niekam nešovė 
į galvą klausinėti, ką vaikai veikia šiuose laivo sektoriuose. Bet 
kai porelė nusigavo į tą menkutę “Santjago" dalį, kurią Skajus 
gerai pažinojo, juos aptiko berniuko tėvas. 

Iš kitų erdvėlaivio įgulos narių, Titas Hausmanas išsiskyrė 
griežtu, bet geraširdišku būdu. Jis nusipelnė valdžios, įkvėpęs ap- 
linkiniams pagarbą, o ne baimę. Nūnai tėvas stūksojo virš jud- 
viejų, tačiau Skajus nejautė jokio tėvo pykčio. Tik begalinį pa- 
lengvėjimą. 

- Tavo motina taip jaudinasi, kad nenustygsta vietoje, - tarė 
Titas. - Konstancija, aš labai tavimi nusivylęs. Visada galvojau, 
jog būtent tau netrūksta nuovokumo. | 

- Jis tiesiog norėjo pamatyti delfinus. 

- Tikrai? - nustebo tėvas, lyg būtų nesitikėjęs išgirsti tokio 
atsakymo. - O aš maniau, Skajau, jog tave domina miegaliai - 
mūsų mylimos mumijos. 

Teisybė, dingtelėjo berniukui, bet juos aplankysiu kitą kartą. 

- Ir dabar tau apmaudu, - tęsė Titas, - kad jie apvylė tavo lū- 
kesčius? Man taip pat nemalonu. Glotniui ir kitiems negerai gal- 
voje. Mes elgtumėmės kur kas maloningiau, jeigu delfinus pa- 
prasčiausiai užmigdytume. Tačiau jiems leidžiama auginti jaunik- 
lius. Deja, kiekviena karta vis labiau paveikta... 

- „..psichozės, - užbaigė Skajus. 

- Taip. - Tėvas keistai į jį pažvelgė. - Labiau paveikta psi- 
chozės. Kadangi tavo žodynas taip sparčiai plečiasi, tokią pažan- 
gą būtų gaila pristabdyti. Arba atimti iš tavęs galimybę dar la- 
biau jį praturtinti. - Titas pašiaušė sūnaus plaukus. - Aš kalbu 
apie vaikų kambarį, jaunuoli. Pasėdėsi ten, kad vėl nepakliūtum 
į bėdą. | 

Berniukas nejautė vaikų kambariui neapykantos, netgi savo- 
tiškai jį mėgo, tačiau tremtis į tą vietą Skajui visuomet prilygda- 
vo bausmei. 

- Aš noriu pas motiną. 

- Motina darbuojasi už laivo ribų, todėl jos nuomonės neišgir- 
si. Beje, pats Žinai, kad ji man pritartų. Tave reikia pamokyti už 
tai, jog mums nepaklusai. - Atsisukęs į mergaitę, Titas palingavo 
galva. - Kalbant apie tave, panele, man rodos, kurį laiką judviem 
su Skajumi nereikėtų Žaisti drauge. 

- Mes nežaidžiame, - burbtelėjo Konstancija, - o kalbamės ir 
tyrinėjame. 

„- Taip... - Titas išspaudė ilgą atodūsį, - ir lendate ten, kur 
jums uždraudėme kišti nosis. Nieko nepadarysi, bausmės jūs ne- 
išvengsite. - Jis prašneko švelnesniu balsu, kaip visuomet, kai 
ketindavo aptarti itin svarbius dalykus. - Šitas laivas atstoja 
mums namus - vienintelius tikrus namus - štai kodėl stengiamės 
čia susikurti kuo patogesnį gyvenimą. Tai reiškia, jog tam tikruo- 
se sektoriuose norime jaustis saugiai ir Žinoti, kur nederėtų 
vaikštinėti. Ne dėl monstrų ar kitokių kvailysčių. Kalbu apie rim- 

tus pavojus. Mechanizmus ir energetines sistemas. Robotus ir 
grindyse atsiveriančias šachtas. Patikėkite, aš mačiau, kas nu- 
tinka žmonėms, nuklydusiems ten, kur jiems ne vieta. Vaizdas - 
ne pats maloniausias. 

Skajus nė akimirkai nesuabejojo tėvo žodžiais. Laive, kur 
paprastai viešpataudavo politinė ir socialinė harmonija, Titas 
Hausmanas vadovavo saugumo skyriui. Jo darbas buvo susijęs 
sų nelaimingais atsitikimais ir retsykiais pasitaikančiomis savižu- 
dybėmis. Nors tėvas smulkmeniškai nepasakodavo berniukui, 
kaip galima numirti tokiame erdvėlaivyje kaip “Santjagas", spra- 
gas užpildydavo Skajaus vaizduotė. 

- Atleiskite, - sumurmėjo mergaitė. 

- Tikiuosi, tu atgailauji nuoširdžiai, tačiau tai nekeičia fakto, 
jog vedeisi mano sūnų į uždraustą teritoriją. Šnektelėsiu su tavo 
tėvais, Konstancija. Vargu ar jie bus labai patenkinti. O dabar 
bėk namo. Po savaitės kitos galbūt leisiu judviem susitikti. Ge- 
rai? | 

Ji sulinksėjo ir tylėdama nupėdino išriestu koridoriumi, atsi- 
šakojančiu nuo sankryžos, kur vaikus užklupo Titas. Konstanci- 
jos tėvai buvo įsikūrę visai netoli - gyvenamasis “Santjago" sek- 
torius įspūdingu erdvumu nepasižymėjo, - tačiau Žvaigždėlaivio 
projektuotojai specialiai nutiesė vingiuotus koridorius (išskyrus 
avarines šachtas ir vagonėlių tunelius), nes šie pakurstė iliuziją, 
jog laivo dydis gerokai pranoksta tikrąsias jo apimtis. Dvi šeimos 
galėjo apsistoti šalia viena kitos ir jaustis, tarsi gyventų skirtingo- 
se apylinkėse. 

Titas palydėjo sūnų į Hausmanų buveinę. Skajus apniuko iš- 
girdęs, kad mama pluša išorėje. Priešingai nei tvirtino tėvas, ji 
visada bausdavo truputį švelniau. Berniukas slapčia vylėsi, jog 
motina baigs remontuoti laivo korpusą anksčiau numatyto grafi- 
ko ir jau lauks jų prie vaikų kambario. Bet greta dūrų nebuvo nė 
gyvos dvasios. 

- Drožk vidun, - paragino sūnų Titas. - Tavimi pasirūpins 
Klounas. Išleisiu tave po dviejų, gal po trijų valandų. 

- Aš nenoriu ten eiti. | 

- Natūralu. Jei norėtum, argi taip tave bausčiau? 

Kai durys prasivėrė, tėvas stumtelėjo sūnų į kambarį, bet 
pats per slenkstį nežengė. 

- Labas, Skajau, - pasisveikino berniuko laukiantis Klounas. 

Vaikų kambaryje nestigo žaislų, o kai kurie netgi gebėjo pa- 
laikyti elementarų pokalbį, sudarydami įspūdį, lyg jie būtų ganė- 
tinai protingi. Skajus nujautė, jog tie žaisliukai sukurti jo amžiaus 
vaikams ir derėjo prie įprasto trimečio pasaulėžiūros. Jau po 
antrojo gimtadienio berniukui jie pasirodė kvaili ir perdėm ele- 
mentarūs. Tačiau Klounas buvo kitoks. Ne žaislas, bet ir ne tik- 
ras žmogus. Jis egzistavo visą laiką, bent jau kiek Skajus save 
prisiminė - tūnojo įkalintas vaikų kambaryje, tačiau ne kiekvieną 
kartą teikdavosi bendrauti. Negalėjo nei pats liesti daiktų, nei 
leistis paliečiamas. O kai prabildavo, jo balsas sklisdavo ne iš tos 
vietos, kur jis, rodės, stovėdavo. 

Aišku, tai nereiškė, jog Klounas tebuvo vaizduotės vaisius. 
Jis matydavo viską, kas įvykdavo kambaryje, ir skrupulingai pa- 
pasakodavo Skajaus tėvams, kokias išdaigas berniukas krėsda- 
vo. Būtent Klounas išdavė vaiką, kai šis sulaužė supamąjį arkliu- 
ką ir suvertė kaltę vienam iš protingesnių žaislų. Skajus ant jo 
supyko, bet niršo neilgai. Nors tesulaukęs trejų metų, mažylis 
suvokė, kad Klounas, neskaitant Konstancijos, yra vienintelis jo 
draugas, be kita ko, žinantis tokius dalykus, apie kuriuos netgi 
vyresnioji mergaitė neturėjo jokio supratimo. 

- Labas, - liūdnai atsiliepė Skajus. 

- Berods, tave ištrėmė į kambarį, nes lankeisi pas delfinus. - 
Klounas stovėjo baltame kambaryje vienui vienas. Kiti Žaislai 
kažkur pasislėpė. - Juk žinai, kad elgeisi negerai. Aš galėjau tau 
parodyti delfinus. 

- Ne tuos pačius. Ne tikrus. Be to, jau esi rodęs juos anks- 
čiau. | 

- Tik ne taip. Žiūrėk! 

Staiga jiedu atsidūrė valtyje, atviroje jūroje, kuri tyvuliavo 
po žydru dangumi. Aplinkui bangų keteras skrodė delfinai, ir jų 
nugaros žvilgėjo saulėje lyg drėgni akmenėliai. Bemaž tobulą 
iliuziją gadino tiktai kambario sienoje juoduojantys langai. | 

Kartą savo istorijų knygelėje Skajus išvydo paveikslėlį, vaiZ- 
duojantį į Klouną panašų žmogų. Jis vilkėjo pūstą, dryžuotą pa- 
laidinę su didžiulėmis baltomis sagomis. Fizionomija spinduliavo 
komišką, amžiams sustingusią šypseną, kurią įrėmino oranžiniai, 
iš po juostuotos, nukarusios skrybėlės kyšantys plaukai. Vaikui 
bakstelėjus pirštu į paveikslą, žmogysta atgijo ir atliko tuos pa- 

čius šypseną keliančius triukus, kuriuos demonstruodavo Klou- 
nas. Skajus miglotai prisiminė tuos laikus, kai į savo bičiulio 
pokštus reaguodavo juoku ir plojimais, tarytum visata nebūtų ga- 
lėjusi pasiūlyti nieko kito, išskyrus groteskišką klounadą. 

Spalvotasis draugas po truputį ėmė jam pabosti. Klounas vis 
dar pralinksmindavo berniuką, bet jųdviejų santykiams buvo lem- 
ta negrįžtamai pakisti. Perregimas vaikų kambario gyventojas 
Skajui tapo kažkuo, ką reikėjo perprasti - analizuojamu, konkre- 
čiais kriterijais apibūdinamu objektu. Dabar jis matė, jog Klounas 
primena delfinų pieštus burbulų paveikslus: projekciją, kuriai at- 
gyti padėjo ne garsai, o šviesa. Iš tiesų jie nestovėjo valtyje. Po 
kojomis driekėsi grindys, tokios pat tvirtos ir lygios, kaip ir tuo- 
met, kai tėvas įstūmė jį į kambarį. Skajus nesuvokė, kaip kuria- 
mos iliuzijos, bet šioji atrodė nepaprastai tikroviškai. Pranyko net- 
gi vaikų kambario sienos. 

- Delfinai akvariume... Glotnius ir kiti... savyje turėjo maši- 
nas, - tarė berniukas nusprendęs, jog reikėtų pasinaudoti taip su- 
siklosčiusiomis aplinkybėmis ir išgauti iš savo įkalintojo kiek įma- 
noma daugiau žinių. - Kodėl? 

- Jos padeda sufokusuoti sonarą. 

- Ne, aš neklausiu, kam tos mašinos reikalingos. Man įdomu, 
kas nutarė įkišti jas delfinams į galvas. 

- O... tuo pasirūpino chimeros. 

- Kas? Ar jie keliavo su mumis? 

- Atsakau į paskutinį tavo klausimą: ne, nors ir labai to norė- 
jo. - Klounas šnekėjo spigoku, virpančiu, kone moterišku balsu, 
tačiau visada rodydavo begalinę kantrybę. - Nepamiršk, Skajau, 
atsisveikinusi su Žeme ir iš Merkurijaus orbitos išskridusi į tarp- 
žvaigždinę erdvę Flotilė paliko teoriškai tebekariaujančią siste- 
mą. Na, taip, priešiškos pusės jau buvo atsisakiusios karo veiks- 
mų, tačiau paliaubų sąlygų galutinai neaptarė ir galėjo bet kuriuo 
momentu vėl įsivelti į kautynes. Anuomet egzistavo daugybė 
grupuočių, per paskutines kovų stadijas siekusių kaip nors pa- 
keisti karo baigtį. Kai kurias tesudarė itin gerai organizuoti plė- 
šikai. Tokiai gaujai priklausė ir chimeros - tiksliau, delfinus pato- 
bulinusi jų grupuotė. Šiaip jau chimeros pakėlė kiborgizavimo 
procesą į kraštutines aukštumas, susiliejo su gyvūnais ir mašino- 
mis. Tačiau tos grupuotės, drįsusios peržengti visas ribas, ven- 
gė netgi vyraujančios krypties gentainiai. 

Skajus įdėmiai klausėsi pašnekovo. Klounas pakankamai 
tiksliai įstengė nustatyti, ką berniukas pajėgus suvokti, kad nenu- 
klystų į perdėm įmantrių terminų sferą ir tuo pačiu priverstų vai- 
ką sutelkti dėmesį į kiekvieną tariamą žodį. Skajus Žinojo, jog ne 
visiems trimečiams būtų aišku, ką Klounas sako, bet jo nė kiek 
tai nejaudino. | 

- O delfinai? 

- Kaip minėjau, juos specialiai patobulino. Mes nė neįsivaiz- 
duojame, kokiam tikslui. Galbūt juos norėta paversti vandenų 
pėstininkais, kurie okupuotų Žemės jūras. O gal chimeros tiesiog 
vykdė eksperimentą, tačiau nespėjo jo užbaigti iki karo pabai- 
gos. Kad ir kaip ten būtų, delfinų šeimą iš chimerų užgrobė “Su- 
damerikanų konfederacijos" agentai. 

Skajui teko girdėti, jog būtent ši organizacija inicijavo Flotilės 
statybas. Didžiąją karo dalį “Konfederacija" išliko pabrėžtinai 
neutrali, savo ambicijas nukreipusi už Saulės sistemos ribų. Pri- 
siviliojusi saujelę sąjungininkų, ji sukūrė ir paleido pirmuosius 
žmonijos istorijoje egzistavusius laivus, kurie galėjo įveikti tarp- 
žvaigždinę erdvę. 

- Mes pasiėmėme Glotnių ir jo draugus? 

- Taip. Nes galvojome, jog Kelionės Pabaigoje jie pravers. 
Tačiau pašalinti chimerų įdiegtus modifikatorius buvo sunkiau nei 
atrodė iš pradžių. Galų gale nusprendėme jų išvis neliesti. Kai gi- 
mė nauja delfinų karta, paaiškėjo, kad ji nesugeba bendrauti su 
suaugusiaisiais be atitinkamų implantų. Todėl privalėjome paga- 
minti kopijas ir šias įdiegti jaunikliams. 

- Bet jie tapo psičhopatais. 

Klouno veide šmėkštelėjo nuostaba, ir stojo trumputė pauzė. 
Vėliau Skajus sužinojo, jog per tylos akimirkas spalvotasis bičiu- 
lis kreipdavosi į jo tėvus arba kitus suaugusius Žmones, prašyda- 
mas patarimo, kaip derėtų reaguoti į tam tikrus berniuko klausi- 
mus. | 

- Taip... - galiausiai atsiliepė Klounas. - Tačiau tai ne mūsų 
kaltė. | 

- Ką? Mes nekalti, jog slepiame juos triume, kelių kubinių 
metrų akvariume? 

- Dabartinės jų gyvenimo sąlygos neapsakomai geresnės 
nei chimerų laboratorijose. 

- Bet delfinai to neprisimena, ar ne? 

- Patikėk, jie laimingesni. 

- Iš kur tu Žinai? 

- Juk aš esu Klounas. - Nuolat besišypsančio veido kaukę 
perkreipė eilinis agoniškas vypsnis. - Klounas žino viską. - Ska- 
jus jau ketino pasitikslinti, ką jis turėjo omenyje, kai kambarį ne- 
tikėtai pervėrė ryškus, tačiau jokių garsų nepalydimas šviesos 
blyksnis. Jis šovė iš siauro lango ruoželio. Vaikas mirktelėjo, bet 
akiratyje išliko šmėžuoti rausvas stačiakampis. 

- Kas įvyko? - paklausė jis tebemirksėdamas. 

Bičiuliui kažkas atsitiko. Ne tik jam, bet ir aplinkai. Klouno 
išraiška sustingo, kontūrai deformavosi, išskydo ir tarytum prilipo 
prie sienų. Valtis, kurioje jiedu stovėjo, nutįso ir gąsdinančiai iš- 
siklaipė. Visas vaizdas atrodė taip, lyg būtų ką tik nutapytas 
drėgnu guašu, kurio sluoksnį dailininkas subraukė lazdele. 

Klounas niekada anksčiau neleisdavo, kad taip nutiktų. 

Blogiausia, jog ėmė blėsti patalpos apšvietimas - kartu su 
žvilgančiais paveikslais ant sienų. Pajuodavusiame kambaryje 
balzgana šviesa tesklido iš aukštybėse įmontuotų langų. Gana 
greitai ji užgeso, ir Skajus liko vienas aklinoje tamsoje. 

- Kloune? - tyliai sulemeno berniukas. Antrą sykį prabilo pri- 
mygtiniau, bet jokio atsakymo neišgirdo. Skajų ūmai apėmė keis- 
tas ir nemalonus jausmas, išsikerojantis širdyje - su baime sumi- 
šęs nerimas, būdingas; trimečiui, atsidūrusiam tokioje padėtyje, 
bet neturintis nieko bendra su ankstyvu išsivystymu ar brandu- 
mu, skiriančiu berniuką nuo kitų jo amžiaus vaikų. Staiga Skajus 
tapo paprastu mažyliu, nugrimzdusiu į tamsą, nesuvokiančiu, kas 
įvyko. 

Prasižiojus trečią kartą, jo balse pasigirdo desperatiškos gai- 
delės. Jei būtų įmanoma, Klounas jau būtų atsakęs. Ne, jis kaž- 
kur pradingo; skaistus vaikų kambarys aptemo ir - o taip! - atša- 
lo. Įsivyravo spengianti tyla. Skajus netgi negirdėjo foną sudaran- 
čio “Santjago" ūžesių. 

Atsiklaupęs berniukas ropojo pirmyn, kol nusigavo iki sienos. 
Slinkdamas palei ją apgraibomis, ieškojo durų. Tačiau jos užsida- 
rydavo hermetiškai ir tiesiog susiliedavo su pertvara, skiriančia 
koridorių nuo vaikų kambario. Iš vidaus nebuvo nei rankenos, 
nei valdymo pultelio, nes duris visada atverdavo Klounas, jei tik 
berniukas paprašydavo ir jeigu įkalinimu kambaryje jo nenubaus- 
davo tėvai. 

Skajus įniko svarstyti, ko griebtis. Nelauktai suprato, jog tam 
tikros reakcijos niekaip nepavyks užgniaužti. Jis pravirko, ko ne- 
darė labai seniai. Pats nenutuokė, kiek laiko liejo ašaras, bet kai 
jos galiausiai išseko, vaikas patrynė perštinčias akis ir vėl krei- 
pėsi į Klouną. Kad ir kaip įdėmiai klausėsi, atsakymo vis vien 
neišgirdo. Jis bandė rėkti, bet nieko doro nepešė. Galų gale taip 
užkimo, jog nebeįstengė garsiai prakalbėti. 

Berniukas išsėdėjo vienas kokias dvidešimt minučių, nors 
susidarė įspūdis, kad jis praleido kambaryje vieną, dvi ar net ke- 
liolika kankinančių valandų. Toks laiko tarpas prailgtų bet kuriuo 
atveju, tačiau dabar, nesuvokiant, kas įvyko, - spėliojant, ar tik 
tėvas nenusprendė paskirti griežtesnės bausmės, - jis virto kone 
amžinybe. Antra vertus, mintis, jog Titas galėtų taip pasielgti, at- 
rodė neįtikėtina. Kol vaiko kūnas drebėjo, sąmonė ėmė nagrinėti 
baisesnes galimybes. Vaizduotėje Skajus išvydo, kaip kambarys 
atsiskyrė nuo laivo ir nuskriejo kosmine erdve tolyn nuo “Sant- 
jago" bei Flotilės. Tuo metu, kai kiti pasiges pražuvėlio, jau nieko 
nebus įmanoma pakeisti. O gal iš išorės į erdvėlaivį įsibrovė 
monstrai, kurie tyliai sunaikino visus žmones, ir Skajus vienintelis 
liko gyvas? Žinoma, jį netrukus suras - tai tik laiko klausimas... 

Vienoje kambario pusėje pasigirdo krebždėjimas. 

Akivaizdu, kad garsą skleidė suaugusieji, mėginantys atšauti 
duris. Kai jos pagaliau prasivėrė, pro tarpelį įsiskverbė grindis 
nutvieskęs gintarinis švytėjimas. Pirmasis per slenkstį žengė tė- 
vas. Įkandin sekė keturi ar penki nepažįstami vyrai. Aukštai- 
giai, prožektorius nešantys pavidalai. Žibintų šviesoje jų fiziono- 
mijos buvo pilkos ir orios lyg pasakų knygelėje vaizduojamų ka- 
ralių veidai. Į patalpą dvelktelėjo šaltesnis nei įprastai oras, nuo 
kurio berniuko kūnu nuėjo pagaugai. Pro suaugusiųjų lūpas tarsi 
iš drakono nasrų veržėsi garai. 

- Jam nieko nenutiko, - kreipėsi tėvas į vieną iš bendražygių. 

- Puiku, Titai, - atsiliepė vyriškis. - Nuvesk jį į saugią vietą. 
Paskui pratęsime kelionę į laivo gelmes. 

- Eime, Skaileri. - Tėvas priklupo išskėtęs rankas. - Eikš, 
vaikeli. Dabar tau niekas negresia. Nėra reikalo nerimauti. Ver- 
kei, tiesa? 

- Klounas pranyko, - išspaudė Skajus. 

- Klounas? - perklausė kažkuris iš suaugusiųjų. 

Titas atsigręžė ir paaiškino. 

- Edukacinė programa, instaliuota vaikų kambaryje. Vienas 
pirmųjų susinaikinusių mažmožių. 

- Padaryk taip, kad Klounas grįžtų, - sukuždėjo Skajus. - 
Prašau. 

- Vėliau. Jis paprasčiausiai... ilsisi. Jūs dar susitiksite. O tau 
tikriausiai norisi gerti ir valgyti, ar ne? 

- Kur motina? 

- Ji... - Titas trumpam nutilo. - Dabar ji negali ateiti, Skaile- 
ri. Bet liepė perduoti, jog tave labai myli. 

Vienas iš palydovų nuleido ranką ant jo tėvo peties. 

- Bus geriau, jeigu berniukas prisijungs prie kitų vaikų, Titai. 
Lopšelyje. 

- Jis nepanašus į kitus vaikus, - atšovė tėvas. 

Vyrai išvedė Skajų iš kambario į šaltą koridorių, kuris pra- 
smego tamsoje, toldamas priešingomis kryptimis nuo prožektorių 
spinduliuojamos šviesos. 

- Kas atsitiko? - paklausė berniukas, galiausiai suvokęs jog 
nukentėjo ne vien jo mikrokosmosas. Nežinia, kas įvyko, bet tai 
paveikė ir suaugusiųjų pasaulį. Jis dar nebuvo matęs tokio apte- 
musio laivo. 

- Kai kas labai blogo, - atsakė tėvas. 


5 

Kai sapnas apie Skajų Hausmaną nugarmėjo į tamsiausias 
smegeninės kerteles, akimirką galvojau, jog vėl sapnuoju - ma- 
nyje kerojosi gąsdinantis sąmyšio ir dezorientacijos pojūtis. 

Staiga susiprotėjau, kad atsibudau. 

Gulėjau pramerktomis akimis, bet nujaučiau, jog dalis sąmo- 
nės tebesnūduriuoja: toji dalis, kuri atsakinga už prisiminimus, 
savo tapatybės pažinimą, raminantį supratimą, kur aš patekau, ir 
sąsajas su praeitimi. Kokia praeitimi? Pabandžiau galvoje atga- 
minti kokias nors smulkmenas - vardą, užuominą, kas esu, - ta- 
čiau rodės, tarytum viskas skendėtų pilkoje migloje. 

Tiesa, aplinkinius objektus apibūdinti galėjau: gebėjimo kal- 
bėti nebuvau praradęs. Aš tysojau ant kieto gulto po plona, ruda 
antklode. Jaučiausi budrus, pailsėjęs ir kartu visiškai bejėgis. 
Apsidairiau, bet nepastebėjau jokių pažįstamų dalykų. Pakėliau 
ranką priešais veidą, įsispiginau į plaštaką išvagojusias gysleles, 
tačiau mano paties galūnė irgi atrodė keistoka. 

Užtat sapną atsiminiau kuo puikiausiai. Jis buvo stulbinamai 
tikroviškas ir panašus ne tiek į rišlumo stokojančias, nelogiškas 
vizijas, kurias regime miegodami, kiek į dokumentinio filmo at- 
karpą. Aš palaikiau Skajui Hausmanui draugiją - užuot stebėjęs 
įvykius berniuko akimis, sekiojau paskui jį kaip įkyri šmėkla. 

Kažkas mane privertė pasukti ranką. 

Delno viduryje pamačiau sukrešėjusio kraujo dėmelę. Apžiū- 
rėjęs paklodę, išvydau daugiau raudonų taškelių. Ko gero, prieš 
pabusdamas aš kraujavau. 

Sąmonėje tvyrantis rūkas aptirpo tiek, kad iš jo išniro kai ku- 
rie prisiminimai. 

Nuleidau kojas nuo lovos, nuogas atsistojau ir apsižvalgiau. 
Pakreipiau akis į sienas - gruoblėtas, iškapotas ne iš uolienos, o 
iš materijos, panašios į sudžiūvusį molį, nutinkuotas blizgančiu, 
baltu gipsu. Greta gulto dunksojo taburetė ir nedidelė spintelė; 
abu baldai buvo pagaminti iš man nematyto medžio. Kambary- 
je nepastebėj au jokių pagražinimų, išskyrus rudą vazelę, įspraus- 
tą į sienos nišą. 

Įsispoksojau į vazą suapvalėjusiomis akimis. 

Žvelgiant į į ją, mane kažkodėl apniko iracionalus klaikas, ku- 
rio niekaip nesisekė nuslopinti. Matyt, neurologinės žalos išvengti 
nepavyko, išgirdau save sakant: “Kalbėti gali, tačiau tavo mo- 
torinę sistemą arba smegenų dalį, atsakingą už senovišką 
žinduolių išmonę, pavadintą baime, kažkas kaip reikiant 
sudarkė ". Atidžiau įsižiūrėjęs į vazą suvokiau, jog siaubą pa- 
kurstė ne ji, o pati niša. 

“Ten slepiasi kažkoks baisūnas". Kai ši mintis pervėrė 
galvą, aš leidausi užvaldomas panikos. Širdis daužėsi krūtinėje 
kaip pašėlusi. Privalėjau išsinešdinti iš kambario, pasprukti nuo 
antgamtinės, sienos įduboje tūnančios būtybės. Sveikas protas 
tvirtino, kad ji neegzistuoja, tačiau mano gyslomis tekantis krau- 
jas vis vien stingo į ledą. Viename patalpos gale Žiojėjo atviras, 
“laukan" vedantis tarpduris. 

Klupdamas žengiau per slenkstį. 
pievos lopinėlyje, iš abiejų pusių jį supo brūzgynai ir uolienos. 
Namelis, kuriame atsipeikėjau, kėpsojo ant atšlaitės; šiek tiek 
aukščiau želiantys krūmynai, rodės, baudėsi užgriūti stogą. Ta- 
čiau šlaitas tiesiog kilo į viršų vis statėjančiu kampu, kol tapo 

vertikalus ir galiausiai išlinko į svaiginantį skliautą. Visur žaliavo 
medžiai, kurių lapija priminė špinatus, aplipusius dubenio šonus. 
Įvertinti atstumą buvo sudėtinga, bet man susidarė įspūdis, jog 
apatinę šio pasaulėlio dalį nuo lubų skyrė maždaug kilometras. 
Priešakyje žemės nuolydis veikiai išsilygino, tačiau priešingoje 
žaislinio slėnio pusėje įsiliejo į kitą atšlaitę. Virtusi skardžiu, to- 
ji susijungė su bendru visų šlaitų skliautu. 

Už sąžalynų ir uolienų įžiūrėjau tolimiausius pasaulio galus, 
nuo miglelės padūmavusius ir įgavusius melsvą atspalvį. Iš pir- 
mo žvilgsnio gyvenamasis modulis atrodė cilindro formos, tačiau 
pirmas įspūdis buvo klaidingas. Abejose pusėse susiliejantys šo- 
nai liudijo, jog struktūra veikiau panaši į veleną, tiksliau, į du, vie- 
nas greta kito sustatytus kūgius. Trobelė riogsojo plačiausios vie- 
tos taške. | 

Panaršiau atmintį, mėgindamas prisiminti, ką žinau apie to- 
kios konstrukcijos modulius, bet nieko doro neiškrapščiau. Visgi 
niekaip negalėjau atsikratyti erzinančio jausmo, jog šitos apylin- 
kės kažkuo neįprastos. 

Palei visą modulio 11gį driekėsi iki baltumo įkaitęs siūlas - tur- 
būt koks nors plazminis vamzdelis, kuris priblėsdamas imituodavo 
saulėlydį ir tamsą. Žalumą paįvairino mažučiai kriokliai ir statūs 
akmenų luitai, išdėstyti meniškai, kaip smulkios detalės japoniš- 
koje akvarelėje. Tolimajame pasaulėlio gale išvydau kybančius 
dekoratyvinius sodus: skirtingų kultūrinių augalų drobę, kuri aso- 
ciavosi su pikselių matrica. Šen bei ten stovėjo namukai, pabirę 
nelyginant balti akmenėliai arba susibūrę į spiečius. Jie netgi 
stūksojo smailiausiuose kūgių taškuose, arčiau sukimosi ašies, 
kur gravitacijos iliuzija buvo susilpnėjusi. Mintyse ėmiau spėlioti, 
ar tik ne ši priežastis nulėmė modulio išorę. 

Kai pagaliau nutariau rimtai apsvarstyti, kur patekau, iš krū- 
mynų išniro kažkoks padarėlis, ropojantis ant metalinių šarnyri- 
nių kojų. Mano pirštai, tarytum garantuoti, jog laiko pistoletą, sa- 
vaime sugniaužė neegzistuojančio ginklo rankeną. | 

Mašina spragsėdama suakmenėjo. Voro kojas slėgė žalias 
kiaušinio pavidalo kūnas be jokių įsidėmėtinų požymių, neskaitant 
mėlyno, blizgančio snaigės simbolio. 

Žengiau atatupstas. 

- Taneris Mirabelas? 

Balsas sklido iš mechanizmo, bet tam tikri niuansai bylojo, 
kad jis nepriklauso robotui. Į mane kreipėsi Žmogus - ne visai sa- 
vimi pasitikinti moteris. 

- Nežinau. 

- O varge. Galėčiau ir geriau šnekėti kastelaniškai... - 
pastaruosius žodžius ji ištarė ispangliškai, bet po akimirkos, dar 
labiau dvejodama nei anksčiau, prabilo ta kalba, kuria atsilie- 
piau. - Tikiuosi, jūs suprasite, ką sakau. Man nedažnai tenka 
palaikyti ryšį kastelaniškai. Juk jūs... hmm, atpažįstate Tanerio 
vardą? Taneris Mirabelas. Tai yra, ponas Mirabelas. Jums aiš- 
ku? 

- Taip, - patvirtinau. - Bet jeigu jums lengviau, bendraukime 
ispangliškai. Tiktai apsišarvuokite kantrybe, nes dabar man bus 
sunkiau teisingai išreikšti savo mintis. 

- Jūs puikiai šnekate abejomis kalbomis, Taneri. Nieko prieš, 
jei kreipsiuos į jus vardu? 

- Deja, galite vadinti mane, kaip užsimaniusi. 

- O... jei teisingai supratau užuominą, jus kankina šiokia to- 
kia amnezija? 

- Jei atvirai, netgi ne šiokia tokia. 

Išgirdau atodūsį. 

- Būtent todėl čia ir esame. Tik todėl. Tai nereiškia, jog mes 
nelinkime klientams gero... bet jei, atleisk man Viešpatie, nutin- 
ka nelaimė, geresnės vietos už šitą jie nerastų. Aišku, kitos išei- 
ties vis vien neturėtų... Vaje, aš pradėjau vograuti padrikai, ar 
ne? Jūs tikriausiai toks sutrikęs, kad visiškai nedegate troškimu 
klausytis mano sapaliojimų. Matote, mes negalvojome, jog taip 
greitai atsigausite. - Mano ausis pasiekė antras atodūsis, kuris 
nuskambėjo dalykiškai, tarsi ji būtų apsisprendusi imtis darbo. - 
Ką gi, Taneri, jums negresia jokie pavojai, tačiau būtų geriau, jei 
liktumėte netoli namų, kol pas jus kas nors ateis. 

- Kodėl? Kas man yra? 

- Na, pirmiausia jūs visiškai nuogas. 

Linktelėjau. 

- O jūs ne robotas. Atleiskit. Paprastai taip nesielgiu. 

- Neverta atsiprašinėti, Taneri. Natūralu, kad jūs iš dalies 
praradęs orientaciją. Juk taip ilgai miegojote. Fiziniu atžvilgiu, 
rimtų sužalojimų nepatyrėte... bent jau aš jų nepastebiu... - mo- 
teris nutilo, bet po pauzės, regis, išniro iš savo apmąstymų. - Ta- 

čiau jūsų sąmonė... vėlgi, nieko keisto. Toks trumpalaikis atmin- 
ties praradimas pasitaiko dažniau nei jie bando mus įtikinti. 

- Džiaugiuosi, jog pavartojote žodį “trumpalaikis"". 

- Na, dauguma atvejų. 

Nusišypsojau svarstydamas, ką reiškia jos atsakymas: mė- 
ginimą pašmaikštauti ar netaktišką statistikos konstatavimą. 

- Kas tie “jie"? 

- Žmonės, kurie jus čia atgabeno. Ultros. 

Priklupau, pirštu paliečiau žolę ir tol spaudžiau vieną stiebe- 
lį, kol ant nykščio teliko žalias minkštimas. Įtraukiau į šnerves jo 
kvapą. Jeigu čia simuliacija, tai ji nepaprastai tikroviška. Turbūt 
padarytų neišdildomą įspūdį netgi karinių kampanijų strategams. 

- Ultros? 

- Jūs atskridote jų laivu, Taneri. Keliavote užšaldytas. Da- 
bar jus kankina atitirpimo amnezija. 

Po šios frazės mano praeities fragmentas kreivai šleivai 
įslydo į jam skirtą vietą. Kažkas su manimi šnekėjo apie atitirpi- 
mo amneziją - arba visai neseniai, arba neatmenamais laikais. 
Abu variantai atrodė labai tikėtini. Apie ją kalbėjo kiborgas, laivo 
įgulos narys. 

Bandžiau prisiminti, ką man sakė, tačiau neįstengiau pra- 
sklaidyti pilko, sąmonę apgaubusio rūko. Atmintis sudužo į gau- 
sybę dantytų šukių, virto trapiais, sustabarėjusiais, į praeitį šakas 
tiesiančiais medžiais. Žinojau „JOB anksčiau ar vėliau nukaksiu iki 
jų tankumyno. * 

Tačiau dabar mintyse tepajėgiau atgaivinti raminančius žo- 
džius: aš neturėčiau bijoti to, ką jie ruošėsi man padaryti; atitirpimo 
amnezija tebuvo šių laikų mitas, ir ji užklupdavo žmones tik išskir- 
tiniais atvejai. Pastarasis tvirtinimas, žinoma, mažumėlę iškreipė 
faktus. Kita vertus, tiesa, jog tam tikri amnezijos požymiai - maž- 
ne įprastas reiškinys, nebūtų padėjusi tvarkyti verslo reikalų. 

- Šito nesitikėjau, - sumurmėjau. 

- Kaip ir didžiuma klientų. Rimčiausiai nukentėję nuo amne- 
zijos netgi neprisimena bendravę su ultromis. Jūs nepriklausote 
jų kategorijai? . 

- Ne, - atsakiau - Ir tai mane džiugina. 

- Kas būtent? 

- Supratimas, kad netrūksta vargšų, kuriems prasčiau negu 
man. 

- Hmm... - nepritariamai nutęsė ji. - Jūsų požiūris, Taneri, 
gan egoistiškas. Na... netrukus jūs turėtumėte galutinai atsigauti. 
Visai greitai. Kodėl gi jums negrįžus į kambarį? Ten rasite jums 
tinkančių drabužių. Mes, dirbantys šiuose slaugos namuose, ne- 
same drovūs, tačiau vaikščiodamas nuogas jūs mirtinai peršalsi- 
te. | 

- Patikėkite, aš neketinau specialiai taip elgtis. 

Įdomu, dingtelėjo į galvą, kokia būtų jos nuomonė apie mano 
galimybes greitai pasveikti, jeigu prisipažinčiau, kad sprukau iš 
namelio išgąsdintas architektūrinės jo detalės. 

- Ne, žinoma, ne, - atsakė ji. - Bet aš vis vien siūlyčiau jums 
apsirengti. Jei drabužiai nepatiks, bet kada galime juos pakeisti. 
Neilgai trukus vėl ateisiu ir pažiūrėsiu, kaip jums sekasi. 

- Dėkui. Beje, kas jūs? 

- Aš? Tarkim, jog atstoju menką sraigtelį palaimingai didžiu- 
lėje mašinoje. Sesuo Amelija. | 

Berods, ausys manęs neapgavo, kai išgirdau ją sakant, jog 
atsidūriau slaugos namuose. 

- Kur tiksliai mes esame, sese Amelija? 

- O, į jūsų klausimą atsakyti nesunku. Jūs patekote į Aidel- 
vildo prieglobstį, kuris priklauso šventajam Ledyno vienuolių or- 
dinui. Dar kitaip pramintą Amnezijos viešbučiu. 


Pavadinimas nieko man nesakė. Apie Amnezijos viešbutį 
girdėjęs nebuvau. Su oficialiu modulio vardu irgi susidūriau pir- 
mą kartą, jau neminint Ledyno vienuolių ordino. 

Nupėdinau atgal į namelį; robotas sekė įkandin, atsitraukęs 
padoriu atstumu. Prie tarpdurio sulėtinau žingsnį. Kad ir kaip 
kvailai tai skambėtų, mane vėl apėmė baimė, nors, išėjus laukan, 
ji buvo atslūgusi. Peržengiau slenkstį ir dirstelėjau į nišą. Rodės, 
jog ten slypėjo kažkoks blogis, kuris pagiežingai mane stebėjo. 

- Tiesiog apsirenk ir nešdinkis iš čia, - liepiau sau, prabilęs 
kastelaniškai. - Kai pasirodys sesuo Amelija, perduosi jai, jog tau 
reikėtų pasitikrinti nervų sistemą. Ji supras. Tokių nusiskundimų 
greičiausiai turi ne vienas klientas. 

Apžiūrėjau spintelėje sudėtus apdarus. Neprašmatnūs, bet 
matyto sukirpimo. Paprasti, lyg ir rankų darbo drabužiai: juodi 
marškinėliai su “V" formos iškirpte, dukslios kelnės be kišenių, 
minkštapadžiai bateliai, tinkantys nebent bindzinėjimui po vietines 

pievas. Rūbai prigludo kaip nulieti, bet aš vis tiek jaučiausi keis- 
tai, tarsi būčiau pratęs prie kitokios aprangos. 

Išknisau spintelę su viltimi aptikti kokių nors asmeninių da- 
lykėlių, bet išskyrus drabužius nieko neradau. Suglumęs prisė- 
dau ant lovos ir įbedžiau žvilgsnį į grublėtą sienų tinką. Pats ne- 
pajutau, kaip nukreipiau akis į mažąją nišą. Po daugelio metų 
sąstingio smegenis sudarantys elementai, ko gero, stengėsi at- 
gauti įprastą savitarpio pusiausvyrą kartu leisdami man pažinti 
psichopatiško siaubo skonį. Mane apėmė sunkiai numaldomas 
potraukis susiriesti į kamuolėlį ir užgniaužti visus pojūčius. Ta- 
čiau tam priešinosi nebylus suvokimas, jog esu išgyvenęs ir 
bjauresnėmis aplinkybėmis - susidūręs su pavojais, ne mažiau 
gąsdinančiais negu tie, kuriuos nišoje regėjo psichozės paveikta 
mano sąmonė. Na, ir kas, jog šiuo momentu mintyse nepajė- 
giau atgaivinti konkrečių incidentų. Svarbiausia žinoti, kad jie 
įvyko. Dabar palūžęs išduočiau sveikąją proto dalį, kuri neabe- 
jotinai viską prisiminė. 

Amelijos ilgai laukti nereikėjo. 

Ji įgriuvo į namelį uždususi ir nusidažiusi raudoniu - turbūt 
atlėkė iš slėnio arba nuo priešingo šlaito. Tačiau merginos veidas 
spinduliavo šypseną, tarytum fizinis nuovargis būtų teikęs jai pa- 
sitenkinimą. Amelija puikavosi juodu abitu ir vienuolės galvos 
apdangalu; po kaklu, ant grandinėlės, kabojo snaigės ženklas. Iš 
po apdarų kyšojo dulkėti auliniai. 

- Kaip jums drabužiai? - paklausė ji, nuleisdama ranką ant 
ovalinio roboto kūno. Spėjau, jog mergina ne tik ieškojo, ko įsi- 
tverti, bet ir demonstravo mašinai savo prieraišumą. 

- Jie man tinka. Ačiū. 

- Tikrai? Mes be vargo galėtume juos pakeisti. Jums terei- 
kėtų nusirengti ir... na, gana greitai pristatytume naujus. - Ame- 
lija šyptelėjo. 

- Viskas gerai, - užtikrinau žvilgsniu, įdėmiai tyrinėdamas jos 
veidą. Tokio išblyškusio žmogaus man dar neteko regėti. Vie- 
nuolės akys lyg ir stokojo pigmento; neapsakomai siauručius an- 
takius, regis, buvo nubrėžusi patyrusio kaligrafo ranka. 

- Tiek to, - atsiliepė ji, ne visiškai įtikinta. - Atmintis sugrįŽ- 
ta? 

- Jei neapsirinku, prisimenu, iš kur atvykau. Vis šis tas. 

- Tik neskubinkite įvykių. Duša, mūsų neurologė, sako, kad 

amnezijos poveikis veikiai išblės. Bet jums nederėtų nerimauti, jei 
procesas truputį užsitęs. 

Amelija prisėdo lovugalyje, kur buvau padėjęs galvą, kai 
prieš kelias minutes miegojau. Aš apklojau gultą užtiesalu, idant 
paslėpčiau kraujo dėmeles. Kažkodėl drovėjausi to, kas įvyko, ir 
nenorėjau merginai rodyti savo delno. 

- Atvirai kalbant, beveik neabejoju, kad jis užtruks. 

- Tačiau ultrų, kurie jus čia atgabeno, neužmiršote. Tai reiš- 
kia, jog esate geresnės būklės nei dauguma mūsų svečių. Ir jūs 
prisimenate, iš kur atkeliavote? 

- Manau, iš Skajaus Persvaros. 

- O taip. 61 Gulbės A sistema. 

Linktelėjau. 

- Savo saulę paprasčiausiai vadiname Gulbe. Mažiau žodžių. 

- Taip, nenuostabu, jog oficialus vardas sutrumpinamas. Gir- 
dėjau ir kitus taip sakant. Turėčiau atsiminti šias smulkmenas, 
bet žinote, Žmonės pas mus atvyksta iš įvairiausių vietų, ir aš jas 
neretai imu painioti. 

- Visiškai su jumis sutinku. Deja, kol kas pats nesusigaudau, 
kur atsidūriau. Nors mano atmintis aptemusi, beveik esu tikras, 
kad jūsų vardas negirdėtas. Priminkite, kaip vadinasi jūsų ordi- 
nas? 

- Ledyno. 

- Ne, man tai nieko nesako. 

- Suprantama. Vargu ar mūsų vienuoliai darbuojasi Skajaus 
Persvaros sistemoje. Mes egzistuojame ten, kur gerokai dides- 
nis judėjimas. 

Jau ketinau paklausti, kokioje gi sistemoje įsikūrę šie slaugos 
namai, tačiau prikandau liežuvį nutaręs, kad ji išklos visas smul- 
kmenas savu metu. 

- Amelija, jūs suteiksite man daugiau žinių? 

- Mielai. Nepykit, jeigu jums atrodys, jog mano kalba iš 
anksto paruošta. Deja, jūs nesate pirmas, kuriam tai aiškinsiu... 
ir, žinoma, ne paskutinis. 

"Iš merginos pasakojimo sužinojau, kad Ledyno vienuolių or- 
dinas susikūrė prieš pusantro šimto metų, dvidešimt ketvirto am- 
valstybių kontrolės. Maždaug tuo metu į žmonijos ratą įsiliejo ul- 
tros - nauja grupuotė, kurios nariai ne vien skraidydavo erdvėlai- 

viais, bet ir praktiškai niekada nekeldavo iš jų kojos. Dėl laiko 1š- 
siplėtimo tie individai gyvendavo neapsakomai ilgiau nei paprasti 
žmonės. Tuos, kurie susimokėdavo už skrydį, jie gabendavo, ta- 
čiau siūlomų paslaugų kokybe niekada negarsėjo. Kartais paža- 
dėdavo žmones priimti į laivą, bet nulėkdavo visiškai į kitą siste- 
mą, ir nuo savo tikslo keleiviai nutoldavo per daugybę metų. 
Kartais jų kriogeninės technologijos būdavo tokios primityvios ir 
taip prastai prižiūrimos, kad iš šaldiklių klajūnai pakildavo iškar- 
šę arba nebeprisimindami, kas esantys. 

Klientų globa parūpo Ledyno vienuoliams, įkūrusiems kapi- 
tulas tuzinuose sistemų, siūlantiems pagalbą nelaimėliams, kurių 
atgaivinimo procesas vyko ne taip sklandžiai, kaip norėtųsi. Jie 
slaugė ne tik erdvėlaivių keleivius. Didžiąją dėmesio dalį skyrė 
žmonėms, ištisus dešimtmečius tūnojusiems kriogeninėse kripto- 
se, mėginusiems prasnausti ekonominių nuosmukių ar politinių 
sumaiščių periodus. Atsipeikėję miegaliai gan dažnai sužinoda- 
vo, kad jų santaupos išgaravusios, asmeninis turtas nusavintas, 
atmintis pakrikusi. 

- Na, - prabilau, - dabar jums metas iškloti, kur slypi visa 
gudrybė. 

- Jūs privalote įsisąmoninti vieną dalyką, - tarė Amelija. - 
Jokios gudrybės nėra. Mes rūpinsimės jumis, kol atsigausite 
tiek, kad galėsite išvykti. Jei pageidausite atsisveikinti su mumis 
anksčiau, jūsų nestabdysime. Jei norėsite užsibūti... ką gi, lau- 
kuose papildoma darbo jėga mums praverstų. Iškeliavęs iš slau- 
gos namų, Ledyno vienuoliams nebūsite nieko skolingas. Ir su 
mumis nebesusidursite, nebent pats užsimanysite. 

- Kaip jūs išgyvenate? 

- Labai paprastai. Daugybė išgijusių klientų savanoriškai 
perveda ordinui aukas, bet mes niekada jų neprašome. Modulių 
eksploatacija nereikalauja didelių išlaidų. Be to, mes niekada ne- 
buvome skolingi nė vienam iš Aidelvildo projektuotojų. 

- Toks būstas negali būti pigus, Amelija. - Viskas turi savo 
kainą. Netgi materija, kurią apdorodavo pulkai besmegenių, są- 
vaime besidauginančių robotų. 

- Jis kur kas pigesnis, nei įsivaizduojate, nors mes ir ne iš 
karto prisitaikėme prie konstrukcijos išvaizdos. 

- Kalbate apie veleno pavidalą? Man buvo įdomu, kodėl pa- 
sirinkote šią formą. 

- Aprodysiu jums modulį, kai pasijusite geriau. Tuomet su- 
prasite, ką turėjau omenyje. - Nutilusi Amelija luktelėjo, kol ro- 
botas į stiklinę pripils vandens. - Išgerkite. Jūsų gomurys tikriau- 
siai perdžiūvęs. Guldau galvą, kad jums knieti daugiau sužinoti 
apie save. Kaip čia patekote ir kur atsidūrėte. 

Su dėkingumu paėmiau stiklinę ir ją ištuštinau. Vandens 
prieskonis buvo keistas, bet anaiptol ne bjaurus. 

- Aišku kaip dieną, jog aš nesu Skajaus Persvaros sistemo- 
je. Turbūt įrengėte šiuos slaugos namus netoli vieno iš pagrindi- 
nių eismo centrų. 

- Teisingai. Mes Geltakmenio sistemoje. Planeta sukasi ap- 
link Eridano Epsilon žvaigždę. - Ji stebėjo mane, laukdama reak- 
cijos. - Jūs neatrodote nustebęs. 

- Numaniau, kad nuo namų atitolau. Tik neprisimenu, kas 
paskatino mane vykti į šią sistemą. 

- Kaip sakiau, atmintis sugrįš. Jums tam tikra prasme pa- 
sisekė. Kai kurie mūsų klientai jaučiasi puikiai, bet kelionės į 
minėtą planetą įpirkti nepajėgia. Leidžiame jiems truputį už- 
sidirbti ir bent susitaupyti bilietui į Rūdžių Juostą. Arba parū- 
piname kontraktą, kuris tam tikrą laiko tarpą susaisto klientus 
su kitomis organizacijomis. Pastarųjų siūlomi atlyginimai bū- 
na didesni, tačiau darbas - gerokai nemalonesnis. Bet jums, 
Taneri, vargti nereikės. Sprendžiant iš lėšų, kurias turėjote 
atskridęs, jūsų finansinė būklė nebloga. Be to, jūs - paslaptin- 
gas žmogus. Prieš iškeliaudamas Skajaus Persvaroje tapote 
tikru didvyriu. 

- Tikrai? | 

- Taip. Per nelaimingą atsitikimą, į kurį buvote papuolęs, iš- 
gelbėjote daugiau nei keletą gyvybių. 

- Deja, aš nieko nepamenu. 

- Netgi Naujojo Valparaiso? Ten ir įvyko katastrofa. 

Tiesą sakant, pavadinimas buvo kažkur girdėtas, tarsi miglo- 
ta užuomina, žadinanti atsiminimus apie seniai skaitytą knygą 
arba pjesę. Tačiau siužetas ir pagrindiniai veikėjai - jau nekal- 
bant apie baigtį - glūdėjo užmaršties gelmėse. Aš vis dar dėbso- 
jau į rūką. 

- Atleiskit, bet praeitis man išblukusi. Sakykit, kaip čia pate- 
kau? Kokiu laivu atskridau? 

- “Orvietu". Jis pasišalino iš jūsų sistemos ne anksčiau, kaip 
prieš penkiolika metų. 

- Matyt, tuo erdvėlaiviu nutariau skristi dėl kažkokios svarios 
priežasties. Aš keliavau vienas? 

- Taip, kiek mums žinoma. Visu kroviniu dar nespėjome pa- 
sirūpinti. “Orvieto" krio-kamerose miegojo dvidešimt tūkstančių 
žmonių. Iki šiol atšildėme tiktai ketvirtį. Kai geriau pagalvoju, 
skubėti neverta. Jei ruošiatės praleisti kosmose penkiolika metų, 
kelios savaitės šen ar ten neturi jokios reikšmės. 

Keista, bet jaučiau, jog man reikia atlikti skubų darbą, nors 
negalėjau pasakyti kokį būtent. Pojūtis priminė tą, kuris apninka, 
kai atsibundi ir ilgas valandas bergždžiai mėgini atgaivinti regėto 
sapno smulkmenas. 

- Ką gi jūs žinote apie Tanerį Mirabelą? 

- Ne tiek, kiek norėtume. Dėl to nesijaudinkite. Jūsų pasau- 
lyje jau ištisus šimtmečius vyksta karas. Tenykščiuose įrašuose 
viešpatauja tokia pat painiava kaip ir mūsiškiuose. O ultros, jei 
gauna atlygį, dažniausiai nekreipia dėmesio į gabenamų žmonių 
tapatybes. 

Vardas man tiko kaip sena pirštinė. Beje, nebloga kombina- 
cija. Taneriu galėjo vadintis bet kuris darbininkas. Užtat Mirabe- 
lo pavardė skambėjo šiek tiek aristokratiškai. 

Toks variantas mane visiškai tenkino. 

- Kodėl jūsų įrašuose pilna painiavos? Nejau ir čia vyksta 
karas? 

- Ne, - atsargiai tarstelėjo Amelija. - Kai kas kita. Kodėl 
klausiate? Akimirką atrodė, kad jūs džiaugiatės. 

- Gal aš tarnavau armijoje, - pastebėjau. 

- Ir iškrėtęs kažkokį neįsivaizduojamai siaubingą dalyką pa- 
bėgote su trofėjumi? 

- Ar aš panašus į žmogų, gebantį krėsti siaubingus dalykus? 

Mergina nusišypsojo, bet jos akys išliko rimtos. 

- Turbūt nepatikėsite, Taneri, bet į mūsų rankas patenka 
įvairiausių individų. Jūs galite būti bet kas, ir išvaizda su tuo ne- 
turi nieko bendra. - Ji truputį prasižiojo. - Minutėlę. Kambaryje 
veidrodžio nėra? Ar jūs matėte save, kai atsikėlėte? 

Papurčiau galvą. 

- Tuomet eikite paskui mane: Jums nepakenks pasivaikš- 
čioti. 

Mudu išnirome laukan ir takeliu nukulniavome į slėnį. Amelijos 
robotas kurnėjo priešakyje, nelyginant vietoje nenustygstantis šu- 
nytis. Merginos mašina nevaržė, tačiau mane mechaninis voras 
kažkodėl šiurpino, tarytum jai draugiją būtų palaikiusi nuodinga gy- 
vatė. Prisiminiau, kaip sureagavau pirmą kartą išvydęs robotą: ne- 
valingai griebiausi už nesančio ginklo. Tai buvo ne teatrališkas ges- 
tas, o refleksiškas judesys. Savo delnu kone jutau pistoleto svorį; 
iš mano pasąmonės baudėsi ištrūkti balistikos ekspertas. 

Aš mokėjau valdyti ginklus 17 nemėgau robotų. 

- Papasakokite daugiau apie mano atvykimą, - pratariau. 

- Kaip minėjau, jus atgabeno “Orvietas", - atsakė Amelija. - 
Laivas tebesklendžia sistemoje, nes iš jo dar neiškelti visi krovi- 
niai. Jei norėsite, vėliau galėsiu jį parodyti. | 

- Maniau, jog vedate mane prie veidrodžio. 

- Vienu šūviu nupilsime du kiškius, Taneri. 

Takas nuvingiavo žemyn, į tamsią, šešėliuose slypinčią siau- 
rymę, virš kurios žaliavo susiraizgiusi lapija. Ji, ko gero, driekėsi 
į nediduką, nuo namelio regėtą slėnį. 

Amelija teisi: prireikė keliolikos metų, kol pasiekiau šią vietą, 
todėl papildoma pora dienų, per kurias atgausiu atmintį, manęs 
neslėgė. Bet aš vis tiek nekantravau. Nuo to momento, kai atsi- 
peikėjau, jaučiau privaląs kažką atlikti - tokią neatidėliotiną už- 
duotį, jog net kelios uždelstos valandos galėjo nulemti nesėkmę. 

- Kur mes einame? - pasiteiravau. 

- Į slaptą vietą. Neturėčiau jūsų ten vestis, bet nepajėgiu at- 
sispirti norui. Tikiuosi, niekam neprasitarsite? 

- Jūs mane suintrigavote. 

Prieblandoje skendinti siaurymė atvedė mus į slėnį. Tiksliau, 
į labiausiai nuo Amnezijos viešbučio ašies nutolusį tašką. Mes 
nukakome ten, kur vienas prie kito jungėsi dviejų kūgių galai. 
Dėl padidėjusios gravitacijos Žygis iš manęs atėmė nemažai fizi- 
nių jėgų. 

Priešais sustingęs merginos robotas į mus atsuko savo neiš- 
raiškingą fizionomiją. 

- Kas atsitiko tam automatui? 

- Toliau jis neis. Neleidžia programa. 

Mašina užstojo praėjimą, todėl Amelija pasitraukė nuo tako 
ir iki kelių įbrido į žolę. 

- Jis atitvėrė kelią dėl mūsų pačių saugumo, antra vertus, ro- 
botas mums netrukdys, jei mėginsime jį apeiti. Praleisi, vaikeli? 

Aš asmeniškai slinkau pro mašiną nenuleisdamas nuo jos 
budraus žvilgsnio. 

- Sakėte, kad buvau tapęs didvyriu? 

- Kai Naujajame Valparaise sprogo orbitinis tiltas, jūs išgel- 
bėjote penkias gyvybes. Apie tilto griūtį pranešė visi informaci- 
niai tinklai. Netgi čionykščiai. 

Besiklausydamas Amelijos jaučiau, jog nuo visų prisiminimų 
mane skiria siaura spraga, kurią tuojau peržengsiu. Tiltą pusiau 
perpjovė branduolinis sprogimas - apatinė dalis tėškės į žemę, o 
per viršutinę nuvilnijo mirtinos vilnys. Anot oficialaus paaiškinimo, 
dėl nelaimės kalta nuo kurso nukrypusi raketa. Kažkokia karinė 
grupuotė mėgino atlikti bandomuosius sprogdinimus, tačiau atomi- 
nė bomba kažkodėl pakeitė trajektoriją ir sugebėjo prasibrauti pro 
apsauginį, antiraketinį, giją supantį ekraną. Nors negalėjau pasa- 
kyti kodėl, įkyri nuojauta tvirtino, esą tuo momentu kilau tiltu ne 
todėl, kad nuo manęs paprasčiausiai nusigręžė sėkmė. 

- Kas tiksliai nutiko? 

- Jūsų liftas atsidūrė virš pjūvio taško ir sustingo. Viskas bū- 
tų buvę gerai, jei ne kitas vagonas, kuris visu greičiu atlėkė iš 
apačios. Tai supratęs jūs įtikinote bendražygius, jog įmanoma iš- 
sigelbėti tik tuo atveju, jei šoksite į atvirą kosmosą. 

- Net ir apsišarvavus skafandrais, tokia alternatyva ne itin 
vykusi. 

- Sutinku... bet jūs žinojote, kad jie turėjo galimybę išgyven- 
ti. Nuo atmosferos jus skyrė padorus atstumas. Maždaug vie- 
nuolikos minučių kelias. 

- Nuostabu. Ką reiškia vienuolika minučių, jei vis vien lemta 
nusibaigti? 

- Dievo pratęstą gyvenimą, Taneri. Tiek laiko užteko, kad 
gelbėjimo laivai spėtų pakilti ir jus sugauti. Jie buvo priversti 
slysti atmosferos paviršiumi, kol įstengė visus surinkti - net ir jau 
mirusį Žmogų. 

Patraukiau pečiais. 

- Mano veiksmams veikiausiai įtakos turėjo savisaugos 1ns- 
tinktas. 

- Gal ir taip. Tačiau tai pripažintų tik tikras didvyris. Štai ko- 
dėl manau, kad jūs išties esate Taneris Mirabelas. 


68 


- Šimtai žmonių vis vien žuvo, - atšoviau. - Iš didvyriškų ma- 
no pastangų menka nauda. 

- Jūs padarėte, ką galėjote. 

Keletą minučių mes tylėjome. Krūmynais apžėlęs takelis nė- 
rė žemyn, po slėnio pagrindu. Kuo toliau brovėmės, tuo labiau 
kelionė mane vargino. 

Nūnai drožiau pirmas, Amelija žingsniavo įkandin lyg išsi- 
gandusi, jog mes su kažkuo susidursime. Po akimirkos ji mane 
pasivijo ir aplenkė. Virš mūsų iškilusi augmenija susiliejo į skliau- 
tą įkalindama mus žaliame, tamsiame tunelyje. Mudu nugrimz- 
dome į prieblandą, bet mergina, kitaip negu aš, neslysčiojo. Kai 
visiškai sutemo, ji įjungė mažutį žibintuvėlį, iš kurio šovė spindu- 
lys, tačiau šviesa neabejotinai pasirūpino dėl manęs. Sprendžiant 
iš judesių, Amelija žinojo, kur statyti kojas, kad jos neįsmuktų į 
skyles, vietomis atsivėrusias grindinyje. Galų gale prožektorius 
tapo nebereikalingas; priešakyje sušmėžavo balzgana, protar- 
piais užgęstanti ir vėl nušvintanti miglelė. 

- Kokia čia vieta? - paklausiau. 

- Senas statybininkų tunelis. Iš tų laikų, kai buvo renčiamas 
Aidelvildas. Didžiuma panašių koridorių užpilti žemėmis, bet ši- 
tas, ko gero, išliko nepastebėtas. Dažnai į jį užsuku, kai man rei- 
kia pamąstyti. 

- Jūs labai pasitikite manimi, jei atvedėte čia. 

Mergina atsisuko, tačiau sutemose jos veido beveik neįžvel- 
giau 

- Na, į tunelį esu atvedusi ne jus vieną, Taneri. Bet aš pasi- 
tikiu jumis. Keista. Tai nedaug ką turi bendra su didvyrišku po- 
elgiu. Jūs man panašus į gerą Žmogų ir spinduliuojate ramybės 
aurą. 

- Tą patį galima pasakyti ir apie psichopatus. 

- Dėkui už išminties perlą. 

- Atleiskit. Pažadu užsičiaupti. 

Nepratardami nė žodžio, pėdinome dar porą minučių. Galų 
gale ilgasis tunelis išplatėjo ir susijungė su erdvia ola, kurios pa- 
grindą atstojo lygios dirbtinės grindys. Atsargiai žengiau ant bliz- 
gančio paviršiaus ir nudūriau akis žemyn. Paaiškėjo, J jog stoviu 
ant stiklo, po kuriuo šis tas judėjo. 

Žvaigždės. Ir pasauliai. 

Moduliui sukantis aplink savo ašį, akiratyje nuolat pakibdavo 

nuostabi, geltonai rusva planeta drauge su gerokai mažesniu 
raudonu savo palydovu. Dabar žinojau, iš kur kartkartėmis at- 
sklisdavo šviesa. 

- Tai Geltakmenis. - Amelija dūrė pirštu į didesnįjį pasaulį. - 
Palydovas su ilga virtine kraterių pramintas Marko Akimi, Mar- 
ko Ferio, žmogaus, Geltakmenyje aptikusio bedugnę, garbei. 

Kažkas privertė mane atsiklaupti ir įdėmiau įsižiūrėti. 

- Mes visai arti Geltakmenio. 

- Taip. Skriejame planetai ir palydovui priklausančiame 
Lagranžo taške. Gravitacinės pusiausvyros požiūriu, esame nu- 
tolę nuo Marko Akies šešiomis dešimtimis laipsnių. Būtent čia 
sulekia visi didieji laivai. - Ji padarė kelių sekundžių pauzę. - Štai, 
matote? 

Regėjimo lauke pasirodė milžiniškas tuntas erdvėlaivių: glot- 
nių ir tviskančių, nelyginant ceremonialiniai durklai. Savo apim- 
timis laivai, apgaubti ledo ir deimanto sluoksniu, prilygo nedide- 
liems miestams; kiekvienas buvo trijų ar keturių kilometrų ilgio, 
tačiau dėl atstumo ir jų gausos man susidarė įspūdis, tarsi apa- 
čioje spindėtų tropinių žuvyčių pulkas. Erdvėlaiviai būriavosi ap- 
link kitą stotį, mažesni laivai sklendė prilipę prie modulio krašto 
lyg jūrų ežiai. Nuo orbitinės karuselės mus skyrė du trys tūks- 
tančiai kilometrų. Sukdamasi ji slinko iš akiračio, tačiau laiko už- 
teko, kad Amelija spėtų parodyti mane atskraidinusį laivą. 

- Ana ten. “Orvietas". Jei neklystu, spiečiaus pakraštyje. 

Mintyse išvydau, kaip erdvėlaivis penkiolika metų skrodžia 
kosmosą, lėkdamas beveik šviesos greičiu, ir staiga intuityviai 
suvokiau, kokia neaprėpiama toji erdvė, kurią įveikiau pakilęs iš 
Skajaus Persvaros... suspausta į subjektyvią ramaus miego aki- 
mirką. 

- Man nelemta parsibelsti atgal, ar ne? - paklausiau. - Net 
jeigu vienas iš tų laivų vyktų į Skajaus Persvarą, o aš turėčiau 
pakankamai pinigų, kad galėčiau susimokėti už kelionę, namo vis 
vien negrįžčiau. Juk didvyriu būčiau tapęs prieš trisdešimt metų. 
Mane, ko gero, seniai visi būtų pamiršę. Kas nors, gimęs po ma- 
no išvykimo, gal net nuspręstų, jog esu karo nusikaltėlis ir lieptų 
mane nudėti, vos tik atsigaivelėčiau. 

"Amelija lėtai sulinksėjo. 

- Gryna teisybė, dauguma niekada nesugrįžta namo. Net jei- 

gu gimtojoje planetoje nevyksta karas, reikšmingų pokyčių ji ne- 

išvengia. Vis dėlto didžiuma Žmonių su tuo susitaiko prieš iške- 
liaudami. 

- Norite pasakyti, jog aš nebuvau tam pasiruošęs? 

- Nežinau, Taneri. Vienas dalykas akivaizdus - jūs ne toks 
kaip kiti. - Staiga jos intonacija pasikeitė: - O, žiūrėkite! Štai vie- 
na iš korpuso išnarų! 

- Kas? 

Pasekęs akimis jos žvilgsnį išvydau tuščią, kūginį kiautą, tokį 
pat gigantišką, kaip bet kuris kitas laivas iš matyto jų tumulo, 
nors to garantuoti negalėjau. Amelija tarė: 

- Aš ne ką teišmanau apie erdvėlaivius, Taneri, bet Žinau, 
kad jie savotiškai gyvi - pajėgia save keisti ir tobulinti, kad per- 
nelyg nepasentų. Kartais transformacijos vyksta viduje, bet ret- 
sykiais jos apima visą laivo formą: paverčia jį didesniu arba 
glotnesniu, kad būtų įmanoma dar labiau priartėti prie šviesos 
greičio. Per tokį procesą kur kas pigiau atsikratyti deimantinio 
sluoksnio vienu ypu, nei plėšti jį dalimis. Jie išsineria, kaip odą 
nusimetantys driežai. 

- Ir, Žinoma, parduoda naudotus šarvus už žemiausią kainą. 

- Netgi neparduoda - Viešpaties palaiminti korpusai sklen- 
džia orbitoje, kol į ką nors įsirėžia. Kai užvaldėme vieną išnarą, 
stabilizavome jos sukimosi tempą ir aprūpinome uolienomis, ku- 
rias perkėlėme iš Marko Akies. Mes labai ilgai laukėme, bet pa- 
galiau radome kitą jai derantį kūgį. Sulipdžius abu kiautus į vieną 
modulį, atsirado Aidelvildas. 

- Išties pigu. 

- O, darbų čia netrūksta. Tačiau stoties forma mums idealiai 
tinka. Pirmiausia, tokio pavidalo moduliui reikia mažiau oro ne- 
gu cilindriniam identiško ilgio objektui. Kai pasensime, nusilpsi- 
me ir nebeįstengsime gerai atlikti savo pareigų tose vietose, kur 
kūgiai susilieja, daugiau laiko praleisime plušėdami žemos gravi- 
tacijos zonose, netoli smailiųjų stoties galų. Būsime, kaip mes 
sakome, arčiau dangaus. | 

- Bet, tikiuosi, ne pernelyg arti. 

- Ten ne taip jau blogai, - nusišypsojo Amelija. - Senoliai 
mielai žvalgosi į mus iš aukštumų. 

Už nugaros pasigirdo tylūs Žingsniai. Suklusęs pajutau, kaip 
virpteli ginklo besiilginti ranka. Į olą įslinko vos matoma figūra. 
Mergina akivaizdžiai įsitempė. Akimirką atėjūnas pastovėjo vie- 

toje, ir mano ausis pasiekė tiktai jo alsavimas. Neprasižiodamas 
lūkuriavau, kol pasaulėlis apsisuks aplink savo ašį, ir nepažįsta- 
mąjį nutvieks šviesa. 

- Amelija, - prabilo žmogus, - juk žinai, jog čia draudžiama 
vaikščioti. 

- Broli Aleksėjau, - atsiliepė Ji, - juk Žinai, kad aš ne viena. 

Nuo olos sienų aidu sugrįžo nenatūraliai teatrališkas jo kva- 
tojimas. 

- Neblogas pokštas, Amelija. Aš tave sekiau ir mačiau, jog 
niekas tau draugijos nepalaiko. 

- Klysti. Greičiausiai pastebėjai mane tada, kai atsilikau nuo 
bendražygio. Taip ir maniau, jog mus persekiosi, tačiau nebuvau 
tuo tikra. 

Aš vis dar tylėjau. 

- Tu niekada nemokėjai meluoti, Amelija. 

- Gal ir ne, bet dabar sakau tiesą... ar ne, Taneri? 

Atsiliepiau tuo momentu, kai ola vėl nušvito, ir aš pamačiau, 
kas stovi priešais. Iš to, kaip Amelija kreipėsi į vyriškį, supratau, 
kad mus atsivijo kitas vienuolis. Tačiau jis buvo apsirengęs kitaip 
nei mergina. Vilkėjo paprastą juodą apsiaustą su gobtuvu. Ant 
krūtinės mėlynavo išsiuvinėtos snaigės, po kuriomis jis laikė at- 
sainiai sunertas rankas. Žmogaus fizionomija spinduliavo ne tiek 
ramybės, kiek alkio išraišką. Atvirai kalbant, jis atrodė išbadėjęs: 
blyškus kaip lavonas, išsišovusiais skruostikauliais, kuriuos nuda- 
žė šešėlių juostos. 

- Ji sako tiesą, - patvirtinau. 

Vienuolis žengė arčiau. 

- Leisk geriau tave apžiūrėti, ištižėli. - Į mane smigo giliai 
įdubusios, tamsoje žvilgančios akys. - Seniai atsibudai? 

- Prieš keletą valandų. - Atsistojau, idant leisčiau jam pama- 
tyti iš kokio molio esu nudrėbtas. Atvykėlis pranoko mane savo 
ūgiu, bet ne svoriu. - Pakankamai seniai, kad suprasčiau: aš ne- 
sidžiaugiu, kai mane vadina ištižėliu. Kas tai - Ledyno vienuolių 
žargonas? Tu ne toks šventuolis, kokiu dediesi. 

Aleksėjus vyptelėjo. 

- Iš kur tau Žinoti? 

Tvirtais žingsniais nubraukiau per stiklines crindis, į po ku- 
riomis ratais sukosi žvaigždės. Bendras vaizdas man buvo aiš- 
kus. 

- Tau patinka kibti prie Amelijos, teisingai? Ką gi tu darai, 
Aleksėjau, kai užklumpi ją vieną? 

- Šį tą dieviško, - atšovė vienuolis. 

Pagaliau susigaudžiau, kodėl mergina dvejojo ir leido perse- 
kiotojui manyti, kad ji vaikštinėja be draugijos. Šį sykį Amelija 
norėjo, jog įkyruolis sektų iš paskos, nes žinojo būsianti ne vie- 
na. Kiek laiko tęsėsi jo priekabės ir kiek laiko ji laukė, kol po šal- 
tojo miego atsibus žmogus, kuriuo bus galima pasikliauti? 

- Atsargiau, Aleksėjau, - įspėjo Amelija, - prieš tave stovi 
Naujojo Valparaiso didvyris. Jis gelbėjo gyvybes. Tai ne drovus 
turistas. 

- Tuomet kas? 

- Pats nežinau, - atsakiau už ją. Sulig paskutiniu žodžiu įvei- 
kiau mus skiriančius porą metrų, prirėmiau Aleksėjų prie sienos 
ir dilbiu spustelėjau jo kaklą. Lai galvoja, jog ketinu jį uždusinti, 
nusprendžiau. Visa tai atlikau vienu judesiu, sklandžiai ir be jo- 
kių pastangų, tarytum būčiau nusižiovavęs. 

- Liaukis... - išlemeno vienuolis. - Maldauju... man skauda. 

Iš Aleksėjaus rankos iškrito aštriabriaunis, žemės apdirbimui 
skirtas įnagis. Nuspyriau jį į kitą olos pusę. 

- Kvaileli, jeigu pasiėmei ginklą, kam jo atsikratai? 

- Tu mane smaugi! 

- Jei tikrai smaugčiau, negalėtum kalbėti. Jau tysotum be są- 
monės. - Šiek tiek atitraukiau dilbį ir nustūmiau vyruką į tunelį. 
Užkliuvęs už nelygumo, jis drėbės ant žemės. Iš kišenės kažkas 
išsirideno; spėjau, jog dar vienas savadarbis ginklas. 

- Maldauju... 

- Atidžiai klausykis, Aleksėjau. Šįsyk aš tave paprasčiausiai 
perspėjau. Bet jei mūsų keliai susikirs dar kartą, sulaužysiu tau 
ranką. - Nuo stiklo pakėliau įnagį ir sviedžiau jį vienuoliui. - 
Grįžk į savo sodą, dički. 

Ilgšis murmėdamas atsistojo ir nudribsėjo atgal į tamsą. 

- Ar ilgai jis prie jūsų kabinėjasi? 

- Keletą mėnesių, - vos girdimu balsu atsiliepė Amelija. Pra- 
tęsė tik tada, kai į akiratį grįžo Geltakmenis ir orbitoje pakibusių 
laivų spiečius. - Tačiau tai, ką jis minėjo... ką turėjo omenyje... 
niekada nebuvo įvykę. Aleksėjus viso labo stengiasi mane įbau- 
ginti. Kiekvieną kartą žengia vis toliau. Aš bijau, Taneri. Kaip 
gerai, jog esu su jumis. 

- Jūs specialiai taip elgėtės, tiesa? Tikėjotės, kad ir šiandie- 

ną jis mėgins prie jūsų lįsti? 

 - Paskui išsigandau, nes man pasirodė, Jog ruošiatės jį už- 
mušti. Jūs galėjote sudoroti Aleksėjų, jei tiktai būtumėte panorė- 
jęs? 

Iš jos lūpų išgirdau klausimą, kurį orivalėjau pats sau pateik- 
ti. Nujaučiau, kad jį būčiau pribaigęs be jokio vargo. Man tik rei- 
kėjo truputį atleisti vadžias. Galėjau įvykdyti egzekuciją be jokių 
ypatingų pastangų ar sąžinės graužimo, kuri sutrikdytų ramybę, 
apėmusią mane per incidentą. 

- Dėl jo nevertėjo teptis rankų. - Pasilenkęs sugriebiau daik- 
čiuką, išslydusį iš vienuolio kišenės. Dabar mačiau, jog tai - ne 
ginklas, bent jau ne toks, kokius aš pažinojau. 

Objektas labiau panėšėjo į švirkštą. Jo viduje įžvelgiau skys- 
tį, galbūt juodą, bet veikiau tamsiai raudoną. 

- Kas čia? 

- Kai kas, ko nevalia laikyti Aidelvilde. Duokite man tą daik- 
tą. Aš jį sunaikinsiu. 

Neprieštaraudamas perleidau merginai švirkščiantį įtaisą; iš 
jo man vis vien nebuvo jokios naudos. Amelija įsikišo švirkštą į 
kišenę nutaisiusi pasibjaurėjimo išraišką ir tarė: 

- Taneri, kai jūs išvyksite, jis sugrįš. 

- Dėl to galėsime nerimauti vėliau. Aš niekur neskubu. Tik 
ne dabar, kai mano atmintis tokios būklės. - Norėdamas pakel- 
ti jai nuotaiką, pridūriau: - Anksčiau minėjote, jog parodysite ma- 
no veidą. 

Mergina atsiliepė dvejodama: 

- Taip, tikrai minėjau. - Ji sužvejojo kišenėje mažąjį Žibintu- 
vėlį, kuriuo pašvietė kelią tunelyje, liepė man atsiklaupti ir pažiū- 
rėti į stiklą. Kai Geltakmenis su palydovu pranyko iš regėjimo 
lauko, Amelija nukreipė prožektoriaus spindulį man į veidą. Aš 
įsistebeilijau į savo atspindį. 

Manęs neužvaldė sukrečiantis jausmas, jog spoksau į nepa- 
žįstamą fizionomiją. Nieko keisto: juk pabudęs tiek kartų brau- 
kiau pirštais jos kontūrus. Nuojauta, kuždėjusi, kad pamatysiu 
simpatišką, bet niekuo neišsiskiriantį veidą, manęs neapgavo. Jis 
galėjo priklausyti įspūdingu populiarumu negarsėjančiam aktoriui 
arba motyvacijos stokojančiam politikui. Išvydau tamsiaplaukį 
vyriškį, perkopusį keturiasdešimt. Nė nenutuokiau, iš kokių są- 

monės užkaborių ištraukiau tą faktą, tačiau Skajaus Persvaroje 
žmonių išvaizda dažniausiai atitikdavo jų pragyventus metus. 
Drastiškai vyresnis būti negalėjau, kadangi mokslinių, ilgaamžiš- 
kumą garantuojančių metodų srityje nuo didžiosios žmonijos da- 
lies atsilikome ištisais šimtmečiais. 

Į savo vietą įslydo dar vienas prisiminimų fragmentas. 

- Ačiū, - padėkojau, kai į save atsižiūrėjau. - Man regis, tai 
padėjo. Vargu ar amnezija tęsis amžinai. 

- Tokie atvejai itin reti. 

- Atvirai kalbant, aš tik juokavau. Jūs sakote, jog egzistuoja 
žmonės, praradę atmintį visiems laikams? 

- Taip, - liūdnai tarė ji. - Paprastai jie neįstengia atsigauti 
tiek, kad galėtų emigruoti. 

- Ką gi jie daro? 

- Lieka čia. Išmoksta mums padėti; prižiūri apželdintas tera- 
sas. Kartais netgi prisijungia prie ordino. | 

- Vargšeliai. 

Amelija atsistojo ir mostu paragino mane sekti iš paskos. 

- Tai ne pati baisiausia lemtis, Taneri. Patikėkite, aš Žinau, 
ką sakau. 

Jau dešimties jis kartu su tėvu traukė blizgančiu krovinių do- 
ko pagrindu. Į stiklines grindis cypčiojo abiejų auliniai. Jiedu pa- 
kibo virš savo atspindžių - vyras ir berniukas, nepailstamai Žy- 
giuojantys iš pažiūros stačiu šlaitu, kuris jiems atrodė visiškai ho- 
rizontalus. 

- Mes keliaujame laukan? - paklausė Skajus. 

Titas pažvelgė į sūnų. 

- Kodėl taip manai? 

- Kitaip nebūtum manęs čia atsivedęs. 

Užuot neigęs jo pastebėjimą, Titas nutylėjo. Berniukas nie- 
kada anksčiau nesilankė krovinių doke. Netgi tada, kai Konstan- 
cija slapčia nusitempdavo jį į “Santjago" sektorius, kur suaugu- 
sieji drausdavo kišti nosį. Skajus prisiminė, kaip sykį mergaitė 
vedė jį pasižvalgyti į delfinus, prisiminė ir žygį lydėjusią tėvo pa- 
skirtą bausmę, kuri vėliau tapo tikra kankyne: po šviesos blyks- 
nio kažkiek laiko teko kalėti šaltame, aklinai tamsiame vaikų 
kambaryje. Tai atsitiko labai seniai, bet kai kurių įvykių, susiju- 

sių su nelemta diena, jis iki šiol nesuprato. Tėvas griežtai atsisa- 
kė apie juos šnekėti. Ir ne tiek dėl užsispyrimo ar žmonos mir- 
ties pakurstyto sielvarto. Šiuo klausimu nekalbūs buvo visi suau- 
gusieji, su kuriais Skajus bendravo. Net ir prabilę apie incidentą, 
į smulkmenas jie nesigilindavo. Dažniausiai niekas neminėdavo 
tos dienas, kai laivas aptemo ir atšalo, tačiau berniukui ji įsirėžė 
į atmintį. 

Praėjo daugybė parų - bent jau susidarė toks įspūdis, Ska- 
jaus manymu, labai tikėtinas, - bet galiausiai, suaugusiųjų pa- 
stangomis, kambariai ir koridoriai vėl nušvito. Jis užfiksavo 
momentą, kai atgijo kondicionieriai - išgirdo jaukų ūžesį, kurio 
nepastebėdavo, kol garsas pranyko. Vėliau tėvas paaiškino, jog 
per tamsos periodą visi alsavo nekondicionuojamu oru. Šį vis 
labiau teršė šimto penkiasdešimties nemiegančių žmonių išski- 
riamas anglies dvideginis. Dar kelios dienos, ir tvanki atmosfe- 
ra sukeltų rimtų nemalonumų, bet kai pasisekė susidoroti su 
gedimais, oras tapo gerokai šviežesnis, o laivas įšilo tiek, kad 
žmonės galėjo vaikščioti koridoriais nedrebėdami. Ryšio spe- 
cialistai neryžtingai įjungė per užtemimą iš rikiuotės išėjusias 
pagalbines sistemas. Vėl pajudėjo vagonėliai, gabenantys įran- 
gą ir technikus laivo ašimi. Atgijo informaciniai “Santjago? tin- 
klai. Maistas pagerėjo, nors Skajus nė neatkreipė dėmesio į tai, 
kad erdvėlaivyje į įsivyravus tamsai jie maitinosi neliečiamomis 
atsargomis. 

Visgi niekas iš suaugusiųjų nerodė noro pasakoti, kas tiksliai 
atsitiko. 

Galų gale, kai gyvenimas daugiau ar mažiau grįžo į senas 
vėžes, Skajus vogčia įsėlino į vaikų kambarį. Patalpa buvo ap- 
šviesta, bet, didelei berniuko nuostabai, visa kita nepakito: persi- 
kreipęs, po blyksnio keistą formą įgavęs Klounas nekmutėjo. Vai- 
kas iš arčiau patyrinėjo deformuotą draugo pavidalą. Nūnai ma- 
tė, jog Klouną tesudarė spalvoti kvadratėliai, išmarginę sienas, 
grindis ir lubas. Jis įkūnijo judantį paveikslėlį, kuris atrodydavo 
kaip gyvas tiktai žiūrint Skajaus akimis. Klounas tarytum fiziškai 
egzistavo kambaryje (ne vien sienose), nes jo kojos buvo nupieš- 
tos ir ant grindų. Žvelgiant iš tos vietos, kur stovėdavo berniukas, 
jos niekuo nesiskyrė nuo tikrų žmogaus galūnių. Matyt, vaikų 
kambarys sugebėdavo tiksliai nustatyti, kur spoksodavo Skajus. 
Jis seniai būtų perpratęs Klouno prigimtį, jei sugebėtų šaudyti 

akimis sparčiau, nei kambarys pakoreguotų vaizdą. Tačiau spal- 
votasis bičiulis visuomet pasirodydavo mitresnis. Ištisus trejus 
metus Skajus neabejojo, jog Klounas - realus, nors ir negalėjo 
prisiliesti prie kitų arba pats būti paliečiamas. 

Tėvai palikdavo vaiko auklėjimą iliuzijai. 

Dabar, atlaidžiai nusiteikęs, berniukas i išvijo šias mintis iš 
galvos; jo dėmesį prikaustė žvilgsniu neaprėpiamo krovinių doko 
dydis ir būsimi įvykiai. Patalpa atrodė milžiniška dar ir todėl, kad 
jiedu kulniavo visiškai vieni judančiame šviesos rate. Apie tikrą- 
sias salės apimtis tegalėjai spėti iš prieblandoje šmėžuojančių 
krovinių konteinerių ir pastaruosius prižiūrinčių mašinų, kurių vin- 
giuoti bėgiai tolo į tamsą. Šen bei ten dunksojo įvairūs laivai - vie- 
nam asmeniui pritaikyti vilkikai, skrydžiams palei išorinį “Santja- 
go“ korpusą tinkami “šluotkočiai"", visiškai hermetizuoti kateriai, 
kuriais, esant reikalui, žmonės nulėkdavo į kitus Flotilės erdvėlai- 
vius. Jei susiklostytų kritiška padėtis, tie kateriai sugebėtų įsi- 
skverbti į atmosferą, tačiau nebepajėgtų ištrūkti atgal į kosmosą. 
Tuo tarpu deltasparniai keltai, nugabensiantys klajūnus į Kelio- 
nės Pabaigos paviršių, buvo per dideli, kad tilptų “Santjage". Jie 
sklendė išorėje, pritvirtinti prie erdvėlaivio korpuso, beveik ne- 
įžiūrimi. Pamatyti deltasparnius galėjo nebent vakuume besidar- 
buojančios komandos, vienai iš kurių prieš mirtį priklausė Ska- 
jaus motina. 

Titas stabtelėjo prie vieno katerio. 

- Taip, - patvirtino, - mes vykstame laukan. Manau, tau me- 
tas sužinoti teisybę. 

- Kokią teisybę? 

Užuot jam atsakęs, tėvas kilstelėjo savo uniformos rankogalį 
1r tyliai tarė į apyrankę: 

- Įjungti transporterį Nr.15. 

“Santjago"" sistemos bematant pakluso, jo įgaliojimais nė ne- 
suabejojo. Pleišto formos katerio korpuse sumirgėjo švieselės; 
stūmokliai sklandžiai atkėlė piloto kabinos duris. Platforma, ant 
kurios laivelis stovėjo, pasisuko taip, kad tarpduris atsidurtų ar- 
čiau Žmonių, o pirmgalis nukryptų į išvykimo taką. Iš ertmių, Žio- 
jinčių palei katerio ilgį, plūstelėjo garai; iš kampuoto kiauto gilu- 
mos atsklido stiprėjantis turbinų ūžesys. Prieš kelias sekundes 
laivas priminė negyvą, glotnų metalo luitą, o dabar vos įstengė 
tramdyti besiveržiančią energiją. | 

Berniukas neryžtingai mindžikavo prie durų, kol tėvas para- 
gino jį žingsniuoti į priekį. 

- Eik pirmas, Skajau. Įsitaisyk krėsle, į kairę nuo instrumen- 
tų kolonėlės. Tik nieko neliesk. 

Nėręs į katerį, vaikas pajuto, kaip po kojomis vibruoja grin- 
dys. Žvelgiant iš išorės neatrodė, kad laivelio kabina tokia ankš- 
ta - korpusą sudarė storos šarvinės plokštės. Jis nusigavo iki sė- 
dynių susilenkęs, pakaušiu braukdamas per vamzdelių raizginį. 
Smuko į krėslą, kurį nurodė tėvas, akimirką krapštėsi su diržais 
ir pagaliau užsegė juos virš krūtinės. Priešais, po išlinkusiu, aukso 
taškeliais nusėtu langu, melsvai žaliame ekrane nuolat kito skai- 
čiai ir nesuvokiamos diagramos. Kairėje pusėje berniukas paste- 
bėjo valdymo pultelį su grakščiomis svirtimis, jungikliais ir juoda 
vairalazde. 

Tėvas atsisėdo dešiniajame krėsle. Durys užsidarė, ir kabinoje 
įsivyravo tyla. Vos girdimą čežėjimą teskleidė katerio kondicionie- 
rius. Titas, bedęs pirštu į žaliąjį ekraną, pakeitė jame rodomą 
vaizdą ir įdėmiai peržiūrėjo gautus rezultatus. 

- Paklausyk mano patarimo, Skajau. Niekada nepasikliauk 
prakeiktų gelžgalių tvirtinimais, esą visos sistemos veikia be 
priekaištų. Pats tuo įsitikink. 
 - Tunnepasitiki mechanizmais? 

- Jau seniai. - Tėvas pastūmė į priekį valdymo rankeną, ir 
kateris nučiuožė išvykimo taku tarp kitų lygiomis gretomis susta- 
tytų transporto priemonių. - Mes apgaudinėjome save manyda- 
mi, jog mašinos neklysta, nes tik taip galėjome išsaugoti sveiką 
protą tokioje vietoje, kur visiškai nuo jų priklausome. Nelaimei, 
tai tebuvo iliuzija. 

- Kas privertė tave pakeisti nuomonę? 

- Netrukus pamatysi. 

Skajus kreipėsi į savo apyrankę - šioji pasižymėjo kur kas 
menkesnėmis galimybėmis nei tapatus tėvo instrumentas - ir pa- 
prašė laivo sujungti su Konstancija. 

- Tu nė už ką neatspėsi, kur esu, - pareiškė jis, kai miniatiū- 
riniame ekrane nušvito mergaitės veidas. - Aš vykstu laukan. 

- Su Titu? | 

- Taip, su tėvu. 

Nors sulaukusi trylikos, Konstancija, kaip ir Skajus, aplinki- 
niams sudarė daug brandesnio žmogaus įspūdį. Išvaizda su tuo 

neturėjo nieko bendra nei vienu, nei kitu atveju. Iš išorės mer- 
gaitė nesiskyrė nuo savo bendraamžių, užtat Skajus atrodė gero- 
kai jaunesnis - regint išblyškusį, smulkutį berniūkštį buvo sunku 
patikėti, jog netolimoje ateityje jam teks išgyventi su paauglyste 
susijusias kančias. Visgi kitus vaikus jie abu pranoko savo inte- 
lektu. Nūnai Konstancija praleisdavo dienas plušėdama Tito va- 
dovaujamoje apsaugos organizacijoje. Erdvėlaiviu skrido gan ne- 
gausi įgula, todėl ji privalėjo ne tiek rūpintis, kad žmonės laikytųsi 
taisyklių, kiek stebėti įmantrias saugumo procedūras ir tyrinėti 
galimų, netikėtų įvykių scenarijus. Aišku, darbas reikalavo daug 
pastangų, nes perprasti į vieną visumą susiliejusias “Santjago" 
sistemas buvo neapsakomai sudėtinga, tačiau jai niekada nerei- 
kėdavo keliauti už laivo ribų. Nuo tada, kai mergaitė ėmė dirbti 
Titui, vaikų santykiai truputį atšalo - persikėlusi į suaugusiųjų pa- 
saulį Konstancija įgijo pareigų, kurių stokojo berniukas, - bet da- 
bar Skajus ruošėsi į žygį, neabejotinai pakelsiantį jo autoritetą bi- 
čiulės akyse. 

Jos atsakymas vaiką pribloškė. 

- Aš tave užjaučiu, Skajau. Žinau, lengva nebus, tačiau tu 
privalai pamatyti... 

- Ką? 

- Tai, ką Titas rengiasi parodyti. - Konstancija nutilo, bet po 
pauzės pridūrė: - Aš visada Žinojau, kas įvyko. Nuo tos dienos, 
kai vedžiau tave pas delfinus. Bet nemaniau, jog šia tema derėtų 
kalbėti. Kai grįši, galėsi su manimi pašnekėti... jei tik norėsi. 

Berniuką persmelkė įniršis. Užuot bendravusi kaip draugė, ji 
postringavo tarsi vyresnioji, globojanti sesuo. Lyg to būtų maža, 
Konstancijai pritarė ir tėvas, švelniai palietęs sūnaus ranką. 

- Ji teisi, Skajau. Ilgai svarsčiau, ar tave derėtų įspėti, bet 
nusprendžiau, kad neverta. Vis dėlto Konstancija neapsiriko: 
vaizdas nebus malonus. Tiesa retai kada suteikia džiaugsmo, bet 
aš galvoju, jog tu jai pasiruošęs. 

- Kam pasiruošęs? - pasitikslino jis ir staiga suvokė, jog ry- 
šis su Nonstancija dar nenutrauktas. - Tu žinojai apie kelionę? - 
kreipėsi į ją. 

- Bent jau nujautė, kad vesiuos tave laukan, - įsiterpė tėvas 
neleisdamas mergaitei pasiteisinti. - Tik tiek. Nekaltink jos. Tuo 
atveju, jei kateris nevyksta į kitą Flotilės laivą, visi saugumo dar- 
buotojai privalo Žinoti apie skrydį ir jį nulėmusią priežastį. 

- Kokia toji priežastis? 

- Aš ketinu atskleisti, kas nutiko tavo motinai. 

Kol jie šnekėjosi, taku slystantis kateris pasiekė metalinę do- 
ko sieną. Šioje prasivėrė durys, ir laivelis nučiuožė nuo platfor- 
mos į siaurą, ilgą, raudonai apšviestą patalpą. Porą minučių jiedu 
lūkuriavo, kol iš šliuzo bus pašalintas oras. Kai siurbimo proce- 
sas pasibaigė, kateris ūmai šovė į šachtos gelmes. Titui vos spė- 
jus pataisyti sūnaus diržą, jie išniro iš “Santjago" - apačioje juo- 
davo tamsa, viršuje kybojo bemaž nepastebimai lenktas erdvėlai- 
vio korpusas. Vaikui apsvaigo galva, nors jis nepastebėjo jokių 
orientyrų, bylojančių, kad ankštas laivelis sklendžia gąsdinančio- 
se aukštybėse. 

Vieną šleikštulį pakursčiusią sekundę jie krito žemyn. Pyki- 
nimas priminė Skajui jausmą, apimdavusį tais retais momentais, 
kai jis priartėdavo prie “Santjago" centro, kur traukos jėga prak- 
tiškai sumažėdavo iki nulio. Staiga įsijungė katerio varikliai, ir 
nesvarumo būsena beveik išnyko. Tėvas įgudusiais judesiais nu- 
vairavo laivelį tolyn nuo pilko, masyvaus erdvėlaivio korpuso. 
Skrydžio trajektoriją koregavo išmetamųjų dujų čiurkšlėmis, bar- 
bendamas pirštais per valdymo pultelį, grakščiai nelyginant pia- 
nistas. 

- Man bloga, - pasiskundė Skajus. 

- Užsimerk. Netrukus pasijusi geriau. 

Nors motinos žūtis ir tas faktas, jog kelionė susijusi būtent su 
jos mirtimi, nedavė berniukui ramybės, jis nepajėgė nuslopinti 
džiaugsmingo jaudulio, kurį sukėlė kelionė už “Santjago" ribų. 
Atsisegęs diržus Skajus įniko šmaižyti kabinoje ir iš įvairių kam- 
pų žvalgytis pro langą. Tėvas subarė sūnų, liepė sėstis atgal į 
krėslą, bet kalbėjo neįsakmiai. Jis apsuko ratu katerį ir nusišyp- 
sojo, kai akiratyje pasirodė gigantiškas erdvėlaivis. 

- Štai, Skajau. Tavo gimtieji namai. Mano taip pat, žinoma. 
Nėra reikalo slėpti savo jausmų. Jie ne itin gražūs, ar ne? 

- Užtat milžiniški. 

- Bent tiek gerai. Juk be šito laivo daugiau nieko neturime. 
Tau pasisekė labiau negu man. Galėsi savo akimis išvysti Kelio- 
nės Pabaigą. 

Skajus linktelėjo, tačiau tėvo įsitikinimas, kad. jis neišgyvens 
iki didingosios akimirkos, berniuką nuliūdino. 

Ištįsęs per du kilometrus, “Santjagas" buvo ilgesnis už bet 
kokį laivą, kada nors plaukiojusį Žemės vandenynuose, ir prily- 
go didžiausiems erdvėlaiviams, kurie kursavo Saulės sistemoje 
prieš išvykstant Flotilei. Tiesą sakant, karkasas priklausė senam 
konteinervežiui, kitados aprūpintam atominiais reaktoriais, bet 
vėliau patobulintam taip, kad galėtų įveikti tarpžvaigždinę erdvę. 
Kaip ir korpusai kitų, įsiliejusių į Flotilę, su tam tikrais paįvairini- 
mais modifikuotų, laivų. 

Nuo artimiausios žvaigždės juos skyrė itin didelis atstumas, 
todėl “Santjago"" beveik niekas neapšvietė. Jis būtų praktiškai 
nematomas, jei ne švieselės, spindinčios languose palei visą laivo 
ilgį. Pirmgalyje pūpsojo žvilgesio apsupta, įspūdingų apimčių va- 
davietės sfera. Čia įkurtame tiltelyje įgulos nariai praleisdavo 
daugiausiai laiko, aišku, kai tekdavo budėti. Šiame sektoriuje bu- 
vo saugojami navigaciniai ir moksliniai instrumentai, amžiams 
nukreipti į jų kelionės tikslą - žvaigždę, poetišku Gulbės vardu, 
oficialiuose šaltiniuose, Skajaus Žiniomis, vadinamą “61 Gulbe 
A*. Rausvas šviesulys spindėjo dvinarės žvaigždės sistemoje, 
aptiktoje spiečiuje, kurį dėl formos senovėje taip ir praminė: Gul- 
be. Skrydžiui artėjant į pabaigą, erdvėlaivis apsisuks galugaliu į 
žvaigždę ir išmetamųjų dujų čiurkšlėmis ims mažinti greitį. 

Už vadavietės sferos Skajus įžiūrėjo tokio paties skersmens 
cilindrą, iš kurio gelmių jie ką tik išniro. Dar tolėliau, už krovinių 
doko, driekėsi ilgas, plonas, moduliais nusėtas nugarkaulis, it 
koks kiklopiško dinozauro stuburas. Iš jo galo kyšojo įmantrūs ir 
gąsdinantys varikliai, kurie kadaise įsiliepsnojo, idant erdvėlaivis 
išvystytų dabartinį, kreiserinį greitį, ir vėl užsižiebs tolimoje atei- 
tyje, kai Skajus taps suaugęs. 

Berniukas buvo susipažinęs su visais laivo aspektais, daugy- 
bę kartų matęs modelius ir hologramas, tačiau visai kas kita pir- 
mą sykį pamatyti jį iš išorės. “Santjagas" lėtai ir didingai sukosi 
aplink ilgąją savo ašį, dėl ko išlenktuose deniuose įsivyraudavo 
gravitacijos iliuzija. Švieselės pasirodydavo akiratyje ir po de- 
šimties sekundžių vėl pranykdavo. Krovinių doke, ir kurio išsmu- 
ko kateris, vaikas įžiūrėjo angą, mažutę, bet anaiptol ne miniatiū- 
rinę, atsižvelgiant į tai, kad laivas įkūnijo pasaulį, kuriame jis pra- 
leis visą gyvenimą. Veikiausiai. Dėl jauno amžiaus berniukui lei- 
do patyrinėti tik menką “Santjago" dalelę, tačiau jis neabejojo ar- 
timiausiu metu iššniukštinėsiąs kiekvieną laivo kertę. 

Skajus pastebėjo šį tą, ko neužfiksavo nei modeliuose, nei 
hologramose. Laivui besisukant, viena jo pusė atrodė tam- 
sesnė už kitą. 

Ką tai galėtų reikšti? 

Mintis apie erzinantį neatitikimą gan greitai užgožė susižavė- 
jimas erdvėlaivio didybe, vakuume aiškiai įžvelgiamos korpuso 
detalės. Vaikas pabandė atspėti, kokiuose naujos ir keistos pa- 
noramos taškuose jis atrastų savo mėgstamas vietas. Į nugarkau- 
lio gelmes jam neteko skverbtis. Tą vienintelį kartą, kai drįso įsi- 
brauti į tamsų tunelį, - tuomet leidosi į nutrūktgalvišką žygį, ku- 
rį nutraukė suaugusieji, - jį vedėsi Konstancija. Tiesą sakant, 
rimtos bausmės vaikai išvengė. Nenuostabu, jog sužinoję apie 
negyvėlius, tuodu užsimanė juos išvysti. Viskuo kaltas įgimtas 
smalsumas. 

Suprantama, tie žmonės ne mirę, o tiesiog užšaldyti. 

Nugarkaulio ilgis siekė kilometrą, perpus mažiau negu paties 
laivo. Iš vidaus jis buvo šešiakampio pavidalo, su šešiomis siau- 
romis sienelėmis. Virš kiekvienos kybojo po šešiolika disko for- 
mos šaldiklių, prie tunelio šonų prijungtų žarnelėmis, atskirtų vie- 
ni nuo kitų lygiais tarpais. Iš viso devyniasdešimt šeši diskai, ku- 
riuose slypėjo po dešimt trikampių kamerų. Šiose tūnojo po vieną 
miegalių arba, anot įgulos narių, mumijų, ir pastarųjų priežiūrai 
reikalingos masyvios mašinos. Devyni šimtai šešiasdešimt į ledą 
sukaustytų keleivių. Beveik tūkstantis Žž žmonių, panirusių į šaltąjį, 
visą kelionę iki Gulbės besitęsiantį miegą. Neverta nė aiškinti, 
jog mumijos - brangiausias “Santjago" gabenamas turtas, vienin- 
telė priežastis, nulėmusi paties erdvėlaivio egzistavimą. Skajus 
pagrįstai tikėjosi, jog laivą jis geriau pažins suaugęs. Nūnai vai- 
kas palaikydavo ryšį ne daugiau kaip su tuzinu bendrakeleivių 
vien todėl, kad buvo specialiai atskirtas nuo visos komandos. 
Neilgai trukus jis susipažins su kitais įgulos nariais. Pasak tėvo, 
“Santjage"" nemiegojo šimtas penkiasdešimt žmonių. Sociologijos 
požiūriu, toks skaičius turėjo kone magiškų galių. Egzistavo ne- 
maža tikimybė, jog panašios apimties bendruomenėse viešpataus 
sutarimas ir visuotinė gerovė. Jos buvo pakankamai gausios, 
kad eiliniai individai, jei tiktai panorėtų, galėtų sukiotis įvaires- 
niuose sluoksniuose, bet ne tokios didelės, kad jų gretos pavojin- 
gai susiskaldytų. Šia prasme senis Balkazaras atstojo genties va- 
dą, o Titas Hausmanas, nestokojantis iš kartos į kartą perduoda- 

mų Žinių, nuolat besirūpinantis aplinkinių saugumu, įkūnijo šama- 
ną arba galbūt vyriausiąjį medžiotoją. Kad ir kaip ten būtų, ber- 
niuko tėvas, suaugusiųjų retsykiais vadinamas caudillo, kitaip 
tariant, dičkiu, priklausė valdžios ratui, ir tai turėjo nulemti Ska- 
jaus ateitį į gera. Suaugusieji atvirai kalbėjo, esą kapitonas Bal- 
kazaras “iškaršo". Senį ir apsaugos vadą siejo artimi profesiniai 
ryšiai: kapitonas mielai išklausydavo Tito ir protarpiais kreipda- 
vosi į jį patarimo. Be Balkazaro leidimo jie, žinoma, negalėtų ke- 
liauti laukan, nes “Santjagas" turėjo itin mažai pagalbinių laivų, 
kurie, be kita ko, buvo nepakeičiami. 

Kateriui mažinant greitį, kabinoje susilpnėjo gravitacija. 

- Gerai įsižiūrėk, - paragino Titas. 

Jie sklendė palei variklius: milžinišką, gąsdinančią cisternų ir 
vamzdžių sąraizgą, kurią papildė švytinčios, trimitų Žiotis prime- 
nančios ertmės. 

- Antimaterija, - Tito lūpomis ištartas žodis skambėjo kaip 
priesaika. - Tikra šėtono išmonė. Menkute jos dalele, reikalinga, 
kad prasidėtų branduolinė reakcija, aprūpintas netgi kateris. 
Vien nuo šios minties mane krečia drebulys. Bet kai pagalvoju, 
kiek jos yra “Santjage", man piestu stojasi plaukai. 

Tėvas parodė į dvi magnetines saugyklas, įtvirtintas laivo 
gale: masyvius rezervuarus, kuriuose tilpo makroskopiniai anti- 
ličio kiekiai. Didesnis iš jųdviejų buvo tuščias, nes visą jo kurą te- 
ko sunaudoti, bevystant tarpžvaigždinį, kreiserinį greitį. Nors iš 
išvaizdos abi talpyklos atrodė vienodai, antrojoje tebeglūdėjo an- 
timaterija, palaikanti subtilią pusiausvyrą su vakuumu, mažumėlę 
grynesniu negu tas, kurį skrodė “Santjagas. Smulkesnis rezer- 
vuaras gabeno ne tiek daug antimaterijos, kiek didesnis - juk ar- 
tėjant prie Kelionės Pabaigos, laivo masė bus mažesnė negu 
skrydžio pradžioje, - tačiau jos pakako, kad aplinkiniai šiurptų iš 
siaubo. 

Kiek Skajus save prisiminė, apie antimateriją niekas nejuo- 
kaudavo. 

- Dabar grįžk į savo vietą, - liepė tėvas, - ir prisisek diržus. 

Kai vaikas įsitaisė krėsle, Titas maksimaliai padidino katerio 
greitį. “Santjagas" tolo, kol virto siaura pilka skiedrele ir kone įsi- 
liejo į kosminę tamsą. Regint ji žvaigždžių fone, buvo sunku pa- 
tikėti, kad erdvėlaivis iš viso juda. Tiesą sakant, “Santjago" tem- 
pą sudarė aštuonios šimtosios šviesos greičio, jis lėkė spėriau 

nei bet kuris kitas įgulą turintis laivas, tačiau neaprėpiamuose, 
tarpžvaigždiniuose tyruose vis vien atrodė sustingęs. 

Štai kodėl keleivius reikėjo užšaldyti. Žmones, gulinčius krio- 
geninėse kamerose, atsibusiančius tik tada, kai baigsis ekspedi- 
cija, visą savo gyvenimą turėjo prižiūrėti trys įgulos narių kartos. 
Komanda praminė juos mumijomis arba momios, šnekant kaste- 
lanų kalba, kuria visi bendraudavo erdvėlaivyje. 

Skajus Hausmanas priklausė įgulai. Kaip ir kiti jo pažįstami. 

 - Dar nepastebėjai likusiųjų Flotilės laivų? - paklausė tėvas. 

Ilgą laiką berniukas stebeilijosi į priekį, kol pagaliau vieną jų 
įžiūrėjo. Akys užfiksavo blausius kontūrus, kai prisitaikė prie 
tamsos. O gal jam tiktai pasivaideno? 

Ne... štai, erdvėlaivis vėl sušmėžavo priešakyje - mažutis 
blausių švieselių spiečius. 

- Ana ten, - Skajus dūrė pirštu pirmyn. 

Titas linktelėjo. 

- Jei neklystu, tai “Brazilija". Kažkur toliau skrenda ir “Pa- 
lestina" su “Bagdadu"". 

- Ar tu juos gali matyti? 

- Jei sulaukiu tam tikros pagalbos. - Prieblandoje tėvo ran- 
kos susiūbavo virš valdymo pulto, ir langą išvagojo spalvotos li- 
nijos. Kosminės erdvės fone jos švytėjo ryškiai, kaip juodą lentą 
nubalinę kreidos brūkšniai. Gijos apibrėžė “Braziliją? ir kitus du 
tolimesnius laivus, tačiau siauras pastarųjų juosteles Skajus 
įžvelgė ne iš karto. Pamatė tik tuomet, kai “Brazilija"? išaugo aki- 
ratyje ir pasirodė besanti tapati gimtajam jo erdvėlaiviui iki pat 
diskais nusėto nugarkaulio. 

Vaikas nužvelgė katerio langą, akimis ieškodamas ketvirtojo 
laivo kontūrų, tačiau jų neaptiko. 

- “Islamabadas" nuo mūsų atsilieka? - paklausė tėvo. 

- Ne, - tyliai atsakė Titas, - neatsilieka. - Niaurios gaidelės, 
nuskambėjusios jo balse, sukėlė Skajui nerimą, tačiau tamsioje 
katerio kabinoje berniukas nepajėgė atspėti, ką spinduliuoja tėvo 
veidas. Galbūt Titas specialiai nutaisė šaltą išraišką. 

- Kurgi jis? | 

- Jo nebėra, - lėtai atsakė tėvas. - Jau kurį laiką. Liko tik 
keturi erdvėlaiviai. Prieš septynerius metus “Islamabadui"' kai 
kas nutiko. | 

Stojo pauzė, kuri, rodės, tęsėsi visą amžinybę, kol Skajus ra- 
do savyje jėgų ją nutraukti: 

- Kas? 

- Jį sudraskė sprogimas, toks galingas, kokio nė negali įsi- 
vaizduoti. - Prieš tęsdamas Titas šiek tiek patylėjo. - Tarsi se- 
kundės dalį būtų užsižiebę milijonai saulių. Mirktelėk, Skajau... 
ir pagalvok, jog per šį akies mirksnį pelenais virto tūkstantis 
žmonių. 

Berniukas prisiminė blyksnį, regėtą vaikų kambaryje, kai jam 
buvo treji. Akinanti šviesos iškrova keltų nerimą labiau, jeigu ne 
sąstingis, kuris tądien užvaldė Klouną. Incidento Skajus niekada 
nepamiršo, bet jam rūpėjo ne tiek žybsnis, kiek draugo išdavystė - 
tiksliau sakant, pribloškiantis atradimas, jog Klounas tebuvo mir- 
gančių pikselių sukurtas miražas. Argi su tuo galėtų lygintis 
trumputis švytėjimo pliūpsnis? 

- Kažkas laivą susprogdino? 

- Nemanau. Bent jau ne sąmoningai. Visai įmanoma, kad 
įgula eksperimentavo... 

- Su varikliais? 

"- Kartai galvoju, kad būtent su jais, - tėvas prabilo tyliau lyg 
sąmokslininkas. - Skajau, mūsų erdvėlaiviai labai seni. Aš gimiau 
“Santjage", kaip ir tu. Mano tėvas buvo jaunuolis, kai su pirmąja 
įgulos karta pasišalino iš Merkurijaus orbitos. Prieš šimtą metų. 

- Tačiau laivas iki šiol veikia be priekaištų, - pastebėjo ber- 
niukas. | 

- Teisingai, - pritardamas Titas energingai sulinksėjo. - Mū- 
sų erdvėlaiviai beveik tokios pat būklės, kaip ir pirmąją savo gy- 
vavimo dieną. Bėda ta, kad jie negerėja. Zemėje liko žmonių, 
kurie mus remia ir nori padėti. Daugelį metų jie nuodugniai ana- 
lizavo laivų projektus, mėgindami rasti būdą, kaip pagerinti mūsų 
kasdienybę. Persiųsdavo pasiūlymus, ką reikėtų daryti, kad pa- 
tobulintume gyvybės palaikymo sistemas ir modifikuotume šal- 
diklius. Per pirmuosius kelionės dešimtmečius praradome tuzi- 
nus miegalių, tačiau tie pokyčiai leido stabilizuoti padėtį. 

Skajui sunkiai sekėsi sugromuliuoti naujieną apie mumijų Žžū- 
tis. Juk pats šaltasis miegas savotiškai priminė mirtį. Tėvas pa- 
aiškino, jog sušaldytiems galėjo nutikti įvairiausių dalykų, kurie 
sutrukdytų deramai juos atšildyti. 

- Pastaruoju metu - jau tau gimus, netekčių drastiškai suma- 


85 


žėjo. Per dešimt metų gyvybę prarado tik du keleiviai. - Vėliau 
Skajus ims svarstyti, kas nutiko tai porelei, ir spėlios, ar laivas ją 
tebegabena. Suaugusieji rūpinosi mumijomis tarytum sektantai - 
neapsakomai retomis ir trapiomis ikonomis. - Mums reikėjo mo- 
difikuoti dar kai ką, - pratęsė tėvas. 

- Variklius. 

- Taip, - pabrėžtinai išdidžiai atsakė jis. - Dabar varikliais 
nesinaudojame; įjungsime juos pasiekę tikslą. Bet jeigu egzis- 
tuotų būdas, leidžiantis patobulinti variklius, prieš Kelionės Pa- 
baigą mes galėtume sparčiau mažinti tempą. Stabdymo procesą 
teks pradėti, kai iki Gulbės dar liks ne vieneri metai kelio. Su ge- 
resniais varikliais ilgiau išlaikytume kreiserinį skrydžio režimą ir 
mitriau nusigautume į vietą. Mums praverstų netgi menkutis pa- 
tobulinimas, kuris sutrumpintų misiją bent porą metų, ypač jei 
vėl pradės gesti šaldiklių sistemos. 

- Taip gali atsitikti? 

- Artimiausioje ateityje to nesužinosime. Tačiau po penkias- 
dešimties metų, kai visiškai priartėsime prie tikslo, šaldymo įran- 
ga bus labai pasenusi. Deja, šioji sistema kartu su kitomis kelio- 
mis pernelyg įmantri ir pavojinga, kad ją sugebėtume pataisyti 
arba atnaujinti. Visgi apkarpyti skrydžiui skirtą laikotarpį mums 
nepakenktų. Patikėk mano žodžiais: po penkių dešimtmečių tu 
norėsi sutrumpinti kelionę bent jau mėnesiais. 

- Ar namuose likę žmonės sugalvojo, kaip patobulinti varik- 
lius? 

- Taip. - Berniuko nuovokumas Titą pradžiugino. - Žinios 
sulaukė kiekvienas Flotilės laivas. Aišku, mes būtume įstengę 
atlikti pasiūlytas korekcijas. Iš pradžių visi dvejojome. Paskui su- 
rengėme Flotilės kapitonų pasitarimą. Balkazaras ir kiti trys 
kapitonai manė, jog kišti nagus prie variklių perdėm pavojinga. 
Jie ragino nepamiršti atsargumo - pastebėjo, jog modifikacijų 
analizei galime skirti keturiasdešimt ar penkiasdešimt metų ir tik 
tuomet priimti sprendimą. O jei Žemės mokslininkai savo brėži- 
niuose aptiks klaidą? Gal netrukus jie išsiųs perspėjimą - “Nu- 
traukti darbus“ - arba po kelerių metų sumąstys kažką įmantres- 
nio. Ir jeigu mes įgyvendinsime pirmąjį pasiūlymą, galbūt vėliau 
nepajėgsime pritaikyti kitų naujovių. 

Mintyse Skajus vėl išvydo akis rėžiantį tvyksnį. 

- Kas gi nutiko “Islamabadui"? 

- Kaip minėjau, šito niekuomet tiksliai nesužinosime. Per su- 
sitikimą Flotilės kapitonai nutarė nesigriebti jokių veiksmų, kol 
gaus papildomos informacijos. Mes nesiliovėme svarstę šio klau- 
simo - kapitonas Chanas irgi prisidėdavo prie ginčų, - bet po me- 
tų “Islamabadas"' ištiško į gabalėlius. 

- Gal vis dėlto įvyko nelaimingas atsitikimas. 

- Galbūt, - abejodamas sutiko tėvas. - Laimei, sprogimas ne- 
padarė rimtos žalos. Nei mums, nei likusiems laivams. O taip, iš 
pradžių padėtis atrodė prasta. Elektromagnetinis impulsas susvi- 
lino pusę mūsų sistemų. Ne iš karto atgijo net ir kai kurie, misijai 
būtini įrengimai. Pradingo elektros energija - veikė tik pagalbi- 
nės, mumijas prižiūrinčios sistemos ir magnetinė saugykla. Mūsų 
sektoriuose viskas išėjo iš rikiuotės. Energijos atsargų nė neuž- 
teko kondicionieriams. Mes būtume uždusę, jei ne koridoriuose 
susikaupęs oras. Per keletą dienų, kol nespėjome jo iškvėpuoti, 
pataisėme techninę įrangą ir, kur reikėjo, sumontavome atsargi- 
nes dalis. Palaipsniui susidorojome su visais gedimais. “Santja- 
gas“, be abejo, neišvengė susidūrimo su nuolaužomis. Kelios 
“Islamabado" atplaišos pervėrė mus išvysčiusios pusę šviesos 
greičio. Blyksnis gerokai apdegino mūsų korpusą - štai kodėl 
viena pusė tamsesnė už kitą. - Titas trumpam užsičiaupė, ir ber- 
niukas suvokė, ką jis ketina pasakyti. - Būtent taip žuvo tavo 
motina. Lukrecija dirbo išorėje, kai įvyko nelaimė. Drauge su 
komanda technikų tikrino laivo šarvus. 

Skajus žinojo, jog motina žuvo tą dieną už “Santjago? ribų, 
tačiau vaikui niekas nepasakojo, kaip tiksliai ji prarado gyvybę. 

- Todėl ir išsivedei mane į atvirą erdvę? 

- Ne vien. 

Kateris pakrypo ant šono ir apsisukęs plačiu puslankiu nu- 
sklendė atgal “Santjago" link. Skajų persmelkė nusivylimo dilgs- 
nis. Giliai širdyje jis tikėjosi, jog tėvas ruošėsi keliauti į kitą kurį 
erdvėlaivį, bet tokios išvykos pasitaikydavo itin retai. Svarstyda- 
mas, ar dabar, kai tėvas prabilo apie motinos mirtį, jam derėtų 
išspausti ašarėlę - nors nejautė jokio noro verkti - berniukas 
kantriai lūkuriavo, kol gimtasis laivas padidės ir išnirs iš tamsos 
tarytum masinančios, audringoje naktyje šmėžuojančios pakran- 
tės ruoželis. 

- Tu kai ką privalai suprasti, - pagaliau tylą nutraukė Titas. - 
“Islamabado" netektis nekelia jokios grėsmės mūsų misijai. Li- 

ko keturi erdvėlaiviai su keturiais tūkstančiais naujakurių, tačiau, 
norint įrengti koloniją, užtektų to, kad tikslą pasiektų vienas lai- 
vas. | 

- Nori pasakyti, jog mes vieninteliai galime ten nukakti? 

- Ne, - papurtė galvą tėvas. - Aš turėjau omenyje ne tai. Vi- 
sai įmanoma, jog “Santjagas" nenusigaus iki Gulbės. Suprask, 
Skajau: paaukoti galima bet kurį iš mūsų. Praeis ne vieneri me- 
tai, kol tu užaugsi ir pradėsi suvokti, kas verčia Flotilę bendradar- 
biauti, kokius sprendimus pačiu blogiausiu atveju reikės priimti 
po penkiasdešimties metų. Kaip sakiau, sėkmingai misijos baig- 
čiai pakanka vienintelio erdvėlaivio. 

- Bet jei sprogtų dar vienas laivas... 

- Sutinku, šįkart veikiausiai nenukentėtume. Nuo tada, kai 
pražuvo “Islamabadas", mes skrendame atokiau vieni nuo kitų. 
Taip daug saugiau. Antra vertus, dėl didesnio atstumo praretėjo 
viešnagės. Žvelgiant toliau į ateitį, toks sprendimas gal ir nebu- 
vo pats išmintingiausias. Atstumas pakursto įtarimus, prislopina 
suvokimą, jog priešai taip pat priklauso Žmonių giminei, vis daž- 
niau įkvepia mintis apie žudynes, - Titas kalbėjo abejingu, nepa- 
žįstamu balsu, bet po paskutinio sakinio jo tonas sušvelnėjo. - 
Nepamiršk, Skajau. Mes visi siekiame bendro tikslo, kad ir ko- 
kias negandas žadėtų ateitis. 

- Tu manai, jog mums gresia pavojai? 

- Nežinau. Dėl vieno aišku: padėtis negerės. Rimčiausios 
problemos nusimato Kelionės Pabaigoje. Tuo metu jau būsi ma- 
no amžiaus, tapęs valdžios žmogumi, nors laivui gal ir nevado- 
vausi. 

- Tu tikrai galvoji, kad aš užimsiu tavo vietą? 

Titas šyptelėjo. 

- Garantuočiau šimtu procentu, jei nepažinočiau vienos ta- 
lentingos panelės, vardu Konstancija. 

Jiems bešnekant, “Santjagas" dar labiau išaugo, bet dabar 
kateris artėjo prie laivo iš kitos pusės. Išsipūtusi vadavietės sfe- 
ra kybojo viršuje it pilkas miniatiūrinis planetos palydovas, apli- 
pęs plokštelėmis ir kampuotais sensoriniais moduliais. Kai Titas 
paminėjo Konstanciją, berniukas nusprendė, jog iškyla vis dėlto 
gali padaryti bičiulei įspūdį. Šiaip ar taip, jis skraidė už laivo ribų, 
nors Žinia mergaitės taip nenustebino, kaip Skajus tikėjosi. Nega- 
na to, tėvo naujienos buvo ne tokios jau nemalonios. 

Tačiau Titas dar turėjo, ką papasakoti. 

- Gerai įsižiūrėk, - tarė jis, kai į regėjimo lauką išniro tamsioji 
sferos dalis. - Štai čia triūsė tavo motinos grupė, prie korpuso 
paviršiaus prisitvirtinusi magnetiniais šarvais. Tuo metu erdvėlai- 
vis sukosi, kaip ir dabar, žinoma. Deja, kai “Islamabadą" sudras- 
kė blyksnis, tavo motina su kitais technikais negalėjo atsidurti 
kitoje laivo pusėje. Sprogimo momentu jie nebuvo pasislėpę už 
“Santjago" karkaso. O lengvasvoriai skafandrai nuo smūginės 
bangos neapsaugojo. 

Pagaliau Skajus susiprotėjo, kodėl tėvas norėjo jį išsivesti 
laukan - tiek pasakojimas apie motinos mirtį, tiek gąsdinanti Ži- 
nia, jog pražuvo vienas iš penkių Flotilės laivų, turėjo paruošti 
berniuką vaizdui, kurį jis išvydo ant “Santjago" korpuso. 

Kai žybsnis pervėrė kosminę tamsą, nuo spinduliavimo ant- 
plūdžio laivo paviršių trumpam pridengė technikų kūnai. Aišku, 
jie bematant sudegė, turbūt nė nepajuto skausmo, tačiau mirties 
akimirką paliko negatyvinius savo šešėlius: šviesesnius lopinius, 
išmarginusius apsvilintą korpuso dalį. Vaikas pamatė septynis 
žmonių pavidalus, sustingusius iš pirmo žvilgsnio kankinių pozose, 
nors tuo momentu jie, žinoma, tiesiog darbavosi. Visi atrodė vie- 
nodai, ir Skajus nepajėgė jų atskirti 

- Tu žinai, kokioje vietoje ji buvo? 

- Taip, - patvirtino Titas. - Ne aš tai nustačiau - kai kas ki- 
tas. Bet taip... aš Žinau, kuris šešėlis priklauso tavo motinai. 

Skajus vėl įsispigino į lopinius, jų kontūrus išdegindamas sa- 
vo sąmonėje, puikiai suvokdamas, jog nebedrįs dar sykį čia at- 
sibelsti. Vėliau jis išgirs, kad niekas rimtai nebandė ištrinti tų 
negatyvinių šešėlių - jie įamžino ne vien septynis žuvusius dar- 
bininkus, bet ir tūkstančius žmonių, kuriems gyvybę atėmė širdį 
stingdantis blyksnis. Erdvėlaivis puikavosi figūrų siluetais nely- 
ginant randu. 

- Na? - truputį nekantraudamas paklausė Titas. - Ar tu nori 
sužinoti? 

- Ne, - atsakė Skajus. - Ir niekada nenorėsiu. 


7 
Kitą dieną Amelija pristatė į namelį mano daiktus ir pasiša- 
lino, idant netrukdomas galėčiau juos apžiūrėti. Kad ir kaip ma- 
ne domino, ką atsigabenau į vienuolių stotį, į šią užduotį papras- 

čiausiai neįstengiau sutelkti dėmesio. Jaučiausi suglumęs, nes vėl 
sapnavau Skajų Hausmaną ir prieš savo valią stebėjau incidentą, 
vykusį jo gyvenime. Pirmąjį sapną, kurį aiškiai prisiminiau, tur- 
būt regėjau prieš pat atsipeikėdamas. Dabar aplankė ir antrasis. 
Nors abu įvykius skyrė nemažai metų, mano smegeninėje jie ru- 
tuliojosi chronologine eiga. Kaip filmo serijos. 

Mano delnas vėl kraujavo, žaizdelę aptraukė šviežia sukre- 
šėjusio kraujo pluta. Paklodę ištepliojo raudonos dėmės. 

Nereikėjo būti proto bokštu, kad suvoktum: šiedu dalykai 
tarpusavyje susiję. Iš sąmonės gilumos išniro prisiminimas, pa- 
kuždėjęs, jog Hausmaną nukryžiavo. Žaizda ant delno bylojo 
apie jo egzekuciją. Man dingojosi, jog neseniai, o gal tolimoje pra- 
eityje, teko bendrauti su žmogumi, kurį kankino ir stigma, ir ne- 
malonūs, erzinantys sapnai. 

Gal užuominą apie matytas vizijas pateiks Amelijos atnešti 
daiktai? Mėgindamas nuginti mintis apie Hausmaną, įdėmiai nu- 
žvelgiau savo gėrybes, telpančias nepretenzingame lagamine, 
kuri pasiėmiau į “Orvietą". Visas kitas turtas liko Gulbės siste- 
moje. 

Be kitų dalykų, radau nemenką kiekį Skajaus Persvaros valiu- 
tos - pluoštą pietietiškų stambaus nominalo kupiūrų - maždaug 
penkis šimtus tūkstančių australų. Amelijos žiniomis, mano gimto- 
joje planetoje tai buvo didelė suma, bet Geltakmenio sistemoje - 
praktiškai bevertė. Kodėl gi aš prigriebiau į kelionę tiek pinigų? At- 
sakymas gan akivaizdus. Net ir atsižvelgiant į infliaciją, Skajaus 
Persvaros valiuta man praverstų ateityje, nors po trisdešimties 
metų pusės milijono, matyt, pakaktų tik tam, kad vienai nakčiai iš- 
sinuomočiau kambarį. Pinigai liudijo, jog ketinau sugrįžti namo. 

Vadinasi, aš nedegiau noru emigruoti. Veikiau ruošiausi su- 
tvarkyti kažkokį reikalą. 

Be to, iš lagamino iškrapščiau patirtukus: pieštuko formos 
duomenų saugyklas, užpildytas prisiminimais. Turbūt planavau 
juos parduoti atsigaivelėjęs po šaltojo miego. Kiekvienam, pasi- 
turinčiam, į tarpžvaigždinę kelionę išsirengusiam individui, kuris 
nepriklausė ratui ultrų, prekiaujančių ezoterinėmis pažangiausio- 
mis technologijomis, patirtukai suteikdavo šansą išsaugoti dalį 
turto. Šiuo atžvilgiu dėl Geltakmenio jokių problemų nekils. Pas- 
taruosius du šimtmečius jis įkūnijo svarbiausių technologinių ir 
socialinių pasiekimų šaltinį. 

Patirtukai slypėjo sandariuose plastiko maišeliuose. Neturė- 
damas grotuvo, negalėjau pasakyti, kas juose įrašyta. 

Ką dar aptikau? 

Anksčiau nematytus, keistos struktūros ir siurrealistinių, pa- 
drikų nominalų banknotus su nepažįstamais veidais. 

Paklausiau Amelijos, iš kur ši valiuta. 

- Iš Geltakmenio, Taneri. Iš Bedugnės miesto. - Ji bakstelė- 
jo pirštu į Žmogaus portretą, pavaizduotą ant kiekvienos kupiū- 
ros. - Čia Loreanas Silvestis. O gal Markas Feris. Žodžiu, isto- 
rinė asmenybė. 

- Vadinasi, šie pinigai keliavo į Skajaus Persvarą ir atgal - 
mažiausiai trisdešimt metų. Kokia dabartinė jų vertė? 

- Nedidelė. Šioje srityje nesu patyrusi, bet man rodos, skry- 
džiui į Bedugnės miestą jų užteks. Ne daugiau. 

- Ir kaip man nusigauti į Bedugnės miestą? 

- O, labai lengvai. Į Naująjį Vankuverį, kuris sukasi Geltak- 
menio orbitoje, vyksta lėtaeigis keltas. Iš ten į planetos paviršių 
jus nuskraidins begemotas. Kaip sakiau, tokios sumos jums pa- 
kaks, jei tiktai esate pasiruošęs apsieiti be kai kurių prabangos 
dalykų. | 

- Kokių būtent? 

- Pavyzdžiui, be garantijos, kad sėkmingai pasieksite kelio- 
nės tikslą. 

Nusišypsojau. 

- Belieka viltis, jog sėkmė nuo manęs nenusigręš. 

- Bet jūs neketinate tučtuojau su mumis atsisveikinti, Taneri? 

- Ne, - atsakiau. - Kol kas nes. 

Lagamine sužvejojau dar porą dalykų: du tamsius, vienas už 
kitą storesnius vokus. Amelija pranyko už durų, man švystelėjus 
plonesnįjį ant lovos. Ant paklodės išvirto jo turinys: ne visai tai, 
ko tikėjausi, ir nieko tokio, kas suteiktų išsamių Žinių apie mano 
praeitį. Netgi atvirkščiai - voko turinys mane suglumino. Aš pa- 
mačiau tuziną pasų, laminuotų savo asmens tapatybės kortelių, 
beje, tuo metu, kai įlipau į laivą, galiojusių tam tikruose Skajaus 
Persvaros kraštuose ir aplinkinėje erdvėje. Kai kurios buvo tie- 
siog atspausdintos, kitos turėjo instaliuotas kompiuterines siste- 
mas. | 

Įtariau, jog dauguma žmonių išsiverstų su vienu ar keliais 
panašiais dokumentas, aišku, jeigu nesirengtų neteisėtai brautis 

į uždraustas teritorijas. Tačiau kortelėse smulkiu šriftu išraižyti 
žodžiai teigė, esą aš galiu daugiau ar mažiau laisvai kursuoti tarp 
kovinių veiksmų zonų, nereguliariosios armijos valdomų regionų 
ir neutralių sektorių arba žemutinės planetos orbitos. Tokius do- 
kumentus privalėjo turėti individas, kuriam reikėjo keliauti be jo- 
kių trukdžių. Pastebėjau ir šiokias tokias anomalijas: smulkme- 
niškus neatitikimus asmeniniuose duomenyse. Viena iš tapaty- 
bės kortelių bylojo, kad esu kareivis iš nereguliariosios pietiečių 
kariuomenės, kitose figūravau kaip Šiaurės Koalicijai tarnaujan- 
tis strategijos specialistas. Trečios išvis neužsiminė apie mano 
priklausomybę karinėms pajėgoms. Jų tvirtinimu, aš buvau as- 
meninės apsaugos konsultantas arba importu ir eksportu užsii- 
mančios kompanijos agentas. 

Staiga pažymėjimų sukeltas sąmyšis išgaravo, nes aš susigau- 
džiau, ką jie reiškė. Turbūt man tekdavo kirsti įvairių regionų sie- 
nas lyg vaiduokliui, maskuotis, kurti legendas apie savo praeitį. 
Gyvendavau apsuptas pavojų ir įsigydavau priešų lygiai taip pat 
lengvai, kaip kiti susirasdavo naujų draugų. Bet vargu ar dėl to 
kvaršindavau sau galvą. Aš buvau toks žmogus, kurio nemušė 
prakaitas nuo minčių apie iškrypusio vienuolio nudaigojimą ir kuris 
nutarė nežudyti merginą persekiojančio tipo vien todėl, kad jis pa- 
sirodė nevertas nė menkiausios mano energijos dalelės. 

Be dokumentų, radau nuotraukas, įspraustas į voką taip, kad 
neiškristų. Pirštais užčiuopęs blizgųjį popierių, atsargiai jas iš- 
traukiau. 

Pirmojoje išvydau tamsaus gymio, pribloškiamai gražią mo- 
terį. Ji stovėjo džiunglių proskynos pakraštyje ir nervingai šypso- 
josi. Fotografuota naktį. Už žavingos būtybės nugaros įžiūrėjau 
ginklą tikrinantį žmogų. Gal netgi save... bet tada kas laikė ran- 
kose fotoaparatą ir kodėl ją įamžino kartu su manimi? 

- Gita, - ištariau be jokių pastangų prisiminęs vardą. - Tu esi 
Gita, ar ne? | 

Antroje nuotraukoje pamačiau duobėtu džiunglių taku foto- 
grafo link žygiuojantį vyriškį, ant peties užsimetusį masyvų gin- 
klą. Jis vilkėjo marškinėlius, krūtinę buvo apjuosęs šovinių diržu, 
atrodė panašus į mane savo sudėjimu ir amžiumi, bet ne veidu. 
Jo užnugaryje riogsojo objektas, kuris priminė ant kelio nuvirtusį 
medį. Tiesa, šio kamienas užsibaigė kruvinu strampu, o didžiumą 
tako dengė storas mėsgalių sluoksnis. 

- Diterlingas. - Pavardė lyg iš niekur išniro į sąmonės pavir- 
šių. - Migelis Diterlingas. 

Tą pačią akimirką suvokiau, kad jis buvo geras mano drau- 
gas. Amžinatilsis. 

Pažvelgiau į trečiąją nuotrauką. Ji neskleidė intymumo, kaip 
pirmoji, arba triumfo, kurį spinduliavo antroji, nes Žmogus neži- 
nojo, kad jį fotografuoja. Dvimatis kadras aiškiai darytas apara- 
tu, turinčiu galingą, vaizdą pritraukiantį objektyvą. Vyriškis kul- 
niavo prekybos centre. Dėl padidinto vaizdo neoninės lempos 
virto miglotais brūkšniais. Sekamo subjekto kontūrai buvo išsky- 
dę, tačiau ne tiek, kad jų neatpažinčiau. Ne tiek, kad jie neįsirėžtų 
į smegeninę, pagalvojau. 

Prisiminiau, ir kuo jis vardu. 

Stvėriau sunkesnįjį voką ir papurčiau jį virš lovos. Iš vidaus 
iškrito aštriabriaunės, įmantrių formų detalės, kurios tarsi viliojo 
jas sulipdyti. Po kelių sekundžių, jau gniauždamas konstrukciją 
delne, jaučiau, kad galiu bet kuriuo momentu ja pasinaudoti. Ob- 
las. 

Arba deimantas. 


- Tai blokas, - paaiškinau Amelijai. - Jūs mane sukaustėte. 
Gal aš esu stipresnis ir aukštesnis už jus, bet šiuo momentu ne- 
pajėgiu atlikti jokio veiksmo, kuris man nesukeltų siaubingo 
skausmo. . 

Ji žiūrėjo į mane lūkuriuodama. 

- Kas dabar? 

- Dabar jį atimkite. - Linktelėjau į kastuvėlį, atstojantį mums 
ginklą, kurį mergina be didelio vargo išvadavo iš mano gniaužtų 
ir nusviedė šalin lyg nuodingą šliužą. 

- Jūs specialiai atleidote pirštus. 

- Nieko kito negalėjau daryti, kol jūs spaudžiate tą nervą, - 
paaiškinau. - Elementari biomechanika, Amelija. Esu tikras, kad 
Aleksėjų sudorosite dar lengviau. 

Mudu stovėjome pievoje, priešais namelį. Saulę vaizduojanti 
centrinė apšvietimo gija nusidažė niauriu oranžiniu atspalviu, by- 
lojančiu, jog į Aidelvildo slaugos namus atslinko vėlyva popietė. 
Sakyčiau, gana keista, nes švytėjimas sklido tiktai iš viršaus ir 
nešildė veidų, kaip planetinis saulėlydis. Be to, nuo mūsų nekrito 

ilgi šešėliai. Tačiau į tokias smulkmenas dėmesio nekreipėme. 
Pastarąsias dvi valandas rodžiau Amelijai esminius savigynos 
būdus. Pirmąją valandą mergina bandė mane užpulti, kitaip ta- 
riant, kastuvėlio briauna paliesti bet kurią mano kūno dalį. Jai nė 
sykio nepavyko, nors kartais nuoširdžiai norėdavau, jog Ameli- 
ja sugebėtų pralaužti mano gynybą. Kad ir kaip griežiau danti- 
mis, kad ir kiek kartų sau liepdavau leisti jai laimėti, to niekada 
neįvykdavo. Na, mano pergalės bent jau liudijo, jog nerangų už- 
puoliką įveiksi visuomet, jei tik pasirinksi atitinkamus kovos me- 
todus. Amelijai vis labiau sekėsi - reikalai dar pagerėjo, kai ant- 
rąją valandą mes apsikeitėme vaidmenimis. Dabar įstengiau sa- 
ve priturėti ir smūgiuoti pakankamai lėtai, kad mergina išmoktų 
teisingai blokuoti antpuolius. Ji buvo puiki mokinė: per valandą 
pasiekė tiek, kiek kiti įsisavintų per dvi dienas. Apie judesių 
grakštumą negalėjo būti nė kalbos, kol kas raumenys nereaguo- 
davo į priešininko kirčius instinktyviai, ir savo povyza Amelija 
demonstruodavo, ką ketina daryti toliau, tačiau toks mėgėjas, 
kaip brolis Aleksėjus, tikrai nepastebės j jos trūkumų. 

- Jūs galėtumėte man parodyti, kaip jį užmušti, tiesa? - pa- 
klausė vienuolė, kai įsitaisėme ant žolės atsipūsti. Tiksliau, ji mė- 
gino atgauti kvapą, o aš paprasčiausiai laukiau. 

- Ar tikrai to trokštate? 

- Žinoma, ne. Man tik norisi jį sustabdyti. 

Leidau s savo žvilgsniui nuslysti Aidelvildo išlinkiu, link vos 
skubėjo, kad prieš tamsą spėtų užbaigti darbus. 

- Abejoju, ar jis sugrįš, - tarstelėjau. - Tik ne po to, kas atsi- 
tiko oloje. Bet jei vėl išdrįs kibti, prieš jį turėsite pranašumą. Gul- 
dau galvą, jog sulaukęs deramo atkirčio brolis Aleksėjus vengs 
Jūsų kaip ugnies. Aš pažįstu tokius tipus, Amelija. Ji is nukreips 
jėgas į lengviau prieinamą auką. 

Mergina susimąstė. Matyt, pajuto gailestį vargšelei, kuriai 
teks patirti tą patį, ką ir jai. 

- Žinau, jog mums nevalia taip kalbėti, tačiau to žmogaus aš 
nekenčiu. Nieko prieš, jei rytoj pakartotume mūsų treniruotę? 

- Be abejo. Netgi primygtinai siūlyčiau. Jūs tebesate ganėti- 
nai silpna, nors keletą savigynos triukų vis dėlto įsisavinote. 

- Dėkui, Taneri... Nepyksite, jei paklausiu, kur jūs išmokote 
tokių dalykų? | 

Prisiminiau voke rastus dokumentus. 

- Aš dirbau asmeninės apsaugos konsultantu. 

- Ir...? 

Liūdnai vyptelėjau spėliodamas, ką ji žino apie voko turinį. 

- Ir kitose srityse. 

- Man sakė, kad jūs tarnavote armijoje. 

- Taip, berods. Antra vertus, visi Skajaus Persvaros gyven- 
tojai kažkaip susiję su karu. Nuo jo taip lengvai neišsisuksi. Dau- 
gumos požiūriu, jei neprisidedi prie krizės sprendimo, pats tam- 
pi problema. Jeigu neprisišlieji prie vienos kariaujančios pusės, 
automatiškai daroma išvada, kad jauti simpatiją kitai. - Žinoma, 
neužsiminęs apie aristokratus, kurie pirkdavo neutralumą kaip 
naujus apdarus, aš perdėm supaprastinau padėtį, tačiau mano 
teiginiai beveik neprasilenkė su tiesa, jei kalbėtume apie viduti- 
nius, ne itin pasiturinčius Pusiasalio piliečius. 

- Jei neapsirinku, jums grįžta atmintis. 

- Pamažu. Nemažai pagalbos suteikė galimybė peržiūrėti sa- 
vo daiktus. 

Amelija padrąsinančiai sukinkavo galva. Mane pervėrė sil- 
pnas kaltės jausmo dilgsnis, nes aš jai melavau. Nuotraukos ne 
šiaip atgaivino vienokius ar kitokius prisiminimus. Visgi dalinės 
amnezijos iliuziją kol kas nusprendžiau išsaugoti. Vyliausi, jog 
mergina nepasirodys pakankamai nuovoki ir neperpras mano 
gudravimų. Tuo pačiu save įspėjau, kad ateityje vienuolių nenu- 
vertinčiau. | 

Gryna tiesa, man teko valgyti kareivio duonos. Bet, kaip pa- 
aiškėjo iš gausybės voke aptiktų pasų bei asmens dokumentų, 
gebėjimas kariauti tebuvo mano talentų šerdis, aplink kurį ratus 
suko kiti įgūdžiai. Visų smulkmenų dar nepajėgiau atgaivinti, ta- 
čiau Žinojau kur kas daugiau nei prieš dieną. 

Aš gimiau aristokratų šeimoje, finansinio apsirūpinimo hie- 
rarchijoje besiblaškančioje ant žemutinio laiptelio: ne vargingoje, 
bet visas pastangas sutelkusioje tam, kad išsaugotų gerovės 
įvaizdį. Mes gyvenome Naujojoje Ikikoje, pietrytinėje Pusiasalio 
pakrantėje. Nykstančią gyvenvietę nuo kovinių veiksmų apsau- 
gojo grėsmingų kalnų virtinė. Ji apatiškai snūduriuodavo netgi 
per tamsiausius karo laikotarpius. Pas mus dažnai atplaukdavo 
šiauriečiai, kurie išlipdavo į krantą nesibaimindami smurto pro- 
trūkio net ir tada, kai teoriškai mes būdavome priešai. Naujojoje 

Ikikoje neretai susituokdavo žmonės iš skirtingų Flotilės šeimų. 
Augdamas išmokau skaityti hibridine priešų kalba ne prasčiau 
negu mūsiške. Man atrodė keista, jog Pusiasalio vadovai ragino 
nekęsti tų Žmonių. Juk visi istoriniai šaltiniai teigė, esą mes palai- 
kėme draugiškus santykius, kai laivai išskrido iš Merkurijaus Or- 
bitos. 

Bet nuo tų laikų daug kas pasikeitė. 

Subrendus mane aplankė apvaizda: nors neturėjau nieko 
prieš genus arba Šiaurės Koalicijos sąjungininkų puoselėjamus 
tikėjimus, jie vis vien buvo priešai, iškrėtę ne mažiau siaubingų 
dalykų negu mes patys. Nejaučiau jiems paniekos, bet suvokiau, 
jog moralės požiūriu privalėjau kiek įmanoma paspartinti karo ei- 
gą ir prisidėti prie galutinės mūsų pergalės. Todėl dvidešimt dvi- 
ejų stojau į nereguliariąją pietiečių armiją. Iš prigimties kariauti 
linkęs nebuvau, bet šio meno greitai išmokau. Neturėjau kitos iš- 
eities, juoba kad atsidūriau priekinėse linijose, praėjus vos porai 
savaičių nuo to momento, kai pačiupinėjau pirmąjį savo ginklą. 
Gana greitai išaiškėjo, jog pasižymiu ypatingu taiklumu. Vėliau, 
deramai apmokytas, tapau tikru ekspertu - kaip gerai, kad mano 
daliniui prireikė snaiperio. 

Pamenu pirmąsias savo žudynes - kone dešimtį aukų, nupil- 
tas vienu metu. 

Mes slėpėmės ant kalvų, stūksančių džiunglių apsuptyje, ir 
stebėjome prakirtą, kurioje ŠK kareiviai krovė atsargas vilkda- 
mi jas iš oro pagalvėmis aprūpintų transporto priemonių. Šaltai 
suėmiau ginklą, pažvairavau į optinį taikiklį, kryželiūs nutaikiau į 
kiekvieną priešininką. Šautuvas buvo užtaisytas mikroamunicija, 
visiškai tylia, uždelsto (penkiolikai sekundžių) veikimo. Tiek laiko 
užteko, kad suvaryčiau mašalo dydžio kulkas į visus proskynoje 
dirbusius vyrus ir net pastebėčiau, kaip jie atsainiai pasikaso 
sprandus manydami, jog odą sukandžiojo vabzdžiai. Kai aštunta- 
sis ir paskutinis kareivis pajuto kažką negero, jis jau nieko nega- 
lėjo pakeisti. 

Būrys gąsdinančiai vieningai sudribo ant žemės. Vėliau nu- 
sileidome nuo kalvos ir apėję nuo vidinių sprogimų groteskiškai 
išsipūtusius lavonus susirinkome jų atsargas. 

Tąkart lyg sapnuodamas pirmą sykį pajutau mirties skonį. 

Retsykiais pasvarstydavau, kas galėjo atsitikti, jei kulkos bū- 
tų driokstelėjusios anksčiau nei po penkiolikos sekundžių ir pir- 

masis žmogus būtų nudribęs, man nespėjus paleisti šūvių į liku- 
sius. Ar būčiau įrodęs, jog turiu geležinius snaiperio nervus ir su- 
„gebu šaltakraujiškai atlikti užduotį? O gal sukrėstas to, ką pridir- 
bau, su pasibjaurėjimu būčiau nusviedęs ginklą šalin? Visuomet 
sau tvirtindavau, kad praeities nepakeisi, todėl nė neverta nag- 
rinėti galimai egzistavusių alternatyvų. Viena aišku: po šių nere- 
alumo jausmą pakursčiusių egzekucijų man niekada nebekilo 
sunkumų nuspausti gaiduko. 

Beveik niekada. 

Snaiperiai žvelgdavo į priešą, kaip į beasmenę figūrėlę, per- 
nelyg nutolusią, kad ją sužmogintų veido bruožai ar skausmo iš- 
raiška, perkreipianti aukos fizionomiją, kai kulka pataikydavo į 
tikslą. Man retai kada prisireikdavo antrojo šūvio. Tam tikrą lai- 
ką galvojau, jog susiradau saugią nišą, kurioje psichologiškai at- 
sitvėriau nuo karo žiaurumų. Dalinys mane vertino ir saugojo 
kaip talismaną. Nors per savo karjerą neatlikau nė vieno žyg- 
darbio, į didvyrių gretas įsiliejau dėl talento meistriškai valdyti 
snaiperio šautuvą. Aš jaučiausi laimingas, jei tik tai įmanoma 
mūšių laukuose. Tiesą sakant, įmanoma: man teko regėti žmo- 
nes, kuriems karas asocijavosi su užgaidžiu, pagiežingu myli- 
muoju ir kurie, nors nuolat skaudinami - išsekę ir nusėti mėlynė- 
mis - visada sugrįždavo į jo glėbį. Teiginiai, neva karas visiems 
įkvėpdavo depresiją, todėl, jei galėtų, kiekvienas iš mūsų pasi- 
stengtų amžiams išsivaduoti iš jo nagų, prilygo didžiausiam me- 
lui, kokį buvau girdėjęs per savo gyvenimą. Jeigu tuose tvirtini- 
muose slypėtų tiesa, tuomet Žmonija atrodytų tauresnė... bet jei 
karas neskleidžia keisto, blogio sklidino žavesio, kodėl mes taip 
priešinamės iškeisti jį į taiką? Aš pažinojau vyrus ir moteris, ku- 
rie naikindami priešus patirdavo seksualinį jaudulį. Jie įjunkdavo 
į žudymą, kaip į vaistus, kurstančius lytines galias. 

Man džiaugsmą kėlė paprastesnis dalykas: suvokimas, kad 
esu laimės kūdikis. Dariau tai, kas, mano požiūriu, buvo teisinga, 
bet išvengiau mirtinų pavojų, gresiančių frontininkams. Vyliausi, 
jog tokia padėtis nepasikeis; netgi tikėjausi užsitarnauti ordiną. 
Snaiperio karjerą galėjo nutraukti nebent armijos viršūnėlės, nu- 
tarusios pašalinti mane iš priešakinių linijų, idant vertinguosius sa- 
vo įgūdžius panaudočiau kitose srityse. Galbūt, mąsčiau, mane 
paaukštintų ir įsakytų prisijungti prie slapto žudikų būrio, kur, Ži- 
noma, susidurčiau su gerokai rimtesniais pavojais, bet labiau ti- 

kėtina, jog paskirtų dirbti instruktoriumi vienoje iš apmokymų 
stovyklų, neilgai trukus išleistų į atsargą ir netgi užtikrintų, esą aš 
paspartinau karo baigtį. Kad ir kokia ji būtų. 

Suprantama, nieko panašaus neįvyko. 

Vieną vakarą mūsų dalinys pakliuvo į pasalą. Kelią užkirto 
partizanai iš giliai į pietus įsiskverbusio ŠK būrio. Štai tada ir su- 
žinojau, ką reiškia mūšis, eufemistiškai apibūdinamas kaip arti- 
mas. Spindulinius šautuvus ar uždelsto veikimo nanoamuniciją 
derėjo užmiršti. Artimas kovas puikiai pažinojo kareiviai, egzis- 
tavę prieš tūkstantmetį. Nuožmiai staugiantys Žmonės taip grūs- 
davosi tarpusavyje, kad žudyti vienas kitą galėjo tik šaltaisiais 
metaliniais ginklais - durtuvais arba peiliais, rankomis, apsive- 
jančiomis aukų kaklus, pirštais, įspaustais į priešo akiduobes. 
Norėdamas išgyventi, privalėjai atjungti smegenis ir pasikliauti 
gyvuliškais išlikimo instinktais. 

Taip ir elgiausi. Nelemtas įvykis atvėrė man akis. Karas 
bausdavo žmones, kurie su juo flirtuodavo - priversdavo jį pa- 
mėgti. 

Iškilus būtinybei, kaip ir anksčiau, demonstruodavau pavydė- 
tiną taiklumą. Bet nuo to karto vien tik snaiperio pareigomis ne- 
apsiribodavau. Apsimečiau, jog nebesu toks patikimas kaip ka- 
daise, nes itin kritiškais momentais mano ranka galėjo sudrebėti. 
Niekas nedrįso manimi suabejoti: snaiperiai garsėjo beprotišku 
prietaringumu, ir bėgant laikui daugumą imdavo kankinti psicho- 
somatinės kilmės blokuotė, dėl kurios jiems tekdavo atsisakyti 
savo veiklos. Aš krausčiausi iš vieno dalinio į kitą, nuolat prašy- 
davau perkeliamas arčiau fronto. Išmokau naudotis įvairiais gin- 
klais, ne vien šautuvu su optiniu taikikliu: įvaldžiau juos tobulai 
kaip muzikantas, virtuoziškai grojantis bet kokiu instrumentu. Sa- 
vanoriškai įsitraukdavau į misijas, kurias vykdydamas ištisoms 
savaitėms atsidurdavau toli už priešo linijų, maitindavausi 
kruopščiai normuotais daviniais (Skajaus Persvaros biosfera pa- 
naši į žemiškąją, tačiau ląstelių lygmenyje jos abi visiškai nesu- 
derinamos. Didžiuma vietinės floros nesuteikdavo jokių maistinių 
medžiagų arba sukeldavo mirtiną alergiją.) Per ilgus vienatvės 
periodus pasikliaudavau tiktai gyvuliškomis reakcijomis, nugrimz- 
davau į laukinę sąmonės būseną, pasižyminčia beribe kantrybe ir 
tolerancija nepatogumams. 

Aš tapau vienišu šaulių; užuot gavęs įsakymus per įprastą 

vadų grandinę, sulaukdavau nurodymų iš paslaptingų ir neatse- 
kamų armijos šaltinių. Misijos atrodė vis keistesnės, jų tikslai - 
vis mažiau suvokiami. Man liepdavo naikinti tiek ŠK karininkus, 
tiek, iš pirmo žvilgsnio, eilinius žmones, bet aš niekada nereika- 
laudavau logiškų paaiškinimų. Neabejodavau, jog esu kažkokio 
vingraus, kruopščiai suregzto plano dalis. Nors ne vieną kartą 
tekdavo įsegti kulkas asmenims, vilkintiems tokias pat uniformas 
kaip ir aš, visuomet manydavau, kad jie yra šnipai, išdavikai arba - 
tokia išvada sunkiausiai virškinama - tiesiog ištikimi vyrai, kurie 
privalėjo mirti, nes būdami gyvi jie trukdė rutuliotis slaptajam 
planui. 

Gan greit nebesukau galvos, ar mano veiksmai tarnauja gė- 
riui. Galų gale lioviausi laukęs darbų ir pats ėmiau jų prašyti - 
nutraukęs ryšius su armijos hierarchija sudarydavau kontraktus 
su visais, kas man mokėdavo. Iš kareivio virtau samdinių. 

Tada ir susipažinau su Kahuela. 


- Aš - sesuo Duša, - prisistatė vyresnė iš dviejų vienuolių, 
prakauli, rūstokos išvaizdos moteris. - Turbūt jau girdėjote apie 
mane. Slaugos namuose dirbu neurologe. Deja, Taneri Mirabe- 
lai, jūsų sąmonei padaryta rimta žala. 

Duša ir Amelija stovėjo namelio tarpduryje. Prieš pusvalandį 
išklojau pastarajai, jog dar šiandien ketinu iškeliauti iš Aidelvildo. 
Nūnai Amelija visa savo išore meldė atleisti. 

- Nepykit, Taneri, aš turėjau jai papasakoti. 

- Neverta atsiprašinėti, sese, - valdingai tarė Duša ir žengė 
pirmyn. - Patinka mūsų draugui ar ne, tu elgeisi teisingai, prane- 
šusi apie jo planus su mumis atsisveikinti. Na, Taneri Mirabelai, 
nuo ko man pradėti? 

- Nuo ko norite; aš vis tiek išvykstu. 

Galūnėmis caksėdamas į grindis, Dušą atsivijo vienas iš 
kiaušinio formos robotų. Pabandžiau nušokti nuo lovos, bet vy- 
resnioji vienuolė prispaudė delną prie mano šlaunies. 

- Nekrėskite kvailysčių. Kurį laiką jūs niekur neisite. 

Pažiūrėjau į Ameliją. 

- Ką ten šnekėjote apie galimybę išvykti kada tik užsima- 
nius? 

- O, jūs visiškai laisvas, Taneri... - merginos balsas nu- 
skambėjo neįtikinamai. 

- Bet jis pats norės likti, kai sužinos faktus, - prisėsdama ant 
gulto pareiškė Duša. - Leiskit man paaiškinti. Mes labai atidžiai 
ištyrėme atšildyto jūsų kūno būklę. Ypatingą dėmesį sutelkėme 
į galvą. Įtarėme, kad jus kankins amnezija. Bet svarbiausia, 
mums reikėjo įsitikinti, jog smegenims nepadaryta nepataisoma 
žala ir kad pas jus nėra implantų, kuriuos būtina pašalinti. 

- Aš neturiu jokių implantų. | 

- Žinau, tačiau... hmm, tam tikros žalos vis vien neišvengė- 
te. | 

Moteris spragtelėjo pirštais robotui, ir šis prie jos atiturseno. 
Ant lovos nieko negulėjo, bet vos prieš minutę bandymų ir klaidų 
metodu rinkau spyruoklinį pistoletą. Įpusėjęs darbą pastebėjau 
Dušą ir Ameliją, atžygiuojančias per pievelę. Skubiai nugrūdau 
detales po pagalve. Nūnai regėjau jas mintyse; Žinojau, jog savo 
forma konstrukcija, nors ir neužbaigta, asocijavosi su ginklu. 
Galbūt, tikrindamos mano turtą, vienuolės spėliojo, kam reikalin- 
gi deimantiniai luiteliai, bet vargu ar suvokė, ką jie reiškė. Dabar 
dėl detalių paskirties nekiltų jokių abejonių. 

- Kokios žalos, sese Duša? - paklausiau. 

- Tuojau parodysiu. 

Iš ovalinės roboto galvos išdygo ekranas, kuriame lėtai su- 
kosi alyvinė kaukolė, užpildyta vaiduokliškomis struktūromis - 
baltais, tirštais, įmantraus pavidalo debesėliais. Tiksliai nežinojau, 
bet nujaučiau, jog matau savo smegenis. 

Duša pirštais apibrėžė besisukančią masę. 

- Štai problema - tie šviesūs taškeliai. Kol atitirpęs miegojo- 
te, suleidau jums bromodeoksijuridino, chemiškai tapataus timi- 
dinui, vienos iš DNR nukleorūgščių. Chemikalas pakeičia timidi- 
ną naujose smegenų ląstelėse ir liudija apie neurogenezę. Šios 
dėmelės paženklina neseniai ataugusias ląsteles. 

- Aš maniau, jog smegenys nesugeba užsiauginti naujų ląs- 
telių. | 
- Tai senas mitas, pamirštas prieš penkis šimtus metų, Tane- 
ri, bet jūs iš dalies teisus - tarp išsivysčiusių Žinduolių tokie pro- 
cesai pasitaiko itin retai. Tačiau skenavimas įrodo, kad jūsų gal- 
voje vyksta kai kas rimtesnio, aptinkamo tam tikrose nenutrūks- 
tančios neurogenezės srityse. Kalbu apie funkcinius neuronus, 
išsidėsčiusius į sudėtingas struktūras, specialiai susijungusius su 
jau egzistuojančiais neuronais. Pastebėjote, jog šviesios dėmelės 

susitelkusios šalia jutiminių centrų? Net ir nemačius jūsų rankos, 
mums būtų aišku, ką tai reiškia. 

- Mano rankos? 

- Jei tiksliau, žaizdos jūsų delne. Taneri, jūs apkrėstas vienu 
iš Hausmano šeimai priklausančių virusų. - Duša nutilo porai 
sekundžių. - Kai supratome, ko reikėtų ieškoti, radome jį jūsų 
kraujyje. Virusas įsismelkia į DNR ir generuoja naujas neuroni- 
nes struktūras. | 

Blefuoti neverta, nusprendžiau. 

- Keista, kad išvis jį atpažinote. 

- Per daugelį metu mes ne sykį matėme panašią infekciją, - 
atsakė Duša. - Ja užsikrėtusi dalis kiekvienos ištižė... atleiskit, 
miegalių grupės, kuri atvyksta iš Skajaus Persvaros. Iš pradžių, 
be abejo, nesusigaudėme, su kuo susidūrėme. Šį tą žinojome 
apie Hausmano kultus - nereikia nė sakyti, jog tai, kaip iš mūsų 
tikėjimo sistemos jie perėmė ikonografiją, kelia pasipiktinimą, - 
tačiau ne iš karto susiprotėjome regį virusinės infekcijos mecha- 
nizmą. Neilgai trukus paaiškėjo, kad mūsų tiriami žmonės buvo 
veikiau aukos negu sektantai. 

- Kaip nemalonu, - įsiterpė Amelija. - Bet mes galėtume 
jums padėti, Taneri. Jus, be abejo, aplanko sapnai apie Skajų 
Hausmaną? | 

Tylėdamas linktelėjau. 

- Mes įstengtume pašalinti virusą, - pridūrė Duša. - Šitas 
štamas gana silpnas, ir bėgant laikui jo poveikis išblės, bet, jei 
norite, procesą paspartinsime. 

- Jei noriu? Stebiuosi, kad iki šiol jo nesunaikinote. 

- Viešpatie, mes niekada taip nesielgiame. O jeigu infekavotės 
savo noru? Tokiu atveju, priverstinai jūsų gydyti neturime teisės. - 
Vienuolė patapšnojo robotui per galvą - šis įtraukė į save ekraną ir 
ištrepsėjo laukan judėdamas lyg metalinis krabas. - Bet jei pagei- 
dausite, nedelsdami jums pritaikysime atitinkamą terapiją. 

- Kiek laiko truks gydymas? 

- Penkias šešias dienas. Procesą, suprantama, teks stebėti - 
mums gali prireikti kai ką pareguliuoti. 

- Jei taip, luktelėsiu, kol jis savaime išnyks. 

- Pats būsite kaltas, - apmaudžiai išrėžė Duša. Suirzusi ji at- 
sistojo ir pranyko tarpduryje. Robotas paklusniai nusekė įkandin 
vienuolės. 

- Taneri... - prasižiojo Amelija. 

- Nenoriu apie tai kalbėti, aišku? 

- Aš privalėjau j jai papasakoti. 

- Žinau ir nė kiek ant jūsų nepykstu. Tik nenoriu, kad ban- 
dytumėte mane įkalbėti pasilikti, supratote? 

Ji neatsiliepė, bet aš mačiau, jog mano žodžiai tikslą pasie- 
kė. | 
Vėliau mudu pusvalandį paskyrėme pratyboms. Didžiumą 
laiko darbavomės tylėdami, todėl aš leidau sau apsvarstyti Du- 
šos rodytus vaizdus. Prisiminiau Vaskesą, tvirtinusį, esą jis ne- 
beužkrečiamas. Labiausiai tikėtina, jog būtent Raudonrankis at- 
stojo infekcijos šaltinį, nors nevertėjo atmesti galimybės, kad vi- 
rusu užsikrėčiau atsitiktinai, kai priartėjau prie tilto, kur nestigo 
Hausmano kulto sektantų. 

Tačiau Duša minėjo, jog štamas gana silpnas. Galbūt ji teisi. 
Kol kas tegalėjau pasigirti stigma ir pora sapnų. Dienos šviesoje 
Skajaus Hausmano nematydavau ir manęs nekankindavo jokios 
haliucinacijos. Įkyrios mintys apie Skajų smegeninės nevarstyda- 
vo; nė menkiausios užuominos į maniją iki šiol nepastebėjau. Ne- 
jaučiau noro apsupti save daiktais, susijusiais su jo gyvenimu ir lai- 
kais. Kai susimąstydavau apie Hausmaną, manęs nepersmelkda- 
vo baiminga, religinius išgyvenimus kurstanti pagarba. Žvelgiau į 
jį lygiai taip pat kaip anksčiau - kaip į | Istorinę figūrą, atsakingą dėl 
siaubingų nusikaltimų i ir už juos žiauriai nubaustą, bet nepamiršta- 
mą, nes ji dovanojo mums pasaulį. Egzistavo ir kitų istorinių, dvi- 
prasmiškos reputacijos asmenybių, kurių darbus taip pat nudažė 
migloti pilki atspalviai. Nesiruošiau tapti Hausmano garbintoju tik 
todėl, kad miegodamas regėjau jo gyvenimo ištraukas. Aš turėjau 
pakankamai tvirtą valią ir neketinau pulti į kraštutinumus. 

- Nesuprantu, kodėl taip skubate mus palikti, - tarė Amelija, 
nuo kaktos nusibraukdama drėgnų plaukų sruogą. Mudu atsisė- 
dome pailsėti. - Jūs sugaišote penkiolika metų, kol čia atvyko- 

e... ką reiškia dar kelios savaitės? 

- Matyt, nesu iš kantriųjų, Amelija. - Ji nudelbė mane skep- 
tišku žvilgsniu, todėl nutariau pasiteisinti kitaip. - Klausykite, tų 
penkiolikos metų aš nė nepajutau. Man rodos, tarytum į laivą 
būčiau įlipęs vakar. 

- Na, ir kas? Koks skirtumas, jei nusigausite į planetą pora 
savaičių vėliau? 

Didelis, pagalvojau. Neapsakomai didelis skirtumas - deja, 
atskleisti Amelijai visos tiesos negalėjau. Pasistengiau atsakyti 
kuo nerūpestingiau: 

- Jei atvirai... neatidėliotiną mano išvykimą nulėmė labai 
svari priežastis. Ji nepaminėta jūsų įrašuose. Aš atsiminiau, jog 
keliavau su kitu žmogumi, kuris jau turėtų būti atsipeikėjęs. 

- Visai įmanoma, jei tik jis pateko į laivą anksčiau už jus. 

- Ir aš taip galvoju. Jeigu jis buvo atšildytas be jokių kompli- 
kacijų, gal netgi nesilankė jūsų slaugos namuose. Jo pavardė - 
Raivikas. 

Amelija nustebo, bet merginos akyse įtarus žvilgsnis nenu- 
švito. 

- Žmogų, tokia pavarde, gerai prisimenu. Jam teko pas mus 
viešėti. Ardžentas Raivikas, ar ne? 

Nusišypsojau. 

- Teisingai. 


8 

Ardžentas Raivikas. 

Sunku patikėti, jog kadaise tas vardas nieko man nereiškė. 
Visgi vėliau jis tapo lemiamu mano visatos veiksniu. Puikiai pa- 
menu, kada pirmą kartą jį išgirdau - tą vakarą, kai Roplių rū- 
muose mokiau Gitą valdyti ginklą. Praeities vaizdai atsėlino į 54- 
monę, berodant Amelijai, kaip apsiginti nuo brolio Aleksėjaus. 

Skajaus Persvaroje stūksantis Kahuelos dvaras buvo ilgas, 
žemas, “H" raidės formos, iš visų pusių apsuptas džiunglėmis. 
Stogą slėgė dar vienas “H"' pavidalo aukštas, tik gerokai mažes- 
nis, įrengtas tarp sienomis aptvertų terasų. Jei iš ten užsimany- 
davai pamatyti atvirus plotus, nusidriekusius aplink Roplių rū- 
mus, per šimtą metrų visomis kryptimis, privalėdavai užsiropšti 
ant mūro. O tamsios džiunglės, rodės, baudėsi užlieti terasų sie- 
nas nelyginant milžiniška žalia potvynio banga. Sutemus tan- 
kmės nusidažydavo juodai, iš jų sklisdavo garsai, priklausantys 
tūkstančiams čionykščių gyvybės rūšių. Šiose apylinkėse, šimtų 
kilometrų spinduliu, stovėjo tiktai Kahuelos namai. 

Toji naktis, kai mokiau Gitą, buvo neįprastai giedra; nuo me- 
džių viršūnių iki zenito padanges išmargino žvaigždės. Skajaus 
Persvara neturėjo didelių palydovų, o keletas ryškesnių orbitinių 
modulių, kurie suko ratus aplink planetą, nūnai slypėjo už hori- 

zonto. Terasas apšvietė dešimtys prožektorių, užžiebtų ant ak- 
meninių cokolių iškilusių auksinių hamadrijadų statulų nasruose. 
Kahuela maniakiškai dievino medžioklę. Mano darbdavys siekė 
pričiupti beveik suaugusį hamadrijadą, nes pernai sugautas ir 
Roplių rūmų požemiuose įkurdintas jauniklis jo netenkino. 

Būtent per aną medžioklę - tuo metu buvau ką tik pas jį įsi- 
darbinęs - susipažinau su Kahuelos žmona. Sykį ar porą ji pada- 
vė savo vyrui šautuvus, tačiau, iš visko sprendžiant, lietė ginklus 
pirmą kartą. Per žygį Kahuela paprašė manęs duoti jai keletą 
improvizuotų pamokų, bet, nors Gitai neblogai sekėsi kliudyti tai- 
kinius, aiškiai mačiau, kad patyrusia šaule jai tapti nelemta. Tie- 
są sakant, dėl to moteris per daug nesisielojo. Kelionę ji stoiškai 
iškentė, bet pirmykščiam entuziazmui, kurį Kahuela puoselėjo 
žudynėms, nepritarė. | 

Gana greitai netgi mano darbdavys suvokė, jog veltui gaišta 
laiką mėgindamas paversti žmoną medžiotoja. Tačiau tebenorė- 
jo, kad ji išmoktų naudotis ginklu - šį kartą mažesniu, skirtu išim- 
tinai savigynai. 

- Kodėl? - paklausiau. - Tu samdai tokius kaip aš Žmones, 
kad Gitai nereikėtų nerimauti dėl saugumo. 

Mudu vaikštinėjome po vivariumą. 

- Nes aš turiu priešų, Taneri. Tu esi geras savo srities spe- 
cialistas, kaip ir tavo vyrai, tačiau jie irgi gali suklysti. Užtenka 
vieno vienintelio žudiko, kuris sugebėtų įveikti gynybines jūsų sis- 
temas. 

- Taip, - sutikau. - Bet jei atsirastų toks ekspertas, jis nudėtų 
bet kurį iš jūsų abiejų taip, kad nesuvoktumėte, kas įvyko. 

- Toks ekspertas kaip tu, Taneri? 

Pagalvojau apie įtvirtinimus, kuriuos surenčiau tiek už Rop- 
lių rūmų, tiek jų viduje. 

- Ne, - atsakiau. - Žmogžudžiai turėtų būti gerokai gudresni 
už mane, Kahuela. 

- Šioje planetoje jų aptikti įmanoma? 

- Na, visada atsiranda geresnių specialistų. Reikėtų klausti, 
ar atsirastų Žmonių, pasirengusių mokėti už jų paslaugas. 

Jis nuleido ranką ant tuščio amfibijų akvariumo. 

- Vadinasi, pamokos Gitai reikalingos labiau nei kada nors 
anksčiau. Ji bent turės šansą apsiginti. 

Teko pripažinti, kad jo žodžiai skamba logiškai. 

- Aš jai parodysiu... jei primygtinai reikalauji. 

- Kodėl taip spyriojies? 

- Ginklai - pavojingi žaisliukai. 

Nutviekstas blausios, gelsvos šviesos, kuri liejosi iš pailgų lem- 
pučių, įmontuotų tuščiuose rezervuaruose, Kahuela šyptelėjo. 

- Argi tai ne esminis jų privalumas? 

Netrukus po mūsų pokalbio pradėjau Gitos apmokymą. Ji 
mielai leidosi instruktuojama, bet gabumais nė iš tolo neprilygo 
Amelijai. Tai neturėjo nieko bendra su intelektu; viskuo kalta 
motorinių įgūdžių stoka - rankos ir akies koordinacijoje pastebimi 
trūkumai, kurie niekada nebūtų išryškėję, jei ne Kahuelos prašy- 
mas persikūnyti į mokytoją. Ji nebuvo beviltiška, tačiau pajėgda- 
vo įsisavinti tik menką dalelę to, ką Amelija gebėdavo įvaldyti 
per valandą. Jeigu Gita būtų užverbuota į armiją ir paskirta į ma- 
no dalinį, aš nieku gyvu nesiimčiau tokio darbo. Tiesiog ką nors 
paraginčiau rasti naujokei tinkamą užduotį - kaupti žvalgybinius 
duomenis ar kažką panašaus. 

Bet Kahuela pageidavo, kad žmona pramoktų šaudyti. 

Aš paklusau įsakymui. Nė kiek tam nesipriešinau. Darbda- 
viui geriau matyti, kaip mane panaudoti. Be to, pratybos su Gi- 
ta manęs nevargino. Kahuelos žmona buvo pribloškianti šiaurie- 
tiškos kilmės gražuolė. Išsišovusiais skruostikauliais, lanksčiu ir 
tvirtu šokėjos kūnu. Prieš šaudymo pamokas man nė sykio nete- 
ko jos liesti ar su ja artimiau bendrauti, tačiau toji moteris dažnai 
atklysdavo į mano fantazijas. 

Dabar, kiekvieną kartą, kai taisydamas Gitos stovėseną 
švelniai spustelėdavau jos ranką, pečius arba sprandą, mano krū- 
tinėje netikėtai suspurdėdavo. širdis. Stengiaus šnekėti tyliai ir 
ramiai, tačiau pro lūpas išsprūsdavo įsitempęs, paaugliškai lūž- 
tantis balsas, bent jau man taip dingodavosi. Jei Gita ir pastebė- 
jo, jog elgiuosi keistokai, ji to neparodė. 

Aplink vieną iš terasų instaliavau radijo dažnių generatorių - 
šis palaikė ryšį su jos akiniais, apsaugančiais nuo sprogimų 
blyksnių. Naudojausi standartine karinio apmokymo įranga; pri- 
griebiau ją iš sandėlio, pilno įtaisų, kuriuos per daugelį metų Ka- 
huela nugvelbė arba įsigijo juodojoje rinkoje. Moters akiniuose 
turėjo nušvisti pamėklės, neva judančios terasoje. Ne visi vai- 
duokliai tryško priešiškumu, tačiau Gita per dalį sekundės priva- 
lėjo apsispręsti, ką reikėtų nupilti. | 

Žinoma, mes paprasčiausiai kvailiojome. Visų pirma į Roplių 
rūmus būtų pajėgęs įsibrauti tiktai išskirtinių gabumų žudikas. 
Antra, toks žmogus niekuomet nesuteiktų Gitai progos iššauti. 

Šiaip ar taip, iki penktosios pamokos Kahuelos žmona gero- 
kai patobulėjo. Tiksliau, devynis kartus iš dešimties pasirinkda- 
vo teisingus taikinius. Tokia paklaida mane tenkino. Aš tik vy- 
liausi, jog man niekada nebus lemta tapti vienam iš dešimtuko, 
kurį ji per klaidą pribaigdavo. 

Blogiausia, kad Gitai nepavykdavo numušti visų taikinių. 
Mes pliekėme tikromis kulkomis, nes spinduliniai ginklai buvo 
pernelyg masyvūs ir netinkami savigynai. Saugumo sumetimais 
galėjau pasirūpinti, jog pistoletas šaudytų tik tuo atveju, jei prie- 
šais vamzdį neatsidurtų nei Gita, nei aš pats, jau nekalbant apie 
Kahuelos pamėgtas hamadrijadų statulas. Bet, mano nuomone, 
tomis akimirkomis, kai ginklas užsikirstų, treniruotės prarastų au- 
tentiškumo įspūdį. Štai kodėl užtaisiau ginklą protingais šoviniais. 
Kiekvienas iš jų turėjo po procesorių, galintį užmegzti ryšį su ge- 
neratoriumi, kuris siuntė informaciją į Gitos akinius. Tie proce- 
soriai kontroliavo dujų čiurkšles, iškreipiančias kulkas iš pavojin- 
gos trajektorijos. Jei nuokrypio kampas pasirodydavo besąs per- 
dėm smailus, užtaisas pokštelėdavo ir virsdavo karštais metalo 
garais - kenksmingais, žinoma, bet ne mirtinais kaip mažo kalib- 
ro kulka, atšvilpianti tiesiai į jūsų fizionomiją. 

- Kaip man sekasi? - pasiteiravo Gita, kai vėl užtaisiau gin- 
klą. | 

- Tavo įgūdžiai gerėja. Bet tau vis vien derėtų taikytis že- 
miau - į krūtinę, o ne į galvą. 

- Kodėl į krūtinę? Pasak mano vyro, tu, Taneri, galėtum už- 
mušti Žmogų vieninteliu šūviu į galvą. 

- Aš turiu daugiau patirties už tave. 

- Bet tai tiesa... ką šneka apie tave? Sklinda gandai, jog 
šaudamas į auką... 

- „..atjungiu konkrečias smegenų sritis, - užbaigiau. - Kurgi 
ne. Netikėk viskuo, ką tau sako, Gita. Geriausiu atveju, pajėg- 
čiau suvaryti kulką į vieną iš pasirinktų pusrutulių... 

- Vis dėlto nusipelnyti tokios reputacijos būtų malonu kiek- 
vienam. 

- Gal ir taip. Malonu, bet tik tiek. 

- Jei taip kalbėtų apie mano vyrą, iš nuogirdų jis išmelžtų kuo 

daugiau naudos. Bet tu visuomet stengies sumenkinti savo ta- 
lentus. Štai kodėl paskalos man atrodo tikėtinos. 

- Taip elgiuosi, nes nenoriu, kad laikytum mane tuo, kas ne- 
su. 

Gita atsisuko į mane. 

- Dėl to gali nesijaudinti. Man regis, aš tiksliai žinau, kas tu 
esi. Žmogus švaria sąžine, dirbantis tam, kuris prastai miega 
naktimis. 

“- Žinai, mano sąžinė ne be dėmelių. 

- Tau reikėtų patyrinėti Kahuelos. - Kelioms sekundėms į ji 
įbedė į mane skvarbų žvilgsnį, kurio neatlaikęs nudūriau akis į 
ginklą. Staiga Gitos balsas šoktelėjo oktava aukštyn: - Ei, vilką 
mini - vilkas čia. 

- Vėl mane apkalbinėjate? - jis pasirodė terasoje išniręs iš 
viršutinio rūmų aukšto. Kahuelos rankoje kažkas sublizgėjo: 
brendžio taurė. - Na, negaliu jūsų kaltinti. Kaip sekasi pamokos? 

--Pažanga akivaizdi, - atsiliepiau. 

- Netikėk nė vienu jo žodžiu, - pareiškė Gita. - Aš visiška 
nemokša. Taneris pernelyg mandagus, kad tai pripažintų. 

- Vertingų įgūdžių taip paprastai neįgysi, - atsakiau ir krei- 
piausi į Kahuelą: - Gita pramoko šaudyti ir dažniausiai atskiria 
draugą nuo priešo. Gebėjimai gan elementarūs, bet ji įtemptai 
dirbo, kol juos išsiugdė, todėl nusipelno pagyrimo. Jei norėsi šio 
to daugiau, iš karto perspėju, jog lengva nebus. 

- Gita visada gali pratęsti treniruotes. Juk tu esi nuostabus 
mokytojas. - Jis linktelėjo į į pistoletą, į kurį ką tik įkišau naują 
apkabą. - Parodyk Jai savo triuką. 

- Kokį? - prisiverčiau užgniaužti susierzinimą. Paprastai 
Kahuela nedrįsdavo šaipytis iš skausmingai įgytų mano įgūdžių 
vadindamas juos triukais. 

Jis siurbtelėjo gėrimo. 

- Pats Žinai. 

- Tiek to, pamėginsiu atspėti. 

Perprogramavau pistoletą, kad kulkos nebeiškryptų iš pavo- 
jingų trajektorijų. Kahuelai magėjo išvysti triuką? Prašom, mielai 
pademonstruosiu, bet man nusispjaut, jeigu per jį kas nors nuken- 
tės. 

Paprastai, pliekdamas iš nedidelio ginklo, aš pasirinkdavau 
klasikinę šaulio pozą: kojas truputį praskėsdavau, idant išlaiky- 

čiau pusiausvyrą, viena ranka sugniauždavau pistoletą, kita pri- 
laikydavau ją iš apačios, abi ištiesdavau akių lygyje, įsitempda- 
vau pasiruošęs atatrankai, jei vietoj energijos pliūpsnių ketinda- 
vau paleisti kulkas. Dabar laikiau ginklą viena ranka, ties klu- 
bais, tarytum senoviško žaidimo “Kas greičiau išsitrauks revol- 
verį? dalyvis. Užuot pabandęs nusitaikyti, įbedžiau akis į vamzdį. 
Man teko taip dažnai praktikuotis šaudyti panašiai stovint, kad 
puikiai Žinojau, kur nušvilps užtaisas. 

Spustelėjau gaiduką ir paleidau šūvį į vieną iš hamadrijadų 
skulptūrų. 

Po sekundės patraukiau apžiūrėti nuostolius. 

Toje vietoje, kur įsirėžė kulka, auksinis sluoksnis deforma- 
vosi, bet ne padrikai, o su nuostabia simetrija; susidarė įspūdis, 
kad aplink skylutę ėmė žydėti geltonas lotosas. Pats šūvis irgi 
nestokojo simetrijos - pragręžiau ertmę hamadrijado kaktos vidu- 
ryje. Sakyčiau, jog tarpuakyje, jei tiktai padaro akys nebūtų 
įspraustos nasruose. 

- Žavinga, - pagyrė Kahuela. - Bent man taip rodos. Ar įsi- 
vaizduoji, kiek ta gyvatė kainavo? 

- Mažiau negu moki už mano paslaugas, - atšoviau sugrąžin- 

damas ginklui saugaus šaudymo režimą. 
Jis nužvelgė subjaurotą statulą, palingavo galva ir suprunkš- 
tė. , 
- Tu tikriausiai teisus. Kaip matau, tau rankos dar nedreba. - 
Kahuela atsisuko į žmoną ir spragtelėjo pirštais. - Pamoka bai- 
gėsi, Gita. Mudviem su Taneriu reikia pasišnekėti. Todėl čia ir 
atėjau. 

- Bet mes tik pradėjome... 

- Pasipraktikuosi vėliau. Tam laiko bus su kaupu. Juk nenori 
visko išmokti per vieną kartą, ar ne? 

Vyliausi, jog tai niekada neįvyks, nes tuomet nebeturė- 
čiau jokio motyvo sukiotis šalia boso žmonos. Pavojų sveika- 
tai kėlė vien tokios mintys. Negi rimtai maniau galėsiąs rėžti 
apie ją sparną, kol Kahuela tvarkys savo reikalus kitame 
Roplių rūmų kambaryje? Gal aš pakvaišau? Juk ji nė sykio 
neparodė jaučianti man kažką daugiau už įprastus bičiuliškus 
jausmus. Vis dėlto tam tikri Gitos pasakyti žodžiai privertė 
mane susimąstyti. Galbūt džiunglėse ją ėmė kankinti vienat- 
vė? 

Terasoje išdygęs Diterlingas palydėjo moterį atgal į kamba- 
rius. Mudu su Kahuela nupėdinome palei sieną. Oras buvo šiltas 
ir drėgnas, tačiau jo nevirpino nė menkiausias vėjelio dvelktelė- 
jimas. Dieną drėgmė tapdavo nepakenčiama. Kaip Naujoji Iki- 
ka, kurios švelniu pakrantės klimatu mėgaudavausi vaikystėje, 
skyrėsi nuo šių vietų! Aukštą, petingą Kahuelos figūrą gaubė 
juodas kimono, išsiuvinėtas susiliejančių delfinų raštais. Man ro- 
dės, jog plačiame jo veide nuolat atsispindėjo irzlumo užuomina. 
Tokia išraiška priklausė žmogui, kuris niekada oriai nesusitaiky- 
davo su pralaimėjimu. Tankūs, juodi plaukai buvo suglostyti į vir- 
šų nuo kaktos, žibinto šviesoje sruogų rievės blizgėjo kaip surai- 
žytas auksas. Krepštelėjęs apgadintą statulą, jis pritūpė ir nuo 
grindų pakėlė nukritusias aukso šukeles, plonas, kaip folija, ku- 
ria kitados iliustratoriai puošdavo šventraščius. Pirštais liūdnai 
jas patrynė ir pabandė įkišti į prakiurdytą hamadrijado kaktą. 
Nežinomas skulptorius pavaizdavo gyvatę, apsivijusią aplink ka- 
mieną, paskutinėje judėjimo stadijoje, prieš pat susiliejimą su me- 
džiu. 

- Nepyk dėl nuostolių, - tariau. - Pats prašei, kad pade- 
monstruočiau savo gebėjimus. 

Jis papurtė galvą. 

- Nieko baisaus. Tuzinus jų laikau rūsyje. Gal net šitą palik- 
siu kaip išskirtinį pavyzdį. | 

- Įbauginimui"? 

- Na, jis turi būti ko nors vertas, tiesa? - jis prašneko tyliau: 
- Taneri, kai kas atsitiko. Šį vakarą tau teks palaikyti man drau- 
giją. 

- Sį vakarą. - Džiunglės jau nugrimzdo į tamsą, nors Kahu- 
ela garsėjo pomėgiu imtis veiklos netikėčiausiu metu. - Ką tu su- 
planavai - vidurnakčio medžioklę? 

- Neatsisakyčiau... bet dabar mūsų laukia visai kitas dar- 
bas. Aš laukiu svečių. Mudviem būtina juos pasitikti. Nuveši 
mane į proskyną, į kurią veda senasis džiunglių kelias. Už dvide- 
šimties kilometrų. 

Prieš atsiliepdamas, apmąsčiau jo žodžius: 

- Apie kokius svečius tu kalbi? 

Kahuela meiliai patapšnojo per hamadrijado galvą, kurioje 
žiojėjo skylutė. 

- Neįprastus. 

**X* 


Su Roplių rūmais atsisveikinome po pusvalandžio, sėdę į oro 
pagalvėmis aprūpintą mašiną. Tiek laiko užteko, kad Kahuela 
rastų kelionei tinkamus drabužius. Jis apsirengė chaki spalvos 
kelnėmis ir marškiniais, ant pastarųjų užsimetė gelsvai rudą me- 
džioklinę striukę su galybe kišenėlių. Aš vairavau visureigį tarp 
vijokliais apžėlusių griuvėsių, kurių nestigo aplink rūmus, kol ra- 
dau senąjį, į tankmę vingiuojantį taką. Po kelių mėnesių juo brau- 
tis būtų nebeįmanoma, nes džiunglės pamažu išsilaižytų žaizdą. 
Norint prasiskinti kelią, reikėtų pasinaudoti liepsnosvaidžiais. 

Kadaise vietinis regionas priklausė zoologijos sodui, įreng- 
tam per vienas iš viltį teikusių paliaubų. Jos tęsėsi maždaug de- 
šimtmetį, bet anuomet veikiausiai atrodė, jog taika įsiviešpatavo 
amžiams - na, bent jau pakankamai ilgam laikotarpiui, kad žmo- 
nės sumąstytų pastatyti tokį karinės vertės neturintį, bet piliečius 
džiuginantį, objektą kaip zoologijos sodas. Jo teritorijas ketinta 
apgyvendinti žemiškosiomis ir čionykštėmis rūšimis, pabrėžiant 
Žemės ir Skajus Persvaros panašumus bei skirtumus. Tačiau 
sodo taip ir nepavyko iki galo užbaigti. Vienintele nepaliesta jo 
dalimi tapo Roplių rūmai, virtę asmenine Kahuelos rezidencija. 
Nuo gyvenviečių nutolęs statinys, kurį buvo galima lengvai aprū- 
pinti įtvirtinimais, mano darbdaviui puikiai tiko. Vivariume jis ruo- 
šėsi įkurdinti savo gyvūnų kolekciją ir tikėjosi, jog pagrindine šios 
puošmena taps dar nesugautas, beveik subrendęs hamadrijadas. 
Daug erdvės užimdavo netgi jauniklis; suaugusiam prireiks naujo 
rūsio, jau neminint visiškai kitokios priežiūros, nes bręsdama gy- 
vatė patirdavo biocheminę metamorfozę. Kitus rūmų kambarius 
Kahuela užpildė trofėjų kailiais, iltimis ir kaulais. Jis dievino Žu- 
dyti žvėris, 0 gyvus pavyzdžius norėjo įsigyti dėl vienintelės prie- 
žasties: svečiams būtų akivaizdu, jog sugauti gyvūnus gerokai 
sunkiau negu Juos nudobti. 

Kai nuvairavau mašiną taku, į jos korpusą sučežėjo šakos ir 
vijokliai; turbinų staugimas užgožė bet kokių būtybių klegesį dau- 
gelio mylių spinduliu. | 

- Papasakok, kas atklydo į mūsų kraštus, - prie gerklės pri- 
lipęs mikrofonas perdavė mano žodžius tiesiai į Kahuelos ausi- 
nes. 

- Netrukus pamatysi juos savo akimis. 

- Susitikti proskynoje pasiūlė jie? 

- Ne. Aš. 

- Ar svečiai numano, kokią vietą turėjai omenyje? 

- Jiems nebūtina žinoti, - Kahuela kryptelėjo galva į viršų. 
Surizikavau pažvelgti į miško lapiją. Kai ji praretėjo ir pro tarpe- 
lius nušvito žvaigždėtos padangės, aukštybėse išvydau akinamai 
ryškų objektą, tarytum trikampį, iš dangaus skliauto išpjautą 
pleištą. - Jie seka mus nuo to momento, kai pasišalinome iš Rop- 
lių rūmų. 

- Čia ne vietinis orlaivis, - pastebėjau. 

- Tai ne orlaivis, Taneri, o erdvėlaivis. 

Pro tirštėjančią tankmę skverbėmės ištisą valandą, kol ga- 
liausiai nusigavome iki proskynos. Prieš kelerius metus kažkas 
išdegino nemenką džiunglių plotą - turbūt nuo kurso nukrypusi 
raketa. Nenustebčiau, jeigu ji buvo skirta Roplių rūmams. Tokia 
galimybė atrodė tikėtina, nes Kahuela nestokojo priešų. Laimei, 
dauguma nenutuokė, kur jis gyvena. Į proskyną pamažu brovėsi 
džiunglių augmenija, tačiau ganėtinai lygus pagrindas vis dar tiko 
nusileidimui. 

Tylus it šikšnosparnis deltasparnis erdvėlaivis sustingo virš 
mūsų. Kai jis nusklendė žemyn, apatinėje karkaso dalyje įžvel- 
giau tūkstančius skaisčių šilumos elementų. Laivo plotis siekė 
penkiasdešimt metrų, pusę aikštelės skersmens. Iš pradžių mane 
užliejo kaitros banga, po akimirkos ausis pasiekė beveik infra- 
garsinis dūzgimas. 

Aplink mus nutyko džiunglės. 

Deltasparniui besileidžiant, trijuose jo kampuose korpusas iš- 
sigaubė į pusrutulius. Laivas nugrimzdo į džiunglių glėbį. Nuo 
karščio mane išmušė prakaitas. Delnu prisidengiau spiginamas 
akis. 

Staiga švytėjimas priblėso iki rusvo atspalvio, o erdvėlaivis 
paskutinius porą metrų, skiriančius jį nuo žemės, tiesiog krito. 
Smūgį amortizavo stangrūs lyg raumenys pusrutuliai. Porai se- 
kundžių įsivyravusią tylą nutraukė trapas, išniręs iš laivo prieša- 
kio tarytum liežuvis. Pro tarpdurį plūstelėjo melsvai balta šviesa, 
kuri nutvieskė proskyną supančią augmeniją. Periferiniu regėji- 
mu užfiksavau į šešėlius sprunkančius padarėlius. 

Trapo viršuje pasirodė dvi išstypusios figūros. 

Kahuela žengė pirmyn. 

- Tu ketini lipti į laivą? 

Jis atsigręžė, ryškios šviesos fone tapęs juodu siluetu. 

- Žinoma, po velnių. Ir tu keliausi drauge. 

- Man dar neteko bendrauti su ultromis. 

- Pagaliau sulaukei progos. 

Išsirangęs iš salono, nudrožiau įkandin savo darbdavio. Aš 
turėjau pistoletą, bet jį laikydamas jaučiausi absurdiškai. Užkišau 
ginklą už diržo ir šią naktį jo nebeliečiau. Abu ultros laukė mūsų 
tylėdami, savo povyzomis išduodami nuobodulį; vienas jų rėmėsi 
į tarpdurio apvadą. Įveikęs pusę kelio, Kahuela priklupo, pra- 
skleidė žoles ir žemėje kažką pakrapštė. Nudūriau akis apačion - 
man pasirodė, jog stoviu ant apdaužyto metalo plokštės. Nespė- 
jau atidžiau įsižiūrėti ar paspėlioti, kas slypi po kojomis, nes išgir- 
dau Kahuelos raginimą: 

- Eime. Jie niekada negarsėjo kaip kantrumo įsikūnijimai. 

- Aš nė nežinojau, jog orbitoje skrenda ultrų laivas, - tyliai 
atsiliepiau. 

- Nedaug kas žino. - Kahuela ėmė kopti trapu. - Ultros ven- 
gia viešumo, nes pageidauja sutvarkyti tam tikrus reikalus, ku- 
riais negalėtų pasirūpinti, jei visi Žinotų, kad jie atsibeldė į Ska- 
jaus Persvarą. 

Mudu pasitiko vyras ir moteris, giltinės sudėjimo kūnus ap- 
sikaustę egzoskeletais ir protezais. Abu buvo išblyškę, atsikišu- 
siais skruostikauliais, juodomis lūpomis ir tamsiais vokų dažais 
apibrėžtomis akimis, dėl ko panėšėjo į lėles. Ir vienas, ir kitas 
puikavosi gyvatiškų dredų šukuosenomis. Vyriškio rankas at- 
stojo padūmavusio stiklo galūnės, kuriose netrūko žvilgančių 
įtaisų ir pulsuojančių vamzdelių, moters pilve žiojėjo pailga sky- 
lė. 

- Nesileisk jų įbauginamas, - sukuždėjo Kahuela. - Žmonių 
gąsdinimas tėra vienas iš metodų, kuriuos ultros pasitelkia tvar- 
kydami verslo reikalus. Kertu lažybų, kapitonas atsiuntė porelę 
keisčiausiai atrodančių pavaldinių, kad mes pasijustume nejau- 
kiai. 

„- Jo sumanymas išdegė. 

- Aš esu ne sykį bendravęs su ultromis. Patikėk manimi, jie 
tikri skystaklyniai. 

Kai užsiropštėme iki trapo viršaus, į durų apvadą atsirėmusi 
moteris atsitiesė, sučiaupė lūpas ir įdėmiai mus nužvelgė. 

- Tu Kahuela? - galų gale paklausė. 

- Aha, o čia Taneris. Jis palaikys man draugiją. Šiuo klausi- 
mu nebus jokių derybų. 

Ultra dėbtelėjo į mane. 

- Tu ginkluotas. 

- Taip, - patvirtinau truputį suirzęs, kad ji permatė mano dra- 
bužius kiaurai. - O jūs ne? 

- Mes turime savų apsisaugojimo priemonių. 

- Dėl ginklo kils problemų? | 

Moteris pirmą sykį parodė emocijas - jos lūpas perkreipė 
pašaipus vypsnis. 

- Labai tuo abejoju. 

Mums žengus pro tarpdurį, deltasparnio sistemos įtraukė 
trapą ir uždarė duris. Laive tvyrojo ligoninės atmosfera: kad ir 
kur pažvelgdavau, mačiau tiktai blyškius pastelinius atspalvius ir 
mašinas stikliniais paviršiais. Kiti du ultros laukė mūsų milžiniš- 
kuose pilotų krėsluose, beveik paskendę po holografiniais kom- 
piuterių rodmenimis ir rafinuotomis valdymo svirtimis. Pilotas su 
padėjėju buvo nuogi, purpurinio gymio ir neįtikėtinai mitriais pirš- 
tais. Abu turėjo tokius pačius dredus, kaip ir mus pasitikusi po- 
relė, tik gerokai tankesnius negu jų bendražygiai. 

Moteris su kiauryme pilve tarė: 

- Pakelk mus į viršų neskubėdamas, Pelegrinai. Juk mes ne- 
norėtume, kad svečiai atsijungtų. 

Dirstelėjęs į Kahuelą, nebyliai sužiopčiojau: 

- Mes kilsime? 

Jis linktelėjo. 

- Mėgaukis skrydžiu, Taneri. Pasek mano pavyzdžiu. Sklin- 
da gandai, jog neilgai trukus išvis negalėsiu atsiplėšti nuo plane- 
tos paviršiaus. Netgi ultros nenorės su manimi bendrauti. 

Mums pasiūlė įsitaisyti dviejuose tuščiuose krėsluose. Vos 
tik prisisegėme diržus, laivas šovė aukštyn. Pro permatomus kor- 
puso lopinius išvydau, kaip nutolo džiunglės. Galų gale jos tapo 
panašios į blausios šviesos nutviekstą pėdsaką. Ties vienu hori- 
zontu įžiūrėjau spingsulę - žvilgėjimą neabejotinai skleidė Roplių 
rūmai. Kitur džiunglės priminė juodą vandenyną. 

- Kodėl mūsų susitikimui pasirinkote būtent tą proskyną? - 
paklausė skylėtoji moteris. 


- Na, jūs atrodytumėte kvailokai, mėgindami nutūpti ant me- 
džių viršūnių. 

- Aš ne tai turėjau galvoje. Nusileidimui reikalinga erdve ga- 
lėjome pasirūpinti be didelių pastangų. Toji proskyna kažkuo 
reikšminga, tiesa? - ultra kalbėjo tokiu balsu, tarsi šios apklausos 
rezultatai ją ne itin domintų. - Mes ją nuskenavome. Po žeme 
kažkas slypi. Lyg ir lygiašonis, tuščiaviduris objektas. Mechaniz- 
mais užgrūsta patalpa. 

- Mes visi turime savų paslapčių, - atšovė Kahuela. 

Moteris nudelbė jį įdėmiu žvilgsniu ir kryptelėjo riešą tuo pa- 
rodydama, jog tema išsemta. 

Deltasparniui nėrus į viršų, pagreitis įspaudė mane į sėdynę. 
Nepatogumus stengiausi ištverti stoiškai, nors negaliu tvirtinti, 
jog tai suteikė man pasitenkinimą. Šalti kaip akmuo ultros burbu- 
liavo techniniu Žargonu, dalijosi duomenimis apie oro greitį ir 
skrydžio trajektoriją. Ant trapo mus pasitikusi pora nugrimzdo į 
krėslus ir prijungė prie savęs žarneles, kurios per kilimo fazę, 
matyt, suteikė pagalbą alsavimo ir kraujo apytakos procesams. 
Galiausiai išsiveržėme iš planetos atmosferos. Nūnai sklendėme 
virš šviesiosios pasaulio pusės. Skajaus Persvara atrodė melsvai 
žalsva, trapi ir apgaulingai romi. Turbūt kaip ir tada, kai “Santja- 
gas“ pirmą kartą atsidūrė jos orbitoje. Iš aukštybių nebuvo ma- 
tyti jokių karo požymių, bent jau iki to momento, kai ties horizon- 
tu pastebėjau juodus plunksninius debesis, kurie plūdo iš degan- 
čių naftos telkinių. 

Tokį vaizdą regėjau pirmą sykį. Iki šiol niekada nebuvau 
skraidęs kosmose. 

- Netrukus pasieksime "Orvietą - pranešė pilotas, vardu 
Pelegrinas. 

Akiratyje išaugo jų erdvėlaivis, tamsus ir masyvus it snau- 
džiantis ugnikalnis. Nusmailintas, keturių kilometrų ilgio kūgis. 
Šviesaeigiai - taip ultros praminė savo laivus, kurie skrosdavo 
beribes nakties platybes beveik šviesos greičiu. Jie priblokšdavo 
praktiškai visus. Laivo mechanizmai buvo gerokai pažangesni 
nei matyti Skajaus Persvaroje - pranokstantys viską, kas galėtų 
užgimti mano vaizduotėje. 

Į mūsų planetą ultros veikiausiai žvelgė kaip į socialinį eks- 
perimentą: laiko kapsulę, kuri anaiptol ne tobulai išsaugojo trimis 
ar keturiais šimtmečiais pasenusias technologijas bei ideologijas. 

Tai ne vien mūsų kaltė, suprantama. Kai dvidešimt pirmojo am- 
žiaus pabaigoje Flotilė pasišalino iš Merkurijaus orbitos, jos erd- 
vėlaiviuose buvo sumontuotos pačios įspūdingiausios sistemos. 
Tačiau jie šliaužė iki Gulbės pusantro šimto metų - per tą laiko- 
tarpį technologijos sparčiai vystėsi aplink Saulę, bet išliko nepa- 
kitusios Flotilėje. 

Kai nusileidome savo planetoje, kituose pasauliuose jau eg- 
zistavo erdvėlaiviai, pajėgiantys skraidyti bemaž šviesos greičiu, 
dėl ko mūsų kelionė panėšėjo į apgailėtiną puritonišką mėginimą 
nubausti save už kažkokias įsivaizduojamas nuodėmes. 

Po tam tikro laiko Skajaus Persvaroje pasirodė ir greitaei- 
giai laivai su duomenimis apie naujausias technologijas, kurios, 
jei tik būtume norėję, galėjo mus perkelti į dabartį. 

Tačiau tuo metu jau kariavome. 

Mes žinojome, ką galėtume pasiekti, tačiau stokojome laiko, 
išteklių, kad prisikapstytume iki kitų planetų lygio, arba finansų, 
idant iš atvykstančių prekeivių įsigytume jų siūlomus stebuklus. 
Naujausias technologijas pirkdavome nebent tuo atveju, jeigu jos 
būdavo karinės paskirties - netgi tai vos nenuvarė mūsų į ban- 
krotą. Štai kodėl šimtmečius trunkančiame kare dažniausiai nau- 
dodavomės pėstininkais, tankais, naikintuvais, cheminėmis bom- 
bomis, primityviais branduoliniais sprogmenimis ir labai retai ka- 
da pakildavome į tokias svaiginančias aukštumas, kaip dalelių 
ginklai arba nanotechnologijos. 

Nenuostabu, kad ultros mums demonstravo prastai slepia- 
mą panieką. Palyginti su jais, mes buvome tikri barbarai. Blo- 
giausia, jog šios tiesos paneigti negalėjome. 

Deltasparnis nėrė į “Orvieto" doką. 

Šviesaeigio interjeras niekuo nesiskyrė nuo kelto vidaus - tos 
pačios antiseptiniu tyrumu atsiduodančios pastelinės spalvos. 
Cionykštę gravitaciją palaikė išoriniame korpuse besisukančios 
laivo dalys. Nors ir didesnė negu Skajaus Persvaroje, traukos jė- 
ga neslėgė: jaučiausi taip, lyg vaikštinėčiau su kuprine ant pečių. 
Šviesacigis atliko ir keleivinio laivo funkcijas, apatinėje jo daly- 
je dunksojo tūkstančiai šaldiklių. Kai kurie žmonės jau buvo pri- 
sistatę į “Orvietą", daugiausia aristokratai, kurie visiems skun- 
dėsi, jog šeimininkai nederamai su jais elgiasi. Ultroms tai nė tru- 
pučio nerūpėjo. Aristokratai, žinoma, sumokėjo už privilegiją ke- 
liauti šviesaeigiu, tačiau įgulai jie vis vien asocijavosi su laukiniais 

- mažumėlę švaresniais ir turtingesniais už likusius planetos gy- 
ventojus. 

Mus nuvedė pas kapitoną. 

Jis sėdėjo ant gigantiško sosto, pritvirtino prie šarnyrinės 
gervės, galinčios judėti plačioje trimatėje tiltelio erdvėje. Vyres- 
nieji įgulos nariai slankiojo panašiuose krėsluose, bet vos tik žen- 
gėme pro tarpdurį jie nutolo nuo mūsų, pasukę link sienose įmon- 
tuotų ekranų, kuriuose spindėjo įmantrios diagramos. Mudu su 
Kahuela stabtelėjome ant takelio su žemais turėklais, nutįsusio 
iki patalpos vidurio. 

- Pone... Kahuela, - tarsi pasisveikindamas prabilo žmogus 
ant sosto. - Sveiki atvykę į mano laivą. Aš esu kapitonas Orka- 
nija. 

Individas, kuris kreipėsi į mano darbdavį, atrodė beveik taip 
pat įspūdingai, kaip ir jo šviesaeigis. Ultros kūną nuo galvos iki 
kojų dengė žvilganti juoda oda. Jis avėjo tamsius, kelius siekian- 
čius aulinius smailiais galais. Rankos, paremtos po smakru, sly- 
pėjo juodose pirštinėse. Galva kėpsojo virš aukštos apykaklės 
nelyginant kiaušinis. Priešingai negu jo bendražygiai, kapitonas 
buvo plikut plikutėlis. Raukšlių neišvagotas blankus veidas galėjo 
priklausyti vaikui... arba lavonui. Jis kalbėjo aukštu, mažne mo- 
terišku balsu. | | 

- O kas jūs?.. - paklausė Orkanija, kryptelėjęs galva mano 
pusėn. 

- Taneris Mirabelas, - atsakė Kahuela anksčiau, nei spėjau 
prasižioti. - Jis rūpinasi asmenine mano apsauga. Ten, kur vyks- 
tu aš, keliauja ir Taneris. Tai... 

- „„.„nediskutuotinas klausimas. Taip, supratau. - Orkanija 
įsmeigė abejingas akis į tuštumą, kur tik jis vienas galėjo kažką 
įžiūrėti. - Taneris Mirabelas... taip. Kadaise tarnavo armijoje... 
aišku... kol įsidarbino pas Kahuelą. Apšvieskite mane: jūsų ne- 
tramdo jokie moraliniai pančiai, Mirabelai, ar jūs tiesiog nenutuo- 
kiate, kokiam žmogui dirbate? 

Vėlgi už mane atsakė Kahuela. 

- Ne jam lemta sapnuoti košmarus, Orkanija. 

- Bet ar jis sapnuotų, jei žinotų? - kapitonas vėl pažvelgė į 
mane, tačiau jo išraiškoje nieko neįskaičiau. Rodės, tarytum kal- 
bėčiaus su marionete, kurią kontroliavo bekūnis, kompiuterinį lai- 
vo tinklą valdantis intelektas. - Sakykite, Mirabelai, ar jūs žinote, 

jog tam tikruose sluoksniuose jūsų darbdavys laikomas karo nu- 
sikaltėliu? 

- Tokią etiketę jam priklijavo veidmainiai, kurie mielai nau- 
dojasi Kahuelos paslaugomis, bet niršta, kai jis parduoda ginklus 
kitiems. | 

- Kovos lauke visi privalo turėti lygias galimybes, - pareiškė 
Kahuela. Tai buvo vienas iš mėgstamiausių jo posakių. 

- Bet jūs ne vien prekiaujate ginklais, - pastebėjo Orkanija. 
Ir vėl man susidarė įspūdis, tarsi jis žiūrėtų į kažką, ko nema- 
tėme mes. - Siekdamas jų įsigyti, jūs vagiate ir žudote. Doku- 
mentuose užfiksuoti įrodymai liudija, kad Skajaus Persvaroje 
prikišote nagus prie trisdešimties žmogžudysčių. Visos susiju- 
sios su ginklais, patenkančiais į juodąją rinką. Jūs tris kartus 
drįsote perparduoti ginklus, kurie, pagal taikos susitarimus, tu- 
rėjo būti sunaikinti. Netiesiogiai esate pratęsęs - netgi atgaivi- 
nęs - keturis ar penkis beveik išspręstus teritorinius konfliktus. 
Jūsų veiksmai pražudė dešimtis tūkstančių gyvybių. - Kahue- 
la jau Žiojosi ketindamas protestuoti, tačiau Orkanijai tai buvo 
nė motais. - Pagrindinis jūsų gyvenimo stimulas yra pelnas. 
Jūs nepripažįstate jokių moralės normų ir iš prigimties neski- 
riate gėrio nuo blogio. Jus žavi nebent ropliai... gal todėl, kad 
juose įžvelgiate savo atspindį. Juk širdyje esate be galo tuščia- 
garbis. - Orkanija pasiglostė sprandą ir blausiai vyptelėjo. - 
Kitaip tariant, jūs labai panašus į mane... toks žmogus, su ku- 
riuo galiu tvarkyti verslo reikalus. - Jis dar kartelį įsmeigė akis 
į mane. - Bet jūs, Mirabelai... kodėl jūs jam dirbate? Jūsų by- 
loje neaptikau jokių užuominų, bylojančių, kad judu su darbda- 
viu sietų daug bendrų interesų. 

- Jis man moka. 

- Tik todėl? 

- Ir niekada neprašė manęs daryti to, ko nenorėčiau. Aš rū- 
pinuosi jo apsauga. Saugoju tiek patį Kahuelą, tiek jį supančius 
žmones. Esu užstojęs jį nuo kulkų ir lazerinių šūvių. Kartais su- 
darau sandėrius arba pabendrauju su potencialiais prekių tiekė- 
jais. Šis darbas irgi pavojingas. Tačiau man nerūpi, kas nutinka 
po to, kai ginklai pakeičia savininką. 

- Hmm. - Mažuoju piršteliu jis palietė lūpų kamputį. - Matyt, 
taip ir turėtų būti. 

Atsisukau į Kahuelą. 


- Koks šito susitikimo tikslas? 

- Kaip visada, - atsiliepė Orkanija. - Prekyba, įkyruoli. Ne- 
jau manote, jog drįsčiau apkrėsti laivą planetiniais nešvarumais 
dėl kitokios priežasties? 

Vadinasi, į erdvėlaivį mus atvedė verslo reikalai. 

- Ką jūs parduodate? - paklausiau. 

- Įprastas prekes... ginkluotę. Jūsų šeimininkui daugiau nie- 
ko iš mūsų nereikia. Tokie norai būdingi čionykščiams. Kartais 
jūsų planetai mano kolegos pasiūlydavo ilgaamžiškumą užtikri- 
nančias technologijas, kurios paplitusios kituose pasauliuose, ta- 
čiau kiekvieną sykį vietiniai atmesdavo siūlymus ir mieliau pasi- 
rinkdavo niekingas kovinės paskirties prekes... 

- Nes už savo brukamas ilgaamžiškumo technologijas užsi- 
prašote tiek, kad subankrutuotų pusė Pusiasalio, - atkirto Kahu- 
ela. - Kaip reikiant apkarpyti būtų netgi mano ištekliai. 

- Tai niekis, palyginti su mirtimi, - pašaipiai tarstelėjo Orka- 
nija. - Šiaip ar taip, gyvenimas jūsų, pats ir spręskite. Beje, no- 
rėčiau perspėti: kad ir kokias prekes iš mūsų gaunate, žiūrėkite, 
kam jas parduodate. Būtų labai nemalonu, jeigu jos vėl patektų 
į blogas rankas. 

Kahuela atsiduso. 

- Aš nekaltas, jei mano klientus apiplėšia teroristai. 

Omenyje turimas incidentas įvyko prieš mėnesį. Tie, kurie 
kai ką išmanė apie juodosios rinkos tinklą, apraizgiusį Skajaus 
Persvarą, šią istoriją aptarinėjo netgi dabar. Sandėris buvo orga- 
nizuojamas naudojantis įmantriomis priedangomis, slepiant pa- 
grindinį ginklų šaltinį: Kahuelą. Aš asmeniškai prižiūrėjau mainų 
procesą. Vienoje iš džiunglių proskynų, panašioje į tą, kurioje su 
mumis susitiko ultros. Atlikau savo vaidmenį ir pasitraukiau iš 
scenos. Tačiau kažkas pakuždėjo apie sandėrį ne visai teisėtai 
gaujai, ir jos nariai patykojo namo grįžtančius pirkėjus. 

Kahuela praminė užpuolikus teroristais, tačiau jie su savo 
aukomis turėjo nemažai panašumų. Kare kovos taisyklės ir 
nusikaltimų apibrėžimai keisdavosi kas savaitę, todėl teisėtos 
grupuotės nuo ne visai teisėtų skirdavosi tik tuo, kad pirmosios 
sulaukdavo geresnių patarimų iš asmenų, puikiai susipažinusių 
su juridine sfera. Sąjungos be paliovos kisdavo, praeities įvykiai 
būdavo nuolat perrašomi, o jų dalyviai pavaizduojami vis kito- 
kioje šviesoje. Gryna tiesa: nūnai dauguma manė, jog Kahue- 

la priklauso nusikaltėlių ratui. Bet galbūt po šimtmečio jį 1š- 
aukštins kaip didvyrį, o mane ims vadinti ištikimuoju ginklo bro- 
liu. 

Nutikdavo ir keistesnių dalykų. 

Visgi man sunku įsivaizduoti, jog ateityje kas nors galėtų pa- 
keisti neigiamą požiūrį į teroristų surengtos pasalos rezultatus. 
Praėjus savaitei nuo užpuolimo, Naujajame Santjage nudžiautais 
ginklais jie išskerdė visą aristokratų šeimą. 

- Aš nepamenu, kokią pavardę turėjo tos šeimos nariai. 

- Rodos, Raivikai ar kažkas panašaus, - atsiliepė Kahuela. - 
Paklausykite, tie teroristai - tikri išsigimėliai. Jei galėčiau, nudir- 
čiau jiems odą, kuria išsiklijuočiau sienas, o iš jų kaulų susiręs- 
čiau baldus. Bet tai nereiškia, kad aš trykštu užuojauta Raivikų 
klanui. Jie buvo pakankamai turtingi, kad išsinešdintų iš pasau- 
lio. Juk mūsų planeta primena srutų duobę. Norite įsikurti sau- 
gesniuose regionuose? Ką gi, jums prieš akis - visa Galaktika. 

- Mes turime informacijos, kuri galėtų jus sudominti, - tarė 
Orkanija. - Jauniausias išgyvenęs sūnus, Ardžentas Raivikas, 
prisiekė jums atkeršyti. 

- Prisiekė atkeršyti? Kuo jis įsivaizduoja esąs? Dorovės į51- 
kūnijimu? - Kahuela ištiesė į priekį ranką. - Tik pažiūrėkite, kaip 
aš drebu. 

- Nieko baisaus, - pareiškiau. - Jei manyčiau, kad jis vertas 
dėmesio, būčiau tave perspėjęs. Tu moki man ir už tai, kad ne- 
suktum galvos dėl kiekvieno pakvaišėlio mulkio, kuris griežia ant 
tavęs dantį. 

- Tačiau mes nemanome, jog tas vaikinas yra, kaip jūs sakė- 
te, pakvaišęs mulkis. - Orkanija nužvelgė juodoje pirštinėje glū- 
dinčius savo pirštus, trūktelėjo juos taip, kad sutraškėjo sąnariai. 
- Mūsų žvalgybos duomenimis, tas ponaitis perpirko ginklus iš jo 
šeimą pražudžiusios gaujos. Sunkiųjų dalelių ginkluotę, tinkamą 
tvirtovės antpuoliui. Užfiksuoti įtaisų signalai liudija, kad jie tebe- 
veikia. - Patylėjęs ultra kone atsainiai pridūrė: - Jums tikriausiai 
bus malonu sužinoti, jog tie signalai juda į Pusiasalio pietus, Rop- 
lių rūmų link. 

- Pateikite man koordinates, - pareikalavau. - Aš susitiksiu 
su vaikiu ir išklausinėsiu, ko jis nori. Gal tik išsiderėti daugiau 
ginklų - nenustebčiau, jeigu Raivikas dar nesusigaudė, jog tu esi 
jų tiekėjas. 

- Aha, - atsiliepė Kahuela. - Aš tik prekiauju vynu. Atvėsk, 
Taneri. Nejau galvoji, jog siųsčiau tave sudoroti tokia smulkmę 
kaip Raivikas? Profesionalui nedera užsiiminėti mėgėjais. - Jis 
kreipėsi į Orkaniją: - Sakote, jis mūsų apylinkėse? Kur būtent? 
Kokioje teritorijoje? 

- Šią informaciją, be abejo, pateikti galėčiau. 

- Sumautas kraujasiurbys. - Kelias sekundės Kahuelos vei- 
das neišdavė jokių emocijų, galiausiai jis nusišypsojo ir dūrė pirš- 
tu į ultrą. - Jūs man patinkate. Tikrai patinkate. Prakeikta siur- 
bėlė. Ką gi, įvardinkite savo kainą. Man nebūtina tiksliai Žinoti, 
kur jį rasti. Užteks ir koordinačių su... na, tarkim, su poros kilo- 
metrų paklaida. Antraip prarastume galimybę pasismaginti, tie- 
sa? 

- Kas, velniai rautų, tau šovė į galvą? - žodžiai ištrūko pro 
lūpas anksčiau nei spėjau prikąsti liežuvį. - Raivikas gal ir nepa- 
tyręs, bet tai nereiškia, kad vaikis nepavojingas, ypač jei įsigijo 
ginklus, kurie sunaikino jo šeimą. 

- Įsivaizduok, jog mes keliausime į medžioklę. Į tikrą safarį. 
Kartu gal net sugausime hamadrijadą. 

- Jūs mėgstate medžioklę, - supratingai tarstelėjo Orkanija. 

Staiga man paaiškėjo, kur šuo pakastas. Kahuela tiesiog no- 
rėjo pasipuikuoti prieš auditoriją. Jei dabar vieni tūnotume Roplių 
rūmuose, jis paklustų sveiko proto balsui: lieptų man arba vienam 
iš mano vyrų sudoroti Raiviką. Paprastai, be jokių ceremonijų, 
kaip tualete nuleidžiant vandenį. Tokioms smulkmėms jis nė ne- 
siteiktų švaistyti savo brangaus laiko. Tačiau ultroms Kahuela 
negalėjo parodyti jokių silpnybių. Jis privalėjo išsaugoti tikro me- 
džiotojo įvaizdį. 

Kai viskas baigėsi - kai mums neišdegė Raivikui paspęsti 
pasalos, kai buvo nužudyta Gita ir Kahuela, o mudu su Diterlingu 
sužeisti - aš labai aiškiai supratau vieną dalyką. 

Tai mano kaltė. | 

Gita atsisveikino su gyvybe dėl mano kvailumo. Tuo pačiu 
leidau žūti ir Kahuelai. Abi mirtys buvo siaubingai glaudžiai su- 
sijusios. O Raivikas, susitepęs rankas priešo, kuriam jis prisiekė 
atkeršyti, žmonos krauju, pasitraukė iš kovos lauko kaip nugalė- 
tojas, be menkiausios žaizdelės. Turbūt jis galvojo, jog Roplių rū- 
mų šeimininkas išgyveno - šio sužeidimai neatrodė tokie grės- 
mingi kaip manieji. Na, jei Kahuela būtų išsaugojęs gyvybę, Rai- 

vikas jį būtų aprūpinęs deginančiu skausmu, kuris raižytų širdį 
maksimalų laiko tarpą. Kitaip tariant, mano darbdaviui iki pat 
mirties neduotų ramybės mintys apie Gitą. Netektis pakurstytų 
žodžiais neapibūdinamą skausmą. Man regis, ji vienintelė būtybė 
Visatoje, kurią Kahuela mylėjo. 

Tačiau Raivikas ją iš manęs atėmė. 

Prisiminiau, kaip Kahuela juokėsi iš keršto priesaikos. Ab- 
surdiškus ir riteriškus poelgius visada skirdavo plonytė linija. 
Visgi aš taip pat prisiekiau surasti ir nužudyti Raiviką. Atkeršyti 
už Gitą. Tam reikalui paaukosiu visą gyvenimą. Jei man kas 
nors būtų pasakęs, jog nudobdamas Raiviką prarasiu ir savąją 
gyvybę, manau, tokiam sandėriui prieštaravęs nebūčiau. 

Naujajame Valparaise jis išslydo iš mano nagų. Tuo mo- 
mentu turėjau priimti labai rimtą sprendimą - ar numoti ranka į 
Raiviką, ar vytis jį į visiškai kitą sistemą. 

“Žvelgiant į praeitį akivaizdu, jog apsispręsti nebuvo sunku. 


- Kiek pamenu, dėl pono Raiviko nekilo jokių išskirtinių pro- 
blemų, - tarė Amelija. - Jis neišvengė amnezijos, bet šioji išgara- 
vo po kelių valandų. Duša norėjo pasirūpinti pono Raiviko im- 
plantais, tačiau jis pageidavo kuo skubiau išvykti. 

- Tikrai? - pasistengiau apsimesti nustebęs. 

- Taip. Dievas žino, ką mes padarėme, kad jį įžeidėme. 

- Esu tikras, jog nieko. - Mintyse paspėliojau, kokius būtent 
jo implantus reikėjo patikrinti, bet po akimirkos nutariau, jog 
šiuos klausimus bus galima apsvarstyti vėliau. - Turbūt jis jau 
Geltakmenyje arba netoli planetos. Man derėtų sekti iš paskos. 
Juk negaliu jam leisti linksmintis vienam, tiesa? 

Vienuolė pervėrė mane įdėmiu žvilgsniu. 

- Judu buvote draugai, Taneri? 

- Lyg ir... 

- Bendražygiai? 

- Tuo viskas ir pasakyta. 

- Aišku. - Mergina išsaugojo abejingą veido išraišką, bet aš 
nujaučiau, ką ji galvoja: Raivikas neminėjo keliaująs su palyda, ir 
jei tarp mūsų tikrai egzistavo draugiški ryšiai, jie, ko gero, buvo 
sutrūkinėję. 

- Tiesą sakant, aš vyliausi, kad jis manęs sulauks. 

- Na, ponas Raivikas nenorėjo, jog slaugos namai turėtų rū- 

pintis asmeniu, kuriam priežiūros nebereikėjo. Arba jį tebekan- 
kino dalinė amnezija. Mes galėtume pabandyti su juo susisiekti. 
Paprasta nebus, tačiau Žmonių, kuriuos atgaiviname, stengiamės 
nepamesti iš akių - tam atvejui, jei kiltų komplikacijų. 

O gal todėl, pagalvojau, jog kai kurie iš jų, praturtėję Geltak- 
menyje, atsimoka Aidelvildui už parodytą svetingumą ir per vVie- 
nuolius siekia daryti įtaką atvykėliams? 

Balsu teištariau: 

- Labai malonu, bet tai nebūtina. Mieliau susitikčiau su juo 
asmeniškai. 

Prieš atsakydama Amelija sekundę kitą varstė mane skvar- 
biu žvilgsniu. 

- Jūs, Žinoma, pageidausite planetinio jo adreso. 

Linktelėjau. | 

- Aš suprantu, kad nevalia užmiršti konfidencialumo, bet... 

- Jis Bedugnės mieste, - Amelija ištarė vardą tokiu balsu, 
tarsi vien jo paminėjimas būtų susijęs su erezija. Tarytum toji vie- 
ta įkūnytų šlykščiausių iškrypimų katilą. - Didžiausioje ir seniau- 
siose planetos gyvenvietėje. | 

- Taip, aš jau girdėjau apie Bedugnės miestą. Ar galėtumėte 
pasakyti šiek tiek konkrečiau? - stengiaus užgniaužti sarkastiš- 
kas gaideles. - Man labai praverstų rajono pavadinimas. 

- Nedaug kuo galiu j jums pagelbėti - jis neminėjo, kur tiksliai 
vyksta. Bet patarčiau visų pirma pasidairyti Skliaute. 

- Skliaute? 

- Aš niekada ten nesilankiau. Bet žmonės sako, kad jo ne- 
įmanoma nepastebėti. | 


Su Aidelvildu atsisveikinau kitą dieną. 

Puikiai Žinojau, jog dar iki galo neatsigaivelėjau, bet supratau 
vieną nepaneigiamą dalyką: jei delsiu, mano galimybės atsekti 
Raiviko pėdsakus sumažės iki nulio. Nors kai kurias prisiminimų 
dalis tebegaubė ūkanos, pati smegeninė funkcionavo pakankamai 
gerai, kad galėčiau imtis darbo. 

Grįžau į trobelę susirinkti daiktus - dokumentus, man duotus 
drabužius ir deimantinio ginklo detales - ir vėl pajutau, kaip ma- 
no akys krypsta į nišą, kuri, kai pakirdau, sukėlė keistą baimę: 
Vėliau namelyje teko miegoti ne kartą, ir nors savo sapnų nega- 

lėčiau apibūdinti kaip malonių, kiekvieną sykį juose regėdavau 
Skajų Hausmaną. Tą liudydavo ir kraujas, kūrį rytais pastebėda- 
vau ant paklodžių. Vis dėlto, kai atsibusdavau ir nukreipdavau 
žvilgsnį į nišą, visuomet pašiurpdavau. Prisiminiau, ką Duša pa- 
sakojo apie sektantų virusą, ir ėmiau spėlioti, ar tik mano infek- 
cijoje nėra kažko, kas pažadintų niekuo nepagrįstą fobiją, pavyz- 
džiui, viruso generuotų struktūrų, kurios prisijungė ne prie tų 
smegenų centrų. Antra vertus, tuodu dalykai galėjo būti visiškai 
tarpusavyje nesusiję. 

Kai išsprukau iš savo laikinojo būsto, Amelija nusivedė mane 
ilgu taku, vingiuojančiu į dangų, vis aukštyn ir aukštyn, link vieno 
damas jokių pastangų, tačiau sulig kiekvienu žingsniu mažėjant 
svoriui, mane vis dėlto aplankė euforinis palengvėjimas. 

Žygiavome tylėdami dešimt - penkiolika minučių, kol galiau- 
siai paklausiau: 

- Ar aš teisingai supratau jūsų užuominas, Amelija? Kadai- 
se jūs priklausėte mūsų gretoms? 

- Turite omenyje keleivius? Taip. Bet kai visa tai įvyko, aš 
tebuvau vaikas. Vos mokėjau kalbėti. Mūsų laivas atvyko į Ai- 
delvildą gerokai apdaužytas, praradęs duomenis apie gabenamus 
žmones. Maža to, jis surinko keleivius ne iš vienos sistemos, to- 
dėl niekam nepavyko nustatyti, iš kur aš atvykau. 

- Tai yra, jūs nežinote, kokiame pasaulyje gimėte? 

- Na, šiokių tokių samprotavimų turiu... bet pastaruoju metu 
tai ne itin mane domina. - Takas trumpam tapo statesnis, ir 
Amelija išsiveržė į priekį. - Savo tikrais namais dabar laikau Ai- 
delvildo stotį. Palaimingai mažą, bet visai neblogą vietą. Argi at- 
sirastų koks kitas žmogus, kuris drįstų tvirtinti, jog matė viską, 
ką gali pasiūlyti jo pasaulis? 

- Čia tikriausiai labai nuobodu. 

- Anaiptol. Viskas keičiasi. - Ji bedė pirštu į modulio išlinkį. 
- Anksčiau krioklys pliaupė kitoje vietoje. O ten, kur šiuo metu 
tyvuliuoja ežeras, kitados buvo kaimelis. Taip jau yra. Tam, kad 
nesuvešėtų erozija, esame priversti keisti takelių trajektorijas - 
kasmet tarsi atsiduriame naujoje vietoje. Mes turime metų lai- 
kus; kai kada pasėliai uždera prastai, o kartais, su Dievo malo- 
ne, nuimame pasakiškai gausų derlių. Mums yra, ką tyrinėti. Į 
stotį nuolat atklysta nauji žmonės, kai kurie iš jų prisijungia prie 

ordino. - Amelija pridūrė tylesniu balsu: - Laimei, jie ne visi tokie 
kaip brolis Aleksėjus. 

- Būryje gerų Žmonių visuomet pasitaiko nedorėlių. 

- Žinau. Man nederėtų taip kalbėti... bet po to, ką jūs išmo- 
kėte, aš netgi viliuosi, jog Aleksėjus pabandys prie manęs lįsti. 

Puikiai suvokiau, kaip ji jautėsi. 

- Abejoju, kad jis išdrįs. Jei ir pasiryš prie jūsų kibti, tuo mo- 
mentu nenorėčiau būti jo kailyje. 

- Nesijaudinkite, aš su juo elgsiuos švelniai. 

Stojo nejaukios tylos pauzė, per kurią mes galų gale nusiga- 
vome iki kūgio smailės. Mano svoris veikiausiai sumažėjo devy- 
niomis dešimtimis procentų, bet vaikščioti dar buvo įmanoma - 
nors sulig kiekvienu žingsniu jausdavau, kaip po kojomis tolsta 
žemė. Priešakyje, padrikai želiančių medžių giraitėje, įžiūrėjau 
šarvuotas duris, kurios vedė išorėn. 

- Jūs rimtai ketinate išvykti? - pasitikslino Amelija. 

- Kuo greičiau pasieksiu Bedugnės miestą, tuo bus geriau. 

- Jis nepateisins jūsų lūkesčių, Taneri. Jums reikėtų likti pas 
mus ilgiau, kad mes galėtume jums pagelbėti sparčiau... - ji ne- 
užbaigė sakinio aiškiai supratusi, jog aš nesileisiu perkalbamas. 

- Dėl manęs nesijaudinkite. Po kiek laiko prisiminsiu visas 
smulkmenas. - Nusišypsojau merginai. Nekenčiau savęs už tai, 
kad jai melavau, bet kitaip elgtis negalėjau. - Esu dėkingas už jū- 
sų parodytą gerumą, Amelija. 

- Man buvo malonu jums padėti, Taneri. 

- Tiesą sakant... - apsidairiau, idant įsitikinčiau, jog esame 
vieni. - Norėčiau jums kai ką duoti. - Iš kelnių kišenės ištraukiau 
surinktą spyruoklinį pistoletą. - Verčiau neklauskite, kodėl jį ne- 
šiojuos, Amelija. Manau, ateityje šito ginklo man nebeprireiks. 

- Nežinau, ar man derėtų jį iš jūsų imti, Taneri. 

Įbrukau pistoletą į jos delną. 

- Tuomet konfiskuokite. 

- Taip ir padarysiu. Ar jis veikia? 

Sulinksėjau, bet į smulkmenas nesigilinau. 

- Ginklas jums pravers, jei pakliūsite į rimtą bėdą. 

Amelija paslėpė pistoletą kišenėje. 

- Aš jį tik konfiskuoju. 

- Tebūnie. 

Mergina paspaudė man ranką. 

- Telydi jus Dievas, Taneri. Tikiuosi, kad jūs surasite savo 
draugą. 
Nusisukau, jai nespėjus pastebėti mano veido išraiškos. 


9 

Žengiau pro šarvuotas duris. 

Kitoje slenksčio pusėje driekėsi koridorius blizgančiomis 
plieno sienomis. Bet koks įspūdis, jog Aidelvildas įsikūręs natū- 
raliame dangaus kūne, akimoju išblėso. Žvelgiant į metalinį tune- 
lį, tapo aišku, jog tai viso labo tebuvo vakuume besisukanti žmo- 
gaus rankų darbo konstrukcija. Vietoj tolimo miniatiūrinių kriok- 
lių čiurlenimo ausis pasiekė kondicionierių ir generatorių ūžesys. 
Oras atsidavė vaistų kvapu, kurio prieš sekundę nejutau. 

- Ponas Mirabelas? Mums pranešė, kad jūs išvykstate. Pra- 
šom eiti čia. | 

Pirmasis iš dviejų mane pasitikusių vienuolių rankos mostu 
paragino žygiuoti įkandin jų. Mes nukulniavome pirmyn spyruok- 
liniais žingsniais. Koridoriaus gale sulipome į liftą, kuris iš pra- 
džių įveikė trumpą vertikalų atstumą, skiriantį mus nuo Aidelvil- 
do sukimosi ašies, o paskui čiuožė gerokai ilgesniu horizontaliu 
keliu, kol nusigavo iki apleisto korpuso, sudarančio šią struktūros 
dalį, galo. Mes keliavome tylėdami, ir mane tai tenkino. Nujau- 
čiau, jog vienuoliai, bendraudami su atsipeikėjusiais klajūnais, se- 
nų seniausiai aptarė visas įmanomas temas. Vargu ar egzistavo 
atsakymas į jų klausimus, kurio tuodu nebūtų girdėję šimtus kar- 
tų. O kas, jeigu jie pasiteirautų, kokiu reikalu traukiu į planetą, ir 
aš sąžiningai iškločiau savo ketinimus? 

- “Kokiu reikalu? Jei atvirai, aš planuoju kai ką užmušti". 

Tokius žodžius vertėtų išrėžti, pamaniau, vien tam, kad pa- 
matyčiau jų veido išraiškas. 

Tačiau porelė veikiausiai nuspręstų, jog aš esu iliuzijų apsės- 
tas pakvaišėlis, kuriam maga kuo greičiau iš čia išsinešdinti. 

Netrukus liftas jau slydo stikliniu vamzdžiu, nutįsusiu per vi- 
są Aidelvildo korpusą. Traukos jėga beveik išgaravo, todėl vie- 
noje vietoje išbūti galėjome tik įsikibę į ąsas, kyšančias iš salono 
sienų. Vienuoliai lengvai susidorojo su šia užduotimi ir dabar šie- 
pėsi, stebėdami nevikrias mano pastangas sekti jų pavyzdžiu. 

Tiesa, visas kančias atpirko už sienų regimas vaizdas. 

Nūnai kur kas aiškiau mačiau spiečių, kurį Amelija parodė 
prieš dvi dienas - milžinišką pulką erdvėlaivių. Kiekvienas jų pa- 
nėšėjo į miniatiūrinę spygliuotą skiedrelę, bet savo apimtimis be- 
maž prilygo Aidelvildui. Retsykiais būrio pakraštyje trumpam 
blykstelėdavo violetinis švytėjimas: tuo momentu kažkuris iš lai- 
vų paleisdavo dujų čiurkšles, idant suderintų savo ir aplinkinių 
žvaigždėlaivių orbitas. Tiesiog stengėsi paklusti etiketo taisyk- 
lėms, bandė užsiimti geresnę padėtį arba buvo priverstas skubiai 
atlikti manevrą, kad nesusidurtų su kitais. Tolimų laivų šviesos, 
pamaniau, spinduliavo širdį veriantį grožį. Kažką, kas bylojo apie 
žmonių pasiekimus ir beribes platybes, kurių fone toji pažanga 
atrodė perdėm trapi. Toks įspūdis susidarytų ir tuo atveju, jei 
švytėjimas priklausytų karavelei, audringoje jūroje besigrumian- 
čiai su aukštomis bangomis, ir tada, kai jį skleistų deimanto 
sluoksniu apgaubtas erdvėlaivis, kuris ką tik perskrodė tarp- 
žvaigždinę erdvę. 

Tarp laivų statyklos ir stoties įžiūrėjau porą ryškesnių dėme- 
lių, matyt, išmetamąsias keltų arba apylinkėse kursuojančių 
žvaigždėlaivių liepsnas. Arčiau mūsų, ties smailėjančiu Aidelvil- 
do galu, netrūko padrikai išsibarsčiusių dokų, aptarnavimo zonų, 
karantino ir medicinos sektorių. Maždaug tuzinas čionykščių lai- 
vų buvo prijungti prie slaugos namų, tačiau dauguma priminė 
katerius, kuriais vienuoliai naudotųsi, jei reikėtų paremontuoti iš- 
orinę stoties korpuso dalį. Tarp jų išvydau tiktai du didžiulius erd- 
vėlaivius, kurie šviesaeigių spiečiuje, Žinoma, atrodytų kaip nykš- 
tukai. 

Pirmasis laivas - glotnus, ryklio formos - aiškiai buvo pritai- 
kytas kelionėms į atmosferos sluoksnius. Juodą, šviesą sugėrian- 
tį korpusą margino sidabriniai harpijų ir nereidžių atvaizdai. Pa- 
žvelgęs į jį kaipmat atpažinau keltą, paėmusį mane nuo Naujojo 
Valparaiso tilto ir nugabenusį į “Orvietą" po to, kai mus išgelbė- 
jo. Laivą prie Aidelvildo jungė perregima žarna, o šia lėtai slinko 
miegalių srautas. Jie tebegulėjo atsijungę kriogeninėse kamero- 
se, kurias vamzdyje stūmė kažkokia peristaltinė spaudimo ban- 
ga. Vaizdas man pasirodė nemalonus. Susidarė įspūdis, tarytum 
keltas dėtų kiaušinius. 

- Jie vis dar iškrauna keleivius? - paklausiau. 

- Beliko ištuštinti dar porą triumo sektorių, - atsiliepė vienas 
iš vienuolių. | 

- Spėju, kad jūs nesidžiaugiate matydami tiek daug atvyks- 
tančių ištižėlių. 

- Anaiptol, - be didelio entuziazmo paprieštaravo kitas ben- 
dražygis. - Viskam sava Dievo valia. 

Antras didelis laivas, kurio link traukė mūsų liftas, labai sky- 
rėsi nuo kelto. Iš pirmo žvilgsnio jis priminė gelžgalius, kažkaip 
susitarusius skraidyti vienoje krūvoje. Netgi nejudėdamas erd- 
vėlaivis, rodės, tuojau subyrės į dalis. 

- Aš skrisiu šita gelda? 

- Šauniuoju laivu “Strelnikovu"", - atsakė pirmasis vienuolis. 
- Nesibaiminkite, jis kur kas patvaresnis nei atrodo. 

- O gal labiau išklibęs nei atrodo? - pasitikslino kitas. - Aš 
vis užmirštu, broli. 

- Aš taip pat. Kodėl gi mums nepasitikrinus? 
| Jis kyštelėjo ranką į kišenę. Nežinau, ką tikėjausi pamatyti, 
bet tikrai ne medinę kuoką, kurią vyrukas ištraukė. Jei manęs 
neapgavo akys, ji buvo pagaminta iš sodo įrankio rankenos; siau- 
rąjį galą dengė odinė juostelė, plačiajame įžiūrėjau kelis dėmesį 
patraukusius įrantus ir dėmeles. Antrasis vienuolis laikė mane iš 
už nugaros, kol jo bičiulis mostagavo savo vėzdu, taikydamasis 
man į veidą. Pasipriešinti neįstengiau - nesvarumo būklėje jie bu- 
vo už mane pranašesni, be to, savo sudėjimu porelė labiau panė- 
šėjo į imtynininkus negu vienuolius. Vargu ar tas, kuris švaistėsi 
kuoka, ką nors sulaužė, bet kai jis baigė darbuotis, mano fiziono- 
mija išpurto kaip persirpęs vaisius. Viena akis taip užtino, kad 
ja beveik nieko nemačiau, burnoje nestigo kraujo ir sutrupinto 
emalio atplaišų. 

- Ką visa tai reiškia? - gargaliuodamas sušvokščiau. 

- Atsisveikinimo dovana nuo brolio Aleksėjaus; - paaiškino 
pirmasis vienuolis. - Nieko rimto, pone Mirabelai. Tik priminė- 
me, kad kitą kartą nesikištumėte ne į savus reikalus. 

Išspjovęs purpurinę kraujo sferą stebėjau, kaip ji nusklendė 
link kitos lifto sienos. 

- Iš manęs aukų nesitikėkite, - urgztelėjau. 


Jie tarėsi, ar nereikėtų dar šiek tiek manęs apvanoti, kol nu- 
sprendė, kad persistengę gali sukelti neurologinių sužalojimų. 
Galbūt porelė prisibijojo sesers Dušos. Bandžiau pavaizduoti 
esąs dėkingas, tačiau tokiems žaidimams neturėjau nuotaikos. 


127 


Liftui artėjant prie “Sterlnikovo", jis atsivėrė visu gražumu, 
bet vaizdas, kaip ir anksčiau, manęs nedžiugino. Toji gelda buvo 
plytos pavidalo, maždaug dviejų šimtų metrų ilgio. Ją sudarė tu- 
zinai valdymo, gyvenamųjų, variklių modulių, įspraustų į degalų 
vamzdžių ir skilvio formos rezervuarų raizginį. Šen bei ten pa- 
stebėjau korpusą dengiančius lopus: plokštes dantytais kraštais, 
tarytum odos rėžius, išlikusius ant kirminų pilno lavono. Kai ku- 
rios laivo dalys, regis, buvo atplėštos ir vėl įklijuotos į joms skir- 
tas vietas, apgaubtos blizgančia epoksidine plėvele. Kitas detales 
remontininkų brigada tebevirino prie subjauroto laivo paviršiaus. 
Iš šešių ar septynių ertmių veržėsi dujos, bet niekas į tai nekrei- 
pė dėmesio. 

Pasakiau sau, jog skrisčiau tuo laivu be jokių dvejonių, net 
jeigu jis atrodytų gerokai prasčiau. Keltai nuolat kursuodavo į 
Žėručio Juostą - į sambūrį stočių, skriejančių žemoje Geltakme- 
nio orbitoje. Panašius vaizdus įmanoma išvysti ir Skajaus Per- 
svaros padangėse. Tokioms kelionėms nereikėjo milžiniško pa- 
greičio, o tai reiškė, jog atitinkamai prižiūrimi laivai galėtų blaš- 
kytis tais pačiai maršrutais ištisus šimtmečius, išnirdami ir vėl nu- 
grimzdami į gravitacijos šaltinį, kol nepataisomi sistemos gedimai 
paverstų juos makabriškomis kosminėmis skulptūromis. Didelių 
išlaidų šie skrydžiai nereikalavo, ir nors minėtomis trasomis la- 
kiodavo vienas kitas prabangus prestižinių operatorių valdomas 
keltas, dažniausiais jomis skraidydavo apšepę krovininiai keltai, 
kurių šeimininkai konkuruodavo tarpusavyje mušdami kainas. 
Lėčiausiai tarp skirtingų orbitų kursuodavo cheminės raketos ir 
baržos su jonų varikliais - lėtapėdis, kuriuo ketinau išvykti iš sto- 
ties, neatrodė taip prastai, bet prabangių jachtų ratui irgi nepri- 
klausė. 

Kad ir kokiu vėžlio greičiu “Strelnikovas" skrido, tik jis galė- 
jo pristatyti mane į Žėručio Juostą per trumpiausią laiko tarpą. 
Žinoma, kelionė greitaeigiu tęstųsi dar trumpiau, bet tokie keltai 
prie Aidelvildo nesiartino. Kad suprastum kodėl, nereikėjo būti 
ekonomikos specialistu: daugumai vienuolių klientų vos užteko 
pinigų susimokėti už savo atgaivinimą, ką jau kalbėti apie brangų 
tiesioginį skrydį į Bedugnės miestą. Iš pradžių turėjau nusigau- 
ti iki erdvėlaivių spiečiaus, tada ketinau derybų būdu įsigauti į 
vieną iš mitriųjų keltų, nors nenutuokiau, ar pavyks rasti laisvų 
vietų. Amelija tam prieštaravo sakydama, jog dabar skraidė kur 

kas mažiau greitaeigių nei anksčiau - nespėjau paklausti, kada 
būtent - ir kad iš karto pasirinkęs lėtapėdį keltą aš sugaiščiau ne 
ką daugiau laiko. 

Galiausiai liftas sustojo prie vamzdžio, prijungto prie “Strel- 
nikovo“", ir bičiuliai vienuoliai su manimi atsisveikino. Dabar abu 
šiepėsi visa burna, tarsi mano veidą nusėjusios mėlynės tebūtų 
eilinė psichosomatinė Hausmano viruso išdava, su kuria jie ne- 
turėjo nieko bendra. | 

- Geros jums kloties, pone Mirabelai. - Vienuolis su kuoka 
linksmai man pamojavo. 

- Dėkui. Atsiųsiu jums atviruką. O gal sugrįšiu ir pranešiu, 
kaip man sekėsi. 

- Mes apsidžiaugtume. 

Išspjoviau krešantį kraujo gumulą. 

- Labai tuo abejoju. 

Priešais mane į keltą nunešė keletą kitų būsimų imigrantų, 
kažką mieguistai burbuliuojančių svetimomis kalbomis. Kai atsi- 
dūrėme laive, mus varė siaurų takelių labirintu, kol patekome į 
“Strelnikovo" gelmes. Ten išsisklaidėme į mums skirtus garde- 
lius, kuriuose tūnosime, kol vyksime į Žėručio Juostą. 

Nusigavau į savo kambarėlį, kankinamas skausmo ir nuovar- 
gio: jaučiausi kaip žvėris, kuris po pralaimėtos kovos nušliaužė į 
savo irštvą išsilaižyti žaizdų. Kokia laimė, kad gardelyje likau vie- 
nas. Švara čia nekvepėjo, bet paviršių nedengė ir dulkių sluoks- 
niai. Pusšvarė aplinka mane visiškai tenkino. Dirbtinė gravitacija 
“Strelnikove" neegzistavo. Na, ir puiku, pagalvojau: tokios geldos 
nepatartina sukti aplink savo ašį, lygiai taip pat, kaip nepatartina 
pernelyg įnirtingai didinti jos pagreitį, todėl kambariukas buvo ap- 
rūpintas gultu, maisto automatu ir santechnikos įrengimais (visa 
tai, žinoma, pritaikyta nesvarumo būklei). Sienoje blizgėjo Žinių tin- 
klo ekranas, grynas antikvariatas, turbūt rūpestingai išsaugotas ki- 
bernetikos muziejuje; kiekvieną laisvą paviršių dengė dėmėti, iš- 
blukę įspėjimai, pranešantys, ką galima arba ko negalima daryti 
laive ir kaip žaibiškai iš jo išsinešdinti, jei įvyktų nelaimė. Kartkar- 
tėmis per garsiakalbių sistemą nuskambėdavo balsas su akcentu, 
dažniausiai aiškinantis, dėl kokių priežasčių keltas delsia leistis į 
žygį. Galiausiai tas pats balsas paskelbė, jog laivas atsiskyrė nuo 
Aidelvildo, įjungė variklius ir pajudėjo. Tiesą sakant, švelnios ke- 
lionės pradžios nė nepajutau. 

Iš burnos iškrapščiau danties gabaliukus, pačiupinėjau dilg- 
čiojančias mėlynes, kuriomis mane apdovanojo vienuoliai, ir ne- 
trukus užmigau. 


10 

Tą dieną, kai pabudo vienas keleivis, - po šio įvykio padėtis 
pasikeis amžiams - Skajus su dviem savo bendražygiais, sėdę į 
techninės priežiūros traukinį, keliavo “Santjago" nugarkauliu. 
Tiksliau sakant, dardėjo vienu iš siaurų tunelių, nusidriekusių nuo 
laivo priešakio iki galo. Traukinio greitis tesiekė porą kilometrų 
per valandą; protarpiais jis išvis sustodavo, leisdamas keliaujan- 
tiems technikams išversti krovinius arba laukdamas, kol priekyje 
pravažiuos kita vagonų virtinė. Kaip įprastai, Skajus bičiuliai po- 
rino neįtikėtinas istorijas ir gyrėsi, o pats Skajaus stengėsi pa- 
kurstyti diskusijas - didelio noro prisijungti prie linksmybių nejau- 
tė, bet sulaukęs progos mielai jas žlugdydavo. 

- Vakar Viljetis man kai ką papasakojo, - sušuko Norkin- 
kas, idant perrėktų traukinio gausmą. - Tvirtino, jog tuo netiki, 
priešingai nei kai kurie kiti jo pažįstami žmonės. Kalbėjo apie 
Flotilę. 

- Priblokšk mus, - pasiūlė Skajus. 

- Štai jums paprastas klausimas: kiek laivų sudarė Flotilę, 
prieš sprogstant “Islamabadui"'? 

- Penki, žinoma, - atsakė Gomesas. 

- Aha! O jei tu klysti? O jeigu jų buvo šeši? Vienas sprogo, 
mes tą Žinome... bet kas, jei kitas tebeskrenda? 

- Negi mes jo nebūtume pastebėję? | 

- Ne, jeigu jis negyvas, ir mums iš paskos šliaužia tuščias 
laivo kiautas. 

- Kaip patogu, - - burbtelėjo Skajus. - Ar jis kartais turi var- 
dą? 
- Tiesą sakant... 

- Taip ir maniau. 

- Kalbama, kad jis pavadintas “Kaliušu"". 

Skajus atsiduso suvokdamas, kad jam vėl teko leistis į vieną 
iš :y kelionių. Kadaise, prieš daugelį metų, jų trijulei traukinių 
sistema atstodavo pramogų ir kontroliuojamų grėsmių šaltinį. 
Tokią vietą, kuri tiko pavojingiems žaidimams ir iššūkiams, kur 
nevaržomai liejosi fantazija, vaiduoklių istorijos. Nuo pagrindinių 

trasų šakojosi nenaudojami tuneliai, vedantys, pasak gandų, į 
slaptus krovinių triumus ar sandėlius, pilnus miegalių, kuriuos 
paskutinę akimirką į laivą įkėlė priešiškų valstybių tarnybos. 
Tam tikruose sektoriuose jis su draugais ryždavosi keliauti vago- 
nų išorėje ir nugaromis braukyti tunelių sienas. Dabar, jau vyres- 
nis, jis prisimindavo tuos žaidimus su ironiška nuostaba, iš dalies 
didžiuodamasis, jog kartu su bičiuliais drįsdavo taip rizikuoti, iš 
dalies baisėdamasis tuo, kaip mažai jiems trūko iki kraupios mir- 
ties. 

Visa tai vyko prieš amžinybę. Nūnai jie surimtėjo, triūsė lai- 
vo labui. Šiais sunkiais laikais kiekvienas privalėjo atlikti savo 
pareigas - Skajui su bendražygiais liepdavo prižiūrėti atsargas, 
gabenamas darbininkams, kurie plušėjo “Santjago" nugarkaulyje 
ir variklių skyriuje. Paprastai jie turėdavo iškelti krovinius ir 
šachtomis nugabenti juos ten, kur reikėjo, todėl darbas buvo 
anaiptol! ne toks lengvas, koks galėjo pasirodyti. Skajus retai ka- 
da užbaigdavo pamainą be šviežių nubrozdinimų arba sumušimų, 
antra vertus, fizinės užduotys padėjo užsiauginti padorius raume- 
nis. 

Jų trijulė atrodė gan keistoka. Gomesas siekė gauti darbą 
variklių skyriuje, įsilieti į pašvęstųjų gretas. Kartais jis nukeliau- 
davo į technikų valdas ir netgi su jais šnektelėdavo, kartu mėgin- 
damas padaryti įspūdį savo žiniomis apie fizikinius reiškinius, su- 
sijusius su dalelių įkalinimu, ir kitomis paslaptimis iš antimateri- 
jos impulsų teorijos. Nugirdęs vieną kitą iš tų pokalbių, Skajus 
pastebėjo, jog technikai ne visada šaipydavosi iš Gomeso klau- 
simų ir atsakymų. Retsykiais jie netgi nustebdavo, ir tai liudijo, 
jog vieną dieną tie Žmonės priims vaikinuką į savo ratą. 

Norkinkas buvo visiškai kitoks. Jis gebėjo maniakiškai gilin- 
tis į problemų esmę. Vyruką žavėdavo bet kas, su sąlyga, jog 
iškelti klausimai būdavo pakankamai įmantrūs ir sudėtingi. Jis 
stropiai saugodavo įvairiausius sąrašus, nuoširdžiai gėrėdavosi 
serijiniais numeriais bei klasifikacijomis. Nieko keisto, jog labiau- 
siai jį traukė siaubingai sudėtinga “Santjago" nervų sistema, lai- 
vą išraizgę kompiuteriniai tinklai, kurie nuo kelionės pradžios bu- 
vo koreguojami ir perdaromi nesuskaičiuojamą daugybę kartų - 
paskutinį sykį tada, kai juos išvedė iš rikiuotės “Islamabadą" su- 
naikinęs sprogimas. Didžiuma sveiko proto suaugusiųjų nė ne- 
bandė perprasti daugiau nei menkutės jų dalelės, tačiau Norkin- 


131 


ką viliojo visuma. Aplinkinių nuomone, jo susižavėjimas virto pa- 
tologišku reiškiniu. 

Būtent todėl vaikinas kėlė kitiems baimę. Technikai, tvar- 
kantys kompiuterių sistemas, naudojosi pramintais takais, kad 
pašalintų netikėtus gedimus, ir nė vienas jų netroško klausytis 
gudruolio, kuris galėtų parodyti, kaip atlikti užduotis truputėlį 
veiksmingiau. Juokais technikai sakydavo, esą tai atimtų iš jų 
darbą - mandagios užuominos bylodavo, jog Norkinkas kėlė 
jiems nerimą. O šis klajodavo su Skajumi ir Gomesu, idant nepa- 
kliūtų į bėdą. 

- “Kaliušas" - pakartojo Skajus. - Šitas vardas, be abejo, 
kažkuo reikšmingas? 

- Tam tikra prasme, - atsakė Norkinkas, bendražygio išraiš- 
koje įskaitęs panieką. - Saloje, iš kurios kilo mano protėviai, 
sklandė gausybė pasakojimų apie šmėklas. Vienas iš jų buvo 
apie “Kaliušą". - Dabar Norkinkas kalbėjo ramiai ir rimtai, be 
sau būdingo nervingumo. 

- Ir tu, suprantama, mus apšviesi. 

- “Kaliušas" - vaiduoklių laivas. 

- Keista, pats niekada nebūčiau atspėjęs. 

Gomesas dūrė į Skajų nykščiu. 

- Užsičiaupk ir leisk jam tęsti, gerai? 

Norkinkas linktelėjo. 

- Pasak nuogirdų, iš jo sklisdavo akordeonu grojama melodi- 
ja, kuri naktimis skambėdavo jūroje. Kartais jis atplaukdavo į 
uostą ir įsiviliodavo jūreivius iš kitų laivų. “Kaliušu" plaukiantys 
negyvėliai dalyvaudavo niekada nesibaigiančiame pobūvyje. Jo 
įgulos nariai buvo burtininkai, brujos. Jie įsupdavo savo laivą į 
debesį. Kartkartėmis žmonės jį pastebėdavo, tačiau prisiartinti 
neįstengdavo, nes “Kaliušas" prasmegdavo bangose arba pavirs- 
davo į uolą. “ 

- O... - išsišiepė Skajus, - taigi šitas laivas, kurio neįmanoma 
aiškiai įžiūrėti, nes jis slypėjo debesų sluoksniuose, sugebėdavo 
virsti uola, jeigu prie jo priartėdavai? Nuostabu, Norkinkai, pats 
tikriausias stebuklo Įrodymas. 

- Aš netvirtinu, jog vaiduoklių laivas iš tiesų egzistavo, - 1f- 
zliai atšovė bičiulis. - Bent jau anais laikais. Bet dabar, kas ži- 
no? Galbūt mitas užsimena apie tą, kuriam dar tik lemta pasi- 
rodyti. 

- Kuo toliau, tuo gražiau, garbės Žodis. 

- Klausyk, - įsiterpė Gomesas. - Užmiršk “Kaliušą"' ir nesą- 
mones apie vaiduoklių laivą. Norkinkas savotiškai teisus. Taip 
galėjo atsitikti, tiesa? Flotilei galėjo priklausyti šeštas laivas, bet 
informacija apie jį išsisklaidė laiko tėkmėje. 

- Kaip pasakysi. Kita vertus, galbūt šita istorija tėra pasakė- 
lė, kurią surezgė nuobodulio kankinamos įgulos kartos, kad pra- 
turtintų jas supančius mitus. Štai taip, - Skajus nutilo, kai trauki- 
nys, barškėdamas į indukcinius bėgius, pasuko į kitą tunelį. Jis 
pajuto, kaip šiek tiek padidėjo traukos jėga. 

+ Aš Žinau, kas tave graužia, - vyptelėjo Norkinkas. - Tavo 
senis, ar ne? Tu nenori tuo patikėti dėl to, kokias pareigas užima 
tavo tėvas? Tau būtų sunku susitaikyti su mintimi, kad jis galėjo 
nežinoti tokių reikšmingų dalykų. 

- Ar tau niekada nešovė į galvą, kad jis žino? 

- Vadinasi, tu pripažįsti, jog laivas galbūt egzistuoja? 

- Nieko panašaus... 

Gomesas jį nutraukė, aiškiai įaudrintas šios temos. 

- Atvirai kalbant, aš nė kiek nenustebčiau, jei paaiškėtų, jog 
šeštas laivas visiškai realus. Paleisti šešis erdvėlaivius neką sun- 
kiau negu penkis, ar ne? Po to, kai jie pasiekė kreiserinį greitį, 
greičiausiai nutiko kažkokia nelaimė... tragiškas įvykis - atsitik- 
tinai arba ne, - dėl kurio šeštasis laivas ištuštėjo. Ir dabar jis 
sklendžia iš paskos apleistas. Visa įgula žuvusi. Turbūt ir mumi- 
jos. Matyt, energijos liko pakankamai, kad būtų išsaugota anti- 
materija. 

- O mes paprasčiausiai apie jį užmiršome? - paklausė Ska- 
jus. | | 

- Jei kiti laivai prisidėjo prie šeštojo sunaikinimo, iš Flotilės 
duomenų bazės ištrinti informaciją apie nusikaltimą arba pačią 
auką būtų nesudėtinga. Toji įgulos karta galėjo prisiekti, jog ne- 
perduos žinių savo palikuonims, mūsų tėvams. 

Gomesas entuziastingai sulinksėjo. 

- Ir dabar mums beliko gandai. Primirštos, su mitais susipy- 
nusios tiesos. 

- Būtent tai, apie ką mes šnekėjome, - pridūrė Norkinkas. 

Skajus palingavo galva suprasdamas, kad su jais ginčytis - 
bergždžias reikalas. 

Traukinys sustojo greta vienos iš krovinių platformų, šioje 
laivo nugarkaulio dalyje. Visi trys atsargiai išlipo iš vagono, pri- 
spausdami lipniapadžius batus prie grindų. Atsidūrus taip arti su- 
kimosi ašies, beveik išgaravo gravitacijos pojūtis. Objektai te- 
bekrito grindų pusėn, tačiau be didelio noro. Be to, jei pernelyg 
drąsiai Žygiuodavai, galėjai susižeisti galvą į lubas. 

Gausybė panašių platformų aptarnaudavo mumijų spiečius, 
kuriuos sudarė po šešis miegamuosius modulius. Kiekviename 
glūdėjo po dešimt kriogeninių kamerų. Traukiniai arčiau jų nenu- 
sigaudavo, todėl visą įrangą ir atsargas reikėdavo pernešti kopė- 
čiomis arba vingiuotomis šachtomis. Krovininiais liftais ir robo- 
tais jie naudodavosi itin-retai. Ypač robotais, kuriuos derėjo 
kruopščiai užprogramuoti ir prižiūrėti. Netgi pačią elementariau- 
sią užduotį jiems tekdavo aiškinti kaip nuovokos stokojantiems 
vaikams. Tokį darbą žmogus atlikdavo kur kas greičiau. Štai ko- 
dėl tiek daug technikų stypsodavo atsirėmę į kilnojamąsias plat- 
formas, nuobodžiaudavo, rūkydavo savadarbes cigaretes arba 
baksnodavo rašikliais į bloknotus. Stengdavosi atrodyt labai už- 
siėmę, nors ir nieko neveikdavo. Technikai paprastai vilkėdavo 
mėlynus kombinezonus, ant kurių puikuodavosi ženklai, nurodan- 
tys jų priklausomybę vienam ar kitam sektoriui. Tiesa, drabužiai 
dažniausiai būdavo įdrėksti taip, kad pro tarpus matytųsi primity- 
vios tatuirūotės. Skajus, be abejo, pažinojo juos iš veidų - šiaip ar 
taip, laive nemiegojo tik šimtas penkiasdešimt žmonių. Tačiau 
beveik neprisiminė vardų ir nenutuokė, kuo jie užsiimdavo, kai 
nedirbdavo. Baigę pamainą, technikai prasmegdavo savo sekto- 
riuose, bendraudavo tiktai tarpusavyje, ir netgi Žmones pasi- 
rinkdavo iš to paties rato. Visi kaip vienas kalbėdavo tik jiems 
būdinga šnekta, persunkta nesuvokiamu žargonu, kurio prasmių 
technikai kitiems neaiškindavo. 

Bet dabar kažkas pasikeitė. 

Niekas nedykinėjo ir nebandė apsimesti, jog darbo turi per 
akis. Tiesą sakant, iš patalpos išgaravo bemaž visi technikai, o 
tie keli, kurie liko, mindžikavo sudirgę, tarytum laukdami, kol nu- 
aidės pavojaus signalas. 

- Kas atsitiko? - paklausė Skajus. 

Bet žmogus, nerangiai atsitraukęs nuo artimiausios įrengimų 
platformos, nebuvo technikas. Jis brūkštelėjo delnu per chrominį 

pritūpusio roboto petį lyg norėdamas sulaukti paramos. Vyriškio 
kakta blizgėjo nuo prakaito lašų. 

- Tėti? - nustebo Skajus. - Ką tu čia veiki? 

- Galėčiau tau pateikti tą patį klausimą, nebent atlieki tau pa- 
vestą darbą. 

- Taip ir yra. Juk aš minėjau, kad mums retsykiais tenka va- 
Žžinėtis traukiniais. | 

- Taip... taip, minėjai, - išsiblaškęs linktelėjo Titas. - Aš už- 
miršau. Skajau, padėk tiems vyrams iškrauti daiktus, o paskui su 
savo draugais nešdinkis iš čia. 

Vaikinas įsistebeilijo į tėvą. 

- Nesuprantu... 

- Daryk, ką liepiau, aišku? - Titas Hausmanas atsigręžė į ar- 
timiausią techniką, barzdotą vyruką, groteskiškai raumeningomis 
rankomis, kurias jis laikė sukryžiavęs ant krūtinės nelyginant 
kumpio luistus. - Nurodymas galioja tiek tau, Ksavierai, tiek ta- 
vo vyrams. Visus nereikalingus žmones pašalinkite iš nugarkau- 
lio. Tiesą sakant, noriu, kad būtų evakuotas visas variklių sky- 
rius. - Jis atsitraukė rankovę ir sukuždėjo įsakymus į apyrankę. 
Tiksliau, rekomendacijas, pagalvojo Skajus, nors senis Balkaza- 
ras visuomet paklausydavo Tito Hausmano patarimų. Tėvas vėl 
atsisuko į sūnų ir sumirksėjo pamatęs jį toje pačioje vietoje. - Ar- 
gi neliepiau tau pranykti? Aš nejuokavau. | 

Norkinkas ir Gomesas kartu su keliais technikais nudrožė 
prie traukinio, atvertė vieną brezentinį apklotą ir ėmė krapštyti 
krovinius. Dėžes leido per rankas, kol visas iškėlė ant platfor- 
mos, iš kur jos veikiausiai bus nuleistos iki mumijų kamerų. 

- Kas yra, tėti? - paklausė Skajus. 

Vaikinas manė, jog tėvas jį išbars, bet Titas tiesiog palingavo 
galva. 

- Nežinau. Kol kas. Bet vienam keleiviui kažkas negerai - 
kažkas, dėl ko mane apėmė šioks toks nerimas. 

- Ką reiškia negerai? 

- Vienas iš šunsnukių mumijų bunda. - Jis nusivalė nuo kak- 
tos prakaitą. - Taip neturėtų vykti. Aš apžiūrėjau kameras, ir vis 
vien nieko nesuprantu. Bet nerimas neatlėgo. Štai kodėl noriu, 
kad visi pranyktų iš šito sektoriaus. | 

Tikras stebuklas, dingtelėjo Skajui. Iki šiol nė vienas keleivis 

nebuvo pakirdęs, nors keletas jų mirties neišvengė. Tačiau ši pa- 
dėtis tėvo anaiptol nedžiugino. Veikiau gąsdino. 

- Ar tai rimta problema, tėti? 

- Taip. Mumijos negali pačios atsigaivelėti, štai kur esmė. 
Jei taip atsitiks, vadinasi, pabudimas buvo suplanuotas pačią pir- 
mąją dieną. Dar tada, kai nebuvome ištrūkę iš Saulės sistemos. 

- Bet kodėl visiems liepei apleisti šį sektorių? 

- Nes man kai ką teko išgirsti iš savo tėvo. O dabar vykdyk 
mano nurodymus: iškrauk traukinį ir nešdinkis iš čia po velnių. 

Tuo momentu prie platformos atbildėjęs kitas, priešinga 
kryptimi vykstantis, traukinys pirmgaliu prigludo prie to, kuriuo 
atkeliavo Skajus. Iš vagono iššoko keturi Tito pavaldiniai - trys 
vyrai ir moteris, - kurie tučtuojau ėmė segtis masyvius plastiki- 
nius šarvus. Iš esmės jie sudarė vietines teisėtvarkos pajėgas ir 
armiją, nors netgi negalėjo vadintis pilnateisiais apsaugos parei- 
gūnais. Būrys pajudėjo pirmyn ir iš kito vagono atsargiai ištrau- 
kė blizgančius baltus ginklus. Titas visuomet teigdavo sūnui, esą 
“Santjage" ginklų nėra, tačiau jo tvirtinimai skambėdavo neįtiki- 
mai. | 

Skajui magėjo daugiau sužinoti ir apie kitus saugumo aspek- 
tus. Jį žavėjo negausi, bet itin veiksminga tėvo organizacija. Ta- 
čiau vaikinui niekada neleido dirbti kartu su tėvu. Tito aiškinimai 
būdavo gana tikėtini - jis praras nešališko ir sąžiningo žmogaus 
įvaizdį, jei sūnų įdarbins saugumo sistemoje, kad ir kokiais gabu- 
mais Skajus pasižymėtų, - bet tai nereiškė, kad jie neskaudinda- 
vo. Būtent dėl šios priežasties Skajui patikimos užduotys neturė- 
davo nieko bendra su saugumu. Kol šiuo rūpinsis Titas, padėtis 
nepasikeis, ir jie abu tą Žinojo. 

Prisijungęs prie draugų, Skajus padėjo iškrauti dėžes. Jie plu- 
šėjo sparčiai, be jokių dykinėjimo akimirkų, lydinčių darbo proce- 
są. Bičiuliai neslėpė nerimo. Akivaizdu, jog čia vyko kažkas ne- 
įprasta, nes Titas Hausmanas nepriklausė tam tipui žmonių, kurie 
tik apsimesdavo, jog iškilo krizė. 

Skajus akies krašteliu stebeilijosi į saugumiečių būrį. 

Savo plikai skustas-galvas jie pridengė ausinėmis, prisitvirti- 
no mikrofonus, pasitikrino dažnius. Tuomet vagone sužvejojo 
šalmus, užsimaukšlino juos ant viršugalvių, kiekvienas virš akies 
nuleido po monoklį. Šalmus ir ginklų taikiklius jungė plonytės juo- 
dos linijos, kad sargybiniams nė nereikėtų Žiūrėti ta kryptimi, ku- 

ria jie šaudytų. Ginklai, žinoma, fiksuodavo vaizdą ir infraraudo- 
nųjų spindulių bei sonarų režimais, praversiančiais sutemose. 

Galų gale ketveriukė nustojo tikrinti savo įrangą ir žengė 
prie Tito, kuris glaustai juos instruktavo. Skajus matė, kaip kruta 
tėvo lūpos. Stovėdamas priešais savo būrį, jis spinduliavo šalta- 
kraujiškumu. Kartkartėmis mosteldavo ranka ar papurtydavo 
galvą. Kalbėjo ramiai lyg deklamuodamas vaikiškus eilėraštu- 
kus. Nuo jo kaktos, rodės, nudžiūvo netgi prakaitas. 

Staiga Titas Hausmanas atsitraukė nuo savo Žmonių ir Žen- 
gė prie traukinio, kuriuo jie atvyko. Iš vagono iškrapštė savo 
ginklą. Jokių šarvų ar šalmo, tiktai ginklą, tokį pat baltą, žvilgantį, 
kaip ir kitų. Virš pjautuvo formos dėtuvės kyšojo plonas it kau- 
las vamzdis. Tėvas suėmė jį, demonstruodamas nebylią pagarbą, 
kaip žmogus, keliantis nuo žemės gyvatę, iš kurios buvo ką tik 
išspausti nuodai. 

Ir visa tai dėl vieno nemigos kamuojamo keleivio? 

- Tėti... - Skajus vėl metė darbus. - Kas iš tiesų atsitiko? 

- Nieko, dėl ko tau reikėtų nerimauti, - atkirto tėvas. 

Tris savo būrio narius Titas išsivedė, ketvirtajam liepė stovė- 
ti ant krovinių platformos. Vyrai nučiuožė šachta, vedančia krio- 
-kamerų link. Jų skleidžiamas bildesys prityko, bet iki galo nenu- 
tilo. Įsitikinęs, jog tėvas nebegalės jo girdėti, Skajus žengė prie 
moters, likusios šalia traukinių. 

- Kas čia vyksta, Konstancija? 

"Ji atvertė monoklį. 

- Kodėl manai, jog aš tau pasakysiu, jeigu to nesiteikė paaiš- 
kinti tavo tėvas? 

- Na, nežinau. Gal todėl, jog kadaise buvome draugai? 

Skajus atpažino merginą, vos tik atidundėjo traukinys. Suvo- 
kęs, jog padėtis itin rimta, nė neabejojo ją čia pamatysiąs. 

- Atleisk, - tarė Konstancija, - mes visi truputį įsitempę, su- 
pranti? 

- Žinoma. - Jis spiginosi į merginos veidą, nuostabų ir at- 
šiaurų kaip visada, ir drauge spėliojo, koks jausmas apimtų, jei 
paglostytų jos smakrą. - Girdėjau, jog per anksti pakirdo vienas 
keleivis. Tai tiesa? 

- Daugiau ar mažiau, - kone sušnypštė ji. 

- Ir todėl jūs prigriebėte tiek ginklų, kiek nesu matęs per visą 
savo gyvenimą? Nė nemaniau, kad laive jų išvis esama. 

- Kaip reaguoti į incidentus, sprendžia tavo tėvas, o ne aš. 

- Bet jis turėjo kažką užsiminti. Kuo tas keleivis ypatin- 
gas? , | 
- Klausyk, aš nežinau, aišku? Neįsivaizduoju, kas jis toks, bet 
taip neturėjo nutikti. Mumijos negali atsibusti taip anksti. Tai ne- 
įmanoma, nebent kažkas perprogramavo jų šaldiklį. O tokiam 
darbui reikėjo velniškai svarios priežasties. 

- Man vis tiek nesuprantama, kam juos žadinti taip anksti. 

- Kad būtų pakenkta misijai, be abejo, - ji prašneko tyliau, 
nagais irzliai caksėdama per ginklą. - Tarp keleivių galėjo įsimai- 
šyti diversantas, uždelsto veikimo bomba. Savižudiškai misijai 
pasirengęs savanoris, pavyzdžiui, nusikaltėlis arba žmogus, netu- 
rintis, ko prarasti. Taip nirštantis ant mūsų, kad mielai visus iš- 
naikintų. Kol Flotilė sklendė Saulės sistemoje, į ją įsiskverbti bu- 
vo nelengva. Kurdama laivyną, “Konfederacija" įsigijo tiek 
draugų, tiek priešų. O pastarieji galėjo lengvai susirasti mirties 
ištroškusį Žmogų, jei tik tas padėtų mus nubausti. 

- Ar ši užduotis ne per sudėtinga? 

- Ne, jei Žinai, ką reikia papirkti. 

- Na, gerai, tarkim, tu teisi. Tačiau apie uždelsto veikimo 
bombą, žinoma, kalbėjai ne tiesiogine prasme? 

- Ne, bet dabar, kai užsiminei, tokia mintis neatrodo absur- 
diška. O jeigu jie - kad ir kas tai būtų - sugebėjo prakišti diver- 
santus į kiekvieną laivą. Galbūt tas iš “Islamabado" pabudo pir- 
masis. Be jokio perspėjimo... 

- Nebent šiuo atveju perspėjimas niekuo negalėtų padėti. 

Ji kietai sukando dantis. 

- Netrukus viskas paaiškės. Antra vertus, gali būti, jog pa- 
prasčiausiai sugedo kriogeninis rezervuaras. 

Būtent tada ausis pasiekė pirmieji šūviai. 

Kas ten dėjosi, jie nenutuokė, tačiau tai vyko giliai po plat- 
forma, už kelių dešimčių metrų. Visgi šūviai nuaidėjo gąsdinamai 
garsiai. Juos palydėjo ir šūksniai. Skajui pasidingojo, kad jis išgir- 
do tėvo balsą, bet dėl čionykštės akustikos balsai įgaudavo me- 
talinius tembrus ir intonacijos susiliedavo. | 

- Šūdas, - nusikeikė Konstancija, suakmenėjo, bet po akimir- 
kos nudriuokė šachtos link. Sustojusi apsisuko ir žybtelėjo aki- 
mis. - Tu lieki čia, Skajau. 

- Aš einu su tavimi. Juk apačioje - mano tėvas. 

Šūviai nutrūko, priešingai negu triukšmas. Jie girdėjo kone 
isteriškai spiegiančius balsus ir dunksėjimą, kurį veikiausiai kėlė 
vartomi daiktai. Konstancija pasitikrino ginklą, užsimetė jį ant 
peties, priartėjo prie ertmės, pasiruošusi kopėčiomis leistis į ai- 
dinčias gelmes. 

- Konstancija... 

Jis nuplėšė šautuvą nuo peties anksčiau negu mergina spėjo 
sureaguoti. Konstancija atsisuko įtūžusi, tačiau vaikinas jau žen- 
gė pro šalį, neatstatęs į ją vamzdžio, bet ir nenukreipęs šalin. 
Skajus nenutuokė, kaip naudotis ginklu, bet tikriausiai atrodė 
kaip įgūdžių nestokojantis šaulys, nes Konstancija atšlijo įsmei- 
gusi akis į jo grobį. Sį ir galvos apdangalą tebejungė juodas, nū- 
nai išsitempęs kabelis. 

 - Duokš savo šalmą, - pareikalavo Skajus. 

- Dėl savo išdaigų atsidursi gilioje mėšlo krūvoje, - įspėjo 
mergina. . 

- Dėl to, kad lekiu pas tėvą, kuriam gresia pavojus? Nejuo- 
kink. Blogiausiu atveju, mane švelniai pabars, - jis linktelėjo. - 
Šalmą, Konstancija. 

Susiraukusi ji pakluso. Skajus užsidėjo šalmą nė nesivargin- 
damas prašyti ausinių. Apdangalas pasirodė besąs truputį per 
mažas, bet dabar nebuvo laiko jo praplėsti. Virš akies nuleista- 
me monoklyje kaipmat užsižiebė ginklo fiksuojamas vaizdas, 
pilkšvai žalsvas, nusėtas kryželiais, tolimačio duomenimis ir in- 
formacija apie šautuvo būklę. Skajus nesusigaudė, ką reiškė tos 
smulkmenos, tačiau atsigręžęs į Konstanciją pamatė, kad jos no- 
sis virto balta, karštį spinduliuojančia dėmele. Infraraudonųjų 
spindulių režimas - tai viskas, ką jam reikėjo Žinoti. 

Vaikinas paniro į šachtą bet jautė, jog Konstancija, prisilai- 
kydama saugaus atstumo, seka iš paskos. 

Šūksniai išblėso, tačiau balsai vis dar skambėjo. Tylūs, bet 
anaiptol ne ramūs. Dabar jis aiškiai girdėjo savo tėvą, ir šio into- 
nacijos Skajui pasirodė keistokos. 

Jis nusigavo iki patalpos, prie kurios jungėsi dešimt šiam 
mazgui priklausančių kriogeninių modulių. Tik vienerios durys 
buvo atviros. Būtent iš tos pusės sklido balsai. Vaikinas atstatė 
prieš save ginklą ir nuropojo įprastai tamsiu vamzdžio pavidalo 
koridoriumi, vedančiu šaldiklio link. Nūnai tunelio sienos žvilgėjo 
šleikščiai pilkais ir žalsvais atspalviais. Jis suprato, jog bijo. Bai- 

mė visada kirbėjo širdyje, bet Skajus tik dabar atkreipė į ją dė- 
mesį. Nors tokie jausmai retai kada aplankydavo, negalima sa- 
kyti, kad jie buvo visiškai nepažįstami. Skajus prisiminė siaubą, 
pirmą kartą apėmusį vaikų kambaryje, kur jis liko vienas, išduo- 
tas ir apleistas. Stebėdamas savo šešėlius, kurie nudriko sieno- 
mis, vaikinas staiga užsigeidė, kad grįžtų Klounas, galintis suteik- 
ti pagalbą ir pasiūlyti savo draugystę. Kaip dabar būtų gera at- 
sidurti vaikų kambaryje - pasaulyje, kurio neteršė nei tikros ne- 
gandos, nei paskalos apie vaiduoklių laivus bei sabotažus. 

Už posūkio jis išvydo šaldymo modulį: erdvią, mašinomis už- 
kimštą, vienam keleiviui skirtą patalpą. Ji priminė bažnyčioje 
įrengtą šarvojimo salę, dvelkė senove bei pagarba. Iki šiol kam- 
baryje tvyrojo šaltis, todėl didžioji dalis aplinkos vis dar buvo nu- 
sidažiusi juodai arba tamsiai žaliai. 

Iš už nugaros pasigirdo Konstancijos balsas: 

- Skajau, atiduok man Binklą, ir niekas nesužinos, jog tu bu- 
vai jį atėmęs. 

- Atiduosiu, kai nebegrės pavojus. 

- Mes nė nežinome to pavojaus kilmės. Galbūt kažkas atsi- 
tiktinai iššovė. 

- O miegamasis modulis sugedo visai netyčia. Aha, kurgi 
ne. 

Skajus išniro į patalpą, įvertino akiratyje atsivėrusį vaizdą. 
Pastebėjo ir tris saugumo darbuotojus, ir savo tėvą - blyškiai 
žalsvas, vietomis boluojančias dėmes. 

- Konstancija, - tarė viena jų, - juk tu turėjai mus pridengti... 
po velnių. Čia ne tu? 

- Ne, čia aš. Skajus Hausmanas. - Jis atvertė aukštyn mo- 
noklį, ir kambarys nugrimzdo į prieblandą. 

- Kur Konstancija? 

- Aš atėmiau iš jos šalmą ir ginklą. Per prievartą, - Skajus 
pažiūrėjo atgal vildamasis, kad mergina išgirdo, kaip senas drau- 
gas bandė ją reabilituoti. - Bet ji kovojo. Patikėkite manimi. 

Modulių žiedą sudarė dešimt tokių patalpų, ir į kiekvieną ve- 
dė savas koridorius. Nuo tada, kai Flotilė leidosi skrydin, šiame 
kambaryje žmonės lankėsi geriausiu atveju porą sykių. Savo tra- 
pumu ir sudėtingumu kriogeninių kamerų mechanizmai nedaug 
kuo skyrėsi nuo antimaterinių variklių. Neprofesionalų rankose 
jos galėjo kaipmat išeiti iš rikiuotės. Kaip ir piramidėse palaidoti 

faraonai, miegaliai nesitikėjo, kad į jų buveines kas nors brausis. 
Bent jau iki to momento, kai jie pasieks savąjį rojaus atitikmenį 
- 61 Gulbės A sistemą. Skajų kankino nemaloni nuojauta, kad 
jam čia ne vieta. | 

Dar prasčiau jis pasijuto išvydęs savo tėvą. 

Titas Hausmanas gulėjo ant grindų. Viršutinę jo kūno dalį 
prilaikė vienas iš sargybinių. Krūtinę buvo ištepliojęs tamsus, 
šleikštulį keliantis skystis. Skajus suprato regis kraują. Pro pla- 
čius plyšius, suraižiusius uniformą, tirštas kraujas plūdo sulig 
kiekvienu kvėptelėjimu. 

- Tėti... - prabilo Skajus. 

- Viskas gerai, - atsiliepė kažkuris sargybinis. - Medikų ko- 
manda jau atkeliauja. 

Žinant, kokia vietinės medicinos būklė, dingtelėjo Skajui, 
žmogus galėjo lygiai taip pat lengvai pasakyti, jog netrukus at- 
vyks šventikai. Arba karstadirbiai. 

Vaikinas pažvelgė į šaldiklį: pailgą, mašinomis aplipdytą 
kriogeninį karstą, kuris užėmė didžiąją dalį kambario. Viršutinė 
jo dalis buvo atvira. Tiksliau, dangoje Žiojėjo dantyta ertmė. Ant 
grindų nestigo šukių, išsibarsčiusių į padriką mozaiką. Regis, kaž- 
kas iš rezervuaro bandė veržtis laukan. 

Karste kai kas drybsojo. 

Keleivis buvo negyvas arba merdėjo, dėl to nekilo jokių abe- 
jonių. Iš pirmo žvilgsnio, nekreipiant dėmesio į kulkų žaizdas, 
žmogus atrodė normaliai: nuogas vyriškis, subadytas laidais, šun- 
tais ir kateteriais. Jaunesnis nei dauguma keleivių, pagalvojo 
Skajus - kitaip tariant, puikus fanatiko pavyzdys. Dėl savo pliko 
pakaušio ir veido išraiškos stokos jis panėšėjo į tūkstančius kitų 
miegalių. 

Skirtumas tas, kad šitas žmogus nebeturėjo vieno iš dilbių. 

Ranka tysojo ant grindų - suglebęs, pirštinėtas objektas, už- 
sibaigiantis atspurusia oda. Tačiau jo gale nebuvo matyti nei kau- 
lo, nei mėsos. Be to, iš nukirstos galūnės nutekėjo tiktai lašelis 
kraujo. Pats strampas kėlė nuostabą. Žemiau alkūnės organinę 
dalį beveik iš karto pakeitė metalinis protezas: įmantri, kruvina, 
žvilganti bjaurastis, kurios gale vietoj plieninių pirštų styrojo šiur- 
pus ašmenų rinkinys. 

Sąmonės akimi Skajus išvydo, kas čia nutiko. 

Žmogus atsipeikėjo savo karste, turbūt paklusdamas planui, 

parengtam tuomet, kai Flotilė pasišalino iš Merkurijaus. Matyt, 
jis ketino pabusti niekieno nepastebėtas ir pridaryti laivui kuo 
daugiau žalos. Visai įmanoma, jog būtent tokia katastrofa įvy- 
ko “Islamabade"", jei tik Konstancijos teorijos teisingos. Vieni- 
šius, numojantis ranka į savo gyvybę, galėtų prikrėsti rimtų šu- 
nybių. | 

Tačiau jo atsipeikėjimas neprasprūdo pro apsaugos akis. 
Vyriškis veikiausiai budo, kai modulyje išdygo vyrai iš saugumo 
organizacijos. Galbūt Skajaus tėvas stovėjo pasviręs virš šaldik- 
lio ir žvilgsniu tyrinėjo keleivį, kai tas pralaužė dangtį savo ašme- 
nimis ir suvarė juos į Titą. Nors kiti sargybiniai neabejotinai pa- 
leido šūvių papliūpas, chemikalų prifarširuota žmogysta, ko ge- 
ro, nė nepajuto į kūną smingančių kulkų. 

Jie sustabdė diversantą, gal net nužudė, bet nespėjo apsau- 
goti Tito nuo mirtinų sužalojimų. Skajus priklupo prie tėvo. Šis 
žvelgė į sūnų išplėtęs akis, bet vargu ar ką nors matė. 

- Tėti? Čia aš, Skajus. Laikykis, gerai? Tuojau atvyks medi- 
kai. Viskas bus gerai. 

Vienas iš sargybinių palietė jo petį. 

- Jis stiprus, Skajau. Pats supranti, jis privalėjo eiti pirmas. 
Taip elgdavosi visuomet. 

- Ir taip elgsis ateityje. 

- Žinoma. Jis išsikapstys. 

Skajus jau Žžiojosi kažką sakyti, išlieti galvoje susikaupusius 
žodžius, kai keleivis netikėtai pajudėjo. Iš pradžių lėtai, lyg sap- 
ne, paskui gąsdinančiai greitai. Įvyko tai, kuo vaikinas akimirkai 
negalėjo prisiversti patikėti: žmogaus sužalojimai buvo pernelyg 
rimti, kad jis įstengtų krustelėti, jau nekalbant apie tokį žaibišką 
atgijimą. 

Keleivis išsirideno iš karsto mitriai bei grakščiai kaip Žvė- 
ris ir elegantišku rankos mostu perpjovė vieno sargybinio ger- 
klę. Sužeistajam pakirto pakinklius, iš jo žaizdos fontanu ištryš- 
ko kraujas. Kulkų išvarpytas žmogus sustingo, prieš save lai- 
kydamas ranką-ginklą. Peilių spiečius ėmė ūžti ir spragsėti, 
vieni ašmenys susitraukė, kiti išniro, spinduliuodami melsvą an- 
tiseptinį spindesį. Keleivis stebėjo procesą su nebyliu pasigerė- 
jimu. 

Galiausiai jis žengė pirmyn, Skajaus kryptimi. 

Vaikinas tebegniaužė Konstancijos ginklą, tačiau užvaldytas 
stingdančio siaubo nė neįstengė jo pakelti. Iš karsto išsirabždinęs 
vyriškis spoksojo tiesiai į jį; po oda keistai raibuliavo raumenys, 
tarytum kaukole būtų ropinėję tuzinai lervų. Staiga virpesys nu- 
slopo, ir sekundei kitai Skajui pasidingojo, kad jis regi savo vei- 
dą. Panašumas išblėso, vos tik keleivio fizionomija vėl įniko dre- 
bėti. | 

Vyriškis nusišypsojo ir smeigė ką tik išnirusius ašmenis Ska- 
jui į krūtinę. Keista, bet skausmo šis nepajuto. Užfiksavo tik tai, 
kad žmogus stipriai dunkstelėjo jam į šonkaulius. Praradęs amą, 
Skajus dribo atbulas. 

Už plikagalvio nugaros du nesužeisti sargybiniai pakėlė savo 
ginklus. | 

Susmukęs vaikinas pabandė įkvėpti. Šį kartą kūną pervėrė 
aštrus skausmas, alsavimas nesuteikė jokio palengvėjimo. Tik- 
riausiai, pamanė jis, peilis prakiurdė plautį, o smūgis sulaužė šon- 
kaulį. Tačiau ašmenys nekliudė širdies ir sprendžiant iš to, kad jis 
galėjo judinti kojas, nepažeidė stuburo. 

Praslinko dar pora sekundžių, ir Skajus pagaliau ėmė spėlioti, 
kodėl sargybiniai nešaudo. Jis matė keleivio nugarą. Vyrai ne- 
sunkiai būtų suvarpę tokį akivaizdų taikinį. 

Na, žinoma, Konstancija, kuri stovėjo tiesiai už keleivio. Šio 
kūną pragręžusios kulkos neabejotinai sudraskytų ir merginą. Ji 
galėjo nebent trauktis atgal ir lipti kopėčiomis aukštyn, nes durys 
į kitus modulius buvo uždarytos. Bet plikagalvis nedelsdamas 
pultų iš paskos. Įprastomis aplinkybėmis vienarankis ropštųsi 
kopėčiomis lėčiau nei žmogus, išsaugojęs visas galūnes, tačiau 
dabar, regis, normalios psichologinės taisyklės negaliojo. 

- Skajau... - išspaudė ji. - Skajau, tu turi mano ginklą. Tau 
šaudyti patogiau nei kitiems dviem. Nuspausk gaiduką. 

Vis dar gulėdamas, tebešvokšdamas - plautis gurguliavo ne- 
lyginant kūdikis - jis atstatė ginklą į keleivį, ramiai kulniuojantį 
Konstancijos pusėn. 

- Pirmyn, Skajau. 

- Aš negaliu. 

- Pirmyn. Dabar svarbiausia - Flotilės saugumas. 

- Aš negalių. 

- Šauk! 

Drebančia, vos beišlaikančia ginklą ranka Skajus nukreipė 
vamzdį į plikagalvio nugarą, užsimerkė - šiaip ar taip, jau buvo 
beprarandąs sąmonę - ir nuspaudė gaiduką. 

Nuaidėjęs drioksmas priminė griausmingą bosinį riaugtelėji- 
mą, kurį papildė metalo žvangėjimas: kuikos taranavo ne kūną, o 
šarvuotas patalpos sienas. 

Keleivis sustojo, tarsi ketindamas apsisukti ir grįžti kažkokio 
daikto, kurį užmiršo pasiimti. Akimirką kitą sverdėjo, kol paga- 
liau sudribo. 

Konstancija tebestypsojo savo vietoje. 

Ji pajudėjo į priekį, spyrė vienarankiui, tačiau tas niekaip ne- 
sureagavo. Skajus leido ginklui išslysti iš pirštų, bet tuo momentu 
kiti du sargybiniai jau tupėjo prie jo, įbedę vamzdžius į keleivį. 

- Negyvas? - susniaukrojo Skajus. 

- Nežinau, - atsakė Konstancija. - Bent jau neatrodo, kad 
sugebėtų pasprukti. Kaip tu jautiesi? 

- Negaliu alsuoti. 

Ji linktelėjo. 

- Nieko tokio, išgyvensi. Tau derėjo į jį šauti, kai liepiau. 

- Taip ir padariau. 

- Ne. Tu paleidai šūvį nesitaikydamas. Laimei, jį kliudė riko- 
šetas. Tu galėjai mus visus pražudyti. 

- Bet taip neatsitiko. 

Mergina pasilenkė ir čiupo ginklą. 

- Jis mano. 

Kopėčiomis jau bildėjo medikų komanda. Pasakoti atvykė- 
liams, kas nutiko, nebuvo laiko, ir tie trumpam sudvejojo, niekaip 
neįstengdami apsispręsti, prie ko šokti pirmiausiai. Priešais gu- 
lėjo rimtai sužeistas gerbiamas, aukšto rango įgulos narys, krau- 
ju sruvo kiti du bendražygiai, bet šalia drybsojo ir asmuo, pri- 
klausantis dar aukštesniam sluoksniui, kuriam jie buvo pasiryžę 
tarnauti iki mirties. Tą faktą, jog mumija neatrodė panaši į įpras- 
tus keleivius, medikai pastebėjo ne iš karto. 

Vienas jų pritūpė greta Skajaus ir po pirminio patikrinimo su- 
žeistojo veidą uždengė respiratoriumi, iš kurio plūdo grynas de- 
guonis. Vaikinas pajuto, kaip juoda nebūtis truputį atsitraukė. 

- Padėkite Titui, - Skajus dūrė pirštu į tėvą. - Bet pasirūpin- 
kite ir keleiviu. 

- Ar tu tikras? - pasitikslino medikas, turbūt jau suvokęs, 
kas čia atsitiko. 

Prieš atsiliepdamas Skajus prispaudė respiratorių prie veido. 
Mintyse išvydo, ką ateityje jis padarys keleiviui - kokias siaubin- 
gas kančias sukels žudikui. 

- Taip, aš visiškai tikras. 


11 

Pabudau virpėdamas, mėgindamas ištrūkti iš pančių, kuriais 
mane apraizgė sapnas apie Hausmaną. Net ir atsimerkęs puikiai 
prisiminiau, ką regėjau per miegus. Vis dar jaučiausi esąs su 
Skajumi, mačiau išgabenamą sužeistą jo tėvą. Kajutės prieblan- 
doje apžiūrėjau ranką. Dešiniojo delno viduryje tarytum derva 
juodavo sukrešėjęs kraujas. 

Sesuo Duša teigė, jog aš apkrėstas silpnu štamu, bet aišku 
kaip dieną, kad savo jėgomis jo neįveiksiu. Atidėti Raiviko per- 
sekiojimo neturėjau teisės, tačiau dabar visiškai kitomis akimis 
pažvelgiau į Dušos siūlymą pratęsti viešnagę Aidelvilde - bent 
jau kokiai savaitei, kol profesionalai sunaikintų virusą. Nors šta- 
mas, palyginti su kitais, nebuvo itin galingas, tačiau kas galėtų 
garantuoti, kad jo poveikis maksimaliai nesustiprėjo? 

Mane apėmė pažįstamas, bet anaiptol ne malonus šleikštulio 
pojūtis. Prie nulinės gravitacijos nebuvau įpratęs, o vienuoliai ne- 
davė man vaistų, idant kelionė taptų pakenčiama. Keletą minu- 
čių svarsčiau, ar verta išsinešdinti iš gardelio. Gal man derėtų 
tiesiog gulėti ir kęsti nepatogumus, kol nusigausime iki Žėručio 
Juostos? Visgi skrandis nugalėjo, ir aš nutariau pasivaikščioti iki 
bendrojo laivo sektoriaus. Kajutėje vienas iš užrašų skelbė, jog 
ten galėsiu nusipirkti pykinimą malšinančių vaistų. 

Tiesą sakant, kelionė į bendruomeninę zoną tapo tokiu iš- 
bandymu, kokio man visiškai nereikėjo. Erdvioje, hermetiškoje, 
baldais apstatytoje, kažkur laivo priešakyje įrengtoje sferoje ne- 
stigo maisto, vaistų bei pramogų, tačiau link jos vedė tiktai 
klaustrofobiniai, vienpusiai, painūs tuneliai, vingiuojantys aplink ir 
kiaurai variklių elementus. Prie kambarėlio sienos priklijuotos in- 
strukcijos įspėjo, jog tam tikrose erdvėlaivio dalyse derėtų ropoti 
sparčiau, leisdamos skaitytojui pačiam padaryti išvadas apie ek- 
ranų, apsaugančią laivo vidų nuo branduolinių reaktorių, būklę. 

Kol broviausi klaidžiais takeliais, mąsčiau apie sapną. 

Tam tikri jo aspektai kėlė man nerimą, ir aš vis klausiau 
savęs, ar per miegus regėti įvykiai derėjo prie to, ką jau Žino- 
jau apie Skajų Hausmaną. To žmogaus istorijos man niekada 
neteko nuodugniai tyrinėti (bent jau anksčiau), tačiau tam tikrų 
smulkmenų apie jo gyvenimą neįmanoma neišgirsti, jei gimei ir 
užaugai Skajaus Persvaroje. Mes žinojome, kaip jis išsigando 
tamsos, kai, sprogus kitam laivui, sugedo “Santjago"' sistemos, 
ir kaip per tą patį incidentą žuvo Hausmano motina. Pagal at- 
siliepimus, Lukreciją bendražygiai mylėjo. Tuo tarpu Titas, 
Skajaus tėvas, kėlė aplinkiniams pagarbą ir baimę, bet neapy- 
kantos jam niekas nejautė. Nors Skajus buvo auginamas ne- 
įprastai, visi sutiko, jog dėl jo nusikaltimų nevalia priekaištauti 
tėvams. 

Mums, suprantama, teko girdėti, kad Hausmanas neturėjo 
daug draugų, visgi Norkinko ir Gomeso vardai į atmintį įstrigo. 
Tuodu prisidėjo - tiesa, lygiaverčiais partneriais vadintis negalėjo 
- prie to, kas įvyko vėliau. Mes žinojome, jog Titą kone mirtinai 
sužeidė tarp keleivių atsidūręs diversantas. Hausmano tėvas žu- 
vo po kelių mėnesių, kai izoliatoriuje paguldytas sabotuotojas iš- 
sivadavo iš savo pančių ir pribaigė sveikstantį Titą. 

Bet dabar aš niekaip neįstengiau atsikratyti sąmyšio. Sap- 
nas nukrypo į man nepažįstamas lankas. Jokių gandų apie 
vaiduoklišką, Flotilę sekantį erdvėlaivį, panašų į legendinį 
“Kaliušą", prisiminti nepajėgiau. Beje, pats “Kaliušo" vardas 
irgi nebuvo girdėtas. Kas čia vyko? Negi sektantų viruse už- 
fiksuota tiek informacijos apie Skajaus gyvenimą, kad jis už- 
pildė mano Žinių spragas? O gal mane apkrėtė naujausios 
kartos štamu, kuris nestokojo istorijos papildymų? Jie tikslūs 
(bet iki šiol paprasčiausiai nežinoti) ar pramanyti? Gal tokiu 
būdu nuobodžiaujantiems sektantams magėjo paįvairinti savo 
religiją? 

Atsakymo, suprantama, nežinojau... kol kas. Bet, iš visko 
sprendžiant, ir ateityje ištraukų iš Hausmano gyvenimo neišveng- 
siu. Norėjau to ar ne. Jei atvirai, džiaugsmu netryškau - manęs 
netenkino ir tai, jog nebegalėjau sapnuoti nieko kito, - tačiau tu- 
rėjau pripažinti, kad man mažumėlę knietėjo išsiaiškinti, kaip su- 
siklostys įvykiai. 

Šliauždamas pirmyn, pasistengiau išmesti iš galvos sapnus ir 
sutelkti mintis į tą vietą, kur traukė “Strelnikovas". 

Žėručio Juosta. . 

Buvau apie ją girdėjęs netgi Skajaus Persvaroje. Kaip didžiu- 
ma kosmoso platybėse išsisklaidžiusių žmonių. Ji priklausė ke- 
liems tuzinams vietovių, kurios pakankamai garsios, kad apie jas 
žinotų kitose saulės sistemose. Kolonizuotų pasaulių įsivaizdavi- 
mu, Žėručio Juostoje viešpatavo beribiai turtai, nevaržoma pra- 
banga ir asmeninė laisvė. Zodžiu, visa tai, ko netrūko Bedugnės 
mieste, išskyrus gravitacijos slėgį. Žmonės juokais tvirtindavo, 
jog būtent čia keliaus, kai praturtės arba vedybiniais ryšiais pri- 
sijungs prie piniguočių šeimos. Mano sistemoje apie tokią didybę 
galėjai tik pasvajoti. Daugumai toji vieta prilygo mitiniam rojui, 
nes jie neturėjo nė menkiausio šanso ten pakliūti. 

Tačiau Žėručio Juosta egzistavo. 

Jos žiedą sudarė dešimt tūkstančių elegantiškų, prabangių, 
Geltakmenio orbitoje skriejančių gyvenamųjų modulių: nuostabus 
arkologijų, karuselių, cilindrinių miestų sambūris, tarytum pasaulį 
supantis žvaigždžių dulkių nimbas. Nors Bedugnė atstojo pagrin- 
dinę vietinių turtų saugyklą, miestas garsėjo konservatyvumu, įsi- 
šaknijusiu per trijų šimtmečių istoriją, ir neapsakoma savimana. 
Savo ruožtu Žėručio Juosta nuolat transformuodavosi, jos stotys 
įsiliedavo į bendrą darinį ir vėl atsiskirdavo; vienas išardydavo, 
kitas perdarydavo. Moduliuose, nelyginant tūkstančiai gėlių, žy- 
dėdavo subkultūros, kol jų sekėjai nutardavo išbandyti ką nors 
naujo. Jei Bedugnės mieste menas išliko senamadiškas, tai Žė- 
ručio Juostoje buvo palankiai sutinkamos praktiškai bet kokios 
naujovės. Pavyzdžiui, vieno menininko šedevrai egzistuodavo 
tiktai trumputes akimirkas, kai, sukurti iš kvarkų-gluonų plazmos, 
išsaugodavo stabilumą; jų gyvavimą pavykdavo numanyti nebent 
iš subtilių užuominų grandinės. Kitas, pasitelkęs atomo skaldy- 
mosi procesą, kurdavo branduolinius ugnies kamuolius, kurie 
trumpam tapdavo panašūs į įžymybes. Žėručio pasauliuose ne- 
stigo ir beprotiškų socialinių eksperimentų: tironijų, kurias, trokš- 
dami išsivaduoti nuo dorovinių suvaržymų, savo noru pasirinkda- 
vo tūkstančiai. Tam tikruose moduliuose žmonės atsijungdavo 
aukštesnes smegenų funkcijas, idant galėtų gyventi kaip avys, 
mašinų priežiūroje. Kitose stotyse jie implantuodavo savo sąmo- 
nę į beždžionių arba delfinų galvas: atsidėdavo pirmykštėms ko- 
voms dėl valdžios ar liūdnoms sonarinėms fantazijoms. Vieno iš 

kosminių miestų šeimininkai - mokslininkai, kurie leidosi pakei- 
čiami sąmonės žonglierių, - pasinėrė į erdvėlaikio metastruktūrą, 
vykdė įmantrius eksperimentus, susijusius su esminiais egzisten- 
cijos principais. Sklido kalbos, jog kada nors jie sugalvos būdą, 
kaip skraidyti greičiau už šviesą, ir pasidalins informacija su savo 
sąjungininkais, kurie instaliuos reikalingus įrengimus į jų modu- 
lius. Visi kiti sužinos apie atradimą tada, kai per vieną akies 
mirksnį išgaruos pusė Juostos. 

Kitaip tariant; Žėručio pasaulėliuose ganėtinai smalsus žmo- 
gus būtų galėjęs iššvaistyti pusę gyvenimo. Bet aš nemaniau, kad 
Raivikas, prieš nusibelsdamas į Geltakmenio paviršių, viešėtų ten 
ilgą laiką. Jis pageidaus kuo greičiau prasmegti Bedugnės mies- 
te. | 

Kad ir kaip ten būtų, mus skyrė ne toks jau didelis atstu- 
mas. 


Vis dar apimtas šleikštulio, nuropojau į bendrąją patalpą, kur 
apsidairęs išvydau maždaug tuziną pakeleivių. Nors visi galėjo 
sklandyti kaip užsimanę (šiuo metu laivo varikliai neveikė), kiek- 
vienas pasistengė prisitvirtinti prie sienos. Susiradau laisvus dir- 
žus, įkišau tarp jų ranką ir su apsimestiniu atsainumu nužvelgiau 
keleivius. Jie spietėsi į poras ir trijules, o tarp jų, ūždamas mažu- 
čiais ventiliatoriais, zujo sferos formos mechaninis patarnauto- 
jas, kuris iš savo žinyno siūlė paslaugas. Jis man priminė me- 
džioklinį zondą, tyliai besižvalgantį naujos aukos. 

- Tau nereikėti taip nerimauti, bičiuli, - pareiškė kažkas ne- 
taisyklinga rusanglų kalba. - Tai tik robotas. 

Matyt, mano pojūčiai atbuko. Nė nepastebėjau, kaip kažkas 
prie manęs priartėjo. Abejingai atsigręžiau į mane užkalbinusį 
žmogų ir išvydau mėsos kalną, užstojusį pusę bendrojo laivo sek- 
toriaus. Rausvą, trikampį, kampuotų bruožų veidą prie pečių jun- 
gė kaklas, storesnis už mano šlaunį. Plaukų augimo liniją nuo an- 
takių skyrė vos centimetras. Negrabiai aptašytą riedulį, kuris at- 
stojo gremėzdo kiaušą, dengė ilgos juodos, atgal sulaižytos sruo- 
gos. Plačią burną su žemyn nukrypusiais lūpų kampučiais įrėmi- 
no tankūs juodi ūsai ir barzda, kitaip sakant, siaurutė barzdaplau- 
kių juostelė, nudrikusi galingais žandikauliais. Jis laikė rankas su- 
kryžiuotas ant krūtinės, kaip kazokas šokėjas. Rankovėse vos 
tilpo hipertrofuoti raumenys. Ilgą apsiaustą margino nelanksčios, 

blizgančios medžiagos lopiniai, į kuriuos sminganti šviesa žybsė- 
davo milijonais spektrinių atspindžių. Rodės, kad savo žvilgsniu 
žaliūkas varsto mane kiaurai, bet nepajėgia sutelkti dėmesio į 
vieną objektą, tarytum kažkuri iš jo akių būtų stiklinė. 

Gresia nemalonumai, dingtelėjo man. 

- Niekas nesinervina, - atsakiau. 

- Ei, šnekoriau, - vyriškis prisitvirtino prie sienos greta ma- 
nęs. - Aš tik bandyti užmegzti pokalbį. 

- Šaunu. Bet verčiau eik bandyti kitur. 

- Kodėl tu nedraugiškas? Tau nepatikti Vadimas, bičiuli? 

- Jau ketinau suteikti tau šansą, kad galėtum pasirodyti iš 
geriausios pusės, - atkirtau ispanglų kalba, nors susišnekėti ga- 
lėjau ir rusangliškai. - Bet į viską atsižvelgus... ne, tu man nepa- 
tinki. Kol dar artimiau nesusipažinome, įspėju, jog aš nesu tavo 
bičiulis. O dabar palik mane vieną. 

- Aš pagalvosiu. 

Link mūsų atsklendė mechaninis patarnautojas. Neužfiksa- 
vęs jokios tarp mūsų kylančios įtampos, paklusdamas savo idio- 
tiškam procesoriui, jis nusprendė, jog mudu esame pažįstami ben- 
drakeleiviai ir pasiteiravo, kokių paslaugų norėtume užsisakyti. 
Nespėjus dičkiui atsiliepti arba krustelėti, paprašiau skopolami- 
no-dekstrozės injekcijos. Seniausių, kokie tik egzistavo, ir pigiau- 
sių vaistų nuo pykinimo. Kaip visi keleiviai, per skrydį galėjau 
naudotis asmenine kredito sąskaita. Tačiau aš nebuvau visiškai 
tikras, jog mano išteklių pakaks skopo-dekstrui. Visgi robotas 
įvykdė reikalavimą ir savo korpuse atvėrė angą, kurioje pama- 
čiau vienkartinį švirkštą. Šį stvėręs atsiraitojau rankovę ir suva- 
riau adatą į veną taip Žaibiškai, tarsi ruoščiaus biologiniam ant- 
puoliui. 

- Ei, tu elgtis, kaip profas. Be jokių dvejonių. - Šį kartą vyriš- 
kis prabilo neaiškia ispanglų kalba, ir jo intonacijos išdavė nuošir- 
dų susižavėjimą. - Kas tu? Gydytojas? 

Užtraukiau rankovę virš patinimo, kurį sukėlė dūris. 

- Ne visai. Bet man tenka dirbti su ligotais žmonėmis. 

- Tikrai? 

Linktelėjau.. 

- Mielai tau pademonstruosiu. 

- Bet aš nesergu. 

- Patikėk, anksčiau dėl to nekildavo jokių problemų. 

Įdomu, pamaniau, ar tas tipas pajėgus suvokti mano užuomi- 
nas? Ar jam aišku, jog šiandien idealaus pašnekovo titulo negau- 
čiau? Švystelėjau panaudotą švirkštą robotui. Skopo-dekstras 
prislopino pykinimą iki nemalonių pojūčių miglelės. Veiksminges- 
ni vaistai, žinoma, būtų mane kaipmat išvadavę nuo kosmoso li- 
gos, bet net jeigu mechaninis patarnautojas jų turėtų, aš abejojau, 
ar man užtektų pinigų. 

- Kietuolis, - Vadimas linktelėjo, nors tokiam judesiui jo kak- 
las buvo akivaizdžiai nepritaikytas. - Man tai patikti. Bet ar tu 
tikrai kietas? 

- Ne tavo reikalas, bet jei labai nori, gali mane išbandyti. 

Robotas pasisukiojo aplink mus dar porą sekundžių, kol ga- 
liausiai nutarė lėkti prie kitos grupelės. Bendrojoje patalpoje pa- 
sirodė dar keletas žmonių, kurie iš pažiūros jautėsi ne ką geriau 
už mane. Argi ne ironiška, jog, įveikus tiek daug šviesmečių, ski- 
riančių žvaigždes, šitas lėtaeigis praktiškai pirmą kartą išgabeno 
mus į kosminį skrydį. 

Žaliūkas svilino mane įdėmiu žvilgsniu. Bemaž girdėjau, kaip 
jo kaukolėje įnirtingai džeržgė besisukantys sraigteliai. Akivaiz- 
du, jog dauguma keleivių, prie kurių jis prikibdavo, kur kas leng- 
viau leisdavosi įbauginami. 

- Kaip sakiau, aš esu Vadimas. Visi taip į mane kreiptis. 
Tiesiog Vadimas. Aš gan originalus tipas - vietos kolorito dalis. 
O tu? 

- Taneris, - pareiškiau. - Taneris Mirabelas. 

Žaliūkas lėtai, giliamintiškai sulinksėjo, tarsi atsakymas jam 
kažką būtų reiškęs. 

- Tai tikras vardas? 

- Taip. 

Prisistačiau tikruoju vardu nieko nesibaimindamas. Kol kas 
Raivikas negalėjo jo sužinoti, nors neabejotinai nujautė, jog 
kažkas lipa ant kulnų. Savo operacijas Kahuela maskuodavo 
visais įmanomais būdais ir slėpdavo darbuotojų tapatybes. Ge- 
riausiu atveju Raivikas iš vienuolių išgavo “Orvietu"" vykusių 
keleivių sąrašą, bet vargu ar sugebėjo atspėti, kuris iš jų keti- 
no jį užmušti. 

Vadimas pasistengė nutaisyti draugišką intonaciją. 

- Ir kur tu atkeliauti, Myra-bėlai? 

- Tau nebūtina žinoti, - atšoviau. - Klausyk, Vadimai, aš kal- 

bėjau rimtai. Dabar nejaučiu jokiu noro su tavimi plepėti. Ir man 
nusispjaut, priklausai tu vietiniam koloritu! ar ne. | 

- Bet aš turiu verslo pasiūlymą, Myra-bėlai. Tau reikėtų jį iš- 
klausyti, - tęsė dičkis, viena akimi varstydamas mane kiaurai, ki- 
tą nukreipęs virš peties. 

- Manęs nedomina verslo pasiūlymai, Vadimai. 

 - O turėtų dominti. - Jis prašneko tyliau: - Tu keliauti į pavo- 
jingą vietą Myra-bėlai. Į labai, labai pavojingą vietą. Ypač ką tik 
atvykusiems. | 

- Kuo Žėručio Juosta tokia pavojinga? 

Vadimas nusišypsojo ir tučtuojau vėl nutaisė rimtą išraišką. 

- Žėručio Juosta... o taip. Juokinga. Man rodos, tavo lūkes- 
čiai bus... nepatenkinti. - Jis patylėjo, glostydamas šėriuotą 
smakrą. - Mes dar neminėti Bedugnės miesto, niet? 

- Pavojaus sąvoka yra gan sąlyginė, Vadimai. Nežinau, ką ji 
reiškė pas jus, bet mano kraštuose tokios grėsmės, kaip netak- 
tiškas elgesys viešoje vietoje, mažai ką jaudina. Esu tikras, jog 
Žėručio Juostoje man nieko blogo nenutiks. Ir Bedugnės mieste, 
jeigu jau apie tai prašnekome. 

- Manai, jog pažįsti pavojus? Nė neįsivaizduoti, kur trauki, 
Myra-bėlai. Tu nieko neišmanyti. - Nutilęs Vadimas ėmė krapš- 
tyti apsiausto lopinius, kurie nuo menkiausio spūstelėjimo pakeis- 
davo spalvą. - Stai kodėl aš kalbėti su tavimi. Noriu tau būti ge- 
rasis samarietis. 

Pagaliau susigaudžiau, kur jis lenkia. 

- Siūlai man apsaugą, teisingai? 

Vadimas krūptelėjo. 

- Koks grubus tiesmukiškumas. Prašyčiau taip nebekalbėti. 
Būčiau dėkingas, jei šnekėti apie naudą, kurią suteikti abiem pu- 
sėm reikalingas saugumo kontraktas, Myra-bėlai. 

Linktelėjau. 

- Leisk man paspėlioti, Vadimai. Tu išties esi vietinis, tiesa? 
Niekada neišlipi iš laivo. Guldau galvą, jog nuolat kiurksai lėta- 
eigyje. 

Jis nervingai nusišypsojo. 

- Tarkim, kad pažįstu laivą geriau nei bet kuris kitas, ką tik 
atšildytas ištižėlis. Be to, Geltakmenio kaimynystėje turėti kole- 
gų. Raumeningų partne:ių. Žmonių, kurie gali pasirūpinti atvykė- 
liu, kad jis arba ji nepakliūti į bėdą. 

- Kas nutiks, jei atvykėlis atsisakys tavo paslaugų? Ar tavo 
kolegos kartais patys netaps bėdų šaltiniu? | 

- Dabar tu šnekėti kaip cinikas. 

Šįsyk atėjo eilė išsišiepti man. 

- Žinai, Vadimai. Man regis, tu esi paprasčiausias sukčius. 
Tavo partnerių tinklas nė neegzistuoja, teisybė? Tu esi galingas 
tiktai “Strelnikove"' - ir netgi čia tavo įtaka nepasiekia visų laivo 
kertelių. 

Žaliūkas išnėrė savo masyvias rankas ir vėl jas sukryžiavo. 

- Galvok, ką kalbėti, Myra-bėlai. Aš tave perspėju. 

- Ne. Aš tave perspėju, Vadimai. Jau galėjau tave nudobti, 
jei nebūčiau manęs, jog tesi įkyruolis. Eik ir išmėgink savo me- 
todus su kitais, - kryptelėjau smakru į bendrakeleivius. - Čia pil- 
na kandidatų. Ne, turiu dar geresnį pasiūlymą - verčiau grįžk į 
savo dvokiančią kajutę ir pasimokyk įkalbinėjimo meno. Aš tik- 
rai manau, jog tau reikėtų sumąstyti ką nors įtikinamesnio nei 
smurto grėsmė Žėručio Juostoje. Gal pradėk dalinti patarimus 
apie naujausias madas? 

- Tu išties nieko nežinoti, Myra-bėlai? 

- Ko nežinau? 

Jis pažvelgė į mane su užuojauta, ir vieną sekundės dalį aš 
netgi išsigandau, kad visiškai klaidingai įvertinau padėtį. Galų 
gale Vadimas palingavo galva, atsispyrė nuo sienos ir nusklen- 
dė į kitą sferos pusę. Įkandin jo tarsi miražas pleveno apsiaus- 
tas. Lėtaeigis vėl įjungė savo variklius, todėl žaliūkas nuskriejo 
plačiu lanku artėdamas prie eilinio vienišo, ką tik kambaryje pa- 
sirodžiusio keliautojo: nediduko storo plikagalvio, kuris atrodė pa- 
purtęs, nesveikai išblyškęs ir prislėgtas. 

Vadimas pakratė vyriškio ranką ir užliejo jį gražbylystėmis, 
kurias išbandė ant manęs. 

Mintyse kone palinkėjau žaliūkui sėkmės. | 

Kitus keleivius sudarė maždaug vienodas skaičius vyrų ir 
moterų, įkūnijančių genetinių tipų mišinį. Nujaučiau, jog bent po- 
ra ar trejetas jų atskrido 1š Skajaus Persvaros. Iš išvaizdos - 
aristokratai, iš kurių nė vienas manęs nesudomino. Nuobodžiau- 
damas mėginau įsiklausyti į pokalbius, tačiau dėl akustinės patal- 
pos atmosferos sakiniai susiliedavo į vieną nesuprantamą visu- 
mą. Iš jos tik retsykiais pavykdavo atskirti vieną kitą Žodį - tais 
atvejais, kai kalbėtojai pakeldavo balsą. Visgi aš supratau, kad 

jie šneka ispangliškai. Retas kuris Skajaus Persvaros gyventojas 
mokėjo sklandžiai reikšti mintis ispanglų kalba, tačiau beveik 
kiekvienas ją iš dalies suprasdavo. Šią kalbą žinojo Visos grupuo- 
tės, todėl ji būdavo vartojama per diplomatinius susitikimus arba 
prekiaujant su verslo partneriais, nepriklausančiais jokioms ka- 
riaujančioms pusėms. Pietuose tarpusavyje bendraudavome 
kastelaniškai, pagrindine “Santjago" šnekta, kurioje, Žinoma, ne- 
trūko priemaišų iš kitų Flotilės kalbų. Šiauriečiai neretai duden- 
davo hebrajų, persų, urdų, pandžabų mišiniu ir seniausia ispanglų 
tarme, vadinama anglų, bet dažniausiai jie šnekėdavo portugališ- 
kai ir arabiškai. Aristokratai paprastai geriau įsisavindavo ispan- 
glų kalbą negu eiliniai piliečiai, taip demonstruodami savo išpru- 
simą. Aš privalėjau ją išmanyti dėl profesinių priežasčių - būtent 
todėl sugebėdavau bendrauti šiauriečių šnektomis ir šiek tiek su- 
prasdavau rusanglų bei prakantajų. Su pastarosiomis kalbomis 
neabejotinai susidursiu tiek Žėručio Juostoje, tiek Bedugnės 
mieste, nors jų vertimą greičiausiai pateiks mašinos. Gimtoji Gel- 
takmenį įkūrusių demaršistų kalba buvo prakantajų, keistas Kve- 
beko prancūzų ir Kantono tarmės mišinys. Anot gandų, joks 
žmogus nepajėgdavo laisvai prabilti prakantajiškai, jeigu jo gal- 
voje neglūdėdavo galybė lingvistinių procesorių - toji šnekta bu- 
vo neapsakomai keista, prieštaraujanti esminėms žmonijos nau- 
dojamoms gramatinėms struktūroms. 

Gal tai ir keltų man nerimą, jei demaršistai nebūtų patyrę 
prekeiviai. Ilgiau nei du šimtmečius Geltakmenis įkūnijo klestin- 
čios tarpžvaigždinės prekybos centrą, siūlantį naujoves ką tik už- 
gimusioms kolonijoms, o vėliau, kai tie pasauliai technologiškai 
subręsdavo, lyg vampyras siurbiantį jų gėrybes. Perprasti tuzi- 
nus kitų kalbų akmenius vertė komercinė būtinybė. | 

Be abejo, pavojų aš neišvengsiu. Šia prasme Vadimas ne- 
klydo, tačiau grėsmės neturės nieko bendra su tomis, kurias jis 
bandė užuominomis paminėti. Jos bus gerokai subtilesnės, už- 
gimsiančios todėl, kad neįstengsiu perprasti visų svetimos kultū- 
ros, bent dviem amžiais vyresnės už manąją, niuansų. Kliūtys 
galėjo ne tiek mane sužaloti, kiek sužlugdyti misiją. Šiaip ar taip, 
man nereikėjo tokių galvažudžių kaip Vadimas apsaugos - ir vi- 
siškai nesvarbu, turėjo jis partnerių ar ne. 

Akies krašteliu kai ką pastebėjau. Ir vėl Vadimas... šį kartą 
jis kėlė didesnį sambrūzdį. Kitas žmogelis atrodė taip, tarsi mė- 

gintų jėga nusikratyti įkyraus žaliūko, tačiau sprendžiant iš apa- 
tiškų pastarojo judesių jis tik leido pašnekovui įsivaizduoti, jog 
tam pasisekė įgyti pranašumą. Aplinkiniai atvirai ignoravo peš- 
tynes, matyt, džiaugdamiesi, kad galvažudys nenusprendė kibti 
prie jų. | 

Staiga Vadimo nuotaika pasikeitė. | 

Po akimirkos žmogelis įsirėžė nugara į sieną, o pečiuitasis 
banditas įrėmė savo kaktą į persigandusio vyruko galvą. Nelai- 
mėlis mėgino kažką sakyti, bet Vadimas prispaudė delną prie jo 
burnos. Žaliūko auka vis vien kai ką išspaudė - paskutinius savo 
pietus, kurie šleikščiai garuodami prasisunkė pro užpuoliko pirš- 
tus. Pasibjaurėjęs Vadimas atšlijo nuo Žmogaus, švaria ranka įsi- 
kibo į artimiausią diržą ir vožė kumščiu jam į pilvą, tiesiai į pašir- 
džius. Vyriškis kimiai užkriokė, jo akys pasruvo krauju. Nespė- 
jus vargšui atgauti kvapo, Vadimas pašventino jį dar vienu smū- 
giu. | 
Apdorojęs bėdžių, žaliūkas nusivalė delną į sieną, išnėrė ran- 
ką iš diržo ir pasuko išėjimo link. 

Apskaičiavau skrydžio trajektoriją, atsispyriau ir kurį laiką 
sklendžiau nesvarumo būklėje, kol pagaliau prisiplojau prie sie- 
nos maždaug už metro nuo Vadimo ir jo aukos. Plačiapetis nu- 
delbė mane nuostabos sklidinu žvilgsniu. 

- Myra-bėlai... man rodės, mūsų derybos baigtos? 

Nusišypsojau. | 

- Aš ką tik jas atnaujinau. 


Įsikibau į diržą ir trinktelėjau Vadimui su tokiu pačiu atsainu- 
mu, kokį jis rodė, nokautuodamas savo klientą. Beje, trenkiau 
ten pat, į paširdžius. Jis susirietė dvilinkas kaip peršlapęs origa- 
mis, ir tyliai suaimanavo. | 

Nūnai mūsų pusėn atsigręžė dauguma bendrakeleivių, aiškiai 
nutarusių domėtis ne vien savo reikalais. 

Aš į juos kreipiausi: 

- Nežinau, ar šitas žŽmogėnas su jumis jau bendravo, bet ne- 
manau, kad jis profesionalas, koks apsimeta esąs. Jūs veltui iš- 
švaistėte savo pinigus, jei nusisamdėte jį apsauginiu. 

Vadimas sušvokštė: 

- Myra-bėlai, tu lavonas. 

- Tuomet man nėra, ko bijoti. - Pažiūrėjau į sužalotąjį. Išbalę 

jo skruostai beveik atgavo įprastą savo spalvą. Žmogus ranko- 
ve valėsi burną. - Kaip jaučiatės? Aš nemačiau, kaip prasidėjo 
grumtynės. 

Vyriškis atsiliepė ispangliškai, bet kalbėjo su tokiu akcentu, 
kad ne iš karto jį supratau. Žemaūgis tipas buvo buldogo sudė- 
jimo. Ir šuniška išvaizda neapsiribojo vien tik stotu. Jo fizionomi- 
joje atsispindėjo karinga išraiška, viduryje veido kėpsojo suplota 
nosis, viršugalvį dengė retoki, itin trumpi plaukai. 

Žmogus ištiesino suglamžytus drabužius. 

- Viskas gerai... dėkui. Tas stuobrys iš pradžių grasino man 
žodžiais, paskui ėmėsi veiksmų. Tuo momentu tikėjausi, jog kas 
nors atskubės man į pagalbą, bet staiga pasijutau, lyg būčiau ta- 
pęs baldu. 

- Taip, pastebėjau, - pervėriau keleivius paniekinančiu 
žvilgsniu. - Bet jūs nepasidavėte. 

- Kaip man tai padėjo, - ironiškai atkiro jis. 

- Deja, Vadimas ne iš tų individų, kuriems narsūs gestai da- 
ro įspūdį. Jūs tikrai nenukentėjote? 

- Ne-e. Man tik truputį bloga. 

- Palaukite. 

Spragtelėjęs pirštais, pakviečiau mechaninį patarnautoją, ku- 
ris, apimtas kibernetinių dvejonių, pleveno už kelių metrų. Kai jis 
priartėjo, pabandžiau nupirkti skopo-dekstro dozę, bet paaiškėjo, 
kad išeikvojau visą kreditą. 

- Ačiū, - padėkojo Žmogus į vietą atstatydamas savo žandi- 
kaulį. - Bet mano sąskaitoje nestinga pinigų. - Jis kreipėsi į ma- 
šiną prakantajiškai, pernelyg greitai bei tyliai, kad jį suprasčiau, 
ir iš vidinės roboto kišenėlės išniro naujas vienkartinis švirkštas. 

Kol vyriškis negrabiai bandė įdurti adatą į veną, atsisukau į 
žaliūką. 

- Vadimai, aš parodysiu gerą širdį ir leisiu tau pranykti. Bet 
nedrįsk čia grįžti. 

Jis perkreipė lūpas, prie kurių kraštelių tarsi snaigės prilipo 
vėmalų trupinėliai. 

- Mūsų pokalbis dar nebaigtas, Myra-bėlai. . 

Vadimas pasitraukė nuo diržo, sustingo, nužvelgė aplinkinius - 
turbūt prieš pasišalindamas norėjo atgauti bent dalelę savigar- 
bos. Veltui stėngėsi, nes aš jam buvau numatęs kiek kitokią da- 


lią. 

Plačiapetis įsitempė pasirengęs atsispirti nuo sienos. 

- Minutėlę, - tariau, - nejau manei, jog leisiu tau išgaruoti, kol 
nesugrąžinai visko, ką pavogei? 

Jis padvejojo vėpsodamas į mane. | 

- Aš nieko iš tavęs nepavogti. - Atsigręžęs į sumuštą žmogų, 
pridūrė: - Arba iš jūsų, pone Kirenbachai... 

- Tai tiesa? - paklausiau vyriškio, į kurį jis kreipėsi. 

Kirenbachas irgi sudvejojo. Prieš atsiliepdamas dirstelėjo į 
Vadimą. 

- Taip... taip. Jis nieko iš manęs nevogė. Iki šiol su juo nė 
nebuvau kalbėjęs. 

Pakėliau balsą: | 

- O kaip likusieji? Ar šitas suktas mulkis iš jūsų ką nors at- 
ėmė? 

Tyla. Nieko kito ir nesitikėjau. Vargu ar kam magėjo pir- 
mam prisipažinti, kad jį arba ją apmovė tokia apgailėtina smul- 
kmė kaip Vadimas. 

- Matai? - tarė žaliūkas. - Nė vienas nenukentėti, Myra-bė- 
lai. 

- Galbūt ne šitie. - Laisvąja ranka stvėriau už apsiausto atla- 
po. Gruoblėti lopiniai pasirodė vėsūs ir sausi kaip gyvatės išnara. - 
O kaip gi kiti lėtaeigio keleiviai? Kertu lažybų, jog nuo tada, kai 
išskridome iš Aidelvildo, jau spėjai keletą apiplėšti. 

- Na, ir kas? - mažne sukuždėjo jis. - Juk tai ne tavo reika- 
las. - Vadimo tonas keitėsi sulig kiekviena sekunde. Jis muistėsi 
priešais mane ir buvo kur kas nuolankesnis nei tuomet, kai pasi- 
rodė bendrajame sektoriuje. - Kodėl tu kištis? Ko tau reikia, kad 
palikti mane ramybėje? 

Neišlaikęs nusijuokiau: 

- Negi tu tikrai bandai mane papirkti? 

- Bent jau verta pamėginti. 

Pajutau, kaip mano širdį pervėrė įtūžio dūris. Prisitraukiau 
Vadimą ir su tokia jėga tėškiau į sieną, kad jis vėl prarado amą. 
Pratrūkau vanoti tipelį negailėdamas jėgų. Akinantis pyktis už- 
liejo mane kaip šilta, maloni migla. Vadimas mėgino gintis, bet 
aš buvau greitesnis, stipresnis, negana to, liepsnojau teisėtu įnir- 
šiu. 
 - Sustokite! - pareikalavo balsas, tarytum atsklidęs kažkur 
iš tolybių. - Liaukitės, jam jau pakaks! 


156 


Mane nuo Vadimo tempė Kirenbachas. Pora kitų bendrake- 
leivių atsklendė artyn, užsimanę žvilgtelėti į smurto sceną, ir da- 
bar su baimingu pasigėrėjimų tyrinėjo Vadimo sužalojimus. Jo fi- 
zionomija tapo viena didele mėlyne, iš burnos varvėjo purpuriniai 
kraujo lašai. Matyt, atrodžiau panašiai, kai mane apdorojo vie- 
nuoliai. 

- Norite, kad būčiau jam atlaidus? - paklausiau. 

- Na, atlaidumo iš jūsų nesitikiu, - tarė Kirenbachas. - Bent 
jau prašyčiau jo nenudėti. O jeigu jis sako tiesą ir tikrai turi drau- 
gų? 

- Mūsų bičiulis tėra smulkmė. Jis nepažįsta jokių įtakingų as- 
menų. Net jeigu palaiko su kuo nors ryšį, kas iš to? Juk mes ke- 
liaujame į Žėručio Juostą, o ne į koloniją, kur niekas nepaiso įsta- 
tymų. 

Kirenbachas keistai į mane pažvelgė. 

- Jūs kalbate rimtai? Išties manote, jog vykstame į Žėručio 
Juostą? | 

- Argi ne? 

- Žėručio Juosta nebeegzistuoja, - paaiškino Kirenbachas. - 
Jau daugelį metų. Mes traukiame visai į kitą vietą. 

Iš mėlynės, kuri kadaise vadinosi veidu, pasigirdo kai kas ne- 
tikėto: gargaliavimas. Galbūt Vadimas bandė atsikrenkšti ir iš- 
spjauti kraują, o gal tiesiog piktdžiugiškai prunkštelėjo. 

- Ką jūs norėjote tuo pasakyti? 

- Kuo, Taneri? 

- Savo pastaba, esą Žėručio Juosta nebeegzistuoja. Nejau 
ketinate visa tai palikti paslaptyje? 

Mudu su Kirenbachu brovėmės į “Strelnikovo"? gelmes, Va- 
dimo slėptuvės link. Kelionei šiek tiek trukdė lagaminas, kurį 
tempiau iš paskos. Mes buvome vieni. Mano apartamentai žaliū- 
kui tapo kamera, vos tik jis išdavė savo kambarėlio koordinates. 
Nusprendžiau, jog apieškoję Vadimo būstą rasime iš kitų kelei- 
vių nugvelbtus daiktus. Nuo apsiausto mūsų plačiapetį bičiulį jau 
išvadavau ir nė nesiruošiau jo grąžinti. 

- Tarkim, jog įvyko tam tikri pokyčiai, Taneri, - atsakė Ki- 
renbachas, nevikriai rangydamasis įkandin, tarsi šuo, kažką me- 
džiojantis oloje. į 


- Aš nieko apie tai negirdėjau. 

- Ir negalėjote girdėti. Padėtis pasikeitė gana neseniai, kol 
skridote į šią sistemą. Deja, tai įprastas pavojus, pasitaikantis 
tarpžvaigždinėse kelionėse. 

- Vienas iš keleto, - pataisiau prisiminęs, kaip mane aptalžė 
vienuoliai. - Kokius gi pokyčius jūs turite omenyje? 

- Sakyčiau, gana drastiškus, - jis stabtelėjo kimiai šnopuoda- 
mas. - Klausykite, man nemalonu vienu mostu sužlugdyti jūsų 
iliuzijas, bet jums derėtų susitaikyti su mintimi, kad Geltakmenis 
nebėra tas pasaulis, koks jis buvo... švelniai tariant. 

Mintyse išgirdau Ameliją, aiškinančią, kur surasiu Raiviką. 

- Tačiau Bedugnės miestas nepradingo? 

- Žinoma, ne. Aš kalbėjau ne apie tokius drastiškus poky- 
čius. Jis tebestovi, yra pilnas gyventojų, pagal čionykštės siste- 
mos standartus, netgi klesti. 

- Šitą teiginį jūs, be abejo, patikslinsite. - Nukreipęs akis į 
priekį pamačiau, jog tunelis išplatėjo į cilindrinį koridorių, kurio 
sienose įžiūrėjau kelias ovalo formos duris, atskirtas vienas nuo 
kitų lygiais tarpais. Vis dėlto aplinka buvo tamsi ir klaustrofobiš- 
ka - manyje krebždėjo nemaloni nuojauta, jog su panašia atmos- 
fera man teko susidurti ne sykį. 

- Gaila... bet taip, - patvirtino Kirenbachas. - Miestas taip 
pasikeitė, jog tapo beveik neatpažįstamas. Manau, tą patį galima 
pasakyti ir apie Žėručio Juostą. Anksčiau planetos orbitoje 
skriejo dešimt tūkstančių stočių, supusių Geltakmenį kaip... da- 
bar ketinu pasipuikuoti metaforų kratiniu - kaip girlianda neapsa- 
komai retų, meniškai apdailintų brangakmenių. Kiekvienas iš jų 
savitai spinduliavo. - Kirenbachas nutilo, šnypšdamas atsikvėpė 
ir pratęsė: - Šiuo metu iš tūkstančių modulių beliko pora šimtinių, 
kuriuose užtenka oro, kad būtų palaikoma gyvybė. Visi kiti vir- 
to tuščiais, vakuumu užpildytais kiautais. Jie tykūs ir negyvi, 
kaip po potvynio į upės krantą išmesti medžiai. Į tas stotis ver- 
žiasi tiktai mirtinos orbitinės šiukšlės. Žėrutį žmonės praminė 
Rūdžių Juosta. 

Suvirškinęs jo žodžius, paklausiau: 

- Kas gi atsitiko? Prasidėjo karas? Vienas modulio savinin- 
kas įžeidė kitą pareiškęs, kad šio buveinės konstrukcija prasilen- 
kia su geru skoniu? 


158 


- Ne, ne karas. O gaila. Iš karo visuomet galima pasitraukti. 
Jie ne tokie baisūs, kaip kalbama. Karai... 

- Kirenbachai... - mano kantrybės taurė persipildė. 

- Viskuo kaltas maras, - skubiai atsakė jis. - Siaubingas ma- 
ras. Kol neapipylėte manęs klausimais, privalau įspėti, jog žinau 
ne ką daugiau smulkmenų negu jūs - aš irgi ką tik čia atvykau. 

- Jūs kur kas geriau informuotas už mane. - Praslinkau palei 
dvejas duris ir sustojęs prie trečių palyginau jų numerį su raktu, 
kurį man davė Vadimas. - Kaip maras sugebėjo pridaryti tiek 
daug žalos? 

- Tai nei šiaip maras. Bent jau ne įprasta prasme. Užuot 
naikinęs jis pasižymėjo savotišku... produktyvumu. Vaizduote. 
Meniška siela. Retsykiais ir klasta. Hmm, mes jau vietoje? 

- Taip, berods, čia jo kajutė. 

- Atsargiau, Taneri. Ten gali būti paspęsti spąstai. 

- Abejoju. Vadimas nepanašus į tokį, kuris mėgautųsi ilgalai- 
kio planavimo malonumais. Tam reikia turėti priekinę smegenų 
žievę. 

Kyštelėjau Vadimo kortelę į spyną ir apsidžiaugiau, kai du- 
rys prasivėrė. Blausioje, purvo spalvos šviesoje įžvelgiau cilindri- 
nę patalpą, tris ar keturis kartus didesnę už mano gardelį. Ki- 
renbachas nusekė iš paskos ir sustojo viename kajutės gale, tar- 
si žmogus, kol kas nepasirengęs leistis kanalizacijos šachta. 

Negalėjau kaltinti vyruko už tai, kad jis nedrįso veržtis į kam- 
bario gilumą. 

Patalpoje tvyrojo kvapas, kurį skleidė per ilgus mėnesius su- 
sikaupusių kūno išskyrų bei riebaluotų plėvelių, sudarytų iš negy- 
vų odos ląstelių ir priklijuotų prie visų gelsvų plastikinių paviršių. 
Kai tik pasirodėme kambaryje, ant sienų atgijo pornografinės ho- 
logramos, dvylika nuogų moterų, persikreipusių į anatomiškai ne- 
įmanomas pozas. Be to, jos kalbėjo: tuzinas panašių kontraltų en- 
tuziastingai ėmė girti lytinį Vadimo pajėgumą. Mintyse išvydau 
jį surištą mano kajutėje, su kamšalu burnoje, negirdintį šių mei- 
likavimų. Moterys nesiliovė pliurpusios, bet po kurio laiko gestai 
ir panegirikos ėmė pakankamai dažnai kartotis, kad nebekreip- 
čiau į jas dėmesio. 

- Į viską atsižvelgus, man rodos, mes patekome į tą kambarį, 
kurio mums reikėjo, - pratarė Kirenbachas. 

Linktelėjau. 

- Vargu ar jam lemta laimėti patraukliausios kajutės vardą, 
ar ne? 

- O, nežinau... kai kurios dėmės gan įdomiai išdėstytos. Tik 
gaila, kad Vadimui labiau prie širdies sutrinto mėšlo spalvos - 
bent jau pastarąjį šimtmetį. - Pirštų galiukais Kirenbachas per 
porą colių pastūmė liuką ir atidengė purviną, mikrometeoritais 
apšaudytą langelį. - Užtat jo būste atsiveria vaizdas į lauką. Tik 
abejoju, ar už tokią prabangą vertėjo primokėti. 

Įsmeigiau akis į iliuminatorių. Mes matėme dalį laivo korpu- 
so, kurį protarpiais nutvieksdavo ryškiai violetiniai blyksniai. Nors 
ir skridome, būrys darbininkų, prilipusių prie “Strelnikovo" pavir- 
šiaus, be paliovos kažką virino. 

- Siūlyčiau nekiurksoti čia ilgiau negu būtina. Aš apieškosiu 
šitą kambario galą, jūs pasidairykite savajame. Galbūt atrasime 
ką nors naudingo. 

- Gera mintis, - atsiliepė Kirenbachas. 

Iškrėčiau patalpą. Kajutė, kurioje nestigo sienose įmon- 
tuotų spintelių, kadaise veikiausiai atstojo sandėliuką. Siste- 
minga krata būtų pernelyg ilgai užtrukusi, tačiau aš pasisten- 
giau užpildyti lagaminą ir gilias apsiausto kišenes viskuo, kas 
bent kiek atrodė vertinga. Saujomis sėmiau juvelyrinius dirbi- 
nius, duomenų monoklius, miniatiūrinės holo-kameras, sages 
su vertimo programomis - žodžiu, tokius dalykėlius, kuriuos 
Vadimas galėjo nudžiauti iš šiek tiek turtingesnių “Strelniko- 
vo“ keleivių. Man teko išnaršyti ne vieną spintelę ieškant 
laikrodžio - kosminiai klajūnai, kursuojantys iš vienos siste- 
mos į kitą, paprastai jų nesiimdavo. Galų gale aptikau masyvų 
rankinį laikrodį, rodantį Geltakmenio laiką; jo ciferblatą suda- 
rė koncentriniai diskai, aplink kuriuos sukosi tiksinčios, mažu- 
tės smaragdinės planetos. 

Su pasitenkinimu užsisegiau jį ant riešo. 

- Jo daiktų vogti negalima, - nedrąsiai pastebėjo Kirenba- 
chas. 

- Tegul Vadimas paduoda skundą laivo vadovybei. 

- Ne čia esmė. Jūs elgiatės ne geriau negu... 

- Klausykite, - atšoviau, - negi jūs rimtai manote, kad jis vis- 
ką nusipirko? Tie daiktai pavogti, turbūt iš keleivių, kurie seniai 
išsinešdinę iš “Strelnikovo". 

- Bet tarp jų gali atsirasti nugvelbtų visai neseniai. Mums de- 

rėtų pasistengti juos sugrąžinti teisėtiems savininkams. Negi jūs 
man nepritariate? 

- Nebent teoriškai, - atsakiau tebenaršydamas spintelių turi- 
nį. - Mes niekaip neatrasime tikrųjų savininkų. Aš nepastebėjau, 
kad kam nors būtų magėję prisijungti prie mūsų draugijos. Beje, 
koks jums skirtumas? 

- Tai vadinama mėginimu išsaugoti sąžinės likučius, Taneri. 

- Nors prakeiktas galvažudys vos jūsų nenudobė? 

- Principas galioja visais atvejais. 

- Na, jeigu jums knieti naktimis ramiai miegoti, galite palikti 
mane vieną. Geriau pagalvojus, ar aš jūsų prašiau mane lydėti? 

- Ne, bendrininkauti nekvietėte... - kai Kirebachas žvilgtelė- 
jo į ištrauktą stalčių, liūdnomis akimis nudelbė jame sužvejotą ko- 
jinę, jo veidą perkreipė agoniška abejonė. - Velniop jus, Taneri. 
Tikiuosi, jūs neklydote dėl to, kad Vadimas tėra smulkmė. 

- Dėl to mums tikrai neverta nerimauti. 

- Jūs tikras? 

- Aš neblogai pažįstu padugnių gyvenimą. | 

- Na... tarkim, kad jūs teisus. - Iš pradžių lėtai, paskui su vis 
didesniu entuziazmu Kirenbachas įniko semti Vadimo grobį. 
Glemžėsi praktiškai viską, nesirinkdamas, daugiausia krūvas ak- 
menių kupiūrų. Spėjau prigriebti porą pluoštų grynųjų, kol Kiren- 
bachas jų visų nepasisavino. 

- Dėkui. Man tiek užteks. 

- Jau ketinau jums duoti... 

- Be abejo. - Peržvelgiau kupiūras. - Ar tie pinigai ko nors 
verti? 

- Taip, - mąsliai atsiliepė jis, - bent jau Skliaute. - Neįsivaiz- 
duoju, kokia valiuta naudojama Mulče, bet nemanau, kad šita 
mums pakenktų. 

Prigriebiau dar keletą banknotų. 

- Atsarga gėdos nedaro - tokia mano filosofija. 

Kai vėl perverčiau visą šlamštą, man pavyko aptikti daikčiu- 
ką, kuris atrodė kaip patirtukų grotuvas. Plonesnį ir aptakesnį nei 
įtaisai, regėti Skajaus Persvaroje. Sulankstytas jis buvo ne dides- 
nis už kišeninę Bibliją. 

Įkišau prietaisą į tuščią kišenę kartu su krūvele patirtukų, 
kurie, mano nuomone, galėjo būti šio to verti. 

- Jūsų minėtas maras... - prabilau. 

- Taip? 

- Nesuprantu, kaip jis galėjo pridaryti tiek daug žalos. 

- Esmė ta, kad jis ne biologinės kilmės - tai yra, ne toks, su 
kokiu mums asocijuojasi mirtinos ligos. - Jis patylėjo atsigręžęs 
į mane. - Mašinos - štai, ko jam reikėjo. Maras nutraukė me- 
chanizmų, pasiekusių tam tikrą technologinį lygį, veiklą arba pri- 
vertė funkcionuoti jiems neįprastu būdu. 

Patraukiau pečiais. 

- Kas čia blogo? 

- Gal ir nieko, jei mašinos tebūtų elementarūs robotai arba 
sistemos, kurių pilna šitame laive. Bet mes kalbame apie Geltak- 
menį. Didžiuma mechanizmų buvo mikroskopinės apimties, im- 
plantuoti į žmonių kūnus ir smegenis. Tai, kas atsitiko Žėručio 
Juostoje, atspindėjo siaubingus, žmones užklupusius įvykius. Ly- 
giai taip pat keturioliktame amžiuje visoje Europoje gęstančios 
šviesos bylojo apie Juodąją Mirtį. 

- Man reikės papildomų duomenų. 

- Paklausinėkite informacinės sistemos, kurią rasite savo 
kambaryje. Arba Vadimo. 

+ - Arba žinias galėtumėte suteikti jūs. | 

Jis papurtė galvą. 

- Ne, Taneri. Aš Žinau ne ką daugiau nei jūs pats. Nepa- 
mirškite, mes atkakome į Eridano Epsilon sistemą tuo pačiu 
metu. Skridome skirtingais laivais, bet abu keliavome tarp- 
žvaigždinėje erdvėje, kai įvyko nelaimė. Nė vienas iš mūsų ne- 
turėjome apsčiai laiko, kad spėtume prisitaikyti prie naujų ap- 
linkybių. | 

Tyliu, ramiu balsu pasiteiravau: 

- Iš kurgi jūs atvykote? 

- Iš Didžiojo Tetono. 

Jei tiksliau, vienos iš senųjų amerikanų kolonijų, panašių į 
Geltakmenį, Josmitą, Ledyną ir kitas, kurių vardų neįstengiau 
prisiminti. Prieš keturis šimtmečius juos visus apgyvendino ro- 
botais, save kopijuojančiomis mašinomis, kurios galėjo atgaivinti 
kelionės tikslą pasiekusius žmones. Nė viena iš minėtų kolonijų 
nesuklestėjo, sulig antrąja gyventojų karta visos žlugo. Nūnai re- 
tas kuris pajėgtų atsekti savo giminystės ryšius su pirmaisiais 
amerikanų naujakuriais. Šiuo metu didžiuma tų pasaulių piliečių 
buvo kilę iš vėlyvesnių kolonizacijos bangų, kitaip tariant, jų pro- 


162 


tėviai atvyko į planetas šviesaeigiais. Bemaž visos tapo demar- 
šistų valstybėmis, kaip ir Geltakmenis. 

Skajaus Persvara, žinoma, įkūnijo išskirtinį atvejį. Tai buvo 
vienintelis pasaulis, priglaudęs žmones iš pusantro amžiaus skri- 
dusių laivų - tiek užšaldytus, tiek įgulos narių palikuonis. 

Kai kurių klaidų nevalia kartoti. 

- Kiek girdėjau, Didysis Tetonas - žavinga vieta, - tariau. 

- Taip. Jūs tikriausiai spėliojate, kas mane čia atvedė. 

- Tiesą sakant, ne. Tai ne mano reikalas. 

Jo pirštai, rausiantys Vadimo grobį, ėmė judėti lėčiau. Ko 
gero, Kirenbachas nebuvo įpratęs prie tokios smalsumo stokos. 
Savo ruožtu tebekuičiau stalčius ir mintyse skaičiavau sekundes 
laukdamas, kol jis nutrauks tylą. 

- Aš esu menininkas, - pagaliau atsiliepė Kirenbachas. - 
Tiksliau, kompozitorius. Dabar kuriu simfonijų ciklą. Tai mano 
gyvenimo darbas. Būtent todėl čia atvykau. 

- Muzika? 

- Taip, muzika... nors šis niekingai menkas žodis neaprėpia 
to, ką turiu galvoje. Naująją mano simfoniją įkvėps ne kas kita, 
kaip Bedugnės miestas. - Jis nusišypsojo. - Mano kūrinys bus di- 
dingas, pakeliantis dvasią, išaukštinantis gražiosios epochos pui- 
kybę. Kompozicija spinduliuos gyvybingumą ir energiją. Bus to- 
kia iškilminga, tarsi ją būtų parašęs Šostakovičius. Mano darbą 
prislėgs visagriaunantis suvokimas, jog istorijos ratas galiausiai 
pasisuko, ir mūsų, mirtingųjų, svajas sutrynė į dulkes. Tai bus 
maro simfonija. 

- Ir todėl sukorėte tokį kelią? Kad brūkštelėtumėte kelias 
natas? 

- Taip, kad brūkštelėčiau kelias natas. Kodėl gi ne? Galų 
gale kažkas privalo tai padaryti. 

- Bet juk praeis ištisi dešimtmečiai, kol jūs grįšite namo. 

- Kad ir kaip keista, šį faktą įsisąmoninau gerokai anksčiau, 
negu jūs teikėtės jį paminėti. Mano kelionė į čionykštę sistemą 
tėra preliudija, užtruksianti menkutį laiko tarpelį, - ir gana ne- 
reikšmingą, palyginti su amžiais, kurie praslinks, kol užbaigsiu sa- 
vo darbą. Aš pats, spėju, pasensiu beveik šimtmečių - būsiu iš- 
dirbęs dvigubai trigubai ilgiau nei bet kuris kitas didis kompozito- 
rius. Per tą laiką, be abejo, paviešėsiu tuzinuose sistemų - į sa- 
vo maršrutą įtrauksiu ir tas, kurios pasirodys svarbios mano kū- 

riniui. Esu tikras, kad stebėsiu dar ne vieną karą, marą ar tam- 
sųjį amžių. Žinoma, regėsiu ir stebuklų sklidinus laikus. Visa tai 
taps grūdais, kuriuos sumals mano didingojo darbo malūnas. Tuo 
metu, kai savo kūrinį nugludinsiu, bet juo nepasibjaurėsiu ir ne- 
nusivilsiu, tikriausiai jau būsiu iškaršęs. Tiesiog neturėsiu laiko 
naudotis ilgaamžiškumą užtikrinančiomis terapijomis, nes savo 
energiją skirsiu darbui. Teks pasikliauti lengviausiai prieinamo- 
mis gydymo priemonėmis ir tikėtis, jog iki mirties sugebėsiu už- 
baigti įspūdingąjį opusą. Suderinęs kompoziciją ir primityvias ke- 
verzones pavertęs neabejotinų šedevru, grįšiu į Didįjį Tetoną - 
aišku, jeigu jis vis dar egzistuos, - kur paskelbsiu apie nuostabio- 
jo savo darbo premjerą. Ji greičiausiai įvyks ne anksčiau kaip po 
penkiasdešimties metų nuo pranešimo momento. Viskas priklau- 
sys nuo to, kaip žmonės bus išsisklaidę kosmose. Šiaip ar taip, 
tiek laiko užteks, kad Žinia pasiektų tolimiausias kolonijas, ir sve- 
čiai imtų rinktis į renginį. Aš pats miegosiu, kol bus ruošiama 
koncerto vieta - jau esu numatęs prašmatnią buveinę - ir kol su- 
siburs, užaugs arba klonavimo būdu gims muzikantai, verti groti 
orkestre. Praėjus penkiems dešimtmečiams, pramerksiu akis, 
žengsiu į rampų šviesą, atliksiu dirigento pareigas, o vėliau, per 
savo gyvenimo likutį, mėgausiuos tokia šlove, kokia nebuvo ap- 
lankiusi jokio kompozitoriaus ir, žinoma, nieko nebeaplankys. Pa- 
lyginti su manimi, didžiųjų kompozitorių pavardės sumenkės iki 
elementarių išnašų; jie teatstos užuomazgos stadijoje mirgančias 
žvaigždutes, kurias nustelbs akinantis mano sukrečiančio genia- 
lumo ryškumas. Mano pavardė skambės per šimtmečius kaip 
niekada nenutylantis akordas. 

Stojo ilga nebyli tyla. Galiausiai atsiliepiau: 

- Na, kiekvienam iš mūsų reikia tikslo. 

- Jums, ko gero, atrodo, kad aš esu siaubingas tuščiagarbis. 

- Tokia mintis nė nešovė man į galvą, Kirenbachai. - Tarda- 
mas paskutinius žodžius, vieno stalčiaus gilumoje kažką palie- 
čiau. Vyliausi, jog pasisekė aptikti kokį nors ginklą - daikčiuką, 
pasižymintį didesne šaunamąja galia negu spyruoklinis pistoletas, 
- bet mano lūkesčiai nepasitvirtino. - Įdomu... 

- Ką jūs radote? 

Ištraukiau juodą metalinę dėžutę, dydžio sulig cigarų pake- 
liu. Jos viduje radau šešias purpurines, į kišenėles įgrūstas am- 
pules. Toje pačioje dėželėje aptikau ir puošnų plieninį švirkštą, 

kurio rankena, padailinta bareljefine kobra, panėšėjo į pistoleto 
buožę. 

- Neįsivaizduoju. Ką manote jūs? 

- Na, hmm... nežinau. - Jis smalsiai apžiūrėjo ampules. - 
Bet dėl vieno dalyko nekyla jokių abejonių. Kad ir kas tai būtų, 
šitie žaisliukai akivaizdžiai neteisėti. 

- Ir man taip pasirodė. 

Mintyse išvydau švirkštą, kuris Amelijos oloje iškrito iš vie- 
nuolio kišenės. Jame regėta medžiaga priminė chemikalus iš Va- 
dimo dėžutės, nors kai tokia blausi šviesa tvyrojo urve, galėjau ir 
klysti. Be to, prisiminiau, ką Amelija sakė, kai jos paklausiau, 
kam reikalingas tas švirkštas: tokie daiktai, anot merginos, Aidel- 
vilde nepageidaujami. Vadinasi, susidūriau su kažkokiais narko- 
tikais, kurie veikiausiai uždrausti ne tik vienuolių slaugos namuo- 
se, bet ir visoje sistemoje. 

- Spėju, jog šie radiniai padės man atidaryti vienas kitas du- 
ris. 

- Gal ir daugiau, - atsakė Kirenbachas. - Pavyzdžiui, pragaro 
vartus. Aš kai ką atsiminiau. Ten, kur susiburia į šią sistemą at- 
skridę laivai, sklandė kalbos apie paplitusius itin šlykščius narko- 
tikus. - Jis linktelėjo į purpurines ampules. - Vieną jų praminė 
“Išsvajotu Eliksyru"'. | 

- Tai, ką dabar laikau rankoje? 

- Nežinau, bet manau, jog būtent tokiomis medžiagomis ga- 
lėtų prekiauti mūsų bičiulis Vadimas. 

- Iš kur jų gavo? 

- Argi aš sakiau, kad esu šios srities specialistas? Girdėjau 
tik tiek, kad Eliksyras garsėja nemaloniu pašaliniu poveikiu, to- 
dėl čionykštės sistemos valdžia neskatina jo vartojimo ir draudžia 
laikyti, jeigu jau apie tai prabilome. 

- Matyt, jis populiarus. 

- Taip... bet aš nenutuokiu, koks jo poveikis. Beje, tas įtaisas 
yra vestuvių ginklas. - Iš mano veido išraiškos supratęs, jog pa- 
vadinimą girdžiu pirmą kartą, jis pratęsė: - Pagal Geltakmenio 
tradicijas, sutuoktiniai pasikeisdavo nervų sistemos medžiago- 
mis, kurias susileisdavo šituo instrumentu... vestuvių ginklu. 

- Dabar taip nebesielgia? | 

- Ne. Liovėsi, kai atslinko maras, - liūdnai tarė jis. - Tiesą 
sakant, įsigalėjus marui, vietinių elgsena gerokai pasikeitė. 

Kai Kirenbachas su grobiu pasišalino, - tikėjausi, kad grįžo į 
savo apartamentus, kur apmąstys eilinę simfonijos dalį, - aš nu- 
drožiau į kitą Vadimo kambario galą ir sustojau prie informaci- 
nio panelio. Pirmą kartą nuo atsisveikinimo su Aidelvildu pajutau, 
jog atgavau svorį, nes “Strelnikovas" įjungė variklį ir paleido 
trumputę ugnies čiurkšlę, koreguodamas skrydžio į Rūdžių Juos- 
tą trajektoriją. Laivo struktūra drakoniškai sumaurojo, ir aš pa- 
klausiau savęs, ar tik nepasirinkau kelionės, kuri užsibaigs tuo, 
kad “Strelnikovo" korpusas subyrės į druzgus. Laimei, netrukus 
dejonės bei girgždesiai prityko iki įprasto garsinio laivo fono, ir 
man pavyko sutelkti dėmesį į reikalus, kuriais ketinau pasirūpinti 
prieš akimirką. 

Prietaisų skydas atrodė senoviškas - kaip antikvariatas, iš 
kurio muziejuje pasijuoktų vaikai. Plokščią ekraną supo mygtu- 
kai, papuošti reljefinėmis, pirštų nuzulintomis piktogramomis; že- 
miau jų pamačiau klaviatūrą su raidėmis ir skaitmenimis. Aš ne- 
nutuokiau, su kokiu meno lygiu susidursiu Geltakmenio apylinkė- 
se, bet šitai neprilygo netgi Skajaus Persvaros standartams. 

Nusprendžiau, jog teks pasitenkinti tuo, ką turiu. 

Aptikau mygtuką, įjungiantį skydelį; sumirgėjusiame ekrane 
nušvito Žinutės ir reklaminiai skelbimai, galiausiai pasirodė ir su- 
dėtingas parinkčių medis. Informacinė laivo bazė. Ryšio palaiky- 
mas realiuoju laiku - duomenų srautai kursuodavo per vieną švie- 
sos sekundę, suteikdami galimybę normaliai bendrauti su pašne- 
kovais, esančiais už “Strelnikovo" ribų. Giluminės, techninėje 
įrangoje instaliuotos sistemos, kurios suteikdavo atsakymus tik po 
kelių sekundžių ar net valandų, priklausomai nuo klausimo sudė- 
tingumo. Gauti informaciją, kurios pateikimui reikėjo daugiau lai- 
ko, praktiškai neįmanoma: išsiuntus paklausimą į čionykščio Koi- 
perio žiedo stotis, atsakymas grįžtų tik tada, kai lėtaeigis jau se- 
niai būtų pasiekęs kelionės tikslą. 

Pasirinkęs gilumines sistemas laukiau porą sekundžių, kol 
ekrane vienos kitas keitė reklamos. Galų gale užsižiebė antrinio 
meniu medis. Ekrane pastebėjau Žinias apie atskrendančius bei 
išvykstančius laivus, įskaitant ir porą žodžių apie “Orvietą". Gel- 
takmenio sistema netgi dabar atrodė kaip judrus tarpžvaigždinės 
prekybos centras. Nieko nuostabaus. Jei maras įsigalėjo per 
pastarąjį dešimtmetį, didžiuma laivų tebebuvo kelyje. Praeis ke- 

lios dešimtys metų, kol naujienos apie marą pasklis Žmonijos ap- 
gyvendintoje erdvėje. 

Peržvelgiau kitas parinktis. 

Giluminių sistemų tinklais kursavo informacija iš stočių, be- 
sisukančių aplink dujų milžinės. Didelis duomenų srautas plūdo 
ir jų pusėn. Daugumą gyvenamųjų modulių sudarė tipiškos grę- 
žinių stotys ir atsiskyrėliškų grupuočių avanpostai: tarp jų nesti- 
go jungėjų būstų, kiberdangių anklavų ir pusiau automatinių ka- 
rinių arba eksperimentinių bazių. Pastangos atkapstyti bent šio- 
kių tokių nuorodų į marą pasirodė besančios bergždžios. Retsy- 
kiais aptikdavau užuominas į jo suvaldymo procedūras ar mėgi- 
nimus susidoroti su krize, bet dažniausiai atrodydavo, tarytum 
maras ir jo padariniai tapo tokiu įprastu gyvenimo aspektu, kad 
šio Išvis nevertėjo minėti. 

Daugiau žinių gavau iš vietinių tinklų. Porą sykių pastebėjau 
nuorodas į konkretų, šiurpinantį krizės pavadinimą: Mišinio ma- 
ras. Tačiau didžiumos pranešimų autoriai aiškiai galvojo, jog es- 
miniai faktai apie patį marą visiems Žinomi. Ne kartą radau to- 
kias sąvokas kaip hermetikai, Skliautas, Mulčias ir Žaidimas, bet 
nė viena iš jų nebuvo nuodugniai išaiškinta. 

Tiesa, apie Skliautą girdėti man teko. Pasak Amelijos, egzis- 
tavo didelė tikimybė, jog būtent ten surasiu Raiviką. Tai Bedug- 
nės miesto rajonas. 

Galbūt ji man papasakojo mažiau nei galvojau? 

Perjungiau skydelį į duomenų siuntimo režimą ir sukurpiau 
prašymą pateikti bendrą informaciją apie marą. Negalėjau pati- 
kėti, jog esu pirmas, į Rūdžių Juostą traukiantis klajūnas, kuriam 
šiuo klausimu magėjo gauti išsamių žinių. Nors visai įmanoma, 
kad niekas man neatsakys, nes, pavyzdžiui, nebeveikė automa- 
tinė paieškos sistema. 

Išsiunčiau paklausimą ir keletą sekundžių spoksojau į ekra- 
ną, bet jokių pokyčių nesulaukiau. 

Nusivylęs, taip ir nesužinojęs tiesos, perkračiau Vadimo ap- 
siausto kišenes, kol iš vienos iškrapščiau grotuvą. Įtaisas pats 
susimontavo, detalės nuslydo į joms skirtas vietas su džiuginan- 
čiu tikslumu, kaip šautuvo elementai. Jis išsilankstė į karkasinį 
šalmą, išmargintą generatoriais, įvesties prievadais, papuoštą 
švytinčiomis žaliomis ir raudonomis kobromis. Šalmo priekyje 
nusileido stereoskopiniai okuliarai, jų rėmeliai buvo pagaminti iš 

medžiagos, kuri automatiškai prisiderindavo prie paakių odos. 
Pora ausų kamštukų funkcionavo panašiai. Konstrukcija netgi 
parūpino nosies kištukus, suteikiančius duomenų uoslės orga- 
nui. | 

Pakėliau šalmą ir užsimaukšlinau ant viršugalvio. 

Jis apglėbė mano skalpą tvirtai, tarsi kankinimo instrumentas. 
Mažieji okuliarai prilipo prie akiduobių. Kiekvienas jų turėjo ins- 
taliuotas aukštos skiriamosios gebos sistemas, kurios dabar ro- 
dė tokį vaizdą, kokį matyčiau ir be šalmo, tik šiek tiek - turbūt 
specialiai - grūdėtą. Norint ryškesnio reginio, reikėtų nervų sis- 
temos implantų ir tobulesnio grotuvo, sugebančio fiksuoti ir ko- 
reguoti smegenų signalus taip subtiliai, kaip karinis paieškos tin- 
klas. 

Atidariau lagaminą ir iš jo išgriebiau dėželę vis dar įvyniotų 
į plastiką patirtukų, kuriuos atsigabenau iš Skajaus Persvaros. 
Nuplėšiau plėvelę ir apžiūrėjau šešias pieštuko storio lazdeles, 
bet neaptikau jokių užrašų, nurodančių, kas jose slypi. Kas tai: 
elementarios, pardavimui skirtos prekės, ar saugyklos, į kurias 
dar prieš amneziją įrašiau žinutes, galinčias praskaidrinti atmin- 
tų? 

Priekinėje grotuvo dalyje, kaktos srityje, žiojėjo prievadas, į 
kurį reikėjo kišti metalinį patirtuko galą - pati lazdelė styrodavo 
nelyginant plonytis ragas. Stvėriau pirmą pasitaikiusią i iš šešių ir 
įstačiau ją į vietą. | 

Akiratyje nutvisko meniu, siūlantis simuliaciją, papildytą įvai- 
riais skoningais fonais. Apsistojau ties automatiškai numatyta 
aplinka ir murktelėjau į patirtuko generuotas erdves, rankos 
mostais pasirinkdamas vieną ar kitą veiklos režimą. Šalmas su- 
kūrė nestiprų elektros lauką, kuris leido sistemai atpažinti mano 
judesius. | 

Vadimo kambarys palaipsniui aptemo, ausis persmelkė sta- 
tiniams trikdžiams būdingas šnypštimas. Triukšmas prityko, ir 
dabar man dingojosi, tarsi aš būčiau išgaravęs iš lėtaeigio. Pilku- 
ma prasisklaidė, o iš miglos lyg vaiduokliai išniro spalvoti pavida- 
lai. 

Atsidūriau džiunglių proskynoje, kur šaudžiau į priešus. 

Pats buvau nuogas iki juosmens, perdėm raumeningas netgi 
kaip kareivis, dažais išsitepliojęs krūtinę, vienoje rankoje laikiau 
seno modelio spindulinį žaisliuką, kita spaudžiau truputį mažesnį 

kulkosvaidį. Man ne kartą teko pliekti iš panašių ginklų, todėl ži- 
nojau, jog vienu metu iš jų šaudyti neįmanoma, juo labiau gniau- 
žiant tuos gremėzdus ištiestose rankose. Abu ginklai tratėjo, kol 
liejau ugnimi priešininkus, kurie staugdami beatodairiškai veržėsi 
iš krūmynų, nors mane laisvai nupilti galėjo ir vienas, priedango- 
je pasislėpęs šaulys. Aš irgi Žviegiau. Gal todėl, kad mane išvar- 
gino būtinybė išlaikyti du masyvius ginklus. 

Simuliacija kėlė juoką, bet neabejojau, kad ją kas nors mielai 
įsigis. Tokių žaidimų rinka egzistavo netgi Skajaus Persvaroje, 
nors mūsų kraštuose siautėjo tikras karas. 

Išbandžiau kitą patirtuką. 

Šįsyk pajutau, jog sėdžiu karkasiniame, vienviečiame visu- 
reigyje, kuriuo lekiu per dumblėtą jūros seklumą, o mane iš abie- 
jų pusių mėgina aplenkti maždaug tuzinas tokių pačių transpor- 
to priemonių. Simuliacija veikė interaktyviuoju režimu, todėl ga- 
lėjau vairuoti ir spūsčioti akseleratoriaus pedalą. Porą minučių 
man sekėsi išsaugoti lyderio poziciją, bet įvažiavęs į pernelyg sta- 
čią smėlio sampilą nebesuvaldžiau mašinos. Kitas visureigis ta- 
ranavo mane iš užnugario - po visiškai neskausmingos autoka- 
tastrofos sugrįžau prie starto linijos. Sunku pasakyti, kas norės 
pirkti šitą šlamštą. Nebent tie, kurie žvelgs į prekę, kaip į unikalų 
Skajaus Persvaros produktą arba nuspręs, kad ji skleidžia neap- 
sakomai keistą žavesį. 

Peržiūrėjau likusius keturis patirtukus, tačiau rezultatai ne- 
pradžiugino. Pora jų rodė beletristinius epizodus iš mano plane- 
tos praeities: melodramą apie Skajaus Hausmano gyvenimą 
“Santjage" (tik to man trūko) ir meilės istoriją, besirutuliojančią 
per Skajaus įkalinimą, teismą ir egzekuciją; tiesa, šiame filmuke 
Hausmanas teatliko nereikšmingą antraplanį vaidmenį. Kiti du 
patirtukai gundė nuotykiais, tiksliau sakant, gyvatės medžiokle. 
Nežinau, kas kūrė scenarijus, bet tas žmogus mažai ką nutuokė 
apie hamadrijadų biologiją. 

Aš tikėjausi šio to daugiau, pavyzdžiui, konkretaus praneši- 
mo. Palyginti su tuo momentu, kai atsipeikėjau Aidelvilde, mano 
atmintis gerokai prašviesėjo, bet tam tikri mano praeities aspektai 
išliko neaiškūs; kai kuriuos dalykus tebegaubė migla. Tai man 
netrukdytų, jei persekiočiau Raiviką pažįstamoje teritorijoje. Bet 
dabar aš keliavau į miestą, apie kurį beveik neturėjau tikslios in- 
formacijos. 

Žvilgtelėjau į patirtukų dėželę, atimtą iš Vadimo. Visi atrodė 
vienodai: tamsūs, su sidabriniu brūkšneliu, žvilgančiu kiekvieno 
viršuje. Apie save nieko įdomaus nesužinojau, bet gal pavyks iš- 
siaiškinti, kokios pramogos mėgstamos Bedugnės mieste. Kyš- 
telėjau vieną jų į šalmą. 

Verčiau nebūčiau to daręs. 

Tikėjausi pornografijos arba beprasmio smurto - kažko eks- 
tremalaus, bet atpažįstamo, - tačiau sulaukiau tokių keistenybių, 
jog 1š pradžių nesuvokiau, ką jaučiu, ir net pagalvojau, kad patir- 
tukas prastai priderintas prie šalmo, todėl stimuliuoja ne tas sme- 
genų sritis. Bet visa tai radau vienoje vietoje: Vadimo kambary- 
je. 

Būtent tokie potyriai turėjo mane aplankyti. 

Aš patekau į tamsią, drėgną, purviną patalpą, mane kankino 
siaubinga, nepakeliama klaustrofobija - velniškai galingas pojū- 
tis, tarytum mano smegenis būtų vis stipriau slėgusi kaukolė. 
Kūnas, kuriame atsidūriau, buvo ne žmogaus: pailgas, be galū- 
nių, blyškus, glebus ir neapsakomai pažeidžiamas. Nė nenutuo- 
kiau, kokiu būdu grotuvas pažadino tokius jausmus; na, nebent 
jis stimuliavo smegenų kertelę, kuri prisiminė, kaip, užuot vaikš- 
čiojus, leisti išskyras ir plaukioti. Visgi aš nebuvau vienui vienas, 
ir tamsa pasirodė ne aklina. Mano kūnas riogsojo šiltoje, drėgno- 
je įduboje, Žiojinčioje salėje, kurią išvarpė klaidūs, juodi tuneliai 
bei ertmės. Aplinkui nestigo į mane panašių blyškių ir pailgų bū- 
tybių. Aš nieko nemačiau - turbūt visos glūdėjo savo urvuose, - 
bet jaučiau jų artumą, sugėriau tirštą it sriubą cheminį emocijų ir 
minčių srautą. Tam tikra prasme jos įkūnijo mane ar bent jau 
mano antrininkus. Tie padarai sukrutėdavo ir virptelėdavo, jeigu 
paprašydavau, ir aš galėjau fiksuoti jų pojūčius. | 

Klaustrofobija, nors ir visaapimanti, savotiškai ramino. Už 
mano būsto viešpatavo šiurpą keliantis vakuumas. Toji tuštymė 
gąsdino labiau negu klaustrofobija, o blogiausia tai, kad ji nebuvo 
visai tuščia: ten tūnojo kraupūs, nebylūs, be galo kantrūs priešai. 

Kurie nepaliaujamai artėjo. 

Mane pervėrė toks diegiantis baimės dūris, kad aš surikau ir 
nusiplėšiau šalmą. Akimirką maksojau Vadimo kambarėlyje ir 
įnirtingai šnopavau svarstydamas, ką patyriau. Šlykštus klaust- 
rofobijos pojūtis, sumišęs su dar bjauresne agorafobija, atslūgo tik 
po keliolikos sekundžių, kaip klaikiai skambančio varpo aidas. 

Drebančiomis rankomis, bet iš dalies jau atgavęs savitvardą, 
iš prievado ištraukiau patirtuką ir atidžiai nužvelgiau, šį kartą dė- 
mesingai apžiūrėdamas ir sidabrinį brūkšnelį. 

Jis panėšėjo į vikšrą. 

Nukreipęs akis pro kambarėlio langą, kurį laiką stebėjau, 
kaip artėja Rūdžių Juosta. 

Man visgi pasisekė gauti šiokių tokių Žinių, paaiškinančių, ko 
reikėtų tikėtis priešakyje. Po to, kai išmėginau baugųjį patirtuką, 
- kol gaivelėjausi nuo jo poveikio, - suzvimbė prietaisų skydelis ir 
paskelbė, jog sulaukiau atsakymų į savo užklausimą. Tiesą sa- 
kant, nustebau: iš patirties žinojau, jog tokios procedūros vykdo- 
mos žaibiškai. Delsa tik paliudijo, kad čionykštis informacinis tin- 
klas visai suiręs. 

Vietoj asmeniškai sukurpto pranešimo, ekrane pamačiau 
standartinį dokumentą. Turbūt, automatinis mechanizmas nu- 
sprendė, kad jis atsakys į daugumą mano klausimų. Prielaida pa- 
sirodė besanti gan pagrįsta. 

Ėmiau skaityti. 


Mielas svety, 

Sveikas atvykęs į Eridano Epsilon sistemą. 

Nepaisant visko, kas nutiko, mes viliamės, jog čia malo- 
niai praleisite laiką. Norėdami jus apšviesti, parengėme šį 
dokumentą, kuris paaiškins esminius nesenos mūsų istorijos 
įvykius. Informacija jums padės lengviau įsilieti į visuome- 
nę, visai nepanašią į tą, kurią tikėjotės pamatyti kelionės 
pradžioje. Privalote suvokti, jog ne jums vienam teko patirti 
gluminančius netikėtumus... 


Dokumentas buvo ilgas, bet aš greitai susipažinau su jo turi- 
niu, paskui dar kartelį nuodugniai viską perskaičiau atsirinkda- 
mas svarbiausias smulkmenas, kurios pravers ieškant Raiviko. 
Apie maro padarinius mane jau įspėjo, todėl dokumento atskleisti 
faktai nepribloškė taip, kaip būtų apstulbinę ką tik atšildytą kla- 
jūną. Vis dėlto nuo tokios šaltos analizės kūnas nuėjo pagaugais. 
Nesunku įsivaizduoti, kaip ji galėjo įbauginti žmogų, kuris atsibel- 
dė į Geltakmenį trokšdamas turtų, o ne kraujo. Vienuoliai, regis, 
nutarė, jog neverta pernelyg greitai iškloti naujienų atgaivintiems 
keleiviams. Jei būčiau apsisprendęs dar šiek tiek paviešėti Aidel- 

vilde, jie, be abejo, būtų atsargiai mane apšvietę. Tačiau doku- 
mentas neklydo: kai kurias tiesas derėtų sužinoti kuo greičiau, 
kad ir kokios atstumiančios jos būtų. 

Akimirką kitą spėliojau, kiek laiko man prireiks, kad susitai- 
kyčiau su pokyčiais. Galbūt aš priklausiau siauram ratui nelai- 
mėlių, kuriems pereinamasis laikotarpis niekada neužsibaigda- 
vo? 

Gal tik jie ir sugebėdavo išsaugoti sveiką protą, pamaniau. 

Kol stebeilijausi pro langelį, stambiausios Rūdžių Juostos sto- 
tys, anksčiau panėšėjusios į orbitoje skriejančias dėmeles, įgavo 
apibrėžtus kontūrus. Pabandžiau įsivaizduoti, kaip jos atrodė 
prieš septynerius metus, dar neatslinkus marui. 

Žėručio Juostą sudarė dešimt tūkstančių gyvenamųjų modu- 
lių, įmantrių ir briaunotų kaip sietyno pakabukai. Kiekvienas sky- 
rėsi nuo aplinkinių kokia nors beprotiška architektūrine puošme- 
na, kuri ne tiek atliko praktišką funkciją, kiek turėjo liudyti apie 
estetinį savininko skonį ir prestižą. Jie sukosi žemojoje Geltak- 
menio orbitoje, kone sulipę tarpusavyje. Trajektoriją koreguojan- 
čiais išmetamųjų dujų pliūpsniais visi išlaikydavo padorų atstumą 
nuo artimiausių kaimynų. Tarp stočių nuolat kursuodavo preky- 
biniai laivai, todėl, žiūrint iš toliau, susidarydavo įspūdis, tarytum 
juos apraizgė mirgančios šviesos gijos. Priklausomai nuo amži- 
nai kintančio sąjungininkų ir priešų spektro, moduliai palaikydavo 
ryšį lazerinėmis atšvaistėmis, kurios spinduliuodavo kvantiniame 
lygmenyje užšifruotus pranešimus arba apsigaubdavo niauria ty- 
la. Pastarųjų atvejų netrūko, nes netgi tarp sudedamųjų unifikuo- 
tos demaršistų visuomenės elementų vyko įnirtingos konkuren- 
cinės kovos. 

Dešimtyje tūkstančių stočių egzistavo viskas, kuo pasižymė- 
jo Žmonija: įvairiausi erudicijos lygiai, ideologijos, iškrypimai. De- 
maršistai garsėjo liberalumu, net leisdavo eksperimentuoti su po- 
litiniais modeliais, kurie nė iš tolo neatitikdavo jų besąlyginės, ne- 
hierarchinės demokratijos pavyzdžio. Eksperimentai, jei tik jie 
neišsiverždavo už bandymų stadijos ribų, būdavo toleruojami, 
netgi aktyviai remiami. Draudimai galiojo tik amunicijos kaupi- 
mui, nebent savininkai naudojo ginklus meno tikslais. Būtent Zė- 
ručio Juostoje žymiausias vietinis klanas, Silvesčių šeima, atliko 
jai šlovę užtikrinusius darbus. Po Transšvietimo Kalvinas Silves- 
tis pirmasis bandė perkelti žmogaus sąmonę į dirbtines sistemas, 

o Denas Silvestis analizavo visą turimą informaciją apie miglo- 
čius, užsiėmė veikla, kuri galiausiai paskatino surengti lemtingąją 
ekspediciją į Laskajaus Miglyną. 

Tačiau visa tai skendėjo tolimoje praeityje. Istorija pavertė 
Žėručio Juostą... štai kuo. 

Mišinio maras, užpuolęs Bedugnės miestą, į stotis negalėjo 
prasismelkti ilgą laiką, nes dauguma jų vadovavosi veiksmingais 
karantino protokolais. Kai kurios pasižymėjo tokiu slaptumu ir 
ekonomine nepriklausomybe, kad į jas niekas nebuvo įkėlęs ko- 
jos ištisus dešimtmečius. 

Vis dėlto atsispirti nelaimei Žėrutis nepajėgė. 

Užteko, kad maras pakirstų vienintelę stotį. Per keletą die- 
nų žuvo didžiuma jos gyventojų, o besireplikuojančios sistemos, 
rodės, ėmė gesti su pasibjaurėtinu tikslingumu. Netrukus visiškai 
išsiderino modulio ekosistema. Nevaldomas jis išsklendė iš savo 
orbitinės vietos tarsi nuo ledkalnio atkirsta lytis. Įprastomis ap- 
linkybėmis stotis neatsitrenktų į kaimynus... bet Žėručio Juosta 
jau buvo per plauką nuo katastrofos. 

Pirmoji taisyklė, apibrėžianti dviejų orbitinių kūnų susidūri- 
mą, skelbia, jog tokios nelaimės nutinka labai retai... ir vis dėlto 
jos įvyksta. Tuomet sunaikintų objektų nuolaužos pasklinda į vi- 
sas puses, gerokai padidindamos dar vienos tragedijos tikimybę. 
Neilgai trukus atplaišos taranuoja kurį nors modulį, ir jų skaičius 
Išauga taip stipriai, kad kita katastrofa tampa neišvengiama. 

Per kelias savaites daugumą Žėručio Juostos objektų išvar- 
pė skeveldros. Jei stočių gyventojų nenumarindavo smūgiai, šį 
darbą atlikdavo maro užkratas, išplitęs kartu su pirmojo, žlugusio 
modulio lūženomis. Jie tapo tamsiais ir negyvais lyg į upės kran- 
tą išmesta mediena kiautais. Metų pabaigoje iš dešimties tūks- 
tančių sveikos beliko tiktai dvi šimtinės: seniausios ir tvirčiausios 
struktūros, nuo radiacijos audrų apsaugotos uolienos bei ledo 
sluoksniais. Stambiausias atskalas ištaškė jų paviršiuose sumon- 
tuotų lazerių artilerijos. 

Žėrutį maras galutinai pavertė Rūdžių Juosta prieš šešerius 
metus. Per tą laiką, anot Kirenbacho, padėtis stabilizavosi, be- 
veik visos pavojingiausios atplaišos buvo surinktos į vieną krūvą 
ir išsiųstos į verdantį Eridano Epsilon katilą. Juosta nebebyrėjo. 
Išsaugoti savo koordinates sumaitotiems korpusams pagelbėda- 
vo automatiniai trūktelėjimai. Tik saujelę jų pasisekė hermeti- 

zuoti ir vėl apgyvendinti, nors, pasak nuogirdų, kai kuriuos griu- 
vėsius užvaldė grėsmingos grupuotės. 

Štai ką sužinojau iš informacinių tinklų. Bet visai kas kita - 
savo akimis pamatyti nuniokojimus. Iš dvimačio, žvaigždžių fo- 
ne švytėjusio disko, Geltakmenis virto geltonu, pusę dausų oku- 
pavusiu, kone apčiuopiamu pasauliu. “Strelnikovui" smigus link 
orbitinės stoties, kurioje jis ketino prisišvartuoti, akiratyje pasiro- 
dė ir nusiaubtų, planetos paviršių dengiančių modulių siluetai. 
Gumbuoti, apdaužyti, galingų smūgių prakiurdyti objektai. Nors 
po pirmosios katastrofos dauguma Žmonių spruko iš savo būstų, 
vargu ar be jokio išankstinio įspėjimo lengvai pavyko evakuoti 
milijonus tenykščių gyventojų 

Iš išvaizdos mūsų modulis priminė storą cigarą, kuris su- 
kosi aplink ilgąją savo ašį, kaip ir Aidelvildas. Sesuo Ameli- 
ja minėjo, jog trauksime į Naujojo Vankuverio karuselę. Ją 
gaubė ledas, purvinai pilkšvo atspalvio, bet vietomis boluojan- 
tis - spėjau, jog tuos korpuso taškus neseniai buvo aptalžiu- 
sios pavienės skeveldros. Nuo nebyliai besisukančio objekto 
tingiai driekėsi garų vijos - it spiralinės galaktikos atšakos. 
Prie jo pakraščio sklendė savo forma panašus į rają milžiniš- 
kas erdvėlaivis su galybe mažučių langelių, žvilgančių jo spar- 
nų kraštuose. Bet “Strelnikovas" plačiu lanku nuskriejo link 
cigaro galo - šiame atsivėrė lėtaeigį įsileidusi nasrų triada. 
Mes pirmgaliu nėrėme į patalpą, kurios sienas puošė vamz- 
džių raizginiai ir degalų rezervuarai. Ant švartavimosi platfor- 
mų išvydau kitus keltus: du aptakius, skrydžiams atmosferoje 
pritaikytus katerius, tarytum žalius strėlės smaigalius, ir porą 
laivų, dėl savo kampuotų pavidalų ir aiškiai matomų variklių 
elementų atrodančių kaip mūsų lėtaeigio pusbroliai. Aplink 
juos zujo skafandruose pasislėpusios, prijungimo žarnas ir in- 
strumentus tampančios figūros. Keli robotai remontavo kor- 
pusus, bet didžiąją darbo dalį atliko Žmonės ir genetiškai mo- 
difikuoti gyvūnai. 

Nejučia prisiminiau, kaip būgštavau, jog susidursiu su kultū- 
ra, ištisais šimtmečiais pralenkusia manąją - ne vien technologijų 
išsivystymu, bet ir visais kitais atžvilgiais. Galvojau, jausiuos kaip 
valstietis, ryjantis akimis stebuklų kaleidoskopą. Bet dabar regė- 
jau vaizdą, kuris galėjo priklausyti mano pasaulio praeičiai... ar 
netgi tai epochai, kuomet į žygį leidosi Flotilė. 

“Strelnikovas" dunkstelėjo į doko pagrindą. Susirinkau savo 
turtą, įskaitant daiktus, nusavintus iš Vadimo, ir ėmiau rangytis 
koridoriais į viršutinę laivo dalį, išėjimo kryptimi. 

- Ką gi, sudie, - tarė Kirenbachas, besigrūdantis spūstyje 
žmonių, kurie lūkuriavo, kol galės prasiskverbti į Naująjį Vanku- 
verį. | 

- Taip, - jei vyrutis tikėjosi kitokio atsakymo, jam labai nepa- 
sisekė. | 

- Aš... hmm, patikrinau, kaip laikosi Vadimas. 

- Tokie šunkaros geba patys savimi pasirūpinti. Man regis, jį 
derėjo išspirti pro oro šliuzą. - Prisiverčiau nusišypsoti. - Bet, 
kaip tvirtino mūsų bičiulis, jis - dalis vietinio kolorito. Kas aš toks, 
kad atimčiau iš kitų progą susipažinti su unikalia kultūra? 

- Jūs ketinate čia užsibūti? Turiu omenyje, NV. 

Tik po kelių sekundžių susigaudžiau, kad jis kalba apie Nau- 
jąjį Vankuverį. 

- Ne. 

- Pirmuoju pasitaikiusiu begemotu leisitės į planetos pavir- 
šių? 

- Veikiausiai. - Per jo petį dirstelėjau į minią, kuri spraudėsi 
pro išėjimą. Nukreipęs žvilgsnį į langą pastebėjau, kad per švar- 
tavimosi procesą nuo “Strelnikovo" korpuso atsilupo plokštė. 
Dabar ją klijavo į savo vietą. | 

- Taip, aš irgi ketinu kuo greičiau nusigauti į Geltakmenį. - 
Kirenbachas patapšnojo per lagaminą, kurį spaudė prie krūtinės 
nelyginant riterio apsiaustą. - Nekantrauju atsidėti maro simfo- 
nijai. 

- Neabejoju, kad ji turės didžiulį pasisekimą. 

- Dėkui. O ką veiksite jūs? Tikiuosi, savo klausimais perne- 
lyg jums neįkyriu? Esate kažką numatęs? 

- Na, ruošiuosi sutvarkyti porą reikalų. 

Jis būtų pratęsęs kamantinėjimą - ir nieko neišgavęs, - bet 
spūstyje atsivėrė tarpelis, į kurį nedelsdamas smukau. Po aki- 
mirkos Kirenbachas nutolo už girdimumo ribų. 

Savo interjeru Naujasis Vankuveris nė iš tolo nepriminė Ai- 
delvildo. Dirbtinė saulė čia neegzistavo. Vietoj atviros, visoje ka- 
ruselėje tvyrančios erdvės, pastebėjau gausybę ankštų būdelių, 
prispaustų viena prie kitos kaip elementai iš antikvarinio radijo 
imtuvo. Nemaniau, jog Raiviką aptiksiu stotyje. Kiekvieną dieną 

į Bedugnės miestą skrisdavo mažiausiai trys keltai. Buvau tik- 
ras, kad jis sėdo į anksčiausiai išvykstantį laivą. 

Visgi budrumo nepraradau. 

Amelija nesuklydo: mano turimų akmenių kupiūrų vos už- 
teks, kad susimokėčiau už kelionę į Bedugnės miestą. Pusę jau 
išleidau skrydžiui “Strelnikovu". Likusią dalį paklosiu už nusilei- 
dimą į planetą. Na, taip, šiek tiek pinigėlių išpešiau iš Vadimo, 
bet paaiškėjo, kad jų kiekis prilygo smulkmei, kuri liks, kai atsi- 
kratysiu savo lėšomis. Akivaizdu, kad atvykėliai, jo aukos, daug 
vietinių grynųjų nesinešiodavo. 

Pažiūrėjau į laikrodį, nusavintą iš Vadimo. 

Vieną iš koncentrinių skalių sudarė dvidešimt šešios valan- 
dos (tiek trukdavo Geltakmenio para) kitą - įprastos dvidešimt 
keturios. Išskristi turėjau tik po kelių valandų. Laisvą laiką keti- 
nau išnaudoti pasivaikščiojimui po Naująjį Vankuverį - norėjau 
pasidairyti čionykščių informacijos šaltinių, - bet greitai supra- 
tau, jog tie, kurie atkakdavo į karuselę varganais, į “Strelnikovą" 
panašiais laivais, negalėdavo patekti į daugumą stoties sektorių. 
Zmones, skridusius prabangiais keltais, atskyrė nuo tokių padug- 
nių kaip mes šarvuotomis stiklo sienomis. Įsitaisęs ramioje vie- 
telėje, susiverčiau į gerklę prastą kavą (berods, tik ji suvienyda- 
vo įvairias žmonijos grupuotes). Kartu stebėjau, kaip pro šalį te- 
ka tarpusavyje nesimaišantys keleivių srautai. Aš sėdėjau prie 
pat purvinos gatvelės, kur stalai ir kėdės grūdosi tarp metro 
skersmens vamzdžių, besistiebiančių iki pat lubų it hamadrijadų 
medžiai. Atsišakojantys siauresni vamzdžiai vingiavo erdvėje lyg 
surūdiję žarnokai. Jie erzinamai vibravo, tarytum plono metalo 
sluoksnis ir trupančios kniedės vos būtų pajėgę atlaikyti galingą 
spaudimą. Aplinką bandyta pagyvinti lapijų pynėmis, tačiau dar- 
bas aiškiai buvo atliktas be didelio užsidegimo. 

Ne visi, slenkantys šiuo sektoriumi, priminė skurdžius, tačiau 
beveik kiekvienas atrodė taip, tarsi jam arba jai magėtų kuo grei- 
čiau atsidurti kitur. Vienas kitas pastebėtas veidas priklausė ben- 
dražygiams, iš Aidelvildo slaugos namų keliavusiems lėtaeigiu, bet 
didžiumos anksčiau niekada nebuvau regėjęs. Abejojau, kad jie vi- 
si - į Eridaną Epsilon atkakę svečiai. Naujasis Vankuveris grei- 
čiausiai atstojo vartus ir šioje sistemoje gyvenantiems klajūnams. 
Aš netgi užfiksavau porą ultrų, besipuikuojančių chimeriškomis 
modifikacijomis. Tiesa, jų nestigo ir kitoje stiklo pusėje. 


176 


Prisiminiau, kaip bendravau su ultranautais: kapitonu Orka- 
nija ir “Orvieto" įgula, mus pasitikusia moterimi, kurios viduriuo- 
se išvydau skylę. Paspėliojęs, kaip Raivikas sužinojo apie rezga- 
mas žabangas, galop paklausiau savęs, ar tik Orkanija mūsų ne- 
išdavė. Galbūt “Orvieto" kapitonas pasirūpino, jog atsibudusį 
mane kankintų amnezija, kuri pristabdytų persekiojimą. 

O gal mane tiesiog užvaldė paranoja? 

Už stiklo sienos pamačiau šį tą keistesnio nei juodai apsiren- 
gusias, kiborgizuotas, šviesaeigiais skraidančias šmėklas: stačia- 
kampes, vertikaliai pakreiptas dėžes, kurios grakščiai slydo mi- 
nioje. Žmonės praktiškai jų nepaisė, na, nebent žengdavo į šalį 
praleisdami tuos objektus į priekį. Siurbtelėjęs kavą pastebėjau, 
jog kai kurios dėžės aprūpintos griozdiškomis mechaninėmis ran- 
komis - nors dauguma jų neturėjo - ir beveik visų priešakiuose 
juodavo langeliai. 

- Tai palankinai arba, paprasčiau tariant, neštuvai. 

Atsidusau iš balso atpažinęs Kirenbachą, kuris prisėdo šalia 
manęs. 

- Puiku. Jau užbaigei simfoniją? - familiariai pasiteiravau. 

Jis praleido mano žodžius pro ausis, tačiau mandagybių irgi 
atsisakė. 

- Aš esu girdėjęs apie neštuvų savininkus. Tie žmonės vadi- 
nami hermetikais. Jie iki šiol išsaugojo savo implantus. Dėžės 
atstoja savotišką mobilų mikrokosmosą. Tavo manymu, čia iš tie- 
sų taip pavojinga? 

Irzliai nuleidau kavos puodelį ant stalo. 

- Iš kur man žinoti? 

- Atleisk, Taneri... aš tik mėginau palaikyti pokalbį. - Jis nu- 
žvelgė aplinkui dunksančias tuščias kėdes. - Juk tavęs neslegia 
gausi draugija. 

- Galbūt aš jos ir netrokštu. 

- Ak, susimildamas... - Kirenbachas spragtelėjo pirštais, ir 
prie mūsų atpleveno suodinas kavos automatas. - Mudu abu pa- 
puolėme į šitą skylę, Taneri. Pažadu, jog nesekiosiu tavęs Be- 
dugnės mieste, bet juk tau nieko blogo neatsitiktų, jei elgtumeis 
su manimi truputį mandagiau. Gal netgi sugebėsiu tau kuo nors 
padėti. Apie šias vietas nedaug ką esu girdėjęs, bet, iš visko 
sprendžiant, apie jas žinau mažumėlę daugiau negu tu. 

- Mažumėlę - labai tinkamas žodis. 


Jis stvėrė mechaninio patarnautojo ištiestą kavos puodelį ir 
pasiūlė pripildyti manąjį. Atsisakiau su viltimi, jog mano urgzte- 
lėjimas nuskambėjo nors iš dalies mandagiai. 

- Dieve, koks šlykštus skonis, - sudejavo jis, kai paragavo 
gėrimo. | 

- Na, bent jau dėl vieno dalyko mudu sutariame. - Nuspren- 
džiau pajuokauti: - Pradedu suprasti, kas slypi tuose vamzdžiuose. 

- Vamzdžiuose? - Kirenbachas apsidairė. - O ne, tai garų 
vamzdžiai, Taneri. Jie atlieka labai svarbią funkciją. 

- Garų? 

- Čionykščiai naudoja ledą, kad Naujasis Vankuveris neper- 
kaistų. Vienas žmogus iš “Strelnikovo" man papasakojo, jog vie- 
tiniai iš išorės perpumpuoja ledą, kuris virtęs ižu nuteka per visą 
karuselę pro ėrtmes, skiriančias gyvenamuosius sektorius - da- 
bar mes esame vienoje iš tokių angų. Vėliau toji pliurzė sugeria 
perteklinę šilumą, ištirpsta ir tol verda, kol vamzdžiuose lieka per- 
kaitinti garai. O Tie savo ruožtu išpurškiami į kosmosą. 

Prisiminiau geizerius, kuriuos artėdamas prie Naujojo Van- 
kuverio mačiau jo paviršiuje. 

- Koks išlaidumas. 

- Na, anksčiau karuselės šeimininkai naudojo ne ledą, o milži- 
niškus radiatorius, panašius į drugio sparnus, kurių skersmuo siekė 
šimtą kilometrų. Bet šiuos prarado, kai suiro Žėručio Juosta. Vie- 
nintelė likusi išeitis - atsigabenti ledo. Jo atsargas nuolat reikia pa- 
pildyti, antraip stotis taps tikra krosnimi. Ledas atsiunčiamas iš 
Marko Akies, planetos palydovo. Jo ašigaliuose pilna kraterių, vi- 
są laiką pasislėpusių šešėliuose. Metano ledo galima gauti ir iš 
Geltakmenio, tačiau jo persiuntimas kainuoja nepigiai. 

- Tu daug žinai. 

Išsišiepęs jis paplekšnojo per lagaminą, kurį laikė ant kelių. 

- Smulkmenos, Taneri. Smulkmenos. Apie tam tikras vietas 
simfonijos nesukursi, jei neturėsi užtektinai informacijos. Aš jau 
esu suplanavęs pirmąją dalį. Iš pradžių užliesiu auditoriją itin niū- 
riais garsais, kuriuos skleis mediniai pučiamieji. Juos papildysiu 
galingu ritmu. - Kirenbachas pakėlė rankas ir išskėtė pirštus tary- 
tum braižydamas nematomo peizažo kontūrus. - Adagio-allegro 
energico*, Žėručio Juostos sunaikinimas. Beje, mano nuomone, 
šis įvykis nusipelnė atskiros simfonijos. Ką pasakysi? 


* Muzikiniai tempai (ital. lėtai-greitai, energingai). 

- Nežinau, Kirenbachai. Aš ne ką teišmanau apie muziką. 

- Juk tu esi apsišvietęs. Šneki glaustai, bet protingai. Kie- 
no tai žodžiai: išmintingas Žmogus prabyla, kai turi, ką pasa- 
kyti, o kvailys šneka, nes nepajėgia nulaikyti liežuvio už dan- 
tų? 

- Neįsivaizduoju, bet posakio autorius aiškiai buvo tylenis. 

Pažiūrėjau į laikrodį - dabar rodės, tarsi jis nuo seno būtų 
priklausęs man - iš visos širdies trokšdamas, kad žalieji brangak- 
meniai užimtų padėtis, kurios bylotų, jog atėjo metas keliauti į 
planetos paviršių. Tačiau jų koordinatės beveik nepasikeitė nuo 
tada, kai paskutinį kartą žvelgiau į ciferblatą. 

- Taneri, ką tu veikei Skajaus Persvaroje? 

- Kariavau. 

- Kiek Žinau, jūsų pasaulyje tuo užsiima dauguma. 

Atsakiau veikiausiai iš nuobodulio - be to, Žinojau, kad nieko 
neparasiu: 

- Karas prasismelkė į visas mūsų gyvenimo sritis. Nuo j jo 
neįmanoma pasislėpti. Netgi ten, kur aš gimiau. 

- Kur būtent? i 

- Naujoje Ikikoje. Mieguistame miestelyje, įsikūrusiame van- 
denyno pakrantėje, labai toli nuo kovos laukų. Bet kiekvienas iš 
mūsų pažinojo ką nors, ką nužudė priešai. Visi turėjome bent jau 
teoriškas priežastis jų nekęsti. 

- Ir žu nekentei priešų? 

- Ne visai. Propagandos mašina veikė taip, kad priešininkai 
taptų neapykantos objektais... bet, geriau pagalvojus, jų valdžia 
pribūrė savo Žmonėms panašių istorijų ir apie mus. Dalis jų gal- 
būt neprasilenkė su tiesa. Antra vertus, nereikia velniškai lakios 
vaizduotės, kad suprastum: mes irgi buvome prikrėtę siaubingų 
dalykų. 

- Ar karas tikrai prasidėjo dėl to, kas įvyko Flotilėje? - 

- Taip. 

- Vadinasi, jūsų veiksmus lemia ne tiek ideologija, kiek po- 
reikis išplėsti teritorij as? 

- Nei aš žinau, nei man rūpi. Visa tai nutiko labai seniai, Ki- 
renbachai. 

- Jei neapsirinku, j jūsų planetoje vis dar liko Skajaus Haus- 
mano garbintojų. Ar daug esi apie jį girdėjęs? 

- Nemažai. 

Kirenbachas susidomėjo. Kone mačiau, kaip jo smegeninėje 
krebžda mintis apie naują simfoniją. 

- Tokia informacija įtraukta į jūsiškį kultūrinį ugdymą? 

- Ne visai. - Supratau, jog suteikdamas jam daugiau žinių 
sau nepakenksiu, todėl leidau Kirenbachui pamatyti žaizdą, su- 
krešėjusią delno viduryje. - Šita žymė reiškia, kad mane pričiupo 
Skajaus bažnyčia. Sektantai apkrėtė mane virusu, kuris verčia 
sapnuoti Skajų Hausmaną net ir tuomet, kai to nenoriu. Aš ne- 
prašiau užkrato; praeis šiek tiek laiko, kol juo atsikratysiu. Iki tol 
teks susitaikyti su šita gyva bėda. Sapnai apie Skajų mane ap- 
lanko kiekvieną sykį, kai užmerkiu akis. 

- Siaubinga, - pareiškė jis, bergždžiai mėgindamas nuslėpti 
susižavėjimą. - Bet atsibudęs esi... 

- Sveiko proto? Taip, visiškai. 

- Aš norėčiau daugiau apie jį sužinoti. Nieko prieš, jei pasi- 
šnekėsime? 

Netoli mūsų, pro vieno storojo vamzdžio skylutę, šnypšdama 
išsiveržė plikinančių garų gija. 

- Manau, mes gana greitai išsiskirsime. 

Jo veidas ištįso. 

- Tikrai? 

- Atleisk, Kirenbachai... man geriau sekasi darbuotis, kai 
esu vienas. - Sekundę kitą sukau galvą, kaip atsikratyti vyrukų 
pernelyg jo neįžeidžiant. - Tau irgi reikia pabūti vienam, kad ga- 
lėtum apmąstyti simfonijas... 

- Taip, taip... vėliau. O dabar? Mums teks susidoroti su ga- 
lybe neatidėliotinų problemų, Taneri. Aš vis dar nerimauju dėl 
maro. Manai, jog čia pavojinga? 

- Na, kalbama, kad jis iki galo neišnyko. Ar turi implantų, 
Kirenbachai? - jis vėpsojo į mane nutaisęs neįskaitomą veido iš- 
raišką, todėl aš tęsiau: - Sesuo Amelija, kuri mane prižiūrėjo 
slaugos namuose, užsiminė, kad vienuoliai retsykiais išpjaudavo 
imigrantų implantus, bet tuo metu nesusigaudžiau, ką ji bandė 
pasakyti. 

- Po velnių, - keiktelėjo Kirenbachas. - Derėjo juos pašalinti 
prieš atvykstant į Naująjį Vankuverį. Bet aš dvejojau. Man ne- 
patiko individų, galėjusių atlikti operaciją, išvaizda. Dabar reikės 
Bedugnės mieste paieškoti kokio nors kraujais apsitaškiusio 
skerdiko. 

- Esu tikras, kad atrasi daugybę žmonių, pasirengusių tau 
padėti. Beje, man irgi teks su jais pasikalbėti. 

Kresnas mažylis pasikrapštė savo trumpus plaukus. 

- Ir tau? Tuomet mums išties vertėtų keliauti kartu. 

Jau ketinau atsakyti - kaip nors išsisukti nuo jo draugijos, - 
kai pajutau, kad gerklę prispaudė kažkieno dilbis. 

Mane trūktelėjo atbulą, išvilko iš kėdės ir skausmingai tėškė 
į žemę. Atodūsis ištrūko iš mano plaučių kaip pulkas išgąsdintų 
paukščių. Jaučiau, jog netrukus galiu prarasti sąmonę, vos atga- 
vau kvapą ir beveik neįstengiau pakrutėti, nors visi mano ins- 
tinktai klykė, kad pramankštinti raumenis būtų pati geriausia iš- 
eitis. 

Pasviręs Vadimas keliu spaudė mano krūtinę. 

- Tu nesitikėti vėl pamatyti Vadimą, ar ne, Myra-bėlai? Tur- 
būt apgailestauji, kad nenužudyti Vadimo? 

- Aš ne... - bandžiau užbaigti sakinį, bet man neužteko de- 
guonies. Puikiai apsimesdamas nuobodžiaujančiu, žaliūkas nu- 
žvelgė savo nagus. Akiračio pakraščiai pamažu temo, bet aš 
spėjau pastebėti, jog kažkas užlaužė Kirenbachui rankas. Tolė- 
liau šmėžavo susiliejantys praeiviai. Niekas nekreipė nė men- 
kiausio dėmesio į Vadimo pasalą. 

Jis truputį pakėlė kelią, leisdamas man atsikvėpti. 

- Ką ten sakei? - pasitikslino. - Nagi, pirmyn. Aš klausytis 
įtempęs ausis. | 

- Pats Žinai, kad turėtum būti man dėkingas už dovanotą gy- 
vybę. Bet iš tokių padugnių kaip tu neverta tikėtis padėkos. 

Jis dirbtinai nusivaipė ir vėl mane prislėgė. Dėl Vadimo ma- 
ne apniko tam tikros abejonės. Dabar, išvydus bendrininką, kuris 
prigriebė Kirenbachą, jo istorija apie partnerių tinklą pasirodė la- 
biau tikėtina. 

- Sakai, padugnė? Kaip matau, tu nesiteikti valyti mano 
laikrodžio, smulkus vagišiau. - Vadimas paknebinėjo dirželį, su- 
veržusį mano riešą, ir pergalingai išsišiepęs nutraukė laikrodį. 
Pakėlė jį prie vienos akies, tarsi meistras, besigrožintis tiksinčiais 
sraigteliais. - Tikiuosi, jokių įbrėžimų nebūti... 

- Gali pasiimti. Man jis vis tiek netiko. 

Vadimas užsegė laikrodžio dirželį ant savo rankos ir ją pa- 
sukiojo, apžiūrinėdamas atsiimtą trofėjų. 

- Gerai. Turėti dar ką nors? 

- Na, šį tą. 

Kadangi Vadimo nustumti nebandžiau, jis nė nežvilgtelėjo į 
kitą mano ranką. Paslėpiau ją kišenėje, kol mane vertė nuo kė- 
dės. Žaliūkui gal ir nestigo pažinčių, tačiau jis išliko mėgėjas - 
toks pat, kokį nesunkiai sudorojau lėtaeigyje. 

Ištraukiau pirštus vienu staigiu, grakščiu judesiu, nelyginant 
puolantis hamadrijas. Vadimas nebuvo tam pasiruošęs. 

Kumštyje gniaužiau vieną iš juodųjų patirtukų. Mane užgulęs 
mėsos kalnas puikiai atliko savo vaidmenį - jo žvilgsnis pakrypo 
į ranką, šaunančią aukštyn akies link. Iš nuostabos šioji suapva- 
lėjo, tapo lengvu taikiniu. Rodės, kad Vadimas nujautė, kaip ke- 
tinau jį išgražinti. 

Smeigiau patirtuką į vienintelę sveiką akį. 

Pamenu, tuo momentu svarsčiau, ar ji ne stiklinė, bet, kai 
lazdelės kotas sulindo į baltymą, supratau, kad akis tiktai atrodė 
vaiski it stiklas. 

Jis atšoko nuo manęs spiegdamas, iš akiduobės pliūptelėjo 
kraujas tarsi raudona blėstančio saulėlydžio pašvaistė. Vyrukas 
mataravo rankomis kaip išprotėjęs, bet išsikrapštyti svetimkūnio 
kažkodėl nedrįso. 

- Ot šūdas, - išspaudė kitas tipas, kol mėginau atsistoti. Pa- 
sinaudojęs sąmyšio akimirka Kirenbachas išsivadavo iš jo glėbio 
ir leidosi į kojas. R 

Dejuodamas Vadimas susirietė dvilinkas virš mano staliuko. 
Bendrininkas jį sugriebė ir kažką ėmė šnypšti į ausį. Turbūt aiš- 
kino, kad jiems metas pranykti. 

Aš irgi norėjau jam kai ką tarstelėti. 

- Tave varsto siaubingas skausmas, Vadimai, aš suprantu, 
bet tau vis vien reikėtų kai ką išgirsti. Šitą žaisliuką galėjau su- 
varyti tiesiai į tavo smegenis. Be jokių problemų. Ar Žinai, ką tai 
reiškia? 

Apakęs, visą veidą išsitepliojęs krauju, jis kažkaip įstengė į 
mane atsisukti. 

„ką? 

- Tai reiškia, kad aš antrą kartą dovanoju tau gyvybę, Vadi- 
mai. Lieki man skolingas. 

Atsargiai nuėmiau laikrodį nuo jo riešo ir prisisegiau prie sa- 
vojo. 

Jei santechnikos įrengimais užgriozdotuose karuselės tarpuo- 
se darbavosi kokia nors teisėtvarkos organizacija, ji buvo praktiš- 
kai nematoma. Vadimas su sėbru pasitraukė iš kovos lauko be jo- 
kių trukdžių. Aš nutariau luktelėti kone jausdamas pareigą pasiaiš- 
kinti, tačiau grumtynėmis niekas nesusidomėjo. Stalelį, už kurio 
prieš kelias minutes mudu su Kirenbachu gurkšnojome kavą, kaip 
reikiant išterliojo sužeistas žaliūkas, bet ką aš turėjau daryti? Pa- 
likti arbatpinigių mechaniniam valytojui - besmegeniui automatui, 
ištrinsiančiam kraujo klanus, nuosėdas bei stiklakūnius lygiai taip 
pat kruopščiai ir abejingai kaip kavos dėmes? 

Kai apsisprendžiau drožti savo keliu, niekas manęs nesustab- 
dė. 

Nėręs į prausyklą, apsišlaksčiau veidą šaltu vandeniu ir nuo 
kumščio nusiploviau kraują. Pasistengiau aprimti. Tuščioje patal- 
poje teišvydau virtinę išviečių, kurių durys buvo išmargintos 
įmantriomis diagramomis, rodančiomis, kaip derėtų naudotis tu- 
aletais. 

Baksnodamas pirštais sau į krūtinę įsitikinau, kad ji papras- 
čiausiai nusėta mėlynėmis. Paskui nusigavau iki išvykimo plat- 
formos. Begemotas - rajos pavidalo erdvėlaivis - prilipo prie 
besisukančio karuselės paviršiaus kaip nėgė. Žvelgiant iš to- 
liau, jo forma atrodė aptakesnė ir aerodinamiškesnė. Pamatęs 
laivą iš arti, jo korpuse įžiūrėjau duobeles, rėžius ir suodinus 
dryžius. 

Du žmonių srautai plūdo į keltą iš priešingų pusių. Manasis 
priminė pilkšvai rudą, neviltį spinduliuojančią srutų tėkmę: kelei- 
viai kėblino spiraliniu tuneliu tarsi į kartuves. Antras srautas de- 
monstravo truputį daugiau entuziazmo, tačiau pro permatomą 
jungiamąjį vamzdį pastebėjau, jog tenykščius žmones lydi me- 
chaniniai patarnautojai, tarytum groteskiški naminiai gyvūnėliai, 
o kai kurie individai patys panėšėjo į žvėris. Tarp jų čiuožė her- 
metikų neštuvai: tamsios vertikaliai pakreiptos dėžės - it kokie 
metronomai. 

Už mano nugaros kilo sambrūzdis. Kažkas bandė veržtis 
pirmyn. 

- Taneri, - ausis pasiekė kimus kuždesys. - Tu irgi paspru- 
kai... Kai dingai, išsigandau, jog tave aptiko kiti Vadimo galva- 
žudžiai. 

- Ei, jis lenda be eilės, - pasigirdo murmesys. - Ar matėt? 
Tokius akiplėšas reikėtų pamo... 

Atsigręžiau ir įbedžiau akis į suirzusį tipą. Instinktyviai jau- 
čiau, kad nepasitenkinimą reiškė būtent tas žmogus. 

- Jis su manim. Jei kas nors nepatinka, kreipkitės į mane. Jei 
viskas tvarkoje, užsičiaupkite ir stovėkite eilėje. 

Galų gale Kirenbachui pavyko prasisprausti. 

- Dėkui... 

- Nėra už ką. Tik šnekėk tyliau ir nebeminėk Vadimo. 

- Tavo nuomone, jis vis dėlto galėjo čia turėti draugų? 

- Nežinau. Bet man papildomų nemalonumų nereikia. 

- Tai jau tikrai, ypač po to, kai... - jis išbalo. - Nenoriu net 
galvoti, kas ten atsitiko. 

- Ir negalvok. Jei pasiseks, netrukus šitų įvykių nė neprisi- 
minsi. 

Mes pamažu judėjome pirmyn, kol įveikėme paskutinę tune- 
lio spiralę, vedančią į begemoto viršų. Kelto interjeras buvo ryš- 
kiai ir skoningai apšviestas lyg didingo viešbučio vestibiulis. Pas- 
kutinė pora takelio vijų atvedė mus į salę. Aplinkui klaidžiojo 
žmonės, rankose laikantys gėrimus; priešais juos slydo bagažas, 
nors mačiau, kad keleivių reikmenis nešioja ir beždžionėlės. Vie- 
noje pusėje plačiu lanku driekėsi nuožulnūs langai - spėjau, kad 
jie įmontuoti sparno pakraštyje. Begemotas, ko gero, buvo tuš- 
čiaviduris, bet iš savo vietos aš pajėgiau įžiūrėti vos vieną dešim- 
tąją 1 visos patalpos. 

Šen bei ten riogsojo krėslų spiečiai - vietomis sustatyti taip, 
kad juose galėtų įsitaisyti būrelis pašnekovų, vietomis apsupę sil- 
pną srovelę purškiantį fontaną arba egzotiškus augalus. Kart- 
kartėmis lyg šachmatų figūra pro šalį praslysdavo keturkampis 
neštuvų pavidalas. . 

Nupėdinau link dviejų tuščių sėdynių, sumontuotų prie pat 
vienos langų įsprūdos. Jaučiausi toks pavargęs, kad mielai bū- 
čiau nusnūdęs, bet užsimerkti nedrįsau. O jei nuo Raiviko atvy- 
kimo į Naująjį Vankuverį tai pirmasis begemotas, keliaujantis į 
planetos paviršių, ir jis blaškosi kažkur laive? 

- Paskendęs mintyse, Taneri? - pasiteiravo Kirenbachas, 
prisėsdamas greta manęs. - Tavo tokia išraiška... 

- Tu tikras, kad iš šios vietos atsiveria geriausias vaizdas? 

- Taikli užuomina, Taneri. Labai taikli. Bet jeigu aš nesėdė- 

siu šalia tavęs, kaip sužinosiu apie Skajų? - Jis įniko barbenti 
pirštais per lagaminą. - Dabar turėsi užtektinai laiko, kad išklo- 
tum likusią istoriją. 

- Vos neatsiveikinai su gyvybe ir vis vien nepajėgi galvoti 
apie nieką kitą, išskyrus tą pamišėlį? 

- Tu nesupranti. Aš pamąsčiau... kodėl gi man nesukūrus 
simfonijos apie Skajų? - jis dūrė į mane pirštu tarsi pistoleto 
vamzdžiu. - Ne, ne simfonijos: mišių, epiško choralo... archaiš- 
kos struktūros... sudarytos iš viena kitą lydinčių kvintų... sle- 
giančios giesmės... raudos dėl prarastos nekaltybės... himno, pa- 
švęsto Skailerio Hausmano nusikaltimui ir šlovei... 

„- Jokios šlovės nėra, Kirenbachai. Tiktai nusikaltimas. 

- Aš nesužinosiu, kol nepapasakosi, teisingai? 

Nuo stoties atsiskiriantį begemotą persmelkė virpesiai ir 
krestelėjimai. Pro langus mačiau, jog Naujasis Vankuveris itin 
greitai nutolsta. Sekundei man apsvaigo galva. Nė nespėjus fi- 
ziškai užfiksuoti nemalonaus pojūčio, karuselės korpusas pralė- 
kė pro pat didžiuosius laivo langus. Netrukus akiratyje beliko 
kosminė erdvė. Apsidairiau, bet Žmonės tebeslampinėjo salėje. 

- Argi mes neturėtume sklęsti nesvarumo būklėje? 

- Tik ne begemote, - atsakė Kirenbachas. - Kai atsiplėšėme 
nuo Naujojo Vankuverio, jis šovė tolyn lyg paleistas iš timpos. 
Gana greitai įjungė variklius, išvystė 1g pagreitį ir truputį nukry- 
po nuo tiesios trajektorijos, kad grįždamas atgal neatsitrenktų į 
stoties paviršių. Kiek suprantu, tai sudėtingiausia kelionės dalis - 
vienintelis momentas, kai tavo gėrimas gali išsilieti. Tačiau pilo- 
tas žino, ką daro. 

- Kas gi pilotuoja keltą? 

- Nepatikėsi;, bet šiuos laivus skraidina genetiškai modifikuoti 
banginiai arba delfinai, kuriuos amžiams prijungia prie begemotų 
nervų sistemos. Nesijaudink. Iki šiol jie nepražudė nė vieno ke- 
leivio. Nė nepajusi, kaip atsidursi planetoje. Keltas paprasčiau- 
siai nugrims į atmosferą - labai švelniai ir lėtai. Apsuptas oro, 
begemotas primena milžinišką orlaivį. Priartėjęs prie paviršiaus, 
laivas taps velniškai plūdus, tad varikliai turės veikti galingesniu 
režimu, kad jis nepakiltų aukštyn kaip balionas. Manau, mūsų 
skrydis primins kruizą jūra. - Kirenbachas spragtelėjo pirštais, 
kviesdamas pro šalį čiuožiantį mechaninį patarnautoją. - Štai ir 
gėrimai. Ką tau pasiūlyti, Taneri? 

Pažiūrėjau pro langą: Geltakmenio horizontas kilo statmenai, 
todėl planeta atrodė kaip geltona siena. 
- Nežinau. Ką vietiniai mėgsta gurkšnoti? 


Kai begemotas sumažino tempą, lygiavertį orbitiniam karu- 
selės greičiui, Geltakmenio horizontas lėtai sugrįžo į įprastą pa- 
dėtį. Procesas vyko sklandžiai, be jokių netikėtumų, bet akivaiz- 
du, kad jį kažkas skrupulingai suplanavo, nes laivas pakibo tie- 
siai virš Bedugnės miesto. 

Nors nuo planetos mus skyrė tūkstančiai kilometrų, Geltak- 
menio gravitacija buvo ne mažiau galinga negu jo paviršiuje. 
Mes tarsi kėpsojome ant aukšto kalno, kurio viršūnė perskrodė 
atmosferos sluoksnį. Pagaliau begemotas ėmė leistis, lėtai ir ra- 
miai, lygiai taip pat, kaip įveikė visą kelią. 

Mudu su Kirenbachu stebėjome reginį tylėdami. 

Geltakmenis panėšėjo į sunkesnį Titano, skriejančio Saulės 
sistemoje, giminaitį, bet buvo pilnavertė planeta, o ne palydovas. 
Chaotiški ir nuodingi azoto, metano bei amoniako mišiniai nudažė 
atmosferą visais įmanomais geltonais atspalviais; prieš mūsų 
akis sūkuriavo nuostabūs ochros spalvos, oranžiniai, rusvi ciklo- 
nai, kurių užraitymai priminė subtilius dailininko potėpius. Didžio- 
joje Geltakmenio dalyje viešpatavo šaltis; atšiauriuose kraštuo- 
se tvoskė nuožmios vėtros, nuolat blykčiojo žaibai ir siautėjo 
elektrinės audros. Aplink Eridano Epsilon ratus sukanti planeta 
prarado stabilią orbitą, kai tolimoje praeityje pernelyg priartėjo 
prie Oranžinės Svajonės, vietinės dujų milžinės. Nors nelaimė 
įvyko prieš šimtus milijonų metų, Geltakmenio pluta iki šiol nepa- 
jėgė atsipalaiduoti po nemalonios akistatos sukeltos tektoninės 
įtampos ir iš savo gelmių tebepurškė energiją. Kai kas spėjo, jog 
Marko Akį - vienintelį planetos palydovą - pavyko perimti iš du- 
jų milžinės; štai iš kur tie keisti krateriai, išduobę jo paviršių. 

Svetingu pasauliu Geltakmenio nepzvadintum, bet žmonės 
vis vien čia atsibeldė. Bandžiau įsivaizduoti, kaip jis atrodė per 
gražiąją epochą, savo klestėjimo aukštumose; koks jausmas 
apimdavo keleivius, kurie nerdavo į planetos atmosferą Žinoda- 
mi, jog po auksiniu debesų sluoksniu slypi pasakiški miestai, iš 
kurių įspūdingiausias - Bedugnė. Šlovingasis laikotarpis truko 
ilgiau nei porą amžių, ir netgi prieš pat jo pabaigą nebuvo jokių 
užuominų, liudijančių, kad gerovės periodas negalės tęstis dar 

šimtmečius. Dekadanso era taip ir neatslinko. Užtat pasirodė 
maras. Nūnai geltonis bylojo apie negalavimus, švytėjo vėmalų, 
tulžies, infekcijos atspalviais. Karštinės kamuojamo pasaulio 
dausos slėpė ligotus, po planetą tarsi kietosios opos išsibarsčiu- 
sius miestus. 

Vis dėlto, mąsčiau siurbčiodamas Kirenbacho nupirktą gėri- 
mą, čionykščiai ilgą laiką galėjo mėgautis nuostabiu gyvenimu. 

Užuot pervėręs atmosferą, begemotas į ją paniro. Jis leido- 
si taip lėtai, kad korpuso beveik nesvilino trintis. Viršuje juoduo- 
jantis dangus pamažėl nusidažė rausvais ir galiausiai geltonais lo- 
piniais. Retsykiais mūsų masė svyruodavo - turbūt tais momen- 
tais, kai keltas įsirėždavo į slėgio zoną, pro kurią nepavykdavo 
lengvai prasisprausti, - bet ne daugiau kaip penkiolika procentų. 

- Čia vis vien žavinga, - pareiškė Kirenbachas. - Ar ne? 

Jis buvo teisus. Kai gelsvus debesų sluoksnius praplėšdavo 
kokie nors chaotiški škvalai arba apatiniuose atmosferos sluoks- 
niuose vykstantys cheminiai pakitimai, protarpiais įžiūrėdavome 
planetos paviršių. Raibuliuojančius sušalusio amoniako ežerus; 
psichopatiškas, vėtrų išpustytas dykras; mylios aukščio skliau- 
tus, tarytum į žemę įkastus gigantiškų gyvūnų griaučius. Kiek Ži- 
nojau, apačioje netrūko vienaląsčių, nudažiusių tyrus purpurine ir 
smaragdine spalvomis arba išvagojusių giluminius uolienos 
sluoksnius, tačiau apie tuos organizmus, egzistuojančius nuo le- 
dynmečių laikų, sunku galvoti kaip apie gyvas būtybes. Šen bei 
ten kyšojo avanpostų kupolai, bet savo apimtimis nė vienas ne- 
prilygo miestui. Geltakmenio gyvenvietes galima suskaičiuoti ant 
dviejų rankos pirštų, ir jos visos buvo bent dešimt kartų mažes- 
nės už Bedugnę. Netgi antras didžiausias miestas, Ferisvilis, te- 
buvo kaimelis, palyginti su sostine. 

- Viešnagėms tinkama vieta... - atsiliepiau, bet seno posakio 
neužbaigiau. | 

- Taip... ko gero, tavo tiesa, - patvirtino Kirenbachas. - Aš 
jau prisižiūrėjau aplinkos, todėl galėsiu pradėti savo kompozici- 
ją. Manau, uždirbsiu su kaupu, kad iš čia veikiai išsinešdinčiau. 
Abejoju, aš šiuose kraštuose ilgam užsibūsiu. 

- Iš kur gausi pinigų? 

- Kompozitoriams darbo nestinga. Tereikia.susirasti turtingą 
geradarį, kuris sutiktų finansuoti didingą meno kūrinį. Jų many- 
mu, tokiu būdu įmanoma nusipelnyti bent dalelės nemirtingumo. 

- O Jeigu tie Žmonės jau nemirtingi arba pomirtingi... ar kaip 
jie ten save vadina? 

- Netgi pomirtingasis nėra tikras, jog kažkuriuo metu galuti- 
nai neatsisveikins su gyvybe, todėl instinktas palikti Žymę istori- 
jos puslapiuose išlieka stiprus. Be to, Bedugnėje apstu pomirtin- 
gųjų, kuriems dabar tenka susitaikyti su neišvengiamos mirties 
perspektyva, kaip ir mums visiems. 

- Ak, iš skausmo man plyšta širdis. 

- Na, tarkim, kad po ramybės sklidino kelių šimtmečių laiko- 
tarpio daugybei gerų Žmonių vėl gresia susitikti su Giltine. 

- Tebūnie. O jei tarp jų nepasitaikys turtingų geradarių? 

- Nesijaudink, pasitaikys. Juk matei neštuvus. Bedugnėje pi- 
niguočių tebėra, nors iš ekonominės infrastruktūros nedaug kas 
išliko. Visgi galiu užtikrinti, kad miestas nestokoja zonų, kur gy- 
vena įtakingi ir, švelniai tariant, pasiturintys žmonės. Mielai kirs- 
čiau lažybų, jog kai kas iš jų dar labiau pralobo ir sustiprino sa- 
vo įtaką. 

- Per katastrofas visuomet taip nutinka, - pastebėjau. 

- Kas? 

- Jos ne kiekvienam neša nelaimes. Atsiranda bjaurybių, ku- 
rie sugeba iš jų išpešti naudos. 


Kol leidomės, mąsčiau apie savo “legendą" ir maskuotę. 
Šiųdviejų dalykų dar nebuvau apgalvojęs, bet, jei atmestume gin- 
klus ir techninį apsirūpinimą, aš visas operacijas vykdydavau pa- 
našiai. Mieliau prisitaikydavau prie aplinkos nei iš anksto svars- 
tydavau, kokių veiksmų teks griebtis. O kaipgi Raivikas? Jis ne- 
galėjo Žinoti apie marą, vadinasi, mano aukos planai nuėjo per- 
niek, vos tik jį pasiekė naujienos apie tragediją. Tačiau nederėtų 
užmiršti vieno gyvybiškai svarbaus skirtumo: Raivikas priklausė 
ratui aristokratų, įvairiuose pasauliuose sutinkančių pažįstamų, su 
kuriais juos vienijo giminystės saitai, galbūt net keleto šimtmečių 
senumo. Labai tikėtina, kad Raivikas turėjo pažinčių ir čionykš- 
tės planetos elite. 

Tokie ryšiai praverstų, net jei prieš nusileidimą į Bedugnę jis 
nespėjo su draugais susisiekti. Jie būtų dar naudingesni, jei Rai- 
vikui vis dėlto pasisekė perspėti saviškius, kad jis atskrenda į 
geltonąjį pasaulį. Šveisaeigis judėjo beveik šviesos greičiu, bet 
kelionės pabaigoje laivui reikėjo pristabdyti tempą. Iš Skajaus 

Persvaros išsiųstas radijo signalas - tuo metu, kai “Orvietas" 
ruošėsi leistis į žygį, - pasiektų Geltakmenį metais ar pora anks- 
čiau negu laivas, ir sąjungininkams suteiktų progą pasirengti jo 
atvykimui. 

O gal jis neturėjo sąjungininkų? Kita vertus, galbūt jie egzis- 
tavo, bet nesulaukė jokios žinios, kuri amžiams pasiklydo vieti- 
niuose beviltiškai sugedusiuose ryšių tinkluose? Nors galbūt Ra- 
ivikas iš viso nesiuntė pranešimo arba tokia mintis nė nebuvo šo- 
vusi jam į galvą. 

Kaip gaila, kad visos svarstytinos galimybės nesuteikė man 
paguodos. Šiaip ar taip, dėl vieno dalyko neabejojau: apie atsitik- 
tinę sėkmę nė nevertėjo svajoti. Atsikračius nerealių lūkesčių, 
paprasčiau gyventi. 

Vėl pažiūrėjau pro langą ir debesų spragoje pirmą kartą iš- 
vydęs Bedugnę pagalvojau: jis ten, apačioje... laukia ir žino. 
Netgi žvelgiant iš padangių, miestas atrodė per didelis, kad akys 
jį aprėptų. Pasiduok, liepiau sau mintyse. Tai neįmanoma. Tu 
niekada jo nesurasi. 

Bet tuomet prisiminiau Gitą. 


Miestas glaudėsi plačiame, dantytame, šešiasdešimties kilo- 
metrų skersmens krateryje. Aukščiausią jo tašką nuo paviršiaus 
skyrė du kilometrai. Pirmieji kolonistai, mėgindami apsisaugoti 
nuo Geltakmenio uraganų, didžiojoje dauboje surentė trapias, oru 
užpildytas struktūras, kurios dykvietėse būtų suniokotos per pen- 
kias minutes. Be to, juos viliojo ir pati praraja: gili kiaurymė sta- 
čiais skardžiais, skendinti migloje, geometriniame kraterio cen- 
tre. | 

Iš bedugnės nepaliaujamai veržėsi šiltos dujos; ji atstojo vie- 
ną iš nuotėkų, pro kurią sruvo tektoninė energija, susikaupusi po 
artimos pažinties su didžiąja sistemos planeta. Dujos, be abejo, 
kėlė mirtiną grėsmę, bet jos buvo prisotintos didesniu deguonies, 
vandens garų ir įvairių cheminių medžiagų kiekiu, palyginti su 
dujiniais srautais, plūstančiais kitose Geltakmenio teritorijose. 
Tai, kas išvirsdavo iš pragarmės, tapdavo kvėpuojamu oru tik po 
atitinkamo apdorojimo, tačiau šis procesas buvo gerokai papras- 
tesnis nei bet kur kitur, o plikinantis karštis galėjo atgaivinti gi- 
gantiškas garų turbinas ir suteikti tiek energijos, kiek jos reikėjo 
klestinčiai kolonijai. Miestas driekėsi palei kraterio skardžius, su- 

po jo viduryje Žiojinčią bedugnę ir netgi truputį leidosi į šios gel- 
mes. Žemiau kiaurymės krašto, maždaug poros šimtų metrų gi- 
lumoje, ant nepatvarių - bent jau iš pirmo žvilgsnio - atbrailų 
stūksojo liftais ir tilteliais sujungtos struktūros. | 

Didžiumą miesto dengė įspūdingos apimties toroidas, prarają 
apjuosęs skliautas, kurį vietiniai, pasak Kirenbacho, vadino Uodų 
Tinklu. Teoriškai jį sudarė aštuoniolika kupolų, tačiau šie jungėsi 
pakraščiais, todėl buvo neaišku, kur vienas užsibaigdavo, o kitas 
prasidėdavo. Paviršiaus niekas nevalė ištisus septynerius metus 
ir dabar jį margino purvinos, rusvai gelsvos, beveik nepermato- 
mos dėmės. Manau, švarūs plotai, po kuriais įžvelgiau miestą, iš- 
liko visiškai atsitiktinai. Dairantis iš begemoto, Bedugnė sudarė 
beveik normalaus miesto įvaizdį: aš žvelgiau į fenomenalų neap- 
sakomai aukštų, tarpusavyje susispaudusių dangoraižių masyvą. 
Man net pasidingojo, kad spoksau į fantastiškai sudėtingos ma- 
šinos vidurius. Bet statinių formos, persikreipę jų pavidalai, ku- 
rių nesugalvotų joks sveiko proto architektas, nuteikė nemaloniai. 
Iškilę virš žemės jie ne sykį šakojosi, kol susiliejo į vieną masę. 
Neskaitant švieselių, blizgančių dangoraižių viršuje ir apačioje it 
Žibintų lempos, išsiklaipę pastatai skendėjo tamsoje ir atrodė ne- 
gyvi. | 

- Na, tu žinai, ką visa tai reiškia, - pratariau. 

- Niekas mūsų nemulkino. 

- Ne, - sutiko Kirenbachas. - Tikrai ne. Nors netgi pamatęs 
Rūdžių Juostą ir visus katastrofos įrodymus aš puoselėjau kvailą 
viltį, kad Bedugnė galbūt tiktai apsimetė nukentėjusi, kaip atsi- 
skyrėlis, kuriam maga apsaugoti savo turtus nuo smalsuolių. 

- Bet miestas išliko, - paprieštaravau. - Apačioje vis dar 
gyvena žmonės. Mes garantuotai aptiksime kažkokią visuome- 
nę. 

- Tik ne tokią, kokios tikėjomės. 

Dabar mes kone slydome Uodų Tinklo paviršiumi. Įdubę 
geodeziniai, iš metalo ir statybinio deimanto nulieti apmušalai 
tįso tolyn, kol pranyko rusvoje atmosferos migloje. Ant kupo- 
lo lyg skruzdėlės ropinėjo į skafandrus įlindusių remontininkų 
brigados. Sprendžiant iš kibirkščių, kuriomis spjaudė suvirinimo 
agregatai, netinginiavo. Šen bei ten pastebėjau tirštus pilkus 
garus, plūstančius pro skliauto plyšius. Prasibrovę į Geltakme- 

nio atmosferą, kildami aukštyn virš terminių kraterio spąstų, jie 
akimoju atšaldavo. Milžiniškoje dauboje susispietę dangoraižiai 
stiebėsi mažne iki vidinės kupolo pusės ir atrodė, tarytum ją 
mėgintų paliesti išpurtę, artrito suklaipyti pirštai, tarp kurių drie- 
kėsi juodos gijos, panašios į supuvusių pirštinių siūlus. Švieselių 
guotai telkėsi tų vingiuotų, tankiais tinklais sujungtų pirštų ga- 
liukuose. Keltui artėjant link Bedugnės, aiškiau įžiūrėjau stati- 
nius apraizgiusią tamsių plaušelių sampyną. Rodės, lyg šią būtų 
numezgę išprotėję orai. Susivėlusių gijų masėje it girti šlitinėjo 
spindintys taškeliai. 

. Prisiminiau, ką apie Mišinio marą perskaičiau dokumente, iš- 
griebtame iš “Strelnikovo"" duomenų bazės. Metamorfozės vyko 
neįtikėtinai greitai - tiesą sakant, taip žaibiškai, jog pavidalą kei- 
čiantys dangoraižiai užmušė daugybę žmonių kur kas žiauriau 
negu užkratas. Statiniai susiremontuodavo ir koreguodavo savo 
formas pagal architektūrinius, demokratiškos valios pakurstytus 
įnorius - tam tikram piliečių skaičiui tereikėdavo užsimanyti, kad 
pastatas įgautų kitokius kontūras, ir tas paklusdavo, - bet poky- 
čiai, kuriuos sukėlė maras, buvo nekontroliuojami ir ūmūs nely- 
ginant žemės drebėjimai. Štai koks pavojus grėsė miestui, to- 
kiam utopiškai lanksčiam, kad jis galėjo nuolat transformuotis: 
sustingti, ištirpti ir vėl pavirsti į savotišką ledo skulptūrą. Didžiu- 
ma negyvėlių tebekiūtojo įkalinti išsigimėliškai deformuotose, 
miestą užpildžiusiose struktūrose. 

Begemotas nusileido iki dantytos kraterio sienos ir grakščiai 
nuslydo pro šiek tiek platesnę nei pats laivas įrantą, perrėžusią 
daubos kraštelį. 

Priešakyje, greta iriso spalvos ežero, pastebėjau spiečių šar- 
vuotų konstrukcijų. Keltas pamažu leidosi link vandens telkinio; 
dabar varikliai veikė visu paj ėgumu, idant laivas išsilaikytų pasi- 
rinktame aukštyje ir nekiltų į viršų kaip plūduras. 

- Metas išlipti, - paskelbė Kirenbachas. Pakilęs iš savo vie- 
tos, jis mostelėjo į žmonių tėkmę, srūvančią per salę. 

- Kur jie visi eina? 

- Į išmetamąsias kapsules. 

Nusekiau įkandin savo bendražygio, link tuzino spiralinių 
laiptatakių, vedančių į žemutinį denį. Prie stiklinių oro šliuzų sto- 
vėjo keleiviai, laukiantys savo eilės sėstis į lašo formos kapsules, 
kurios dešimtimis čiuožė joms skirtais takais. Priekiniai moduliai 

nuslysdavo trumpu trapu, styrančiu begemoto papilvėje, ir kris- 
davo žemyn - du tris šimtus metrų, kol tėkšdavosi į ežerą. 

- Nori pasakyti, kad šitas gremėzdas nenusileidžia? 

- Dieve mano, žinoma, ne. - Kirenbachas nusišypsojo. - 
Šiais laikais pilotai nieku gyvu nedrįstų tupdyti laivų Bedugnės 
mieste. 


Mūsų kapsulė šovė iš begemoto. Jos viduje sėdėjome ketu- 
riese: mudu su Kirebanchu ir dar pora keleivių. Tuodu neužsi- 
čiaupdami pliurpė apie vietinę įžymybę, pavarde Voronofas, ta- 
čiau ispangliškai kalbėjo su tokiu stipriu akcentu, kad iš trijų Žo- 
džių pavykdavo suprasti vos vieną. Skrydis apačion jų nė trupu- 
čio nejaudino. Netgi tuomet, kai nugrimzdome į ežero gelmę, ir 
jau rodės, kad į viršų nebeiškilsime. Laimei, įspūdis pasirodė be- 
sąs klaidingas. Sienos buvo perregimos, todėl aiškiai mačiau, jog 
kitos kapsulės irgi išniro į paviršių. | 

Mus sugraibė dvi gigantiškos, per vandenį nužirgliojusios 
mašinos, kurios kilnojo po tris ilgas, mechanines, stūmokliais ap- 
rūpintas kojas. Kranus primenančiomis galūnėmis jos surinko 
kapsules ir perkėlė į tinklą, pritvirtintą po kiekvienu trikoju. Her- 
metizuotose, mašinų viršuje sumontuotose kabinose plušėjo vai- 

Trikojai numaknojo į pakrantę ir savo laimikius nuleido ant 
judančio tako, kuris pranyko pastate, regėtame iš begemoto. 

Viduje mums teko įveikti aukšto spaudimo kamerą, kur kap- 
sules pašalino nuo slenkančios juostos ir atidarė nuobodžiaujan- 
čios išvaizdos darbininkai. Tušti moduliai persikraustė į šliuzą, 
panašų į matytą mūsų laive. Spėjau, jog trikojai juos išneš į ežero 
vidurį ir pakylės aukštyn, iki pat begemoto. 

Mudu su Kirenbachu, prisijungę prie keleivių srauto, nudro- 
žėme šaltų, blausių tunelių labirintu. Oras buvo tvankus, tarytum 
kiekvienas jo šlakelis, kurį įkvėpdavau, persifiltruodavo per vieno 
kito Žmogaus plaučius, kol pasiekdavo manuosius. Tačiau de- 
guonies jame nestigo, o gravitacija man pasirodė šiek tiek dides- 
nė nei Rūdžių Juostos stotyje. 

- Nežinau, ko aš tikėjausi, - pratariau, - bet tik ne šito. - Jo- 
kių sveikinimo ženklų, jokios apsaugos... visiškai nieko. Įdomu, 
kaip atrodys imigracijos ir muitinės skyrius. 

- Tu ką tik iš jo pasišalinai, - atsakė Kirenbachas. 

Prisiminiau deimantinį ginklą, kurį atidaviau Amelijai neabe- 
jodamas, kad jo niekaip neprasinešiu į Bedugnės miestą. 

- Mus jau patikrino? 

- Tik pagalvok. Į Bedugnės miestą praktiškai neįmanoma at- 
sigabenti daiktų, kurie čia neegzistuoja. Ieškoti ginklų neverta - 
vietiniai turi jų užtektinai, tad koks skirtumas, jei svečias turės 
dar vieną? Jie veikiau pasiūlytų iškeisti seną tavo šaudyklę į 
naują, gerokai tobulesnę. Tikrinti atvykėlių sveikatą taip pat ne- 
apsimoka. Procedūros per daug sudėtingos, be to, labiau tikėtina, 
Jog Bedugnėje į tavo organizmą įsismelks čionykštė infekcija, nei 
tu pats kam nors perduosi savo užkratą. Šiaip ar taip, vienas ki- 
tas svetimas mikrobas mums praverstų. 

- Mums? 

- Jiems. Atleisk, susipainiojau. 

Mes nusigavome į puikiai apšviestą patalpą su didžiuliais, 
virš ežero iškilusiais langais. Trikojai krovė kapsules į begemotą. 
Viršutinė kelto dalis švytėjo nuo išmetamųjų dujų, kurias varik- 
liams teko deginti, kad laivas išlaikytų savo padėtį. Prieš patek- 
damas į begemoto triumą, kiekvienas modulis turėdavo pra- 
smukti pro sterilizuojantį purpurinių liepsnų žiedą. Miestas ne- 
kreipė dėmesio, kaip jie atsidurdavo planetos paviršiuje, užtat iš- 
orinei visatai labai rūpėjo, kas iš Geltakmenio iškeliaudavo. 

- Turbūt nesuklysiu spėjęs, kad numanai, kaip mes pasieksi- 
me miestą? 

- Vieninteliu įmanomu būdu - Bedugnės zefyru. 

Drauge su Kirenbachu apėjome neštuvus, lėtai slenkančius 
kitu jungiamuoju tuneliu. Statmenos juodos dėžės paviršiuje iškilę 
bareljefai demonstravo scenas iš tuščiagarbiškos miesto praei- 
ties. Kai aplenkėme vėžlio greičiu judančią mašiną, surizikavau 
dirstelėti atgal ir pamačiau baugščias hermetiko akis: blyškų vei- 
dą, pasislėpusį už storo žalio stiklo. 

Aplinkui vaikščiojo bagažą nešiojantys mechaniniai patarnau- 
tojai, tačiau jie buvo primityvūs. Ne aptakios, protu pasižymin- 
čios mašinos, o žvangantys, gendantys robotai, kurie savo inte- 
lektu neką tepranoko šunis. Išties protingų mechanizmų nebeli- 
ko, bent jau už orbitinių anklavų ribų. Kita vertus, dabar net ir 
elementarūs robotai buvo vertinami kaip gerovės simboliai. 

Žinoma, netrūko ir pačių turtuolių, keliaujančių be neštuvų. 
Matyt, tie žmonės neturėjo sudėtingų implantų - nieko tokio, ką 

galėtų apkrėsti maro sporos. Jie kulniavo nervingais, skubriais 
žingsniais, susibūrę į grupeles, apsupti mechaninių patarnautojų. 

Priešakyje tunelis išplatėjo į požeminę olą, apšviestą šimtais 
lempų, kurios blausiai mirgėjo sienų nišose. Pajutau šiltą vėjelį, 
atnešusį mašinų alyvos tvaiką. 

Urve lūkuriavo objektas, atrodantis kaip milžiniškas žvėris. 
Jis čiuožė keturiais dvigubų bėgių komplektais, išdėstytais devy- 
niasdešimties laipsnių kampu: vieni jų driekėsi apačioje, kiti bu- 
vo nutįsę viršuje, dar pora - iš šonų. Pačius bėgius prilaikė 
griaučių pavidalo karkasai, abiejuose olos galuose išnykstantys 
apvaliuose tuneliuose, kur jie tvirtinosi prie sienų. Nejučia prisi- 
miniau panašiais bėgiais riedėjusius “Santjago" traukinius, maty- 
tus tuomet, kai sapnavau Skajų, - tiesa, pastarieji buvo valdomi 
indukciniais laukais. 

Čia išvydau visai kitokias technologijas. 

Traukinio konstrukcija išsiskyrė keturpuse simetrija. Prieša- 
kyje pamačiau cilindrinę struktūrą su kulkos formos pirmgaliu ir 
ciklopišku prožektoriumi. Iš jos kyšojo keturios dvigubos eilės 
geležinių ratų. Kiekvienas jų, aprūpintas dvylika velenų, buvo 
prilipęs prie vieno iš bėgių. Pagrindinių ratų grupeles, sudarytas 
i5 dvylikos vienetų, atskyrė trys gigantiškų cilindrų poros, kurias 
prie keturių papildomų ratų rinkinių jungė nuostabą keliantys, 
žvilgantys stūmokliai ir tepaluotos šlaunies storio šarnyrinės ger- 
vės. Mašiną “įkalino"" masė vingrių vamzdžių. Bet kokią išorės 
eleganciją - jei tik šioji išvis kada nors egzistavo - sunaikino pa- 
drikai išsibarsčiusios nuotakų ertmės, iš kurių virto dūmai, kylan- 
tys aukštyn link olos lubų. Mašina šnypštė, lyg kantrybę praran- 
dantis drakonas, ir atrodė gąsdinamai gyva. 

Už jos dunksojo virtinė prie tų pačių bėgių pritvirtintų vago- 
nų, irgi demonstruojančių keturšonę simetriją. 

- Tai... 

- Body enės zefyras, - patvirtino Kirenbachas. - Žavingas 
siaubūnas, tiesa? 

- Nori pasakyti, kad jis iš tikrųjų kažkur vyksta? 

- Kam kitkam traukinys būtų reikalingas? Kiek girdėjau, 
anksčiau į Bedugnės miestą ir aplinkines kolonijas braukė mag- 
netiniai, vakuuminiais tuneliais sklendę traukiniai, kurie išėjo iš 
rikiuotės, kai užpuolė maras. 

- Ir vietiniai nusprendė pakeisti juos šita baidykle?? 

- Tiesiog neturėjo, iš ko rinktis. Vargu ar nūdien kam nors 
reikia žaibiškai pasiekti kelionės tikslą, todėl niekam nerūpi, kad 
traukiniai, priešingai negu anksčiau, nebeišvysto viršgarsinio 
greičio. Poros šimtų kilometrų per valandą visiškai užtenka netgi 
išvykoms į atokesnes gyvenvietes. 

Kirenbachas nupėdino link nuožulnios, į vagonus vedančios 
rampos. 

- Kam tie garai? 

- Geltakmenyje neaptiksi jokio iškastinio kuro. Kai kurie 
branduoliniai generatoriai tebeveikia, bet iš esmės vienintelį ver- 
tingiausią energijos šaltinį atstoja pati praraja. Būtent todėl šiais 
laikais dauguma miesto mechanizmų aprūpinti garo varikliais. 

- Aš kai ko nesuprantu, Kirenbachai. Juk mes negrįžtame 
šimtus metų į praeitį vien todėl, kad netenkame galimybės nau- 
dotis nanotechnologijomis. 

- Kodėl gi ne? Maras paveikė kur kas daugiau gyvenimo sri- 
čių nei tau atrodo. Ištisus amžius gamybos procesai rėmėsi na- 
notechnika. Visus produktus staiga teko kurti primityvesniais 
metodais. Netgi tuos daiktus, kurie neturėjo nanoschemų, gami- 
no nanotechnologijos. Juos nukopijuoti pasidarė nebeįmanoma. 
Vietiniams ne šiaip teko griebtis elementaresnių instrumentų. Jie 
buvo priversti grįžti į tokį išsivystymo lygį, nuo kurio galėjo pra- 
dėti atstatymo darbus. Kitaip tariant, užsiimti metalo apdirbimu. 
Nepamiršk, jog didžiuma informacijos, susijusios su šia sritimi, 
prasmego laiko tėkmėje. Geltakmenio gyventojai veikė aklai. Įsi- 
vaizduok žmogų, kuris dvidešimt pirmame amžiuje užsimanė nu- 
kalti viduramžių kardą, nieko neišmanydamas apie metalurgiją. 
Suvokimas, jog senovėje egzistavusios technologijos buvo primi- 
tyvios, dar negarantuoja, kad jas pavyks vėl atrasti. 

Kirenbachas nutraukė monologą, idant atsipūstų. Mudu su- 
stojome po barškančia lenta, kuri rodė galimus kelionės tikslus - 
Bedugnės miestą, Loreanvilį, Naująją Europą ir atokesnius mies- 
telius. Bedugnės pusėn traukinys vykdavo tiktai vieną kartą per 
dieną. 

- Jie sukosi kaip išmanydami, - vėl prasižiojo Kirenbachas. - 
Tam tikroms technologijoms maras nepakenkė. Todėl pamaty- 
ti reliktus - mechaninius patarnautojus, transporto priemones - 
galima netgi čia, bet jie priklauso tik turtuoliams. Miestas išsau- 

gojo visus branduolinius generatorius ir keletą antimaterinių jė- 
gainių. Bet Mulče padėtis visai kitokia. Ten klaidžioti pavojinga. 

Kol jis dudeno, nužvelgiau skelbimų lentą. Kaip palengvėtų 
mano užduotis, jei Raivikas būtų iškeliavęs į vieną iš mažesnių 
gyvenviečių, kur, tenykščių fone, labiau kristų į akis. Bet aš 
beveik neabejojau, kad bėglys tiesiu taikymu nurūko į Bedug- 
nę. 

Mudu su Kirenbachu nusipirkome bilietus ir įlipome į trauki- 
nį. Lokomotyvą lydintys vagonai atrodė labiau apšiurę negu pats 
garvežys, tačiau buvo gerokai modernesni, surinkti iš magnetinių 
transporterių ir užkelti ant ratų. Diafragminės durys užsidarė, ir 
visa procesija pajudėjo pirmyn. Iš pradžių šliaužė lėtai, kaip 
vaikštinėjantis žmogus, po kelių minučių ėmė vystyti vis didesnį 
greitį. Ausų būgnelius nepaliaujamai kuteno ratų spiegimas. Ne- 
ilgai trukus vagonus drebinantys krestelėjimai nuslopo; už langų 
plūdo garų tumulai. Traukinys nėrė į vieną siaurą tunelį, įveikė 
nuosekliai sujungtus, hermetiškus šliuzus, kol pagaliau, užnuga- 
ryje palikęs gigantiškas diafragmines duris, atsidūrė mažne be- 
orėje aplinkoje. 

Mes nugrimzdome į vaiduoklišką tylą. 

Vagonas buvo ne ką erdvesnis už kalėjimų transporterius. 
Keleiviai, regis, tapo mieguisti, kaip į kardomąją cypę gabenami, 
nuo narkotikų apkvaitę kaliniai. Nuo lubų nusileido ekranai, ro- 
dantys įvairias reklamas, kurios veikiausiai siūlė po maro neišli- 
kusius produktus bei paslaugas. Viename patalpos gale pastebė- 
jau neštuvus, susibūrusius į vieną krūvą tarsi karstai, riogsantys 
laidojimo biuro sandėlyje. 

- Visų pirma privalome atsikratyti implantais, - pasviręs link 
manęs it suokalbininkas burbtelėjo Kirenbachas. - Vien pagalvo- 
jus, kad jie tebetūno mano galvoje, mane nukrato šiurpas. 

- Reikės paieškoti žmogaus, kuris sugebės atlikti darbą labai 
greitai. 

- Tr atsargiai - tai ne mažiau svarbu. 

Nusišypsojau. 

- Ar dėl saugumo ne per vėlu nerimauti? 

Kirenbachas kietai sučiaupė lūpas. 

Greta mūsų pakibęs.ekranas reklamavo itin aptakią skrai- 
dančią mašiną, panašią į vieną iš mūsiškių, mitriųjų išskėstaspar- 
nių. Bet šioji, rodės, buvo pagaminta iš vabzdžio dalių. Staiga 

vaizdas užleido vietą statinių trikdžių sniegeliui, kurį veikiai pa- 
keitė geišos išvaizdos moteris. 

- Sveiki, mielieji Bedugnės zefyro keleiviai. - Žvelgiant į jos 
fizionomiją susidarė įspūdis, tarsi žiūrėčiau į porcelianinės lėlytės 
veidą ryškiai raudonomis lūpomis ir parausvintais skruostais. - 
Šiuo metu važiuojame Trans-Kalderos tuneliu. Centrinėje stotyje 
būsime po aštuonių minučių. Viliamės, kad kelionė jums patiks. 
Linkime maloniai ir sėkmingai praleisti laiką Bedugnėje. Kol kas 
siūlome pasimėgauti miesto grožybėmis. 

Vagono langai sumirgėjo ir virto holografiniais ekranais. 
Traukinys tarsi grįžo septyneriais metais atgal, ir dabar, vietoje 
sienų, praūžiančių pro šalį, išvydau įspūdingą didmiesčio pano- 
ramą. Mes lėkėme tarp pasakiškų struktūrų, abipus vagono 
kylančių į svaiginančias aukštumas, nelyginant kalnai, kuriuos 
iškalė iš opalo arba obsidiano. Žemiau bėgių, pakopiniuose lyg- 
menyse, plytėjo nuostabūs sodai bei ežerai, apraizgyti takeliais 
ir keleiviniais vamzdžiais. Tolumoje peizažai paniro į miglotas 
melsvas gelmes, kurias suskaldė neoninėmis liepsnomis švytin- 
čios bedugnės, plačios, keliais aukštais išdėstytos aikštės ir sta- 
čios uolos. Ore vibždėte vibždėjo spiečiai spalvingų, skraidan- 
čių transporto priemonių - savo išvaizda kai kurios panėšėjo į 
egzotiškus laumžirgius ar kolibrius. Tarp skrajūnų vangiai 
sklandė keleiviniai dirižabliai; parimę ant gondolų turėklų, į 
miestą stebeilijosi dešimtys pramogautojų. Aukščiausi dango- 
raižiai stūksojo iškilę virš jų nelyginant aiškiai apibrėžtų kontūrų 
debesys. Žydras padanges puošė smulkūs, kupolo matricos raš- 
tai. 

Pribloškiantys miesto vaizdai driekėsi į visas puses, kiek akys 
užmatė. Jo skersmuo tesiekė šešiasdešimt kilometrų, tačiau net 
ir toks atstumas prilygo begalybei. Bedugnės mieste galėjai ap- 
tikti tiek stebuklų, kad norint juos visus pamatyti reikėtų daugiau 
negu vieno gyvenimo. Nors ir prailginto naujausiomis, ilgaamžiš- 
kumą užtikrinančiomis priemonėmis. 

Deja, simuliacijos niekas neperspėjo apie marą. Man teko 
sau priminti, jog mes važiuojame tuneliu, išraustu kraterio sieno- 
je, ir pačio miesto dar nepasiekėme. 

- Dabar aišku, iš kur atsirado gražiosios epochos pavadini- 
mas, - pratariau. 

Kirenbachas linktelėjo. 

- Geltakmenio. gyventojai turėjo viską, ko geidė širdis. Bjau- 
riausia, kad jie patys velniškai gerai tai žinojo. Priešingai nei ki- 
tuose aukso amžiuose... jie žinojo, kokio istorijos periodo sulau- 
kė. 

- Ir, be abejo, buvo tiesiog nepakenčiami. 

- Na, jie sumokėjo už savo pasipūtimą. 

Maždaug tuo momentu mes išnirome į atvirą erdvę, kurioje 
tvyrojo čionykštė dienos šviesa. Traukinys lėkė ore kybančiu 
vamzdžiu, kaip tuo, kurį rodė holograma. Bet mūsiškį dengė 
purvo sluoksnis. Pro vietomis pasitaikančius švaresnius lopi- 
nius įžvelgiau lūšnynų mišką. Kadangi holografinis įrašas ne- 
buvo išjungtas, senasis miestas užklojo naująjį tarytum blyški 
pamėklė. Priešakyje mūsų tunelis išlinko ir pranyko pakopų for- 
ma suręstame statinyje, iš kurio kyšojo kiti vamzdžiai, besiša- 
kojantys po visą miestą. Artėdamas prie pastato, traukinys su- 
mažino greitį. 

Bedugnės miestas, Centrinė stotis. 


Kai įčiuožėme į stotį, holografinis miražas išgaravo nusineš- 
damas paskutinius blausius atsiminimus apie gražiąją epochą. 
Kad ir kokias žavingas panoramas būtų demonstravusios holog- 
ramos, į jas dėmesį atkreipėme tiktai mudu su Kirenbachu. Di- 
džiuma keleivių stovėjo tylėdami ir žvilgsniais tyrinėjo apsvilin- 
tas, šiukšlėmis nusėtas grindis. 

- Vis dar galvoji, kad sugebėsi čia prasisukti? - paklausiau 
Kirenbacho. - Po to, ką regėjai? 

Prieš atsakydamas jis ilgam susimąstė. 

- Kodėl ne? Galbūt dabar manęs laukia daugiau galimybių 
negu anksčiau. Gal tereikės prisitaikyti prie naujos aplinkos. Ne- 
abejoju tik dėl vieno dalyko. 

- Kokio? 

- Kad ir kokią simfoniją čia sukurčiau, nuotaikos ji niekam 
nepakels. 


Centrinėje stotyje viešpatavo tokia pati slegianti drėgmė ir 
prieblanda kaip Pusiasalio džiunglėse. Leipėdamas nuo tvanku- 
mo, nusimečiau Vadimo apsiaustą, suvyniojau jį ir pasikišau po 
pažastimi. 

- Mums reikia atsikratyti implantais, - pakartojo Kirenba- 
chas, trūktelėdamas mane už rankovės. 

- Nesijaudink, - atsiliepiau, - aš nieko nepamiršau. 

Stoties lubas rėmė kolonos su kaneliūromis, stūksančios kaip 
hamadrijadų medžiai, savo pirštus prakišusios pro stogą, į rusvas 
sutemas. Tarp stulpų įsikūrė turgavietė: margas palapinių ir bū- 
delių miestas, išraizgytas itin siaurais, vingriais takeliais. Dauge- 
lyje vietų prekystaliai riogsojo vieni ant kitų, todėl pro kai kuriuos 
praėjimus, virtusius lempomis apšviestais tuneliais, tekdavo 
brautis susikūprinus, įtraukus galvą į pečius. Palei keliolika tuzi- 
nų prekeivių maklinėjo šimtai žmonių, bet retą iš jų lydėjo me- 
chaniniai patarnautojai. Tačiau pro mano akis nepraslydo egzo- 
tiški, už pasaito laikomi naminiai gyvūnėliai, genetiškai pakore- 
guoti tarnai, paukščių ir gyvačių narvai. Pora hermetikų suklydo - 
užuot pasirinkę aplinkelį, jie mėgino prasiskverbti tiesiai pro tur- 
gų. Neštuvus lipte aplipo pardavėjai ir sukčiai. 

- Na? - paklausiau. - Rizikuosime drožti į turgų ar bandysi- 
me jį apeiti? 

Kirenbachas tvirčiau prispaudė lagaminą prie krūtinės. 

- Nors sveikas protas tam prieštarauja, siūlyčiau rizikuoti. 
Mane apėmė nuojauta - perspėju, tik nuojauta, - jog toje vietoje 
mums suteiks visas reikalingas paslaugas. 

- Tikiuosiu, klaidos nepadarysime. 

- Ką gi, šiandieną ji būtų ne pirma. Beje, mano pilvą graužia 
kirminas. Manau, turguje aptiksime maisto, gal netgi ne tokio 
nuodingo, kad iš karto kristume negyvi. 

Mes nėrėme į palapinių tirštumą. Optimistiškai nusiteikusių 
vaikių ir paniurėlių elgetų dėmesį patraukėme vos spėję žengti 
tuziną žingsnių. | 

- Ar ant mano kaktos neoninėmis raidėmis užrašyta, kad esu 
turtingas ir lengvatikis? - suurzgė Kirenbachas. 

- Kaltink drabužius, - atsakiau nustūmęs eilinį padaužą į mi- 
nią. - Aš kaipmat supratau, kad vilki vienuolių pasiūtus apdarus, 
bet numojau į tai ranka. 

- Koks skirtumas, ką aš dėviu? 

- Didelis. Mūsų drabužių stilius išduoda, jog atskridome iš kito 
pasaulio. Netgi iš kitos sistemos. Kas dar puoštųsi vienuolių dova- 
notais apdarais? Tai automatiškai užtikrina, kad jų savininkas bus 
pasiturintis. Na, bent jau egzistuoja tokia galimybė. 

Kirenbachas kone įspraudė lagaminą į krūtinę. Mes skver- 
bėmės į turgavietės gilumą, kol aptikome prekystalį, iš pirmo 
žvilgsnio nukrautą valgomais dalykais. Aidelvildo slaugos namuo- 
se mano vidurių florą apdorojo taip, kad ji prisiderintų prie Gel- 
takmenio, bet terapija buvo plataus spektro ir negarantavo ap- 
saugos nuo konkretaus maisto. Dabar galėjau įsitikinti, ar vie- 
nuoliai gerai mane paruošė akistatai su čionykščiais mikrobais. 

Mes nusipirkome karštų riebaluotų pyragaičių su neaiškios kil- 
mės, prastai išvirtos mėsos įdaru. Jie nestokojo prieskonių, kurie 
tikriausiai turėjo maskuoti mėsos gaižumą. Na, Skajaus Persvaro- 
je valgiau ir prastesnio, bet, man asmeniškai, pakenčiamo skonio 
davinius. Kirenbachas keliais kąsniais prarijo savąją porciją, pa- 
prašė dar vienos ir lygiai taip pat atsainiai ją sudorojo. 

- Ei, tu, - pasigirdo balsas. - Implantus laukan? 

Kirenbacho švarko skvernus timpčiojo vaikis, dėvintis ap- 
triušusius drabužius, kurie po savaitės kitos neabejotinai virs 
skarmalais. 

- Implantus laukan? - pakartojo berniūkštis. - Tu čia naujas. 
Implantų nereikia, ponuli. Madam Dominika juos ištraukia. Ne- 
brangiai. Greitai. Beveik be kraujo ir skausmo. Tu, dički, irgi 
eikš. | 

Mažylis užkabino pirštais mano diržą ir trūktelėjo į save. 

- Tai... hmm, nebūtina, - bergždžiai stengėsi juo atsikratyti 
Kirenbachas. | 

- Tu čia naujas. Apsirengęs vienuolių kostiumu. Reikia iš- 
pjauti implantus, kol jie nepakvaišo. Žinai, ką tai reiškia, ponuli? 
Klyksi visa gerkle, sprogs galva, ant drabužių ištikš smegenys... 
negi to nori? 

- Ne, dėkui. 

Lyg iš niekur išdygęs dar vienas vaikėzas patraukė Kirenba- 
chą už kitos rankovės. 

- Ei, ponuli, neklausyk Tomo - eime pas daktarą Šakalą! Jis 
pribaigia tik vieną iš dvidešimties! Mažiausias mirtingumo lygis 
visoje Centrinėje stotyje! Nekvailiok, eikš pas Šakalą. 

- Aha, ir nemokamai pasisvilink smegenis, - atšovė Domini- 
kos berniokas. - Neklausyk. Visi žino - Dominika yra geriausia 
Bedugnės mieste. 

- Ko dvejoji? - pasiteiravau bendražygio. - Juk būtent to ieš- 
kojai, ar ne? 

- Taip! - sušnypštė Kirenbachas. - Bet ne čia! Ne purvinoje 
palapinėje! Aš tikėjausi rasti sterilią kliniką, turinčią atitinkamą 
gydymo įrangą. Tiesą sakant, esu tikras, jog aptiksime švaresnių 
vietų. Patikėk manimi, Taneri. 

Gūžtelėjau, bet Tomo nenupurčiau. 

- O jei nieko geresnio už palapinę nerasi? 

- Ne! To negali būti. Čia tikrai yra... - Kirenbachas įbedė į 
mane bejėgišką žvilgsnį, vildamasis, jog perimsiu vadovavimą į 
savo rankas ir nutempsiu jį šalin, bet aš tik išsišiepiau ir pakrei- 
piau galvą į palapinę - mėlynai ir baltai nudažytą dėžę su šiek 
tiek išgaubtu stogu, kurį prie grindyse įkaltų geležinių kuolelių 
jungė standūs trosai. 

- Pirmyn, - paraginau Kirenbachą žygiuoti į priekį. Mes jau 
stovėjome palapinės prieškambaryje: tik mudu ir nedidukas pa- 
lydovas. Dabar pastebėjau, jog Tomas žavus lyg elfas. Dėl sa- 
vo skarmalų jis atrodė nenusakomos lyties; vaikėzo veidą įrėmi- 
no glotnių juodų plaukų sruogos. Nors iš veido mažylis truputį 
priminė mergaitę, vis dėlto nusprendžiau, kad mes bendraujame 
su berniuku. Tomas lingavo į šonus, klausydamasis sitaru braz- 
dinamos melodijos, kuri sklido iš malachito dėžutės, kėpsančios 
ant stalo, tarp kvapnių žvakių. 

- Neblogai, - tariau. - Nematyti nei kraujo balų, nei smegenų 
audinių. 

- Ne, - ūmai apsisprendė Kirenbachas. - Tik ne čia ir ne 
taip. Aš išeinu, Taneri. Gali likti arba prisijungti prie manęs. El- 
kis, kaip išmanai. 

Kreipiausi į jį kuo tyliau: 

- Tomas sakė tiesą. Implantus reikia tučtuojau pašalinti, jei- 
gu to nepadarė vienuoliai. 

Jis perbraukė delnu viršugalvyje styrančias savo ražienas. 

- Gal tomis istorijomis jie paprasčiausiai mėgino mus įbau- 
ginti. 

- Galbūt. Bet ar tikrai nori taip rizikuoti? Techninė įranga tū- 
nos tavo galvoje kaip tiksinti laikrodinė bomba. Jau verčiau ją pa- 
šalinti. Vėliau bet kada galėsi susigrąžinti, jei tik užsimanysi. 

- Siūlai, kad implantus iškrapštytų moteris, vardu madam 
Dominika, kuri atliktų operaciją purvinoje palapinėje? Mieliau 1š- 
bandyčiau laimę pasiėmęs surūdijusį lenktinį peiliuką ir atsistojęs 
priešais veidrodį. 

- Kaip pasakysi. Svarbiausia, kad užbaigtum procedūrą 
anksčiau nei kuoktelėsi. 

Vaikiūkštis jau tempė Kirenbachą pro pertvarą į kitą kam- 
barį. | | 

- Beje, pakalbėkime apie pinigus, Taneri. Nė vienas iš mud- 
viejų nesimaudo turtuose. Mes nežinome, ar įstengsime susimo- 
kėti už Dominikos paslaugas. 

- Gerai pastebėta. - Sugriebiau Tomą už apykaklės ir švel- 
niai atvilkau į prieangį. - Mudu su draugu norėtume skubiai par- 
duoti tam tikras prekes, nebent taviškė madam Dominika užsii- 
ma labdara. - Kai berniokas niekaip nesureagavo į mano žo- 
džius, atidariau lagaminą ir parodžiau jo turinį. - Parduoti, už gry- 
nuosius. Kur? 

Tai suveikė. 

- Žalsvai sidabrinė palapinė, kitoje turgaus pusėje. Sakyk, 
atsiuntė Dominika, ir tavęs neapmaus. 

- Ei, minutėlę, - atsisuko pertvaros ertmėje beveik pradingęs 
Kirenbachas. Pro atsivėrusią spragą įžiūrėjau pagrindinį kambarį 
ir įdėmiu žvilgsniu savo nagus tyrinėjančią fenomenaliai masyvią 
moterį, sėdinčią greta ilgos kušetės, virš kurios kybojo medicini- 
nė įranga, prijungta prie šarnyrinių gervių. Žvakių šviesoje me- 
taliniai instrumentai Žioravo. 

- Ką? 

- Kodėl aš turėčiau tapti bandomuoju triušiu? Berods, minė- 
jai, kad išsitraukti implantus reikėtų ir tau. 

- Tavo tiesa. Bet aš netrukus grįšiu. Dalį savo turto privalau 
išgryninti. Tomas sakė, jog tai padaryti galėčiau turgavietėje. 

Nenuovoką, atsispindinčią jo veide, pakeitė įniršio išraiška. 

- Bet tu negali išeiti dabar! Aš maniau, kad mudu esame ben- 
dražygiai! Taneri, neišduok draugystės anksčiau negu ji sutvirtėjo... 

- Apsiramink. Aš nieko neišduodu. Kai ji tave apdoros, jau 
turėsiu užtektinai grynųjų. - Pirštų spragtelėjimu atkreipiau į sa- 
ve storulės dėmesį. - Dominika? 

Ji pažiūrėjo į mane ir klausiamai perkreipė lūpų kampučius. 

- Kiek laiko užtruksi, kol jį išoperuosi? 

- Valandą, - atsakė moteris. - Dominika dirba sparčiai. 

Sulinksėjau. 

- Tiek laiko - su kaupu, Kirenbachai. Tiesiog sėdėk ir leisk 
jai darbuotis. 

Jis įsmeigė akis į Dominikos veidą ir, regis, mažumėlę atvė- 
so. 

- Tikrai? Tu sugrįši? 

- Žinoma. Aš nedrošiu į miestą, nepašalinęs savų implantų. 
Nejau galvoji, kad išsikrausčiau iš proto? Bet man reikia pinigų. 

- Ką ketini parduoti? 

- Šį tą, ką pasisavinau iš bendro mudviejų draugo Vadimo. 
Esu tikras, jog čia egzistuoja tokių dalykėlių rinka, antraip mūsų 
bičiulis jų nesitampytų. 

Dominika pabandė nugriauti Kirenbachą ant gulto, bet jis 
sugebėjo išsilaikyti ant kojų. Prisiminiau, kaip impulsyviai vyrukas 
pakeitė savo nuomonę, kai įnikome naršyti Vadimo buveinę - iš 
pradžių priešinosi vagystei, paskui entuziastingai įsitraukė į pro- 
cesą. Nūnai pastebėjau panašius pokyčius. 

- Po velnių, - sumurmėjo jis, purtydamas galvą. Apdovanojo 
mane keistu žvilgsniu, atšovė savąjį lagaminą, pervertė natų la- 
pus ir kišenėlėje sužvejojo dalį patirtukų, kuriuos nugvelbė iš Va- 
dimo. - Aš vis vien neišmanau derybų meno. Imk juos, Taneri, 
ir parduok už gerą kainą. Tikiuosi, gautų pinigų pakaks, kad at- 
siskaityčiau už operaciją. 

- Tu manimi taip pasitiki? 

Kirenbachas šnairai mane nužvelgė. 

- Neužmiršk - tik už gerą kainą. 

Čiupau patirtukus ir pridėjau juos prie savųjų. 

Už bendražygio nugaros masyvioji moteriškė nusklendė per 
kambarį lyg atsišvartuojantis dirižablis, jos kojas nuo grindų sky- 
rė pora colių. Dominika įsitvirtino juodame metaliniame karkase, 
kurį prie sienos jungė šarnyrinis, pneumatinis strypas. Kai pas- 
tarasis susilenkdavo arba išsitiesdavo, iš jo šnypšdami virsdavo 
garai. Vietoj jos kaklo temačiau riebalų klostes. Storulė ištiesė į 
priekį rankas, tarsi džiovintų ką tik nudažytus nagus. Visi pirštų 
galiukai pranyko antpirščiuose - o gal jais virto, - iš kurių styrojo 
specializuoti instrumentai. 

- Ne, pirmiausia jis, - pareiškė moteris ir mano pusėn nukrei- 
pė mažąjį pirštelį, papuoštą miniatiūriniu, sterilios išvaizdos žeber- 
klu. 

- Dėkui, Dominika, - atsakiau, - bet visų pirma pasirūpink 
Kirenbachu. 

- Tu sugrįši? 

- Taip, kai tik pripildysiu piniginę grynaisiais. 
Nusišypsojęs smukau iš palapinės. Ausis pasiekė stiprėjan- 
tis grąžtų Zzirzimas. 


14 

Mano mantą apžiūrinėjo vyriškis, prie akies prisitvirtinęs 
dūzgiantį ir spragsintį monoklį. Plikas jo pakaušis, išmargintas 
randeliais, panėšėjo į sudužusią ir prastai suklijuotą vazą. Kiek- 
vieną mano daiktą suspausdavo pincetu ir pakeldavo priešais 
okuliarą tarytum drugelių kolekcionierius. Šalia jo kiurksojo sa- 
vadarbę cigaretę dūmijantis jaunuolis, kuris buvo užsimaukšlinęs 
tokį pat šalmą, kokį prigriebiau iš Vadimo. 

- Kai kas iš šito mėšlo man praverstų, - tarė mano turtą per- 
žvelgęs tipas. - Veikiausiai. Sakai, potyriai tikri? Ne simuliaci- 
jos? | 

- Tai karo scenos, kurias po mūšio per įprastą žvalgybinį pro- 
cesą ištraukė iš kareivio atminties. 

- Nejaugi? Kaip jos pateko į tavo rankas? 

Nelaukdamas atsakymo, jis iš po stalo sužvejojo elastine 
juosta apvyniotą skardinę, išėmė iš jos vietinę valiutą ir atskai- 
čiavo keletą tuzinų kupiūrų. Jau anksčiau buvau pastebėjęs, kad 
banknotų nominalai labai keisti - vietoj įprastų dešimtinių ar pen- 
kiasdešimtinių, išvydau trylikines, ketvertukus, dvidešimt septy- 
neriukes, trejetus. | 

- Ne tavo reikalas, - urgztelėjau. 

- Teisingai, bet paklausti galiu, ar ne? - jis nusivaipė. - Dar 
ką nors pasiūlysi, jeigu jau sutikau gaišti savo laiką? 

Leidau jam pavartyti rankose patirtukus, gautus iš Kirenba- 
cho. Panieka, iškraipiusi žmogėno lūpas, neilgai trukus užleido 
vietą pasibjaurėjimo išraiškai. 

- Na? 

- Tu mane įžeidinėji. Aš negaliu to pakęsti. 

- Jeigu prekės nieko nevertos, taip ir pasakyk, - atšoviau. - 
Tuomet aš paliksiu tave ramybėje. 

- Ne, jos nėra bevertės, - pareiškė vertelga, dar kartelį ap- 
žiūrėjęs patirtukus. - Tiesą sakant, prieš porą mėnesių mielai bū- 
čiau jas įsigijęs. Didžiojo Tetono gyventojai niekaip negali atsi- 
džiaugti tais glitėsių dariniais. 

- Kodėl neperki dabar? 

- Nes šitas mėšlas jau užpildė rinką. Tokios rūšies patirtukų 
tiek daug, kad jie nuvertėjo. O čia kas? Trečios ar ketvirtos kar- 
tos kontrabandinė kopija? Niekam tikęs, pigus mėšlas. 

Šiaip ar taip, jis įteikė man dar porą kupiūrų, gerokai mažiau 
negu gavau už savuosius patirtukus. 

- Dar ką nors iš rankovės ištrauksi? 

Gūžtelėjau. 

- Žiūrint, ko tau reikia. 

- Pasitelk vaizduotę. - Jis padavė vieną iš karinių vaizdelių 
jaunajam partneriui. Vaikinas, kurio smakras puikavosi pirmai- 
siais retais barzdaplaukiais, išėmė iš šalmo savo patirtuką ir įkišo 
manąjį nė nepakeldamas akinių. - Juodi, matiniai žaisliukai. Su- 
pranti, ką turiu omenyje? 

- Numanau. 

- Dėk juos ant stalo arba nešdinkis. - Jaunuolį netikėtai su- 
purtė mėšlungis. - Ei, kas čia per velniava? 

- Ar šalmas turi užtektinai erdvinės skiriamosios gebos, kad 
stimuliuotų malonumo ir skausmo centrus? - pasiteiravau. 

- Kas, jeigu taip? - jis pasviro ir trenkė vaikinukui per galvą, 
nušveisdamas šalmą ant žemės. Apsiseiliojęs, tebekratomas 
konvulsijų, jauniklis po truputį aprimo, bet jo akys išliko sustiklė- 
jusios. 

- Tuomet jam nederėjo rinktis scenų kaip papuola, - atsa- 
kiau. - Spėju, kad vyrukas pateko į Šiaurės Koalicijos atstovų 
suorganizuotą kvotą. Ar tau kada pjaustė pirštus? 

Zmogėnas su okuliaru prunkštelėjo. 

- Šlykštu. Labai šlykštu. Bet paklausa yra net ir tokiam 
mėšlui - kaip ir juodiesiems daikčiukams. 

Galų gale sulaukiau progos patikrinti, kokia Vadimo prekių 
kokybė. Mestelėjau pašnekovui vieną juodą lazdelę su sidabriniu 
vikšro simboliu. 

- Kalbėjai apie šitą? 

Prekeivio veide pasirodžiusi skeptiška išraiška pranyko, vos 
tik jis įdėmiai ištyrė patirtuką. Matyt, profesionalo akys sugebėjo 
įžvelgti bemaž nepastebimus požymius, pagal kuriuos buvo gali- 
ma atskirti autentiškus produktus nuo standartui neprilygstančių 
klastočių. 

- Geros kokybės kontrabandinė prekė kažko verta, kad ir 
kas ten įrašyta. Ei, avigalvi, išmėgink. - Vyriškis priklupo, stvėrė 

apdaužytą šalmą, užvožė jaunuoliui ant pakaušio ir ištiesė pirštus, 
pasirengęs įstatyti į vietą juodąją lazdelę. Vaikinukas atkuto, bet 
kai išvydo patirtuką, įniko mostaguoti rankomis, vydamas šalin 
savo partnerį. 

- Patrauk nuo manęs tas šūdinas lervas... 

- Ei, pimpiasnuki, aš būčiau jį ištraukęs po akimirkos, - atrė- 
žė prekeivis ir įgrūdo patirtuką į apsiausto kišenę. 

- Kodėl pats neišbandai? - pasidomėjau. 

- Man šis mėšlas irgi nepatinka. Jis nemalonus. 

- Kaip ir tardymas, kurį rengia žmonės iš Šiaurės Koalicijos. 

- Palyginti su šita kelione, tardymas tėra lengvas pasivaikš- 
čiojimas. Jis sukelia tiktai skausmą. - Vyriškis atsargiai patapš- 
nojo per vidinę kišenę. - Tavo patirtukas gali būti milijonus kartų 
bjauresnis. | 

- Nori pasakyti, jog potyriai ne visada tapatūs? 

- Žinoma, ne, antraip išnyktų rizikos elementas. Kiekvieną 
sykį, kai įsistatysi jį į šalmą, tave aplankys skirtingi pojūčiai. Kar- 
tais matysi vikšrus, kartais pats tapsi vienas 1š jų... arba patirsi 
kažką gerokai šlykštesnio... - staiga jis pralinksmėjo. - Na, bet 
tokios prekės paklausa nesiskundžia. Kas aš toks, kad priešta- 
raučiau pirkėjams? 

- Kodėl žmonėms knieti išgyventi šias bjaurastis? - paklau- 
siau. i 


(VAL EYA) 


- Ei, kas čia, sumautos filosofijos valandėlė? Iš kur man ži- 
noti? Mes kalbame apie žmogaus prigimtį, o ji gerokai iškrypu- 
si, velniai rautų. 

- Gali man nepasakoti, - sumurmėjau. 


Aikštės centre, iškilęs virš turgavietės lyg minaretas, stūksojo 
puošnus bokštas, kurio viršuje, visuose keturiuose šonuose, įmon- 
tuoti laikrodžiai rodė Bedugnės miesto laiką. Ką tik išmušė septy- 
niolikta valanda (iš dvidešimt šešių, sudarančių Geltakmenio parą), 
ir po ciferblatais atgijo skafandrus vilkinčios statulėlės, kurios at- 
liko kažkokius įmantrius, pseudoreliginius ritualus. Dirstelėjau į 
Vadimo laikrodėlį - dabar jau savo, pagalvojau, nes vaduoti jį iš 
žaliūko gniaužtų teko du sykius - ir pamačiau, kad abiejų mecha- 
nizmų pateikiama informacija sutampa. Jei Dominika nesuklydo 
dėl operacijos trukmės, ji vis dar bus užsiėmusi Kirenbachu. 

Hermetikai pagaliau sugebėjo prasibrauti pro spūstį kartu su 
didžiuma akivaizdžiai turtingų bendrakeleivių. Visgi, kai apsidai- 
riau, pastebėjau nemažai praeivių, kurie slankiojo spinduliuodami 
priblokštas, neseniai nuskurdusių žmonių išraiškas. Galbūt prieš 
septynerius metus jie tebuvo pasiturintys, bet stokojantys pažinčių, 
kad apsisaugotų nuo maro. Aš abejojau, jog anuomet Bedugnėje 
gyveno tikri vargšai, antra vertus, prabangos mastai esti visokie. 
Nepaisydami karščio, vietiniai vilkėjo šiltus, tamsius drabužius, ne- 
retai apkarstytus juvelyriniais dirbiniais. Moterys nešiojo pirštines 
ir skrybėlaites, prakaitavo po plačiabrylėmis fedoromis, šydais ar- 
ba čadromis. Vyrai dėvėjo sunkias pilkas milines su pakeltomis 
apykaklėmis, veidus slėpė po panamomis arba beformėmis bere- 
tėmis. Po daugumos kaklais kadarojo stiklinės dėžutės, kuriose 
glūdintys objektai panėšėjo į religines relikvijas, bet iš tiesų buvo 
implantai, išrakinėti iš jų savininkų smegeninių, simbolizuojantys 
praeityje egzistavusią gerovę. Minioje, be abejo, nestigo įvairiau- 
sio amžiaus Žmonių, bet senių aš nepastebėjau. Gal jie pernelyg 
sukiužę, kad rizikuotų keliauti į turgų, pagalvojau ir tučtuojau pri- 
siminiau, ką Orkanija pasakojo apie ilgaamžiškumą užtikrinančias, 
kituose pasauliuose įprastas terapijas. Visai įmanoma, jog kai ku- 
riems praeiviams jau pora ar net trejetas šimtų metų, ir jų atsimi- 
nimai siekia Marko Ferio laikus bei amerikanų erą. Turbūt jiems 
teko regėti pačių keisčiausių dalykų... nors vargu ar keistesnių ne- 
gu pastaroji miesto transformacija ir ilgaamžės, prabangoje sken- 
dėjusios, neva nesugriaunamos visuomenės krachas. Nenuostabu, 
kad aplinkiniai atrodė tokie liūdni, tarytum garantuoti dėl vieno da- 
lyko - nors padėtis gerėjo diena iš dienos, senieji laikai niekada 
nebegrįš. Pastebėjęs visur prasismelkiančią melancholiją, netikėtai 
sau pačiam pajutau jiems šiokią tokią užuojautą. 

Nupėdinau atgal, Dominikos palapinės link, bet staiga susto- 
jau ir ėmiau svarstyti, kokio velnio ten beldžiuos. 

Norėjau pateikti storulei keletą klausimų, tačiau juk galėjau 
kreiptis ir į jos konkurentus. Galbūt su vienu iš jų vis dėlto prisi- 
reiks šnektelėti. Su Dominika mane siejo tiktai Kirenbachas... 
Bendražygio draugiją pradėjau toleruoti, bet žinojau, jog kažkuriuo 
momentu turėsiu jo atsikratyti. Kodėl gi ne dabar? Jei pasišalin- 
čiau iš stoties, mudu greičiausiai niekuomet nebesusitiktume. 

Pajudėjęs iš vietos broviausi pro minią, kol nusigavau iki to- 
limiausio turgavietės galo. 

Ten, kur turėjo būti siena, žiojėjo ertmė. Priešais mane, už 
purvino, stoties šonais Žžliaugiančio lietaus širmos, atsivėrė že- 
mutiniai miesto lygiai. Padrikoje eilėje keleivių lūkuriavo rikšos: 
statmenos, tarp dviejų didžiulių ratų įspraustos dėžės. Vienos 
buvo aprūpintos garo arba pukšinčiais metano varikliais - jų 
savininkai dykinėjo laukdami klientų. Kitas varydavo pirmyn 
pedalus minančio vairuotojo jėga. Kelios atrodė taip, lyg būtų 
perdarytos iš senų neštuvų. Už rikšų pamačiau šiuolaikiškes- 
nes transporto priemones: porą ant šliūžių tupinčių skraidyklių, 
kurios man priminė Skajaus Persvaroje matytus išskėstaspar- 
nius, ir tris mašinas, iš išvaizdos panašias į sraigtasparnius, nū- 
nai suglaudusias savo mentes. Į vieną iš pastarųjų grupelė dar- 
bininkų įgrūdo neštuvus, pakreipę juos anaiptol ne oriu kampu. 
Nejučia ėmiau spėlioti, ar tik jie nebando pagrobti hermetiko. 
Visgi nusprendžiau, kad šis veikiausiai pats užsimanė pasinau- 
doti taksi paslaugomis. 

Nors galėjau sau leisti keliauti išskėstasparniu, mane labiau 
viliojo rikšos - važinėdamas su jais mažų mažiausiai turėsiu pro- 
gą panirti į čionykštės miesto dalies atmosferą. 

Patraukiau pirmyn, ryžtingai žvelgdamas į priekį, broviausi 
pro minią. 

Neįveikęs nė pusės kelio sustojau, apsisukau ir grįžau į Do- 
minikos palapinę. | 

- Ponas Kirenbachas jau išoperuotas? - paklausiau Tomo. 
Pagal sitaro melodiją klubus ir pečius purtęs vaikis nustebo, kai 
pamatė Žmogų, kuris savo noru įžengė į palapinę. 

- Dar ne, ponuli... bus po dešimties minučių. Pinigų turi? 

Nė neįsivaizdavau, kiek kainuos Kirenbacho apdorojimas, 
bet pamaniau, kad grynųjų, gautų už Didžiojo Tetono patirtukus, 
užteks. Atskyriau jo kupiūras nuo savųjų ir padėjau ant stalo. 

- Per mažai, ponuli. Madam Dominikai reikia daugiau. 

Nenoriai pridėjau prie krūvelės vieną iš savo žemiausio no- 
minalo banknotą. 

- Tiek pakaks, - tariau. - Ponas Kirenbachas yra mano 
draugas. Jei sužinosiu, kad užsiprašei iš jo daugiau pinigų, būti- 
nai sugrįšiu. 

- Tiek bus gerai, ponuli. Bus gerai. 

Vaikėzą, kuris nurūko į kitą kambarį, palydėjau akimis; 
trumpam prasiskyrus pertvarai, išvydau Dominiką, kybančią gre- 

ta gulto, virš kurio moteris plušėjo. Ant jo tysojo Kirenbachas, 
nuogas iki juosmens; bendražygio galvą supo trapios išorės zon- 
dai. Viršugalvis buvo nuskustas visiškai plikai. Storulė keistai 
krutino pirštus, nelyginant lėlininkė, timpčiojanti marionetės vir- 
veles. Tarsi prijausdami operuojamam žmogui, zondai dūzgė ap- 
link jo kiaušą. Nei kraujo, nei dūrių žymių neįžiūrėjau. 

Gal Dominika geresnė specialistė nei maniau. 

- Ką gi, - prasižiojau, kai Tomas sugrįžo, - paprašysiu tavo 
paslaugos. Štai ką gausi mainais. - Pamojavau prieš jo nosį ma- 
žiausios vertės kupiūra, kokią turėjau. - Tik neaiškink, kad tave 
įžeidinėju, nes dar nežinai, ką pasakysiu. 

- Kalbėk, dički. 

Dūriau pirštu į rikšas. 

- Jie važinėja visame mieste? 

- Mulče. Didžiojoje jo dalyje. 

- Mulčiu vadinamas šitas rajonas? - neišgirdęs atsakymo išnirau 
iš palapinės. Berniukas nusekė įkandin. - Man reikia iš čia išsineš- 
dinti ir nukakti į tam tikrą miesto sektorių. Nežinau, ar jis toli, ir ne- 
noriu būti apmulkintas. Manau, tu pajėgsi ką nors suorganizuoti. Tik 
žiūrėk, kad nebūtų jokių apgavysčių - aš žinau, kur tu gyveni. 

- Pasiūlyk gerą kainą, dėl nieko nesijaudink. - Staiga jam 
dingtelėjo mintis. - Draugo nelauksi? 

- Ne. Deja, manęs laukia daug reikalų, kaip ir pono Kiren- 
bacho. Kurį laiką mudu nesimatysime. 

Nuoširdžiai vyliausi, kad esu teisus. 

Daugumai rikšų varomąją energiją tiekė kažkokie plaukuoti 
primatai - po atitinkamos genų korekcijos jų kojos užaugdavo il- 
gesnės ir tiesesnės nei kitų beždžionių. Nesuprantama prakanta- 
jiška greitakalbe Tomas pasitarė su pažįstamu vaikiu. Jie atrodė 
kaip du vandens lašai, neskaitant kelių smulkmenų: kitas bernio- 
kas nešiojo trumpesnius plaukus ir buvo maždaug metais vyres- 
nis. Tomas pristatė jį Chuanu. Jų bendravimo maniera bylojo, 
jog vaikėzai - seni verslo partneriai. Chuanas paspaudė man ran- 
ką ir nusivedė iki artimiausio rikšos. Žvilgtelėjau atgal būgštau- 
damas, kad Kirenbachas neatsipeikėtų anksčiau laiko. Nė kiek 
netroškau teisintis, jeigu jis dabar pabustų ir iš Tomo sužinotų, 
kad ketinu atsisveikinti su stotimi. Tam tikrų karčių piliulių ne- 
įmanoma pasaldinti - vieną jų atstojo Žinia, jog tave paliko žmo- 
gus, kurį laikei nauju savo bendražygiu. 

Na, kančias, patirtas po mūsų išsiskyrimo, jis galės perteikti 
savo šedevre. 

- Kur, ponuli? - paklausė Chuanas, burbuliuodamas tokia pat 
tartimi, kaip ir Tomas. Turbūt po maro užgimusia šnekta: rusan- 
glų, prakantajų, ispanglų ir tuzinu kitų kalbų, egzistavusių gražio- 
joje epochoje, mišiniu. 

- Į Skliautą, - atsakiau. - Žinai, kur jį rasti? 

- Aišku, - patvirtino jis. - Aš Žinau, kur Skliautas, Žinau, ir kur 
Mulčias. Gal manai, esu idiotas kaip Tomas? 

- Noriu, kad mane ten nuvežtum. 

- Ne, ponuli. Nieko nebus. 

Jau ruošiausi atseikėti jam dar vieną banknotą, bet staiga su- 
pratau, jog bendravimo sunkumai kilo ne dėl menko apmokėji- 
mo. Berods, mano pageidavimas neįgyvendinamas. 

- Skliautas - miesto rajonas? 

Chuanas atsakė galvos linktelėjimu, bylojančiu apie neišsen- 
kamą jo kantrybę. 

- Naujokas, ar ne? 

- Taip, aš naujokas. Tai gal paaiškinsi, kodėl nugabenti ma- 
ne į Skliautą - ne tavo išgalėms? 

Nuo grynųjų pluoštelio kone atplėštas banknotas pranyko iš 
mano delno, ir Chuanas pasiūlė man įsitaisyti rikšos kabinoje, ta- 
rytum ant sosto, aptraukto pliušiniu velvetu. 

- Aš tau parodysiu, žmogau. Bet nenuvešiu, supratai? Tam 
rikšos neužteks. | 

Jis įsitaisė šalia manęs, pasviro į priekį ir kažką sukuždėjo 
vairuotojui į ausį. Primatas ėmė minti pedalus - pasigirdo urzgi- 
mas, matyt, išreiškęs jo nepasitenkinimą genetinėmis korekcijo- 
mis. 

Vėliau sužinojau, jog nuo tada, kai miestą užpuolė maras, 
gyvūnų bioinžinerija suklestėjo. Kartu su kitomis keliomis pramo- 
nės šakomis ji užėmė nišą, kuri atsivėrė sugedus visiems įman- 
triausiems mechanizmams. 

Kaip visai neseniai minėjo Kirenbachas, katastrofos atneš- 
davo nelaimes ne visiems. 

Taip nutiko ir per marą. 

Pro ertmę, kuri atsivėrė vietoj sienos, be abejo, lakiodavo iš- 
skėstasparniai ir kitos skraidančios transporto priemonės, užtat 
rikšos patekdavo į stotį ir iš jos išsigaudavo nuožulniu, betonuotu 

tuneliu. Nuo drėgnų sienų ir lubų varvėjo gleivėti skysčiai. Čia 
bent jau tvyrojo vėsesnis oras, o nutykstantį stoties šurmulį vei- 
kiai pakeitė sraigtelių ir grandinių girgždėjimas, kurį išgaudavo 
pedalus spaudžianti beždžionė. 

- Tu čia naujas, - pastebėjo Chuanas. - Ne iš Ferisvilio i ir ne 
iš Rūdžių Juostos. Net ne iš mūsų sistemos. 

Nejau atrodžiau toks neišmanėlis, jog tai krito į akis netgi 
vaikui? 

- Spėju, kad pastaruoju metu turistai užklysta į jūsų miestą 
nedažnai. 

- Taip, nedažnai. Nuo to meto, kai užslinko blogi laikai. 

- Kaip sekėsi juos išgyventi? 

- Nežinau, ponuli. Man buvo tik dveji. 

O, taip. Juk tragedija įvyko prieš septynerius metus. Vaiko 
požiūriu, beveik prieš visą amžinybę. Chuanas, Tomas ir kiti 
gatvėse besitrinantys mažyliai beveik nepajėgė prisiminti gyve- 
nimo, egzistavusio Bedugnėje prieš įsigalint marui. Tie keli neri- 
botų galimybių ir gerovės metai išblėso iš atminties kartu su kū- 
dikystės dienomis. Jie pažinojo tiktai dabartinį miestą: milžinišką 
ir tamsų, vėlgi pilną galimybių, tik šįkart rizikingų ir verčiančių 
nusikalsti. Bedugnė tapo vagių, elgetų, ir tų, kurių išgyvenimą 
nulemdavo protas, o ne kreditinis reitingas, prieglobsčiu. 

Atsidūręs tokiame mieste, patyriau tikrą sukrėtimą. 

Mes prasilenkėme su kitais rikšomis, dardančiais stoties 
kryptimi; nuo lietaus blizgėjo jų šonai. Tik vienoje kitoje sėdėjo 
keleiviai, įsisupę į savo apsiaustus ir, sprendžiant iš niaurios iš- 
vaizdos, trokštantys būti bet kur kitur, tik ne Bedugnėje. Aš juos 
puikiai supratau. Jaučiausi pavargęs, sukaitęs, po šiltais drabu- 
žiais kūną mušė prakaitas, odą niežtėjo, ir man siaubingai norė- 
josi išsimaudyti. Šnerves kuteno nemalonus, nuo manęs paties 
tvoskiantis kvapas. 

Ką, velniai rautų, aš čia veikiau? 

Persekiodamas savo auką, sukoriau ilgesnį nei penkiolikos 
šviesmečių kelią, patekau į miestą, virtusį iškrypėliška savo ver- 
sija. Man teko pripažinti, kad žmogus, kurį vijausi, iš esmės ne- 
buvo blogas. Nekenčiau Raiviko už tai, ką jis padarė, bet pana- 
šiomis aplinkybėmis būčiau pasielgęs lygiai taip pat. Bėglys pri- 
klausė ne kariškių, o aristokratų sluoksniui, tačiau kitame gyve- 
nime, jei mūsų planetoje istoriniai įvykiai būtų susiklostę kiek ki- 

taip, mudu net galėjome susidraugauti. Be abejo, dabar jaučiau 
Raivikui pagarbą, nors šią ir pagimdė jo veiksmai, sugriovę ma- 
no lūkesčius. Turiu galvoje sprogimą, sunaikinusį Naujojo Val- 
paraiso tiltą. Toks atsainus žiaurumas kėlė pasigerėjimą. Aš 
gerbčiau visus Žmones, kurių būčiau taip neįvertinęs. 

Ir vis dėlto, nepaisant nieko, žinojau, kad jį nudėsiu be jokių 
dvejonių. 

- Ponuli, - prabilo Chuanas, - tau reikia istorijos pamokos. 

Galbūt “Strelnikovas" man pateikė ne tiek jau daug duome- 
nų, bet šiuo metu nedegiau troškimu ieškoti papildomos informa- 
cijos. 

- Manai, negirdėjau, ko prikrėtė maras... 

Tunelis pamažu prašviesėjo. Ne itin stipriai, bet užtektinai, 
kad suprasčiau vieną dalyką - neilgai trukus mes išnirsime į patį 
miestą. Šviesa atsidavė rusvu karameliniu atspalviu, kokį ma- 
čiau iš begemoto: drumzlinas švytėjimas filtravosi pro niaurią 
prieblandą. 

- Per marą pastatai išprotėjo, - tarė Chuanas. 

- Man sakė. | 

- Gal ir sakė, bet nepakankamai, - jo kalbėjimo manieroje 
užfiksavau tiktai sintaksės užuomazgas, bet spėjau, kad šiuo at- 
žvilgiu vaikėzas visa galva pranoko rikšos pedalus minantį pri- 
matą. - Pastatai keitėsį. Labai greitai. - Berniūkštis plačiai pa- 
mojo ranka. - Daug žmonių žuvo. Juos sutraiškė arba įtrynė į sie- 
nas. | 

- Skamba pasibjaurėtinai. 

- Aš tau parodysiu žmones sienose, ponuli. Tada nebejuo- 
kausi. Pritriesi į kelnes. - Chuanas pakrypo į mane, kad jo ne- 
kliudytų į kitą pusę riedantis rikša, šonu nubrūžavęs mūsų kabi- 
ną. - Bet klausyk - sparčiausiai keitėsi pastatų viršūnės. 

- Nesuprantu, ką nori pasakyti. 

- Jie kaip medžiai. Turi galybę šaknų, tos pranyksta Ž žemėje. 

- Kalbi apie konstrukcinius energijos tiekimo kabelius? Re- 
montams ir atnaujinimo procedūroms siurbiančius medžiagas iš 
pamatinės uolienos? 

- Aha. Juk sakiau. Kaip dideli medžiai. Ir jie visada auga vir- 
šuje. Aišku? - jis vėl sumataravo rankomis, ore apibrėždamas 
branduolinio grybo kepurę. 

Lyg ir aišku. 

- Augimą prižiūrinčios sistemos buvo sutelktos viršutinėse 
struktūrų dalyse? 

- Aha. 

Linktelėjau. 

- Na, žinoma. Tie dangoraižiai buvo suprojektuoti taip, kad 
patys stiebtųsi aukštyn arba demontuotųsi. Abiem atvejais viršu- 
je reikėtų pridėti papildomą materijos kiekį arba jį pašalinti. Tokiu 
būdu nervinis besikopijuojančių mechanizmų centras kiltų kartu 
su struktūra. Apatiniams lygiams užtektų kelių sistemų, kurios 
rūpintųsi apgadinimais, nusidėvėjimu ir kartkartėmis pakoreguotų 
statinio išvaizdą. 

Sunku pasakyti, ką reiškė Chuano š šypsena: vaikis sveikino 
mane už parodytą nuovoką ar užjautė, jog tiek laiko užtrukau, 
kol susiprotėjau, ką jis bandė paaiškinti. 

- Maras puolė iš viršaus. Smelkėsi į šaknis. Iš pradžių su- 
darkė pastatų viršūnes. Bet apatiniai lygiai beveik nepakito. Kol 
maras ten nusigavo, žmonės nukirto šaknis, privertė statinius ba- 
dauti. Nuo to laiko jie nebesikeitė. 

- Užtat viršutinės dalys transformavosi neatpažįstamai, - pa- 
lingavau galva. - Tie laikai tikriausiai buvo siaubingi. 

- Tu velniškai teisus, ponuli. 

Pagaliau susigaudžiau, ką Chuanas turėjo omenyje. 


15 

Mes nusileidome į apatinį Bedugnės miesto lygį, kur kas 
žemiau kalderos pakraščio. Mūsų gatvė įsirėžė į juodą ežerą, 
kurį kirto pontoninis tiltas. Iš dausų, tiksliau, nuo kupolo, iškilu- 
sio per daugybę kilometrų, krapnojo lietutis. Patvinusiose zono- 
se stūksojo milžiniški plokščiašoniai dangoraižiai. Aplinkui tik 
juos ir temačiau, kol statinių miškas susiliejo su tolima ir pilka 
it smogas siena. Iš pirmų šešių septynių aukštų tarsi polipai 
kyšojo apskretę būstai ir prekyvietės, visa tai jungė netvirti til- 
teliai ir virvinės kopėčios. Lūšnose liepsnojo lauželiai, oras at- 
sidavė dar stipresniu dvoku negu stoties aikštėje, tačiau buvo 
vėsesnis. Troškumą prasklaidė nuolat dvelkiantis silpnas vėje- 
lis. 

- Kaip vadinasi šita vieta? - paklausiau. 

- Mulčiu, - atsakė Chuanas. - Gatvės lygis yra Mulčias. 

Jei neklydau, Mulčiu praminė ne tiek rajoną, kiek Bedugnės 

sluoksnį. Pirmus šešis septynis aukštus, iškilusius virš apsemtų 
teritorijų. Lindynių kilimą, iš kurio kilo didysis miesto miškas. 

Pakreipęs kaklą taip, kad žvalgytis netrukdytų rikšos stogas, 
apžiūrėjau plokščiašones struktūras, kurios stiebėsi į dausas ir ki- 
lometro aukštybėse tarsi susiliejo. Didžioji kiekvieno dangoraižio 
dalis sutapo su jo architektų numatyta išvaizda: tiesiaeige, su ly- 
giagrečiomis nūnai aptemusių langų eilėmis. Didingus statinius 
bjaurojo tik vietomis pasitaikantys atsikišimai ir moliuskus prime- 
nantys augliai. Bet aukščiau vaizdas drastiškai pasikeisdavo. Nors 
nė vienas iš pastatų nemutavo vienodai, jų transformacijos turėjo 
kažką bendra - atspindėjo patologiją, kurią, kaip diagnozuotų chi- 
rurgas, sukėlė ta pati priežastis. Vieni dangoraižiai suskilo į dvi at- 
šakas, kiti neįtikėtinai išpurto. Iš trečių išdygo miniatiūrinės jų ko- 
pijos, tarsi pasakiškoms pilims priklausantys kampiniai bokšteliai 
arba požeminiai kalėjimai. Dar aukščiau tos ataugos daugybę kar- 
tų šakojosi, raizgėsi tarpusavyje lyg bronchiolės ar kažkokie gro- 
teskiški smegenų polipai, kol pagaliau suformavo horizontalų stogą, 
pakibusį virš žemės per porą kilometrų. Aš regėjau jį anksčiau, iš 
dangaus, tačiau tikroji sampylos reikšmė ir įspūdingi mastai tapo 
akivaizdūs tik žvelgiant iš gatvės lygmens. 

Skliautas. 

- Dabar aišku, ponuli, kodėl negaliu tavęs ten nuvesti? 

- Taip. Jis dengia visą miestą, tiesa? 

Chuanas sulinksėjo. 

- Kaip ir Mulčias, tik aukščiau. 

Iš begemoto negalėjau pastebėti vienintelio dalyko: tankus 
beprotiškai deformuotų pastatų raizgynas sudarė gana ploną 
sluoksnį. Skliautas įkūnijo savotišką kybančią ekosistemą, po ku- 
ria plytėjo visiškai kitas pasaulis - kitas miestas. Dabar mačiau, 
koks painus labirintas gaubė Mulčią. Jame spraudėsi ištisos ben- 
druomenės, hermetiškai izoliuotos, tarsi lizdai įtvirtintos struktū- 
ros, kiekviena iš kurių savo apimtimi prilygo rūmams. Spragas, 
atsivėrusias tarp masyviųjų šakų, dengė masė siūlelių, plonyčių 
nelyginant voratinklio gijos, nukarusių mažne iki gatvės. Nė ne- 
nutuokiau, ką regiu: mutacijų padarinius ar žmonių sukurtus prie- 
dus. 

Rodės, kad Skliautą išties aptraukė gigantiškų vabzdžių, ne- 
matomų vorų, dydžio sulig namu, voratinkliai. 

- Kas ten gyvena? - klausimas nuskambėjo anaiptol ne idio- 

tiškai, nes atšakose tviskėjo švieselės, liudijančios, jog deformuo- 
tuose pastatų kiautuose įsikūrė Žmonės. 

- Tu nenorėtum jų pažinoti, ponuli.'- Truputį pamąstęs Chu- 
anas pridūrė: - Ir jie nenorėtų pažinoti tavęs. Tai ne įžeidimas. 

- Suprantu. Bet būčiau dėkingas, jei atsakytum išsamiau. 

Ilgą laiką Chuanas tylėjo. Tuo metu rikša manevravo tarp 
milžiniškų dangoraižių šaknų, driuoksėdama per gatvėje Žiojin- 
čius vandens pilnus plyšius. Lyti nenustojo, tačiau iškišęs galvą 
Iš po stoginės tepajutau šiltą, švelnią, nė kiek neįkyrią dulksną. 
Įdomu, pamaniau, čia visada purškia ar vandens garai susitelkia 
ties kupolu tiktai dienomis? Galbūt lietaus “kraneliai atsukami" 
pagal tam tikrą grafiką? Visgi man dingojosi, kad Bedugnės 
mieste daugumos įvykių niekas nekontroliuoja. 

- Turtuoliai, - pagaliau atsiliepė Chuanas. - Tikri turtuoliai, ne 
tokie kaip madam Dominika. - Berniukas pabarbeno krumpliais 
į savo viršugalvį. - Be to, Dominikos jiems nereikia. 

- Vadinasi, Skliaute įmanoma aptikti anklavų, į kuriuos ma- 
ras neprasismelkė? 

- Ne, maras prasismelkė visur. Bet Skliaute, kai pastatas ne- 
besikeičia, turčiai jį išvalo. Kai kurie piniguočiai lieka orbitoje. 
Niekada iš ten neišvyksta arba atkeliauja į Bedugnę, jei pabjūra 
reikalai. Kai kuriuos ištremia. 

- Kas norėtų savo noru belstis į maro subjaurotą miestą? 
Net jeigu iš tam tikrų Skliauto sektorių pašalinti visi Mišinio ma- 
ro pėdsakai, kas sutiktų trauktis iš Rūdžių Juostos stoties ir ap- 
sistoti čia? 

- Tremtiniai neturi, iš ko rinktis, - atšovė vaikis. 

- Suprantu. O kaipgi kiti? 

- Jie mano, kad padėtis pagerės. Nori būti čia, kai tai įvyks. 
Jei reikalai pasitaisys, bus galima gerai užsidirbti, bet tik keletas 
žmonių tikrai pralobs. Galima pasipelnyti ir dabar - apačioje ma- 
žiau “farų" negu viršuje. 

- Kitaip tariant, čia nėra jokių taisyklių. Nieko, ko nebūtų 
įmanoma nusipirkti? Turbūt daug kas džiaugiasi tuo, kad miestas 
atsikratė demaršistų suvaržymų. 

- Ponuli, tu šneki keistai. 

Kitas klausimas natūraliai išplaukė iš pirmojo. 

- Kaip nusigauti į Skliautą? 

- Tu ten nepateksi. Niekaip. 

- Todėl, kad nesu pakankamai turtingas? 

- Pinigų neužtenka, - atšovė vaikis. - Reikia pažinčių. Turi 
būti susijęs su Skliautu. 

- O jei būčiau, kaip tuomet pakilčiau į Skliautą? Pro pasta- 
tus? Senomis šachtomis, kurių neizoliavo nuo maro? - nuspren- 
džiau, jog tokią informaciją, kuri neabejotinai sklandė gatvėmis, 
berniokas Žinojo. 

- Pro pastatus kilti labai rizikinga. Ypač, kai prasideda me- 
džioklė. 

- Medžioklė? 

- Naktimis šitose vietose verčiau neklaidžioti. 

Įsmeigiau akis į prieblandą. 

- Iš kur Žinai? Ne, gali neatsakinėti. Tiesiog paaiškink, kaip 
nukakti į viršų. - Nesulaukęs iš Chuano jokios reakcijos, Ruta- 
riau pakeisti klausimą. 

- Ar Skliauto gyventojai dažnai užsuka į Mulčią? 

- Kartais. Per medžiokles. | 

Štai ir pažanga, dingtelėjo man, nors traukti iš jo žodžius te- 
ko per prievartą. 

- Kaip jie čia nusileidžia? Aš mačiau keletą skraidyklių, 
kurias mes vadindavome išskėstasparniais, bet neįsivaizduoju, 
kaip jomis įmanoma lakioti Skliaute, neįsipainiojant į tuos tin- 
klus. 

- Mes irgi vadiname jas išskėstasparniais. Tik turtuoliai juos 
turi - tuos skrajūnus sunku pataisyti ir suvaldyti. Tam tikrose 
miesto dalyse jie niekam verti. Žmonės iš Skliauto dažniausiai 
atkeliauja į Mulčią kabelinėmis mašinomis. 

- Kuo? 

Akimirkai vaikėzo veide nušvito paslaugumą spinduliuojanti 
išraiška, ir'aš susiprotėjau, kad jis desperatiškai stengiasi man 
įsiteikti. Klausimai, kuriais apipyliau Chuaną, buvo pernelyg ne- 
įprasti, todėl mėginimai atsakyti jam kėlė kone fizinį skausmą. 

- Tie tinklai... kabeliai... nutiesti tarp pastatų... 

- Galėtum man parodyti kabelinę mašiną? 

- Sumanymas pavojingas. 

- Kaip ir aš pats. 

Pasaldinau kvotą eiline kupiūra ir atsilošiau sėdynėje. Tuo 
tarpu rikša veržėsi pro Mulčią drėkinančią dulksną. 

**+** 


Galiausiai Chuanas liepė padarui sumažinti greitį ir atsisuko 
į mane. 

- Štai. Kabelinė mašina. Jos dažnai čia atlekia. Nori arčiau? 

Iš pradžių nelabai supratau, apie ką jis kalba. Įstrižai suaižy- 
tos gatvės stovėjo aptaki transporto priemonė, tokia pat, kokias 
regėjau stoties aikštėje. Vienerios durelės atsivėrė, susilenkda- 
mos tarsi kiro sparnas. Greta automobilio, lietuje, stypsojo pora 
individų pilkomis milinėmis, paslėpę veidus po plačiabrylėmis 
skrybėlėmis. 

Nužvelgiau juos svarstydamas, ką daryti. 

- Ei, ponuli, aš klausiau, nori arčiau? 

„Vienasi 1š porelės, mindžikuojančios šalia kabelinės mašinos, 
jančius po galvos apdangalu - veidas pasirodė besąs aristokra- 
tiškas, spindintis kilmingumu, kokio dar nė sykio nemačiau šioje 
planetoje. Akis dengė įmantrūs, masyvūs akiniai, išryškinantys 
perdėm aštrius skruostikaulius. Jam draugiją palaikė moteris, 
liauna pirštinėta ranka prie akių spaudžianti žaisliuko išvaizdos 
žiūronus. Pasisukusi ant smailių it peilio ašmenys kulnų, ji įdė- 
miu žvilgsniu tyrinėjo gatvę, kol pamatė mane mane. Pastebėjau, 
kaip moteriškė krūptelėjo, nors ir bandė susitvardyti. 

- Jie nervinasi, - burbtelėjo Chuanas. - Skliautas ir Mulčias 
dažniausiai laikosi skyrium. 

- Dėl kažkokios konkrečios priežasties? 

- Aha, labai rimtos. - Dabar berniukas kuždėjo taip tyliai, 
kad vos girdėjau jo žodžius, kuriuos baudėsi užgožti nuolatinis lie- 
taus šnypštimas. - Mulčias per daug priartės, Mulčias išnyks. 

- Išnyks? 

Chuanas atsargiai perbraukė pirštu sau per gerklę. 

- Skliautui patinka žaidimai, ponuli. Jiems nuobodu. Visi ne- 
mirtingieji nuobodžiauja. Todėl ir žaidžia. Bėda ta, kad kiti nesi- 
prašo į jų Žaidimus. 

- Tokius, kaip tavo minėta medžioklė? 

Jis sulinksėjo. 

- Bet dabar apie tai nekalbėkime. 

- Gerai. Stabtelėkime čia, Chuanai, jei tu nieko prieš. 

Rikša pamažu sustojo; primatas demonstravo susijaudinimą, 
įtempdamas kiekvieną nugaros raumenėlį. Įsmeigiau akis į pore- 

lės Skliauto gyventojų veidus - tuodu stengėsi išsaugoti šaltak- 
raujiškumą, ir jiems beveik pasisekė. 

Šokau iš rikšos kabinos ir nusileidęs ant permirkusios kelio 
sankasos žengiau keletą šliuksinčių žingsnių. 

- Ponuli, - sušuko Chuanas. - Būk atsargus. Aš dar neuždir- 
bau kelionei namo. | 

- Niekur nesitrauk, - paprašiau ir tučtuojau persigalvojau. - 
Klausyk, jei tau neramu, pasišalink ir grįžk po penkių minučių. 

Patarimas jį aiškiai pradžiugino. Moteris įkišo žiūronus į raš- 
tuotos milinės kišenę, tuo tarpu akiniuotas vyriškis pakėlė ranką 
ir, jei neklydau, subtiliai pakoregavo savo optinį įtaisą. Aš ramiai 
nupėdinau porelės kryptimi, įdėmiau apžiūrėdamas jų mašiną - 
blizgantį, juodą rombą, dunksantį ant trijų įtraukiamų ratų. Pro 
priekinį, patamsintą langą, įžvelgiau minkštas sėdynes, įmontuo- 
tas priešais sudėtingos išvaizdos rankinį valdymo pultą. Tariamos 
mentės glaudėsi prie stogo. Kai atidžiau pažvelgiau į montažą, 
supratau, jog tai anaiptol ne sraigtasparnis. Užuot pritvirtintos 
prie sukamosios ašies, mentės pranyko trejose apvaliose skylė- 
se, atsivėrusiose kauburyje, kuris susiliejo su korpusu. Tiesą sa- 
kant, jos išvis neturėjo nieko bendra su mentėmis. Veikiau panė- 
šėjo į tris sustumiamus, kabliais aprūpintus stipinus. 

Apžvalgą teko nutraukti, kai nuskambėjo moters balsas. 

- Nedrįsk artintis, - ji parėmė savo žodžius pistoletu, ne ką 
didesniu už segę. | 

- Jis neginkluotas, - gana garsiai tarė vyriškis. Turbūt norėjo, 
kad jį išgirsčiau. 

- Aš nesiruošiu jums pakenkti. - Lėtai praskėčiau rankas. - 
Čia vienuolių drabužiai. Ką tik atvykau į planetą. Man būtų įdo- 
mu sužinoti, kaip nusigauti į Skliautą. 

- Į Skliautą? - akiniuotis vos neprajuko. 

- Jie visi trokšta to paties, - tarė moteris. Rankoje gniaužiamas 
ginklas nė nesujudėjo, ir aš nejučia ėmiau spėlioti, ar tik jame ne- 
sumontuoti miniatiūriniai giroskopai. O gal kažkoks bioryšį palai- 
kantis įtaisas, kuris reaguodavo į riešo raumenų krustelėjimus? 

- Aš neginkluotas, kaip minėjo jūsų partneris. Norėčiau gauti 
informacijos. Galėčiau jus pralinksminti. 

- Tu nė neįsivaizduoji, kas mus linksmina. 

- Tikriausiai ne, bet, kaip sakiau, man knieti gauti informaci- 
jos. Aš esu pasiturinti žmogus... - jaučiau, kad šitie žodžiai skam- 

ba absurdiškai, bet vis vien tęsiau: - Deja, pakliuvau į Mulčią, o 
Skliaute neturiu jokių pažinčių. 

- Tu neblogai šneki prakantajiškai, - pastebėjo vyriškis, nu- 
leisdamas ranką nuo akinių. - Dauguma individų iš Mulčio vos 
sugeba išrėžti įžeidimus savo kalba. - Jis nuspriegė šalin nuorū- 
ką. 

- Akcentas akivaizdus... - pridūrė moteris. - Ne mūsų pasau- 
lio, bet anksčiau negirdėtas. 

- Aš atkeliavau iš Skajaus Persvaros. Jums, ko gero, teko 
bendrauti su žmonėmis iš kitų mano planetos regionų, kurie kal- 
ba skirtingai. Persvaroje žmonės įsikūrė senokai, todėl ten ne- 
trūksta lingvistinių pokyčių. 

- Kaip ir Geltakmenyje, - atsakė vyriškis, nerodydamas di- 
delio susidomėjimo šia tema. - Bet didžiuma mūsų vis dar gyve- 
na Bedugnės mieste. Čia lingvistiniai pokyčiai tėra vertikalūs. - 
Jis nusijuokė, tarytum būtų ne vien konstatavęs faktą. 

Iš akių nusibraukiau lietaus lašus, šiltus ir lipnius. 

- Rikšos šeimininkas sakė, kad į Skliautą galima patekti tiktai 
kabeline mašina. 

- Gryna tiesa, bet tai nereiškia, jog mes tau padėsime. - Aki- 
niuotis nusiėmė kepurę, po kuria slypėjo ilgi, šviesūs, į kasytę 
surišti plaukai. 

Jo bendražygė pridėjo: 

- Mes tavimi nepasitikime. Bet kuris Mulčio gyventojas ga- 
lėjo pavogti vienuolių drabužius ir išmokti kelis prakantajiškus 
žodžius. Joks sveiko proto žmogus nedrįs čia atskristi, prieš tai 
neužmezgęs ryšių su Skliautu. 

Nusprendžiau surizikuoti. 

- Aš turiu Išsvajotą Eliksyrą. Jus tai domina? 

- O taip, iš kur Mulčio gyventojas galėjo gauti Išsvajotą Elik- 
syrą? 

- Ilga istorija... iš apsiausto kišenės ištraukiau dėžutę su am- 
pulėmis. - Jums teks patikėti mano žodžiu, jog čia - autentiška 
prekė. 

- Aš nepasikliauju niekuo, - atšovė vyriškis. - Duokš vieną 
ampulę. | | 

Dar kartelį nutariau surizikuoti. Jeigu tas tipas pamėgins ją 
nugvelbti, man vis vien liks kitos. 

- Pametėsiu, gerai? 

Jis žengtelėjo porą žingsnių pirmyn. 

- Sviesk. 

Taip ir padariau. Žmogus mitriai sugavo ampulę ir pradingo 
savo mašinoje. Moteris tebestovėjo lauke, atstačiusi į mane pis- 
toletą. Po kelių sekundžių, nė neužsimaukšlinęs skrybėlės, aki- 
niuotis išniro iš salono ir pakėlė aukštyn ampulę. - Taip... čia ne 
klastotė. 

- Kaip pavyko išsiaiškinti? 

- Aš ją peršviečiau, suprantama. - Jis dėbtelėjo į mane taip, 
lyg būčiau kvailys. - Išsvajotas Eliksyras pasižymi unikaliu ab- 
sorbcijos spektru. 

- Gerai. Dabar, kai sužinojai, jog aš nemeluoju, atmesk man 
ampulę, ir mudu galėsime pradėti derybas. 

Vyriškis užsimojo, bet paskutinę akimirką, regis, persigalvo- 
jo ir pašaipiai ištiesė ranką prieš save. 

- Ne... neskubėkime. Sakai, turi jų daugiau? Pastaruoju me- 
tu Eliksyro atsargos senka. Bent jau autentiškų prekių atsargos. 
Spėju, jog tau pasisekė nugriebti nemenką laimikį. - Po trumpos 
pauzės jis pridūrė: - Padariau tau paslaugą, už kurią atsimokėsi 
šita ampule. Iškviečiau tau kitą kabelinę mašiną. Ji netrukus čia 
nusileis. Tikėkimės, tu nemeluoji apie savo finansinius išteklius. - 
Jis nusiėmė akinius ir pademonstravo pilkas kaip geležis, neįtikė- 
tinai nuožmias akis. | 

- Dėkui, - atsakiau. - Bet koks jums skirtumas, net jei me- 
luočiau? | 

- Keistas klausimas. - Pistoletas išgaravo iš moters rankos, 
tarsi ji būtų užsimaniusi parodyti atšlifuotą fokusininko triuką. 
Matyt, ginklas atšoko į rankovėje glūdintį dėklą. 

- Juk sakiau, man rūpi gauti informacijos. | 

- Mulče įstatymai neegzistuoja, - tarė moteris. - Skliaute jie 
yra... bet tik tokie, kurie mums patinka. Kaip taisyklės vaikų Žai- 
dimo aikštelėje. Dabar mes ne Skliaute. Čia viskas įmanoma. 
Įspėju, kad apgavikai greitai išveda mus iš kantrybės. 

- Nieko tokio, - atsakiau. - Aš ir pats ne iš kantriųjų pader- 
mės. 

Jiedu sulipo į mašiną, bet dureles uždarė ne iš karto. 
kė vyriškis. Jo šypsena man nė trupučio nepatiko: Panašiai nas- 
rus pražiodavo gyvatės iš Roplių rūmų vivariumo. 

Durys užsitrenkė, ir automobilis suūžęs atgijo. 

Iš stogo kyšantys trys sustumiami stipinai smigo aukštyn, 
žaibiškai ištįso, tapo dvigubai, trigubai, galiausiai keturgubai, il- 
gesni. Pažvelgiau į viršų, pridengdamas akis nuo dvokiančio lie- 
taus. Chuanas minėjo, kad kabeliai, jungiantys gembėtas Skliauto 
struktūras, retsykiais nukardavo iki Mulčio lygio tarytum vijok- 
liai, tačiau į pastabą aš neatkreipiau dėmesio. Jos reikšmę su- 
pratau, kai vienas stipinas kabliu įsikibo į žemiausią lyną. Liku- 
sioji pora stipinų nudriko aukščiau, pailgėjo mažiausiai dešimt 
kartų, kol prisitvirtino prie dar dviejų kabelių. 

Staiga mašina pakilo į viršų, sklandžiai tarsi purkšdama iš- 
metamąsias dujas, vis didėjančiu greičiu. Artimiausias stipinas 
atsikabino nuo troso, susitraukė, patrūkčiojo ir lyg chameleono 
liežuvis šovė prie kito kabelio. Tą pačią procedūrą pakartojo li- 
kusieji du stipinai, ir dabar automobilį nuo manęs jau skyrė šimtai 
metrų. Jis tebesklendė aukštyn, nors kartais atrodydavo, jog tuo- 
jau atsiplėš nuo lynų ir kaip akmuo ners atgal į Mulčią. 

- Ei, ponuli. Tu vis dar čia. 

Nė nepastebėjau, kaip rikša sugrįžo. Maniau, kad Chuanas 
paklausys sveiko proto balso ir pasitenkinęs dalimi atlygio ke- 
liaus į stoties aikštę. Bet savo žodį jis išlaikė ir veikiausiai būtų 
įsižeidęs, jeigu aš būčiau atvirai nustebęs. 

- Negi tu nesitikėjai manęs atrasti? 

- Skliauto gyventojai nenuspėjami. Ei, ko stovi lietuje? 

- Nes su tavimi negrįšiu. - Chuanui nespėjus nusiminti - nors 
išraiška, beperkreipianti berniuko veidą, liudijo, kad savo veiks- 
mais apjuodinčiau jį giminės akivaizdoje, - pasiūliau itin dosnią 
kompensaciją. - Duodu tau daugiau nei uždirbtum nugabenęs 
mane atgal. 

Jis niūriai įsistebeilijo į dvi atkištas septyniukes. 

- Ponuli, čia nepasilik. Šita Mulčio vieta negera. 

- Neabejoju, - atsakiau, susitaikęs su mintimi, jog netgi to- 
kioje niekingoje ir apgailėtinoje teritorijoje kaip Mulčias netrūko 
geresnių ir blogesnių rajonų. Po sekundės pridūriau: - Žmonės iš 
Skliauto man atsiųs kabelinę mašiną. Neilgai trukus išsiaiškinsiu, 
ar jie nemelavo. Jei mane vis dėlto apmulkino, teks užkopti į 
Skliautą vienu iš tų pastatų laiptais. 

- Nekvailiok, ponuli. Skliauto gyventojai paslaugų nedaro. 

Nutariau neužsiminti apie Išsvajotą Eliksyrą. 


- Jie veikiausiai neatmeta tikimybės, kad apie savo kilmę 
sakiau tiesą. O jei iš tikrųjų esu galingas, kaip tvirtinau? Vargu 
ar tuodu norėtų, jog tapčiau jų priešų. 

Chuanas patraukė pečiais, tarytum aš būčiau turėjęs tik la- 
bai menkus teorinius šansus. 

- Ponuli, aš išvykstu. Nenoriu čia likti, jei tu nekeliauji kartu. 

- Nieko tokio. Puikiai tave suprantu. Atleisk, kad priverčiau 
laukti. | 

Štai taip nutrūko mūsų santykiai. Chuanas papurtė galvą, bet 
manęs perkalbėti nebandė. Jis apsuko rikšą ir nudardėjo tolyn, pa- 
likęs mane vieną - šį kartą visiškai vieną. Vaikis nebesislėpė už 
kampo, o aš praradau (tiksliau, atsikračiau) vienintelį sąjungininko 
atitikmenį, kokį radau Bedugnės mieste. Jaučiausi keistai, bet Ži- 
nojau, kad pasielgiau teisingai. | 

Dabar beliko laukti. 

Kai praslinko maždaug pusvalandis, pastebėjau, jog miestas 
tamsėja. Eridano Epsilon murktelėjo už horizonto, saulės sklei- 
džiama šviesa, kurią kupolas nudažydavo tamsiai rusvai, įgavo 
sukrešėjusio kraujo atspalvį. Vakaro žara buvo priversta 
skverbtis pro statinių raizginį, ir sunkus išmėginimas, rodės, at- 
šaldė norą atlikti apšvietimo darbą. Nūnai į prieblandą nugrimz- 
dę bokštai priminė milžiniškus medžius, o susipynusios, spindin- 
čiais taškeliais nusėtos Skliauto vijos panėšėjo į šakas, po kurio- 
mis kabėjo švyturėliai arba žvakiniai žibintai. 

Galų gale viena iš tų spingsulių atsiskyrė nuo jų spiečiaus lyg 
iš dangaus skliauto krentanti žvaigždė, ir vis ryškėdama nulėkė 
žemyn. Kai akys įprato prie tamsos, pamačiau, jog link manęs 
artėja kabelinė mašina. | 

Nepaisydamas lietaus spoksojau į automobilį, kuriam bemaž 
nutūpus gatvėje suzvimbė įsitempiantys ir atsipalaiduojantys ka- 
beliai. Pirmgalyje įmontuotas prožektorius nutvieskė apsemtą 
kelią ir galop apšvietė mane. 

Netoli kojų kažkas smigo, privertęs vandenį purkštelėti ko- 
mišku fontanu. 

Būtent tada išgirdau šūvį. 

Tokiomis aplinkybėmis visi buvę kareiviai elgtųsi vienodai. 
Aš netapau išimtimi. Nebandžiau apsvarstyti savo padėties, ne- 
dvejojau mėgindamas nustatyti ginklo kalibrą ir šaulio koordina- 
tes. Netgi nesivarginau aiškintis, ar išties esu taikinys, o ne žmo- 
gus, atsitiktinai tapęs susišaudymo liudininku. 

Leidausi tekinas link artimiausio, į šešėlius nugrimzdusio dan- 
goraižio pagrindo. Atsispyriau visiškai normaliam impulsui šveisti 
lagaminą šalin, nes žinojau, kad jo netekęs labai greitai įsiliečiau 
į beveidį Mulčio foną. | 

Pokšėjimai nesiliovė mane persekioję. 

Sprendžiant iš to, kad kiekviena kulka pūkštelėdavo maž- 
daug už metro nuo kulnų, gaiduką spūsčiojantis žmogus nestoko- 
jo įgūdžių. Mane užmušti jiems neapsimokėjo - šauliui, dėl kurio 
taiklumo neabejojau, tereikėjo mažumėlę kilstelėti vamzdį. Tie. 
žmonės neskubėjo pribaigti aukos šūviu į nugarą, nors tą pada- 
ryti galėjo bet kuriuo momentu. 

Taškydamas vandenį, nusigavau iki pastato. Statmenose sie- 
nose neaptikau jokių prieglobstį siūlančių įdubimų ar plyšių. Šū- 
vių tratėjimas nutyko, tačiau prožektoriaus elipsė niekur nedingo. 
Kabelinę mašiną ir mane sujungė atšiauriai žydros šviesos juos- 
ta, kurioje aiškiai buvo matyti lietaus šuorai. 

Iš tamsos išniro į paltą įsisupusi figūra. Iš pradžių galvojau, 
jog susitikau su vienu iš porelės, žadėjusios atsiųsti automobilį, 
bet kai žmogų nušvietė prožektorius, supratau, kad jo veidą re- 
giu pirmą kartą. Jis buvo plikas, groteskiškai kampuotu smakru, 
vieną akį pridengęs pulsuojančiu monokliu. 

- Nejudėk, - liepė vyriškis, - ir tu nenukentėsi. - Praskleidęs 
palto atlapą jis ištraukė pistoletą, gerokai masyvesnį ir atrodantį 
rimčiau negu žaisliukas, kurį turėjo moteris iš Skliauto. Ginklą 
sudarė juoda stačiakampė rankena ir iš jos kyšantys keturi tam- 
sūs vamzdeliai. Žmogus taip stipriai spaudė savo šaudyklę, kad 
pabalo jo krumpliai. Smiliumi jis glostė gaiduką. 

Nepažįstamasis iššovė, laikydamas ginklą klubų aukštyje. 
Kažkas blykstelėjo mano pusėn, lyg lazerio spindulys. Jis įsirėžė 
į pastatą, ir iš sienos pasipylė kibirkštys. Paraičiau kulnus, bet 
antrą sykį šaulys nusitaikė geriau. Mano šlaunį pervėrė verian- 
tis skausmas, ir aš tėškiaus ant žemės. Bėgti nebegalėjau - su- 
gebėjau tik staugti. 

Po kurio laiko nebeįstengiau netgi rėkti. 


Medikai puikiai pasidarbavo, bet niekas stebuklų nesitikėjo. 
Tą patvirtino ir aplink Tito lovą susibūrę diagnostiniai aparatai, 
lėtai ir iškilmingai dudenantys liturgiją apie biologinės būklės pra- 
stėjimą. 

Jau praėjo beveik pusmetis, kai pakirdęs keleivis sužeidė 
Skajaus tėvą. Bendromis visų pastangomis, iki šiol gyvybę išsau- 
gojo tiek Titas Hausmanas, tiek jo užpuolikas: Tačiau vaistų at- 
sargos seko, o medikai plušėjo ties savo pajėgumų riba. Šiaip ar 
taip, mažai kas tikėjosi, kad juodu visiškai pasveiks. 

Gydomajam procesui trukdė ir kivirčai, pastaruoju metu įsi- 
liepsnoję tarp laivų. Kai nuo diversanto pabudimo praslinko dvi 
savaitės, “Brazilijos" įgula savo laive demaskavo šnipą. Saugu- 
mo organizacija nustatė, kad agentas atsibeldė iš “Bagdado", bet 
šio valdžia tvirtino, esą žvalgas kilęs iš “Santjago"" arba “Pales- 
tinos“. Po šių įvykių atsirado ir kitų individų, kuriems priklijavo 
agentų etiketes. Dėl neteisėtų įkalinimų ir Flotilėje galiojančių 
įstatymų pažeidimų kilo didelis šurmulys. Įprasti, keturis laivus 
vienijantys santykiai visiškai atšalo; tarpusavio prekyba nutrūko. 
Žmonės kursuodavo į kitus erdvėlaivius tik tuo atveju, jei leisda- 
vosi į diplomatines misijas, kurios kiekvieną sykį užsibaigdavo 
nesėkmėmis ir abipusiais kaltinimais. 

Tokiame fone prašymų atsiųsti vaistų arba pasidalyti Žinio- 
mis, kurios padėtų slaugyti Skajaus tėvą, niekas negirdėjo. Kitų 
laivų vadovai teigė turintys savų problemų. Be to, jie įtarė, jog Ti- 
tas, saugumo skyriaus viršininkas, pats išprovokavo su šnipinė- 
jimu susijusį incidentą. 

Atleiskit, skėsčiojo. j jie rankomis. Mes norėtume pagelbėti, 
tikrai norėtume.. 

Dabar Skajaus tėvas vos calėjo prašnekėti. 

- Skaileri... - praplėšė jis suskeldėjusias it pergamentas lūpas. 
- Skaileri? Čia tu? 

- Taip, tėti. Aš niekur nebuvau pasitraukęs. - Vaikinas prisė- 
do ant kėdutės, stovinčios greta lovos, ir įdėmiai nužvelgė pilką, 
kančią spinduliuojantį žmogaus kevalą, mažai ką turintį bendra su 
tėvu, pažinotu prieš jo užpuolimą. Čia ne tas Titas Hausmanas, į 
kurį visi “Santjage" žvelgė su baime ir meile, kuris kitoms Flotilės 
įguloms kėlė pagarbą. Čia ne tas žmogus, kuris jį išgelbėjo iš vai- 
kų kambario, kai laive nutrūko elektros srovė. Ne tas žmogus, ku- 
ris nusivedė sūnų į katerį ir išskraidino už laivo ribų, kad parody- 
tų žavesį ir siaubą, supančius neapsakomai vienišus jo namus. Čia 
ne tas caudillo, kuris pirmas žengė į krio-kamerų skyrių puikiai 
žinodamas, kad jam gali grėsti mirtinas pavojus. Iš Tito beliko blyš- 
kus jo paties atspindys, tarsi trynimo būdu nukopijuotas statulos pa- 

veikslas. Bruožai - tie patys, bet jiems stigo gelmės. Materialų 
vientisumą pakeitė popieriaus storio sluoksnis. 

- Skajau, kaip kalinys... - tėvas pabandė kilstelėti galvą nuo 
pagalvės. - Jis gyvas? | 

- Beveik prie mirties, - atsakė vaikinas. Kai tėvą sužeidė, jis 
nedelsdamas prisijungė prie saugumo komandos. - Tiesą pasa- 
kius, ilgai diversantas netemps. Jo žaizdos gerokai rimtesnės ne- 
gu tavo. , 

 - Bet tau pavyko jį prakalbinti? 

- Na, šį bei tą ištraukėme, - Skajus mintyse atsiduso. Apie 
kvotą Titui jau pasakojo, tačiau tėvas veikiausiai prarado atmintį 
arba tiesiog užsimanė dar kartelį viską išklausyti. 

- Ką jis išklojo? 

- Nieko tokio, ko patys nebūtume atspėję. Mums vis dar ne- 
aišku, kas įkišo jį į laivą. Turbūt viena iš grupuočių, norėjusi iš- 
krėsti “Santjagui"'" kokią šunybę. 

Tėvas pakėlė pirštą. 

- Jo ginklas... tie mechanizmai, kyšantys iš rankos... 

- Jie kur kas dažniau buvo naudojami, nei tau galėtų pasiro- 
dyti. Baigiantis karui, panašiai ginkluotų tipų nestigo. Visa laimė, 
kad jo galūnėje neįmontavo branduolinio sprogmens, nors šį, aiš- 
ku, ne taip lengva paslėpti. 

- Ar jis iš viso kada nors buvo žmogus? 

- Mes niekada to nesužinosime. Vienus iš jų padermės su- 
kurdavo laboratorijose. Kitus perdarydavo iš kalinių arba sava- 
norių. Tiems individams atlikdavo smegenų operaciją ir atitinka- 
mai apdorodavo sąmonę, kad jais, kaip karo ginklais, galėtų 
naudotis bet kokia suinteresuota pusė. Jie beveik niekuo nesi- 
skyrė nuo robotų, tačiau buvo iš kūno ir kraujo, maža to, pajėg- 
davo įsijausti į kitų Žmonių būklę, jei to prisireikdavo vykdomai 
operacijai. Žudikai puikiai gebėdavo prisiderinti prie aplinkinių, 
laidyti juokelius ir pliurpti niekus, bet atsidūrę priešais taikinį jie 
persijungdavo į viską naikinančios mašinos režimą. Kai kurie tu- 
rėjo ginklus, pritaikytus konkrečioms užduotims. 

- Jo dilbyje pastebėjau nemažai metalo. 

- O, taip, - Skajus suprato, kur tėvas lenkė. - Per daug, kad 
jis galėtų nekliudomai patekti į laivą. Kažkas užmerkė akis. Tai 
tik įrodo, jog prieš mus rengtas sąmokslas. Bet mes ir patys Ži- 
nojome. | 

- Aptikome tik vieną diversantą. 

- Būtent. Po antpuolio įgulos nariai nuskenavo visus mie- 
gančius keleivius ieškodami paslėptų ginklų - procesas buvo su- 
dėtingas ir pavojingas, - bet nieko nerado. Štai, kaip savimi pa- 
sitikėjo diversijos organizatoriai. 

- Skajau... ar jis sakė, kodėl taip pasielgė? Arba kodėl jį pri- 
vertė atlikti tokią užduotį? 

Vienas vaikino antakis šoktelėjo aukštyn. Anksčiau tėvas 
nieko panašaus neklausinėjo ir labiau domėjosi konkrečiomis 
smulkmenomis. 

- Na, kai ką minėjo. 

- Ką? 

- Man jo žodžiai pasirodė beprasmiški. 

- Net jei ir taip, aš vis vien norėčiau juos išgirsti. 

- Diversantas kalbėjo apie grupuotę, kuri kažką atrado. Ne- 
atskleidė nei kas jos nariai, nei kur jie įsikūrę. 

Tito balsas prityko beveik iki šnabždesio. 

- Ką atrado? | 

- Kažkokį absurdišką dalyką. 

- Vis tiek pasakyk. - Tėvas nutilo. Susigaudęs, kad jis iš- 
troško, Skajus liepė mechaniniam patarnautojui priglausti van- 
dens stiklinę prie plyšelio, skiriantį Tito lūpas. 

- Anot jo, Flotilei nespėjus išskristi už Saulės sistemos ribų, 
Žemėje pavyko išrasti technologijas, kaip reikiant patobulintas 
karo pabaigoje. 

- Kokios jų funkcijos? 

- Nemirtingumo užtikrinimas, - Skajus ištarė žodžius atsargiai, 
tarytum šie spinduliuotų stebuklingą galią. - Diversantas aiškino, 
kad grupuotė sujungė įvairias procedūras ir tyrimų sritis, nagrinėtas 
tą šimtmetį, ir iš jų mišinio sukūrė perspektyvią terapiją. Jos narius 
lydėjo sėkmė ten, kur kiti nieko nepasiekė arba turėjo nutraukti dar- 
bus dėl politinių priežasčių. Jų veiklos rezultatai buvo sudėtingi - nie- 
ko panašaus į tabletę, kurią nurydavai ir užmiršdavai. 

- Kas toliau? - paklausė Titas. 

- Mes kalbame apie aibę įvairių metodų - genetinių, cheminių 
ir netgi tokių, kurių įgyvendinimas priklausydavo nuo miniatiūri- 
nių, plika akimi nematomų mašinų. Pati terapija buvo fantastiš- 
kai rafinuota ir sudėtinga, negana to, ją reikėjo taikyti nuolat. Vis 
dėlto grupuotės technologijos veikė nepriekaištingai. 

- Ką tu pamanei, kai jo išklausei? 

- Pamaniau, jog tai absurdas. Suprantama, aš neneigiu, jog 
tokie dalykai įmanomi, bet apie panašius išradimus turėtų Žinoti 
visi. 

- Nebūtinai. Anuomet karas ėjo į pabaigą, ir įprastos ryšio 
priemonės neveikė. 

- Pasak tavęs, atradėjų grupuotė galėjo egzistuoti? 

- Taip, aš tuo tikiu. - Tėvas patylėjo, kaupdamas jėgas. - 
Netgi žinau, jog tai tiesa. Chimera nemelavo. Šitie metodai 
anaiptol ne stebuklingi - kai kurių ligų jie neįveikdavo, - bet pra- 
nokstantys viską, kuo mus aprūpino evoliucija. Geriausiu atveju, 
jie prailgintų tavo gyvenimą iki šimto aštuoniasdešimties metų ar 
net poros šimtmečių, bent jau teoriškai. Esmė ta, kad gydymas 
suteikdavo progą išsaugoti gyvybę, kol bus atrasta tobulesnė te- 
rapija. 

Išsekęs jis sudribo ant pagalvės. 

- Kas dar žinojo? 

Tėvas šyptelėjo. 

- Kas dar? Turtuoliai. Tie, kurie nenukentėjo nuo karo. Ku- 
rie gyveno saugiose vietose ir pažinojo reikalingus žmones. 

Kitą šiurpą keliantį klausimą natūraliai pakurstė pirmasis. 
Flotilė leidosi į žygį per baigiamąsias karo stadijas. Dauguma, 
įsiprašiusių į krio-kameras, tiesiog geidė pasprukti iš pragaištin- 
gos, mirtį sėjančios sistemos, kurioje bet kada galėjo įsisiautėti 
eilinės kruvinos skerdynės. Dėl vietų erdvėlaiviuose vyko įnir- 
tinga konkurencija. Nors jas neva rezervavo tiktai kelionės nu- 
sipelniusiems Žmonės, į laivą, žinoma, prasiskverbė ir įtakingi, pa- 
žinčių nestokoję individai. Jei šiuo klausimu Skajų kada nors 
kankino abejonės, jas visas išsklaidė akistata su diversantu. Ki- 
tados kažkas sugebėjo patimpčioti už atitinkamų virvučių, kad į 
“Santjagą" prakištų chimerą. 

- O kaipgi keleiviai? Kas iš jų žinojo apie nemirtingumą ža- 
dančią terapiją? 

- Visi, Skajau. 

Vaikinas nužvelgė tėvą svarstydamas, kiek šiam liko iki mir- 
ties. Titas turėjo išsilaižyti durtines žaizdas, kurios nebuvo laibai 
rimtos, tačiau jis neišvengė komplikacijų - elementarių, organiz- 
me išplitusių infekcijų. Kadaise Flotilės medicina būtų išgelbėjusi 
ir pastačiusi sužeistąjį ant kojų per kelias dienas. Bet dabar me- 

dikai nedaug kuo galėjo prisidėti prie gydomojo proceso, todėl 
kovoje dėl Tito Hausmano gyvybės jie patirdavo vieną nesėkmę 
po kitos. 

Skajus apmąstė ką tik išsakytus tėvo žodžius. 

- Kiek iš jų naudojosi terapija? 

- Atsakymas tas pats. 

- Visi? - jis palingavo galva lyg negalėdamas tuo patikėti. - 
Visi “Santjago" keleiviai? 

- Taip, neskaitant kelių nereikšmingų išimčių - tų, kurie atsi- 
sakė gydymo dėl etinių priežasčių arba sveikatos būklės. Bet di- 
džiuma pasinaudojo vaistais, vos tik atsidūrė laive. - Titas vėl 
truputį patylėjo. - Tai svarbiausia mano gyvenimo paslaptis, Ska- 
jau. Aš visada Žinojau tiesą - nuo tada, kai ją išgirdau iš savo tė- 
vo. Patikėk, man irgi nesisekė lengvai priimti šios žinios. 

- Kaip tu ją įstengei išsaugoti? 

Tėvas vos pastebimai gūžtelėjo. 

- Toks mano darbas. 

- Nedrįsk taip kalbėti. Tai ne pasiteisinimas. Jie gi mus išda- 
vė, ar ne? 

- Kaip pažiūrėsi. Sutinku, paslapties įgulai neatskleidė. Bet 
galima sakyti, kad padarė mums paslaugą. 

- Susimildamas... | 

- Kodėl ne? Juk mes nepažįstame geresnio gyvenimo, Ska- 
jau. Na, taip, mumijas prižiūrime, bet joms sunku pavydėti, kai ži- 
nai, jog iki Kelionės Pabaigos nusigaus ne visi. Beje, mes tūrime 
pasirūpinti ir savimi. Valdome laivus, kurie skraidina ne tik kelei- 
vius, bet ir mus. 

- Kaip nešališka. Be pripažink - naujiena, kad miegaliai nuo 
įgulos nuslėpė nemirtingumo paslaptį, mažumėlę keičia mūsų 
santykius. 

- Galbūt. Štai kodėl iki šiol niekam to nepasakojau. 

- Kodėl išklojai man? 

- Tu norėjai Žinoti, ar diversantas sakė tiesą. Dabar Žinai, - 
tėvo veidas akimirkai pragiedrėjo, tarsi jis būtų nusimetęs sle- 
giančią naštą. Skajui netgi pasidingojo, jog Titui aptemo sąmonė, 
tačiau po sekundės ligonis įbedė akis į sūnų ir sutelkęs jėgų liku- 
čius pakrutino lūpas. - Yra ir kita priežastis... man labai sunku, 
Skajau. Aš nežinau, ar derėtų apie tai šnekėti. 

- Leisk spręsti man pačiam. 

- Kaip nori. Jau daugybę kartų ketinau tau papasakoti, bet 
visuomet pritrūkdavau drąsos. Kaip sakoma, truputis informaci- 
jos gali kelti mirtiną grėsmę. 

- Kokią informaciją turi omenyje? 

- Susijusią su tavo padėtimi. - Prieš tęsdamas jis paprašė at- 
sigerti. Skajus susimąstė, žvelgdamas į stiklinę vandens, kurio 
molekulės nūnai vilgė tėvo lūpas. Recirkuliacinės sistemos apdo- 
rodavo kiekvieną lašelį, kad jį būtų galima gerti vėl ir vėl. Kaž- 
kada ateityje, gal po mėnesių ar metų, Skajus gurkšnos tą patį 
vandenį, kuris dabar suteikė palengvėjimą Titui. 

- Kokia padėtimi? 

- Deja, tu ne mano sūnus. - Jis įsistebeilijo į Skajų tarsi 
būgštaudamas, kad žinia jį palauš. - Štai ir pasakiau. Atgal kelio 
nėra. Tau teks išklausyti likusią istorijos dalį. 

Gal tėvas artėjo prie mirties slenksčio greičiau nei nurodė 
mašinos, pagalvojo Skajus. Dėl nuodų, pasklidusių kraujotakoje, 
ir deguonies, kurio trūko smegenims, jam, ko gero, galutinai ap- 
temo sąmonė. 

- Aš esu tavo sūnus. 

- Ne, ne. Kam kitam žinoti, jei ne man, Skajau. Aš savo 
rankomis tave ištraukiau iš šaldiklio. 

- Ką tu kalbi? 

- Tu priklausai mumijų gretoms. Mūsų miegaliams. 

Skajus linktelėjo, akimoju priimdamas tiesą. Pasąmoningai 
žinojo, jog turėtų reaguoti kaip kiekvienas normalus Žmogus - 
nepatikėti ar net susierzinti, - tačiau nejautė nieko, išskyrus ra- 
mybę, kuri užplūsta, kai įvykiai rutuliojasi teisinga vaga. 

- Kiek man buvo metų? 

- Nebuvo nė vienerių. Tave sušaldė vos gimusį, vieną iš ke- 
lių kitų. 

Tėvas - ne jo tėvas, - papasakojo, kaip Lukrecija Hausman 
(moteris, kurią Skajus laikė savo motina) laive pagimdė berniu- 
ką, mirusį po kelių savo gyvenimo valandų. Prislėgtas Titas ilgą 
laiką bandė nuo žmonos nuslėpti šį faktą. Iš pradžių vieną parą, 
vėliau ištisas dienas, tiek laiko, kiek pavyko jai pumpuoti rami- 
namuosius vaistus. Jis bijojo, jog tiesa Lukreciją pražudys. Jei 
nesunaikins fiziškai, tai palauš jos dvasią. Lukrecija buvo viena 
iš labiausiai mylimų “Santjago"?" moterų. Jos praradimas paveiktų 
kiekvieną įgulos narį - apnuodytų laive viešpataujančią atmosfe- 

rą. Šiaip ar taip, negausioje bendruomenėje visi pažinojo vieni ki- 
tus. Vaiko netektis būtų sunkiai pakeliama. 

Todėl Titas sumąstė siaubingą planą, kurį įgyvendinęs kaip- 
mat dėl to pasigailėjo. Bet tuomet jau nieko negalėjo pakeisti. 

Jis nugvelbė kūdikį iš keleivių. Kaip paaiškėjo, vaikai daug 
lengviau ištverdavo atgaivinimo procedūras negu suaugusieji (tai 
kažkaip siejosi su kūno tūrio ir šaldiklio paviršiaus santykiu). Ti- 
tas atšildė pasirinktą mažylį be jokių problemų. Teko prigriebti 
tokį berniuką, kuris panėšėtų į mirusį sūnų. Tikslios kopijos ieš- 
koti nereikėjo, nes Lukrecija pakankamai ilgai nematė kūdikio, 
kad pastebėtų apgavystę. 

Paguldęs lavonėlį į išimto vaiko vietą, Titas vėl atšaldė krio- 
kamerą ir mintyse paprašė atleidimo. Jis pats seniai bus miręs, 
kai negyvėlį aptiks. Atsigaivelėję tėvai patirs sukrėtimą, tačiau 
jie bent jau pramerks akis naujajame pasaulyje, kur galės pasi- 
gimdyti kitą vaiką. Tų Žmonių išgyvenimai nepalyginami su 
skausmu, kuris būtų užliejęs Lukreciją. Ir jeigu... na, jei ne šis 
nusikaltimas, laivą galėjo apsėsti tokios negandos, kad jis nė ne- 
būtų pasiekęs kelionės tikslo. Išvada gal ir drastiška, bet įmano- 
ma. Titas privalėjo tuo tikėti - privalėjo tikėti pasitarnavęs jiems 
visiems. 

Nusikaltimas iš meilės. 

Žinoma, be pagalbos jis nebūtų išsivertęs, tačiau tiesą žinojo 
tiktai saujelė artimiausių draugų, kurie niekada apie tai nekalbė- 
davo. Jie jau mirę, pareiškė Titas. | 

Štai kodėl atskleisti Skajui paslaptį reikėjo dabar. 

- Tu supranti? Pameni, kaip sakydavau, kad esi nepaprastai 
vertingas...? Tai gryna teisybė. Mūsų bendruomenėje tu vienin- 
telis priklausai nemirtingųjų kastai. Būtent todėl tave auginau 
nuošaliau nuo kitų. Būtent todėl tiek laiko praleidai vienas, vai- 
kų kambaryje, atokiau nuo bendraamžių. Aš norėjau apsaugoti 
tave nuo infekcijų - vaikystėje užkratas tau buvo lygiai toks pat 
pavojingas, kaip ir aplinkiniams, suaugęs imuniteto irgi neįgijai. 
Bet kur kas svarbiau tai, kad man magėjo ištirti tavo vystymosi 
kreivę. Žmonių, apdorotų ilgaamžiškumo terapija, atveju, ji kin- 
ta lėčiau ir pamažu išsitiesina. Nors sulaukei dvidešimties, atro- 
dai kaip aukštaūgis paauglys. Kai tau sukaks trisdešimt ar ketu- 
riasdešimt, kiti įgulos nariai ims kuždėtis apie neįprastai jauną ta- 
vo išvaizdą. Bet tiesą atspės tik tada, kai gerokai pasensi. 

- Aš nemirtingas? 
- Taip. Sita naujiena daug ką, keičia, ar ne? 
Skajui Hausmanui teko pripažinti, jog Titas teisus. 


Vėliau, kai tariamas tėvas nugrimzdo į tamsias miego gel- 
mes, tarsi pranašaujančias neišvengiamą mirtį, Skajus apsilankė 
pas diversantą. Chimeriškasis kalinys, kaip ir Titas, tysojo lovoje, 
jį prižiūrėjo mašinos, tačiau tuo panašumai baigėsi. Aparatai ste- 
bėjo Žmogų, bet jis buvo pakankamai stiprus, kad apsieitų be tie- 
sioginės mechanizmų pagalbos. Tiesą sakant, pernelyg stiprus - 
nors į jo kūną susmigo visa dėtuvė šaudmenų. Kiborgą pritvirti- 
no prie lovos plastikiniais pančiais; du platūs puslankiai prislėgė 
juosmenį ir kojas; pora mažesnių įkalino bicepsus. Vienu dilbiu jis 
galėjo paliesti veidą, tuo tarpu iš kitos rankos, nuo kurios buvo 
pašalintas ginklas, beliko tvarkingai susiūtas strampas. Įgulos 
nariai kruopščiai jį apieškojo, bet kalinys neturėjo jokių kitų slap- 
tų įtaisų, neskaitant implantų, privertusių chimerą vykdyti jo šei- 
mininkų tikslus. 

Turbūt, pagalvojo Skajus, sabotuotoją atsiuntusi grupuotė 
stokojo vaizduotės. Ji įdėjo tiek pastangų, kad įkištų diversantą į 
laivą, kai paprastas virusas galėjo įvykdyti užduotį lygiai taip pat 
veiksmingai. Užkratas gal ir nepakenktų miegantiems kelei- 
viams, bet vargu ar jie kur nors nusigautų, jei išmirtų visa įgula. 

Tačiau tai nereiškė, jog chimera nebus galima pasinaudoti 
ateityje. 

Kaip keista staiga sužinoti, kad esi nemirtingas. Skajus ne- 
vargino savęs mintimis apie tokį mažmožį kaip tikslus apibrėži- 
mas. Na, taip, jis buvo pažeidžiamas, bet riziką sveikatai maksi- 
maliai sumažins atsargumas ir apdairus elgesys. 

Vaikinas atsitraukė per žingsnį nuo žudiko lovos. Žmonės iš 
saugumo organizacijos manė, jog diversantą supančiojo, tačiau 
niekas to negalėjo garantuoti šimtu procentu. Nors monitoriai tei- 
gė, esą kiborgas miega kietai kaip Titas, budrumo prarasti ne- 
vertėjo. Diversantai sukurti taip, kad apmautų lengvatikius. Jie 
pajėgūs demonstruoti antžmogiškus triukus - sustabdyti savo pul- 
są arba pakoreguoti nervų sistemos veiklą. Išlaisvinęs sveikąją 
ranką, šitas individas galėtų sugriebti Skajų už gerklės, kurią 
gniaužtų, kol auka uždustų, arba prisitraukti artyn ir dantimis nu- 
draskyti jo veidą. 


Prie sienos Skajus aptiko instrumentų lagaminėlį. Šį atidaręs 
įdėmiai nužvelgė įnagius ir ištraukė skalpelį, pritemdytame kam- 
baryje blizgantį steriliai melsvu atspalviu. Vaikinas pavartė jį ran- 
koje su pasigėrėjimu stebėdamas, kaip iš akiračio pranyksta ir 
vėl sutvyksčioja sukinėjami ašmenys. 

Puikus ginklas, pamanė jis. Rafinuotas. 

Delne suspaudęs skalpelį, Skajus žengė prie diversanto. 

- Jis atsigauna, - pranešė balsas, kuris privertė vangias ma- 
no mintis išnirti į skaidrėjančios sąmonės paviršių. 

Kareiviai privalo įsisavinti daug įvairių dalykų, vienas iš kurių 
skelbė: ne kiekvienas žmogus, paleidęs į tave šūvį, nori, kad nu- 
sibaigtum. Bent jau ne iš karto. Taip atsitikdavo dėl vienokių ar 
kitokių priežasčių, bet jos ne visos būdavo susijusios su įprastu 
įkaitų grobimu. Iš belaisvių priešai išgaudavo prisiminimus nesi- 
naudodami primityviomis kankinimo priemonėmis. Užtekdavo įsi- 
gyti smegenų skenavimo technologijas - jas už padorią kainą 
tiekdavo ultros - ir žinoti, kokią informaciją reikia išgauti. Kitaip 
tariant, surinkti operatyvinius duomenis, be kurių kareiviai nebū- 
tų galėję vykdyti jiems patikėtų užduočių. 

Man asmeniškai niekada neteko to patirti. Į mane šaudyda- 
vo, kartkartėmis pataikydavo, bet visais atvejais priešininkai lin- 
kėdavo kuo greičiau pakratyti kojas ir nė kiek negeisdavo knai- 
siotis po mano atsiminimus. Aš nė sykio nebuvau pakliuvęs į ne- 
laisvę, tad jei ir prarasdavau sąmonę, visuomet atsipeikėdavau 
saugiose rankose. 

Dabar sulaukiau abejotino malonumo patirti, kaip jaučiasi ka- 
liniai. 

- Pone Mirabelai? Jau atsibudote? - kažkas braukė man per 
veidą minkšta ir drėgna medžiagos skiaute. Praplėšiau vokus ir 
bematant prisimerkiau, nes akis apspigino šviesa, kuri pasirodė 
skausmingai ryški. 

- Kur aš? 

- Saugioje vietoje. 

Nudelbiau aplinką padūmavusiu žvilgsniu. Sėdėjau ant kė- 
dės, stovinčios viršutiniame ilgo, nuožulnaus kambario gale. Abi- 
pus manęs žemyn krypo rievėtos metalinės plokštės, todėl atro- 
dė, tarsi eskalatoriumi čiuožčiau apačion. Sienose pastebėjau 

ovalo formos langelius, tačiau už jų neįžiūrėjau nieko, išskyrus 
tamsą, paįvairintą ilgomis susiraizgiusių švyturėlių pynėmis. Aš 
atsidūriau aukštai virš miesto, beveik neabejotinai viename iš 
Skliauto sektorių. Grindis sudarė nuosekliai sujungti paviršiai. Vi- 
so kambario ilgis siekė maždaug penkiolika metrų, apatinę dalį 
nuo viršutinės skyrė du trys metrai. Man dingojosi, jog kadaise 
patalpa buvo horizontali, bet vėliau dėl kažkokios netikėtos prie- 
žasties tapo nuožulni. | 

Žinoma, kiurksojau čia ne vienas. 

Greta manęs stovėjo vyriškis kampuotais žandikauliais, pri- 
dengęs akį monokliu. Nepažįstamasis glostėsi smakrą, lyg norė- 
damas sau priminti, kokios žavingai tiesios jo linijos. Kitoje ran- 
koje laikė minkštą flanelės skiautę, kuri man švelniai padėjo at- 
gauti sąmonę. 

- Reikia pripažinti, - tarė žmogus, - kad į jus paleidau per 
stiprų paralyžiuoklio spindulį. Daugumą žmonių jis būtų numari- 
nęs, bet aš maniau, jog išliksite atsijungęs dar kelias valandas. - 
Vyriškis nuleido delną ant mano peties. - Kaip matau, jūs nenu- 
kentėjote. Esate stiprus. Priimkit mano atsiprašymą - tai nebe- 
pasikartos. Duodu žodį. 

- Jau verčiau nebandytum kartoti, - pareiškė į akiratį išnirusi 
moteris. Aišku, atpažinau ir ją, ir jos bendražygį, kuris, sušmėža- 
vęs dešinėje, tarp lūpų įsikišo cigaretę. - Tavo įgūdžiai suprastėjo, 
Veiverli. Tas žmogus veikiausiai pamanė, kad ruošeisi jį nužudy- 
t. 

- Argi ne todėl į mane šovėte? - nustebau, jog mano tariami 
žodžiai skambėjo ne taip vangiai, kaip tikėjausi. 

Veiverlis suglumęs pakratė galvą. 

- Žinoma, ne. Aš stengiaus išgelbėti jums gyvybę, pone Mi- 
rabelai. 

- Pasirinkote ganėtinai keistą būdą. 

- Turėjau veikti greitai, antraip būtumėte papuolęs į grupelės 
paršų pasalą. Jums teko girdėti apie paršus, pone Mirabelai? 
Vargu ar išvis norėtumėte išgirsti. Tai vieni iš nemalonesnių 
imigrantų, kurie pas mus atsikraustė, kai buvo suniokota Žėručio 
Juosta. Skersai kelio jie nutiesė laidą, prijungtą prie arbaleto. Pa- 
prastai paršai medžioja naktimis, bet šįsyk, spėju, jautėsi labai iš- 
alkę, todėl nutarė paieškoti grobio anksčiau. 

- Kodėl jūs į mane šovėte? 


- Kaip minėjau, naudojausi paralyžiuokliu. Labai humaniškų 
ginklu. Lazerinis spindulys tiesiog praskina ore kelią, kuriuo ver- 
žiasi kūną nutirpdančios elektrinės dalelės. 

- Man skaudėjo. 

- Nepykit. - Jis pakėlė rankas tarsi gindamasis. - Kadaise 
mane irgi buvo pašventinę keliais šūviais. Deja, parinkau tokį 
kalibrą, kad jis paklotų paršą, o ne žmogų. Gal ir gerai. Išsaugo- 
jęs sąmonę, jūs, ko gero, būtumėte man kaip nors pasipriešinęs. 

- Ir vis dėlto kodėl mane išgelbėjote? 

Veido išraiška liudijo, kad jis užsigavo. 

- Argi ne taip elgiasi padorūs žmonės? 

Prie mudviejų pokalbio prisijungė moteris. 

- Iš pradžių mes apie jus susidarėme klaidingą nuomonę, po- 
ne Mirabelai. Jei atvirai, didelio pasitikėjimo jums nepuoselėjau. 

- Aš tik kreipiausi į jus patarimo. 

- Žinau ir prisipažįstu, kad klydau. Pastaruoju metu mes visi 
įsitempę. Kai su jumis atsisveikinome, mane ėmė graužti sąžinė, 
jog palikome jus vieną. Todėl paprašiau Veiverlio užmesti į jus 
akį. Jis taip ir padarė. 

- O taip, akį, Sibilina, - atsiliepė vyriškis kampuotu smakru. 

- Kur mes esame? - paklausiau. 

- Parodyk, Veiverli. Jis turbūt neatsisakys pramankštinti ko- 
Jų. | | 
Kažkodėl galvojau, kad būsiu pririštas prie kėdės, bet mano 
laisvės niekas nevaržė. Ištiesęs ranką, Veiverlis mane prilaikė, 
kol bandžiau išsiaiškinti, ar išstovėsiu ant kojų. Spindulio nutvil- 
kyti raumenys vis dar atrodė ištižę kaip drebučiai, bet keliai, lai- 
mei, nelinko. Šlubčiodamas apėjau moterį ir nusileidau į žemiau- 
sią kambario dalį. Atidaręs dvigubas duris, žengiau į nuolaidų, 
metaliniais turėklais apsuptą balkoną. Veidą paglostė šiltas nak- 
ties oras. 

Atsigręžęs pamačiau, kad balkonas juosia visą statinį, kuria- 
me atsipeikėjau. Tiksliau, ne statinį, o šiek tiek pakrypusią gon- 
dolą. Virš mūsų kybojo tamsus dujų burbulas, įkalintas tarp dvie- 
jų Skliauto šakų. Matyt, orlaivis čia įstrigo, kai miestą užpuolė 
maras. Nelyginant balionas medyje. Pastebėjęs, kaip jį deforma- 
vo spaudimas, nejučia susimąsčiau, kas nutiktų gondolai, jei dan- 
goraižių atšakos prakiurdytų dujų talpyklą. 

- Viskas tikriausiai įvyko labai greitai, - tarstelėjau, mintyse 

regėdamas, kaip dirižablis mėgina laviruoti tarp išsiklaipančių, 
pradinių savo pavidalų netenkančių, dangoraižių. 

- Nelabai, - atsakė Veiverlis, nutaisęs tokią intonaciją, tary- 
tum būtų išgirdęs tikrą kvailystę. - Tai ekskursinis orlaivis. Se- 
nais laikais jų skraidė tuzinai. Kai užklupo nelaimės, žmonės pra- 
rado susidomėjimą turistinėmis iškylomis. Todėl šių organizato- 
riai paliko savo turtą čia ir leido pastatui jį apaugti. Bet šakos 
galutinai įkalino orlaivį tiktai per parą. 

- Ir dabar jūs čia gyvenate? 

- Na, ne visai. Apsistoti šiose vietose nesaugu. Todėl mes 
pernelyg nesijaudiname, jog kas nors atkreips į mus dėmesį. 

Durys vėl prasivėrė, ir balkone pasirodė moteris. 

- Pripažinktt, jūs atsibudote neįprastoje vietoje. - Sibilina su- 
stojo šalia Veiverlio ir drąsiai pasviro virš turėklų. Žemė plytė- 
jo už kokio kilometro. - Bet ji turi savų pliusų, vienas iš kurių - 
nuošalumas. Na, pone Mirabelai, esu tikra, jūs mielai atsipūstu- 
mėte ir paragautumėte gero maisto. 

Linktelėjau. Galvoje sukirbėjo mintis, kad jei liksiu su šitais 
žmonėmis, jie suteiks man galimybę prasiskverbti į tikrąjį Skliau- 
tą. Visgi sutikti su jos pasiūlymu privertė ne tiek blaivus išskai- 
čiavimas, kiek palengvėjimas, dėkingumas ir tas faktas, jog tikrai 
jaučiausi nuvargęs ir išalkęs. 

- Nenorėčiau piktnaudžiauti jūsų vaišingumu. 

- Nesąmonės. Mulče aš vos nepadariau jums meškos pa- 
slaugos, tuo tarpu Veiverliui mažai trūko, kad jis būtų nuregulia- 
vęs mirtiną paralyžiuoklio spindulį, ar ne Veiverli? Ką gi, užten- 
ka apie tai šnekėti. Verčiau leiskite jus pavaišinti užkandžiais ir 
surasti ramią vietą, kur galėsite pailsėti. - Moteris išlankstė kiše- 
nėje sužvejotą juodą objektą, ištraukė anteną iš savo žaisliuko ir 
tik tada į jį prabilo: - Branguti? Mes pasirengę. Susitiksime vir- 
šutiniame gondolos gale. 

Sibilina užvožė atlenktą dangtelį ir įmetė mobilųjį atgal į kiše- 
nę. 

Mes numygome palei gondolos šoną, įsikibome į turėklus, 
kad nepaslystume kildami nuolydžiu. Aukščiausiame taške dalis 
užtvaros buvo išgriauta, todėl tarp manęs ir žemės nebeliko nie- 
ko, išskyrus galybę oro. Veiverlis ir Sibilina galėjo lengvai nu- 
stumti mane nuo krašto - jei tiktai kuris nors iš jų norėjo man pa- 
kenkti, - nes aš vos laikiausi ant kojų. Nors, geriau pagalvojus, 

jie turėjo ne vieną progą manimi atsikratyti, kai praradęs sąmonę 
tūnojau gondoloje. 

- Štai ir jis.- Veiverlis dūrė pirštu į priekį. Virš mūsų kybojo 
persikreipęs dujų balionas, bet po juo man pavyko įžiūrėti kabe- 
linę mašiną. Ji panėšėjo į tą, kuria keliavo Sibilina, tačiau aš ne- 
būčiau garantavęs, jog abi transporto priemonės buvo tokio pa- 
ties modelio. Automobilio stipinai įsikibo į lynus, apraizgiusius di- 
rižablį, šiek tiek įgaubė baliono paviršių, bet, laimei, jo nepradūrė. 
Kai mašina priartėjo prie mūsų, jos korpuse atsivėrė durelės, ir 
iš angos išniro trapas, nudrikęs iki pat gondolos. 

- Pirmyn, Taneri, - paragino Sibilina. 

Paskubomis įveikiau tiltelį, maždaug pusantro metro ilgio, be 
jokių turėklų. Nieko keisto, kad mažumėlę nervinausi, kol per jį 
žygiavau. Abu palydovai nerūpestingai nusekė iš paskos. Gyve- 
nimas Skliaute greičiausiai išsklaidydavo bet kokią aukščio bai- 
mę. Saloną, kuriame dunksojo keturiems keleiviams skirtos sė- 
dynės, nuo vairuotojo skyrė pertvara su atvertu langeliu. Šis vei- 
kiai užsidarė, bet aš spėjau pastebėti, kad vairą gniaužė pilkaa- 
kis vyriškis išsišovusiais skruostikauliais, anksčiau palaikęs Sibi- 
linai draugiją. 

- Kur jūs mane gabenate? - pasidomėjau. 

- Užkąsti. Kur gi dar? - moteris delnu palietė mano dilbį. - Į 
šauniausią miesto restoraną. Tiksliau, į tokią vietą, iš kurios at- 
siveria geriausias vaizdas. 


Skrydis naktinėje Bedugnėje... Mieste tebuvo matyti spie- 
čiai švieselių, todėl labai lengvai galėjai įsivaizduoti, kad jo nesu- 
darkė joks maras. Pastatų formos susiliejo su tamsa; įžiūrėjau 
tik viršutines jų dalis, kurias nutvieskė vingiuotos, blizgančios lan- 
gų juostos, neoniniai reklaminiai užrašai, besipuikuojantys man 
nesuvokiamais prakantajiškais hieroglifais. Retsykiais pralėkda- 
vome pro senesnius, maro nedeformuotus, tiesius dangoraižius, 
kurie stūksojo tarp pakitusiųjų. Bet dauguma tų statinių buvo ap- 
gadinti, nors jų fizinė išorė ir nemutavo. Gretimos struktūros per- 
smeigė kaimynus savo atšakomis ar net prasiskverbė iki jų pa- 
matų. Kai kurios apsivyniojo aplink pastatus lyg vijokliai ir smau- 
gė juos savo glėbyje. Tais laikais, kai maras įsišėlo, netrūko 
gaisrų, sprogimų, triukšmingų riaušių, todėl retas kuris statinys 
išliko visiškai nenukentėjęs. 

- Matai? - bičiulišku tonu paklausė Sibilina, mostelėdama 
ranka į piramidę, iš išvaizdos beyeik nesubjaurotą, tokią žemą, 
kad ji būtų pasislėpusi Mulče, jei ne prožektoriai, apšvietę struk- 
tūrą iš viršaus. - Tai Monumentas Aštuonioms Dešimtims. Ma- 
nau, jų istoriją Žinai? 

- Šį tą girdėjau. 

- Nelaimė įvyko gana neseniai. Vienas mokslininkas paban- 
dė perskenuoti žmones į kompiuterius, bet jam reikėjo tobulesnių 
technologijų. Skenavimo procesas visus pražudė. Negana to, 
kažkas atsitiko jų simuliacijoms. Su gyvybe atsisveikino aštuonios 
dešimtys individų, įskaitant ir patį eksperimento organizatorių. 
Kai didžiuma esybių galutinai išgaravo, jų šeimos pastatė šį mo- 
numentą. Aišku, jam teko regėti ir geresnių dienų. 

- Kaip ir visam miestui, - pridūrė Veiverlis. 

Kol tęsėsi skrydis, mėšlungio sutrauktas skrandis mane įspė- 
jo, kad prie kelionių kabelinėmis transporto priemonėmis įpran- 
tama ne iš karto. Kai mašina nusigaudavo ten, kur driekėsi aibė 
trosų, mes sklęsdavome ramiai, tarsi sėdėtume išskėstasparnyje. 
Bet vos tik kabeliai praretėdavo - vos tik automobilis pasiekdavo 
tas Skliauto dalis, kur iš dangoraižių nekyšojo apgyvendintos at- 
šakos, - mane apimdavo jausmas, kad kybau ant gibono, besi- 
kraustančio iš vieno džiunglių taško į kitą. Mašina švytuodavo 
plačiais, pykinimą kurstančiais lankais ir protarpiais šoktelėdavo 
aukštyn. Tiesą sakant, tokį judėjimą galima laikyti natūraliu da- 
lyku. Juk žmogaus smegenys vystėsi panašioje medžių aplinko- 
je. 

Deja, evoliucijos procesas vyko pernelyg seniai, milijonus 
metų prieš mano gimimą. 

Galų gale šleikštulį keliantys siūbavimai atlėgo, nes mašina 
nusileido žemyn. Prisiminiau, kaip Kirenbachas minėjo, esą ku- 
polą, kuris bedugnės pakraštyje lietėsi prie žemės, vietiniai pra- 
minė Uodų Tinklų. Vidiniame regione vertikalus miesto susi- 
sluoksniavimas buvo ne toks pastebimas. Skliautas praktiškai 
sumišo su Mulčiu; šen bei ten pastarasis siekė apatines turtuo- 
lių apgyvendintų rajonų sritis. O šarvuoti, Skliautui priklausantys 
prekybiniai centrai, kur piniguočiai galėjo slankioti niekieno ne- 
trukdomi, vietomis buvo panirę į prarają. 

Būtent į vieną iš tų anklavų Sibilinos vairuotojas nukreipė 
mašiną. Išleidusi važiuoklę toji bumbtelėjo į nusileidimo denį, kur 

stovėjo kiti automobiliai. Nuolaidi, rusvomis dėmėmis nusėta ku- 
polo siena iškilo virš mūsų it lūžtanti banga. Pro švaresnius, dau- 
giau ar mažiau permatomus jos lopinius įžvelgiau gigantišką pra- 
garmės ryklę. Kitoje jos pusėje šmėžuojantis miestas priminė to- 
limą mirgančių švieselių mišką. 

- Aš jau užsakiau mums staliuką, - tarė laukan išlipęs pilka- 
akis vairuotojas. - Sklinda gandai, kad šiandieną čia lankysis 
Voronofas, todėl restoranas bus sausakimšas. 
 - Malonu, - atsiliepė Sibilina. - Voronofo pasirodymas visada 
prideda vakarui šiokio tokio žavesio. - Moteris nerūpestingai ati- 
darė mašinos salone įmontuotą dėklę, iš jos išgriebė juodą ranki- 
nę, kurioje sugraibė Išsvajoto Eliksyro ampules ir puošnų vestu- 
vių ginklą, panašų į matytąjį “Strelnikove". 

Ji patraukė žemyn apykaklę, prispaudė instrumentą prie 
kaklo ir sugriežė dantimis, perkeldama kubinį centimetrą tamsiai 
raudono skysčio į savo kraujotakos sistemą. Tada įteikė ginklą 
partneriui, kuris susileido injekciją ir barokiniais ornamentais pa- 
dailintą įtaisą grąžino Sibilinai. 

- Taneri, norėsi vieno dūrio? - paklausė moteris. 

- Gal ne. 

- Kaip pasakysi. - Ji įmetė vestuvių ginklą atgal į dėklę taip 
atsainiai, tarytum mano matytos procedūros būtų visiškai ne- 
reikšmingos. 

Mes išlipome iš mašinos i ir nukulniavome per stovėjimo aikš- 
telę link nuožulnaus trapo, vedančio žemyn į skaisčiai apšviestą 
prekybos centrą. Šioji miesto dalis man pasirodė gerokai malo- 
nesnė negu kitos, kuriose lankiausi: švari, vėsi, pilna turtingai at- 
rodančių žmonių, neštuvų, mechaninių patarnautojų ir genetiškai 
pakoreguotų gyvūnų. Iš sienų, demonstruojančių senojo, prieš 
marą egzistavusio miesto vaizdus, sklido ritmiška melodija. Pa- 
grindiniu taku žirgliojo keistas, virš žmonių iškilęs robotas, kilno- 
jantis į ašmenis panašias kojas. 

- Tai Sekardo automatas, - paaiškino pilkaakis bendražygis. - 
Anksčiau Sekardas darbavosi Žėručio Juostoje, buvo viena iš 
pagrindinių gluonistų judėjimo figūrų. Dabar kuria tuos padarus. 
Jie labai pavojingi, tad neprarask budrumo. 

Atsargiai apėjome mašiną, nenuleisdami akių nuo švytuojan- 
čių, mirtinai grėsmingų jos galūnių. 

- Rodos, tavo vardo dar negirdėjau, - tarstelėjau. 

Pilkaakis keistai į mane pažiūrėjo, tarsi būčiau klausęs, koks 
jo batų dydis. , 

- Fisketis. 

Netrukus prasilenkėme su dar vienu automatu, kuris nuo pir- 
mojo skyrėsi tik tuo, kad jo kojas margino raudonos dėmelės. 
Kai nukakome iki dekoratyvinių tvenkinių, vandens paviršiuje 
pastebėjau Žiopčiojant stambius auksinius ir sidabrinius karpius 
koi. Mintyse bandžiau susigaudyti, kur tiksliai esu. Mes nusilei- 
dome netoli prarajos ir jau ilgą laiką pėdinome jos pusėn, nors 
žiūrint iš kabelinės mašinos atrodė, kad bedugnė visai arti. 

Galiausiai kelias išplatėjo į kupolu apgaubtą patalpą, tokią 
erdvią, kad joje tilpo maždaug šimtas staliukų. Restorane beveik 
nebuvo tuščių vietų. Aplink vieną stalą spietėsi pietauti pasiruošę 
hermetikai, bet aš neįsivaizdavau, kaip jie ketina valgyti. Trumpu 
laiptatakiu nužygiavome iki stiklinių grindų, iš kur mus palydėjo 
link staliuko, stovinčio salės pakraštyje, prigludusio prie vieno iš 
milžiniškų langų, įstiklintų tamsiai žydroje kupolo sienoje. Po 
aukščiausiu lubų tašku kybojo stulbinamai įmantrus sietynas. 

- Kaip ir sakiau, iš čia atsiveria žavingiausia panorama viso- 
je Bedugnėje. 

Dabar supratau, kur mes patekome. Restoranas įsikūrė ant 
skardžio atbrailos, nutolusios žemyn nuo kraterio viršaus per 
penkiasdešimt ar šešiasdešimties metrų. Iškyšulio 1lgis siekė ki- 
lometrą, jis atrodė plonas ir trapus kaip pūsto stiklo atplaišėlė. 
Briaunos galą prilaikė juvelyriškai nušlifuoto kristalo kronšteinai, 
dėl kurių tvirtumo man kilo rimtų abejonių. 

Sibilina padavė valgiaraštį. 

- Rinkis, ką nori, Taneri, arba galiu išrinkti už tave, jei nesi 
susipažinęs su mūsų virtuve. Neleisiu, kad iš čia išeitum nepara- 
gavęs gardaus patiekalo. . 

Peržiūrėjau kainas svarstydamas, ar tik nuliukai, prirašyti 
prie kiekvieno skaitmens, nesidvejina man akyse. 

- Aš negalėsiu susimokėti. 

- Niekas ir neprašo. Mes visi esame skolingi tau paslaugą. 

Pasitaręs su Sibilina, nurodžiau valgiaraštyje, ko pageidau- 
čiau ir atsilošiau kėdėje. Jaučiausi ne savo vietoje, žinoma. Ki- 
ta vertus, mano skrandį išties graužė alkio kirminas, be to, triju- 
lės draugijoje galėjau daugiau sužinoti apie Skliauto gyvenimą. 
Bent tiek gerai, kad man nereikėjo įsitraukti į bendrą pokalbį. Si- 

bilina su Fiskečiu apšnekėjo kitus Žmones, retsykiais pastebėję 
ką nors, Žygiuojantį tarp staliukų, beveik nepastebimai besdavo 
pirštu atėjūno kryptimi. Veiverlis įterpė keletą komentarų, tačiau 
mano nuomonė niekam nerūpėjo. Atsakyti tekdavo nebent į pro- 
tarpiais nuskambančius mandagius klausimus. 

Apsidairiau po salę ir nužvelgiau klientus. Žavesį spinduliavo 
net ir tie, kurie pakoregavo kūnus bei veidus, nelyginant chariz- 
matiški, gyvūnų kostiumus dėvintys aktoriai. Vieni pakeitė tiktai 
gymį, užtat kiti transformavo visą fiziologiją, siekdami supanašėti 
su savo gyvūno idealu. Netoliese išvydau vyriškį su įmantriai 
dryžuotais rumbeliais, pūpsančiais ant kaktos. Jis sėdėjo šalia 
moters, kurios padidintas akis kartkartėmis uždengdavo vaivo- 
rykštės spalvų vokai, raštuoti kaip drugio sparnai. Atokiau pie- 
tavo visiškai normalios išvaizdos žmogus, neretai prasižiojantis ir 
iškišantis juodą dvišakį liežuvį, tarytum degustuodamas orą. Ki- 
toje vietoje pastebėjau liauną, beveik nuogą moterį juodais ir bal- 
tais dryžiais. Ji pajuto mano žvilgsnį ir, ko gero, būtų įsispiginu- 
si man į akis, jei tiktai aš nebūčiau nusigręžęs. 

Pažiūrėjau į garuojančią prarajos gilumą. Kuo ilgiau stebei- 
lijausi, tuo labiau slūgo galvos svaigulys. Nors jau atslinko nak- 
ties metas, aplinkui švytėjo vaiduokliški, išskydę miesto žiburiai. 
Nuo kiaurymės pakraščio mes nutolome per kilometrą, bet pa- 
čios bedugnės skersmuo buvo penkiolika - dvidešimt kilometrų. 
Kita jos pusė šmėžavo taip pat toli, kaip ir žvelgiant iš nusileidi- 
mo denio. Sienos stūksojo stačios, tiesa, ten, kur nutrupėdavo 
uoliena, styrodavo natūralios siauros atbrailos. Vietomis ant jų 
dunksojo pastatai, su aukštesniais lygiais sujungti liftų šachtomis 
arba uždarais takais. Pragarmės dugno, suprantama, nemačiau; 
sienos kilo iš balto, gelmes paslėpusio debesies sluoksnio. Mig- 
loje prasmengantys vamzdžiai, žinoma, tįso iki atmosferą perdir- 
bančių mechanizmų, kurie tiekė Bedugnei energiją, orą, vandenį 
ir buvo tokie patvarūs, kad sugebėjo funkcionuoti net ir tada, kai 
miestą užpuolė maras. 

Man į akis krito švytintys, gelmėse nardantys objektai - ma- 
žučiai, ryškus, spalvoti trikampiai. 

- Skraidyklės, - tarė Sibilina, pasekusi mano žvilgsnį. - Seno- 
viškas sportas. Kitados ir aš juo užsiiminėjau. Šalia sienų oro sro- 
vės beprotiškai karštos, todėl tekdavo apsikrauti siaubingu kvė- 
pavimo įrangos kiekiu... - ji palingavo galva. - Daugiausia pro- 

blemų kyla dėl miglos. Nuo greičio apsvaigsti ir lakiodamas virš 
debesies. Bet vos tik nugrimzti į garus, kaipmat prarandi krypties 
pojūtį. Jei esi laimės kūdikis, išlaikai galvą viršuje ir išnyri į atvi- 
rą erdvę anksčiau nei įsirėži į sieną. Jei sėkmė nusigręžia, ir tu 
skrendi žemyn galva, šią ima spausti vis didesnis slėgis, kol tave 
galiausiai išverda gyvą. Arba kol bedugnės šonui pridedi naują, 
įdomų atspalvį. 

- Migloje radaras neveikia? 

- Veikia... bet su juo nebūtų taip įdomu, ar ne? 

Mums atnešė patiekalus. Aš valgiau lėtai, nenorėdamas pa- 
sirodyti besotis. Maistas buvo geras. Pasak Sibilinos, didžiumą 
gardžiausių prieskonių begemotai iki šiol skraidindavo iš orbitos. 
Štai iš kur tie papildomi kainų nuliukai. 

- Žiūrėkit, - prabilo Veiverlis, mums bebaigiant valgyti. - 
Ten Voronofas? 

Jis taktiškai mostelėjo į kitą salės pusę, kur nuo vieno staliu- 
ko ką tik pakilo vyriškis. 
kad jis kažkur įsitaisęs. 

Nukreipiau akis į žmogų, apie kurį jiedu kalbėjo - nediduką, 
paprastos, tačiau nepriekaištingos, išvaizdos vyriškį garbanotais 
juodais plaukais ir maloniai neutraliu mimo veidu. 

- Kas jis? - paklausiau. - Aš esu apie jį girdėjęs, bet nepa- 
menu kur. 

- Voronofas priskiriamas prie garsenybių, - atsakė Sibilina, 
vėl paliesdama mano ranką. - Kai kurie iš mūsų žvelgia į jį, kaip 
į tikrą didvyrį. Jis yra vienas iš seniausiųjų pomirtingųjų. Ko tik 
Voronofas nedarė per savo gyvenimą, kokio tik žaidimo neįval- 
dė! 

- Lošėjas? 

- Ne vien, - atsiliepė Veiverlis. - Jis išbandė įvairiausius 
kraštutinumus, kokius įmanoma įsivaizduoti. Pats sukuria taisyk- 
les, o kiti joms paklūsta. 

- Man minėjo, kad šiam vakarui jis kažką sumąstė, - tarė 
Fisketis. 

Sibilina suplojo rankomis. 

- Šuolį į garus? 

- Tikėkimės. Dėl kokios kitos priežasties Voronofas būtų čia 
užsukęs pavalgyti? Juk panorama jam įkyrėjusi iki gyvo kaulo. 


241 


Nuo stalo atsitraukiantį garbanių lydėjo vyras ir moteris, ku- 
rie sėdėjo greta jo. Dabar restorano klientai stebėjo trijulę nu- 
jausdami, jog netrukus įvyks kažkas įdomaus. [ jų pusę atsisuko 
netgi hermetikai. 

Visi trys pasišalino iš salės, bet laukimo atmosfera neišsi- 
sklaidė. Po kelių minučių supratau kodėl. Voronofas su bendra- 
žygiais stovėjo Žiedo formos balkone, supančiame restorano ku- 
polą. Jie vilkėjo apsauginius drabužius ir didžiąją veido dalį slė- 
pė po kaukėmis. 

- Sklandys skraidyklėmis? - pasiteiravau. 

- Ne, - atsakė Sibilina. - Voronofui tai - seniai praeitas eta- 
pas. Šuolis į garus gerokai pavojingesnis. 

Kiekvienas iš trijų laukan išėjusių žmonių liemenį apjuosė 
saugos diržais, sujungtais su ringiuotu lynu, kurio kitas galas bu- 
vo pritvirtintas prie kupolo šono. Nūnai mažiausiai pusė klientų 
spietėsi vienoje restorano pusėje. 

- Matai rites? - Sibilina dūrė į jas pirštu. - Jie apskaičiavo 
trosų ilgį ir elastingumą. Dabar, pasikliaudami savo žiniomis apie 
šiltus oro srautus, ruošiasi šokti žemyn. Pažiūrėk, kaip atidžiai 
stebi skraidykles. | 

Būtent tuo momentu nuo balkono stryktelėjo moteris. Matyt, 
nusprendė sulaukusi šuoliui tinkamos akimirkos. 

Pro grindis stebėjau, kaip ji krenta į baltą debesį, sumažėda- 
ma iki taškelio. Pavymui įsitempiantis lynas buvo kone nemato- 
mas. | 

- Kuo tie šuoliai ypatingi? - paklausiau. 

- Visų pirma, jie jaudinantys, - atsiliepė Fisketis. - Sunkiau- 
sia panirti į miglą taip, kad išnyktum iš akiračio. Bet kristi perne- 
lyg toli nepatartina. Net jei pasirinkai teisingą lyno ilgį, oro srovės 
tave vis tiek gali įtėkšti į sieną. 

- Ji apsiskaičiavo, - sumurmėjo Sibilina. - Kvailelė. Ją neša 
link uolienų atodangos. 

Blizgantis moters taškelis taranavo prarajos šoną. Porai se- 
kundžių restorane įsivyravo mirtina tyla, tarytum kraupus įvykis 
būtų atėmęs žiūrovams žadą. Jau maniau, kad po pauzės aplinkui 
nuaidės siaubo ir sielvarto sklidini šūksniais, bet vietoj jų pasigir- 
do mandagūs plojimai ir prislopintai išreikšta užuojauta. 

- Galėjau jai pasakyti, jog taip ir atsitiks, - tarstelėjo Sibilina. 

- Kas ji tokia? - pasidomėjo Fisketis. 

- Vardas lyg ir Olivija. Pavardės nežinau. - Paėmusi valgia- 
raštį ji permetė akimis desertų sąrašą. 

- Ei, tu praleisi kitą šuolį. Regis, dabar Voronofo eilė... o 
taip! - Fisketis subarbeno pirštais per stalą, kai jo didvyris žen- 
gė nuo balkono ir grakščiai nuskriejo garų pusėn. - Koks šal- 
takraujis! Štai kur aukštas lygis. 

Voronofas krito žemyn lyg patyręs plaukikas, lynas driekėsi 
tiesus, tarytum jis būtų nėręs į vakuumą. Akivaizdu, kad viskas 
priklausė nuo laiko pasirinkimo. Žemaūgis garbanius išlaukė mo- 
mento, kuomet oro srovė plūs ten, kur jam reikėjo. Kol narsuolis 
skrodė atvirą erdvę, šiluminiai srautai paslaugiai nešė jį tolyn nuo 
pavojingų bedugnės sienų. Viduryje salės iškilęs ekranas tran- 
sliavo Voronofo vaizdą, kurį veikiausiai perdavė žmogaus pašo- 
nėje zvimbianti kamera. Nemažai klientų stebėjo jo skrydžio tra- 
jektoriją, priglaudę prie akių teatrinius žiūronus, teleskopinius 
monoklius arba elegantiškus lornetus. 

- Koks šito šuolio tikslas? - kreipiausi į Sibiliną. 

- Patirti riziką. Ir jaudulį, kurį sukelia nauji, pavojingi dalykai. 
Jei maras ir davė mums kažką gero, tai galimybę save išbandyti, 
pažvelgti giltinei į akis. Biologinis nemirtingumas tau nepadės, jei 
vošies į uolą švilpdamas dviejų šimtų kilometrų per valandą grei- 
čiu. 

- Bet kodėl jie taip elgiasi? Argi potencialus nemirtingumas 
neskatina labiau branginti savo gyvybę? | 

- Dar ir kaip skatina. Bet mums kartais reikia priminti, kas 
yra mirtis. Kokia prasmė sudoroti seną priešą, jei paskui užmirši, 
kaip jis atrodo? Pergalė praranda reikšmę, jeigu nebelieka atsi- 
minimų apie nugalėtuosius. 

- Bet jūs galite žūti. 

Ji atplėšė akis nuo valgiaraščio. 

- Štai dar viena priežastis, dėl kurios derėtų teisingai pasi- 
rinkti šuolio momentą. 

Voronofo skrydis artėjo i pabaigą. Dabar vos jį įžiūrėjau. 

- Lynas pamažu įsitempia, - pranešė Fisketis. - Greitis ma- 
žėja. Matote, kaip puikiai viskas apskaičiuota! 

Beveik galutinai ištįsęs trosas pristabdė Voronofo kritimą, 
bet jis pateisino savo gerbėjų lūkesčius ir išgaravo baltoje miglo- 
je trejoms keturioms sekundėms, kol lynas ėmė trauktis, temp- 
damas Žmogų aukštyn. 


- Vadovėlinis pavyzdys, - paskelbė Sibilina. 

Šį kartą nuo aplodismentų užgulė ausis. Restorano lankyto- 
jai įniko barškinti per stalo paviršių peiliais iš šakutėmis, taip iš- 
reikšdami savo susižavėjimą. 

- Žinote, - prabilo Veiverlis, - įvaldęs šuolius į miglą jis ims 
nuobodžiauti ir užsiims kur kas rizikingesne veikla. Paminėsite 
mano žodžius. | 

- Štai dar vienas, - tarė Sibilina, kai nuo balkono nužengė 
paskutinis šuolininkas. - Laiką apskaičiavo neblogai - geriau ne- 
gu moteris. Bent jau galėjo luktelėti, kol grįš Voronofas. 

- Kaip jis parsigaus atgal? - paklausiau. 

- Saugos diržuose įmontuota motorizuota gervė, kuri susuks 
lyną. 

Akimis palydėjau vyriškį, nulėkusį į gelmes. Žvelgiant nepa- 
tyrusiomis mano akimis, šuolis pasirodė ne ką prastesnis nei Vo- 
ronofo - šiluminės srovės nestūmė žmogaus link sienų, be to, jis 
lėkė nutaisęs elegantišką baleto šokėjo pozą. Minia prityko, įdė- 
miai stebėdama skrydį. 

- Na, jis nepanašus į mėgėją, - tarė Fisketis. 

- Užtat nukopijavo Voronofo elgesį, kai rinkosi tinkamą mo- 
mentą, - atsiliepė Sibilina. - Laukė, kol sūkuriai panašiai išblaš- 
kys skraidykles. 

- Dėl to nereikėtų jo kaltinti. Originalumas išgarsėti nepade- 
da. | 

Jis tebekrito žemyn, saugos diržai virto žaliu, blizgančiu, prie 
garų artėjančiu taškeliu. 

- Minutėlę, - Veiverlis bedė pirštu į ringę, besivyniojančią 
nuo balkono. - Trosas jau turėjo įsitempti. 

- Tokiu momentu Voronofo lynas jau buvo įsitempęs, - suti- 
ko Sibilina. 

-- Nelemtas paikšius apsirūpino per ilga virve, - Fisketis 
gurkštelėjo vyno ir susidomėjęs nudūrė akis apačion. - Ji paga- 
liau išvyniojo. Bet per vėlai. 

Gryna tiesa. Pasiekęs miglą, žalias taškelis skriejo taip pat 
greitai, kaip ir anksčiau. Ekrane mes matėme, kaip jis murktelėjo 
į baltus garus. Paskui akiratyje beliko lyg styga įtemptas lynas. Iš 
pradžių praslinko trys, keturios sekundės, vėliau dešimt... ir dvide- 
šimt. Kai praėjo pusė minutės, žmonės pasijuto nesmagiai. Jie, ko 
gero, jau buvo stebėję panašius atvejus ir žinojo, ko tikėtis. 

Vyriškis iškilo iš debesies sluoksnio tik po minutės. 

Man jau pasakojo, kas nutikdavo skraidyklių pilotams, kurie 
sklęsdavo per žemai, bet aš nenumaniau, jog vaizdas bus toks 
koktus. Tiesa, žmogus buvo nusileidęs per giliai. Trapus kostiu- 
mas neapsaugojo nuo slėgio ir kaitros. Narsuolis mirė: išvirė gy- 
vas per porą sekundžių. Pakibusi virš lavono kamera nuodugniai 
parodė, kokiu siaubingu susvilusiu kevalu jis virto. Pasišlykštėjęs 
nukreipiau akis nuo ekrano. Kai tarnavau armijoje, man teko re- 
gėti daug klaikių dalykų, bet niekuomet sėdint prie stalo ir doro- 
jant ištaigingą patiekalą. | 

Sibilina gūžtelėjo. 

- Jam derėjo prisitvirtinti trumpesnį lyną. 


Pavalgę mes nužygiavome atgal pro prekybos centrą į nusi- 
leidimo denį, kur mūsų laukė Sibilinos kabelinė mašina. 

- Na, Taneri, kur tave nuskraidinti? 

Jei atvirai, jų draugija manęs nedžiugino. Mūsų pažintis pra- 
sidėjo nemalonia gaida, ir nors jaučiausi dėkingas už suteiktą 
šansą pasigrožėti praraja, šalta bendražygių reakcija į šuolininkų 
mirtis privertė susimąstyti irgaklausti savęs, ar tik man nebūtų 
buvę geriau išbandyti likimą paršų, kuriuos jie minėjo, kompani- 
joje. 

"Tačiau tokios progos atsisakyti negalėjau. 

- Ketinate grįžti į Skliautą? 

Ji nusišypsojo. 

- Nori keliauti kartų? Jokių problemų. Aš netgi primygtinai 
prašyčiau, kad prisijungtum prie mūsų. 

- Nė vienas nesate man niekuo įsipareigoję. Iš jūsų sulau- 
kiau užtektinai paslaugų. Bet jeigu nebūtų sunku... 

- Aišku, kad ne. Sėsk į mašiną. 

Priešais mane atsivėrė durelės. Fisketis smuko į vairuotojo 
vietą, likusieji įsitaisėme salone. Mes pakilome į viršų. Užfiksa- 
vau pažįstamą, bet ne itin malonų švytavimą. Žemė veikiai nuto- 
lo; automobilis pasiekė Skliauto atšakas ir gana ritmiškai judėda- 
mas nulėkė pagrindiniais kabeliniais keliais. 

Būtent tada galvoje sukirbėjo mintis, kad man iš tikrųjų rei- 
kėjo rizikuoti ir likti tarp paršų. 

- Taneri, restoranas patiko? - prabilo Sibilina. 

- Kaip ir sakei, iš jo atsivėrė velniškai puiki panorama. 

- Gerai. Tau reikėjo energijos. Tiksliau, tau jos prireiks. - 
Moteris mitriai kyštelėjo ranką į dėklę, slypinčią pliušiniuose ap- 
mušaluose ir ištraukė mažutį, bjaurios išvaizdos pistoletą. - Kon- 
statuosiu akivaizdžius faktus: aš laikau ginklą ir esu jį nukreipusi 
į tave. | 

- Aiškiau pasakyti neįmanoma. - Nužvelgiau jos šaudyklę, 
berods, nulietą iš nefrito, papuošta reljefiniais raudonų drakonų 
ornamentais. Įsmeigęs akis į siauras Žiotis pastebėjau, kad Sibi- 
linos ranka nė trupučio nedreba. 

- Svarbiausia, - pratęsė moteris, - nesigriebk jokių kvailų 
veiksmų. | 

- Jei norėjote mane užmušti, galėjote tai padaryti daugybę 
kartų. 

- Taip. Bet tu nesuvoki vieno dalyko. Mes norime tave nu- 
žudyti. Tik ne senamadiškai. 

Jai sužvejojus pistoletą, turėjau iš karto pajusti baimę, tačiau 
toji užliejo po kelių sekundžių, per kurias mano sąmonė įvertino 
padėtį ir nusprendė, kad ji tikrai tokia prasta, kaip atrodė. 

- Kaip jūs ketinate mane sudoroti? 

Sibilina kryptelėjo galva į Veiverlį. 

- Pasirūpinsi juo čia? 
„ - Aš turiu instrumentus, bet mieliau darbuočiaus orlaivyje. 
Juk tu sugebėsi išlaikyti rankoje ginklą, kol pasieksime tikslą? 

Vėl pasiteiravau, kokie jų planai mano atžvilgiu, bet porelė 
tarytum apkurto. Tųdviejų nebedomino, ką kalbėjau. Aišku kaip 
dieną, kad pakliuvau į rimtą bėdą. Veiverlio pliurpalai, neva šū- 
viais jis bandė apsaugoti mane nuo paršų, jau anksčiau skambėjo 
neįtikinamai, bet kas aš toks, kad pulčiau ginčytis? Be paliovos 
sau kartojau, jog užsimanę jie galėjo bet kada mane nudėti... 

Aha, kurgi ne. Kaip Sibilina tvirtino, aš nesuvokiau vieno da- 
lyko... | 

Neilgai trukus kabelinė mašina nusigavo iki dirižablio. Kol 
artėjome, priešais mus atsivėrė puikus orlaivio, įkalinto aukštai 
virš miesto, vaizdas. Aplink jį netviskėjo Skliauto žiburiai, dujų 
balioną supančiojusiose šakose niekas negyveno. Prisiminiau, 
kaip porelė aiškino, kokia miela ir nuošali šita vieta. 

Kai automobilį ir gondolą sujungė trapas, Veiverlis taip pat 
išsitraukė pistoletą. Užlipęs ant tiltelio pamačiau, kad ir Fisketis 
atstatęs į mane ginklą. Nuo jų pabėgti galėjau tik šokęs žemyn. 

Visgi aš nesijaučiau atsidūręs beviltiškoje padėtyje. Bent jau 
kol kas. 

Gondoloje mane nuvedė prie kėdės, ant kurios prieš keletą 
valandų atsipeikėjau. Šįsyk Veiverlis mane prie jos pririšo. 

- Na, prie darbo, - paragino Sibilina, vieną ranką įrėmusi į 
šoną, kitoje tarsi prabangų portsigarą laikydama pistoletą. - Juk 
tavęs laukia ne smegenų operacija. 

Ji nusijuokė. 

Porą minučių Veiverlis suko aplink kėdę ratus, vis išspaus- 
damas keistus urgztelėjimus, kurie turbūt liudijo apie jo pagiežą. 
Kartkartėmis švelniai paliesdavo mano viršugalvį. Galiausiai lyg 
apsisprendęs iš užnugario iškrapštė kažkokius įnagius. Man jie 
atrodė panašūs į chirurginius instrumentus. 

- Ką jūs ruošiatės daryti? - vėl pamėginau išgauti iš jų atsa- 
kymą. - Jei ketinate mane kankinti, garantuoju, kad nieko doro 
nepešite. | 

- Galvoji, mums maga tave kankinti? - Veiverlis pakėlė vie- 
ną instrumentą, primenantį įmantrų, chrominį, duomenų ekranėlį 
turintį zondą. - Pripažįstu, man tai patiktų. Aš esu sadistas iš pri- 
gimties. Bet iš tavo kančių nebūtų jokios naudos, neskaitant sau 
suteikto pasitenkinimo. Mes nuskaitėme tavo atmintį ir išsiaiški- 
nome viską, ką pasakytum, jei tave žalotume. 

- Blefuoji. 

- Anaiptol. Argi mes klausėme tavo vardo? Ne. Bet Žinojo- 
me, kad esi Taneris Mirabelas, ar ne? 

- Vadinasi, žinote ir tai, jog sakiau jums tiesą. Aš neturiu 
nieko, ką galėčiau jums pasiūlyti. 

Veiverlis pasviro arčiau manęs; jo lęšis suspragsėjo ir ėmė 
ūžti sugerdamas vaizdinius duomenis. Nė neįsivaizdavau, kokios 
apimties spektras juos pateikė. 

- Mes nenumanome, ką galvoti, pone Mirabelai. Jei tik tai 
yra tikroji pavardė. Tavo sąmonėje tvyro migla, užuominos į su- 
mišusius atsiminimus. Į kai kuriuos praeities laikotarpius išvis ne- 
įstengėme prasibrauti. Po teisybei, tokie atradimai pasitikėjimo 
mums neįkvėpė. Ar sutinki, jog mūsų reakcija visiškai normali? 

- Mane neseniai atšildė. 

- O taip. Paprastai Ledyno vienuoliai demonstruoja stebuk- 
lus. Bet sulipdyti tavo esybės į vieną visumą nepajėgė netgi jų 
meistriškumas. | 

- Tu dirbi Raivikui? 

- Abejoju. Man neteko apie jį girdėti. - Veiverlis pažiūrėjo į 
Sibiliną, tarsi klausdamas jos nuomonės. Moteris atsakė abejingu 
žvilgsniu, tačiau jos veide įžiūrėjau gūžtelėjimo atitikmenį: vienai 
sekundei akys suapvalėjo lyg paliudydamos, kad jai Raiviko pa- 
vardė irgi negirdėta. 

Išraiška neatrodė apsimestinė. 

- Ką gi, - pratęsė Veiverlis, - atliksime procedūrą švariai ir 
greitai. Gerai, kad tavo galvoje nėra kitų implantų, kurie mums 
kliudytų. 

- Imkis darbo, - pareikalavo Sibilina. - Nė kiek netrokštu č čia 
lindėti visą prakeiktą naktį. 

Veiverlis priglaudė chirurginį instrumentą prie mano galvos 
šono. Odą nutvilkė šaltis. Jam nuspaudžiant gauduką, išgirdau 
trakštelėjimą... 0 


17 

Saugumo galva stovėjo priešais kalinį tyrinėdamas jį 
žvilgsniu it skulptorius, kuris apžiūri ką tik pradėtą savo kūrinį. 
Patenkintas įdėtomis savo pastangomis, tačiau puikiai suvokian- 
tis, kiek daug sunkaus darbo laukia ateityje. Tikslui įgyvendinti 
teks paaukoti nemažai laiko, bet jis sau prisižadėjo, jog klaidų 
nedarys. i 

Skajus Hausmanas ir diversantas buvo praktiškai vieni. Į 
kankinimų kambarį, įrengtą tolimame ir daugumos pamirštame 
fligelyje, tevedė nebenaudojami, visų nuomone, traukinio bėgiai. 
Skajus asmeniškai rūpinosi šia ir aplinkinėmis kameromis, jas 
hermetizavo ir sušildė vogčia prisijungęs prie maitinimo tinklo 
mazgų. Teoriškai slaptos patalpos egzistavimą galėjo atskleisti 
revizija, kuri nuodugniai įvertintų energijos oro suvartojimą. Toks 
reikalas, ko gero, būtų susijęs su saugumu, todėl jį perduotų pa- 
čiam Skajui. Iki šiol nieko panašaus neįvyko, ir jis abejojo, ar vė- 
liau kas nors pasikeis. 

Prie sienos pritvirtintą kalinį supo mašinos. Į žmogaus kau- 
kolę smigo laidai, sujungti su jo nervų sistema ir į smegenis 
įgrūstais implantais. Pastarieji buvo neapsakomai primityvūs 
netgi pagal chimerų standartus, tačiau savo funkcijas atlikdavo 
nepriekaištingai. Jie apraizgė smilkinio skiltis, atsakingas už stip- 
rius religinius potyrius. Jau neatmenamais laikais tyrimai patvir- 

tino, kad epileptikai įsivaizduodavo susiduriantys su dievybe, kai 
tas smegenų sritis persmelkdavo galinga elektros srovė. Implan- 
tai apdovanodavo diversantą švelnesniais, valdomais, religingus 
pojūčius kurstančiais impulsais. Gal būtent taip jį kontroliavo se- 
nieji šeimininkai. Štai kodėl chimera sugebėjo pasiaukoti vardan 
savižudiško tikslo. 

Dabar Skajus jį valdė tais pačiais pamaldumą užtikrinančiais 
kanalais. . 

- Žinai, pastaruoju metu niekas apie tave neužsimena, - tarė 
saugumo vadovas. 

Diversantas nukreipė į jį krauju pasruvusias akis, kurios, sle- 
giamos sunkių vokų, virto siaurais plyšeliais. 

- Ką? 

- Rodos, įgula apsisprendė užmiršti, jog tu išvis egzistavai. 
Kokie jausmai apima, kai aplinkiniai išmeta tave iš savo minčių? 

- Tu mane atsimeni. 

- Taip, - Skajus linktelėjo i blyškų, aptakų pavidalą, plūdu- 
riuojantį kitame kambario gale, už šarvuoto žalio stiklo. - Jis taip 
pat. Bet kas čia gero, jei tave prisimena tiktai kankintojai. 

- Vis geriau negu nieko. 

- Jie šį tą įtaria, žinoma. - Jis pagalvojo apie Konstanciją, vie- 
nintelę aštrią, gerklėje stringančią ašaką. - Bent anksčiau įtarda- 
vo, kai susimąstydavo apie šiuos klausimus. Galų gale tu nužudei 
mano tėvą. Ir suteikei man moralinę teisę tave kankinti, teisingai? 

- Aš nežudžiau... 

- Klysti, - Skajus nusišypsojo. Jis stovėjo prie laikino valdy- 
mo pulto, kuris padėdavo užmegzti ryšį su kalinio implantais, tin- 
giai čiupinėdamas juodas masyvias rankenėles ir analoginius 
matavimo įtaisus, uždengtus stiklo plokštelėmis. Jis savo ranko- 
mis sukūrė mašiną - montavo ją iš detalių, kurių susigraibė visa- 
me laive, ir galop praminė Dievo dėže. Pavadinimas puikiai tiko 
instrumentui, kuris žudikui įkvėpdavo mintis apie Viešpatį. Se- 
niau saugumo viršininkas naudojosi įrenginiu, kad sukeltų skaus- 
mą, bet galutinai sugniuždęs diversanto asmenybę Skajus užsi- 
manė ją perkurti pagal savo idealą. Užduotį padėjo įvykdyti ati- 
tinkamai dozuojama, nervų sistemą kutenantį ekstazė. Šiuo mo- 
mentu per smilkinio skiltį sunkėsi labai silpna elektros srovė, to- 
dėl, užuot spinduliavęs įprastą baimingą pagarbą, kalinys žvelgė 
į Skajų kaip agnostikas. 

- Aš nepamenu, ką padariau, - tarė Žmogus. 

- Nieko keista. Gal man priminti? 

Diversantas papurtė galvą. 

- Galbūt aš ir užmušiau tavo tėvą. Bet kažkas aprūpino mane 
žudymo priemonėmis. Kažkas supjaustė mano pančius ir prie 
gulto paliko peilį. 

- Tu švaisteisi skalpeliu - kur kas subtilesniu ginklu. 

- Tau geriau žinoti. 

Skajus pasuko juodąją rankeną per porą padalų, stebėdamas, 
kaip ciferblatuose suvirpa adatėlės. 

- Kodėl galvoji, kad aš suteikiau tau progą nudėti mano tė- 
vą? Negi man pasimaišė galvoje? 

- Jis vis vien merdėjo. Tu nekentei tėvo už tai, ką jis tau pa- 
darė. 

- Iš kur Žinai? 

- Pats man sakei. 

Visai įmanoma. Skajus mėgavosi galimybe įkvėpti žmogui 
desperatišką, kone vimdančią, baimę ir staiga parodyti atlaidu- 
mą. Jis atlikdavo tokią procedūrą pareguliavęs mašiną arba ka- 
linio akivaizdoje išvyniodamas kokius nors chirurginius instru- 
mentus. 

- Tėvas niekuo man nenusikalto, kad būčiau pajutęs jam ne- 
apykantą. 

- Tikrai? Tu man „asakojai ką kita. Šiaip ar taip, esi nemir- 
tingųjų sūnus. Jei Titas nebūtų lietęs, ko nederėjo, jei nebūtų ta- 
vęs iš jų pavogęs, vis dar miegotum kartu su keleiviais. - Po pau- 
zės jis tęsė, kalbėdamas šiek tiek archaišku akcentu: - Deja, tau 
teko daugybę metų praleisti šioje apgailėtinoje vietoje, užaugti, 
kiekvieną dieną būgštauti dėl savo gyvybės ir nuolat spėlioti, ar 
tu nusigausi iki Kelionės Pabaigos. O jeigu Titas klydo? O iei tu 
nesi nemirtingas? Praeis ne vieneri metai, kol išaiškės tiesa. 

Skajus dar kartą kryptelėjo rankenėlę aukštyn. 

- Aš atrodau jaunesnis nei esu iš tikrųjų? 

- Taip... - suvirpėjusi apatinė diversanto lūpa, kaip visada, 
tapo pirmuoju atplūdusios ekstazės požymiu. - Galbūt viskuo kal- 
ti geri genai. 

- Aš surizikuosiu. - Jis paleido stipresnę srovę. - Žinai, šian- 
dieną galėjau tave pakankinti. 

- A-a-ach... žinau. O Dieve, žinau. 

- Bet nusprendžiau, kad neverta. Ar tave jau aplankė stiprūs 
religiniai potyriai? 

- Taip. Jaučiausi taip, lyg būčiau kažkieno akivaizdoje... 
kažkieno... a-a-ach. Jėzau. Dabar nepajėgiu kalbėti. - Diver- 
santo fizionomija antžmogiškai persikreipė. Jo veidas turėjo 
dvidešimt papildomų raumenų, kurie, esant reikalui, galėjo dras- 
tiškai pakeisti išorę. Skajaus įsitikinimu, vyrukas transformavo- 
si ir apsimetė kažkuriuo 1š keleivių, idant prasmuktų į laivą. 
Dabar jis tapo panašus į Hausmaną. Dirbtiniai raumenys ne- 
paliaujamai virpčiojo, įgaudami naujus kontūrus. - Tai pernelyg 
žavinga... | 

- Jau matai ryškias šviesas? 

- Aš... aš negaliu kalbėti. 

Skajus dar sykį pasuko rankenėlę, beveik iki viršaus. Cifer- 
blato rodyklė irgi šoktelėjo, bet ne iki skalės galo. Kadangi kiek- 
vieną padalą jis logaritmiškai kalibravo, aukščiausioji veikiausiai 
būtų pakeitusi žadą atimančius dvasingumo pojūčius į rojaus ir 
pragaro viziją. Skajus dar nė karto nebandė perkelti kalinio į šitą 
lygmenį, ir nežinojo, ar norėtų taip rizikuoti. 

Atsitraukęs nuo mašinos, saugumo vadovas priartėjo prie 
diversanto. Už nugaros, savo akvariume, virpėjo Glotnius; per 
delfino kūną vilnijo nekantravimą išduodantys raibuliai. Žmogus 
seiliojosi, jo raumenys suglebo, veidas bejėgiškai ištįso. Skajus 
abiejomis rankomis suėmė vyriškio galvą ir ją pakėlė kone jaus- 
damas, kaip pirštus Žžnaibo elektros srovė, varstanti kalinio kau- 
kolę. Jųdviejų akys susidūrė, vyzdys į vyzdį, bet po sekundės di- 
versantas nudūrė žvilgsnį žemyn. Matyt, įsivaizdavo spoksąs į 
Dievą, dingtelėjo Skajui, ir šis potyris, nors persisunkęs pagarbia 
baime, turbūt nesuteikė didelio malonumo. 

- Klausykis manęs, - sušnibždėjo jis. - Ne, nebandyk šnekė- 
ti. Tiesiog klausykis. Aš tavęs nepribaigiau. Nutariau dovanoti 
tau gyvybę. Pasigailėti tavęs. Ką tai reiškia? Ogi tai, kad esu 
maloningas. Pasistenk neužmiršti. Beje, įsidėmėk dar vieną da- 
lyką. Aš galiu būti pavydus ir kerštingas. 

Būtent tuo momentu suzvimbė apyrankė, kurią Skajus pa- 
veldėjo iš tėvo, kai tapo saugumo vadovu. Tyliai nusikeikęs jis 
leido kalinio galvai nusvirti ir atsiliepė į iškvietimą. Kalinį užstojo 
savo nugara. | 

- Hausmanai? Girdi mane? 

Senasis Balkazaras. Skajus nusišypsojo ir pasistengė kuo 
Žvitriau atsakyti: 

- Taip, kapitone. Kuo galėčiau jums padėti? 

- Kai kas atsitiko, Hausmanai. Kai kas svarbaus. Tu priva- 
lėsi mane lydėti. 

Laisvąją ranką Skajus ištiesė link mašinos ir pasuko rankeną 
žemyn, bet ne per visas padalas - jei nutrūks elektros srovė, ka- 
linys atgaus žadą. Ekstazės būseną reikėjo išsaugoti, kol tęsis 
pokalbis su kapitonu. 

- Lydėti jus, sere? Į kažkurį “Santjago" sektorių? 

- Ne, Hausmanai. Už laivo ribų. Mes keliausime į “Palesti- 
ną". Noriu, kad skristum su manimi. Tikiuosi, ne per daug pra- 
šau? 

- Katerių angare būsiu po pusvalandžio, sere. 

- Ne, tu prisistatyti ten po penkiolikos minučių ir jau būsi pa- 
ruošęs katerį išvykimui. - Po užsitęsusios pauzės kapitonas pri- 
dūrė: - Balkazaras atsijungia. 

Kai ekranėlyje išblėso kapitono veidas, Skajus paspoksojo į 
apyrankę dar porą sekundžių, spėliodamas, kas nutiko. Tarp iš- 
likusių keturių laivų nusistovėjo šaltojo karo padėtis, todėl tokia 
iškyla, kurią minėjo Balkazaras, pasitaikydavo itin retai. Ją daž- 
niausiai planuodavo iš anksto, likus keliolikai dienų iki rengiamo 
susitikimo, negana to, organizatoriai ypatingą dėmesį kreipdavo 
į smulkmenas. Bet kuriam iš vyresnybės, traukiančiam į kitą lai- 
vą, draugiją palaikydavo būrys apsauginių. Pats Skajus likdavo 
“Santjage", iš kur koordinuodavo saviškių veiksmus. Bet šįsyk 
kapitonas jį įspėjo vos prieš keliolika minučių, ir būsimo iškvieti- 
mo nenumatė jokie po laivą sklandantys gandai. 

Penkiolika minučių... mažiausiai viena iš jų jau tuščiai iš- 
švaistyta. Jis užsitraukė munduro rankovę ir pajudėjo link durų. 
Tik žengdamas per slenkstį atsiminė, jog kalinys prijungtas prie 
Dievo dėžės ir vis dar mėgaujasi elektrine ekstaze. 

Glotnių vėl nupurtė virpuliai. 

Skajus grįžo prie mašinos, pakeitė jos darbo režimą taip, 
kad dabar stimuliaciją elektros srove kontroliavo delfinas. 
Glotnius įniko drebėti kaip maniakas, ankštame rezervuare be- 
siblaškantis padaro kūnas įsisupo į burbuliukų putą. Nūnai del- 

fino implantai galėjo užmegzti ryšį su mašina, suteikti kaliniui 
dievišką palaimą arba priversti staugti, pajutus nepakeliamą, 
agonišką skausmą. 

Paprastai Glotnius rinkdavosi antrąjį variantą. 


Skajus išgirdo, kaip švokščiantis senis klypuoja per angarą 
gerokai anksčiau, negu jį pamatė. Kapitono gydytojai - Valdivi- 
jus ir Rengas - pėdino jam iš paskos, atsitraukę per porą Žings- 
nių, truputį susikūprinę, įsmeigę akis į rankinius prietaisus, rodan- 
čius, kokia jų globotinio būklė, nutaisę tokias sunerimusias išraiš- 
kas, tarytum giltinė būtų turėjusi papjauti Balkazarą po kelių mi- 
nučių. Tačiau Skajus nekvaršino dėl to galvos: tuodu panašias 
minas demonstravo ne vienerius metus, ir dabar jos atstojo am- 
žinas, profesionalumą spinduliuojančias kaukes. Valdivijus ir 
Rengas stengėsi visiems sudaryti įspūdį, kad kapitonas balan- 
suoja ant mirties slenksčio, antraip jiems būtų reikėję panaudo- 
negaluojančius įgulos narius. 

Bet tai nereiškė, jog Balkazaras buvo pačiame jėgų žydėji- 
me. Senio krūtinkaulį įkalino gydomasis žiedo formos įtaisas, ku- 
rį dengė ankštas susagstytas munduras. Jis atrodė kaip įsiganęs, 
krūtinę išpūtęs gaidys. Panašumą sustiprino standi žilų plaukų 
skiauterė ir platus tarpas, skiriantis tamsias akis. Vyriausias iš 
visų įgulos narių, Balkazaras pradėjo vadovauti laivui netgi anks- 
čiau nei saugumo vadžias perėmė Titas. Kitados kapitono sąmo- 
nė buvo skaidri it krištolas ir funkcionavo žaibiškai kaip užsitren- 
kiantys plieniniai slastai - jis padėjo savo žmonėms išgyventi ne- 
suskaičiuojamą gausybę smulkių krizių, - bet dabar tos dienos 
nugrimzdo į praeitį, o spąstai surūdijo. Jam už nugaros visi kuž- 
dėjosi, esą Balkazaras beveik supaikėjęs, į akis rėžė, kad senat- 
vės negalių išvargintam kapitonui metas užleisti vietą jaunesniam 
žmogui, kuris Kelionės Pabaigoje tebus pagyvenęs. Jei per ilgai 
lauksime, aiškino nepatenkintieji, naujasis kapitonas nespės įgyti 
patirties, kurios neabejotinai prireiks sudėtingoje, baigiamojoje 
skrydžio stadijoje. | 

Nepadėjo nei balsavimas dėl nepasitikėjimo, nei kalbos apie 
priverstinį atstatydinimą dėl sveikatos būklės - atvirai maištauti, 
žinoma, niekas nedrįso. Senasis išpera sugebėjo išlaikyti savo 
pozicijas. Bet jos dar niekada nebuvo tokios silpnos. Pamažu su 

gyvybe atsisveikino ištikimiausi sąjungininkai. Šiems priklausė ir 
Titas Hausmanas, kurį Skajus mintyse tebevadino tėvu. Saugu- 
mo vado praradimas sudavė stiprų smūgį kapitonui, nes senis 
klausydavo to Žmogaus patarimų ir įspėjimų apie tarp įgulos na- 
rių tvyrojusią atmosferą. Rodės, jog Balkazaras sunkiai išgyve- 
no Tito netektį ir galbūt todėl leido Skajui užimti tėvo vietą. Tai 
iš dalies paaiškino spartų kopimą karjeros laiptais, atvedusiais jį 
iki saugumo vadovo posto. Kai kapitonas porą sykių į jaunąjį 
Hausmaną kreipėsi Tito vardu, Skajus pamanė, kad jis tiesiog 
susipainiojo. Geriau pagalvojus, nekaltos klaidelės bylojo apie 
kažkokias rimtesnes problemas. Kaip tvirtino aplinkiniai, Balka- 
zaras po truputį vaikėjo, jo smegeninėje tarpusavyje sumišo dau- 
guma įvykių, vis labiau blėso atsiminimai apie netolimą praeitį. 
Valdyti laivo karšinčius negalėjo. 

Šią padėtį būtina kažkaip ištaisyti, apisprendė Skajus. 

- Mes, be abejo, jį lydėsime, - sukuždėjo vienas iš medikų, 
Valdivijus, iš išorės toks panašus į Rengą, kad jiedu atrodė kaip 
broliai. Abu puikavosi baltais, trumpai kirptais plaukais ir kakto- 
se įsirėžusiomis nerimo raukšlėmis. 

- Neįmanoma, - atšovė Skajus. - Kelte tėra dvi laisvos vie- 
tos. - Jis mostelėjo į artimiausią, ant platformos riogsantį katerį. 
Aplink dvivietį stovėjo masyvesni laivai, bet jiems visiems trūko 
kažkokių komponentų. Dėl to kaltas visuotinis techninės priežiū- 
ros prastėjimas, be to, ėmė gesti sistemos, kurios turėjo veikti iki 
pat Kelionės Pabaigos. Nesklandumus pavyktų išspręsti, jeigu 
Flotilės erdvėlaiviai keistųsi įrengimų detalėmis ir profesionalia 
pagalba, bet dabartinio diplomatinio klimato sąlygomis apie tai nė 
nevertėjo svajoti. 

- Kiek laiko užtruksite, kol suremontuosite didesnį: keltą? - 
paklausė Valdivijus. 

- Mažiausiai pusdienį, - atsakė Skajus. 

Jo žodžius nugirdęs Balkazaras sumurmėjo: 

- Mes negaišime nė vienos prakeiktos minutės, Hausmanai. 

- Girdėjote? 

"Į priekį šoko Rengas. 

- Kapitone, galima?... 

Šitą ritualą jie, žinoma, kartojo ne vieną sykį. Išspaudęs ilgą, 
kančios kupiną atodūsį, Balkazaras leido medikui atsegti mundu- 
ro sagas ir atidengti žvilgančius gydomuosius šarvus. Mašina 

dūzgė ir spragsėjo tarsi iškleręs oro kondicionierius. Įrengime 
blizgėjo tuzinai ekranėlių. Vienuose buvo matyti rodmenys ir 
skalės su skaitmenimis, kituose pulsavo dantytos linijos. Iš savo 
rankinio instrumento Rengas ištraukė zondą, kurį ėmė kaišioti į 
mechaninio korseto skylutes. Stebėdamas diagramas ir skaičius, 
slenkančius jo prietaiso ekrane, medikas kinkčiojo arba lėtai lin- 
gavo galva. 

- Kažkas ne taip? - pasiteiravo Skajus. 

- Vos tiktai kapitonas sugrįš, privalėsiu nuodugniai patikrinti 
jo sveikatą, - atsiliepė Rengas. 

- Pulsas ne visai stabilus, - pastebėjo Valdivijus. 

- Nieko baisaus. Aš padidinsiu relaksantų dozę. - Savo in- 
strumente Rengas spūstelėjo porą mygtukų. - Kelionėje kapito- 
nas bus šiek tiek apsnūdęs. Tik neleisk šunsnukiams iš aplinki- 
nių laivų jo sunervinti, gerai? Jei pastebėsi įtampos požymius, ki- 
tiems sakyk, kad Balkazarui pablogėjo sveikata ir sugrąžink jį į 
“Santjagą"". 

- Būtinai. - Skajus nuvedė jau apsiblaususį kapitoną į dvivietį 
katerį. Stambesnių laivų gedimus, žinoma, prasimanė, bet iš vi- 
sų, esančių angare, tik jis vienas galėjo pričiupti save meluojantį. 

Jiedu išvyko be jokių nuotykių. Pro išmetimo tunelį keltas 
nėrė į atvirą erdvę, atsitraukė nuo “Santjago" ir purkšdamas du- 
jų čiurkšles nusklendė link savo tikslo, “Palestinos"'. Priešais sė- 
dintis kapitonas atsispindėjo kabinos lange; jo fizionomija primi- 
nė iškaršėlio despoto, gyvenusio kokiame kitame amžiuje, por- 
tretą. Skajus tikėjosi, kad Balkazaras užsnūs, tačiau tas, užuot 
sumerkęs akis, grėsmingai sniaukrojo - jo sakinius skirdavo porą 
minučių trunkantys kosulio priepuoliai. 

- Chanas elgėsi kaip paskutinis kvailys... po 15-ųjų suirutės 
jo nederėjo palikti valdžioje... jeigu jie manęs būtų paklausę, po 
velnių, tas gudruolis lindėtų šaldiklyje visą kelionę arba atsidurtų 
kosmose... atsikratę papildomos masės, jie būtų įgiję taip trokš- 
tamos persvaros, kurią suteiktų vėliau pradėtas stabdymo pro- 
cesas... 

- Tikrai, sere? 

- Nesuprask manęs pažodžiui, idiote! Koks žmogaus svoris? 
Viena dešimtmilijoninė erdvėlaivio masės? Ir kokią persvarą tai 
suteiktų? | 

- Nedidelę, sere. 

- Teisingai, velniai rautų. Titai, tu viską supranti pernelyg 
paraidžiui... kaip prakeiktas sekretorius, kuris ieško prasmės 
kiekviename mano žodyje iškėlęs plunksną virš pergamento... 

- Aš ne Titas, sere. Titas buvo mano tėvas. 

- Ką? - Balkazaras nudelbė palydovą įtariu žvilgsniu. - Tiek 
to, po šimts! 

Tiesą pasakius, seniui išpuolė ne pati blogiausia diena. Jis 
bent jau ilgam nenugrimzdavo į savo siurrealistinę tikrovę. Pasi- 
taikydavo atvejų, kai kapitonas tepajėgdavo iššvebeldžiuoti be- 
prasmiškas sapaliones. Galbūt kadaise ir egzistavo kontekstas, 
kuriame netgi beprotiškiausias sakinys kažką reiškė, bet Skajui 
jie skambėjo kaip pirmalaikiai į mirties patalą atgulsiančio žmo- 
gaus kliedesiai. Na, jam dėl to problemų nekildavo. Pajutęs ne- 
numaldomą norą burblenti monologus, Balkazaras nebekreipda- 
vo dėmesio į pašnekovus. Jei Skajus išties būtų jam atsakinėjęs 
arba mėginęs paklausinėti ir nuodugniau išanalizuoti kapitono są- 
monės srautą, nuo netikėto sukrėtimo, ko gero, būtų sutrikusios 
daugumos jo organų funkcijos. Niekuo nebūtų padėjęs net Rengo 
suleistas relaksantas. 

Nebloga išeitis, pagalvojo Skajus. 

Po trumpos pauzės jis prabilo: 

- Manau, sere, dabar jau galite papasakoti, kas privertė jus 
leistis į kelionę. i 

- Žinoma, Titai. Žinoma. 

Nutaisęs draugišką toną, tarsi jiedu būtų 1lgai nesimatę bičiu- 
liai, prie brendžio taurelių prisimenantys senus laikus, kapitonas 
paaiškino, kad jie skrenda į slaptą Flotilės vadovų rengiamą pasi- 
tarimą. Pirmą per daugelį metų, kurį paskatino suorganizuoti ne- 
tikėta, iš Saulės sistemos gauta žinia. Naujienos iš namų, tiksliau 
sakant, sudėtingi techniniai brėžiniai. Toks įvykis privertė Flotilę iš 
dalies susivienyti, nepaisant šaltojo karo padėties. Panaši dovanė- 
lė galėjo sunaikinti “Islamabadą", kuris sprogo ankstyvoje Skajaus 
vaikystėje. Net ir dabar niekas tiksliai nežinojo, kas anuomet nu- 
tiko - galbūt Chanas nusprendė gurkštelėti iš nuodų taurės, o gal 
nelaimę sukėlė pragaištinga užgaida. Nūnai laivams pranešė, kad 
galima padidinti variklių našumą, jei tiktai magnetinio izoliavimo to- 
pologija bus mažumėlę pakoreguota. Procedūros visiškai saugios, 
garantavo žinutė, daugybę sykių išbandytos namuose su Flotilės 
variklių modeliais. Potencialių klaidų tikimybė sumažės iki nulio, jei 

tiktai erdvėlaivių įgulos pasirūpins elementariomis saugumo prie- 
monėmis. , 

Tuo pačiu metu klajūnus pasiekė kitas pranešimas, kuris 
įspėjo: | 

Neklausykite, ką jums sako. Jus mėgina apmulkinti. 

Tas faktas, kad antroji žinia nepateikė jokių įtikinamų prie- 
žasčių, kodėl juos norėta prigauti, neturėjo jokios reikšmės. Pa- 
kurstytų abejonių užteko, kad šio pasitarimo dalyvius apimtų visai 
kitokia įtampa. 

Galų gale dvivietis keltas atsidūrė “Palestinos"', kurioje turė- 
jo įvykti susirinkimas, akiratyje. Nuo kitų trijų erdvėlaivių skriejo 
spiečius katerių, gabenančių vyresniuosius karininkus. Vietą po- 
kalbiams jie išsirinko be didelių ginčų, tačiau tai negarantavo, 
kad sueiga išvengs nesklandumų. Šiaip ar taip, dėl “Palestinos" 
niekas neprieštaravo. Bet kokiame kare, mąstė Skajus, įprasta- 
me ar šaltajame, priešiškoms pusėms būdavo naudinga susitik- 
ti neutralioje teritorijoje, ir visai nesvarbu, kokie motyvai nulem- 
davo jų akistatą - noras derėtis, apsimainyti šnipais ar pade- 
monstruoti naujus savo ginklus. “Palestina" puikiai tam tiko. 

- Kaip galvojate, sere, mus tikrai siekia apmulkinti? - pa- 
klausė Skajus. - Kodėl jiems to reikia? 

- Ko reikia, po galais? 

- Mus nužudyti, perduodant neteisingus techninius duome- 
nis? Kokią naudą iš to išpeštų likusieji namuose? Keista, kad jie 
išvis mums kažką siunčia. | 

- Būtent. - Balkazaras išspjovė Žodį taip, tarytum akivaizdus 
atsakymas nė nebūtų nusipelnęs paniekos. - Jiems neapsimokė- 
tų siųsti ir vertingos informacijos - tai pareikalautų daugiau dar- 
bo negu bandymai mus palikti kvailių vietoje. Negi nesupranti, 
kvaišeli? Lai padeda mums Viešpats, jei vienas iš tavo kartos 
perims vadovavimą ir... - jis neužbaigė sakinio. 

Skajus palaukė, kol kapitonas liausis kosėjęs ir gargęs. 

- Bet kažkokie motyvai vis vien turėtų... 

- Gryna pagieža. 

Nors ir nujausdamas, kad kišasi ne į savo reikalus, Skajus iš- 
drįso paprieštarauti: 

- Pikta valia gali slypėti ir pranešime, kuris mus ragina nieko 
nekeisti. 

- O tu rizikuotum keturiais tūkstančiais gyvybių, kad patikrin- 
tum savo vaikiškas spėliones? 

- Priimti tokius sprendimus, sere - ne mano darbas. Aš tik 
sakau, kad nepavydžiu jums atsakomybės naštos. 

- Ką tu išmanai apie atsakomybę, įžūlus mulki? 

Kol kas nedaug, pagalvojo Skajus. Be vieną dieną, galbūt 
artimiausioje ateityje, viskas pasikeis. Jis nutarė prikąsti liežuvį 
ir paniro į tylą, kurią nutraukdavo tiktai senio kriokavimas. 

Saugumo vadas apsvarstė Balkazaro žodžius - pastabą, jog 
negyvėlius vertėtų išmesti į kosmosą, užuot gabenus juos likusią 
kelionės dalį. Iš kokios pusės pažiūrėsi, mintis atrodė visai neblo- 
ga. 

Artėjant prie tikslo, teks atsisakyti kreiserinio tempo ir ma- 
žinti kiekvieno “Santjago" kilogramo greitį. Laivas svėrė beveik 
milijoną tonų arba, pasak Balkazaro, dešimt milijonų kartų dau- 
giau nei žmogus. Elementarūs Niutono fizikos dėsniai tvirtino, 
kad erdvėlaiviui atsikračius bent menkiausiu masės kiekiu pro- 
porcingai padidėtų sparta, kuria jis mažintų greitį. Aišku, jei būtų 
išsaugotas toks pat variklių našumas. 

Vargu ar vienos dešimtmilijoninės dalies nulemti pokyčiai 
duotų apčiuopiamos naudos... bet kas sakė, jog į kosmosą būtų 
išspirtas tiktai vienas Žmogus? 

Skajus prisiminė visus negyvus “Santjago" skraidinamus ke- 
leivius: miegalius, kurių jau nelemta atgaivinti. Juos pristatyti į 
kelionės tikslą vertė nebent sentimentalumas. Beje, kartu su nu- 
sibaigusiomis mumijomis į vakuumą būtų išmesti ir milžiniški, sun- 
kūs, juos prižiūrėję mechanizmai. Kuo ilgiau jis mąstė, tuo labiau 
įtikėjo, kad bendrą laivo masę įmanoma sumažinti tonomis. Idėja 
tikrai verta dėmesio. Geriausiu atveju pasisektų atsikratyti ma- 
žesne nei viena tūkstantąja svorio dalimi. Kita vertus, galbūt at- 
eityje mirtis užklups ir daugiau miegalių. Įvykti gali tūkstančiai 
nenumatytų dalykų. 

Skristi kriogeninėse kamerose - velniškai rizikingas sumany- 
mas. 

- Mums tiesiog reikia luktelėti, - išblaškė kapitonas jo mintis. 
- Argi tai ne geras požiūris? 

- Luktelėti, sere? 

- Taip. - Sprendžiant iš intonacijos, Balkazaro sąmonė pra- 
šviesėjo, bet Skajus žinojo, kad ji gali vėl aptemti bet kurią aki- 

mirką. - Luktelėti ir pažiūrėti, ko jie ketina imtis. Be abejo, ki- 
tiems irgi atsiuntė žinutes. Jie taip pat svarstė, ką daryti, bet sa- 
vo sprendimų su mumis kol kas neaptarė. 

Kapitonas kalbėjo gana aiškiai, tačiau jį suprasti nesisekė. 
Mėgindamas nuslėpti šį faktą, Skajus tarstelėjo: 

- Paskutinį kartą minėjote juos labai seniai, sere. 

- Nieko keisto. Juk apie tai nedera nuolat pliurpti - kam ki- 
tam Anoli jei ne tau, Titai? Palaidas liežuvis gali pradanginti lai- 
vus... arba padėti juos atrasti. 

- Atrasti, sere? 

- Na, mums velniškai akivaizdu, kad kiti trys laivai nieko 
apie tai negirdėjo. Mes sugebėjome infiltruoti šnipus į aukščiau- 
sius jų valdžios ešelonus, bet iš savo žmonių nesulaukėme jokių 
patvirtinimų. 

- Ar esame tuo garantuoti, sere“? 

- O taip, Titai. 

- Tikrai, sere? 

- Be abejo. Tu stebi "Santjago" įgulą, ar ne? Pats žinai, jog 
tarp žmonių sklando gandai apie šeštąjį laivą, nors beveik niekas 
tuo netiki. 

Skajus pasistengė užgniaužti nuostabą. 

- Dauguma neabejoja, kad istorija apie šeštąjį erdvėlaivį tėra 
mitas, sere. 

- Tegul ir toliau taip mano. Užtat mes žinome tiesą. 

Vadinasi, prakeiktas laivas išties egzistuoja, sukirbėjo 
mintis Skajaus sąmonėje. Bent jau Balkazaro smegeninėje. 
Kapitonas kalbėjo taip, tarsi Titas priklausytų ratui pašvęstųjų, 
prisiekusių saugoti paslaptį. Matyt, taip ir buvo, nes naujienas 
apie šeštąjį laivą - kad ir kokias menkas - pirmiausia turėjo pa- 
tikrinti saugumo organizacija. O Titas mirė anksčiau nei spėjo 
perduoti šią informaciją. savo įpėdiniui. 

Skajus pagalvojo apie Norkinką, draugą, su kuriuo retsykiais 
važinėdavo traukiniais. Prisiminė, su kokiu užsidegimu jis aiškino, 
esą šeštasis.laivas - visiškai realus. Gomesas irgi beveik tuo įti- 
kėjo. Praėjo maždaug metai nuo tada, kai teko su jais bendrauti, 
bet dabar Skajus įsivaizdavo bičiulius sėdinčius šiame kateryje, 
nebyliai kinkuojančius galvomis, besimėgaujančius tuo, kad jis 
priverstas susitaikyti su tiesa nutaisęs šaltą miną. Priverstas su- 
sitaikyti su tuo, kam taip aistringai prieštaravo. Po pašnekesio 

traukinyje Skajus retai kada susimąstydavo apie minėtąsias laivo 
paskalas, užtat nūnai nėrėsi iš kailio mintyse mėgindamas atga- 
minti, ką Norkinkas pasakojo. 

- Didžiuma gandais patikėjusios įgulos, - pratarė jis, - vis 
vien mano, kad įkandin mūsų seka tuščias, negyvas laivas. 

- Tai įrodo, jog nuogirdose visuomet slypi grūdas tiesos. Jis 
tikrai tamsus - jokių šviesų ar žmonių veiklą išduodančių požy- 
mių, - bet nevalia atmesti tikirnybės, kad mes susidūrėme su 
gudravimais. Kas, jeigu jo įgulos nariai tebėra gyvi, tiktai dar- 
buojasi labai tyliai? Nei mes galime tiksliai įvertinti psichologinę 
jų būklę, nei žinome, kas iš tiesų ten įvyko. 

- Žinios mums praverstų. Ypač dabar. - Skajus nutilo, bet 
galiausiai apsisprendė surizikuoti. - Atsižvelgiant į dabartines ap- 
linkybes, į techninius, iš namų gautus brėžinius, ar jūs turite apie 
šeštąjį laivą kokių papildomų duomenų, kurie mums leistų pasi- 
rinkti teisingą išeitį? 

Dideliam jo palengvėjimui, kapitonas krestelėjo galvą nesi- 
raukydamas. 

- Tu matei tiek pat, kiek ir aš, Titai. Deja, mes žinome ne 
daugiau, nei paskalas girdėję žmonės. 

- Problemą išspręstų ekspedicija. 

- Ir kaip tau neatsibosta to kartoti? Įvertink visus rizikos fak- 
torius: taip, mūsų keltai lengvai nusigautų iki šeštojo laivo. Kai 
paskutinį sykį radaru į jį užfiksavome, mus skyrė pusė šviesos 
sekundės, bet kadaise, mano nuomone, prakeiktas erdvėlaivis 
skriejo arčiau. Degalų atsargas galėtume pasipildyti, kai ten nu- 
kaktume. O jeigu tenykščiai nelaukia svečių? Juk slėpėsi nuo 
aplinkinių laivų ilgiau, nei gyvena Žmogus. Galbūt jie nenori pa- 
sirodyti mums be kovos. . 

- Arba visi išmirė. Kai kurie įgulos nariai įsitikinę, kad 
mes juos užpuolėme, o vėliau ištrynėme iš istorinių dokumen- 
tų. 

Kapitonas patraukė pečiais. 

- Gal taip ir atsitiko. Argi pats nebandytum nuslėpti tokio nu- 
sikaltimo? Nenustebčiau, jei liko išgyvenusiųjų, kurie nutarė lū- 
kuriuoti ir baigiamosiose kelionės stadijose pateikti mums netikė- 
tumą. 

- Jūsų manymu, žinutė iš namų paskatins juos atsisakyti 
maskuotės? 

- Kas žino. Jei mums perdavė klaidingą informaciją, o jie vis 
tiek kiš nagus prie savo antimaterinio variklio... | 

- Užsižiebs pusė dangaus. 

Kapitonas prunkštelėjo - iš jo gerklės išsiveržė drėgnas 
krankštimas - ir lyg po signalo užsnūdo. Likusią kelionės dalį jie 
įveikė be jokių incidentų, tačiau, kol Skajus stengėsi suvirškinti 
gautą informaciją, jo galvoje mintys sūkuriavo kaip pašėlusios. 
Kiekvieną kartą, kai ištardavo žodžius, šie nutvilkydavo tarsi an- 
tausiai, kuriais jis buvo baudžiamas už tai, kad abejojo Norkinku. 
Šeštasis laivas egzistavo. Prakeiktas šeštasis laivas tikrai 
egzistavo... 

Sukrečianti žinia galėjo daug ką pakeisti. 

Jie nuskraidino mane atgal į Mulčią. Atsipeikėjau kabelinėje 
mašinoje; į langus, už kurių viešpatavo nakties tamsa, tiško lie- 
taus lašai. Kelias sekundes man dingojosi, jog tebelydžiu kapito- 
ną Balkazarą, kartu su juo skrodžiu kosminę erdvę, keliauju į ki- 
tą Flotilės laivą. Sapnai tapo įkyresni, vis labiau atskleidžiantys 
Skajaus mintis, kuriomis nesisekė lengvai nusikratyti netgi pra- 
plėšus vokus. Pagaliau atsigaivelėjęs supratau, kad salone tesa- 
me mudu su Veiverliu. 

Nė nenutuokiau, į gera tai ar į bloga. 

- Kaip jautiesi? Man rodos, aš puikiai padirbėjau. 

Jis sėdėjo priešais, rankoje laikydamas ginklą. Prisiminiau, 
kaip šis tipas dūrė zondu į mano galvą. Pirštais atsargiai palie- 
čiau skalpą. Virš dešiniosios ausies, po apskustu, sukrešėjusio 
kraujo pluta apsitraukusiu odos lopinėliu užčiaupiau kažkokį 
gumbelį. 

Smilkinį varstė siaubingas skausmas. 

- Tau derėtų patobulinti įgūdžius. 

- Ko tik aš nesimokiau per savo gyvenimą. O tu keistas. 
Kodėl tau iš delno sunkiasi kraujas? Turi sveikatos sutrikimų, 
apie kuriuos man derėtų Žinoti? 

- Koks skirtumas? 

Akimirką pasvarstęs, jis atsakė: 

- Jokio. Jei gali bėgti, vadinasi, tau jėgų užteks. 

- Kam užteks? - vėl paliečiau šašą. - Ką ten įkišai? 

- Tuojau paaiškinsiu. 

Nesitikėjau, kad jis bus toks šnekus, bet pamažu pradėjau 
suprasti, kodėl turėčiau žinoti tam tikrus faktus. Veiverliui nė 
trupučio nerūpėjo mano gerovė. Jis paprasčiausiai užsimanė pra- 
vesti instruktažą. Analizuojant ankstesnius žaidimus, tapo aki- 
vaizdu: jie kur kas įdomesni, jei aukos tiksliai žino, kas pastaty- 
ta ant kortos ir kokia tikimybė, kad joms pavyks išsigelbėti. 

- Iš esmės, - tarė jis maloniu balsu, - tai medžioklė, kurią 
mes praminėme Žaidimu. Oficialiai jis neegzistuoja, netgi sąly- 
giškai beteisėje Skliauto aplinkoje. Žmonės apie jį žino ir šneka, 
bet ne atvirai. 

- Kas žino? - pasitikslinau vien tam, kad ką nors pasaky- 
čiau. 

- Pomirtingieji, nemirtingieji... vadink, kaip nori. Į Žaidimą 
knieti įsitraukti ne kiekvienam, bet visi turi jame dalyvavusių 
pažįstamų arba ryšių su tinklu, kuris leidžia gyvuoti tokioms me- 
džioklėms. 

- Kada pradėjote jas rengti? 

- Tik prieš septynerius metus. Galima sakyti, kad jos įkūnija 
barbarišką atsaką aristokratiškam manieringumui, kuris išplito 
Geltakmenyje prieš pat nuosmukį. 

- Barbarišką? 

- O taip, be abejo. Štai kodėl mes jas dieviname. Metodolo- 
giniu ar psichologiniu atžvilgiu, Žaidimas nėra nei sudėtingas, nei 
subtilus. Svarbiausia, kad jį būtų įmanoma žaibiškai suorgani- 
zuoti bet kurioje miesto dalyje. Aišku, mes turime ir taisykles, 
bet norint jas perprasti, nebūtina keliauti pas sąmonės žonglie- 
rius. 

- Kokias taisykles? 

- Mirabelai, nesuk dėl jų salvos. Tau tereikia bėgti. 

- O paskui? 

- Numirti. Gražiai numirti, - geraširdiškai it koks atlaidus dė- 
dė paaiškino jis. - Daugiau nieko iš tavęs neprašome. 

- Kodėl jūs taip elgiatės? 

- Atimdamas iš žmogaus gyvybę pajunti savotišką jaudulį, 
Mirabelai. Ir jeigu ranką prieš kitą pakelia nemirtingasis, jo 
veiksmai įgauna atitinkamos didybės. - Jis patylėjo, tarytum būtų 
panūdęs surikiuoti savo mintis. - Paprastai mes nesuvokiame 
mirties prigimties, net ir šiais sudėtingais laikais. Tačiau nusineš- 
dami gyvybę - ypač to, kuris nepriklauso nemirtingųjų kastai ir 

kuris žino, kad paskutiniosios neišvengs, - mes iš dalies pajunta- 
me, ką ji reiškia. 

- Kitaip tariant, jūs medžiojate tiktai mirtingus Žmones? 

- Taip, dažniausiai. Mulče pasirenkame fiziškai sveikus indi- 
vidus. UŽ savo pinigus norime, kad persekiojimas šiek tiek užsi- 
tęstų, todėl iš pradžių juos pamaitiname, aprūpiname reikalinga 
energija. 

Jis man papasakojo, kad Žaidimą finansavo slaptas abonentų 
tinklas. Didžiuma jų nuo neatmenamų laikų gyveno Skliaute. 
Nors sklandė gandai, esą jų skaičių papildė liberalių pažiūrų ma- 
lonumų ieškotojai iš vis dar apgyvendintų Rūdžių Juostos karu- 
selių arba iš kitų Geltakmenio miestų, pavyzdžiui, Loreanvilio. 
Kiekvienas tinklo narys pažinojo tiktai saujelę Žaidimo dalyvių; 
savo tikras tapatybes visi stengėsi nuslėpti regzdami įmantrias 
suktybių sistemas, kad niekas nebūtų demaskuotas Skliauto ben- 
druomenėje, kuri vis dar puoselėjo dekadentišką kultūringumą. 
Medžiokles rengdavo be jokio išankstinio įspėjimo, vienu metu 
žaisdavo tik keletas abonentų, iškviestų į apleistus Skliauto sek- 
torius. Auką ištraukdavo iš Mulčio ir paruošdavo persekiojimui 
tą patį vakarą arba geriausiu atveju prieš dieną. 

Žaidime implantai atsirado visai neseniai. 

Jie suteikdavo progą medžioti gausesniam abonentų būriui, 
dėl ko gerokai išaugdavo pajamos. Kiti tinklo nariai nufilmuoda- 
vo gaudynių procesą, rizikuodami savo kailiu persikeldavo į 
Mulčią, kad Skliaute galėtų parodyti medžioklės vaizdus - tiems, 
kurie įsigydavo įspūdingiausius kadrus, perduodavo užantspau- 
duotus siuntinius. Paprastos taisyklės - jos buvo griežtesnes net 
už tikrus mieste galiojančius įstatymus - apibrėždavo priimtinus 
medžioklės kriterijus, leidžiamus sekimo įtaisus ir ginklus, idant 
Žaidimas vyktų sąžiningai. 

- Iškilo viena problema, - tariau. - Aš nesu iš Mulčio i ir ne- 
pažįstu miesto. Jūsų išlaidos gali neatsipirkti. 

- Nieko baisaus, mes išgyvensime. Tau suteikiamas nemen- 
kas pranašumas prieš medžiotojus. Ir jei atvirai, mums tik į nau- 
da, kad esi kilęs ne iš vietinių. Tie užsimerkę gali surasti visus 
keliukus ir slėptuves. 

- Koks nesportiškas elgesys. Veiverli, noriu, kad žinotum 
vieną dalyką. 

- Kokį? 

- Aš sugrįšiu ir tave nudėsiu. 

Jis nusijuokė. 

- Atleisk, Mirabelai, tokius grasinimus girdėjau ne vieną kar- 
tą. 

Kabelinė mašina nutūpė, durelės atsidarė, ir Veiverlis mostu 
mane paragino šokti laukan. 


Paraičiau kulnus, vos tik automobilis pritemdė savo žibintus 
ir šovė į Skliauto pusę. Kol jis kilo lyg taškelis, juoduojantis balz- 
ganos šviesos fone, žemyn tarsi jonvabaliai nėrė kitos mašinos. 
Užuot nušvilpusios tiesiai link taikinio, - niekas iš medžiotojų ne- 
troško būti apkaltintas nesportišku elgesiu - jos paprasčiausiai lė- 
kė į mano apylinkes. 

Žaidimas prasidėjo. 

Aš driuokiau nesustodamas. 

Šis Mulčio sektorius skyrėsi netgi nuo vargano rajono, kuria- 
me atsisveikinau su vaikiu. Jis buvo toks ištuštėjęs, jog nė neat- 
rodė pavojingas (jei tik jūsų per prievartą neįtraukė į naktinę me- 
džioklę). Apatiniuose lygiuose neliepsnojo laužai, o statinius den- 
gė suklypusios, apleistos, neįžengiamos struktūros. Savo būkle 
čionykštės gatvės neprilygo net ir toms, kuriomis man jau teko 
keliauti: jos buvo suaižėjusios, persikreipusios kaip iriso juostelės, 
linkusios netikėtai užsibaigti viduryje apsemtų pragarmių arba 
tiesiog murktelėti į patvinusį telkinį. Tamsoje turėjau atidžiai ste- 
beilytis į žemę, žiūrėti, kur statau koją. 

Prigesinęs automobilio žibintus, Veiverlis padarė paslaugą - 
leido mano akims greičiau įprasti prie sutemų, - bet didelio dėkin- 
gumo aš jam nejaučiau. 

Dirsčiodamas per petį pastebėjau, jog kabelinės mašinos jau 
sklendė už artimiausių pastatų. Netgi pavyko įžvelgti jose sėdin- 
čius žmones. Kažkodėl galvojau, kad mane persekios jau pažįs- 
tami vyras ir moteris, bet, regis, klydau. Galbūt tai porelei atėjo 
eilė surasti auką, o aš kaip kvailys įpuoliau jiems į glėbį? 

Negi būtent taip man lemta mirti? Per karą vos nežuvau tu- 
zinus sykių, dar tiek pat kartų galėjau pakratyti kojas dirbdamas 
Kahuelai. Bet jei kažkuri akistata su giltine būtų užsibaigusi ne- 
sėkmingai, aš būčiau pripažinęs, nors ir henoromis, kad savo 
priešams jaučiau pagarbą. Būčiau stojęs į mūšį susitaikęs su tuo, 
ką man paruošė lemtis. 


| 

O dabar nė neprašiau, kad mane priimtų į Žaidimą. 

Ieškok pastogės, liepiau sau. Aplinkui stiebėsi pastatai, tik 
aš neįsivaizdavau, kaip į juos įsigauti. Viduje judėjimo laisvė bus 
apribota, bet jei liksiu lauke, persekiotojai galės lengviau mane 
nupilti. Įsitvėriau minties - nors įrodymų neturėjau, - kad implan- 
tuotas siųstuvas nefunkcionuos labai gerai, jei pasislėpsiu už sie- 
nų. Be to, nujaučiau, jog medžiotojai nedegė troškimu įsivelti į 
artimą kovą. Jie mieliau būtų išvarpę mane šūviais atviroje erd- 
vėje. Nusprendžiau juos apvilti, net jeigu savo veiksmais tepa- 
Jėgčiau atitolinti mirties momentą ne daugiau kaip keliolikai mi- 
nučių. 

Iki kelių įbridęs į vandenį, skubiai numaknojau iki neapšvies- 
to artimiausio statinio šono. Maždaug už septynių, aštuonių šim- 
tų metrų virš mano galvos rievėta struktūra mutavosi ir išsisklei- 
dė Skliaute kaip vėduoklė. Priešingai nuo kitų dangoraižių, rimtai 
nukentėjo ir pirmieji šito pastato aukštai. Jį lyg žaibo susvilintą 
medį bjaurojo skylės. Šen bei ten įžiūrėjau negilias nišas, bet kur 
ne kur pamačiau ir angas, vedančias į negyvą struktūros šerdį, 
iš kur veikiausiai galėjau pakilti į aukštesnius lygius. 

Aptrupėjusias sienas nutvieskė atšiaurus mėlynas švytėji- 
mas. Tėškiaus krūtine į vandenį; nuo dvoko manęs vos nesupy- 
kino. Laukdamas, kol prožektoriai užbaigs paieškų procedūras, 
išgirdau balsus, kurie tarytum sklido nuo stūgaujančio šakalų bū- 
rio. Tarp namų sšmėkščiojo juodut juodutėliai žmonių pavidalai, 
šaukiantys vieni kitus, apsiginklavę tokiais žudymo įnagiai, ku- 
riuos leido turėti Žaidimo taisyklės. 

Statinio sieną atakavo keli padriki šūviai, nuskėlę sukalkėju- 
sio mūro luistus. Praslinko dar vienas šviesos lopinys, vos.per 
porą colių nuo mano galvos. Dėl dumblynės tvaiko šnopavau 
kriokuodamas, nelyginant kosėjantis ginklas. 

Įtraukiau į plaučius oro ir nugrimzdau po vandeniu. 

Nieko nemačiau, žinoma, tačiau tai man nekliudė. Pasikliau- 
damas lytėjimo pojūčiais čiupinėjau pastato mūrą, kol aptikau 
vieną vietą, kurioje siena įdubo. Vėl išgirdau šūvius bei tykštelė- 
jimus. Mano skrandį sutraukė šleikštulio mėšlungiai. Staiga pri- 
siminiau žmogaus, dėl kurio kaltės patekau į nelaisvę, šypseną ir 
suvokiau norįs, kad Jis nudvėstų pirmas. Pribaigsiu Fisketį, tada 
Sibiliną. Paskui užsiimsiu Veiverliu, o kartu išardysiu visą Žaidi- 
mo aparatą. 

Nekenčiau jų labiau negu Raiviko. 

Bet jis, be abejo, irgi sulauks savo lemties. 

Tebeklūpėdamas po vandeniu, suspaudžiau ertmės kraštus 
ir įsispraudžiau į pastatą. Buvau sulaikęs kvapą gal porai sekun- 
džių, tačiau į viršų išnirau su tokiu įtūžiu ir palengvėjimu, kad vos 
neužstaugiau, kai pro lūpas įsiveržė oro srautas. Užgniaužęs 
riksmą, tiesiog sužiopčiojau. 

Aptikau ganėtinai sausą atbrailą ir išlindau iš tamsių drum- 
zlių. Tysojau paslikas, kol atgavau kvapą. Galutinai atsigavau, 
kai smegenis užliejo pakankamai deguonies, kad vėl galėčiau 
normaliai mąstyti. 

Lauke išgirdau balsus, šįkart garsesnius. Sienos proplėšas 
subadė mėlyni, akis apžlibinę tvyksniai. 

Sugrįžus tamsai, pakėliau galvą ir kai ką išvydau. 

Kontūrai buvo tokie blyškūs, kad net ėmiau abejoti, ar tik 
man nepasivaideno. Kažkur skaičiau, jog atitinkamomis sąlygo- 
mis žmogaus tinklainė vienu metu pajėgi užfiksuoti tiktai du ar 
tris fotonus. Negana to, man teko susidurti su kareiviais, kurie 
tvirtindavo, esą jie pasižymi neįtikėtinai puikiu naktiniu regėjimu, 
ir jei tik turėdavo galimybę, jie praleisdavo kuo daugiau laiko 
tamsoje, idant neprarastų savo aklimatizacinių gebėjimų. 

Jų gretoms pats niekada nepriklausiau. 

Nūnai regėjau laiptus, tiksliau, aplūžusį laiptatakio karkasą. 
Spiralinė struktūra, sutvirtinta skersiniais, kilo aukštyn link blyš- 
kios, pro kreivą plyšį besisunkiančios šviesos, kurios fone ją 
įžvelgiau. | | 

- Jis viduje. Šiluminiai pėdsakai aptikti vandenyje, - nuskam- 
bėjo Sibilinos balsas. Arba kitos moters, nutaisiusios panašią, 
arogantišką pasitikėjimą spinduliuojančią intonaciją. 

- Mulčio išperoms tai nebūdinga, - žinovo tonu atsiliepė kaž- 
koks vyriškis. - Jie nemėgsta landžioti į pastatus. Prisiklausę per 
daug istorijų apie vaiduoklius. 

- Ne vien jų. Už tų sienų slapstosi paršai. Mums derėtų pa- 
sisaugoti. | 

- Kaip ten prasmuksime? Į vandenį kojos nekelsiu, kad ir ko- 
kią prakeiktą sumą man siūlytų. 

- Aš turiu šito statinio planą. Įėjimą rasime kitoje pusėje. 
Verčiau paskubėkime. Skamelsono komanda vos už kvartalo, ji 
turi geresnius seklius. V 

Atsistojęs žengiau link apgriuvusių sraigtinių laiptų. Matyt, 
prastai apskaičiavau atstumą, nes per greitai iki jų nusigavau. 
Laimei, kuo aukščiau kilau, tuo labiau šviesėjo. Už dešimties- 
penkiolikos metrų laiptatakis pradingo įdubusiose, išpurtusiose lų- 
bose, kurios labiau priminė skrandžio diafragmą nei architektū- 
rinę detalę. 

Nors mano regėjimas buvo gana aštrus, jis nepadėjo nusta- 
tyti persekiotojų koordinačių arba laiptų tvirtumo. Žinoj au, kad 
jeigu jie įlūš, nulėksiu atgal į seklų vandenį ir greičiausiai susižei- 
siu. 

Lipau į viršų įsikibęs į suklypusius turėklus, - bent tose vie- 
tose, kur jie egzistavo, - kilnodamas kojas virš spragų, atsiverian- 
čių tarp pakopų. Šios girgždėjo, bet aš pėdinau aukštyn, kol vie- 
nas laiptelis, kurį prislėgiau visu svoriu, subyrėjo į šipulius ir nu- 
lėkė į vandenį. 

Apačioje patalpą užliejo švytėjimas. Per apsemtas grindis 
braukė dvi figūros, įsmukusios vidun pro vieną ertmę. Dabar aiš- 
kiai jas mačiau: Fisketis ir Sibilina, abu su kaukėmis, taip apsigin- 
klavę, tarsi būtų susiruošę į karą. Pasiekęs siaurą aikštelę, su- 
stojau., Abipus manęs juodavo tamsa, tačiau, besidairant į šonus, 
man pavyko įžiūrėti kažkokias šmėkščiojančias pamėkles. Aki- 
mirką svarsčiau, gal reikėtų sukti kairėn arba dešinėn, užuot ki- 
ius į viršų. Supratau, kad privalau nedelsdamas apsispręsti, bet 
nenorėjau pakliūti į aklavietę. 

Iš tamsos nelauktai kažkas išniro. Pamaniau, kad regiu šunį, 
tačiau būtybė buvo pernelyg stambi ir savo plokščiu snukiu pa- 
nėšėjo į kiaulę. Gyvis atsistojo ir išsitiesė, kiek leido lubos. Sudė- 
jimu niekuo nesiskyrė nuo žmogaus, bet vietoj pirštų turėjo po 
penkis keistus strampus, kurie gniaužė grėsmingos išvaizdos ar- 
baletą. Jį dengė drabužiai, sulipdyti iš odos skiaučių bei metalo 
atplaišų, lyg viduramžių šarvai. Ant blyškios odos nepastebėjau 
nė vieno plaukelio, veidas nestokojo nei Žmogaus, nei paršo 
bruožų, ir jų mišinys, tiesą sakant, estetinio pasigerėjimo nesutei- 
kė. Iš akiduobių spiginosi juodi taškeliai. Lūpas, regis, amžiams 
perkreipė godi šypsena. Įkandin šio padaro ant visų keturių ati- 
turseno dar du paršai. Dėl keistai besilankstančių užpakalinių 
kojų jų eisena mažų mažiausiai atrodė nerangi. 

Surikęs spyriau tiesiai baidyklei į snukį. Ji tėškės ant nuga- 
ros nuožmiai kriuksėdama, iš rankų iškrito arbaletas. Pavymui 

atsekanti porelė irgi turėjo ginklus - peilius ilgais, riestais ašme- 
nimis. Čiupau nukritusį arbaletą su viltimi, kad šita seniena su- 
veiks, kai nuspausiu gaiduką. 

- Pasitraukite. Nešdinkitės po velnių. 

Kriuksis, kurį pašventinau spyriu, vėl pakilo ant užpakalinių 
kojų. Jis sužiopčiojo tarsi mėgindamas prabilti, bet teįstengė kaž- 
ką išsniaukroti. Tuomet pabandė į mane įsikibti, atkišęs į priekį 
pirštų atitikmenis. 

Paleidau šūvį į paršo koją. 

Jis sužvigo ir griebdamas už strėlės galo vėl išsiskėtojo ant 
laiptų. Iš žaizdos sruvo kraujas, ryškus tarytum būtų nušviestas. 
Porelė bendrų pajudėjo mano kryptimi, bet aš žengiau atatups- 
tas, nepaleisdamas iš rankų ginklo. Iš dėtuvės, pritvirtintos prie 
rankenos, iškrapščiau kitą strėlę, negrabiai įstačiau ją į templę, 
kurią tučtuojau įtempiau. Nors ir iškėlę peilius, paršai artintis ne- 
bedrįso. Jie tūžmingai sušnirpštė ir nutempė sėbrą į tamsą. Aki- 
mirką nejudėjau iš vietos, galiausiai vėl nuslinkau lubų pusėn šir- 
dyje melsdamasis, kad kiaurymę pasiekčiau anksčiau nei mane 
prigriebs paršai arba medžiotojai. 

Iki tikslo trūko visai nedaug, kai mane pastebėjo Sibilina. 
Moteris spygtelėjo, tik nežinau, iš džiaugsmo ar įniršio, ir jos ran- 
koje pasirodė mažasis pistoletas, kuris neabejotinai išniro iš spy- 
ruoklinio, prie dilbio prisegto dėklo. Beveik tuo pat metu patalpą 
nutvieskė akis apspiginęs blyksnis. | 

Pirmasis jos šūvis perskrodė laiptus žemiau manęs, ir sutru- 
pėjusi struktūra tėškės į grindis. Sibilina nėrė į šoną, kad nepa- 
skęstų po nuolaužų krūva. Tuo tarpu aš spėjau iki pusės įsirabž- 
dinti pro lubų skylę ir jau grabinėjau pirštais aplinkui, mėginda- 
mas į ką nors įsistverti, kai antras jos užtaisas nutvilkė mano 
šlaunį. Švelnus dilgsnis veikiai sustiprėjo iki tikro, nelyginant ug- 
nis deginančio skausmo. 

Arbaletas išsprūdo iš mano pirštų ir nubarškėjo atgal į aikš- 
telę, kurioje jį čiupo pergalingai kriuksintis, iš prieblandos išniręs 
paršas. 

Fisketis kilstelėjo savąjį ginklą ir nuspaudė gaiduką. Po žybs- 
nio subyrėjo likusi laiptatakio dalis. Jeigu tas tipas būtų taikles- 
nis - arba jeigu aš būčiau šiek tiek lėtesnis, - jo šūvis irgi galėjo 
pasvilinti mano koją. 

Nepaisydamas agoniškų sopulių, užšliuožiau ant lubų ir su- 
akmenėjau. Nė nenutuokiau, kokiu ginklu moteris naudojosi, - 
įprastu šaunamuoju, spinduliniu, plazminiu, - ir nežinojau, ar žaiz- 
da labai rimta. Ji, ko gero, kraujavo, bet šimtu procentu garan- 
tuotas nebuvau, nes dabar tysojau ant permirkusio paviršiaus, o 
prie mano kūno prilipo iki paskutinio siūlo sušlapę drabužiai. 
Siaip ar taip, nesukau dėl to galvos. Svarbiausia, kad nuo jų pa- 
sprukau, bent jau, kol tuodu suras būdą užsikarti į šitą aukštą. 
Porelė turėjo statinio planą, vadinasi, jiems nereikės ilgai ieškoti 
kelio, su sąlyga, kad šis egzistavo. 

- Kelkis, jei gali, - ramus, nepažįstamas balsas atsklido ne iš 
apačios, o iš viršaus. - Negaišk laiko... o, minutėlę, tu manęs ne- 
matai. Taip geriau? 

Netikėtai užsižiebęs švytėjimas privertė mane susiraukti. 
Priešais stovėjo moteris, apsirengusi tamsiai, kaip ir kiti žaidėjai 
iš Skliauto: su aukštakulniais, šlaunis siekiančiais auliniais, juodu 
lyg degutas apsiaustu, kurio pakraščiai driekėsi per grindis, o 
apykaklė supo pakaušį. Šį savo ruožtu slėpė šalmas - įmantrus, 
į metalinį tinklelį panašus dirbinys. Viršutinę veido dalį dengė 
akiniai, blizgantys tarsi briaunotos vabzdžio akys. Apatinė bolavo 
it nespalvotas paveikslėlis. Abu skruostikauliai puikavosi juodo- 
mis tatuiruotėmis, smailėjančiomis ties lūpomis, kurios buvo pa- 
dažytos tamsiausiu, kokiu įmanoma, raudonu atspalviu. 

Vienoje rankoje ji laikė masyvų, į mano galvą atstatytą - 
bet, rodos, ne specialiai - energijos impulsais besispjaudantį šau- 
tuvą. 

Kitą, glūdinčią juodoje pirštinėje, ištiesė į priekį. 

- Aš tau siūlau pajudėti, Mirabelai. Nebent užsimanei čia ga- 
lą gauti. 


Pastate, bent šioje jo dalyje, moteris orientavosi visai neblo- 
gai. Toli eiti nereikėjo. Tai džiugino, nes dabar ilgi pasivaikščio- 
jimai manęs neviliojo. Vos pajėgiau slinkti visu svoriu įsirėmęs į 
sieną, idant nuo naštos išvaduočiau sužeistą koją. Krutėjau lėtai 
ir anaiptol ne elegantiškai, be to, žinojau, kad sugebėsiu įveikti ne 
daugiau kaip keletą tuzinų metrų, kol man atsilieps kraujo netek- 
tis, sukrėtimas arba nuovargis. 

Įkandin jos užkopiau laipteliais, šįsyk sveikais, ir pro duris iš- 
nirau laukan. Galima suprasti, kokia šlykšti smarvė tvyrojo struk- 

tūroje, jei plaučius užplūdęs Mulčio oras man pasirodė grynas; 
vėsus ir gaivinantis. Jaučiau, jog netrukus prarasiu sąmonę, bet 
vis dar nesusigaudžiau, kas čia vyksta. Netgi tuomet, kai nepa- 
žįstamoji nusivedė mane iki mažutės kabelinės mašinos, stovin- 
čios skalda nusėtoje pastato nišoje. 

- Kodėl tu taip elgiesi? - paklausiau. 

- Todėl, kad Zaidimas man kelia pasišlykštėjimą, - atšovė ji. 
Stabtelėjusi mintimis pakvietė automobilį, kuris atgijo, žnyplėmis 
įsikibo į mūro luitus, karančius po lubomis, ir atslinko iki mūsų. - 
Medžiotojai galvoja, kad juos tylomis remia visi Skliauto gyven- 
tojai, bet tai netiesa. Galbūt palaikydavo anksčiau, kai Žaidimas 
nebuvo toks barbariškas, bet tik ne dabar. 

Griuvau į saloną ir išsidrėbiau ant galinės sėdynės. Nūnai 
mačiau, kad vienuolių kelnės iškruvintos, tačiau žaizda, rodos, 
kraujuoti nustojo. Nors galva tebesvaigo, mano ) būklė per pasta- 
rąsias minutes nepablogėjo. 

Kai moteris įsitaisė piloto vietoje ir įjungė valdymo prietaisus, 
paklausiau: 

- Kadaise jis buvo nebarbariškas? 

- O taip... iš karto po maro. - Pirštinėtos rankos suėmė porą 
tapačių žalvarinių vairalazdžių, stumtelėjo jas pirmyn, ir aš paju- 
tau, kaip mašina iščiuožia iš savo olos. Kabeliai švilpdami šaste- 
lėjo aukštyn. - Aukomis medžiotojai paprastai rinkdavosi nusikal- 
tėlius - Mulčio gyventojus, kurie prasmukdavo į Skliautą arba 
nuskriausdavo ką nors iš savo padermės. Žudikus, prievartauto- 
jus, marodierius. 

- Taip, aišku, kur kas padoriau. 

- Aš nebandau jo pateisinti. Nė iš tolo. Bet anuomet vyravo 
savotiška moralinė pusiausvyra. Aukas atrinkdavo iš padugnių. 
Jas persekiodavo tokios pačios atmatos. 

- O dabar? 

- Koks tu šnekus, Mirabelai. Dauguma taip sužeistų žmonių 
nenorėtų nieko, tiktai klykti. - Kol ji kalbėjo, mašina išniro iš ur- 
vo ir kurį laiką krito žemyn, sukeldama vimdantį laisvo skrydžio 
pojūtį, kol pagaliau įsikibo į artimiausią kabelį. Po sekundės mes 
jau šovėme į viršų. - Štai ką tau atsakysiu: bėgant laikui, vis sun- 
kiau sekėsi aptikti tinkamų aukų. Todėl organizatoriai tapo ne to- 
kie... kaip čia pasakius... ne tokie išrankūs? 

- Suprantu. Aš pats nukentėjau tik todėl, kad atsitiktinai pa- 

tekau į tą Mulčio dalį, kurioje apsilankė medžiotojai. Beje, kas tu 
tokia? Ir kur mane skraidini? + 

Nusitraukusi tinklinį šalmą ir daugiabriaunius akinius, mote- 
ris pažiūrėjo į mane. 

- Aš esu Tarina, - prisistatė. - Bet mano draugai iš diversan- 
tų judėjimo vadina mane Zebre. 

Man dingtelėjo, jog ne taip seniai ją mačiau tarp restorano 
klientų. Jau tada moteris atrodė žavi ir egzotiška. Dabar šis 
įspūdis sustiprėjo. Gal todėl, kad gulėjau varstomas skausmo ir 
kaitinamas adrenalino, kuris mane užliejo po netikėto išsigelbė- 
jimo. Nuostabi, keista būtybė, bet... žiūrint iš arti, nedaug kuo 
primenanti žmogų. Odą vagojo balti kaip kreida ir juodi lyg derva 
dryžiai - kaktą, skruostikaulius ir, kaip pastebėjau restorane, di- 
džiąją kūno dalį. Tamsios, riestos, geometriškai vienodos juostos 
driekėsi nuo akių kraštelių, tarytum kažkas būtų juos nubrėžęs 
antakių pieštuku. Juodi, standūs, į kuodą sušukuoti plaukai tik- 
riausiai siekė juosmenį. 

- Vargu ar man kada nors teko sutikti žmogų, nors truputį 
panašų į tave, Zebre. | 

- Tai niekis, - atsiliepė moteris. - Kai kurie mano draugai 
galvoja, kad aš esu konservatyvi ir neišradinga. Tu ne iš Mulčio, 
Mirabelai? | 

- Ką dar apie mane žinai, išskyrus vardą ir pavardę? 

- Ne tiek daug, kiek norėčiau. - Pašnekovė turbūt įjungė au- 
topiloto režimą ir leido automobiliui savo nuožiūra rinktis į Skliau- 
tą vedantį kelią, nes atplėšė rankas nuo vairalazdžių. 

- Ar tu neturėtum vairuoti savo mašinos? 

- Nesijaudink, Taneri. Automatinė valdymo sistema beveik 
tokia pat protinga, kaip prieš marą turėti mechanizmai. Bet jai 
nederėtų užsibūti Mulče. 

- Gal atsakytum į klausimą, kurį pateikiau anksčiau... 

- Mes žinome, kad atvykai į miestą vilkėdamas Ledyno vie- 
nuolių drabužius. Žinome ir tai, jog Aidelvildo slaugos namuose 
lankėsi asmuo, vardu Taneris Mirabelas. - Jau ketinau pasido- 
mėti Zebrės, iš kur ji gavo tiek informacijos, bet moteris tęsė: - 
Tik neišsiaiškinome labiausiai dominančio dalyko: ar tavo tapa- 
tybė nėra specialiai sukurta, kad galėtum siekti kokio slapto tiks- 
lo. Kodėl leidaisi sučiumpamas, Taneri? 

- Man buvo smalsu. - Jaučiausi taip, lyg kartočiau trečiarū- 

šės simfonijos - pavyzdžiui, vieno iš ankstyvųjų Kirenbacho dar- 
bų - motyvą. - Aš nieko neišmaniau apie socialinį Geltakmenio 
susisluoksniavimą. Norėjau nukakti į Skliautą, nemėgindamas 
niekam grasinti, bet neįsivaizdavau, kaip savo sumanymą įgy- 
vendinti. 

- Natūralu. Tai neįmanoma. 

- Ir kur gavai tiek Žinių apie mane? 

- Iš Veiverlio. - Moteris primerkė juodas akis, dėl ko vienoje 
veido pusėje mažne susiliejo dryželiai. - Nežinau, ar jis prisistatė, 
bet būtent Veiverlis šovė į tave iš paralyžiuoklio. 

- Tu jį pažįsti? 

Zebrė sulinksėjo. 

- Jis - vienas iš mūsiškių. Tiksliau, vienas iš prijaučiančių. 
O mes turime priemonių, kurios užtikrina jo paklusnumą. Veiver- 
lis retsykiais neatsispiria tam tikriems savo pomėgiams. 

- Sadistiniams žaidimams, bent pats taip sakė. Tik aš galvo- 
jau, kad jis šaiposi. 

- Nieko panašaus, patikėk manimi. 

Koją pervėrė skausmo dūris ir aš krūptelėjau. 

- Kaip sužinojai mano vardą? | 

- Veiverlis pasakė. Anksčiau mes nė nebuvome girdėję apie 
Tanerį Mirabelą. Gavę šią informaciją, nesunkiai atsekėme ta- 
vo veiksmus. Veiverlis ne ką tepešė iš sąmonės skenavimo. Ar- 
ba jis melavo - tokios galimybės neverta atmesti; vienaakis i Išpe- 
ra niekada nekėlė man pasitikėjimo, - arba tavo atsiminimai iš 
tiesų labai painūs. 

- Mane kankino atitirpimo amnezija. Štai kodėl tiek laiko 
praleidau vienuolių draugijoje. 

- Veiverlio nuomone, kalta ne vien amnezija. Jis mano, kad 
gali kažką slėpti. Ar tai teisybė, Taneri? Jeigu jau ruošiuosi tau 
padėti, būtų geriau, jei tavimi pasitikėčiau. 

- Aš esu tas, kuo tu mane laikai. - Daugiau nieko neįstengiau 
išspausti. Bjauriausia, jog aš pats savimi netikėjau. 


Staiga atsitiko kai kas keista: mano mintys neteko vientisu- 
mo. Sąmonės nepraradau, vis dar sėdėjau Zebrės mašinoje, kuri 
švytavo kabeliais per naktinį Bedugnės miestą. Žinojau, kad ji 
mane išgelbėjo nuo Sibilinos medžiotojų. Jutau skausmą, tebedil- 
ginantį koją, bet jau aprimusį iki nemalonaus tvinkčiojimo. 


Bet tuo pačiu išvydau eilinę atkarpą i iš Skajaus Hausmano 
gyvenimo. . 

Ankstesni epizodai užklysdavo į galvą keistai nuoseklių sap- 
nų pavidalu, kai būdavau atsijungęs, o šis išsprogo mano sąmo- 
nėje ir sutrikdė įprastą minčių srautą, nelyginant elektromagne- 
tinis impulsas, kuris akimirkai išveda iš rikiuotės kompiuterines 
sistemas. Poveikis ir erzino, ir kėlė nerimą. 

Laimei, vizija ilgai nesitęsė. Skajus su Balkazaru (Jėzau, pa- 
maniau, aš netgi prisimenu antraplanių veikėjų vardus) vis dar 
skrido į slaptą, “Palestinoje" įvyksiantį pasitarimą. 

Kas nutiko aną sykį? O, tiesa, kapitonas užtikrino savo paly- 
dovą, kad Flotilę tikrai seka šeštasis laivas. Vaiduoklių laivas. 
Tas, kurį Norkinkas vadino “Kaliušu". 

Kol Skajus suvirškino naujienas, analizuodamas jas įvairiaiš 
aspektais, kateris beveik pasiekė tikslą. Gigantiška “Palestina" 
atrodė panaši į “Santjagą" - visi Flotilės erdvėlaiviai buvo pasta- 
tyti maždaug pagal tą patį modelį. Skyrėsi tiktai korpuso atspal- 
viu. Ji skrido gerokai toliau nuo “Islamabado"", kai tas susprogo. 
Radiacijos sklaidą taip susilpnino atvirkštinis kvadratų dėsnis, 
kad mirtinas spinduliavimas, išdeginęs jo motinos šešėlį “Santja- 
go" paviršiuje, virtu šiltu vėjeliu, kol pasiekė “Palestiną? Žino- 
ma, tenykščiams netrūko savų problemų - virusinių epidemijų, 
psichozių, pučų ir žuvusiųjų keleivių. Skajus mintyse išvydo ne- 
gyvėlius, kurie “Palestinai"" tapo nereikalinga našta, šaltus lavo- 
nus, prilipusius prie jos nugarkaulio kaip supuvę vaisiai. 

Pasigirdo atšiaurus balsas: | 

- Diplomatinio kelto TG5 prašoma perleisti valdymą "Pales- 
tinos" švartavimosi sistemoms. 

Skajus pakluso. Kateris sudrebėjo, kai didysis erdvėlaivis už- 
valdė jo elektroniką ir nukreipė atitinkama trajektorija, nepaisyda- 
mas keleivių patogumo. Pro kabinos langą buvo matyti kosmose 
sklendžiantis, atvykėliams skirtas koridorius, kurio pakraščiai švy- 
tėjo oranžiniu neonu. Žvaigždžių fonas persikreipė; pamažu artė- 
damas link doko, keltas prisiderino prie “Palestinos? sukimosi. 
Svečius pasitiko skafandrus dėvinčios, anaiptol ne diplomatiškai 
ginklus atstačiusios figūros. 

Kateriui tūpiant į savo vietą, jis kreipėsi į Balkazarą: 

- Sere? Mes jau atvykome. 

- Ką? O, po velnių, Titai... aš miegojau! 


Įdomu, dingtelėjo Skajui, ką tėvas galvojo apie senį. Ar j jam 
kada nors buvo šovusi mintis kapitoną nudėti. 
Juk tokią užduotį galima atlikti be didelių problemų. 

- Taneri? Atsipeikėk. Tik neprarask sąmonės. 

Priešais mus išaugo pastatas, jei tik jį galima taip pavadinti. 
Dangoraižis veikiau asocijavosi su pasakų medžiu, turinčiu ma- 
syvias, gembėtas, langais išmargintas šakas, tarp kurių nestigo 
stovėjimo aikštelių. Zebrė be baimės vairavo mašiną kabelių 
raizginiais, tarsi būtų tai dariusi tūkstančius kartų. Nukreipiau 
akis žemyn ir pro šakelių sluoksnį įsispiginau į Mulčio žiburėlius, 
kurie spindėjo svaiginančiose gelmėse. 

Zebrė gyveno netoli miesto vidurio, bedugnės pakraštyje, 
prie vidinės kupolo pusės, supančios Geltakmenio plutoje atsi- 
vėrusią garuojančią kiaurymę. Mes gana ilgai keliavome palei 
bedugnę, ir dabar, kai automobilis nusileido aikštelėje, akiratyje 
pastebėjau miniatiūrinę blizgančią uolą, ant kurios įrengtame 
restorane vaišinausi už medžiotojų pinigus. Ji kyšojo iš skardžio 
už kilometro, keliaujant tiesia linija, gerokai žemiau mūsų. Iki 
tos vietos driekėsi įspūdingas prarajos išlinkis. Įsispoksojau į 
gilumą, bet neįžiūrėjau Jokių švytinčių skraidyklių ar šuolininkų 
taškelių. 

- Gyveni viena? - paklausiau, kai atsidūriau jos apartamen- 
tuose. Pasistengiau nutaisyti mandagaus smalsumo intonaciją. 

- Šiuo metu taip, - skubiai atsakė Zebrė, lyg nenorėdama 
plėtoti temos. Visgi po sekundės pratęsė: - Kadaise dalinausi 
buto raktais su seserimi, Mavra. 

- Ji išvyko? 

- Žuvo. - Moteris padarė ganėtinai ilgą pauzę, kad supras- 
čiau užuominą. - Pernelyg suartėjo su blogais žmonėmis. 

- Užj aučiu, - tariau įnirtingai svarstydamas, ką dar pasakyti. - 
Kalbi apie medžiotojus, kaip Sibilina? 

- Ne visai. Mavra kišo nosį ten, kur nederėjo, apipylė ne- 
maloniais klausimais tuos, kuriuos reikėjo palikti ramybėje, bet 
jos veikla nebuvo tiesiogiai susijusi su medžiokle. 

- Su kuo gi? | 

- Kodėl taip domiesi? 


- Aš nesu angelas, Zebre, bet manęs nedžiugina tai, jog kaž- 
kas gali atsisveikinti su gyvybe vien dėl savo smalsumo. 

- Tuomet galvok, ko-pats klausinėji. 

- Į ką turėčiau atkreipti dėmesį? 

Ji atsiduso aiškiai nepatenkinta, kad pokalbis pakrypo šia va- 
ga. 

- [ vieną medžiagą... 

' - Išsvajotą Eliksyrą? 

- Jau teko susidurti? 

- Tiesiog mačiau, kaip kiti jį vartoja. Nieko konkretaus neži- 
nau. Sibilina susileido dozę mano akivaizdoje, bet aš nepastebė- 
jau, kad jos elgesys būtų pakitęs. Kas tai? 

- Sudėtingas klausimas, Taneri. Mavrai pavyko sulipdyti į 
vieną visuma vos kelias istorijos dalis, kai ją pričiupo. 

- Kiek suprantu, Išsvajotas Eliksyras turi narkotinių savybių. 

- Ne vien. Klausyk, gal pakeiskime temą? Man buvo ne- 
lengva susitaikyti su jos mirtimi, todėl nenorėčiau aitrinti senų 
žaizdų. 

Linktelėjau, neketindamas jos mygti. 

- Jūs buvote artimos, ar ne? 

- Taip, - atsakė Zebrė tokiu balsu, tarytum man pasisekė at- 
skleisti paslaptį, susijusią su jų santykiais. - Mavrai patiko šitie 
apartamentai. Ji sakė, kad, neskaitant uolos, iš čia atsiveria nuo- 
stabiausia panorama. Bet anuomet mudvi neturėjom tiek pinigų, 
kad galėtume lankytis tame restorane. 

- Butas visai neblogas. Tiems, kurie mėgsta gyventi aukšty- 
bėse. 

- Tau jos nepatinka, Taneri? 

- Reikia šiek tiek laiko, kad prie aukščio įprastum. 

Jos buveinę, įrengtą vienoje iš pagrindinių, siauresnių šakų, 
sudarė vingrios patalpos bei koridoriai. Apartamentai labiau pri- 
minė gyvio urvą nei gyvenamąją žmogaus vietą. Kambariai ky- 
bojo už poros kilometrų nuo Mulčio, virš apatinio Skliauto sluoks- 
nio, kuris prie jų prisitvirtino vertikaliomis gijomis ir tuščiavidu- 
riais kamienais. 

Zebrė mane nusivedė į svetainės atitikmenį. 

Jaučiausi taip, lyg įžengčiau į vidaus organą, priklausantį mil- 
žiniškam žmogaus maketui. Sienų, lubų ir grindų pakraščiai bu- 
vo suapvalėję. Lygius, pakopomis iškirstus paviršius jungė nuo- 

žulnūs takai arba laipteliai. Sienos ir lubos atrodė standžios, bet 
nemaloniai organiškos, išvagotos trombocitų raštais. Vienoje 
sienoje pamačiau iš pažiūros brangią skulptūrą: tris išskaptuotus 
žmones, kurie, regis, stengėsi išsivaduoti iš savo įkalinimo vietos, 
veržėsi pirmyn tarytum plaukikai, mėginantys pasprukti nuo cu- 
namio bangos. Didžiuma jų kūnų slypėjo mūruose; įžvelgti galė- 
jau tiktai pusę veido ar dalį galūnės, tačiau to užteko, kad vaiz- 
das padarytų pritrenkiantį įspūdį. 

- Tu pasižymi unikaliu meno skoniu, Zebre, - tarstelėjau. - 
Jeigu aš juos regėčiau kiekvieną dieną, naktimis garantuotai sap- 
nuočiau košmarus. | 

- Čia ne meno kūrinys, Taneri. 

- Tikri Žmonės? 

- Ne gyvi, bet ir ne mirę. Veikiau suakmenėję, virtę savo- 
tiškomis fosilijomis, turinčiomis tokias sudėtingas struktūras, 
kad beveik įmanoma užfiksuoti visus jų neuronus. Aš ne vienin- 
telė, kuriai tenka gyventi su tokiais papuošalais. Išpjauti ne- 
drįstame, nes baiminamės, kad ateityje kas nors sumąstys, 
kaip grąžinti tiems žmonėms gyvybę. Todėl jų nejudiname. 
Anksčiau niekas netroško dalytis su jais kambariais, bet dabar, 
kiek girdėjau, panašūs bareljefai tapo madingi. Skliaute vienas 
skulptorius netgi kuria jų pakaitalus, tenkindamas visiškai kuok- 
telėjusių užgaidas. | 

- Bet šitie tikri? | 

- Taneri, negi manai, kad neturiu jokio estetinio skonio? 
Klausyk, tau reikėtų trumpam prisėsti. Ne, nejudėk. 

Ji spragtelėjo pirštais. 

Stambesni Zebrės baldai funkcionavo autonominiu režimu ir 
reagavo į mudviejų pasirodymą kaip sudirgę naminiai gyvūnai. 
Atsiliepdama į šeimininkės-gestą, į mūsų lygį atlingavo kušetė. 
Palyginti su Mulčiu, kur teišliko garų energija varomi mechaniz- 
mai, Skliaute iki šiol nestigo gan sudėtingų mašinų. Zebrės kam- 
bariuose jų buvo su kaupu: ne tik baldų, bet ir mechaninių patar- 
nautojų, nuo musės apimties zondų arba kumščio dydžio skrajūnų 
iki stambių, lubų bėgiais slankiojančių agregatų. Jei į kažkurio 
pusę ištiesdavai ranką, šis paslaugiai tavęs link atlėkdavo. Aišku, 
prieš marą egzistavo gerokai įmantresni prietaisai, bet mane vis 
vien apėmė jausmas, lyg aš būčiau užklydęs į į bildukų apgyven- 
dintą butą. 

- Štai taip, prisėsk, - tarė Zebrė, mane prilaikydama. - Ir ne- 
judėk. Tuojau sugrįšiu. 

- Patikėk, aš niekur neskubu. 

Ji pranyko iš kambario. Kad ir kaip nenorėjau užmigti (dau- 
giau jokių sapnų apie Skajų!), momentais sumerkdavau akis, bet 
po sekundės vėl atsipeikėdavau. Zebrė grįžo be savo apsiausto, 
rankose laikė dvi stiklines karšto, žolelėmis kvepiančio gėrimo. 
Susipyliau skystį į gerklę ir nors nedrįsčiau tvirtinti, esą jis žaibiš- 
kai mane atgaivino, turėjau pripažinti, kad arbata pasirodė nepa- 
lyginamai malonesnė nei galonai lietaus vandens, kurio prisirijau 
Mulče. 

Įkandin Zebrės atslinko vienas iš stambesnių, lubų bėgiais 
čiuožiančių mechaninių patarnautojų. Baltas cilindras su daugy- 
be galūnių ir žaliu, medicininę informaciją rodančiu ekranu. Ma- 
šina nusileido žemiau, savo sensoriais patikrino koją. Kol bandė 
nustatyti, ar mano žaizda rimta, ji čirškė ir ekranėlyje demonst- 
ravo diagramas. 

- Na? Aš gyvensiu, ar mirsiu? 

- Tau pasisekė, - atsiliepė Zebrė. - Į tave šovė iš nedidelio 
galingumo lazerio, dvikovoms pritaikyto ginklo. Žmogaus jis ne- 
gali rimtai sužaloti, nebent šaulys kliudytų gyvybiškai svarbius 
organus. Lygiagrečiai paleistos spindulio dalelės tik minimaliai 
pakenkia aplinkiniams audiniams. 

- Nemeluoji? 

- Na, aš nežadėjau, jog tavęs neužlies siaubingas skausmas. 
Bet tu išgyvensi, Taneri. 

- Kad ir kaip ten būtų, - burbtelėjau ir susiraukiau, nes maši- 
na visai nešvelniai dūrė zondu į mano žaizdą, - aš abejoju, ar Su- 
gebėsiu paeiti. | 

- Tau nebūtina vaikščioti. Bent iki rytojaus. Kol miegosi, ši- 
tas prietaisas užgydys sužalojimus. 

- Nesu tikras, ar man norisi miegoti. 

- Kas yra? Nepatinka ilsėtis užmerktomis akimis? 

- Tikriausiai nustebsi, bet... ne, nepatinka. - Moteris apdova- 
nojo mane nieko nesuvokiančio žmogaus žvilgsniu, todėl išklojau 
jai apie sektantų virusą nusprendęs, jog atvirumas man neturė- 
tų pakenkti. - Vienuoliai iš Aidelvildo galėjo jį pašalinti, bet aš 
nenorėjau laukti. Štai kodėl dabar keliauju į Skajaus Hausmano 


smegeninę kiekvieną sykį, kai užmiegu. - Parodžiau jai šašą, ru- 
duojantį viduryje delno. 

- Žaizdotas žmogus atsibeldžia į bjaurias mūsų gatves, kad 
atitaisytų vienokias ar kitokias skriaudas? 

- Atvykau čia, nes noriu užbaigti tam tikrus reikalus. Bet da- 
bar tu supranti, kodėl netrykštu entuziazmu, pagalvojęs apie mie- 
gą. Skajaus Hausmano sąmonė - ne pati maloniausia vieta, ku- 
rioje magėtų praleisti didesnį laiko tarpą. 

- Aš nieko apie jį nežinau. To asmens gyvenimas priklausy- 
tų senovės istorijai, net jeigu šioji nebūtų iš kitos planetos. 

- Man asmeniškai jis nepanašus į senovės istorijos veikėją. 
Aš jaučiu, tarytum Skajus bandytų vis giliau į mane įsišaknyti, 
kaip balsas, nenumaldomai garsėjantis galvoje. Kartą susitikau 
su žmogumi, kuris anksčiau negu aš apsikrėtė virusu - spėju, kad 
būtent jis mane ir infekavo. Pakvaišęs tipas. Turėjo būti apsup- 
tas religinių Skajaus Hausmano simbolių, antraip pradėdavo dre- 
bėti. 

„- Tai dar nereiškia, jog tokia pati lemtis tavęs laukia Geltak- 
menyje. - Virusas egzistuoja ilgai? 

- Viskas priklauso nuo štamo. Šiaip jau sektantų virusai at- 
sirado senokai. 

- Tuomet tau pasisekė. Mašina turės visą reikalingą infor- 
maciją, jeigu ji pateko į medicininių duomenų bazę anksčiau nei 
užgriuvo maras. Gal net įstengs susintetinti vaistus. 

- Vienuolių manymu, vaistų poveikį pajusčiau tik po kelioli- 
kos dienų. 

- Jie pernelyg atsargūs. Užteks dienos, blogiausiu atveju dvi- 
ejų, kad užkratas būtų pašalintas iš tavo kraujotakos. Robotas 
padarys, ką galės, jei tiktai apie jį žino. - Zebrė patapšnojo per 
baltąją mašiną. - Vis dėlto siūlyčiau tau pasnausti. 

Privalau surasti Raiviką, pasakiau sau. O tai reiškė, kad ne- 
turėjau teisės tuščiai eikvoti laiko. Netgi vienos valandos. Nuo 
atvykimo į Bedugnės miestą jau sugaišau pusę nakties. Be abe- 
jo, kol atseksiu savo auką, praeis ištisos dienos. Ir šis laikotarpis 
pailgės, nes iš pradžių turės sugyti mano žaizdos. Argi būtų ne 
ironiška, jei tuo momentu, kai susiruoščiau nužudyti Raiviką, iš 
nuovargio krisčiau kaip pakirstas? Jis, žinoma, parodytų dantis. 
Užtat man juokinga nebūtų. 

- Aš pagalvosiu, - atsiliepiau. 

** X 


Keisčiausia, jog šįsyk Skajaus Hausmano nesapnavau. 

Vietoj jo, per miegus regėjau Gitą. 

Nuo tada, kai atsigaivelėjau Aidelvilde, mintys apie ją visą 
laiką sukosi mano galvoje. Vien prisiminus Gitos grožį - ir tą 
faktą, kad ji negyva, - mane tarsi perliedavo bizūnu, nutvilkydavo 
neatlėgstantis skausmas. Aš girdėjau jos balsą, užuodžiau aro- 
matą moters, įdėmiai besiklausiusios mano pamokymų, kuriuos 
dėsčiau vykdydamas savo boso reikalavimus. Vargu ar Geltak- 
menyje buvau bent minutei Gitą užmiršęs. Jei nukreipdavau akis 
į kitos moters veidą, visuomet lygindavau ją su Kahuelos žmona 
- tiesa, neretai šią procedūrą atlikdavau pasąmoningai. Aš tiksliai 
žinojau, kad Gita atsisveikinusi su gyvybe. Dėl to iš dalies kalti- 
nau save, tačiau ją vis dėlto nužudė Raivikas. 

Tačiau apie pragaištingus įvykius ir pačią jos mirtį beveik 
negalvojau. 

Nūnai išgyvenau viską iš naujo, bet, aišku, ne miegodamas. 
Atkarpos iš Skajaus Hausmano gyvenimo, užklystančios į mano 
sąmonę, buvo itin nuoseklios - nors kai kurie nutikimai prieštara- 
vo tam, ką apie jį teko girdėti, - o mano, kaip ir daugumos žmo- 
nių, sapnai išsiskyrė padrikumu ir logikos stoka. Aš sapnavau 
kelionę į Pusiasalį ir pasalą, užsibaigusią Gitos mirtimi, bet ne 
taip aiškiai, kaip stebėjau epizodus iš Hausmano istorijos. Tačiau 
kai pabudau, per miegus regėti, migloti vaizdai sugrąžino aibę 
prisiminimų, kurie buvo iškritę iš galvos. Rytą smulkmeniškai 
apmąsčiau tuos nelemtus įvykius. 

Paskutinis dalykas, kurį nuodugniau analizavau, - mudviejų 
su Kahueala kelionė į erdvėlaivį, kur kapitonas Orkanija įspėjo, 
kad Raivikas ruošiasi užpulti Roplių rūmus. Pasak kapitono, jis 
judėjo į pietus. Susekti Raiviko bendražygius džiunglėse padėjo 
sunkiosios jų ginkluotės išskiriamas spinduliavimas. 

Laimei, sutvarkęs savo reikalus su ultromis, Kahuela vieš- 
nagės nepratęsė. Jau tuomet jis itin rizikavo lankydamasis orbi- 
tiniame laive. Dar po savaitės tokia išvyka praktiškai būtų ne- 
įmanoma. Premija už jo galvą taip išaugo, jog kai kurios neutra- 
lios grupuotės paskelbė, esą jos priverstų nutūpti Kahuelą skrai- 
dinantį erdvėlaivį arba šį paprasčiausiai nupiltų, jei neturėtų kitos 
išeities. Ultros gal ir būtų nepaisę grasinimų, jei nebūtų mėginę 
užmegzti verslo ryšių ir įsitraukę į sudėtingas derybas su tomis 

pačiomis grupuotėmis. Iš esmės mano bosą įkalino planetos pa- 
viršiuje, be to; teritorija, kur jo Judėjimo laisvės niekas nevaržė, 
nuolat mažėjo. 

Visgi Orkanija laikėsi duoto žodžio ir tebetiekė apytikslę in- 
formaciją apie Raiviko, traukiančio į pietus, koordinates. 

Mūsų planas buvo paprastas. Į Roplių rūmus iš šiaurės vedė 
nedaug takų, o Raivikas judėjo vienu iš pagrindinių. Mes ruošė- 
mės jo patykoti toje kelio vietoje, kuri beveik pasislėpė džiunglių 
atvašyne. 

- Surengsime ekspediciją, - pareiškė Kahuela, kai Roplių rū- 
mų rūsyje pasvirome virš žemėlapių stalo. - Tame krašte knibž- 
da hamadrijadų, Taneri. Anksčiau nė sykio ten nesilankėme - 
neturėjome progos. Dabar mums ją suteikė Raivikas. 

- Tu jau turi hamadrijadą. 

- Jauniklį, - paniekinamai atšovė jis, tarytum gyvis būtų nieko 
nevertas. Nejučia šyptelėjau prisiminęs, kaip bosą pradžiugino 
laimikis. Sugauti tokio dydžio gyvą hamadrijadą - įspūdingas pa- 
siekimas, bet jam to nepakako. Kahuela priklausė ratui nepaso- 
tinamų medžiotojų, kurie gviešdavosi vis stambesnio grobio ir 
puoselėdavo iliuziją, jog įgyvendinę užsibrėžtą tikslą jie galės per- 
sekioti kitą, kol kas neįsivaizduojamą, Žvėrį. 

Jis vėl dūrė pirštu į žemėlapį. 

- Aš noriu suaugusio padaro. Tiksliau, beveik suaugusio. 

- Iki šiol niekam nėra pavykę sučiupti beveik suaugusio ha- 
madrijado gyvo. 

- Vadinasi, aš būsiu pirmas. 

- Verčiau leiskis į medžioklę kitą kartą. Mums užtenka bėdų 
ir su Raiviku. Per kelionę apžiūrėsime kraštą ir galėsime ten su- 
grįžti po mėnesio kito. Mes netgi neturime transporterio, kuriuo 
gabentume kone subrendusį nudobtą hamadrijadą, jau nekalbant 
apie gyvą. 

- Aš jau apmąsčiau šią problemą, - paskelbė jis, - ir atlikau 
šiokius tokius parengiamuosius darbus. Eime, Taneri, noriu tau 
kai ką parodyti. 

Mane apėmė šiurpą kelianti, negera nuojauta. 

Mes pėdinome koridoriumi, kol nusigavome į kitą rūsio sek- 
torių. Vivariume stūksojo šimtai vitrinų, roplių patogumui aprū- 
pintų drėkintuvais ir temperatūros valdymo prietaisais. Didžiuma 
būtybių, kurios turėjo užpildyti šias sales, krutėdavo tiktai prie- 

blandoje, prie pat miško paklotės. Stendai būtų atstoję natūralius 
jų arealus su atitinkamais floros pavyzdžiais. Daugiausiai vietos 
užėmė pakopiniai, tarp uolų tyvuliuojantys tvenkiniai, skirti pore- 
lei smauglių - šių embrionai nusibaigė prieš kelerius metus. 

Pagal visus teorinius išvedžiojimus, tikri ropliai Skajaus Per- 
svaroje nesiveisė. Netgi Žemėje šių gyvių atsiradimą nulėmė 
vienintelė įmanoma, įvairių faktorių nulemta evoliucijos eiga. 

Gimtojoje Žmonių planetoje stambiausias bestuburis buvo 
kalmaras, Skajaus Persvaroje bestuburiai okupavo ir sausumą. 
Niekas tiksliai nežinojo, kodėl taip atsitiko. Turbūt praeityje įvyko 
kažkokia katastrofa, dėl kurios perpus susitraukė vandenynai ir 
atsivėrė visiškai nauji žemės plotai. Padarai, besiturškę jūrų pa- 
kraščiuose, sulaukė rimto stimulo persikraustyti į nusausėjusias 
teritorijas. Nugarkaulis taip ir neišsivystė, tačiau išmoningoji, ap- 
toje visas rūšis sudarė stuburo neturintys gyviai. Didžiausiems i 1Š 
jų, hamadrijadams, struktūrinį standumą padėdavo išsaugoti vien 
tik skysčių, kuriuos pumpuodavo po visą organizmą išsidėstę 
šimtai širdžių, spaudimas. 

Bet jie atstovavo šaltakraujams, kurių kūno temperatūra 
priklausė nuo aplinkos pokyčių. Skajaus Persvaroje Žiemos ne- 
siautėdavo; gamta nesudarė sąlygų, tinkamų į žinduolius panašių 
būtybių vystymuisi. Būtent savo šaltakraujiškumu čionykščiai 
gyvūnai labiausiai priminė roplius. Kitaip tariant, jie slankiodavo 
lėtai, maitindavosi nereguliariai ir išgyvendavo daugybę metų. 
Hamadrijadai netgi nedvėsdavo, kaip įprasta. Jie tiesiog pasikeis- 
davo. 

Koridorius mus atvedė į erdviausią rūsio patalpą, kurioje lai- 
kėme jauniklį. Kažkada anksčiau čia turėjo gyventi krokodilų 
šeima, kurios visi nariai dabar buvo sušaldyti. Jiems skirtame 
plote vos tilpo nesubrendęs hamadrijadas. Laimei, nelaisvėje jis 
pastebimai neišaugo, tačiau mums vis tiek reikėjo suręsti naują, 
milžinišką salę, jei Kahuela iš tiesų k ketino sučiupti beveik suau- 
gusį pavyzdį. 

Paskutinį kartą jauniklį regėj au prieš keletą mėnesių. Jei at- 
virai, didelio susidomėjimo jis man nekėlė - padaras praktiškai 
nejudėdavo. Net ir maitinamas, įspūdingo apetito nedemonstruo- 
davo. Dažniausiai susirangydavo ir tarytum pasinerdavo į prieš- 
mirtinę komos būseną. Laukinėje gamtoje hamadrijadai neturėjo 

plėšrių priešų, todėl galėjo sau leisti virškinti maistą ir kaupti 
energiją visiškoje ramybėje. 

Nūnai mes žvelgėme į gilią, kadaise krokodilams išraustą 
duobę. Rodrigesas, vienas iš mano vyrų, palinkęs virš jos šono 
valė dugną dešimties metrų ilgio šluota. Nuo mūsų nutolusias 
grindis supo stačios, baltos, keraminės sienos. Kartais Rodrige- 
sui tekdavo leistis į daubą ir šį bei tą pataisyti. Tokio darbo nie- 
kuomet jam nepavydėjau, nors jauniklis ir tūnodavo už pertvaros. 
Į kai kurias vietas, tarkim, gyvatės guolį, kaišioti nosies nepatar- 
tina. Rodrigesas apdovanojo mane šypsena, pakėlusia ūsų kraš- 
telius, ištraukė šluotą ir pakabino ją ant sienos, šalia kitų ilgako- 
čių įnagių: žnyplių, žeberklo su anestetikais, elektrinio durtuvo ir 
kitų. 

- Kaip sekėsi kelionė į Santjagą? - paklausiau. Jis ten lankėsi 
verslo reikalais, tyrinėjo naujas prekybos rūšis. 

- Džiaugiuosi sugrįžęs, Taneri. Mieste pilna aristokratiškų 
mulkių, kurie mus nori paskelbti karo nusikaltėliais ir drauge vi- 
liasi, kad kovos nesibaigs, nes jos paįvairina apgailėtinus turtuo- 
lių gyvenimus. 

- Kai ką iš mūsų jau apkaltino, - įsiterpė Kahuela. 

Rodrigesas nuplėšė lapus nuo šluotos šerių. 

- Aha, girdėjau. Na,.šiuometinis karo nusikaltėlis kitais me- 
tais gali tapti visų gelbėtoju, ar ne? Mes gi Žinome, kad patys 
ginklai žmonių nežudo. 

- Tuo pasirūpina mažučiai metaliniai šoviniai. - Kahuela nu- 
sišypsojo ir meiliai palietė durtuvą tikriausiai prisiminęs, kaip juo 
varė jauniklį į transporterio narvą. - Kaip laikosi mano mažulis? 

- Man kelia nerimą odos infekcija. Ar tie padarai neriasi? 

- Vargu ar kas žino. Mes pirmieji tai išsiaiškinsime. - Mano 
bosas pasviro virš sienelės, iškilusios iki juosmens, ir nužvelgė 
duobę. Ji atrodė neužbaigta. Vietomis buvo matyti augmenijos 
lopinėliai, bet mes gana greitai supratome, kad aplinka beveik 
nedarė įtakos hamadrijado elgesiui. Jis alsuodavo, uosdavo au- 
ką, retsykiais numarindavo alkio kirminą. Bet paprastai tysodavo 
susirangęs kaip gigantiško jūrlaivio lynas. 

Po kurio laiko gyvis įgriso netgi Kahuelai. Galų gale jis tebu- 
vo jauniklis, kuris nusibaigs gerokai anksčiau nei įgaus bemaž 
subrendusio pavyzdžio apimtis. 

Hamadrijado niekur nepastebėjau. Palinkau virš sienelės, 
bet pačioje duobėje padaro neišvydau. Jis greičiausiai miegojo, 
kaip įpratęs, vėsioje ir tamsioje, po mumis išraustoje sienos nišo- 
je. 

- Drunija, - tarė Rodrigesas. 

- Aha, - atsiliepiau, - kai čia sugrįši po mėnesio, gal jau bus 
pajudėjęs. 

- Ne, - papurtė galvą Kahuela. - Pažiūrėk į šitą žaisliuką. 

Mano akys užkliuvo už baltos, metalinės, mūsų sienos pusėje 
įmontuotos dėžutės. Bosas atvožė dangtelį ir iš jos vidaus išgrai- 
bė kažką panašaus į portatyvinę radijo stotį: pultą su antena ir 
valdymo prietaisais. 

- Tu juokauji? 

Kahuela šiek tiek praskėtė kojas, viena ranka sugniaužė 
įtaisą, kitos pirštu ėmė spūsčioti mygtukus, bet darė tai neryžtin- 
gai, tarsi abejodamas dėl skaitmenų sekos. Kad ir kaip ten būtų, 
jo pastangos nenuėjo perniek: aš išgirdau, kaip iš savo olos iš- 
šliaužė gyvatė. Rodės, lyg kas per betoną vilktų brezento lakštą. 

- Kas čia vyksta? | 

- Atspėk. - Jis akivaizdžiai smaginosi - užgulęs sienelę ste- 
bėjo iš savo slėptuvės išnyrantį padarą. 

Hamadrijadas buvo jauniklis, tačiau toks masyvus, kad man 
nė kiek nesinorėjo prie jo artintis. Gyvatiško kūno ilgis siekė dvy- 
lika metrų, storis - sulig mano liemeniu. Jis raitėsi kaip šliužas, 
suprantama: galūnių neturintis plėšrūnas, ypač toks, kuris svėrė 
daugiau nei toną, niekaip kitaip judėti negalėjo. Glotni oda įgavo 
blyškumo, kai hamadrijadas ją priderino prie baltų duobės sienų. 
Šitų gyvių nemedžiojo jokie grobuonys, užtat jie patys puikiai su- 
gebėdavo rengti pasalas. | 

Galva neturėjo akių. Niekas tiksliai nežinojo, kokiu būdu 
apakusios gyvatės pajėgdavo maskuotis. Matyt, regėjimo orga- 
nai, išsibarstę visame kūno paviršiuje, atlikdavo tiktai spalvinimo 
funkciją, ir prie sudėtingesnės nervų sistemos jų nejungė jokios 
sąsajos. Tai nereiškė, kad šios baidyklės buvo visiškai aklos. 
Neįtikėtinai skvarbios akys slypėjo viršutinėje gomurio dalyje, 
kaip šilumos sensoriai, glūdintys nuodingų gyvačių nasruose. 
Hamadrijadai išvysdavo pasaulį tada, kai prasižiodavo. Iki tol vi- 
sai kitos juslės, iš kurių svarbiausios - infraraudonųjų spindulių 
fiksavimas ir uoslė - jau būdavo nustačiusios tikėtiną auką. Go- 

murinių žvalguonių prisireikdavo tiktai per paskutines antpuolių 
stadijas. Tie padarai atrodė šiurpiai nežemiški, tačiau man teko 
girdėti apie mutavusias varles, kurių akys, nors ir augdavo bur- 
nose, šeimininkių sveikatai nekenkdavo. Panašiai gyvuodavo 
pusaklės gyvatės iš gimtosios žmonių planetos. 

Išvirtęs iš savo gūžtos, hamadrijadas sustingo. 

- Šaunus fokusas, - tarstelėjau. - Gal pasakysi, kur jo esmė? 

- Sąmonės kontrolėje, - atsakė Kahuela. - Mudu su daktaru 
Vikuna apsvaiginome šliužą ir mažumėlę paeksperimentavome 
su jo nervų sistema. 

- Čia vėl lankėsi vampyras? 

Vikuna ne tik dirbo veterinaru, bet ir garsėjo kaip tardymo 
specialistas, kurio praeityje netrūko karo nusikaltimų - medicini- 
nių bandymų su kaliniais. 

- Mūsų vampyras išmano neurologinės subordinacijos meto- 
dus. Būtent Vikuna, ištyręs hamadrijadą, aptiko pagrindinius val- 
dymo taškus, esančius rudimentinėje centrinėje nervų sistemo- 
je. Jis sukūrė paprastus, elektrinius stimuliatorius, kuriuos mes 
implantavome į strategines padaro smegenų vietas. Nors vargu 
ar čia tinka žodis “smegenys"". 

Kahuela papasakojo, kaip jiedu eksperimentavo su implan- 
tais, kol pagaliau privertė gyvatę įsisavinti keletą elementarių 
elgsenos modelių. Žinoma, jų darbas subtilumo nereikalavo - 
šliužo poelgiai buvo daugiau ar mažiau prognozuojami. Kad ir 
koks milžiniškas išaugdavo, hamadrijadas įkūnijo medžioklės ma- 
šiną su keliomis primityviomis, papildomomis programomis. Šiuo 
atžvilgiu nuo jų niekuo nesiskyrė krokodilai, bent jau kol pastaruo- 
sius užšaldėme. Ropliai kėlė grėsmę, tačiau, perpratę tų gyvių 
sąmonę, lengvai su jais susitvarkėme. Į tuos pačius stimulus kro- 
kodilai visada reaguodavo vienodai. Šiek tiek kitokią hamadrija- 
do elgseną lėmė gyvenimas Skajaus Persvaroje, bet ji buvo ne 
ką sudėtingesnė. | | 

- Elektra perliejau nervinį mazgą, kuris liepia gyvatei atsi- 
busti ir užkrimsti, - paaiškino Kahuela. - Iš tikrųjų hamadrijadui 
nereikia maisto - vos prieš savaitę surijo ožką, - bet jis to nepri- 
simena. 

- Aš sužavėtas. - Sakiau tiesą, bet jaučiausi nesmagiai. - Ką 
dar gali priversti jį daryti? | 

- Štai šaunus triukas. 


284 


Jis bedė pirštu į valdymo pultą, ir hamadrijadas šovė į sieną. 
Prieš įsirėždamas į ją pražiojo nasrus ir iš visų jėgų vožė savo 
buką galvą į keramines plyteles. 

Apsvaigusi gyvatė atsitraukė ir susiraitė. 

- Tuojau atspėsiu. Jis pagalvojo, kad rado kažką valgomo. 

- Vaikų žaidimai, - išsišiepė Rodrigesas. Turbūt boso foku- 
sus regėjo ne pirmą kartą. 

- Jei tik užsimanysiu, hamadrijadas sulįs atgal į nišą, - pa- 
reiškė Kahuela. 

Man bežiūrint, gyvatė nuvingiavo į olą, ir netrukus iš akių 
pranyko paskutinė jos ringė. 

- Kažką norėjai tuo pasakyti? 

- Žinoma, - jis dėbtelėjo į mane taip, tarytum būtų nusivylęs, 
jog nesusiprotėjau anksčiau. - Beveik suaugusios gyvatės sme- 
genys ne sudėtingesnės negu mūsų mažylio. Jei sučiupsime tik- 
rai stambų pavyzdį, pripumpuosime jį narkotikų tiesiog džiunglė- 
se. Pasidarbavę su jauniklių nustatėme, kokie raminamieji ge- 
riausiai veikia gyvatės biochemiją. Vikuna implantuos hamadri- 
jadui atitinkamą įrangą, kuri bus prijungta prie kito kontrolinio pul- 
to. Tuomet mums tereikės nukreipti gyvatę į Roplių rūmus, pra- 
nešti, jog toje pusėje galima rasti maisto, ir ji pati nušliauš į na- 
mus. 

- Per džiungles? Porą šimtų kilometrų? 

- Kas ją sustabdys? Jei hamadrijadui išseks jėgos, mes jį pa- 
maitinsime. Jei ne, paprasčiausiai netrukdysime tam išperai 
slinkti. Ar ne, Rodrigesai? 

- Jis teisus, Taneri. Mes galėtume sekti paskui gyvatę savo 
visureigiais ir esant reikalui ją apsaugoti nuo kitų medžiotojų. 

Kahuela linktelėjo. 

- Kai hamadrijadas nusigaus iki Roplių rūmų, mes jam liep- 
sime susirangyti naujoje duobėje ir pamiegoti. 

Nusišypsojau, pabandžiau sumąstyti akivaizdžius techninius 
trūkumus, bet nieko nepešiau. Planas lyg ir beprotiškas, bet vis 
dėlto nepriekaištingas. Jame nepajėgiau aptikti jokių spragų. Mes 
pakankamai gerai išmanėme kone subrendusio hamadrijado elg- 
seną, kad bent žinotume, kur jo ieškoti. Trankvilizatorių dozes 
padidintume proporcingai išaugusiam kūno tūriui. Adatas, beje, 
tektų pakeisti žeberklais, tačiau dėl to sunkumų nekiltų. Savo 
ginklinėje Kahuela neabejotinai turėjo automatinių harpūnų. 

- Mes privalėsime iškasti naują duobę, - pastebėjau. 

- Liepk savo vyrams kibti į darbą. Kertu lažybų, kad į Jie 
spės susidoroti su užduotimi, kol grįšime. 

- Raivikas tėra smulkmena? Net jeigu jis pasirodytų rytoj, tu 
vis vien rastum dingstį leistis į žygį. 

Kahuela paslėpė valdymo pultą dėžutėje, uždarė dangtelį ir 
atsirėmęs į sieną pervėrė mane kritišku žvilgsniu. 

- Ne. Nejau galvoji, kad aš maniakas? Jei medžioklė tiek 
daug man reikštų, mes jau lindėtume džiunglių tankmėje. Aš tik 
nenoriu praleisti puikios progos. 

- Užsigeidei vienu šūviu nupilti du kiškius? 

- Dvi gyvates, - atšovė jis, pabrėždamas antrąjį žodį. - Tikrą 
ir metaforinę. 

- Negi išties manai, jog Raivikas panašus į gyvatę? Mano 
nuomone, jis tėra išsigandęs turtingas vaikis, kuris neabejoja, kad 
elgiasi teisingai. 

- Koks skirtumas, ką aš manau? 

- Na, mums nepakenktų panagrinėti, kokie faktoriai nulemia 
jo elgesį. Taip galėtume geriau suprasti savo priešininką ir nu- 
spėti jo veiksmus. | 

- Kurių velnių? Mes žinome, kur vaikis bus. Surengsime pa- 
salą, ir baigta. 

Po mumis sušiugždėjo gyvatė. 

- Tu jo nekenti? 

- Raiviko? Ne, man jo gaila. Retsykiais netgi užjaučiu tą 
jauniklį. Jeigu jis pultų kitus, kuriuos kaltintų dėl savo šeimos 
žūties, - beje, aš su tuo neturiu nieko bendra - palinkėčiau ge- 
ros kloties. 

- Ar išvis verta jį pribaigti? 

- Ketini pateikti geresnę alternatyvą, Taneri? 

- Mes galėtume jį atbaidyti. Iš pradžių pašalintume keletą jo 
vyrų ir tokiu būdu demoralizuotume. Gal nė to nereiktų. Papras- 
čiausiai suręstume fizinę užtvarą - pavyzdžiui, padegtume mišką. 
Po savaitės kitos sulauksime liūčių sezono. Mes įstengtume su- 
galvoti tuziną kitų dalykų. Vaikiui nebūtina mirti. 

- Ne, tu klysti. Tiems, kurie drįsta pakelti prieš mane ranką, 
gyventi nelemta. Man nusispjaut, net jeigu jie palaidojo visą sa- 
vo šeimą ir suknistą mylimą šunėką. Aš pademonstruosiu, kas 

gresia akiplėšoms, antraip ateityje būsiu priverstas gintis kiek- 
vieną kartą, kai vienas ar kitas aristokratiškas pimpačiulpis nu- 
spręs išbandyti savo laimę. 

Atsidusau supratęs, jog šito ginčo nelaimėsiu. Jei atvirai, Ži- 
nojau, kad nuo medžioklės boso neatkalbėsiu. Bet jaučiau turįs 
parodyti savo nepritarimą. Tiek laiko išdirbęs jo apsaugininku 
netgi privalėjau kartkartėmis suabejoti duodamais įsakymais. 
Man už tai mokėdavo: aš įkūnydavau jo sąžinę tais momentais, 
kai Kahuela ieškodavo savosios, bet jos vietoje teaptikdavo Žio- 
Jinčią skylę. 

- Bet ar tau reikia taip nuožmiai reaguoti į jo puolimą? - 
paklausiau. - Mes galėtume sudoroti Raiviką švariai, o ne už- 
siimti baudžiamąja akcija ir jį paskandinti kraujo klane. Manei, 
juokavai, kai sakei, kad sugebėčiau pataikyti į atitinkamas 
funkcijas vykdančias smegenų sritis? Iškilus būtinybei, galėčiau 
įrodyti, jog tu neklydai. - Prisiminiau mano pusėję kovojusius 
kareivius, kuriuos buvau priverstas nužudyti, nekaltus vyrus ir 
moteris, turėjusius paaukoti gyvybę vardan kokių nors svarbių, 
paslaptingų planų. Visuomet stengdavausi nudėti aukas kuo 
staigiau ir kuo neskausmingiau, nors tai ir nenuplovė krauju su- 
teptų mano rankų. Tuo metu galvojau, kad Raivikas nusipelnė 
panašios mirties. 

Dabar, Bedugnės mieste, jo atžvilgiu puoselėjau visai kito- 
kius jausmus. 

- Nesijaudink, Taneri. Mes pribaigsime Raiviką be didelių 
ceremonijų. Švariai ir greitai, kaip operacinėje. 

- Gerai. Savo komandą subursiu pats... Vikuna keliaus su 
mumis? | 

- Žinoma. 

- Vadinasi, mums prireiks dviejų palapinių. Prie vampyro 
stalo aš nesėsiu, kad ir kaip šauniai jis išdresavo hamadrijadą. 

- Mes gabensimės daugiau negu dvi palapines, Taneri. Prie 
draugijos prisijungs Diterlingas - jis geriausiai pažįsta gyvačių 
būdą. Pasiimsiu ir Gitą. 

- Tau derėtų kai ką suprasti, - įspėjau. - Rizikos nestokoja 
pats žygis į džiungles. Gitai būtų daug saugiau likti Roplių rū- 
muose. Kai kurie priešai atidžiai stebi mūsų manevrus, be to, 
miške apstu pavojų. - Patylėjęs pridūriau: - Aš nesikratau atsa- 

komybės, bet tu privalai Žinoti, kad garantuoti visų, kurie leisis į 
ekspediciją, saugumo nepajėgsiu. Be abejo, prižiūrėsiu jus kaip 
išmanydamas, tačiau to gali neužtekti. 

Jis patapšnojo man per petį. 

- Esu tikras, jog užteks. Iki šiol tu nė sykio manęs neapvylei. 


Nedidelį mūsų konvojų sudarė trys šarvuoti, oro pagalvėmis 
aprūpinti transporteriai. Keliavau pirmajame kartu su Kahuela, 
Gita ir Diterlingu, kuris kaip tikras specialistas vairavo mašiną 
apžėlusiu taku. Jis gerai pažinojo vietinius kraštus ir nusimanė 
apie hamadrijadus. Man suskausdavo širdį pagalvojus, kad bi- 
čiuliui irgi teko atsisveikinti su gyvybe. 

Antruoju visureigiu važiavo Vikuna ir trys vyrai iš apsaugos 
būrio, - Letelieras, Orsonas, Šmitas, - kurie be vargo orientuoda- 
vosi nepraeinamose teritorijose. Trečioji mašina gabeno sunkiąją 
artileriją, įskaitant ir vampyro žeberklus, amuniciją, medicininius 
reikmenis, maisto ir vandens atsargas, suskleistas mūsų palapi- 
nes. Ją vairavo vienas iš senųjų Kahuelos patikėtinių, tuo tarpu 
Rodrigesas sėdėjo transporterio gale ir laikė rankose šautuvą 
tam atvejui, jeigu kas mėgintų mus pulti iš užnugario. 

Prietaisų skydelyje žvilgėjo Pusiasalio žemėlapis, padalytas 
į kvadratinius sektorius. Dabartines mūsų koordinates nurodė 
pulsuojantis mėlynas taškas. Už kelių šimtų kilometrų į šiaurę 
raudonavo dėmelė, sulig kiekviena diena pasislenkanti pietų 
kryptimi. Ja pažymėti Raiviko žmonės galvojo, kad jie keliavo 
užsimaskavę, tačiau priešus išdavė ginklų spinduliavimas, kurį 
fiksavo kapitonas Orkanija. Per parą jie įveikdavo nuo penkias- 
dešimties iki šešiasdešimties kilometrų, gan padorų atstumą, kokį 
galima sukarti, braunantis per džiunglių tankmę. Stovyklavietę 
ruošėmės įkurti tada, kai nuo Raiviko mus skirs diena kelio. 

Nūnai traukėme ne itin gausiai apgyvendintu hamadrijadų 
arealu. Aiškiai mačiau, kaip sužibėdavo Kahuelos akys, kai 
džiunglių gelmėse jis pastebėdavo užuominą į lėtą, masyvų pavi- 
dalą. Beveik subrendę hamadrijadai slinkdavo su tokiu griausmu 
ir buvo tokie nepažeidžiami, kad evoliucija jų neapdovanojo ins- 
tinktu, raginančiu slėptis nuo pavojų. Milžinišką gyvatę privers- 
davo judėti tiktai alkis arba būtinybė pradėti naują veisimosi cik- 
lą. Anot Vikunos, jie netgi neturėjo išlikimo instinkto. Hamadrija- 
dams jo reikėjo tiek pat, kiek, tarkim, ledynui. 

- Štai hamamedis, - vakarėjant tarė Diterlingas. - Spren- 
džiant iš išvaizdos, lydinys - gan naujas. - Jis pamojo ranka į šo- 
ną, kur viešpatavo bemaž neįžvelgiama prieblanda. Mano akys 
buvo skvarbios, bet Diterlingas veikiausiai pasižymėjo antžmo- 
gišku regėjimu. 

- Dieve... - išspaudė Gita, nuleidusi nuo kaktos vaizdą stip- 
rinančius akinius. - Koks milžiniškas. 

- Juk mes medžiojame ne mažus žvėrelius, - atsiliepė jos vy- 
ras ir prisimerkęs įsispigino Diterlingo nurodyta linkme. - Tu tei- 
sus. Medis susilydęs su... aštuoniais arba devyniais padarais, ar 
ne? 

- Mažiausiai, - patvirtino Diterlingas. - O pastarasis tebėra 
pereinamojoje būsenoje. 

- Tai yra, vis dar šiltas? 

Kone galėjau įžiūrėti, kaip Kahuelos smegeninėje sukasi 
sraigteliai. Ten, kur stūksodavo nauju sluoksniu aplipęs hama- 
medis, paprastai lindėdavo ir beveik suaugęs hamadrijadas. 

Nutarėme įkurti stovyklą kitoje proskynoje, už poros šimtų 
metrų nuo tako. Po ilgos dienos vairuotojams reikėjo pailsėti. 
Maža to, transporteriuose susikaupė nereikšmingų gedimų, ku- 
riuos turėjome pašalinti iki kitos ekspedicijos stadijos. Mes ne- 
skubėjome nusigauti į tą tašką, kur rengsime pasalą, o Kahuelai, 
savo ruožtu, kiekvieną vakarą magėjo prieš miegą mažumėlę 
pamedžioti už stovyklavietės ribų. 

Monosiūliu pjautuvu išlyginau aikštelę ir padėjau pripūsti bur- 
bulines palapines. 

- Prasiblaškysiu džiunglėse, - Kahuela pliaukštelėjo man per 
petį. Jis vilkėjo medžiotojo striukę, ant peties buvo užsimetęs 
šautuvą. - Grįšiu maždaug po valandos. 

- Jei atrasi beveik suaugusį hamadrijadą, verčiau nekišk prie 
jo nagų, - pusiau rimtai, pusiau juokais įspėjau. 

- Aš tik apsižvalgysiu, Taneri. 

Ištiesiau ranką link kortų staliuko, kurį išlanksčiau greta pa- 
lapinės. Ant jo gulėjo įvairūs reikmenys. 

- Nepamiršk šitų, jei ketini nuo mūsų nutolti. - Kilstelėjau 
vaizdą stiprinančius akinius. 

Nors ir sudvejojęs, Kahuela juos paėmė ir įsikišo į marškinių 
kišenę. | 

- Dėkui. 

Jis išpėdino iš apšviesto stovyklos rato, pakeliui nuo peties 
nusitraukė ginklą. Pripūčiau jųdviejų su Gita palapinę ir nudro- 
žiau jai pranešti apie atliktą darbą. Kahuelos žmona sėdėjo 
transporterio kabinoje ant kelių pasidėjusi prabangų delninuką. Ji 
vangiai spūsčiojo mygtuką, ekrane vartydama poezijos tomelio 
puslapius, jei tik manęs neapgavo akys. 

- Tavo palapinė jau stovi, - ištariau. 

Gita uždengė delninuką - berods, su palengvėjimu - ir leidosi 
nuvedama iki savo būsto. Aš jau buvau patikrinęs, ar proskyno- 
je nesislapsto tokie bjaurūs gyviai, kaip mažesni, nuodingi ha- 
madrijadų giminaičiai, kuriuos mes praminėme cianidais. Mote- 
ris slinko labai atsargiai, mat baiminosi nuleisti koją ant menkiau 
apšviesto žemės lopinėlio. Ryžto neįkvėpė net mano tvirtinimai, 
esą jai niekas negresia. 

- Kaip matau, išvyka tave džiugina, - pastebėjau. 

- Šaipaisi, Taneri? Nejau tikrai galvoji, kad man ji patinka? 

- Aš jam aiškinau, jog visiems būtų geriau, jei liktum Roplių 
rūmuose. 

Nuleidau įėjimo užtrauktuką. Viduje įrengtas oro šliuzas ne- 
leisdavo palapinei subliūkšti, jei kas nors į ją įlįsdavo arba išnir- 
davo laukan. Tris burbulines buveines išdėstėme į trikampį ir su- 
jungėme hermetizuotais, kelių metrų ilgio koridoriais. Miniatiūri- 
nis generatorius, aprūpinęs palapines oru, veikė beveik be garso. 
Gita žengė pro angą ir paklausė: 

- Taneri, tau išties atrodo, kad moteriai čia - ne vieta? Aš 
maniau, tokios nuostatos išnyko anksčiau nei į žygį leidosi Floti- 
lė. S 

- Ne... - atsakiau su viltimi, kad šneku savimi užtikrinto žmo- 
gaus balsu. - Nieko panašaus. - Jau ketinau uždaryti išorines 
mus skiriančias duris ir palikti ją vieną, bet Gita sugriebė mano 
ranką. 

- Tuomet ką tu salvoji? 

- Na... aš galiu garantuoti, jog tai, kas įvyks džiunglėse, tau 
nesuteiks jokio malonumo. 

- Kalbi apie pasalą? Juokinga. Lyg pati nebūčiau atspėjusi. 

Iš mano lūpų išsprūdo tikra kvailystė: 

- Gita, tu kai ko nežinai apie Kahuelą. Arba mane, jei jau 
apie tai prakalbome. Nežinai, ką mes veikiame ir ko esame iš- 
krėtę praeityje. Bet netrukus tau daug kas paaiškės. 

- Kodėl man visa tai sakai? 

- Tiesiog noriu, kad būtum pasiruošusi. - Per petį žvilgtelėjau 
į džiungles, kur išgaravo jos vyras. - Man reikėtų padirbėti prie 
kitų palapinių... 

- Taip, žinoma, - atsiliepė ji keistu balsu ir idėmiai mane nu- 
žvelgė. Galbūt viskuo kaltas šviesos žaismas, bet Gitos veidas 
man pasirodė neapsakomai žavingas, tarsi jį būtų nutapęs Goge- 
nas. Kaip tik tuo momentu galvoje sukirbėjo mintis išduoti Kahu- 
elą. Idėja jau seniai tūnojo sąmonės gelmėse, bet ją nutvieksti 
pajėgė tik šitas akinantis grožis. Įdomu, paklausiau savęs, ar aš 
būčiau priėmęs tokį sprendimą, jei šešėliai būtų kitaip nudažę jos 
skruostus? 

- Taneri, tu apsirinki. 

- Dėl ko? 

- Dėl Kahuelos. Pažįstu savo vyrą geriau, nei įsivaizduoji. 
Daug geriau negu bet kas kitas. Jis dažnai imasi smurto, aš ži- 
nau; yra pridirbęs baisių dalykų. Tokių siaubingų, jog tu nė nepa- 
tikėtum. 

- Manau, galėčiau tau pateikti netikėtumų. 

- Tai ir norėjau pasakyti - tu manęs nenustebintum niekuo. 
Nekalbu apie žiaurius darbelius, kuriuos jis atliko nuo tada, kai 
jūs susipažinote. Jų neverta nė minėti, lyginant su praeities poel- 
giais. Jei nesi apie šiuos girdėjęs, tu visai jo nepažįsti. 

- Jeigu Kahuela toks blogas, kodėl su juo lieki? 

- Todėl, kad jis nebėra tas piktadarys, koks buvo anksčiau. 

Tarp medžių sublyksėjo melsvai baltas švytėjimas, kurį lydė- 
jo lazerinio šautuvo pokšėjimai. Iš medžių lapijos kažkas šlumš- 
telėjo. Mintyse regėjau, kaip Kahuela braunasi pro krūmynus, 
kol pagaliau atranda savo grobį. Veikiausiai nedidelę gyvatę. 

- Gita, atsirastų nemažai tvirtinančių, jog blogas Žmogus ne- 
gali pasikeisti. 

- Tuomet jie klystų. Piktadariais tampame tiktai dėl savo 
darbų, Taneri. Būtent jie mus charakterizuoja, o ne jausmai arba 
ketinimai. Bet ką reiškia keletas šunybių, palyginti su visu gyve- 
nimu, ypač mūsiškių? 

- Ne visi gyvena taip kaip mes, - pastebėjau. 

- Kahuela vyresnis, nei tau atrodo. Niekšybių prikrėtė toli- 
moje jaunystėje. Galų gale jos ir atvedė mane pas jį. - Gita nutilo, 
pažiūrėjo į medžius ir pratęsė, man nespėjus paklausti, ką ji turė- 

jo omenyje. - Tačiau aš sutikau ne užkietėjusį siaubūną. Žiaurų, 
agresyvų, pavojingą... bet sugebantį mylėti ir priimti meilę. Tam 
tikruose dalykuose jis regėdavo grožį, kituose atpažindavo blogį. 
Nė nesitikėjau rasianti tokį gerą žmogų. Ne tobulą, aišku, bet ir 
ne monstrą. Supratau, iog neįstengsiu Kahuelos nekęsti. 

- Tu manei, kad jo nekęsi? 

- Ne vien. Aš ruošiausi jį užmušti, įvykdyti teisingumą. Bet 
vietoj to... - Gita antrą kartą užsičiaupė. Mišką vėl perskrodė 
melsvas žybsnis: gyvybės neteko dar vienas gyvūnas. - Pasta- 
ruoju metu vis savęs klausiu, kiek laiko privalai gyventi dorai, 
kad savo gerais veiksmais atpirktum šlykščius, praeityje atliktus 
darbus? Ar Žmogaus gyvenimo pakaktų? 

- Nežinau, - nuoširdžiai prisipažinau. - Bet esu tikras - net 
jei Kahuela tapo padoresnis, idealaus piliečio modeliu jo vis vien 
nepavadintum. Jeigu dabar savo vyrą vadini geruoliu, man bai- 
su pagalvoti, ką jis išdarinėjo anksčiau. 

- Taip, Kahuela tikrai būtų kėlęs tau siaubą, - linktelėjo Gita. - 
Netikiu, jog būtum galėjęs jam dirbti. 

Palinkėjau jai labos nakties ir numygau patikrinti, kaip suręs- 
tos kitos palapinės. 

Rytą, palikę bendražygius ruoštis kelionei, penkiese pėsčio- 
mis leidomės link tos vietos, kur įžiūrėjome hamadrijadų medį. 
Kol pasiekėme tikslą, turėjome įveikti tankius brūzgynus. Daug 
laiko neužtrukome, bet džiaugsmu irgi netryškome. Zygiavau pir- 
mas ir plačiais puslankiais mostagavau monosiūliu, kuris lengvai 
pašalindavo augmenijos tankmę. 

- Medis netgi stambesnis, nei atrodė nuo tako, - paskelbė 
Kahuela įraudusiais skruostais, geros nuotaikos - sprendžiant iš 
lavonų, kadaruojančių už proskynos, vakarykštė medžioklė jam 
nusisekė. - Kaip manai, kokio jis amžiaus? 

- Tikrai senesnis už mūsų rastą proskyną, - atsakė Diterlin- 
gas. - Galbūt kokių keturių šimtų metų. Mums reikėtų įpjauti ka- 
mieną, jei norime tikslesnės informacijos. - Jis įniko Žirglioti ap- 
link medį, krūmpliais švelniai pabaksnodamas žievę. 

Mums draugiją palaikė ir Gita sū Rodrigesu. Abu spoksojo į 
viršų perkreipę kaklus, primerkę akis, kurias spigino pro džiunglių 
lapiją prasismelkę saulės spinduliai. 

- Man tai nepatinka, - tarė Kahuelos žmona. - O jeigu... 

Paskutinių žodžių nenugirdau, priešingai negu jai atsakęs Di- 
terlingas. 

- Tikimybė, jog čia atslinks kita gyvatė, velniškai maža. Juo- 
lab kad šita, rodos, susiliejo su kamienu visai neseniai. 

- Tu tikras? - pasitikslino Kahuela. 

- Pats pažiūrėk. 

Diterlingas stovėjo kone kitoje medžio pusėje. Turėjome pra- 
sibrauti pro brūzgynus, kad jį pasiektume. 

Pirmiesiems tyrinėtojams, gyvavusiems fantastiškais laikais, 
prieš prasidedant karui, hamadrijadų medžiai tapo sunkiai įme- 
nama paslaptimi. Jie paskubomis naršė šitą Pusiasalio dalį, iš- 
sproginę akis spiginosi į naujojo pasaulio stebuklus, be paliovos 
dairėsi įdomybių, kurias, be abejo, ketino nuodugniau išanalizuoti 
ateityje, tarsi vaikai, plėšantys popierėlius nuo savo dovanų, vos 
pažvelgiantys į jų turinį ir čiumpantys kitas. Planetoje egzistavo 
per didelė gausa įspūdingų reginių. 

Metodiškas darbas galėjo suteikti daugiau Žinių apie hama- 
medžius. Tokiu atveju, užuot palaikę milžinus planetinės anoma- 
lijos pavyzdžiais, atradėjai būtų nusprendę ištirti medžius įdėmiau 
ir po kelių metų atskleidę jų paslaptį. Deja, praėjo ištisi karo de- 
šimtmečiai, kol pavyko nustatyti tikrąją hamamedžių prigimtį. 
Jie augo nutolę vieni nuo kitų didžiuliais tarpais, išsibarstę po 
visą Pusiasalio teritoriją. Kolonistų dėmesį patraukė dėl savo re- 
tumo ir į akis krentančio išskirtinumo. Kiekvienas kilo aukštyn 
iki miško skliauto, ne daugiau kaip per keturiasdešimt - penkias- 
dešimt metrų nuo paklotės, priklausomai nuo aplinkinės augme- 
nijos. Iš išvaizdos hamamedis priminė spiralinę, link apačios sto- 
rėjančią žvakidę. Viršuje jis išplatėdavo į plokščią struktūrą, it 
kokią tamsiai žalią, dešimties metrų skersmens grybo kepurę. 
Būtent šios iš prikaustė pirmųjų tyrinėtojų, skriejusių virš džiun- 
glių vienu iš “Santjago" keltu, žvilgsnius. 

Šalia hamamedžių jie retsykiais aptikdavo proskynas ir leis- 
davosi į Žygius pėsčiomis. Prie žvalgybos komandų prisijungę 
botanikai niekaip neįstengė paaiškinti medžių formų arba keistai 
skirtingų ląstelių, aptiktų kamieno perimetre ir išsidėsčiusių spin- 
duliniu būdu. Dėl vieno dalyko abejonių nekilo: jų šerdis sudarė 
mediena, kurią supo sąlygiškai plonas gyvos materijos sluoksnis. 

Analogija į spiralinę žvakidę buvo tiksli tiktai iš dalies. Ha- 
mamedžiai veikiau panėšėjo į nepaprastai aukštus, mažai vietos 
užimančius kalnelių atrakcionus, kaip tas senas, šviesiai mėlynas 
nutriušėlis, dunksojęs apleistame Naujosios Ikikos parke, kas 
vasarą vis labiau apsilaupantis: Pamatinis medžio kamienas at- 
rodė kaip smailėjantis cilindras, tačiau jį iki pat viršaus supo 
sraigtinė struktūra, kurios įvijos, regis, nebuvo tarpusavyje susi- 
jungusios. Glotnią spiralę margino rusvos dėmės ir žali it kaltas 
metalas lopiniai. Jos tarpuose, kuriuose galėjai išvysti kamieną, 
neretai buvo įmanoma įžiūrėti ne vieną panašių, su mėdiena su- 
siliejusių struktūrų sluoksnį, bet ataugų subtilybes galėjo per- 
prasti tiktai patyręs botanikas. 

Diterlingas parodė naujausią hamamedžio spiralę. Apačioje, 
kur įvija lyg ir turėjo smigti į žemę, ji užsibaigė savotiška dreve. 

Bičiulis dūrė pirštu į ertmę. 

- Tuščias beveik iki viršaus, brol. 

- Ką tai reiškia? - paklausė Rodrigesas. Jis sugebėjo prižiū- 
rėti jauniklį, bet nieko neišmanė apie biologinį padaro ciklą. 

- Mažylis jau paliko savo gimdytojos įsčias, - paaiškino Ka- 
huela. | 0 

- Išėdęs motinos vidurius, - pridūriau. Mes iki šiol neįstengė- 
me atskirti hamadrijado, lyčių, todėl galėjo būti, kad jis išsiveržė 
iš tėvo vidurių - arba nėi iš vieno, nei iš kito. Kai baigsis karas, 
tūkstančiai sieks akademinių aukštumų gilindamiesi į hamadrija- 
dų biologiją. 

- Kokio dydžio būna naujagimiai? - pasidomėjo Gita. 

- Kaip mūsų jauniklis, - atsakiau, spyręs į spiralės ryklę. - 
Gal truputį mažesni. Neturėdama sunkiosios artilerijos, vis vien 
nenorėtum su juo susidurti. | 

- Aš maniau, jie juda pernelyg lėtai, kad keltų mums grės- 
mę. | 

- Tiktai beveik suaugę, - atsiliepė Diterlingas. - Būtų sudė- 
tinga atsiplėšti netgi nuo jų, jei reikėtų brautis per tokias tan- 
kmes. 

- Ar ką tik gimęs hamadrijadas gali užsimanyti mus suėsti... 
aišku, jeigu palaikytų mus tinkamais valgyti? 

- Turbūt ne, - papurtė galvą Diterlingas. - Bet vargu ar tai 
paguostų, kai jis tave apsivyniotų. 

- Nesijaudink, - Kahuela apkabino Gitos pečius. - Jie tokie 
patys kaip visi laukiniai žvėrys - pavojingi tik tada, kai nenutuoki, 
ką, po velnių, darai. O mes žinome, tiesa? 

Užnugaryje pasigirdo traškesys, liudijantis, jog kažkas sprau- 
džiasi pro krūmynus. Mes vieningai krūptelėjome ir atsisukome, 
mažne tikėdamiesi pamatyti beakę galvą, priklausančią bemaž 
suaugusiam hamadrijadui, kuris judėjo lėtai lyg krovininis trauki- 
nys, su trenksmu šliaužė per džiungles, atstojančias jam ne ką 
rimtesnę kliūtį negu rūkas. 

Tačiau vietoj gigantiškos gyvatės mūsų akiratyje pasirodė 
Vikuna. | 

Daktaras nerodė jokio noro prisidėti prie mūsų, kai nutarė- 
me prasivaikščioti už stovyklos ribų, todėl man pasidarė įdomu, 
kas privertė jį persigalvoti. Šiaip ar taip, vampyro draugija ma- 
nęs nepradžiugino. 

- Ko tau prisireikė, daktare? 

- Mane apėmė nuobodulys, Kahuela. - Aukštai kilnodamas 
kojas Vikuna žengė per mano nupjautą augmeniją. Kaip visada, 
jis puikavosi nepriekaištingai švariais drabužiais, nors mūsiškius, 
pavyzdžiui, buvo nusėjusios dėmelės ir įdrėskimai. Daktaras vil- 
kėjo pilkšvai rudą, kelius siekiančią, priešakyje atsegamą striu- 
kę. Po kaklu kybojo elegantiški, vaizdą stiprinantys akiniai. Dėl 
savo plaukų, susigarbiniavusių kaktos ir smilkinių srityje, jis buvo 
panašus į apsileidusį, neprivalgiusį cherubiną. - O, štai ir medis! 

Pasitraukiau jam iš kelio, prakaituotu delnu gniauždamas 
monosiūlio pjautuvo kotą, įsivaizduodamas, kaip gija pervertų 
vampyrą, jei neva atsitiktinai užsimočiau ranka. Kad ir koks 
skausmas nudegintų Vikuną, tai nė iš tolo neprilygtų kančioms, 
kurias per savo karjerą jis suteikė aukoms. 

- Neblogas pavyzdys, ar ne? - tarstelėjo Kahuela. 

- Paskutinis hamadrijadas susiliejo su medžiu ne seniau kaip 
prieš porą savaičių, - pastebėjo Diterlingas, kurio, kaip ir jo bo- 
so, vampyras nė trupučio neerzino. - Pažiūrėk, koks ląstelių gru- 
pių gradientas. 

Daktaras priėjo arčiau hamamedžio. 

Iš medžioklinės striukės kišenės Diterlingas ištraukė siaurą 
pilką prietaisą, akivaizdžiai ultrų gamybos, dydžio sulig neatvers- 
ta Biblija, aprūpintą ekranėliu ir nesuprantamais simboliais pažy- 
mėtu valdymo pulteliu. Jis šonu priglaudė įtaisą prie spiralės, 

spustelėjo vieną mygtuką. Ekrane nušvito daug sykių padidintos, 
blyškiai melsvos ląstelės - migloti cilindriniai pavidalai, susispau- 
dę, nelyginant-į morgą nutrenkti maišai su lavonais. 

- Epitelio ląstelės, - Diterlingas perbraukė pirštu užsižiebusį 
vaizdą. - Matote minkštas lipidų struktūras, kurios glūdi memb- 
ranoje? Tipiška savybė. 

- Kieno? - pasitikslino Gita. 

- Gyvūnų. Jei paimčiau pavyzdį nuo tavo kepenų sienelių, jis 
būtų daugiau ar mažiau panašus į tai, ką regi dabar. 

Diterlingas stumtelėjo prietaisą link kitos spiralės dalies, 
šiek tiek arčiau kamieno. 

- O čia - visiškai kitokios ląstelės. Išsidėsčiusios lygesniais 
tarpais, su geometriškai tiksliais paribiais, kurie susijungdami už- 
tikrina struktūrinį standumą. Matai papildomą, membranas su- 
pantį sluoksnį? Iš esmės tai celiuliozė. - Jis palietė kitą mygtuką, 
ir ląsteles užpildė vaiduokliškos formos. - Pažvelk į šiuos orga- 
noidus. Iš jų atsiranda chloroplastas. Anos susipynusios struktū- 
ros priklauso endoplazminiam tinkleliui. Visa tai būdinga augalų 
ląstelėms. | 

Gita paplekšnojo per žievę - per tą vietą, kurią Diterlingas 
nuskenavo pačią pirmą. 

- Vadinasi, čia medis labiau panašus į gyvūną, o ten - į auga- 
14? | 
- Gradientas, žinoma, morfologinis. Kamieno ląstelės yra 
grynai augalinės kilmės - šerdį gaubia ksilemos cilindras. Medį 
apsivijusi gyvatė iš pradžių lieka gyvūnu. Bet po sąlyčio jos ląs- 
telės ima kisti. Mes nežinome; kodėl taip vyksta. Galbūt dėl to 
kalta limfinė hamadrijado sistema, o gal sintezė prasideda po 
cheminio medžio signalo. - Ditelingas bedė pirštu ten, kur spiralė 
nepastebimai susiliejo su kamienu. - Ląstelės tarpusavyje suvie- 
nodėja per kelias dienas. Kai procesas užsibaigia, gyvatė am- 
Žiams suauga su medžiu, tiksliau, tampa jo dalimi. Bet didžiuma 
hamadrijado vis vien išsaugo gyvūno organizmą. 

- Kas nutinka jo smegenims? - pasiteiravo Gita. 

- Jų nebereikia. Kaip ir mums įprastos nervų sistemos. 

- Tu neatsakei į mano klausimą. 

Diterlingas nusišypsojo. 

- Motinos smegenys tampa pirmuoju jauniklio patiekalu. 

- Jie ėda savo motinas? - pasibaisėjo Gita. 

Pilipusi prie medžio gyvatę pati tapdavo augalu. Taip atsitik- 
davo, kai hamadrijadai pasiekdavo beveik subrendusio individo 
stadiją, išaugdavo tiek, kad apsivydavo kamieną nuo žemės iki 
lapijos. Tuo metu jo įsčių atitikmenyje jau vystydavosi būsimas 
naujagimis. 

Sprendžiant iš išorės, šitam medžiui teko ištverti ne vieną ir 
ne dvi sintezes. Jo šerdis, ko gero, seniai išpuvo, ir dabar į vir- 
šų stiebėsi tiktai susipynusios negyvų hamadrijadų spiralės. 
Beje, labai tikėtina, jog paskutinė kamieną apsivijusi gyvatė vis 
dar buvo gyva, ir fotosintetinis jos kūno paviršius tebesiurbė 
saulės spindulius. Niekas nežinojo, kiek laiko padarai išgyven- 
davo priešmirtinėje, augmeninėje, fazėje, kai prarasdavo sme- 
genis. Aišku tiek, kad netrukus čia atšliauš kitas hamadrijadas, 
kuris sliuogs pirmtaku, kol jį uždengs savo kūnu. Į tamsą nu- 
grimzdęs organizmas gana greitai nunyks. Tuo tarpu atėjūnas, 
susiliejęs su medžiu, virs pusiau augalu. Išlikę gyvio audiniai at- 
stos maistą jaunikliui, kuris užgims, praėjus porai mėnesių nuo 
sintezės. Kažkoks cheminis impulsas privers jį vežtis laukan, 
ryjant ir virškinant motinos vidurius. Sučiaumojęs smegenis, 
mažylis brausis pro visą spiralinį kūną, kol medžio apačioje iš- 
nirs pro gimdyvės nasrus, kaip visiškai susiformavęs jaunas 
plėšrūnas. | 

- Tu manai, jog tai šlykštu, - perskaitęs Žmonos mintis tarė 
Kahuela. - Bet Žemėje pasitaiko ne ką malonesnių ir net bjau- 
resnių gyvybės ciklų. Australijos voro patelė ištęžta į košę, kai 
subręsta jos voriūkščiai. Tenka pripažinti, kad šis procesas pa- 
sižymi savotišku darvinišku grynumu. Motinai Gamtai nusi- 
spjaut, kas nutiks padarams, kai tie perduos genetinį paveldą 
naujai kartai. Paprastai suaugę gyvūnai augina vaikus ir sergė- 
ja juos nuo grobuonių, tačiau pastarasis faktorius hamadrijadų 
nevaržo. Gyvačių jauniklių nebūtina saugoti, nes savo plėšrumu 
jie pranoksta visus vietinius žvėris. Be to, ką tik užgimusiems 
hamadrijadams nereikia mokytis nieko, ko jiems nesuteikė ge- 
netinė informacija. Šitos gyvatės nejaučia jokio natūralios at- 
rankos spaudimo, todėl nudvesia tą pačią akimirką, kai dienos 
šviesą pamato jauniklis. Visiškai natūralu, jog tas gimsta išrijęs 
motinos vidurius. 

Šįsyk atėjo eilė vyptelėti man. 

- Klausantis tavęs atrodo, jog tuo Žaviesi. 

- Taip ir yra. Kam evoliucinis grynumas galėtų nekelti susi- 
žavėjimo? 

Kas atsitiko vėliau, nelabai supratau. Aš žvelgiau į Kahuelą 
ir kartkartėmis šnairavau į Gitą, kai Vikunos rankoje kažkas pa- 
sirodė. Tačiau pirmasis krustelėjo ne vampyras, o vienas iš ma- 
no vyrų, Rodrigesas. 

Daktaras užantyje sužvejojo ginklą. 

- Rodrigesai, atsitrauk nuo medžio, - liepė jis. 

Neturėjau nė menkiausio supratimo, kas čia vyko, bet dabar 
pastebėjau, kad Rodrigeso ranka slypi kišenėje, tarytum jis būtų 
bandęs kažką iškrapštyti. Vikuna pabrėžtinai mostelėjo pistoleto 
vamzdžiu. 

- Tu kurčias? Atsitrauk. | 

- Daktare, gal paaiškintum, kodėl grasini mano žmogui? 

- Mielai, Mirabelai. Po to, kai su juo susidorosiu. 

Rodrigesas įsmeigė į mane išplėstas akis, kuriose atsispindė- 
jo sąmyšis. 

- Taneri, aš nenutuokiu, ką jis šneka. Iš kišenės norėjau iš- 
graibyti savo maisto davinį... 

Nužvelgęs jį, atsisukau į vampyrą. 

- Na, daktare? 

- Toje kišenėje maisto nėra. Jis ieškojo ginklo. 

Kažkokia nesąmonė, pagalvojau. Rodrigesas jau buvo 
ginkluotas - kaip 17 Kahuela ant peties nešėsi medžiotojo šau- 
tuvą. 

Jie abu spoksojo vienas į kitą suakmenėję lyg statulos. 

Žaibiškai apsisprendęs, linktelėjau Kahuelai. 

- Leisk man sutvarkyti šitą reikalą. Tau ir Gitai siūlyčiau pa- 
sišalinti, kad nenukentėtumėte, jei kils susišaudymas. Susitiksime 
stovykloje. 

- Teisingai! - sušnypštė Vikuna. - Pranykite, kol Rodrigesas 
nespėjo jūsų nudėti. | 

Kahuela stvėrė žmoną už rankos ir neryžtingai žengė atbu- 
las. 

- Tu nejuokauji, daktare? 

- Man regis, jis kalba visiškai rimtai, - sumurmėjo Diterlin- 
gas, kuris jau slinko atatupstas. 

- Na? - vėl kreipiausi į vampyrą. 

Vikunos ranka drebėjo. Pliekti iš pistoleto jam tekdavo ne- 
dažnai, tačiau iš tokio menko atstumo į Rodrigesą būtų pataikęs 
bet kas. Daktaras prabilo dirbtinai ramiu balsu: 

- Tai apsimetėlis. Kol jūs čia klaidžiojote, iš Roplių rūmų su- 
laukiau naujienų. 

Rodrigesas palingavo galvą. 

- Absurdas! 

Vampyras tikrai galėjo gauti pranešimą iš Roplių rūmų. Prieš 
pasišalindamas iš stovyklavietės aš visuomet užsisegdavau ryšio 
apyrankę, bet šį rytą taip skubėjau, kad visai ją užmiršau. Tie, 
kurie bandė su mumis susisiekti, turėjo palikti žinią stovyklavie- 
tėje. | 

Atsisukau į Rodrigesą. 

- Ištrauk iš kišenės ranką. Tik palengva. 

- Nesakyk, kad tiki tuo išpera! 

- Aš nežinau, kuo tikėti. Bet jei sakai tiesą, tuomet tavo del- 
ne mes pamatysime maisto pakuotę. 

- Taneri, kokia nesą... 

- Daryk, kas tau liepta! - įsakmiai pareikalavau. 

- Atsargiai, - vėl sušnypštė Vikuna. 

Rodrigesas traukė ranką neapsakomai lėtai, dirsčiodamas 
tai į mane, tai į daktarą. Galiausiai akiratyje pasirodė nykštys ir 
smilius, spaudžiantys siaurą, juodą objektą. Miško prieblandoje jis 
išties atrodė kaip maisto pakuotė. Akimirką neabej ojau, kad ją ir 
regiu. 

Bet staiga suvokiau žiūrįs į ginklą - mažutį, elegantišką, pra- 
gaištingą, skirtą žmogžudystėms. 

Vikuna iššovė. Aš suklydau manydamas, jog, pliekiant į 
žmogų iš tokio menko atstumo, galima išvesti auką iš rikiuotės, 
nes daktaro kulka įsirėžė į kitą Rodrigeso petį ir tik privertė jį 
susverdėti. Ginklas, kurį gniaužė žmogus iš mano būrio, blykste- 
lėjo, ir vampyras atbulas tėškės į mulčią. 

Proskynos pakraštyje Kahuela nusimetė šautuvą ir jau kėlė 
aukštyn vamzdį... 

- Ne! - aš norėjau, kad bosas nešdintųsi kuo toliau nuo Rod- 
rigeso, bet pavėluotai supratau, jog Kahuela niekada nebėga iš 
kautynių lauko, net jeigu ant kortos pastatyta jo gyvybė. 

Gita riksmu pareikalavo, kad vyras bėgtų iš paskos. 

Rodrigesas nukreipė ginklą į Kahuelą, paleido šūvį... bet ne- 
pataikė. Kulka nudrėskė artimiausio medžio žievę. Bandžiau su- 
sigaudyti, į kokią košę įmaknojau, tačiau apmąstymams laiko ne- 
turėjau. Vikunos kaltinimus patvirtino Rodrigeso elgesys. O tai 
reiškė, kad vienas iš mano vyrų buvo... kas? 

Apsišaukėlis? 

- Cia tau nuo Ardžento Raiviko, - išrėžė Rodrigesas, vėl nu- 
sitaikydamas į Kahuelą. 

Supratau, jog šįsyk jis neprašaus. 

Kilstelėjau pjautuvą, nykščiu paspaudęs mygtuką maksima- 
liai prailginau nematomą, pjezoelektrinę giją - hipertvirtas mono- 
molekulinis siūlas nudriko į priekį per penkiolika metrų. 

Akies krašteliu pastebėjęs mano judesį, Rodrigesas padarė 
klaidą, kuri išdavė jį esant mėgėją, o ne profesionalų žudiką. 

Jis sudvejojo. 

Peršniojau priešininką pjautuvu. 

Pagaliau susiprotėjęs, kas nutiko, Rodrigesas išmetė pistole- 
tą. Skausmo iš karto nepajuto, nes pjūvis buvo chirurgiškai šva- 
rus. Vieną siaubingą sekundę netgi ėmiau spėlioti, ar tikrai iki 

Bet aš atlikau viską be priekaištų. 

Rodrigesas sudribo ant žemės, du kartus. 


- Jis negyvas, - pratarė Diterlingas, kai grįžome į vienintelę 
palapinę, iš kurios dar nebuvo išleistas oras. Nuo incidento jau 
praėjo trys valandos, ir dabar mano bičiulis tupėjo pasviręs virš 
Vikunos lavono. - Jei tik Žinočiau, kaip šie instrumentai veikia... - 
jis tyrinėjo žvilgsniu įmantrius chirurginius daktaro žaisliukus, bet 
nė nenumanė, kaip tie funkcionavo. Įprastų medicininių atsargų 
neužteko, kad pavyktų išgelbėti vampyrą, tačiau mes vylėmės, 
jog tuo pasirūpins stebuklingi jo įrankiai, už fantastiškas sumas 
įsigyti iš ultrų. Nelaimei, žmogus, sugebantis naudoti instrumen- 
tus pagal jų paskirtį, tysojo išleidęs paskutinį kvapą. 

- Tu padarei, ką galėjai, - atsiliepiau, patapšnodamas Diter- 
lingui per petį. 

Kahuela vėpsojo į Vikunos kūną neslėpdamas įniršio. 

- Tipiškas šunsnukio elgesys. Nusibaigė anksčiau, nei mums 
pasitarnavo. Kaip, velniai rautų, dabar reikės įgrūsti implantus į 
gyvatę? 

- Man rodos, hamadrijado medžioklė išbraukta iš svarbiau- 
sių užsiėmimų sąrašo. 

- Galvoji, kad pats to nežinau, Taneri? 

- Tai elkis, kaip pridera. - Apstulbintas tokio įžūlumo, jis nuož- 
miai į mane dėbtelėjo, bet aš pratęsiau: - Vikuna man nepatiko, 
bet dėl tavęs jis paaukojo gyvybę. 

- Kas kaltas, kad Rodrigesas - sumautas apsišaukėlis? Ne- 
jau tu netikrini savo rekrūtų? 

- Tikrinu. Ir labai nuodugniai. 

- Ką nori tuo pasakyti? 

- Ogi tai, kad žmogus, kurį pribaigiau, negalėjo būti Rodrige- 
sas. Vikuna tam pritarė. 

Kahuela apdovanojo mane pasibjaurėjimo sklidinu žvilgsniu, 
kokiu nutvilkytų savo padą, jei pamatytų, kad prie šio kažkas pri- 
lipo, ir griausmingai išsiveržė iš palapinės. Mudu su Diterlingu li- 
kome vieni. 

- Na? - prabilo bičiulis. - Tikiuosi, tu numanai, kas čia atsiti- 
ko? - jis apklojo antklode negyvą Vikuną ir surinko blizgančius 
chirurginius instrumentus. 

- Dar ne. Jis a/rodė kaip Rodrigesas... 

- Pabandyk vėl susisiekti su Roplių rūmais. 

Paskutinį sykį mėginau prieš valandą, todėl nutariau, kad jo 
pasiūlymas vertas dėmesio. Prie palydovų, padrikai išsibarsčiu- 
sių aplink Skajaus Persvarą, nagus nuolat kišdavo kariškiai. Įren- 
gimai gesdavo ir vėl atsigaudavo, kai jais pasinaudoti užsimany- 
davo kitos nedorus tikslus puoselėjančios grupuotės. 

Laimei, šįkart ryšys veikė. 

- Taneri, kaip jums sekasi? 

- Pusėtinai. - Smulkmeniškai pasakoti apie mūsų netektis ne- 
siruošiau. Tiesiog norėjau išgirsti, ką sužinojo daktaras Vikuna. - 
Kokį perspėjimą, susijusį su Rodrigesu, buvai mums perdavęs? 

Aš kalbėjau su vyruku, pravarde Pietietis, kurį pažinojau 
daugybę metų. Bet man dar neteko matyti jo tokio sunerimusio 
kaip dabar. 

- Taneri, tikiuosi, jums... Mus įspėjo vienas iš Kahuelos są- 
jungininkų. Dėl Rodrigeso. 

- Tęsk. 

- Jis negyvas. Nužudytas ir išmestas į sąvartyną. Lavoną 
rado Naujajame Santjage. 

- Kūnas tikrai jo? 

- Į mūsų bylas įtraukta Rodrigeso DNR. Be to, ryšininkas 
patikrino kūną. DNR tapačios kaip du vandens lašai. 

- Pasak tavęs, Žmogus, grįžęs iš Santjago, nebuvo Rodrige- 
sas? 

- Ne. Ir ne klonas, mūsų manymu, o žudikas, kuris po kos- 
metinių operacijų tapo panašus į Rodrigesą. Jį modifikavę spe- 
cialistai turbūt pakeitė net balsą ir kvapą. . 

Prieš atsiliepdamas truputį pamąsčiau. 

- Skajaus Persvaroje tokių ekspertų atrasti neįmanoma. 
Bent jau per porą dienų, kurioms Rodrigesas buvo išvykęs iš 
Roplių rūmų. 

- Sutinku. Bet šį darbą galėjo atlikti ultros. 

Tiek ir pats Žinojau. Orkanija praktiškai murkdė mūsų fizio- 
nomijas į savo technologinius stebuklus. 

- Kosmetinių operacijų nebūtų užtekę, - tarstelėjau. 

- Ką turi omenyje? 

- Apsimetėlį būtų išdavęs kitoks elgesys. Bet jis nestokojo 
informacijos apie tuos dalykus, kuriuos žinojo tiktai Rodrigesas. 
Per pastarąsias porą dienų dažnai su juo šnekėdavausi. - Galvoje 
atgaminęs tuos pokalbius prisiminiau, jog retsykiais Rodrigeso 
antrininkas vengdavo pateikti tiesų atsakymą į vieną ar kitą 
klausimą. Bet ne taip, kad sukeltų man įtarimų. Temų, kuriomis 
jis mielai diskutuodavo, netrūko. 

- Vadinasi, priešai pasinaudojo jo atsiminimais. 

- Nuskenavę Rodrigeso sąmonę? 

Pietietis linktelėjo. 

- Procedūras, be abejo, vykdė ekspertai, nes nepavyko aptik- 
ti jokių įrodymų, kad jį pražudė pats skenavimas. Nenuostabu - 
juk Rodrigesą prigriebė ultros. | 

- Ir jie sugebėtų implantuoti atsiminimus žudikui? 

- Aš esu apie tai girdėjęs, - atsakė Pietietis. - Apie miniatiū- 
rines mašinas, kurios knibžda apdorojamo subjekto sąmonėje ir 
kloja naujas neurojungtis. Procedūra vadinama eidetiniu įskiepi- 
jimu. Šiaurės Koalicija ją išmėgino per pratybas, bet ne visai sėk- 
mingai. Jei čia tikrai įsivėlė ultros... 

- Jiems tokia užduotis būtų niekų darbas. Bet apsimetėlis ne 
tik turėjo Rodrigeso prisiminimus. Atrodė, tarsi po apdorojimo 
proceso jis viržo Rodrigesu. 

- Gal todėl ir vaidino taip įtikinamai. Spėju, kad naujosioms 
atsiminimų struktūroms stigo atsparumo. Anksčiau ar vėliau žu- 
diko asmenybė galėjo iškilti į paviršių, bet iki tol jis jau būtų įgijęs 
tavo pasitikėjimą. 

Pietietis neklydo. Rodrigesas išsisukinėjo nuo pokalbių tik 
pastarąsias keletą dienų. Matyt, tuo metu maskuojamą atsimini- 
mų šydą nutarė praskleisti užslėpta žudiko sąmonė. 

- Nedaug trūko, kad jis būtų pasiekęs savo tikslą, - prata- 
riau. - Jei ne Vikunos perspėjimas... - papasakojau, kas atsitiko 
prie hamadrijadų medžio. 

- Parvežkite kūnus, - paprašė Pietietis. - Noriu pažiūrėti, ko- 
kia kauke aprūpino tą žmogų, kaip jį pakeitė - atliko kosmetinę 
operaciją ar bandė koreguoti DNR. 

- Tu manai, kad jie būtų taip vargę? 

- Čia ir yra esmė, Taneri. Tam tikros kategorijos žmonės 
galėjo visai nesunkiai atlikti šį darbą. 

- Kiek žinau, dabar planetos orbitoje skrenda tik viena ultrų 
grupė. 

- Taip. Esu tikras, kad Orkanijos pavaldiniai įsitraukę į mūsų 
reikalą. Tu juos matei, teisingai? Ar jais galima pasikliauti? 

- Mes kalbame apie ultras, - atšoviau taip, tarytum tokio pa- 
aiškinimo užtektų. - Aš nesugebėjau perprasti Orkanijos Žmonių, 
kaip i ir daugumos Kahuelos sąjungininkų, bet tai nereiškia, kad 
jie mus išdavė. 

- Ką jie išloštų mūsų neišdavę? 

Štai klausimas, kurio nė sykio nebuvau sau pateikęs. Kapi- 
toną klaidingai palaikiau dar vienu Kahuelos partneriu, kuris ne- 
atsisakytų ateityje tvarkyti verslo reikalų su mano bosu. O jeigu 
laivo įgula neketino grįžti į Skajaus Persvarą artimiausius de- 
šimtmečius ar net šimtmečius? Jie galėjo sudeginti visus tiltus nė 
trupučio sau nepakenkdami. 

- Galbūt Orkanija nežinojo, kad žudikas turi nugalabyti Ka- 
huelą, - atsiliepiau. - Koks nors Raiviko patikėtinis paprašė ultrų 
transformuoti vieno žmogaus išvaizdą. Perdavė ir individą, kurio 
atsiminimus reikėjo šiam perkelti... 

- Ir Orkanijai nešovė į galvą jo apklausti? 

- Nežinau. - - Argumentas, kurį pateikiau, netgi man nuskam- 
bėjo silpnokai. 

Pietietis atsiduso. Nujaučiau, ką jis mąstė, nes tokios pačios 
mintys kirbėjo ir mano smegeninėje. 

- Taneri, nuo šiol jūs privalėsite būti labai atsargūs. 

- Mums pasisekė tik dėl vieno dalyko. Daktaras žuvo, todėl 
Kahuelai teks atsisakyti gyvatės medžioklės. Tiesa, jis dar to ne- 
suprato. 

Išspaudęs kreivą šypsenėlę, Pietietis sumurmėjo: 

- Mes jau iškasėme pusę naujos duobės. 

- Jumis dėtas, neskubėčiau jos gilinti, kol mes grįšime. - Nu- 
tilęs dirstelėjau į žemėlapį, patikrinau, kur mirksi Raiviką žymin- 
tis taškelis. - Vakare vėl įkursime stovyklą. Už šešiasdešimties 
kilometrų į šiaurę. Rytoj jau keliausime namo. 

- Jį nudėsite šią naktį? 

Be Rodrigeso i ir daktaro, pasalai šiek tiek stigs žmonių. Bet 
mūsų vis vien užteks, kad beveik garantuotai pasiektume perga- 
lę. 

- Rytojaus rytą. Raivikas įkėblins į mūsų spąstus, kai iki vi- 
durdienio liks dvi valandos, jei keliaus pirmyn dabartiniu greičiu. 

- Sėkmės, Taneri. 

Linktelėjęs-nutraukiau ryšį su Roplių rūmais. Išėjau 1š pala- 
pinės, susiradau bosą ir išklojau, ką papasakojo Pietietis. Jau ap- 
rimęs Kahuela stebėjo, kaip vyrai į transporterius krauna man- 
tą. Nuo vieno jo peties iki juosmens driekėsi juodas diržas su ga- 
lybe kišenėlių, skirtų šoviniams, apkaboms, energijos elementams 
ir kitiems reikmenims. 

- Jie pajėgūs perkelti mėšlinus prisiminimus? 

- Vargu ar tokie perrašymai ilgalaikiai, bet... taip, manau, jie 
galėjo nuskenuoti Rodrigeso sąmonę ir įbrukti Raiviko Žmogui 
tiek informacijos, kad šis nesukeltų mums įtarimų. Matau, tavęs 
nestebina, jog ultros sugebėjo taip veiksmingai transformuoti žu- 
diko išvaizdą. 

Kahuela sudvejojo prieš atsakydamas. 

- Taneri, aš Žinau, kad jie geba... pakeisti tam tikrus dalykus. 

Neretai jausdavau, jog pažįstu savo bosą geriau nei bet kurį 
kitą. Man dingodavosi, tarsi mudu būtume artimi kaip broliai. O 
taip, instinktyviu ir daugialypiu žiaurumu jis gerokai mane pra- 
nokdavo. Aš turėdavau mokytis būti negailestingas lyg stropus 
muzikantas, kuris nė iš tolo neprilygo iš prigimties genialiam vir- 
tuozui. Tačiau mes panašiai žvelgdavome į pasaulį, skeptiškai 

vertindavome Žmones ir abu turėjome įgimtą talentą valdyti gin- 
klus. Visgi pasitaikydavo momentų, kaip dabar, kai susidarydavo 
įspūdis, tarytum prieš save regiu nepažįstamą, galybės paslapčių 
slegiamą Žmogų. Prisiminiau, ką Gita vakar man sakė - jos užuo- 
miną, esą mano žinios apie Kahuelą tebuvo ledkalnio viršūnė. 

Žygį tęsėme maždaug po valandos. Vikunos ir pseudo-Rod- 
rigeso kūnus paguldėme į šaldiklius, kuriuos įkėlėme į paskutinį 
transporterį. Iki šiol šaltieji, kietakiaučiai karstai mums atstojo 
maisto saugyklas. Medžioklinės ekspedicijos narius, suprantama, 
užvaldė niauri nuotaika. Aš niekada nemaniau, jog leidžiamės į 
smagią iškylą, priešingai negu Kahuela. Nūnai mačiau, kaip įsi- 
tempė boso sprandas, kai jis perkreipė kaklą nužvelgdamas ta- 
ką. Raivikas aplenkė mus vienu žingsniu. 

Vėliau, mums sustojus, idant pataisytume mašinos turbiną, 
Kahuela tarė: 

- Atleisk, kad tave apkaltinau, Taneri. 

- Tavo vietoje, būčiau pasielgęs lygiai taip pat. 

- Ne čia esmė, ar ne? Aš tavimi pasitikiu kaip broliu. Taip 
buvo ir bus visada. Nudėjęs Rodrigesą, tu mus išgelbėjai. 

Per kelią nutekšėjo kažkoks žalias šikšninis objektas. 

- Aš pribaigiau apsišaukėlį. Rodrigesas buvo geras žmogus. 

- Be abejo. Juk tu žinai, apie ką aš kalbėjau. Nemanai, kad... 
hmm, tarp mūsų yra daugiau žudikų? 

Man į galvą irgi buvo atklydusi tokia mintis. 

- Tikimybės atmesti nederėtų, bet ji labai menka. Rodrigesas 
sugrįžo iš kelionės, o kiti ekspedicijos nariai nebuvo iškėlę kojos 
iš Roplių rūmų ištisas savaites. Neskaitant tavęs ir manęs - mu- 
du lankėmės pas Orkaniją. Bet ant mūsų įtarimo šešėlis nekren- 
ta. Antrininkas galėjo užimti Vikunos vietą, tačiau daktaras irgi 
pašalintas iš įtariamųjų rato. 

- Aišku. Dar vienas smulkmena... - nutilęs Kahuela dėbte- 
lėjo į savo vyrus, kurie kažką kalė po variklio gaubtu. - Tu ne- 
manai, kad prie mūsų prisišliejo pats Raivikas? 

- Apsimetęs Rodrigesu? 

Kahuela sulinksėjo. 

- Na, jis žadėjo, kad mane pričiups. 

- Taip... bet man rodos, Raivikas keliauja pagrindinėje gru- 
pėje. Taip sakė Orkanija. Galbūt apsišaukėlis ketino tykoti pasa- 
loje drauge su mumis ir išsiduoti tik tada, kai pasirodytų bendrai. 

- Jis galėjo virsti Rodrigesu. 

- Abejoju. Nebent ultros sumanesni, nei galvojau. Raivikas 
gerokai mažesnis už Rodrigesą. Taip, veidą pakoreguoti įmano- 
ma, bet per kelias dienas pakeisti visą skeletą ir raumenyną? 
Vargu bau. Be to, jam reikėtų laiko įprasti prie aukštesnio stoto, 
kad pakaušiu netrankytų lubų. Ne, žudiku parinko tipą, kuris savo 
sudėjimu nesiskyrė nuo Rodrigeso. | 

- Kaip galvoji, jis sugebėjo perspėti Raiviką? 

- Jei ir įspėjo, taikinys niekaip nesureagavo. Jis įprastu grei- 
čiu juda mūsų pusėn. 

- Vadinasi, iš esmės niekas nepasikeitė? 

- Iš esmės niekas, - patvirtinau, nors abu jautėme, jog tai ne- 
tiesa. 

Neilgai trukus j jo vyrai vėl privertė turbiną užstaugti, ir mes 
pratęsėme kelionę. Aš nuo pat pradžių rimtai rūpinausi ekspedi- 
cijos saugumu, bet dabar padvigubinau savo pastangas ir iš nau- 
jo apmąsčiau visas smulkmenas. Iš stovyklavietės niekas neiš- 
eis be ginklo ir partnerio - išskyrus, aišku, Kahuelą, kuris nepai- 
sydamas jokių įspėjimų vis vien leisis į naktinius pasivaikščioji- 
mus. | | 

Šį vakarą įkurtoje stovykloje ketinome surengti pasalą, todėl 
nutariau įdėmiau nei įprastai paieškoti burbulinėms palapinėms 
tinkamos vietos. Jos turės būti praktiškai nematomos nuo kelio, 
bet pakankamai arti, kad galėtume žaibiškai užpulti Raiviko kom- 
paniją. Aš nenorėjau pernelyg nutolti nuo amunicijos saugyklos, 
vadinasi, būstus teks ręsti medžių tankmėje, už penkiasdešim- 
ties - šešiasdešimties metrų nuo pasaloje tykančios mūsų gru- 
pės. Prieš sutemstant išpjausime augmeniją, kuri galėtų užstoti 
būsimas aukas, ir pasirūpinsime atsitraukimo keliais, jeigu Raivi- 
ko žmonės mus užlies ugnimi. Galbūt, jei turėsime laiko, paspę- 
sime spąstus ir šen bei ten užkasime minas. 

Mintyse braižiau žemėlapį, išraižydamas jį mirtinų šūvių tra- 
jektorijomis, kai mūsų taką kirto gyvatė. 


Sėdėjau paskendęs apmąstymuose, todėl supratau, jog kaž- 
kas atsitiko, tiktai po Kahuelos šūksnio: “Stokite!"* 

Turbinos nutyko, transporteriai prigludo prie žemės. 

Už dviejų trijų šimtų metrų priekyje, prie pat kelio vingio, iš 
džiunglių žalumos išniro hamadrijadas. Pirmiausia pasirodė galva - 

blyški, šleikščiai žalia, įsprausta į šviesai jautrios odos klostes, 
kurios buvo susiskleidusios kaip kobros gobtuvas. Jis šliaužė iš 
dešinės pusės į kairę, jūros pusėn. 

- Beveik suaugęs pavyzdys, - burbtelėjo Diterlingas taip abe- 
jingai, tarytum mes žvelgtume į vabalą, ropojantį priekiniu stiklu. 

Savo apimtimi galva prilygo bet kuriai iš mūsų mašinų. 
Įkandin jos sekė pirmieji keli gyvatiško kūno metrai, išmarginti 
tokiais pačiais raštais, kokius pastebėjau ant hamamedžio spi- 
ralių. | 

- Koks jo ilgis, tavo manymu? - paklausiau. 

- Trisdešimt - trisdešimt penki metrai. Ne pats didžiausias, 
kokį esu regėjęs, - stambiausią, šešiasdešimties metrų, gyvatę 
mačiau 71-aisiais, - bet čia ne jauniklis. Radęs medį, kurį apsivi- 
jus būtų įmanoma pasiekti viršutines džiunglių sritis, hamadrija- 
das su juo susilies. 

Galva nusigavo į priešingą kelio pusę. Padaras judėjo itin lė- 
tai. . 

- Privežk mus arčiau, - pareikalavo Kahuela. 

- Minutėlę, - atsiliepiau. - Tu tikras, kad elgiesi teisingai? 
Mums čia niekas negresia. Jis netrukus praslinks. Aš žinau, jog 
hamadrijadai neturi įsišaknijusių išlikimo instinktų, bet jis gali pa- 
galvoti, kad mūsų verta paragauti. Nejau nori taip rizikuoti? 

- Privežk mus arčiau. 

Įjungiau turbiną, minimaliai padidinau variklio sūkius, tik tiek, 
kad transporteris pakiltų ir nušiugždėtų pirmyn. Hamadrijadai lyg 
ir neturėjo klausos organų, tačiau seisminės vibracijos - visai ki- 
tas dalykas. Įdomu, pamaniau, ar drebėjimas, kurį išgaudavo že- 
mę braukiančios oro pagalvės, nepranešė tam monstrui, jog šalia 
įmanoma aptikti patiekalą iš sau įprasto valgiaraščio? 

Gyvatė išsirietė, todėl dviejų metrų storio kūnas, nusidriekęs 
per kelią, nė nelietė žemės. Padaras tebeslinko į priekį ir niekuo 
neišsidavė, kad būtų mus užfiksavęs. Gal Diterlingas neklydo - 
gal hamadrijadui tiesiog rūpėjo susirasti mielą, aukštą medį, ap- 
sivyti kamieną, atsikratyti varginančių smegenų ir būtinybės ju- 
dėti. 

Kai iki jo liko penkiasdešimt metrų, Kahuela vėl liepė: 

- Sustok. 

Šįsyk paklusau nedvejodamas. Atsigręžiau į bosą tuo mo- 
mentu, kai jis nėrė laukan. Mūsų ausis pasiekė gyvatės sklei- 

džiamas garsas: nenutrūkstantis traiškomos lapijos čežėjimas. 
Rodės, tarsi per džiungles brautųsi ne žvėris, o tankas. . 

Iš galinės.transporterio dalies, kur buvo sudėti ginklai, Ka- 
huela ištraukė arbaletą ir vėl pasirodė prie mašinos šono. 

- One... - išspaudžiau per vėlai susiprotėjęs, ką jis sumąstė. 

Mano darbdavys užtaisė ginklą trankvilizatorių strėle, skirta 
trisdešimties metrų ilgio suaugusiai gyvatei. Arbaleto pasirinki- 
mas neturėjo nieko bendra su noru pasimaivyti prieš žiūrovus. 
Tam, kad beveik subrendęs hamadrijadas būtų apsvaigintas, kaip 
ir jauniklis, reikalingas įspūdingas kiekis raminamųjų.-Šiam dar- 
bui medžiokliniai šautuvai netiko. Kitaip nei šoviniai, strėlė galėjo 
pernešti didžiules narkotinių medžiagų dozes. Be to, taikantis į 
kurčią, aklą, trisdešimties metrų ilgio gyvį, kurio visas kūnas pa- 
sistūmėdavo į priekį tiktai per minutę, nereikėjo baimintis, jog 
prašausi pro šalį. 

- Užsičiaupk, Taneri, - atšovė Kahuela. - Atsibeldžiau čia ne 
tam, kad pamatyčiau prakeiktą išperą ir leisčiau jam pranykti. 

- Vikuna nebegyvas. Kontrolinių elektrodų niekas neimplan- 
tuos. 

Jis praleido mano žodžius pro ausis, nupėdino taku į priekį, 
gniauždamas arbaletą viena ranka - prie kūno prilipę prakaituoti 
marškiniai išryškino nugaros raumenis. 

- Taneri, daryk ką nors, kol jis nenukentėjo, - įniko melsti Gi- 
ta. | 

- Nesijaudink, rimtas pavojus jam negresia... - atsakiau pui- 
kiai suprasdamas, kad meluoju. Stovėdamas taip arti jauniklio 
Kahuela labiau rizikuotų savo gyvybe, tačiau faktas lieka faktu: 
ko! kas niekam nepasisekė perprasti beveik suaugusių individų 
elgesio. Nusikeikiau ir atlapojęs dureles risčia leidausi link ma- 
šinos galugalio, iš kur išgriebiau lazerinį šautuvą. Patikrinau už- 
taiso elementą i ir nuskuodžiau įkandin Kahuelos. Išgirdęs mano 
žingsnius, jis irzliai atsisuko. 

- Mirabelai! Nešdinkis velniop! Nenoriu, kad trukdytum 
man medžioti! 

- Aš laikysiuos nuo tavęs atokiau, - prižadėjau. 

Hamadrijado galva išgaravo miške, ir dabar mums kelią už- 
stojo jo kūno puslankis - it koks elegantiškai išriestas tiltas. Ar- 
tėjant prie gyvatės, triokšėjimas kaip reikiant sustiprėjo. Girdė- 
jau, kaip pokši šakos, o žievę be paliovos brūžuoja sausa oda. 

Iš kitos pusės pasigirdo visiškai tapatus triukšmas. Užuot pa- 
dariusios akivaizdžią išvadą, mano smegenys kelias sekundes 
bandė nustatyti, kokiomis akustinėmis savybėmis pasižymi 
džiunglės, kad jų aplinkoje taip aiškiai skamba aidas. Kol spėlio- 
jau, iš dešinės, pro medžius, išniro antroji gyvatė. Ji judėjo lėtai, 
kaip ir pirma, bet kur kas arčiau, todėl tempas, siekiantis pus- 
metrį per sekundę, atrodė nepalyginamai spartesnis. Hamadrija- 
das buvo smulkesnis už beveik subrendusį individą, bet, pagal 
įprastus gyvūnų standartus, vis tiek siaubingai milžiniškas. Staiga 
prisiminiau nemalonų faktą apie šių būtybių fiziologiją. Kuo jos 
mažesnės, tuo mitresnės... 

Iškleidusi klostes taip, kai galva įgavo trikampę formą, gyva- 
tė netikėtai sustingo. Beakis snukis, iškilęs per porą metrų į 
priekį ir į viršų nuo manęs, siūbavo dangaus fone nelyginant pra- 
gaištingas, stora uodega mataruojantis aitvaras. | 

Manęs niekada anksčiau nebuvo suparalyžiavusi baimė, net- 
gi tada, kai tarnavau armijoje. Nors Žinojau, jog kai kurie karei- 
viai patirdavo stingdantį siaubą, visuomet stebėdavausi, kaip tai 
įmanoma, ir spėliodavau, kokio tipo žmones užplūsdavo šie pojū- 
čiai. Nūnai supratau, ką reiškė suakmenėti iš klaiko, tik gaila, 
kad pavėluotai. Instinktyvų troškimą paraityti kulnus iš dalies už- 
gniaužė suvokimas, kad bėgdamas rizikuočiau savo kailiu taip 
pat, kaip ir stūksodamas vienoje vietoje. Gyvatės nieko neregė- 
davo, kol aptikdavo auką, tačiau jos išsiskyrė stipriu infraraudo- 
nuoju jautrumu ir ne ką prastesne uosle. Padaras neabejotinai Ži- 
nojo, jog aš stypsau priešais, antraip nebūtų sustojęs. 

Nė neįsivaizdavau, ko griebtis. 

Nušauk jį, liepiau sau... deja, lazerinis ginklas tam netiko. 
Keletas mažyčių skylučių, kurios prakiurdytų masyvų kūną, tos 
baidyklės nepristabdytų. Į konkrečias smegenų sritis taikytis irgi 
nevertėjo - visų pirma jam stigo normalių smegenų, net ir prieš 
gimstant jaunikliui, kuris išėsdavo mažutį neuronų mazgelį. Laze- 
ris spjaudėsi impulsais, pernelyg laikinais, kad juos būtų galima 
panaudoti kaip ašmenis. Aš jausčiaus saugesnis netgi su mono- 
siūliu, papjovusiu apsišaukėlį... 

- Taneri, nekrutėk. Jis į tave nusitaikęs. 

Nedrįsdamas pakreipti galvos, akies krašteliu stebėjau, kaip 
link manęs sėlina Kahuela, spaudžiantis arbaletą prie peties, pri- 
merkęs vieną akį, kita spoksantis palei strėlės ilgį. 

- Tu viso labo jį įsiutinsi, - tyliai sušnypščiau. 

Iš Kahuelos irgi teatsklido kuždesys: 

- Aha. Kaip reikiant. Užtaisas skirtas pirmajam. Šis ne il- 
gesnis nei penkiolikos metrų.... kūno masė bus mažesnė dvylika 
procentų, vadinasi, dozė bus aštuonis kartus stipresnė. - Patylė- 
jęs pridūrė: - Ar panašiai. 

Jis priartėjo per šūvio atstumą. 

Vėjo šuoruose tebešvytavo virš manęs pakibusi galva. Ma- 
tyt, sekdamas paskui stambesnįjį gentainį, jis nekantravo tęsti 
žygį, bet pirmiausia norėjo ištirti galimą grobį. Visai įmanoma, 
kad hamadrijadas neėdė ištisus mėnesius. Pasak Diterlingo, 
prieš susiliedamos su medžiu gyvatės paskutinį kartą užkąsdavo. 
Iš pažiūros, šitas gyvis dar nebuvo pasirengęs apsirangyti kamie- 
ną, bet tai nereiškė, kad jo negraužė alkio kirminas. 

Mano rankos beveik nepastebimai atlaužė saugiklį. Vis gar- 
siau dūzgiant įsikraunamiesiems elementams, delnus pakuteno 
silpnas virpulys. 

Priviliota šilumos pliūpsnio galva palinko arčiau manęs. 

- Ginklas paruoštas naudoti, - džiugiai pranešė lazeris. 

Gyvatė puolė pražiodama nasrus, įsmeigdama į mane dvi 
gomuryje žibančias akutes, kuriomis mėgino nustatyti tikslias bū- 
simos aukos koordinatęs. 

Paleidau šūvį tiesiai į jos ryklę. 

Galva pokštelėjo į žemę, greta manęs. Hamadrijadą iš vėžių 
išmušė lazerio impulsai. Įniršusi gyvatė pasistojo piestu, dar pla- 
čiau pračiaupė savo žabtus ir griausmingai užriaumojo. Staugimą 
palydėjo nosį riečiantis tvaikas, koks sklistų nuo lauko, pilno iš- 
mėsinėtų lavonų. Perjungiau ginklą į greitaeigį režimą, ir iš 
vamzdžio pliūptelėjo stroboskopinės salvės, gomuryje išraususios 
dešimt juodų kraterių. Pakaušyje, pro kurį spinduliai išniro, įŽiū- 
rėjau piršto storio skylutes. Aš jį apakinau. 

Tačiau hamadrijadas maždaug prisiminė, kur stovėjo jo au- 
ka. Klupdamas žengiau atgal, kai gyvatės snukis vėl nėrė Že- 
myn. Tuo pat metu sudunksėjo Kahuelos arbaletas, ir orą per- 
skrodė akinantis metalo blyksnis. 

Jo strėlė, įsmigusi į gyvatės sprandą, kaipmat atsikratė 
trankvilizatorių užtaisu. | 

- Taneri! Nešk iš ten savo subinę, po velnių! 

Iš šovininės Kahuela iškrapštė dar vieną strėlę ir įstatė į ar- 
baletą. Po akimirkos jos kotas jau styrojo iš hamadrijado. Jeigu 
bosas teisingai paskaičiavo ir abu užtaisai buvo paruošti suaugu- 
siems šliužams, jaunikliui kliuvo šešiolika kartų stipresni migdo- 
mieji negu kad reikėjo. | 

Pavojus man nebegrėsė, bet aš tebepliekiau iš savo ginklo. 
Ūmai suvokiau, kad iki galo problemų neišsprendėme... 

- Kahuela... - sušvokščiau. 

Mano darbdavys pamatė, kad žiūriu jam už nugaros, prieš 
išgriebdamas kitą strėlę sustingo ir po sekundės dirstelėjo per 
petį. 

Antroji gyvatė išsirietė lanku - dabar jos galva kyšojo iš kai- 
riosios tako pusės, vos už dvidešimties metrų nuo Kahuelos. 

- Pagalbos šūksnis... - sumurmėjo jis. 

Iki šiol nė nenutuokiau, kad hamadrijadai kviečia vieni ki- 
tus į pagalbą. Bet sužeidęs smulkesniąją gyvatę patraukiau 
stambesnės dėmesį. Kahuela įstrigo tarp dviejų milžiniškų plėš- 
rūnų. 

Tiesa, mažesnis merdėjo. 

Jis nenusibaigė žaibiškai. Veikiau bliūško kaip orlaivis - gal- 
va, kurios nepajėgė nulaikyti silpstantis kaklas, pamažu smego 
apačion. | 

Kažkas palietė mano petį. 

- Traukis į šalį, brol, - paprašė Diterlingas. 

Nuo to momento, kai išlipau iš mašinos, rodės, praėjo amžiai, 
nors iš tiesų atsidūriau lauke tik prieš pusę minutės. Bičiulis visą 
laiką buvo netoli manęs, bet aš jaučiausi taip, tarytum mudviem 
su Kahuela teko stoti prieš hamadrijadus visiškai vieniems. 

Nužvelgiau Diterlingo šaudyklę ir palyginau ją su savuoju, į 
kovą pasiimtu ginklu. 

- Koks mielas žaisliukas, - pratariau. 

- Šiam darbui tinkamiausias įnagis. 

Jis mane apėjo ant pečių užsikrovęs juodą, matinę bazuką, 
kurią iškrapštė iš ginklų saugyklos. Iš masyvaus, bareljefiniu 
skorpionu papuošto vamzdžio asimetriškai kyšojo didžiulė pusap- 
valė dėtuvė. Prieš jo akis dūgzdamas pakilo grotelėmis išmargin- 
tas prisitaikymo ekranėlis, kuriuo slinko duomenų eilutės. Diter- 
lingas stumtelėjo jį į šoną, nukreipė akis į mane, idant įsitikintų, 
jog pasišalinau iš atatrankos zonos, ir nuspaudė gaiduką. 

Raketsvaidis išsprogdino skylę mažesnėje gyvatėje, užtaisas 
išrausė jos viduriuose tunelį, kuriuo Diterlingas ir numynė, žleg- 
sėdamas neapsakomai raudonu kilimu. 

Kahuela išnaudojo visus šaudmenis su įspūdingomis migdo- 
mųjų dozėmis, todėl suvarė į stambesnįjį hamadrijadą trankviliza- 
torių strėlę, kuri buvo skirta smulkesniems gyvūnams. Tačiau pa- 
daras nė nepastebėjo, kad į jį šovė. Mano žiniomis, savo kūnų 
paviršiuose šios gyvatės turėjo vos keletą skausmo receptorių. 

Diterlingas atkėblino prie boso iki kelių išsikruvinęs aulinius. 
Nūnai suaugusiojo hamadrijado galvą nuo jųdviejų teskyrė de- 
šimt metrų. 

Vyrai spūstelėjo vienas kitam delnus ir apsimainė ginklais. 

Laikydamas arbaletą sulenktoje rankoje, Diterlingas ramiai 
grįžo prie manęs. 

Kahuela užkėlė bazuką ant peties ir ėmė maitoti hamadrijadą. 

Vaizdas nepasirodė žavingas. Jis įjungė greitąjį šaudymo re- 
žimą - per sekundę vamzdis išspjaudavo dvi miniraketas. Šios 
įniko draskyti gyvatę gabalais, tarytum sodo žirklės, genėjančios 
krūmų šakeles. Iš pradžių nušniojo galvą, ir ore beliko siūbuoti 
krauju aptekęs kaklas. Visgi būtybė šliaužė į priekį. Smegenų 
netektis, kaip paaiškėjo, rimtų sunkumų jai nesukėlė. Laužomos 
augmenijos braškėjimas nenutyko nė akimirkai. 

Todėl Kahuela tebešaudė. 

Jis stovėjo plačiai praskėtęs kojas, leido vieną raketą po ki- 
tos, kurios taškė kraują ir mėsgalius į visas šalis. Tačiau ha- 
madrijadas, tiksliau, vis menkėjanti jo dalis, pasiduoti neketino. 
Kai iš smailėjančio kūno liko vos dešimt metrų, mėšlungiškai 
krūpčiojanti gyvatė sudribo ant žemės. Dėl viso pikto Kahuela 
pridėjo dar vieną užtaisą, paskui apsisuko ir tuo pačiu lakonišku 
žingsniu, kaip Diterlingas, grįžo prie transporterių. 

Boso marškiniai raudonavo nuo kraujo, o veidą dengė glotni 
rausva plėvelė. Jis įteikė man bazuką. Nedelsdamas įjungiau 
saugiklį, tačiau to nereikėjo, nes dėtuvė buvo tuščia. 

Mašinoje atidariau dėžę, kurioje gulėjo atsarginės dėtuvės ir 
vieną jų įkišau į raketsvaidį, šį savo ruožtu padėjau greta kitų gin- 
klų. Kahuela dėbsojo į mane tarytum manydamas, jog turėčiau 
kažką pasakyti. Įdomu ką? Girti jo taiklumo nederėjo. Neskaitant 
šaltų nervų ir fizinių jėgų, būtinų, jei nori šaudyti iš bazukos, gy- 
vatę galėjo nudobti bet kuris tokį ginklą turintis vaikas. 

Užuot prabilęs, įsmeigiau: akis į porą paskerstų, praktiškai 
neatpažįstamų, ant tako riogsančių dvėselienų 

- Vargu ar Vikuna būtų mums labai padėjęs, - vis dėlto 
tarstelėjau. 

Akimirką Kahuela stebeilijosi į mane, galop palingavo galva, 
tarsi bjaurėdamasis klaida, kurią padariau, - aš priverčiau jį išgel- 
bėti mano gyvybę ir atėmiau šansą sučiupti grobį, - bet drauge 
pripažindamas, kad sakau tiesą. 

- Sėsk už vairo, Taneri, - liepė jis. 


Tą vakarą susiruošėme tykoti pasaloje. 

Orkanijos fiksuojami pėdsakai bylojo, jog Raivikas, nutolęs 
nuo mūsų į šiaurę per trisdešimt kilometrų, traukia į pietus stabi- 
liu greičiu. Priešininkai nesiilsėdavo naktimis, kaip mes, bet per 
parą vis vien įveikdavo menkesnį atstumą. Mus skyrė upė, kurią 
jiems, žinoma, teks kirsti, bet jei Raivikas rimtai nesuklys arba 
nenuspręs pakeisti įpročių ir nakčiai įsirengti stovyklos, prieš 
auštant tarp mūsų beliks penki kilometrai. 

Šį kartą pripūstas palapines apgaubėme maskuojamąja me- 
džiaga. Mes įsibrovėme į hamadrijadų kraštą, todėl džiunglėse 
išbarsčiau šiluminius ir garso daviklius. Jie užfiksuos bet kokį 
traškesį, kurį išgaus vidutinio dydžio beveik suaugusi gyvatė. 
Sensoriai nereaguos į jauniklius, tačiau tie bent jau neišguldys vi- 
sos stovyklavietės. Diterlingas ištyrė aplinkinius medžius ir pa- 
tvirtino, kad pastaruoju metu nuo jų neatsiplėšė nė vienas nauja- 
gimis. 

- Tau belieka nerimauti tik dėl tuzino vietinių grobuonių, - pa- 
reiškė jis, priėjęs prie mudviejų su Kahuela, stovinčių šalia vie- 
nos burbulinės palapinės. 

- Gal tam ne pats tinkamiausias metų laikas? - spėjo mano 
bosas. - Aš turiu omenyje gimdymo procesą. Šis faktorius galė- 
tų turėti įtakos kitai mūsų medžioklinei ekspedicijai. Teks 
kruopščiai ją suplanuoti. 

Nudelbiau jį skeptišku žvilgsniu. 

- Tau vis tiek maga pasinaudoti Vikunos žaisliukais? 

- Na, mums kažkaip reikėtų pagerbti daktarą, ar ne? Jis bū- 
tų to norėjęs. 

- Gal ir taip, - prisiminiau dvi kelią užstojusias gyvates. - Dėl 
vieno aišku: mes vos neatsisveikinome su gyvybe. 

Kahuela gūžtelėjo. 

- Medžioklės vadovėliuose neminima, kad hamadrijadai ke- 
liauja poromis. | 

- Ką gi, tu atlikai namų darbus. Tačiau tai nedaug kuo pagel- 
bėjo. 

- Mes ištrūkome gyvi. Bet ne tavo dėka, Taneri... - jis įbedė 
į mane šaltas kaip ledas akis, po pauzės linktelėjo Diterlingui. - 
Laimei, jis žinojo, koks ginklas mums labiausiai praverstų. 

- Bazuka? - išsiviepiau. - O taip, ginklas išties tinkamas... 
bet ne medžioklei. 

- Tuo momentu medžioklė man neberūpėjo, - netikėtai ap- 
niukęs Kahuela uždėjo delną man ant peties. - Na, šaudydamas 
iš lazerio padarei, ką galėjai. O mes visi gavome vertingą pamo- 
ką, kurią atminsime, kai kitą kartą čia sugrįšime. 

Jis kalbėjo visiškai rimtai. Aiškiai buvo matyti, kad nuošir- 
džiai geidė bemaž suaugusio hamadrijado. . 

- Kaip pasakysi, - atšlijau, idant išsisukčiau nuo jo rankos. - 
Bet kitą sykį ekspedicijai lai vadovauja Diterlingas. Aš liksiu 
Roplių rūmuose ir užsiimsiu darbu, už kurį moki. 

- Moku už tai, kad būtum čia, - paprieštaravo Kahuela. 

- Taip. Mano užduotis - pribaigti Raiviką. Jei gerai pamenu, 
į darbo sutartį neįtraukta gigantiškų gyvačių medžioklė. 

Jis atsiduso. i 

- Mūsų prioritetų sąraše Raivikas vis dar pažymėtas pir: 
muoju punktu, Taneri. 

- Tikrai? 

- Žinoma. Visa kita tėra... dekoracijos, - Kahuela kinktelėjo 
galva ir pranyko palapinėje, 

- Klausyk brol... - išsižiojo Diterlingas. 

- Žinau. Neatsiprašinėk. Tu elgeisi teisingai, pasirinkdamas 
bazuką. Aš suklydau. 

Sulinksėjęs Diterlingas žengė prie ginklų stovo, čiupo vieną 
šautuvą, prisitaikė ir užsimetė jį ant peties. 

- Ką tu darai? 

- Noriu dar kartelį išžvalgyti šią teritoriją. 

Pastebėjau, kad jis nesineša vaizdą stiprinančių akinių ir pa- 
mojau į savuosius, gulinčius ant stalo, greta žemėlapio. 

- Jau temsta, Migeli... 

Bet Diterlingas tik nusišypsojo ir apsisuko ant kulno. 

Vėliau, gerokai vėliau, po to, kai paspendžiau maždaug pusę 
spąstų (likusiais ketinau pasirūpinti auštant, nes baiminausi, jog 
patys galime į juos įmaknoti), išgirdau Kahuelos balsą, kviečiantį 
mane į palapinę. 

- Taip? - paklausiau, tikėdamasis eilinio įsakymo. 

Bosas dūrė pirštu į šachmatų lentą, nutviekstą negyva žibin- 
tų šviesa. 

- Man reikia priešininko. 

Lenta gulėjo ant sudedamo kortų stalo, kurį supo dvi brezen- 
tinės kėdutės. Patraukiau pečiais. Šachmatais lošti mokėjau, ir 
netgi neblogai, bet žaidimu itin nesižavėjau. Žiūrėdavau į jį kaip 
į pareigą, ir Žinojau, jog man nevalia laimėti. 

Kahuela pasviro virš staliuko. Jis vilkėjo kombinezoną, su- 
veržtą austiniu diržu, po kuriuo kabėjo įvairių apimčių durklai ir 
svaidomosios priemonės. Ant kaklo kadaravo delfino formos 
pakabutis. Kai boso rankos sušvytavo virš lentos, mintyse išvy- 
dau senovės laikų generolą, milžiniškame žemėlapyje dėstantį 
žaislinius tankus bei kareivėlius. Jo veidas išliko šaltakraujiškas, 
akyse keistai atsispindėjo žalias lempų švytėjimas - rodės, tary- 
tum spinduliavimas būtų sklidęs iš paties Kahuelos. Šalia mūsų 
įsitaisiusi Gita protarpiais šliūkštelėdavo vyrui lašelį brendžio, ta- 
čiau beveik nekalbėjo. 

Aš įsivėliau į sudėtingą Žaidimą - sudėtingą dėl taktinių ma- 
chinacijų, kurių buvau priverstas imtis. Šachmatais lošiau geriau 
negu Kahuela, bet šis nemėgo pralaimėti. Antra vertus, jis turėjo 
užtektinai proto, kad suprastų, ar priešininkas specialiai pasiduo- 
da. Todėl turėjau tenkinti darbdavio savimeilę dviem frontais. 
Įspraudžiau Kahuelą į kampą, bet savo užimtose pozicijose pa- 
likau silpnų vietų - be galo sunkiai pastebimų, tačiau man poten- 
cialiai lemtingų. Prieš skelbdamas jam šachą, lyg netyčia paro- 
džiau siaurutę spragą, pro kurią jis galėjo išsigelbėti. Deja, kar- 
tais netikėti šansai praslysdavo pro Kahuelos akis, ir aš būdavau 
priverstas laimėti. Tokiomis aplinkybėmis dėdavausi, jog pasie- 
kiau atsitiktinę pergalę. 

- Tu vėl mane sudorojai, Taneri... 

- Bet tu puikiai žaidei. Turėtum leisti retsykiais man išlošti. 

Išdygusi prie Kahuelos žmona papildė jo taurę dar vienu 
brendžio centimetru. 


315 


- Taneris visada gerai žaidžia, - nužvelgdama mane tarė Gi- 
ta. - Štai kodėl į jis yra tavęs vertas priešininkas. r 

- Stengiuos, - gūžtelėjęs atsakiau. 

Kahuela nušveitė figūras nuo stalo tarsi susierzinęs, bet jo 
balsas išliko ramus. 

- Dar vieną partiją? 

- Be abejo. - Savisaugos instinktai mane perspėjo, kad šįsyk 
privalau pralaimėti. 


Mes baigėme žaisti, ištuštinome brendžio taures ir peržvel- 
gėme pasalos planą, nors tai darėme jau tuzinus kartų ir nepra- 
leidome nė vienos smulkmenos - galima sakyti, jog atlikome ri- 
tualą. Galų gale vėl patikrinome ginklus. Kahuela čiupo savąjį ir 
sukuždėjo man į ausį: 

- Trumpam išeisiu laukan, Taneri. Noriu šiek tiek pramankš- 
tinti ranką. Prašyčiau man netrukdyti. 

- Raivikas gali pastebėti blyksnius. 

- Artėja audra, - atkirto Kahuela. - Jis nuspręs, kad išvydo 
žaibą. 

Sulinksėjau, paprašiau boso parodyti, kaip sureguliuotas jo 
ginklas, ir mes pagaliau atsisveikinome. Be prožektoriaus, su mi- 
niatiūriniu lazeriu, įstrižai prilipusiu prie nugaros, Kahuela veikiai 
išgaravo iš akių. Lauke viešpatavo neįžvelgiama naktis, ir aš vy- 
liausi, kad jis nepasiklys proskynią supančiose džiunglėse. Kaip ir 
Diterlingas, mano darbdavys labai pasikliovė savo gebėjimu ma- 
tyti tamsoje. | 

Po kelių minučių išgirdau ginklo drioksėjimą. Kas porą se- 
kundžių supokšinčių šūvių serijas nutraukdavo ilgesnės pauzės, 
per kurias jis tikriausiai keisdavo šaudymo režimus arba ieškoda- 
vo naujų taikinių. Kiekvienas impulsas nutvieksdavo medžių vir- 
šūnes akinančiu, iš lapijos gyvius pabaidančiu žybsniu. Žvaigž- 
džių fone į orą šastelėdavo šešėliai. Staiga išvydau dar kai ką - 
juodą maršką, vakaruose aptraukusią neaprėpiamus padangių 
plotus, Kahuelos prognozuotą audrą, kuri slinko iš vandenyno 
pusės ir baudėsi liūtimi užpilti Pusiasalį. Tarsi patvirtindamas 
mano spėjimus, suvirpėjo ramus, šiltas oras; medžių šakas ėmė 
šlamenti silpnas vėjelis. Palapinėje aptikęs prožektorių, nukulnia- 
vau ta linkme, kuria pranyko Kahuela; mirgantys lazeriniai im- 
pulsai atstojo man švyturį. Maklinėdamas brūzgynais užtrukau 

porą minučių, kol radau pievelę, kurią jis pasirinko savo poligo- 
nu. Nutvieskiau bosą žibinto spinduliu taip pranešdamas apie sa- 
vo pasirodymą. 

Jis nesiliovė spūsčiojęs gaiduko. 

- Juk liepiau man netrukdyti, Taneri. 

- Žinau. Bet mus netrukus užpils lietus. Baiminausi, kad ne- 
pastebėsi, kai pradės lyti, o paskui turėsi ilgai ir nuobodžiai ieš- 
koti kelio į stovyklą. 

- Aš pats tau pranešiau apie audrą. - Užuot atsisukęs jis te- 
bepleškino į taikinius. Vos pajėgiau įžiūrėti, į ką Kahuela šaudo. 
Lazeriniai impulsai skrodė tamsos skraistę stebėtinai tiksliai sek- 
dami vienas paskui kitą. Netgi tuomet, kai jis pakeisdavo stovė- 
seną arba užtaisydavo kitą elementą. 

- Šiaip ar taip, jau vėlu. Visiems derėtų išsimiegoti. Jei Rai- 
vikas kur nors uždels, mūsų laukia ilga diena. Nieku gyvu nega- 
lime prarasti budrumo. . 

- Tu teisus, - pamąstęs atsiliepė Kahuela. - Tiesiog bandžiau 
įsitikinti, kad panorėjęs įstengsiu suluošinti šunsnukį visam gyve- 
nimui. | 

- Suluošinti? Aš maniau, kad ruošiamės jį užmušti. 

- Kas man iš to? 

Žengiau arčiau. 

- Raivikui knieti tave nudobti, todėl mėginimai atsakyti tuo 
pačiu - visiškai suprantami. Bet jis nepadarė nieko, kad nusipel- 
nytų tokios neapykantos. 

Kahuela nusitaikė ir paspaudė gaiduką. 

- Jam ir nereikėjo daryti, Taneri. 

Perjungęs šautuvą į ramybės būseną, bosas užsimetė jį ant 
nugaros. Ginklas panėšėjo į trapias laivavirves, pritvirtintas prie 
banginio šono. 

Tylėdami grįžome į stovyklą. Audros debesys pakibo danguje 
tarytum žaibų tvilkomos obsidiano uolos. Kai nusigavome iki pa- 
lapinių, medžių viršūnes jau buvo sudrėkinusi pirmoji dulksna. 
Mes patikrinome, ar ginklai apsaugoti nuo gamtos stichijos, įjun- 
gėme perimetre išsklaidytus sensorius ir sulindome į savo būs- 
tus. Lašai subarbeno į brezentą lyg nekantraujantis žmogus - 
pirštais į stalą. Kažkur pietuose nugriaudėjo perkūnas. Pasiruošę 
rytdienai, ketinome griūti ant gultų ir likusią nakties dalį paskir- 
ti poilsiui. 


- Saldžių sapnų, - palinkėjo Kahuela pro palapinės tarpelį. - 
Išsimiegok, nes rytoj mes stosime į kovą. 


Lauke vis dar buvo tamsu. Audra tebesiautėjo. Atsibudęs 
klausiausi, kaip brezentu žliaugia lietus. 

Kažkas išblaškė mano miegą. Kartkartėmis taip nutikdavo. 
Net kai užmerkdavau akis, sąmonė nagrinėdavo problemą, visai 
kitaip analizuotą dienos šviesoje, kol pagaliau perprasdavo jos 
esmę. Tokiu būdu Roplių rūmuose pašalinau subtilias saugumo 
spragas: mintyse atsidūriau įsibrovėlio kailyje ir pabandžiau su- 
mąstyti, kaip prasiskverbti pro užtvaras, kurias maniau esant ne- 
įveikiamas. Dabar jaučiausi panašiai, lyg būčiau pastebėjęs kaž- 
kokią smulkmeną ir suvokęs, jog mano prielaidos - siaubingai 
klaidingos. Sekundę kitą niekaip negalėjau atgaminti sapno, ku- 
riuo mane malonėjo apdovanoti pasąmonės procesai. 

Ūmai supratau, kad mus užpuolė. 

- Ne... - prasižiojau, tačiau per vėlai. 

Viena iš pragmatiškiausių tiesų apie karą ir jo poveikį yra ta, 
jog didžiuma klišių beveik neprasilenkia su tikrove. Karą sudaro 
ilgi, nuobodulio sklidini laikotarpiai, kartkartėmis pertraukiami 
trumpų, rėksmingų epizodų, per kuriuos įvykiai rutuliojasi žaibiš- 
kai ir kartu lėtai kaip sapne - į sąmonę įsirėžia kiekviena smul- 
kmena. Būtent taip ir atsitinka, ypač per tokias staigias, nuož- 
mias akcijas kaip pasala. ' | 

Mes nesulaukėme jokio įspėjimo. Matyt, sapnus ėmė trikdyti 
tiek mintys apie pasalą, tiek suvokimas, kad padariau klaidą, ta- 
čiau atsibudęs nesusigaudžiau, kas tiksliai privertė atmerkti akis. 
Galbūt priešų skleidžiami garsai, kai jie išvedė iš rikiuotės mūsų 
signalizacinę sistemą, gal viso labo brūzgynus traškinantys žings- 
niai arba pabaidyto gyvio riksmas. | 

Koks skirtumas? 

Mūsų aštuonetą puolė tiktai trys žmonės, bet jie pjovė mus 
be jokio vargo ir gailesčio. Trijulė vilkėjo maskuojamuosius dra- 
bužius - formą, audinio faktūrą, spalvą keičiančius, nuo galvos iki 
kojų juos įsupusius kombinezonus. Technologiškai pažangius ap- 
darus, kokių dauguma nereguliariosios armijos karių neturėjo, 
galima buvo įsigyti tiktai iš ultrų. Spėjimas pasitvirtino: Raivikas 
išties bendradarbiavo su šviesaeigio įgula. Tikriausiai sumokėjo 
Orkanijai, kad šis pateiktų Kahuelai klaidinančią informaciją apie 

jo koordinates. Nors egzistavo ir kita galimybė, kurią man pakuž- 
dėjo mieguista sąmonė. 

Visai įmanoma, kad mūsų pusėn keliavo dvi Raivikui pri- 
klausančios grupuotės. Viena iš jų traukė į pietus, už trisdešim- 
ties kilometrų į šiaurę, apsiginklavusi sunkiąja artilerija, kurios at- 
spindžius fiksavo Orkanija, o kita judėjo pirmosios priešakyje. 
Gal pastarosios nariai nešėsi lengvesnius, nesusekamus ginklus. 
Šaunamosios galios stoką kuo puikiausiai kompensuotų netikėtu- 
mo veiksnys. 

Taip ir nutiko. 

Priešų ginklai buvo ne ką įmantresni ar tobulesni negu mū- 
siškiai, tačiau jie naudojosi savo šaudyklėmis, demonstruodami 
šimtaprocentinį taiklumą - nupylė stovyklą saugojančius sargy- 
binius anksčiau, nei tie spėjo sureaguoti. Šios antpuolio dalies 
beveik nepastebėjau, nes mėginau išsivaduoti iš miego gniaužtų 
ir energijos impulsus bei traškesius palaikiau nutykstančios, į Pu- 
siasalio gilumą slenkančios, audros spazmais. Staiga išgirdau 
klyksmus ir pamažu susigaudžiau, kas vyksta. | 

Bet tuo metu, žinoma, jau buvo vėlu ką nors pakeisti. 

